
Æ^SERNE  ! 


At  man  skriver  Bøger  behøver  strængt  taget  ingen 
Undskyldning,  ti  dermed  gør  man  kun  sig  selv  Ulejlig- 
hed, men  at  man  udgiver  dem,  det  er  ofte  saa  ufor- 
svarligt, at  det  kan  behøve  de  allerydmygeste  Und- 
skyldninger, og  derfor  skriver  man  i  Almindelighed 
Fortaler. 

Jeg  har  ved  denne  Lejlighed  dobbelt  Grund  til  at 
gøre  som  Udgiver,  hvad  jeg  nødig  indlader  mig  paa  i 
Egenskab  af  Forfatter,  idet  jeg  maa  indrømme,  at  Ud- 
givelsen af  denne  Bog  er  sket  paa  en  saa  uheldig 
Maade,  at  den  første  Del  har  været  udgivet  tolv  Aar 
og  udsolgt  i  .  .  .  jeg  véd  ikke  hvormange,  førend  den 
anden  og  sidste  Del  udkommer.  Dermed  forholder  det 
sig  saaledes: 

Det  var  Juleaften  1861,  at  min  Ven  Jonas  Tværmose 
begyndte  at  fortælle  sine  Ærgelses-Historier  i  >Folkets 
Avis«.      Fortsættelsen   fulgte    med   mange   Afbrydelser 


og  lange  Mellemrum,  men  som  Bladets  Redaktør  kan 
jeg  bevidne,  at  de  i  alt  Fald  af  .Flere  Læsere^'  blev 
fulgte  med  en  vis  Deltagelse,  ti  jeg  har  under  dette 
Mærke  modtaget  en  ubehagelig  Mængde  Forespørgsler 
om  xhvad  det  blev  til  med  Tværmoses  Ærgrelser^-, 
; hvorfor  han  ikke  kunde  ærgre  sig  mindst  to  Gange 
om  Ugen«  —  o.  s.  v. 

Ved  Juletid  1863  var  de  blevne  til  et  lille  Bind 
) Familieærgrelser«,  der  meget  godt  vilde  have  kunnet 
gælde  for  afsluttet,  hvis  det  ikke  paa  Titelbladet  var 
blevet  mærket  med  en  dum  Streg  i  Form  af  et  I,  som 
i  det  mindste  bebudede  et  efterfølgende  II.  Efter  Jul 
1863  fulgte  imidlertid  Nytaar  1864,  og  jeg  behøver 
neppe  at  bringe  i  Erindring,  hvor  frugtbart  dette  Aar 
blev  paa  Ærgrelser  for  det  danske  Publikum.  At  Jonas 
Tværmose  nu  stansede  sine  Meddelelser  for  ikke  at 
bringe  Ugler  til  Athen,  følger  af  sig  selv.  Den  ud- 
komne Samling  blev  for  største  Delen  udsolgt  i  Sverrig, 
hvor  den  desuden,  efter  hvad  man  har  fortalt  mig, 
oplevede  to   forskellige  Oversættelser,  og  i  Norge. 

Saa  snart  der  herhjemme  kunde  næres  Haab  om 
Deltagelse  for  private  Ærgrelser,  beg>mdte  Jonas  Tvær- 
mose  igen,  hvor  han  slap,  men  for  at  undgaa  en  Gen- 
tagelse af  de  omtalte  Forespørgsler,  blev  vi  snart  enige 


om  at  opsætte  Udgivelsen  af  hans  Fortællinger,  til 
anden  Del  var  færdig,  og  da  denne  efter  længere  Tids 
Forløb  kom  mig  i  Hænde  tilligemed  et  Tillæg,  der  af- 
gørende betegnede  den  som  sidste  Del,  blev  jeg  nød- 
saget til  at  vente  endnu  meget  længere  —  hvorledes 
kan  jeg  ikke  uden  Indiskretion  mod  Efterskriften  betro 
mine  Læsere  i  Fortalen. 

Ogsaa  den  Omstændighed,  at  Udgaven  paa  en 
Maade  er  bleven  illustreret,  kan  maaske  behøve  en 
Forklaring,  og  her  er  den. 

Forf  har  en  usædvanlig,  man  kan  gerne  sige  over- 
dreven Afsky  for  daarlige  Skrivepenne,  og  det  er  rime- 
ligvis den,  der  har  været  Aarsag  til,  at  han  har  faaet 
den  Vane,  mens  han  skriver,  idelig  at  prøve  Pennen  in 
margine.  Saaledes  er  Manuskriptet  blevet  fuldt  af  et 
eget  Slags  Marginaler,  som  man  maaske  med  større 
Ret  kan  kalde  Fenneprøver  end  Pennetegninger,  men 
som  næsten  altid  indeholder  et  eller  andet  lille  Varsel 
om  det  Kommende. 

En  Dag  viste  jeg  en  Kunstner,  til  hvis  Oprigtighed 
jeg  har  lige  saa  megen  Tillid  som  til  hans  Syn  paa 
slige  Sager,  disse  Billed-Embryoner,  og  spurgte  ham, 
om  han  trode,  at  der  kunde  bringes  Noget  ud  af  dem, 
naar  en  Tegner  af  Faget  fik  dem  til  fri  Behandling. 


>.Lad  dem  kun  biive,  som  de  er!^^  —  svarede 
han  —  »De  vil  lettere  tabe  end  vinde  ved  at  blive 
pyntede  1 « 

Jeg  mente  dog,  al  de  nok  kunde  behø\'e  det,  men 
saa  slog  han  mig  med  en  Bærebør,  som  jeg  hermed 
skal  have  den  Ære  at  præsentere  for  mine  ærede 
Læsere  i  nøjagtigt  Faksimile: 


Li 


^ 


(     'J- 


»Hvad  tror  De,  at  en  Kritiker  vil  sige  om  den?« 
—  spurgte  han. 

Han  vilde  vist  sige,  at  det  var  en  meget  original 
Bør,  hvorpaa  man  samtidig  kunde  se  Stængerne  midt 
for  sig,  Tønden  fra  Venstre  og  Benene  fra  Højre  — 
mente  jeg. 

5^ Ganske  rigtig';  —  svarede  han  —  »den  er  netop 
original,  ti  den  findes  akkurat  saaledes  tegnet  i  god 
Tro  af  Forfatterens  Haand  i  det  nys  fundne  og  udgivne 
Originalmanuskript  til  Bellmans  Fredmanssange.  Et- 
hvert Skolebarn,  der  har  faaet  et  lille  Kursus  i  Tegning, 

vil  straks  kunne  se,  at  den  hverken  er  smukt  eller  nøj- 
agtigt udført,  men  disse  Mangler  er  saa  uadskillelig 
forbundne  med  Forfatterens  særlige  Privilegium  paa  i 
samme  Nu  at  se  en  Genstand  fra  flere  Sider  end  andre 
Dødelige,  at  hvis  man  lader  den  lille  Vignet  omtegne 
og  tilrette  efter  Lineal  og  Passer,  vil  Resultatet  kun 
blive  en  korrekt  kedelig  Hverdagstønde  paa  en  dito 
Hverdagsbør,  og  ikke  faa  nogen  som  helst  Adkomst 
til  at  illustrere  Bogen.  << 

Jo  mere  jeg  tænkte  over  dette  Svar,  jo  mere  Rime- 
lighed fandt  jeg  deri,  og  Enden  blev  derfor,  at  jeg  lod 
de  omtalte  Penneprøver  gengive  saa  nøjagtig  som 
mulig  —  til  Dels  ved  Fotografiens  Hjælp.  Skulde  jeg 
derved  have  paadraget  min  gamle  Ven  nye  Ubehagelig- 
heder, maa  det  være  en  Trøst  baade  for  mig  selv,  og 
for  dem,  der  vil  sige  ham  disse,  at  ;Jonas  Tvær  moses 
Ærgrelser:;   nu  definitivt  er  afsluttede. 

E.  B. 


Min  Fødselsdag  og  mit  Fødested  —  mit  Fædre- 
navn og  min  Mødrenean-  —  min  Sygdom  og 
min  Læge  —  Kur  mod  Skorpionstik  og  Ærgrelser. 


Der  er  Mennesker,  som  bilder  sig  ind 
hele  Verden  er  skabt  for  deres  Skyld, 
at  Himmel  og  Jord  og  Alt,  hvad  som 
derudi  befindes,  kun  er  indrettet  til 
deres  private  Nytte  og  Fornøjelse  — 
dem  har  jeg  altid  fundet  utilladelig 
indbildske.  Der  er  andre,  som  tror, 
at  Verdens  Gang  alene  er  indrettet 
paa  at  gaa  dem  imod  —  saa  indbildsk 
er  jeg  heller  ikke;  men  at  der  er 
Enkelte,  som  ved  deres  Fødsel  er 
komne  saa   forkert  ind   i   Verden,    at 

hvordan  de  endogsaa  vender  og  drejer  sig,  kommer 
Alting  dem  paatværs,  det  er  rigtig  nok  min  Overbevis- 
ning, og  skøndt  jeg  hverken  har  Lyst  til  at  prale  eller 
vække  Medlidenhed,  saa  tager  jeg  ikke  i  Betænkning 
at  sige  det  lige  rent  ud:  Jeg  betragter  mig  selv  som  en 
af  disse  Enkelte. 

Allerede  min  Fødselsdag  er  betegnende  nok.  Havde 
det  været  en  Tygebrahesdag,  det  vilde  jeg  have  vidst 
at  finde  mig  i,  ti  det  havde  dog  været  en  ordenlig,  ja 
endogsaa  en  overordenlig  Dag,  men  jeg  er  født  paa  en 
Dag,  som  kun  undtagelsesvis  findes  i  Almanaken,  Ud- 
skudet  af  alle  Dage:  den  29de  Februar.  Kun  hvert 
fjerde  Aar  havde  jeg  min  egen  Fødselsdag,  ligesom 
mine  andre  Søskende,  ellers  maatte  jeg  tage  tiltakke 
med  at  snylte  mig  ind  paa  min  ældste  Broders  — 
han  var  nemlig  født  den  iste  Marts  —  og  saa  fik 
jeg  stadig  den  Bemærkning  at  høre  fra  alle  Sider: 
A  Grunden  har  Du  ingen  Fødselsdag  i  Aar^:.  Jeg  kan 
saaledes  uden  Overdrivelse  sige,  at  der  har  været 
fire  Gange  saa  megen  Anledning  til  at  lykønske  alle 
Andre  i  Anledning  af  deres  Fødsel,  som  til  at  gra- 
tulere mig,  der  endogsaa  har  maattet  tage  min  Fødsels- 
dag til  Laans. 

Min  Fader  var  Præst  ovre  i  Mols;  det  var  meget 
behageligt  for  ham,  ti  han  havde  et  godt  Embede  der- 
ovre; men  for  mig  havde  det  den  store  Ubehagelighed, 
at  jeg,    der  blev  født,    mens  min  Fader   sad  i  bemeldte 


gode  Kald,  aldrig  har  kunnet  nægte,  at  jeg  i  Grunden 
v^ar  en  »Molbo«,  hvorfor  jeg  ogsaa  stadig  er  bleven 
diverteret  med  Molbohistorier. 


Min  Fader  havde  en  fortræffelig  Foresat  i  sin  Nabo, 
Provst  Thøgersen.  De  to  hæderlige  Præstemænd 
levede  i  det  venskabeligste  Forhold  af  Verden  og  fik 
regelmæssig  fire  Gange  om  Ugen  deres  Lhombre  i 
Forening  med  Mølleren  og  Forpagteren  paa  Herre- 
gaarden,  ja  Venskabet  gik  endogsaa  saa  vidt,  at  Prov- 
sten stod  Fadder  til  min  Faders  Førstefødte  og  gav 
ham  sit  Navn  i  Faddergave.  Alt  dette  kunde  være 
meget  rart  for  min  salig  Fader,  men  ingenlunde  for 
mig,  der  uheldigviis  var  denne  Førstefødte,  ti  jeg  kom 
derved  til  at  hedde  Jonas  efter  Provsten  og  Tvær- 
mose  efter  min  Fader,  og  naar  man  har  faaet  et  saa- 
dant  Navn,  og  oven  i  Købet  en  svagelig  Mave,  saa  er 
det  jo  omtrent  umuligt  at  være  i  godt  Humør. 

Man  vil  maaske  indvende  at  det  er  Manden,  der 
skaber  sit  Navn,  og  ikke  Navnet,  der  gør  Manden,  men 
det  kan  ikke  hjælpe,  hvad  man  siger  i  den  Henseende. 
Det  er  umuligt  at  blive  Digter,  naar  man  hedder 
Jokumsen,  og  det  er  utænkeligt  at  gøre  Karriere  ved 
Hoffet,  naar  man  hedder  Gris  er  up.  Ligesaa  naturligt, 
som  det  falder  at  sige  »Himmelske  Cecilial«,  saa 
latterligt  vilde   det  klinge  at  sige   ^> Himmelske  Sidse!« 

Man  er  født  Komiker,  naar  man  hedder  Klavs  og 
aldeles  umulig  som  Romantiker,  naar  man  hedder 
Morten.  —  .-Xavne*"  er  som  en  Nessus -Kjortel,  det 
vokser  fast  til  Kroppen^,  sagde  den  store  Gothe;  jeg 
henholder  mig  til  hans  Avtoritet  og  siger:  Det  er  ingen 
Kunst  at  være  lykkelig,  naar  man  aldrig  er  bleven 
kaldt  andet  end  Felix,  men  jeg  vil  se  den,  der  kan 
gaa  igennem  Verden  med  tre  saadanne  Navne  som 
Jonas  Thøgersen  Tværmose,  uden  at  blive  Melan- 
koliker og  Hypokondrist. 

Jeg  er  bleven  begge  Dele,  jeg  véd  det;  jeg  har 
hørt  det  tidt  nok  af  Andre  og  kan  gerne  tilstaa  det 
selv;  det  er  jo  ikke  min  Skyld,  at  jeg  blev  det,  og  jeg 
er  det  ikke  for  min  Fornøjelse  —  jeg  er  det  ikke  en 
Gang  med  min  gode  Villie.  Mit  Hypokondri  gaar  til- 
bage til  min  Fødsel,  ja  længer  endnu.  Temperamentet 
er  medfødt  ligesom  Kønnet  og  Racen.  Er  man  ikke 
Menneskebarn,  Mandfolk,  Prinds,  Morian  eller  Idiot,  før 
man  bliver  født,  saa  bliver  man  hverken  det  Ene  eller 
det  Andet,  og  har  man  ikke  Tendensen  til  at  se  skævt 
paa  den  hele  Verden,  førend  man  aabner  sine  Øjne, 
saa  faar  man  den  aldrig,  hvordan  man  saa  bliver 
stillet  i  den. 

Ligesom  jeg  arvede  mit  ærgerlige  Navn  efter  min 
salig  Fader,  saaledes  fik  jeg  mit  ærgerlige  Humør  i 
Arv  fra  min  salig  Moder.  Hvem  hun  havde  arvet  det 
efter,     skal   jeg    lade    usagt,    rimeligvis    var    det    efter 

Faderen,  for  han  var  Eddikebrygger.  Selv  paastod  hun 
rigtignok,  at  hun  aldrig  havde  mærket  Noget  til  det, 
før  hun  blev  gift,  ja  hun  forsikrede  endogsaa,  at  det 
egenlig  ikke  var  hende,  der  ærgrede  sig,  men  at  det 
stadig  var  min  Fader,  der  ærgrede  hende,  men  den 
Forsikring  vil  jeg  lade  staa  ved  sit  Værd,  i  alt  Fald 
kom  han  meget  let  til  at  ærgre  hende,  og  hun  slap 
aldrig  den  ene  Ærgrelse,  før  hun  kunde  begynde  paa 
en  anden. 

En  Gang  havde  hun  drømt  fire  Numere.  Dem 
skrev  hun  op  paa  en  Lap  Papir  og  bad  min  Fader 
tage  dem  i  Tallotteriet.  Da  hun  bragte  ham  Seddelen, 
var  han  just  i  Færd  med  at  lægge  sine  Prædikener  i 
Orden,  og  uheldigvis  kom  den  ind  i  den  sidste  af  disse. 
Et  Par  Dage  derefter  skulde  han  til  Byen,  men  nu  var 
Seddelen  borte,  og  —  hvad  der  var  det  Værste  —  nu 
havde  min  Moder  glemt  Numrene  —  det  var  jo  unægtelig 
meget  ærgerligt !  Først,  da  Lotteriet  var  trukket,  huskede 
hun  dem  igen:  det  forekom  hende  ganske  tydeligt,  at 
det  var  de  fire  sidstkomne  Tal,  og  nu  ærgrede  hun  sig 
Dag  ud  og  Dag  ind  over  den  Kvaterne,  der  kunde 
have  været  vunden.  Efter  tre  Aars  Forløb,  da  min 
Fader  havde  gennemipræket  de  tre  Aargange  af  Taler, 
han  skiftede  med,  kom  den  omtalte  Præken  atter  for 
Tur,  den  skæbnesvangre  Seddel  blev  funden,  og  til  min 
Faders  store  Glæde  viste  det  sig,  at  den  ikke  indeholdt 
et    eneste    af   de    udkomne    Tal.      Nu    var    altsaa    den 

Ærgrelse  forbi  —  men  ak!  —  at  min  Moder  saaledes 
i  samfulde  tre  Aar  havde  gaaet  og  ærgret  sig  uden 
mindste  Grund,  det  A'ar  hende  fra  den  Dag  af  Grund 
nok  til  at  ærgre  sig,  saa  længe  hun  levede. 

Det  er  denne  hendes  Tilbøjelighed  til  at  ærgre  sig, 
der  er  gaaet  over  i  mit  Blod.  Jeg  kan  ikke  lade  være 
at  ærgre  mig  over  tusinde  Ting,  som  det  var  langt 
klogere  at  le  ad  eller  slet  ikke  br}-de  sig  om  —  og  det 
er  gruelig  ærgerligt.  Jeg  har  altid  fuldt  op  med 
Ærgrelser,  og  naar  jeg  ikke  har  andre,  saa  ærgrer  jeg 
mig   altid   over   det:     at  jeg   aldrig   kan    lade    være    at 


Blandt  andre  Ærgrelser  har  jeg  en  Læge;  det  er 
en  overordenlig  forstandig  ]\Iand,  og  derfor  ærgrer  det 
mig  dobbelt,  naar  vi  er  uenige,  men  det  er  vi  saa  godt 
som  altid.  Uagtet  jeg  aldrig  befinder  mig  vel,  paastaar 
han  nemlig,  at  jeg  slet  ikke  fejler  Noget,  og  at  jeg 
snarere  trænger  til  Sygdom  end  til  Medicin. 

Forleden  Dag,  da  jeg  under  et  Anfald  af  Ilde- 
befindende, sendte  Bud  efter  ham,  havde  vi  en  Samtale, 
der  endte  paa  følgende  Maade: 

—  Hr.  Tværmosel  Jeg  siger  Dem  endnu  en  Gang: 
De  har  ingen  anden  Sygdom  end  Deres  Ærgrelser. 

—  Hr.  Doktor!  Jeg  siger  Dem  endnu  en  Gang: 
Dersom  jeg  ikke  var  syg,  vilde  jeg  ikke  ærgre  mig. 

—  Fuldkommen  rigtigt!  Ingen  Sygdom:  ingen 
Ærgrelser  —  ingen  Ærgrelser:  ingen  Sygdom.  Vi  er 
blot  lidt  uenige  om,  hvad  der  er  Aarsag,  og  hvad  der 
er  Virkning. 

—  Nu  vel,  saa  befri  mig  for  Aarsagerne,  siden  De 
ikke  véd  noget  Middel  mod  Virkningen!  Sig  mig, 
hvorledes  man  skal  undgaa  Ærgrelser! 

—  Derom  maa  De  ikke  spørge  Lægen,  men  Bede- 
manden. Men  der  falder  mig  Noget  ind!  Mens  jeg 
opholdt  mig  i  Palermo,  gjorde  jeg  en  Gang  min  Vært 
et  lignende  Sporgsmaal:  Jeg  spurgte  ham,  hvorledes 
man  bedst  skulde  undgaa  Skorpioner,  der  paa  den  Tid 
var  en  sand  Landeplage  derovre.  »Det  er  ganske 
simpelt«  —  svarede  han.  —  »De  gør  Jagt  paa  dem! 
Naar  man  bare  slaar  dem  ihjel,  saa  stikker  de  aldrig. 
Alle  de  Skorpioner,  jeg  kan  faa  fat  i,  kommer  jeg  paa 
Flasker  og  helder  Eddike  over;  jeg  laver  Medicin  af 
det  giftige  Utøj.«  —  Om  De  nu  gjorde,  som  han! 

—  Fangede  Skorpioner? 

—  Nej,  Ærgrelser.  Om  De  fulgte  den  brave 
Sicilianers  Raad:  gjorde  Jagt  paa  Alt,  hvad  der  ærgrede 
Dem,  samlede  det  sammen,  heldte  Eddike  derover  og 
lavede  Medicin  deraf! 

—  Hvorledes  det? 

—  Har  De  aldrig  lagt  Mærke  til,  at  de  satiriske 
Forfattere  altid  er  i  godt  Humør,  fredsommelige  i  Om- 
gang,   tolerante    og    godmodige?     Det    kommer    netop 

deraf,  at  alle  skarpe  Væsker  faar  Afløb  gennem  deres 
Pen,  saa  der  ingen  Gift  bliver  tilbage  i  Blodet.  De 
søde  Lyrikere  og  Idyllikere  er  derimod  næsten  altid 
gnavne  i  deres  Hjem,  pirrelige  og  fordringsfulde,  og  det 
er  ganske  naturligt;  det  gaar  dem  som  Bierne:  de  giver 
lutter  Honning  fra  sig,  og  al  Giften  beholder  de  selv  i 
Kroppen.  Derfor  Gud  naade  den,  der  kommer  deres 
Braad  for  nær! 

—  Men  jeg  er  jo  hverken  Erotiker  eller  Polemiker  .  .  . 

—  Nej,  det  er  netop  Fejlen,  De  beholder  Deres 
Ærgrelser  for  Dem  selv. 

—  Aa  —  aa  —  det  kan  jeg  dog  ikke  sige;  jeg 
har  f.  Eks.  i  de  sidste  otte  Dage  Snese  Gange  udtalt 
min  Ærgrelse  over  vore  vise  Lovgivere,  der  gaar  hen 
og  spilder  for  flere  Tusind  Daler  af  deres  kostbare  Tid 
alene  for  at  prutte  et  Hundrede  Daler  af  en  stakkels 
Embedsmands  knappe  Gage  .   .  . 

—  Ganske  rigtigt!  De  har,  som  jeg  siger,  be- 
holdt Ærgrelsen  for  Dem  selv,  det  vil  sige :  præpareret 
den  til  Privatbrug  for  Dem  og  Deres  Omgangskreds. 
Det  er  Fejlen.  I  Stedet  for  at  gøre  et  nyt  Oplag  af 
Deres  billige  Harme,  hver  Gang  de  træffer  en  Sam- 
tidig, der  ikke  endnu  har  ærgret  sig  over  Historien, 
skulde  De  straks  have  slagtet  Bukken  og  serveret  den 
for  hele  Verden,  saa  havde  De  været  færdig  med  den 
paa  én  Gang. 

—  Det  vil  sige  — r 

—  Det  vil  sige,  at  hver  Gang  der  er  Noget,  som 
afficerer  Dem,  saa  skal  De  ikke  deraf  lave  en  Ærgrelse, 
som  forbitrer  enhver  af  Deres  Bekendte  én  Gang  og 
Dem  selv  hundrede  Gange,  men  De  skal  én  Gang  for 
alle  tage  det  ærgerlige  Tema  under  Behandling  og 
saa  vidt  mulig  behandle  det  saaledes,  at  man  lér 
deraf,  i  Stedet  for  at  ærgre  sig  derover.  Xaar  man 
først  er  kommen  til  at  lé  af  en  Ærgrelse,  saa  har  man 
ikke  alene  slaaet  den  ihjel,  men  har  givet  den  en  Pæl 
gennem  Livet,  som  hindrer  den  fra  at  gaa  igen.  ?vlen 
for  at  blive  færdig  dermed  paa  én  Gang,  maa  De  gøre 
det  skriftligt,  og  besørge  Eksperimentet  overgivet  til 
Almenheden ! 

—  Jeg  skulde  altsaa  beg^mde  at  skrive  Bøger : 

—  Ja,  eller  Feuilletoner.  De  kan  jo  gøre  en  Be- 
gyndelse straks.  Naar  jeg  nu  er  gaaet,  skal  De  i 
Stedet  for  at  ærgre  Dem  over  vor  Samtale,  føre  den  i 
Pennen  og  derpaa  sende  den  hen  til  mig.  Jeg  er  en 
meget  intim  Ven  af  den  ]Mand,  der  redigerer  >  Folkets 
Avis«,  og  naar  De  skiller  Dem  nogenlunde  ordentlig 
ved  Deres  Opgave,  saa  paatager  han  sig  nok  for  min 
Skyld  den  Ulejlighed  at  besørge  Deres  Ærgrelser  ud  i 
Verden  i  adskillige  Tusind  Eksemplarer. 


Jeg  har  gjcrt  Forsoget  og  befinder  mig  ganske  vel 
derefter.  Hver  Gang  der  nu  kommer  mig  Noget  paa- 
tværs,  saa  laver  jeg  en  Feuilleton  i  Stedet  for  en 
Ærgrelse  deraf.  Det  kan  maaske  blive  en  hel  Række 
Feuilletoner  med  Tiden,  ti  der  er  meget  at  ærgre  sig 
over,  her  i  København! 


FØRSTE  DEL. 


FAMILIEÆRGRELSER. 


JULEAFTENSBETRAGTNINGER. 


Tre  Juleaftener:  paa  egen  Haand  — 
med  In\-iterede  —  og  i  borgerligt  Selskab. 
Nyttig  Anvendelse  af  den  fjerde.  Hvorfor 
jeg  er  bleven  Pebersvend.  En  Molbo- 
Kærlighed.  En  hdjnordisk  Forelskelse. 
En  tysk  Forlibelse.  En  svensk  Fortjus- 
ning.  En  fynsk  Fortryllelse.  Summa 
Summarum. 


elligaftener  er  Sørgefester  for 
Pebersvendene. 

Det  er  Juleaften  i  Aften  —  en  herlig  og  hellig 
Aften.  I  min  Barndom  glædede  jeg  mig  et  halvt  Aar 
forud  til  denne  straalende  Festaften,  men  nu  —  skulde 
man  tro  det?  —  nu  er  det  den  Aften  i  hele  Aaret, 
paa  hvilken  jeg  ærgrer  mig  allermest. 

Jeg  sidder  alene  i  mit  lille  Arbejdsværelse  og  an- 
strænger  mig  forgæves  for  at  forvandle  denne  Aften 
til  en  Hverdagsaften.     Jeg   har   nu  i  en  Række  af  Aar 

Stræbt  at  finde  en  passende  IMaade  at  helligholde  den 
paa,  men  det  er  aldrig  lykkedes  mig. 

Sagen  er  den:  Jeg  er  Pebersvend,  og  Pebersvende 
har  ligesom  Nisser,  Underjordiske  og  andet  Utyske 
ingen  Juleaften. 

Hvilket  ynkeligt  Syn  møder  mig  ikke,  naar  jeg 
ser  tilbage  paa  denne  Helligaften  i  de  sidste  Aarl 


For  tre  Aar  siden  hændtes  det  mig  for  første 
Gang:  ikke  at  være  bedt  ud  Juleaften.  De  Familier, 
med  hvilke  jeg  omgikkes,  var  nemlig  alle  overbeviste 
om,  at  jeg  var  indbudt  andet  Steds,  og  da  jeg  nødig 
paa  en  slig  Aften  vilde  være  ubuden  Gæst,  maatte  jeg 
altsaa  blive  hjemme. 

Jeg  besluttede  aldeles  at  ignorere  Festen,  stoppede 
min  Yndlingspibe,  satte  mig  i  min  Lænestol  og  haabede 
at  kunne  indhylle  mig  i  en  Røgsky,  der  var  tæt  nok 
til  at  skjule  mig  for  den  øvrige  Verden,  men  det  lod 
sig  ikke  gøre:  jeg  kunde  baade  se  og  høre  gennem 
Tobaksdampen.  Jeg  saa  tilbage  i  Tiden,  og  en  lang, 
lang  Række  Juleaftener  viste  sig  for  mit  Blik  mere  og 
mere  straalende,  jo  længere  de  laa  tilbage  i  min  Barn- 
dom og  Ungdom. 

Fra  Etagen  nedenunder  hørte  jeg  et  Barnekor 
synge  Julesange,  og  fra  Etagen  ovenpaa  lød  der  en 
uafbrudt  Støj   og  Latter  af  en  Snes  unge  Mennesker, 


der  plukkede  et  Juletræ  og  læste  Deviser  op.  Familien, 
der  bode  ved  Siden  af  mig,  hørte  til  ^den  lystige 
Menighed«  og  sang  Kæmpeviser,  Brorsonske  Psalmer 
og  Vartovs-Gallopader  mellem  hinanden.  Ogsaa  Taler 
blev  der  holdt  og  det  meget  højrøstede.  Især  var 
der  én  Taler,  hvis  Stemme  trængte  gennem  ]\Iure  og 
Vægge,  og  som  jævnlig  producerede  sig.  Blandt 
andre  Foredrag  holdt  han  et,  hvoraf  jeg  ikke  kunde 
undgaa  at  høre  flere  Sætninger.  Det  var  i  den  humo- 
ristisk-opbyggelige  Genre  og  gik  ud  paa,  at  det  var 
en  Fødselsdag  »eller,  som  vore  Hjemme-Tyskere  kalder 
det  paa  deres  Kauder-Vælsk:  en  Geburtsdag« ,  vi 
fejrede  paa  Juleaften,  og  at  Geburtsdags- Barnet  var 
al  Ære  værd  —  o.  s.  v.  Et  Øjeblik  efter  hørte  jeg 
hele  Koret  med  den  inderligste  Begejstring  istemme: 
30g  Skam  faa  den,  som  ikke.  .  .  .«  —  Jeg  er  hverken 
bigot  eller  intolerant,  men  jeg  tilstaar,  at  denne  Jule- 
hymne, hvor  velment  den  end  kunde  være,  var  mig 
uudholdelig,  og  jeg  skyndte  mig  derfor  at  faa  Hat  og 
Overfrakke  paa  og  komme  ud  af  Huset. 

Aldrig  ser  man  en  større  Færdsel  paa  vore  Gader 
end  Juleaften  fra  Kl.  4  til  7,  men  ingen  Aften  ser  man 
dem  saa  tomme  som  paa  denne  Helligaften  fra  9  til  11. 
Selv  Østergade  syntes  at  være  uddød.  Jeg  gik  op  i 
Klubben,  hvoraf  jeg  er  Medlem,  i  det  Haab  muligvis 
der  at  træffe  nogle  andre  hjemløse  Pebersvende.  Alle 
Værelserne   stod   tomme.      Jeg   gik   ind   paa   et  af  vore 

mest  besøgte  Konditorier  —  ikke  en  eneste  Gæst!  — 
Kun  en  lille  Schweizerdreng  sad  melankolsk  bag  Disken, 
stirrende  i  en  fransk  Avis,  og  af  det  Blik,  hvormed 
han  modtog  mig,  saa  jeg  tydelig,  at  han  betragtede 
mit  Besøg  paa  denne  Tid  som  noget  aldeles  Uforklar- 
ligt. Jeg  gik  nu  et  Par  Timer  Gade  op  og  Gade  ned, 
saa  paa  de  straalende  Vinduer  hos  mine  Bekendte, 
konverserede  en  og  anden  ensom  Natvægter  og  endte 
tilsidst  med  at  gaa  i  det  katolske  Kapel. 


Aaret  efter  trode  jeg  at  have  arrangeret  mig 
bedre.  Jeg  havde  en  Maaned  forud  indbudt  tre  andre 
halvgamle  Ungkarle  til  en  gemytlig  L'hombre,  en  fed 
Gaas  og  et  godt  Glas  Vin,  og  alle  Tre  havde  lovet  at 
komme.  Lysene  stod  tændte,  Vinen  var  bragt  ind  i 
Stuen  for  at  kuldslaas,  og  Bordet  stod  dækket  inde  i 
Spisestuen.  Da  bragte  Postbudet  mig  et  Brev,  stemplet 
fra  Sorø.  Det  var  en  Undskyldning  fra  Bech,  den 
ene  af  de  Inviterede.  Han  havde  om  Formiddagen 
fulgt  en  Fætter  til  Jernbanen,  og  Fætteren  havde  trods 
alle  Forestillinger  med  Magt  taget  ham  med  sig,  hvor- 
for jeg  endelig  maatte  undskylde  o.  s.  v.  L'hombren 
maatte  altsaa  indskrænkes  til  en  trekantet  Whist.  Men 
Klokken  blev  otte,  uden  at  de  Andre  kom.  Jeg  vidste, 
at  min  Ven,  Fuldmægtig  Wimmer,  var  meget  glem- 
som, og  sendte  derfor  Bud  efter  ham  —  ganske  rigtigt  1 

—  han  havde  glemt  vor  Aftale  og  var  taget  ud  til  en 
Familie  paa  Amager.  Min  Ven  Sivertsen  og  jeg  vilde 
saaledes  komme  til  at  nøjes  med  en  Pikét.  Jeg  begav 
mig  selv  hen  til  ham  for  at  fortælle  ham  Kammeraternes 
Troløshed,  men  efterat  jeg  havde  ringet  et  Par  Gange 
paa  hans  Dør,  blev  der  aabnet  for  mig,  ikke  af  ham 
selv,  men  af  hans  Værtinde. 

»Er  Sivertsen  gaaet  ud?«  spurgte  jeg. 

—  Ja,  hans  nye  Svoger  var  her  og  hentede  ham  for 
en  Times  Tid  siden. 

—  Hans  nye  Svoger? 

—  Ja,  Krigsraad  Krank! 

—  Hvad?  Er  han  bleven  gift  med  Sivertsens 
Søster  ? 

—  Ih  nej!  Men  Sivertsen  er  jo  bleven  forlovet 
med  hans. 

—  Naar? 

—  I  disse  Dage.     Véd  De  ikke  det? 

—  Det  er  ikke  muligt!  Sivertsen  er  jo  oppe  i 
de  Fyrre  — 

—  Hvad  gør  det?  Hans  Kæreste  har  ikke  naaet 
de  Tyve  endnu. 

—  Stakkels  Sivertsen!  —  Saa  bliver  der  hverken 
L'hombre,  Whist  eller  Pikét  af  i  Aften. 

—  Nej,  det  kan  De  stole  paa.  Det  er  lutter  Ung- 
dom, der  er  bedt.  Spiller  de  Noget,  saa  bliver  det  nok 
snarere  Sorteper  eller  Hanrej. 

—  Hanrej!  —  Stakkels  Sivertsen!  —  Saa  vil  jeg 
gaa  hjem  og  lægge  Patience. 

Saa  gik  jeg  hjem  og  ærgrede  mig  over  Gaasen, 
der  ikke  blev  spist,  og  Vinen,  der  ikke  blev  drukken, 
over  Bech,  der  julede  i  Sorø,  over  Wimmer,  der 
jublede  paa  Amager,  over  hele  Verden  i  Almindelighed, 
men  i  Særdeleshed  over,  at  S'ivertsen  kunde  være 
saa  dum  i  den  Alder,  og  over,  at  j  e  g  ikke  for  længe 
siden  havde  været  ligesaa  dum  som  han. 


Ifjor  bad  Værten  mig  jule  nede  hos  ham;  jeg 
dansede  omkring  Juletræet  med  Børnene,  spillede  Tre- 
kort om  Æbler  og  Pebernødder  med  hele  Familien, 
spiste  for  at  føje  den  velmenende  Husmoder  en  for- 
uroligende Mængde  Risengrød,  Skinke,  Gaåsesteg,  Rød- 
kaal  og  Æbleskiver,  og  tømte  af  Høflighed  mod  den 
venlige  Husfader  et  Par  store  .Danske«  og  utroHg 
mange  Glas  Æggepunsch,  tillavet  efter  hans  egen 
Recept.     Det  skal  jeg  aldrig  gøre  mere! 

Om  det  var  mig  eller  Børnene,  der  sang  falsk,  da 
vi  dansede  om  Juletræet,  skal  jeg  lade  være  usagt, 
men  vist  er  det,  at  vi  sang  i  forskellige  Tonearter,  og 
at  det  ikke  var  mig  muligt  at  træffe  deres.  Baade 
?.' Mutters ^<  Venlighed  og  hendes  Julegrød  blev  mig 
siddende  i  Halsen;  jeg  havde  hele  Tiden  en  Følelse  af,  at 
jeg  var  en  stakkels  hjemløs  Nissebuk,  der  i  Grunden  ingen 

Del  havde  i  Glæden  og  kun  af  den  gode  Kones  Med- 
lidenhed fik  min  Part  af  Grøden.  Og  nu  ^  Fatters  c 
Æggepunschl  Skam  faa  den  Giftblander,  som  lærte 
den  brave  Mand  at  tillave  en  saadan  Drik!  Den  var 
tungere  end  Bly  —  det  var  med  Nød  og  Næppe,  at 
jeg  kunde  bære  det  Kvantum,  jeg  havde  faaet  i  Livet, 
op  ad  Trappen  til  mit  Sovekammer.  Jeg  glemmer 
aldrig  den  Nat,  der  fulgte  ovenpaa  denne  borgerlig- 
hjemlig-ortodokse  Juleaften. 

Forfatteren  til  det  episke  Digt  »Valkyrien:;  har 
offenliggjort  Trude  Troldkvinds  Opskrift  paa  de  Ingre- 
dienser, hvoraf  man  laver  Lindorme.  Om  den  er 
probat,  véd  jeg  ikke,  men  ønsker  Nogen  at  lave  sig  en 
Natte-Mare,  saa  kan  jeg  indestaa  ham  for  Paalidelig- 
heden  af  følgende  Opskrift:  Man  tager  Tevand  med 
Julekager,  Risengrød  med  Sødtøl,  Skinke  med  Rødkaal, 
varm  Gaas  med  brunede  Kartofler  og  Æggepunsch  med 
danske  Snapse,  saa  meget  som  mulig  af  hver  Slags, 
spiser  det  fra  Kl.  lo  til  11V2  Juleaften  og  lægger  sig 
derpaa  til  Sengs  Kl.  12.  Dersom  man  saa  ikke  er  en 
afrikansk  Struds  eller  en  sællandsk  Pundtærsker,  vil 
Virkningen  snart  vise  sig. 

Jeg,  der  hverken  er  det  Ene  eller  det  Andet, 
mærkede  den  i  det  mindste  straks.  Næppe  havde  jeg 
lukket  mine  Øjne,  førend  jeg  hørte  en  gentagen  Susen 
for  mine  Øren.  Jeg  forsøgte  at  rejse  mig,  men  jeg 
kunde   ikke   røre   et  Lem;    jeg   vilde   raabe   om   Hjælp, 

men  ikke  en  Lyd  kunde  jeg  frembringe.  I  det  Samme 
følte  jeg  en  underlig  varm  Pusten  i  Ansigtet  og  en 
kvælende  Trv^kken  for  Brystet;  jeg  slog  Øjnene  op,  og 
se  —  paa  mit  Bryst  saa  jeg  den  rædsomme  ^lare  i 
Skikkelse  af  en  uhyre  Bjørn!  Hovedet  var  laadent, 
Haarene  var  Rødkaalsstrimler,  Øjnene  Svesker,  og 
gennem  Flaben,  der  gabede  over  mit  Ansigt,  saa  jeg 
ned  i  et  Afgrundssvælg,  opfyldt  med  Tevand  og  Sødtøl, 
hvori  der  svømmede  Klejner,  Skinke,  stegte  Æbler  og 
Julekage;  Uhyrets  Legeme  var  formet  af  glindsende 
fedt  Gaasekød,  paa  Halsen  bar  det  en  Krands  af  brunede 
Kartofler,  paa  Hovedet  et  omvendt  Risengrødsfad,  i 
den  højre  Lab  en  Brandspand  med  Æggepunsch  og  i 
den  venstre  en  dito  med  Finkel.  Det  var  en  frygtelig 
Bjørn!  Naturhistorikerne  vil  maaske  paastaa,  at  der 
i  Slægten  Ursus  ikke  findes  et  eneste  Species,  paa 
hvilken  min  Beskrivelse  passer  —  det  kan  gerne  være! 
—  men  saa  maa  det  have  været  et  ^Misfoster  af  en  eller 
anden  Bjørneslægt  —  for  en  Bjørn  var  det! 

En  saa  rædsom  Nat  som  den  Julenat,  jeg  tilbragte 
under  denne  ]\Iares  Rideøvelser,  kan  ikke  beskrives. 
Jeg  forvandt  den  ikke  en  Gang  Dagen  efter.  Hele 
første  Juledag  var  jeg  nemlig  Patient  af  den  Sygdom, 
som  Svenskerne  kalder  >^ Dagen  derpå.. 

I  Aften  sidder  jeg  atter  ene  hjemme,  som  det  sig 
en  Pebersvend  hør  og  bor  paa  Juleaften;  men  denne 
Gang  har  jeg  besluttet  at  forsøge  det  Husraad,  min 
Doktor  gav  mig.  Jeg  har  taget  en  Pen  i  Haanden  for 
at  afmønstre  mine  Ærgrelser. 

Hvorfor  ærgrer  jeg  mig  nu  i  Aften? 

Fordi  jeg  her  sidder  ene,  mens  alle  Andre  tilbringer 
Aftenen  i  deres  Familiekreds. 

Og  hvorfor  hører  jeg  ikke  til  nogen  Familiekreds? 

Fordi  jeg  er  Pebersvend. 

Og  hvorfor  er  jeg  Pebersvend? 

Det  kan  vi  nu  undersøge. 


For  at  man  kan  blive  Noget  her  i  Verden  fordres 
der  to  Betingelser:  medfødte  Anlæg  og  tilbørligt 
Studium.  Som  oftest  er  de  begge  nødvendige,  stundom 
kan  den  ene  være  nok. 

Ved  naturligt  Anlæg  og  Studium  i  Forening  kan 
man  opnaa  hvilken  som  helst  Plads  i  Hof-  og  Stats- 
kalenderen —  forudsat  at  man  har  Lykken  med  sig  og 
Tid  til  at  vente. 

Ved  medfødte  Anlæg  alene  kan  man  blive  Geni, 
Idiot,  Millionær,  Ladegaardslem,  Stamherre,  Jaeger- 
mester, Ridder  af  diverse  Ordener,  Ægtemand  (endogsaa 
Dronningemand)  og  alt  Muligt,  som  skriver  sig  af 
»Guds  Naade     —  eller  L^naade. 


Ved  Studium  alene  kan  man  blive  Lysestøber, 
Anciennetetsraad,  Rutine-Kunstner,  Makulatur-Forfatter, 
Figurant,  Kopist  og,  naar  man  er  umaadelig  flittig: 
theologisk  Kandidat  med  bedste  Karakter. 

Kun  enkelte  Værdigheder  kan  man  opnaa  saa  vel 
ved  medfødte  Anlæg,  som  ved  fornødent  Studium.  En 
af  disse  er  den  at  være  Pebersvend. 

De,  der  fra  Fødselen  af  er  Kandidater  til  denne 
Værdighed,  udmærker  sig  tidligt  ved  en  Mængde  kvinde- 
lige Ejendommeligheder  og  Færdigheder:  de  er  over- 
ordenlig ordenlige,  meget  tilbøjelige  til  at  lægge  Vægt 
paa  Ubetydeligheder  og  særdeles  vanskelige  at  bringe 
fra  deres  Vaner  og  Meninger,  de  holder  selv  Syæske, 
gemmer  paa  Knapper,  Naale,  Sejlgarn  og  Pakpapir, 
holder  Bog  over  deres  Lommepenge,  noterer  Fødsels- 
dage, er  nysgerrige  og  interesserer  sig  for  Køkken  og 
Spisekammer;  i  Reglen  staar  de  fra  Barnsben  paa 
Feltfod  mod  det  andet  Køn,  lærer  aldrig  at  danse  og 
forelsker  sig  aldrig;  de  bliver  tidlig  satte,  lærer 
tidlig  at  spille  L'hombre,  gaar  tidlig  i  Klub  og  bliver 
tidlig  fede. 

De,  'der  studerer  sig  til  Pebersvende,  hører  til  en 
hel  anden  Race.  De  er  næsten  alle  Idealister,  Fantaster 
og  ^lelankolikere,  og  de  er  saa  langt  fra  at  ringeagte 
det  andet  Køn  og  sky  Ægteskabet,  at  det  tværtimod 
kun    er    deres    ubegrænsede   Tro    paa    Kvindens    Fuld- 

kommenhed  og  Ægteskabets  Lyksalighed,  der  hindrer 
dem  fra  at  naa  Brudeskamlen. 

Jeg  hører  til  disse  Beklagelsesværdige. 

Det  er  muligt,  at  en  ond  Fe  allerede  ved  min 
Vugge  har  sunget,  at  jeg  skulde  do  ugift,  men  det  er 
aldeles  vist,  at  jeg  ikke  selv  har  drømt  derom.  Blandt 
alle  de  Helte,  der  i  min  Barndom  foresvævede  mig 
som  Forbilleder,  var  der  ikke  en  eneste  Pebersvend. 
Jeg  kunde  ikke  tænke  mig  en  Ridder  uden  Dame,  en 
Kæmpe  uden  Valk)Tie,  en  Kriger  uden  Kæreste.  Alle 
mine  Yndlings-Heroer  omtaltes  bestandig  par\-is:  Aksel 
og  Valborg,  Hagbart  og  Signe,  Fritjof  og  Ingeborg, 
Tristan  og  Isolde.  Alle  de  Helte,  der  nævntes  uden 
noget  »og«,  saa  som.  Alexander,  Cæsar  og  Napoleon, 
interesserede  mig  aldeles  ikke.  Jeg  var  derfor  næppe 
tolv  Aar,  før  jeg  begj-ndte  at  tænke  paa  et  Og  til 
mine  Fremtidsdromme. 

Hos  fornuftige  Folk  begynder  Elskovsevent\Tene 
med,  at  man  finder  en  Genstand  for  sin  Kærlighed; 
hos  Idealister  (vandrende  Riddere,  unge  Piger  og  roman- 
læsende Drengebørn)  begynder  de  med,  at  man  søger 
en  saadan.  Jeg  var,  som  sagt.  Idealist  og  fik  derfor 
næppe  Øjnene  op,  før  jeg  begvmdte  at  søge  efter  det 
Ideal,  som  jeg  til  Dato  aldrig  har  fundet. 


en  første  Inkarnation, 
hvori  jeg  trode  at  op- 
dage det,  var  Møllerens  lille  Bodil. 
Bodil  var  rigtignok  ikke  noget  smukt 
Navn,  men  det  var  jo  let  at  forandre 
til  Botilde,  og  da  jeg  desuden  selv 
hed  Jonas,  ansaa  jeg  mig  ikke  for 
berettiget  til  at  vrage  en  smuk  Pige 
for  Navnets  Skyld.  Og  Bodil  var 
virkelig  en  smuk  Pige  med  blonde 
Lokker  og  blaa  Øjne.  Jeg  kan  endnu 
som  et  Drømmebillede  se  hende  med 
hvid  Kjole  paa  og  en  Krans  af  Korn- 
blomster om  Haaret  sidde  ved  Forte- 
pianoet og  synge: 

Men  Lyna  svæver  i  Himlen«. 

At  hun  var  tre,  fire  Aar  ældre  end  jeg,  skadede 
hende  aldeles  ikke  i  mine  Øjne;  ti  jeg  havde  en  vis 
Følelse  af,  at  jeg  selv  var  vel  ung,  og  hun  besad  for- 
uden alle  sine  andre  Fortrin  det  afgørende,  at  være  det 
eneste  Pigebarn  udenfor  Bondestanden  i  hele  min  Faders 
Pastorat.     Det  maatte  altsaa  være  hende. 

Da  jeg  var  tolv  Aar  gammel  blev  jeg  sendt  over 
til  en  Onkel  i  København  for  at  gaa  i  Latinskole. 
Afskeden  var  tung,  men  den  maatte  tages;  jeg  forlod 
min  Fødeegn,  medførende  min  Faders  fromme  Formanin- 
ger, min  Moders  bekj^mrede  Advarsler  og  en  lille  Korn- 
blomst,  som  Møllerens  Bodil  havde  baaret  i  sin  Krans. 

I  fire  Aar  saa  jeg  ikke  mit  Hjem.  Jeg  gik  i 
Skole,  blev  drillet  og  dannet  og  proppet  med  Latin, 
Græsk  og  Matematik.  Det  var  en  fuldstændig  For- 
vandling, der  foregik  med  mig  i  dette  Tidsrum.  Jeg 
var  nu  -^paa  Lidt  nær  fuldstændig  urbaniseret  og  vænnet 
af  med  alle  Jydemanérer  og  Molbobegreber  —  som 
Rektoren  udtrykte  sig  i  et  Brev  til  min  Fader. 

Mit  Udseende,  mit  Væsen,  min  Tale  og  mine 
Tanker  —  alt  havde  faaet  et  nyt  Sving  paa  sig,  men 
hvad  der  havde  profiteret  allermest  af  Dannelsens  og 
Lærdommens  forskønnende  og  forædlende  Paavirkning, 
var  dog  mit  Ideal. 

Jeg  havde  i  mine  Fritimer  Adgang  til  min  Onkels 
Bibliotek,  der  næsten  indeholdt  hele  vor  poetiske  Lite- 
ratur;    hver  Søndag  besøgte  jeg   en  gammel  Kunstner, 

der  ejede  en  betydelig  Samling  Kobberstik  efter  be- 
rømte Malerier;  om  Foraaret  saa  jeg  Udstillingen  paa 
Charlottenborg,  og  om  Vinteren  fik  jeg  af  og  til  en 
Billet  til  Teatret;  da  jeg  var  en  af  de  flinkeste  Elever 
i  Danseskolen,  blev  jeg  jævnlig  rekvireret  til  Baller  i 
Familier,  der  havde  overkomplet  Damepersonale,  og 
kom  derved  i  Selskab  med  flere  af  Byens  unge  Skøn- 
heder —  men  fordunklede  vel  alle  disse  Skønheds- 
indtr}'k,  jeg  saaledes  efterhaanden  modtog.  Billedet  af 
den  lille  ]\Iollerdatter?  —  Ingenlunde  1  Tro  mod  mit 
Ideal  smykkede  jeg  det  med  enhver  ny  Skønhed,  jeg 
fik  JØje  for.  Historien-  om,  hvordan  Don  Quixote  fik  en 
Dulcinea  ud  af  Erindringen  om  den  spanske  Bondepige, 
er  meget  gammel,  men  bliver  evig  ny. 

En  Gang  saa  jeg  hos  Rektoren  et  dejligt  Kobber- 
stik efter  et  Helgenbillede  —  det  var  nok  Rafaels 
hellige  Cecilia  —  og  trode  deri  at  opdage  en  fjern 
Lighed  med  den  lille  Bodil  Andresen.  Da  jeg  saa 
paa  det  anden  Gang,  fandt  jeg  Ligheden  næsten 
slaaende,  og  da  jeg  efter  en  Maaneds  Tid  atter  saa 
det,  forekom  det  mig  at  være  et  komplet  Portræt 
af  min  Skønhed  paa  ]\Iols.  Den  eneste  Forskel 
jeg  nu  kunde  opdage,  var  den,  at  St.  Cecilia  bar 
Diadem,  mens  jeg  havde  set  Bodil  bekranset  med 
Kornblomster  —  for  Resten  var  jeg  uvis  om,  hvem  der 
var  smukkest.  Helgeninden  elJer  ]\Iollerdatteren,  men  jo 
længere  jeg   tænkte   derover,   jo   klarere   blev   det   mig, 

at  det  var  den  sidste,  der  bar  Prisen.  Hvor  længtes 
jeg  ikke  efter  at  gense  hende  —  ..Rosen  for  alle  Blom- 
mer ^<   —  mine  Drømmes  Skabning  og  Skaberindel 

Endelig  kom  Sommerferien,  der  skulde  opfylde 
min  Længsel.  Var  hun  ikke  dejlig  før,  saa  blev  hun 
det  under  Vejs  paa  Hjemrejsen;  ti  paa  hele  den  Vej, 
som  jeg  tilbagelagde  med  Længselens  Vinger,  assisteret 
af  den  daværende  Dagvognsbefordring,  stræbte  jeg  at 
forberede  mig  paa  den  Overraskelse,  jeg  skulde  nyde 
ved  at  gense  det  skønne  Barn,  hvis  Ynder  naturlig\^is 
maatte  have  udfoldet  sig  i  enhver  Henseende  under 
min  lange  Fraværelse. 

Herregud,  hvor  Præstegaarden  var  bleven  lille  og 
lav,  hvor  Haven  saa  fattig  ud,  og  hvor  Alle  derhjemme 
—  selv  mine  Nærmeste  og  Kæreste  syntes  mig  for- 
jyskede  i  de  forløbne  fire  Aarl  —  Dog  det  hører  ikke 
til  denne  Historie! 

Det  første  Besøg,  jeg  gjorde  efter  min  Hjemkomst, 
gik  selvfølgelig  til  Møllerens.  Det  var  næppe  nok  at 
de  brave  Folk  vilde  kendes  ved  mig  igen  i  min  nye 
Skikkelse,  og  jeg  tilstaar  ærligt,  at  heller  ikke  de 
svarede  ganske  til  mine  Erindringer  om  den  skønne 
Botildes  Forældre.  Aldrig  havde  jeg  tænkt  m^ig 
Møllerens  Næse  saa  mørker<)d  eller  Madam  Andresens 
Konversation  saa  bondeagtig. 

Bodil  var  gaaet  til  Præstegaarden,  og  jeg  fandt 
snart    et   Paaskud   til   at   byde   Farvel   og    skynde    mig 

samme  Vej.      Da   man   ventede  hende  hjem  hvert  Øje- 
blik,  kunde  jeg  maaske  møde  hende  paa  Tilbagevejen. 

Min  Beregning  slog  ind.  Allerede  langt  borte 
skimtede  jeg  oppe  paa  Stien  et  la^indeligt  Væsen,  der 
ikke  kunde  være  nogen  Anden  end  hende.  Stien 
slyngede  sig  imidlertid  ind  i  et  Ellekrat,  og  jeg  saa 
hende  nu  ikke  mere,  før  vi  ved  en  Omdrejning  stod 
lige  over  for  hinanden. 

Turde  jeg  tro  mine  Øjner 

En  tyk,  sværlemmet,  fregnet  og  næsten  rødhaaret 
Landsbymø,  langt  fra  saa  net  som  min  Onkels  Tjeneste- 
pige, klædt  i  en  frygtelig  forskaaret  Bomuldskjole, 
sorte  Strømper,  og  et  Slags  Hat,  som  Ingen  ustraffet 
skulde  have  baaret  paa  Københavns  Gader,  traadte  mig 
rødglødende  og  forpustet  i  ]\Iøde  med  et  Go  Dau!-; 
saa  bredt,  at  jeg  næppe  havde  hort  Mage  dertil  i  min 
Barndom. 

>;Hellige  Cecilia!  Bed  for  mig  I-  var  jeg  nær\-ed 
at 'udbryde  paa  Katolsk,  i  den  Tro,  at  onde  ]\Iagter 
koglede  for  mit  Syn,  men  som  Discipel  af  en  oplyst 
protestantisk  Latinskole  fattede  jeg  mig  snart  og  udraabte: 

•Det  er  dog  vel  aldrig  Bodil  Andresen? c  — 
Itoul   —  Æ   de   itte   den   bette  Jounasr      svarede 
hun   og   rakte   mig   godmodig    en   stor   mørkerød  Lalle, 
haard  som  Saalelæder. 

Jeg  glemmer  aldrig  den  Samtale,  vi  førte  paa 
Hjemvejen    til    Møllen.        Ethvert    Ord,     hun    udtalte, 

fjærnede  hende  mere  og  mere  fra  mit  Ideal,  og  da  vi 
skiltes,  var  jeg  aldeles  paa  det  Rene  med  mig  selv  om, 
at  det  vel  var  Bodil  Andresen,  men  ingenlunde  mit 
Hjertes  Udkaarne,  jeg  havde  truffet  i  Eliekrattet. 

Jeg  havde  husket  fejl  og  glemt  Virkeligheden,  men 
mit  Ideal  glemte  jeg  ikke  saa  let. 


Det  ærgrede  mig  ganske  vist  alvorligt  og  inderligt, 
at  jeg  forgæves  havde  søgt  mit  Ideal  blandt  Molbo- 
pigerne, men  mit  Hjerte  betvivlede  ikke  et  Øjeblik,  at 
det  Billede,  der  saalænge  havde  foresvævet  mig,  maatte 
have  en  Original,  og  at  denne  ikke  hed  Bodil  Andresen, 
var  kun  Bevis  paa,  at  hun  maatte  have  et  andet  Navn. 
Da  Billedet  ikke  var  et  Minde,  maatte  det  være  et 
Haab,  et  Fremsyn,  et  »second  sight«,  et  Fata  Morgana, 
og  nu  gik  jeg  derfor  med  dobbelt  Iver  paa  Opdagelser 
T"or  at  faa  Øje  paa  hende,  som  jeg  ikke  havde  set  endnu. 

»Hvor  skal  jeg  finde  Dig,  min  Sjæls  Veninde? 
Hvor  skal  jeg  søge  Dig  paa  Verdens  0?* 

sang  jeg  med  Digteren,  og  jo  længere  jeg  søgte,  jo  mere 
utaalmodig  blev  jeg,  og  jo  mere  utaalmodig  jeg  blev, 
jo  større  blev  min  Tilbøjelighed  til  at  genkende  hende 
i  de  mest  forskellige  Skikkelser  —  men  desværre!  — 
Et  Fata  Morgana  forsvinder  altid  ved  nærmere  Eftersyn. 

En  Gang  var  jeg  overbevist  om  at  have  fundet 
Opløsningen  paa  mit  Hjertes  Gaade  i  Skikkelse  af  en 
Skovriderdatter  fra  Sydsælland.  Det  var  en  ung,  smuk, 
høj,  blond  Pige,  der  oven  i  Købet  hed  Valborg  —  ret  en 
nordisk  Skønhed.  Den  første  Gang,  jeg  saa  hende, 
gik  det  mig  som  Holbergs  Jeronimus;  »det  var  ligesom 
En  stak  en  Kniv  i  mit  Hjerte,  og  jeg  hørte  en  Røst, 
sigende:  ;.Der  er  den  Jomfru  Pernille,  som  Du  skal 
blive  lykkelig  vedl'<  Den  anden  Gang  traf  jeg  hende 
uheldigvis  i  en  nationalkristelig  Familie  og  gjorde  da 
to  Opdagelser: 

i)  at  hun  hørte  til   den  syngende  Menighed  —  og 

2)  at  hun  sang  falsk  over  al  Beskrivelse. 

Ingen  af  disse  Opdagelser  var  i  og  for  sig  afskræk- 
kende. Man  kan  godt  tænke  sig  sin  Brud  som  tilhørende 
en  anden  Trosbekendelse,  naar  hun  er  tolerant,  og  man 
kan  meget  let  finde  sig  i,  at  hun  ikke  synger  rent,  naar 
hun  blot  kan  lade  være  at  synge,  men  en  Grundt- 
vigianerinde,  der  synger  falsk  —  det  er  en  permanent 
Dissonants,  en  uopløselig  Mislyd,  som  aldrig  vilde 
kunne  bringes  i  en  harmonisk  Forbindelse  med  en 
Ægtehalvdel,  der  har  musikalsk  Ore,  og  er  saa  nervøs, 
som  jeg  altid  h'ar  været.  Jeg  havde  følgelig  atter 
taget  fejl. 

En  anden  Gang  trode  jeg  at  have  opdaget  mine 
Længslers  Mø  paa  et  Bal.  Det  var  en  ung,  tysk  Sanger- 
inde, der  havde  givet  Koncerter  paa  Hofteatret  og  gjort 
lige  saa  megen  Lykke  ved  sin  blændende  Skønhed  som 
ved  sin  henrivende  Sang;  her  var  hun  Ballets  absolute 
Dronning,  og  det  var  ikke  underligt;  ti  hendes  mage- 
løse Skønhed  og  hendes  mageløse  Dans  var  under- 
støttet af  et  Toilette,  et  Koketteri  og  et  Konversations- 
talent, der  saavel  af  Herrerne  som  af  Damerne  en- 
stemmigt blev  kaldt  »mageløst«,  skønt  med  forskellig 
Betoning  af  Ordet.  Jeg  havde  hverken  Rist  eller  Ro, 
før  jeg  fik  Lejlighed  til  at  gense  hende,  hvilket  et  Par 
Dage  derefter  lykkedes  mig  ved  Hjælp  af  en  ung 
Musiker,  der  var  hendes  Faktotum.  Han  sendte  mig 
en  Formiddag  op  til  hende  med  et  Brev.  »Med  blus- 
sende Kind  og  med  bankende  Barm«  greb  jeg  i  Klokke- 
strængen,  men  hørte  i  det  Samme  en  forfærdelig  Strøm 
af  tyske  Skældsord  udstødt  af  en  rasende  Kvinde- 
stemme, Braget  af  en  Dør,  der  blev  smækket  i,  og 
Skraldet  af  noget  Porcellæn,  der  blev  slaaet  i  Stykker. 
Jeg  for  et  Øjeblik  forbavset  tilbage,  men  da  Alt  var 
blevet  stille  igen,  greb  jeg  atter  Klokkestrængen  og 
ringede.  Der  blev  aabnet,  og  med  sit  sødeste  Smil 
paa  Læben  traadte  Baldronningen  mig  i  Møde  og  bad 
mig  træde  ind.  »Undskyld,  at  her  ser  lidt  uordenlig 
ud!  Jeg  lever  paa  Feltfod,  som  De  ser?«  sagde  den 
Skønne.     Det  var  første  Gang,  jeg  saa  en  Baldronning 

i  Morgenbelysning.  Hendes  [Morgendragt  var  næsten 
ligesaa  dristig  som  hendes  Baltoilette,  men  ikke  fuldt 
saa  klædelig.  I  Stedet  for  hendes  sædvanlige  vidunder- 
lige rige  Frisure  saa  jeg  nu  kun  en  Rigdom  af  Papil- 
lotter, stor  nok  til  at  indeHolde  et  helt  Kvartal  af  et 
sædvanligt  Dagblad.  Hendes  Paaklædning  bestod  i  en 
Entredeux  mellem  Pels  og  Slaabrok  af  sort  Fløjl,  saa 
stø\^et  og  dunet,  at  man  næppe  kunde  kende  Stoffet, 
et  Silkeskørt,  hvis  Farve  omtrent  var  ubestemmelig  paa 
Grund  af  en  utallig  ]\Iængde  Fedtpletter,  samt  en  ikke 
aldeles  hvid,  rigtbroderet  Kammerdugs  Overchemise, 
som  jeg  ikke  turde  betragte  nøjere,  da  den  manglede 
en  Knap  i  Halsen  og  jævnlig  aabnede  sig  paa  en  for- 
uroligende Maade.  Scene-Arrangementet  svarede  til 
Kostymet.  Paa  Bordet  stod  Resterne  af  Frokosten, 
nogle  Pynteæsker  og  et  Par  nye  StøA'ler,  Divanen  var 
optagen  af  nogle  nystrøgne  Skørter,  den  ene  Stol  af  en 
Bunke  Noder,  den  anden  af  et  Krepshavl,  den  tredie  af 
en  grim  engelsk  Rottehund  og  den  fjerde  af  Linned, 
der  skulde  sendes  til  Vask;  i  Vinduet  paraderede  fem 
Blomsterbuketter,  et  Skrivetøj,  en  Sykur\',  en  Bog,  en 
Klædebørste,  et  Par  Strømper  og  en  Tekop;  paa 
Gulvet  stod  en  aaben  Kuffert,  indeholdende  et  Kaos  af 
»Adskilligt^,  og  tæt  ved  Sovekammerdøren,  der  endnu 
bar  Mærker  af  sket  Overlast,  laa  Skaarene  af  en  knust 
Tepotte  —  den  havde  hendes  Pige,  der  var  ;  ganz 
entsetzlig  ungeschickt  ,   tabt   for  lidt  siden,   fortalte  den 

Skønne.  Jeg  trode  hende  saa  godt,  jeg  kunde,  men 
ogsaa  jeg  havde  her  tabt  Noget  —  nemlig  Haabet  om 
at  finde  mit  Ideal  i  den  Etage. 


En  Gang  julede  jeg  ovre  i  Sverig,  og  der  syntes 
jeg  næsten  at  skimte  mit  Ideal,  hvorhen  jeg  vendte 
mit  søgende  Blik.  Enhver,  der  har  havt  Lejlighed  til 
at  lære  de  svenske  Damers  Elskværdighed  at  kende, 
vil  forstaa,  hvor  vanskeligt  det  maatte  være  for  mig 
dér  at  finde  den  Ene  imellem  de  Mange.  Endelig 
fæstede  jeg  mit  Blik  paa  den  Elskeligste  blandt  alle  de 
Elskværdige.  Det  var  en  lille  yndig,  livlig,  barnlig  og 
skælmsk  Syttenaarspige,  rig  paa  Følelse,  Vid  og  frem- 
for x-llt  paa  Fantasi.  Hun  havde  alle  Betingelser  for 
at  gøre  en  Mand  lykkelig,  men  ak  —  hun  havde  én 
Fejl,  som  skræmmede  mig  tilbage,  før  jeg  fik  sagt  et 
eneste  Ord  om  min  Kærlighed:  hun  var  overtroisk. 
At  hun  for  ramme  Alvor  trode  paa  »Tomtegubber c 
(Nisser),  det  kunde  jeg  tilgive,  at  hun  trode  paa  de 
magnetiske  Indflydelsers  Uimodstaaelighed,  det  var 
allerede  ængsteligt,  men  at  hun  fuldt  og  fast  var  over- 
bevist om,  at  ethvert  Menneske  havde  et  »andra  jag«, 
en  Dobbeltgænger,  der  under  særlige  Omstændigheder 
endogsaa  kunde  lade  sig  tilsyne  —  det  var  mig  for 
farligt!  Jeg  vilde  ikke  for  Alt  i  Verden  have  en  Kone, 
der  som  Alkmene  trode  paa  sin  Mands  Dobbeltgænger. 

Aldrig  har  jeg  dog  været  nærmere  ved  at  erklære 
Idealet  for  fundet,  end  efterat  jeg  en  Gang  i  et  Selskab 
hos  en  Grosserer  her  i  Byen  havde  truffet  en  ung  Pige, 
der  var  Datter  af  en  Købmand  ovre  i  Fyn,  men  op- 
draget i  en  københavnsk  Pension.  Hun  var  en  fuldendt 
Skønhed,  især  havde  hun  de  dejligste,  dybeste  Øjne, 
jeg  nogensinde  havde  set.  Saa  snart  jeg  saa  ind  i  dem, 
saa  jeg  Alt,  hvad  jeg  søgte  hos  mit  Ideal ;  og  som  det 
gik  med  mig,  gik  det  næsten  Alle,  der  saa  hende, 
skønt  den  Ene  ofte  trode  at  have  set  noget  helt 
Modsat  af  det,  den  Anden  vilde  have  set.  En  ung 
Digter,  jeg  kendte,  erklærede  hende  for  den  mest 
poetiske  af  alle  vore  Damer,  Grossereren  forsikrede,  at 
hun  var  den  forstandigste  Pige,  han  nogensinde  havde 
truffet,  og  Præsten,  der  havde  konfirmeret  hende,  var 
naar  som  helst  villig  til  at  bevidne,  at  han  aldrig  havde 
fundet  et  Hjerte,  saa  fromt  og  barnligt  som  hendes, 
hos  en  voksen  Pige  i  vor  fordærvede  By;  selv  den 
gamle  satiriske  Professor  K.  kom  i  Ekstase,  hver  Gang 
han  nævnte  hende:  Det  er  den  eneste  Kvinde,  som 
har  hævet  sig  til  Ironiens  Standpunkt!^;  sagde  han. 
Jeg  saa,  som  sagt,  alle  mulige  Fortrin  og  opdagede 
slet  ingen  Fejl  hos  hende,  hvor  omhyggeligt  jeg  end 
studerede  hende,  og  hvad  der  især  gjorde  hendes  Fuld- 
kommenheder indlysende  for  mig,  var  den  usædvanlige, 
næsten  paafaldende  Deltagelse,  hun  viste  mig.  Hver 
Gang  jeg  saa   hende,    blev  jeg   mere   vis   paa,    at   hun 

var  den  længe  Søgte  og  Savnede,  og  da  hun  havde 
forladt  Byen,  blev  jeg  aldeles  overbevist  derom.  Saa- 
ledes  havde  jeg  aldrig  før  været  forelsket;  jeg  var  saa 
nær  ved  at  elske  hende,  som  en  Idealist  kan  være  ved 
at  elske  et  virkeligt  i  Stedet  for  et  tænkt  Væsen. 

En  Maaned  efter  hendes  Afrejse  begav  jeg  mig 
paa  en  Fodvandring  til  F)'n,  medførende  to  Breve.  Det 
ene  var  en  Anbefalingsskrivelse  fra  Grossereren  til 
hendes  Fader,  det  andet  et  Frierbrev  fra  mig  selv  til 
hende.     Idealister  frier  helst  skriftligt! 

Det  var  Aften,  da  jeg  kom  til  Byen,  hvor  hendes 
Fader  bode,  men  jeg  ilede  desuagtet  straks  hen  til 
ham,  traf  ham  i  hans  Butik,  og  afleverede  mit  Re- 
kommendationsbrev.  Den  Gamle  var  en  prægtig,  lige- 
frem og  gæstfri  ^land,  og  jeg  kunde  ikke  have  ønsket 
mig  en  venligere  Modtagelse  end  den,  jeg  fandt  i  hans 
Hus.  Jeg  maatte  uden  Omstændigheder  spise  til  Aften 
hos  ham,  og  jeg  skulde  trods  alle  Indsigelser  bo  hos 
ham,  saa  længe  jeg  blev  dér  i  Egnen  —  :  der  var  ingen 
Snak  om  den  Ting.« 

Pigebørnene  —  mit  Ideal  og  en  Kusine  til  mit 
Ideal  —  var  desværre  ikke  hjemme.  De  var  til  Fugle- 
skydningsbal  et  Steds  i  Nærheden,  men  man  ventede 
dem  hjem  en  Gang  hen  ad  Morgen  til ;  imens  skulde 
jeg  faa  >en  Baas  at  sove  i  oppe  paa  Loftet,«  sagde 
den  Gamle,  og  da  det  blev  Sengetid,  fulgte  han  mig 
op  til  et  smukt  Kvistkammer.      ^>Se  nu   til,    at  De  ikke 

tager  fejl  af  Dørene-:  —  formanede  han  mig  —  >/for 
derinde  ved  Siden   af  har  Pigebørnene  deres  Værelse.- 

Det  var  en  dejlig  Høstnat,  dejlig  baade  til  at 
danse  i  og  til  at  drømme  i.  Hun  dansede,  og  jeg 
drømte,  og  ingen  af  os  sov.  Da  det  begyndte  at 
dages,  hørte  jeg  begge  de  unge  Piger  komme  fnisende 
og  hviskende  op  ad  Trappen ;  saa  snart  de  kom  indenfor 
deres  egen  Dør,  blev  deres  Fnisen  til  Latter  og  deres 
Hvisken  til  ugeneret  Samtale;  det  var  aabenbart,  at  den 
halvsovende  Stuepige,  der  lukkede  dem  ind,  ikke  havde 
givet  dem  Underretning  om,  at  Værelset  ved  Siden  af 
var  okkuperet. 

Der  var  kun  en  tynd  Bræddevæg  imellem  os.  Jeg 
kunde  høre  ethvert  Ord,  der  blev  talt.  Præsten  havde 
en  Gang  sagt  om  mit  Ideal:  Den  Pige  taler  aldrig 
et  Ord,  som  Englene  ikke  maa  høre!'<  og  det  beroligede 
mig  i  Øjeblikket.  Nu,  bagefter,  tror  jeg,  klog  af  Skade, 
at  burde  tilraade  Enhver,  der  maatte  komme  i  en  lig- 
nende Situation,  øjeblikkelig  at  hoste,  skyde  en  Stol 
tilside,  slaa  en  Albue  mod  Væggen  eller  paa  anden 
passende  Maade  tilkendegive  sin  Nærhed,  ti  jeg  er 
bleven  overbevist  om,  at  to  unge  Piger  under  fire  Øjne 
kan  ytre  Adskilligt,  som  Trediemand  ikke  har  godt  af 
at  høre  —  især  naar  Trediemand  ikke  er  Engel,  men 
Ungkarl,  og  fremfor  Alt,  naar  han  er  Idealist! 

En  saadan  Samtale  som  den,  jeg  her  fik  at  hore, 
havde  jeg  aldrig  tænkt  mig  mulig  imellem  to  uskyldige 

Pigebørn,  af  hvilke  den  ene  oven  i  Kjøbet  fungerede 
som  Ideal.  Det  var  paafaldende,  hvor  meget  den 
havde  tilfælles  med  de  Samtaler,  som  jeg  havde  hørt 
mellem  kaade  unge  Mennesker  af  mit  eget  Kon.  Jeg 
var  nærved,  ligesom  Jeppe,  at  knibe  mig  selv  i  Armen, 
for  at  overbevise  mig  om,  hvor  vidt  jeg  drømte  eller 
var  vaagen,  saa  utilbøjelig  var  jeg  til  at  tro  mine  Øren 
—  men  da  mine  ugenerte  Naboersker  havde  vekslet  en 
halv  Snes  Repliker,  var  der  ingen  Tvivl  mere:  jeg 
havde  allerede  hørt  saa  Meget,  at  jeg  ikke  længer 
havde  Mod  til  at  røbe  mit  Naboskab  og  var  altsaa 
nødt  til  at  høre  Resten  med. 

Jeg  skal  ikke  indlade  mig  paa  at  levere  noget 
Referat  af  Dialogen  derinde,  skøndt  den  med  behørige 
Modifikationer  og  Omskrivninger  godt  kunde  trykkes 
og  baade  vilde  være  morsom  og  lærerig.  Alle  Ballets 
Damer  og  Herrer  maatte  her  under  de  to  unge  Pigers 
ustandselige  Latter  Par  om  Par  passere  Revy  eller  rettere 
sag^  løbe  Spisrod,  og  det  var  især  min  Tilbedte,  der 
blottede  og  hudflettede  dem  med  en  Genialitet  og  en 
Hensynsløshed  uden  Lige.  Kun  et  lille  Brudstykke  af 
Samtalen,  der  havde  speciel  Interesse  for  mig,  skal  jeg 
forsøge  at  nedskrive. 

Kusinen.  Det  var  virkelig  Synd,  at  Ballet  endte 
saa  tidligt,  ellers  vilde  Du  nok  have  drevet  det  til,  at 
Forstkandidaten  havde  udfordret  den  lille  Dragon- 
løjtnant. 

Mit  Ideal.  Ja,  det  var  stor  Synd!  Det  havde 
været  et  Syn  for  Guder  at  se  de  to  Hanekyllinger 
fare  i  Kammen  paa  hinanden. 

Kusinen.  Det  siger  Du  nu  —  men  tænk,  om 
den  stakkels  Løjtnant  havde  faaet  en  Kugle! 

Mit  Ideal.  Hvad  havde  saa  det  gjort?  Han  er 
jo  skudfri,  det  søde  Asen!  Han  har  et  helt  Lispund 
Vat  paa  Br)-stet  og  otte  Pund  paa  hvert  Bagben  — 
om  det  saa  er  hans  Vrister,  er  de  udstoppede!  —  For 
Resten  var  det  et  Par  Andre,  som  havde  det  værre 
endnu  end  de  Tol 

Kusinen.  Du  mener  Kapellanen  og  Købmand 
Krickr 

:\Iit  Ideal.  Ja,  hvad  giver  Du  mig  for  Krick, 
det  ~Uhyre?  Du  skulde  have  set,  hvor  den  gamle 
Svidskeprins  smilte  til  mig  med  sin  skæve  Mund.  — 
Véd  Du,  hvoraf  han  er  bleven  skævmundet? 

Kusinen.     Nej! 

:\Iit  Ideal.  Af  at  smile  og  bide  Sejlgarn  over 
paa  en  Gang!  — 

Kusinen.  Uf,  tal  ikke  om  hans  Smil!  —  Men 
aUigevel:    Jeg  tog  dog  hellere  ham  end  Kapellanen. 

Mit  Ideal.  Ja,  hvem  gjorde  ikke  det?  Han  har 
dog  Noget,  og  saa  er  han  saa  dejlig  dum,  at  man 
aldrig  kan  kede  sig  over  ham.  Den  Anden  er  ikke  til 
at  holde  ud.  Hvad  synes  Du:  Midt  i  den  yndigste 
Polka    begynder    han    at    tale    om    Almisselemmer    og 

fortælle  Sygehistorier.  Jeg  maatte  sidde  en  hel  Dans 
over  for  at  høre  Foredrag  om  Fattigvæsenet  og  Hospi- 
talet! —  Det  skulde  formodenlig  være  Indledning  til 
et  Frieri,  for  han  har  ikke  mere  end  200  Rd.  om 
Aaret,  og  saa  gaar  han  med  Fonteneller.  Tænk, 
hvilket  Parti,  man  der  kunde  gøre!  —  Nej,  saa  havde 
jeg  dog  et  ganske  anderledes  Menageri  ovre  i  Køben- 
havn! —  Jeg  havde  den  unge  Greve  til  Love  og  den 
skrutryggede  Sekretær  til  Kamel  og  den  langbenede 
Petersen  til  Giraf  og  den  tykke  Møller  til  Bjørn,  og  saa 
havde  jeg  en  Bavian  —  Ja,  ham  faar  jeg  aldrig  Mage 
til.     Han  hed  Jonas  Tværmose  .   .  .« 

Jeg  behøver  vel  ikke  at  fortsætte? 

Næste  Morgen  spiste  jeg  Frokost  med  den  skønne 
Menageri-Ejerske.  Hendes  Øjne  vare  ligesaa  dejlige  og 
ligesaa  dybe,  og  de  hvilede  ligesaa  blidt  paa  mig  som 
nogensinde  før,  men  mit  Ideal  saa  jeg  ikke  mere  titte 
ud  igennem  dem.  Naar  man  blot  et  Øjeblik  er  kommen 
bag  paa  en  Ellepige  og  har  set  hendes  hule  Ryg,  saa 
er  hendes  Tryllekraft  forsvunden. 

Disse  og  en  Mængde  andre  afskrækkende  Opdagelser, 
som  jeg  gjorde  paa  mine  Ekspeditioner  for  at  søge  Idealet, 
udviklede  efterhaanden  min  medfødte  Mistænksomhed 
saaledes,  at  jeg  tilsidst  aldeles  opgav  al  yderligere  Søgen 
—  hvilket  var  meget  fornuftigt  —  og  samtidig  dermed 
besluttede  aldrig  at  gifte  mig  —  hvilket  var  meget  dumt. 


IL 


IN     FAMILIE. 


Oversigt   over    mit   Svoger-,    Fætter-    og   Onkelskab. 
Min  Adoptivfamilie.     Mine  Tanter. 


»Hvor  mon  man  heller  er 
End  midt  i  sin  Familie?«*) 
spørger   den    gamle    franske   Vise.      Var 
det  mig,  der  blev  spurgt,  skulde  jeg  ikke 
lede   længe   efter   Svar;    jeg  véd   utallig 
mange  Steder,  hvor  jeg  heller  er. 

At   enhver   Ægtemand    og    Familie- 
fader kan  eller  i  al  Fald  bør  kunne  finde 


*)  Den  populære  danske  Oversættelse  af  Visen 
begynder  rigtignok  saaledes:  »Hvor  mon  man 
bedre  er  end  blandt  sin  Slægt  og  Venner-/, 
men  jeg  indr-ammer,  at  den  her  citerede  kommer 
Originalens  Mening  betydelig  nærmere. 

Ud  g.  Anm. 

Livets  højeste  Lykke  i  sin  Familiekreds,  det  vil  jeg 
gerne  tro,  men  at  en  Pebersvend  kan  have  en  over- 
maade  stor  Familie,  uden  at  denne  bringer  ham  stort 
Andet  end  Ærgrelser,  derom  har  jeg  faaet  Vished  uden 
at  tage  Troen  til  Hjælp.  Jeg  er  jo  selv  Pebersvend  — 
desværre:  —  og  har  selv  en  overordenlig  talrig  Familie 
—  ogsaa  desværre! 

Lad  det  ikke  forarge  Dem,  fromme  Læserinder  og 
Læsere,  at  jeg  siger:  desværre!  —  Frænde  er  Frænde 
værst!  —  siger  Ordsproget,  og  mig  har  Ingen  været 
værre  end  mine  Frænder.  De  vil  maaske  finde  det 
ugudeligt,  at  udtale  sig  saaledes  om  Væsener,  til  hvem 
man  er  knyttet  ved  ^> Blodets  hellige  Baand  ,  og  der- 
imod kan  jeg  ikke  indvende  Noget,  hvis  det  hører  til 
Deres  Religion  at  betragte  Fætterskab  og  Svogerskab 
som  hellige  Forhold,  men  jeg  skylder  mig  selv  at  be- 
mærke, at  en  slig  Opfattelse  ligger  udenfor  min  Tros- 
bekendelse. Ad  Eftertankens  Vej  har  jeg  aldrig  kunnet 
komme  til  den  kinesiske  Overbevisning  om  en  solidarisk 
Forbindelse  mellem  mig  og  mine  Fætteres  Fættere,  og 
den  saa  meget  omtalte  ;  Blodets  Rostt  har  ikke  en  Gang 
ladet  mig  hore  den  svageste  Susen  for  Ørene,  naar  jeg 
nærmede  mig  min  Morbroders  Kones  Søsterdøtre,  uagtet 
disse  Piger  er  nogle  af  de -mest  kødelige  Halvkusiner, 
man  kan  tænke  sig. 

Lad  det  heller  ikke  forundre  Dem,  at  jeg  uden 
Betænkning  overgiver   denne  Del  af  mine  Begrædelsers 

Bog  til  Offenligheden  I  Udenfor  min  Familie  er  der 
Faa  eller  Ingen,  som  kender  mine  Familieforhold,  og 
da  jeg  ikke  navngiver  nogen  af  de  Slægtninger,  jeg 
kommer  til  at  omtale,  vil  næppe  nogen  FVemmed  gætte, 
h\or  han  skal  søge  Originalerne  til  mine  Familieportræter. 
Blandt  de  Paagældende  er  der  desuden  Ingen,  der  aner 
at  jeg  giver  mig  af  med  at  være  Forfatter,  og  endnu 
mindre  Xogen,  som  vilde  have  Selvkendskab  nok  til  at 
genkende  sit  eget  Billede.  Tager  jeg  fejl  heri,  er  der  des- 
uden ingen  Skade  sket,  ti  saa  vel  i  den  højeres  om  i  den 
lavere  Region  af  mit  Familieskab  har  man  stadig  søgt 
efter  Grunde  til  at  ærgre  sig  oter,  at  jeg  hører  til 
Slægten,  o^  mine  >-> Ærgrelser  vil  derfor  i  værste  Til- 
fælde kun  blive  et  velkomment  Grundlag  for  de  Andres. 
Af  mine  Nærmeste  har  jeg  Ingen  i  Live.  IMine  For- 
ældre døde  begge,  da  jeg  var  i  mit  syttende  Aar  og 
mine  Søskende,  der  alle  fire  var  yngre  end  jeg,  blev 
ved  deres  Frafald  spredte  til  alle  Verdens  fire  Hjørner. 
Min  yngste  Broder  gik  til  Søs  og  kom  aldrig  tilbage, 
min  ældste  Broder  kom  i  Huset  hos  en  af  min  Faders 
Venner,  der  var  Købmand  i  Randers,  blev  siden  gift 
med  hans  Enke  og  fortsatte  Handelen  efter  hans  Død, 
men  døde  selv  tilligemed  sin  Kone  i  Koleraaaret,  efter- 
ladende sig  en  tiaars  Dreng,  en  toaars  Pige  og  en 
ubetydelig  Sum  Penge,  af  hvis  Renter  jeg  skulde  be- 
stride Omkostningerne  ved  Begges  Opdragelse.  ]\Iine 
to  Søstre  døde  ogsaa  temmelig  unge,  dog  først  efter  at 

have  indsat  mig  som  Onkel  til  respektive  3  og  9  Ar- 
vinger, hvilke  tilsammen  med  de  to  fornævnte  Broder- 
stedbørn udgør  en  Sum  af  12  Nepoter. 

Af  Fættere  og  Kusiner  har  jeg  —  Gud  véd  hvor 
mange.  Mine  Tanter  saavel  paa  Fædrene-  som  paa 
Mødrene-Side  har  været  Legio,  og  ingen  af  dem  har 
forsømit  at  forøge  mit  Fætterskabs  Mangfoldighed. 
Onkler  har  jeg  derimod  kun  haft  faa  af  Den,  som 
jeg  som  oftest  har  nævnt  med  dette  Navn,  var  egenlig 
kun  en  fjærn  Slægtning  af  min  Moder.  Han  var  Enke- 
mand, da  jeg  kom  i  hans  Hus,  og  da  han  ikke  selv 
havde  Børn,  testamenterede  han  mig  sin  lille  Formue; 
men  med  denne  Arv  fulgte  som  Tilgift  alle  hans  Paa- 
rørende og  deres  udelte  Misundelse  og-  Uvilje.  Min 
Velgører  var  som  Barn  bleven  sendt  til  Opfostrings- 
huset  af  sin  Familie;  han  havde  selv  arbejdet  sig  op 
fra  Fattigdom  til  Velstand,  og  hans  Slægtninger  havde 
derfor  maattet  indrømme,  at  de  intet  Krav  havde  paa 
ham,  saa  længe  han  levede.  Da  han  var  død,  var  det 
en  anden  Sag  med  mig.  Jeg  havde  som  en  Gøgeunge 
indtaget  deres  Plads  i  Reden,  og  ligesaa  uenige,  som 
de  vilde  have  været,  om  hvem  af  dem,  der  burde  have 
været  i  mit  Sted,  ligesaa  enige  var  de  om,  at  de  var 
berettigede  til  at  hade  mig,  mens  jeg  var  forpligtet  til 
at  elske  dem.  Jeg  skyldte  jo  den  Gamle  Alt,  de  var 
hans  naturlige  Arvinger,  og  da  Taknemmelighed  ikke 
kan  udstykkes,    saa  trode  de,  enhver  for  sig,    at  kunne 

gøre  Krav  paa  hele  den  Taknemmelighed,  jeg  skyldte 
den  Afdøde,  og  de  har  aldrig  generet  sig  for  at  gøre 
dette  Krav  gældende.  De  tre  Kusiner,  de  to  Nevøer, 
de  to  Onkler  og  deii  ene  Tante,  der  saaledes  blev  mig 
tilskødede  ved  Testamente,  har  bestandig  udgjort  den 
værste  Del  af  min  Familie,  idet  de,  som  sagt,  ikke 
følte  nogen  som  helst  Forpligtelse  imod  mig,  men  der- 
imod ansaa  mig  for  at  være  forpligtet  til  det  UtroHge 
lige  over  for  dem.  De  har  aldrig  omtalt  mig  uden  at 
tale  ilde  om  mig,  aldrig  søgt  mig  uden  at  begære 
Tjenester  og  aldrig  modtaget  nogen  Tjeneste  uden  at 
lade  mig  forstaa,  at  jeg  i  Grunden  burde  have  gjort 
mere.  Selv  om  jeg  havde  giftet  mig  med  de  tre 
Kusiner,  adopteret  de  to  Nevøer,  pensioneret  begge 
Onklerne  og  taget  Tanten  i  Huset  som  Svigermoder, 
vilde  Ingen  af  dem  have  følt  sig  tilfredsstillet.  Enhver 
vil  have  Alt,  og  det  ikke  af  Gunst,  men  som  Ret. 


I  mine  Drengeaar  udgjorde  Tanterne  min  værste 
Plage.  De  vilde  bestandig  opdrage  paa  mig,  tænke 
for  mig,  raade  mig,  blande  sig  i  Alt,  hvad  der  angik 
mig,  og  om  muligt  føre  mig  i  Ledebaand.  Jeg  er 
overbevist  om,  at  de  mente  mig  det  godt,  men  de 
plagede  mig  alligevel.  Moderlig  Ømhed  er  den  eneste 
Regulator  for  moderlig  Omhu,  og  som  oftest  opnaar 
Tanterne  i  deres   instinktløse  Iver   for  at  efterligne  den 

allestedsnærværende  Omsorg,  hvormed  Moderen  omgiver 
sit  Barn,  kun  at  parodiere  Moderligheden  ved  et  tomt, 
travlt  Fjæsk,  der  modtages  med  Uvilje,  fordi  det  frem- 
træder med  Fordringer.  Hvem  har  ikke  holdt  sin 
Moder  den  mest  enfoldige  Advarsel  tilgode  paa  samme 
Tid,  som  han  har  ærgret  sig  over  de  mest  slaaende 
Sandheder  i  en  Tantes  snusfornuftige  Forelæsninger? 

Jeg  skulde  kunne  fylde  et  helt  Galleri  med  Tante- 
portræter,  det  ene  mere  afskrækkende  end  det  andet, 
men  jeg  vil  blot  antyde  et  Par  Grupper  af  disse  ærede 
Slægtninger. 

Jeg  har  to  gamle  fornemme  Tanter,  der  er  saa 
gammel-fornemme ,  at  de  ikke  kan  begribe,  hvorfor 
Kongen  vil  betale  de  mange  Penge,  som  »disse  Per- 
soner der  oppe  i  Rigsdagen  <^c  koster  ham,  hvorfor  han 
ikke  befaler  Banken  at  tr^^kke  saa  mange  Sedler,  som 
den  kan  overkomme,  hvorfor  Teatret  aldrig  mere  giver 
nye  Stykker  af  Øhlenschlæger,  og  hvorfor  man  ikke 
mere  ser  Noget  til  de  gode  gamle  Skuespillere.  De 
véd  ikke,  at  den  slesvigske  Krig  var  andet  end  en  per- 
sonHg  Fejde  mellem  Kongen  af  Danmark  og  Hertugen 
af  Avgustenborg,  de  betragter  det  som  givet,  at  enhver 
født  Greve  absolut  maa  være  en  Avtoritet  i  Statssager, 
at  alle  Professorer  maa  kunne  skrive  smukke  Digte,  at 
der  ikke  tales  andet  end  Latin  i  Latinskolerne,  og  at 
Jyderne  lige  saa  lidt  er  Danske  »som  Svenskere,  Nord- 
mænd og  Bornholmere«  —  og  desuagtet  taler  de  med 

om  Politik,  Kunst,  Videnskab  og  Hvadsomhelst  og 
bliver  indignerede  til  det  Yderste,  naar  Nogen  for- 
glemmer deres  Rang,  deres  Alder  og  deres  Køn  i  den 
Grad,  at  han  tror  at  kunne  lære  dem  Noget  c  Hvilke 
Ærgrelser  jeg  har  havt  af  disse  gamle  Naader,  vil  man 
forstaa,  naar  jeg  fortæller,  at  jeg  i  en  Række  af  Aar 
har  maattet  være  deres  Værge  og  gaa  imellem  dem  og 
den  Verden,  som  de  aldrig  har  kendt  eller  villet 
kende.  Den  største  Ærgrelse,  jeg  har  af  dem,  er  dog 
den,  at  der  er  Ingen,  som  vil  tro  mig,  naar  jeg  for- 
tæller, hvor  vidt  deres  Urimeligheder  kan  gaa.  Kun 
den,  der  selv  har  beskæftiget  sig  med  Opbevarelsen  af 
deslige  aristokratiske  Dame-Mumier,  har  nogen  Anelse 
om,  hvor  fuldstændigt  deres  Idiotisme  kan  vedligeholdes, 
naar  de  er  tilstrækkelig  indbalsamerede  i  Fornemhed 
og  kun  kommer  i  Berørelse  med  høflige  Folk. 

Som  ^Modsætning  til  disse  naadige  Tanter,  som 
Skæbnen  har  været  saa  unaadig  at  skænke  mig,  ejer 
jeg  en  halv  Snes  Eksemplarer  af  den  mest  udprægede 
demokratiske  Race.  Det  er  inderlig  godmodige,  ret- 
skafne gamle  Koner  og  Piger  med  almindelig  sund 
Menneskeforstand,  men  ualmindelig  mangelfuld  Takt  og 
Smag.  De  har  paa  deres  Maade  holdt  af  mig  fra  min 
Barndom  af  og  altid  vist  mig  mere  Deltagelse,  end  jeg 
nogensinde  har  ønsket  og  forlangt;  det  kunde  derfor 
aldrig  falde  mig  ind  at  trække  mig  tilbage  fra  dem, 
mindst   nu,    da   de  jævnlig  behøver   min   Bistand,   men 

deres  Velvilje  har  ofte  beredt  mig  de  største  Forlegen- 
heder.    Jeg  skal  nævne  et  Par  Eksempler. 


Da  jeg  flyttede  ind  i  den  Lejlighed,  som  jeg  for 
Øjeblikket  deler  med  Fru  Brask,  der  holder  Hus  for 
mig,  gjorde  en  af  mine  Tanter  den  træffende  Bemærk- 
ning, at  Væggene  i  min  Dagligstue  var  saa  bare,  og  at 
jeg  burde  anskaffe  mig  )>et  kønt  Skilderi«  til  at  hænge 
over  Divanen.  Jeg  gav  hende  Ret  og  ytrede,  at  jeg, 
naar  jeg  en  Gang  fik  Raad  til  det,  vilde  købe  mig  et 
eller  andet  Landskabsmaleri,  som  kunde  gøre  Stuen 
hyggelig.  Men  hvad  gør  saa  Tante!  —  Hun  har  en 
stakkels  vanfør  Søn,  som  i  sine  ledige  Timer  har  dyrket 
den  ædle  Malerkunst,  ham  lader  hun  udføre  et  stort 
Prospekt  af  min  Faders  Præstegaard,  Kirken  med 
Storkereden  paa  Taarnet,  Præstedammen  og  en  hel 
Have  fuld  af  ABC-Træer,  Rosenbuske  etc.  I  Luften 
var  der  anbragt  en  stor  Flok  Fugle  og  en  ejendommelig 
Slags  Skyer,  og  paa  Landevejen  i  Forgrunden  stod  der 
to  Figurer,  den  ene  i  sort  Samaria,  Pibekrave  og 
Mandehat,  den  anden  i  rosenrød  Kjole  og  lyseblaat 
Shavl  —  det  var  mine  Forældre,  kopierede  in  miniature, 
efter  et  ^Familiestykke^^  å  la  Silhouette,  som  for  Resten 
aldrig  havde  lignet.  Dette  Billede  kostede  den  arme 
Kunstner  et  uhyre  Arbejde,  men  da  det  var  færdigt, 
var   han    ogsaa    til    Gavns   stolt   af  sit   Værk,    og  hvad 

han  ikke  var,  det  var  hans  Moder!  Købe  en  Ramme 
til  et  stort  Maleri,  havde  hun  imidlertid  ikke  Raad  til, 
men  ved  at  .slaa  sig  sammen ^<  med  to  andre  Tanter, 
opnaaede  hun  til  Sidst  det  glimrende  R-esultat  at  se 
Skilderiet  indfattet  i  en  mageløs  pyntelig  forgyldt 
Ramme,  og  da  jeg  paa  min  Fødselsdag  kom  hjem, 
ledsaget  af  et  Par  Bekendte,   hang  det  paa  min  Væg. 


>.Hvad  Fanden  er  det  for  et  Kunstværk,  Du  der 
har  lagt  Dig  til?  udbrød  straks  den  ene  af  mine 
Ledsagere. 

>.Det  maa  være  en  kinesisk  Kopi  efter  et  hotten- 
tottisk  Mesterstykkel'-  svarede  den  Anden  med  paa- 
tagen  Kendermine.  >Saadan  Noget  kan  ingen  Evropæer 
finde  paa!' 

Jo,  véd  Du  hvad,«  vedblev  den  Første,  »Det  er 
sku   gjort   af  en  Indfødt.      Jeg   genkender  Stilen.      Det 

er  ægte  nordisk  Kistemaleri  af  den  smørumnedriske 
Skole.  Betragt  en  Gang  de  ni  Slags  Kaal,  der  vokser 
op  over  Kirketaget  —  aa  hvor  det  minder  mig  om 
Skærtorsdag ! « 

Jeg  havde  imens  faaet  Øje  paa  et  Stykke  Papir, 
der  hang  under  Maleriet,  og  begyndt  deri  at  stave  mig 
til  Meningen  af  det  vidunderlige  Prospekt.  Det  var  et 
Gavebrev  i  bunden  Stil,  underskrevet  af  de  tre  Tanter 
og  sat  i  Vers  af  Kunstneren,  der  næsten  var  ligesaa 
god  Digter  som  Maler.     Nu  var  Alt  mig  klart. 

»Men  hvad  er  det  for  to  Vanskabninger,  der  gaar 
og  træder  i  Spinaten  her  foran?    Hun  er  ikke  gal. 

Nej,  så  dumt!    Jag  dor  af  skratt! 
Se  den  so'n  med  schaferhatt! 

Og  han,  den  sorte  Pennevisker,  er  endnu  bedre  le  — 
fortsatte  den  lystige  Kritiker  —  »Hvad  tror  Du  han 
skal  forestille?« 

»Tys!  Det  skal  være  min  Fader  i  Embedsdragt«, 
hviskede  jeg  Spottefuglen  i  Øret. 

Hvem  der  blev  mest  flov  ved  denne  Oplysning, 
jeg,  der  gav  den,  eller  han,  der  fik  den,  véd  jeg  ikke 
ret,  men  nu  kom  det  P'loveste.  Et  Blik  paa  den  halvt- 
lukkede  Dør  lod  mig  gennem  Sprækken  skimte  Apelles 
post  tabulam.  Den  beskedne  Kunstner  havde  tilligemed 
de  tre  Giverinder  stillet  sig  paa  Lur  inde  i  Sideværelset, 
for   ubemærket    at    hore   de    første   henrykte  Udbrud  af 

min  Overraskelse.  Lykkelig\as  havde  jeg  endnu  ikke 
sagt  et  Ord,  og  for  dog  at  gyde  en  Draabe  Honning 
i  det  Malurtbæger,  der  allerede  var  skænket  for  de 
Ulykkelige  derinde,  udbrød  jeg  højt:  ;Jh,  det  er  jo 
min  Fødeby!  —  Aa,  hvor  det  ligner!«  —  idet  jeg  med 
nogle  fortvivlede  Grimacer  satte  mine  Venner  ind  i 
Situationen. 

De  var  Begge  meget  letnemme. 

Det  er  Din  Fødeby  —  et  Landskab  fra  Mols  — 
ja,  det  er  en  anden  Sag!  Saa  tager  jeg  mine  Ord  i 
mig  igen.  Jeg  har  aldrig  været  i  Molboernes  Land  og 
forstaar  mig  desuden  ikke  mere  paa  Malerier,  end  en 
Ko  paa  en  rød  Port.  Paa  den  Maade  kan  jo  Stykket 
være  ganske  fortræffeligt,«   mente  den  Ene. 

Det  er  endogsaa  ypperligt«,  forsikrede  den  Anden 
med  fuldendt  Suffisance.  »Nu,  da  jeg  har  faaet  min 
Lorgnet  frem,  er  jeg  først  i  Stand  til  at  se  det  rigtigt. 
Her  mangler  kun  lidt  Øvelse;  Talent  er  her  i  Masse; 
det  er  den  friskeste  Kolorit  og  den  dristigste  Tegning, 
jeg  længe  har  set.  Og  hvor  de  to  Figurer  i  For- 
grunden er  nydelige,  naar  man  betragter  dem  nøjere. 
Véd  Du  hvad,  Tværmose,  de  har  begge  en  hel  Del 
tilfælles  med  .  .  .  med  Dig!  —  Se  bare  paa  Næsen 
der!  —  Du  har  endogsaa  en  umiskendelig  Familielighed 
med  dem^'    —  vedblev  Spotteren. 

De  kunde  sagtens  spotte;  det  var  mig,  det  gik  ud 
over.      Først   maatte  jeg  med  en  Mængde  Forsikringer 

dæmpe  de  skikkelige  Tanters  Mistanke,  siden  maatte 
jeg  gere  gode  Miner  til  en  uudholdelig  Scene,  hvori 
Kunstneren  blev  forestillet  for  mine  Venner,  der  med 
den  frækkeste  Alvor  kappedes  med  Tanterne  om  at 
rose  hans  Arbejde  o^  beundre  hans  Geni,  og  til 
Syvende  og  Sidst  maatte  jeg  til  Bevis  for,  at  Alt  var 
ærligt  ment,  finde  mig  i,  at  det  forfærdelige  Maleri 
blev  hængende  paa  min  Væg  og  i  et  halvt  Aar  kom- 
promitterede min  Smag  for  enhver  Fremmed,  der  kom 
ind  i  Stuen.  Først  efter  at  jeg  for  500  Rd.  havde 
købt  et  stort  ^Maleri,  der  ikke  kunde  faa  Plads  andet 
Steds,  turde  jeg  tage  det  ud  af  Dagligstuen  og  hænge 
det  ind  i  mit  Sovekammer,  hvor  jeg  nu  har  ladet  det 
forsyne  med  et  lille  Forhæng  —  for  at  beskv'tte  det 
mod  Støv. 


I  min  Ungdom  kom  jeg  ofte  i  Huset  hos  en  af 
vore  første  Kunstnere.  Den  Gamle  havde  et  meget 
skarpt  Øje  for  Alt,  hvad  der  var  latterligt,  og  hvad 
han  ikke  opdagede,  det  vidste  hans  muntre  Døtre  at 
faa  frem.  Et  Par  Fættere  og  en  overordenlig  smuk 
Kusine,  der  alle  tre  var  yderst  begavede  i  samme  Ret- 
ning, sluttede  i  Forening  nied  en  ung  Kunstner  og  min 
Ringhed  den  lille  Kreds,  der  én  Gang  om  Ugen  samledes 
hos  Professoren  under  Navn  af  »Rivejernet«  eller  »Kari- 
katurklubben«,    som    den    ogsaa    blev    kaldt    efter    vor 

Yndlings-Tidsfordriv,  hvori  jeg  for  min  Part  dog  som 
oftest  kun  deltog  som  —  Model.  Jeg  var  meget  nær 
ved  at  være  forelsket  i  Kusinen,  der  i  Forbigaaende 
bemærket  dannede  det  skrappeste  Parti  af  Rivejernet, 
og  mine  kære  Tanter,  der  altid  har  interesseret  sig 
levende  for  at  faa  mig  forsørget,  fik  derfor  travlt  m.ed 
at  finde  en  Lejlighed  til  at  gore  Bekendtskab  med  den 
unge  Dame,  i  hvem  de  trode  at  se  et  tilkommende 
Familiemedlem. 

En  Gang  havde  jeg  købt  en  Teaterloge  i  første 
Etage  og  inviteret  Professorens  Familie  til  at  se  Op- 
førelsen af  et  nyt  Stykke.  Dette  fik  mine  Tanter  op- 
daget og  gættede  da  meget  rigtigt,  at  Kusinen  maatte 
\'ære  med.  Nu  var  der  altsaa  Lejlighed  til  i  det  mindste 
at  faa  hende  at  se. 

Da  vi  om  Aftenen  havde  indtaget  vore  Pladser, 
og  Damerne  havde  afmønstret  første  Etage  og  Par- 
kettet, blev  der  en  almindelig  Munterhed  paa  de  forreste 
Bænke.  Man  havde  opdaget  en  hel  Loge  fuld  af 
»Modeller«  oppe  i  anden  Etage  lige  over  for  os.  Jeg, 
der  i  Begyndelsen  sad  allerbagest,  kunde  efter  Teatrets 
dav^ærende  Indretning  ikke  selv  se  dette  kostehge  Syn, 
men  jeg  fik  straks  en  velvillig,  yderst  detailleret  Be- 
skrivelse over  alle  de  mageløse  kvindelige  Skikkelser, 
der  var  »samlet  her  i  en  fortrolig  Klynge«,  og  da  det 
første  Stykke  var  spillet,  gjorde  den  ene  af  Fætterne 
en  saa  bestemt  Paastand  paa,  at  jeg  skulde  bytte  Plads 

med  ham,  at  jeg  ikke  kunde  vægre  mig  —  især  da 
jeg  ved  dette  Bytte  vilde  blive  placeret  lige  bag  ved 
den  smukke  Kusine.  ]eg  rykkede  altsaa  ned,  fik  min 
Teaterkikkert  op,  og  hævede  den  i  den  angivne  Ret- 
ning. Men  hvad  maatte  jeg  se!  Det  var  hele  mit 
Tantedemokrati,  der  havde  indtaget  den  omtalte  Loge. 
De  gode  Madamer  havde  virkelig  gjort  det  UtroHge 
for  deres  Udstyrelse.  Ikke  tilfredse  med  de  Gaver  til 
at  vække  Opsigt,  hvormed  de  var  blevne  saa  rigelig 
forsynede  af  Naturens  Haand,  havde  de  taget  Kunsten 
til  Hjælp  og  arrangeret  sig  de  vidunderligste  Fantasi- 
dragter ved  en  Sammensætning  af  ægte  antikvariske 
Pyntegenstande  og  misforstaaede  Efterabelser  af  den 
sidste  Modejournal.  Jeg  har  aldrig,  hverken  i  Afbild- 
ninger eller  paa  Maskerader,  set  noget  Lignende. 

Der  var  allerede  udtalt  saa  mange  skaanselsløse 
Bemærkninger  og  Formodninger  om  Høkerselskabet 
oppe  i  Høkerlogen  ,  at  jeg  som  ungt  ^Menneske  ikke 
havde  det  uhyre  Mod,  der  udfordredes  til  at  sætte 
alle  Klubbens  Medlemmer  i  Forlegenhed  med  den  over- 
raskende Erklæring:  at  det  var  mine  kødelige  Tanter, 
der  godhedsfuldt  havde  underholdt  det  ærede  Publikum 
under  Mellemakterne;  ingen  af  de  Andre  kendte  dem, 
og  jeg  var  derfor  overordenlig  glad  ved  at  kunne  und- 
skylde mig  med  mit  svage  Syn,  da  man  spurgte  mig 
om,  hvad  for  en  Nation  og  Tidsalder  jeg  henregnede 
dem    til.       Ulykkeligvis    havde    imidlertid    En    af   dem 

faaet  Kig  paa  mig,  der  gik  en  Hvisken  fra  det  ene 
Hovedtøj  til  det  andet,  og  i  et  Nu  hang  den  hele  Be- 
sætning over  Skuldrene  paa  hinanden  ud  over  Loge- 
karmen for  at  se,  hvorledes  jeg  tog  mig  ud  i  det  fine 
Selskab.  Men  det  var  dem  ikke  nok  at  se,  de  vilde 
ogsaa.  ses,  og  nu  begv'ndte  der  en  Nikken  og  en 
Viften  med  Lommetørklæder,  som  om.  der  var  sluppet 
en  Bisværm  løs  imellem  dem. 

»Er  det  Dem,  Tværmose,  eller  er  det  mig,  de  gør 
Signaler  til?«    spurgte  den  Lystigste  af  Fætterne. 

»Mig  kan  det  næppe  være!^  var  jeg  fejg  nok  til 
at  forsikre. 

>Saa  maa  det  være  mig?  mente  han,  og  for  ikke 
at  være  uhøflig,  beg^mdte  han  af  alle  Kræfter  at  gen- 
gælde de  venlige  Hilsener.  Det  var  en  utaalelig  morsom 
Forestilling. 

Endelig  faldt  Tæppet  for  sidste  Gang,  og  jeg  var 
sjæleglad  over  at  kunne  slippe  ud  af  Torturen,  men  ak 

—  det  Værste  var  endnu  tilbage!  Mens  vi  ude  i 
Korridoren  er  beskæftigede  med  at  indsvøbe  Damerne 
i  deres  Overtøj,  har  Tanterne  udklækket  en  fiffig  Plan. 
De  lader,  som  om  de  har  taget  fejl  af  Trapperne,  og 
paa  én  Gang  ser  jeg  til  min  Rædsel  ^^de  gode  gamle 
Ægyptere«  i  Gaasemarch  komme  anstigende  imod  os. 
Tante  Barbara,  den  mest  barbariske  af  dem  alle,  gik 
i  Spidsen,  og  efter  hende  fulgte  de  Andre,  alle  med  en 
og  sam.me  ubeskrivelige  Mine,  der  skulde  antyde,  at  de 
slet  ikke  saa  os  eller  tænkte  paa  ..Xogenverdensting«, 
men  som  kun  altfor  tydeligt  røbede  deres  skumle  Planer. 
Jeg  vendte  øjeblikkelig  Ryggen  mod  det  forfærdelige 
Optog  og  gav  mig  ivrigt  i  Lav  med  Kusinens  Toilette, 
men  i  det  Tante  Barbara  passerer  forbi,  vender  hun 
sig  med  den  mest  gennemsigtige  Finhed  om  til  Tante 
Gitte  og  siger,  som  om  hun  fortsatte  en  Samtale: 

»Ja,  det  maa  Du  nok  sige!  Den  Pige,  der  faar 
Jonas,  hun  er  rigtignok  lykkelig!« 

»Ih!  Nej  se,  der  er  jo  Jonas!«  udbryder  i  det 
samme  Tante  Gitte  — •  og  nu  fulgte  en  almindelig 
Paahilsning,  Undskyldninger  til  Professorens  Familie, 
Oplysninger  om  vort  nære  Slægtskab  og  den  moder- 
lige Kærlighed,  Tanterne  bestandig  havde  baaret  for 
mig,  og  en  Syndflod  af  Lovtaler  over  alle  mine  herlige 
Egenskaber,  specielt  henvendt  til  Kusinen. 

Havde  jeg  i  dette  Øjeblik  haft  en  Tryllestav  i 
min  Haand,   vilde  jeg   upaatvivlelig  have  gjort  en  eller 

anden  forfærdelig  Ulykke  paa  mine  Tanter.  Jeg  havde 
den  største  Lyst  til  at  slaa  dem  med  Tungelammelse, 
mane  dem  ni  Alen  ned  under  Jorden  eller  lade  dem 
forsvinde  paa  anden  passende  Alaade,  men  i  Mangel  af 
alle  overnaturlige  Ressourcer  maatte  jeg  gribe  den 
naturligste  af  alle:  at  tie  og  taale;  det  var  min  Tunge, 
der  lammedes,  det  var  mig,  der  ønskede  at  forsvinde 
gennem  Gulvet,  ja,  jeg  tror  endogsaa,  jeg  tænkte  paa 
at  springe  ud  af  Vinduerne. 

At  jeg  aldrig  mere  turde  vise  mig  i  Professorens 
Familie  eller  tænke  paa  den  satiriske  Skønne,  følger  af 
sig  selv.  I  »Rivejernets«  næste  Møde  blev  der  fremlagt 
en  Karikatur,  som  gjorde  umaadelig  Lykke.  Det  var 
den  unge  Heimdal,  der  genfindes  af  sine  ni  Mødre« 
—  tegnet  efter  Naturen. 


III. 

Æ^TTERSKAB. 


Kødelige  Fættere.    Min  Fætter  i  Amerika. 
Kusinehoveri.    Paa  Bal  som  Fætter. 


Mit  Fætterskab  har  ogsaa  i 
sin  Tid  forvoldt  mig  adskillige 
Ærgrelser;  Fætterskab  er  i  det 
Hele  taget  et  misligt  Forhold, 
det  er  kun  Halvslægtskab,  og 
hvad  der  er  halvt  er  næsten 
altid  mistænkeligt.  Ligesom 
Mulatterne  plejer  at  have  baade 
de  Sortes  og  de  Hvides  Fejl  og 
Grænsebeboerne  at  være  for- 
synede med  to  Sæt  National- 
udyder, saaledes  plejer  Søskende- 
børn og  Næstsøskendebørn  gerne 
at    stille   Fordringer    som    Paa- 

rorende  og  afvise  Fordringer  som  Ikke-Paarørende.  Det 
er  kun  Jøderne,  der  betragter  enhver  Slægtning  som 
»Næste«,  kun  mellem  dem  gælder  endnu  det  gamle 
Ordsprog:  »Blodet  er  aldrig  saa  tyndt,  at  det  jo  er 
tykkere  end  Vand;«  mellem  os  saakaldte  Kristne  hedder 
det  tværtimod:  »Frænde  er  Frænde  værst,  sa'  Ræven, 
han  saa  de  røde  Hunde«. 

Paafugle  og  Kalkuner  skriger,  saa  snart  de  ser  hin- 
anden. Hesten  lider  ikke  Lugten  af  et  Æsel,  og  der 
er  næppe  noget  Dyr,  for  hvilket  Mennesket  har  mindre 
Sympati  end  for  Abekatten.  Det  er  altsammen  fordi 
Fætterskabet  generer.  Naar  en  Stakkel  faar  Skyld  for 
at  have  gjort  noget  Slet  eller  noget  Dumt,  saa  er 
altid  hans  Søskende-  og  Næstsøskendebørn  de  Første, 
der  føler  sig  forpligtede  til  at  omtale  ham  som  »den 
Æsel«  eller  »den  Abekat«  —  det  er  ogsaa  for  at  vise, 
at  Fætterskabet  generer  dem.  Bliver  han  derimod  rost 
og  berømt  eller  vinder  de  60,000  i  Klasselotteriet,  saa 
er  det  utroligt,  hvor  ivrige  de  samme  Folk  er  for  at 
notificere  sig  som  hans  »kødelige  Fættere«  —  selv  om 
der  behøves  en  Tønde  Kridt  til  at  udregne  Slægtskabet. 


Jeg  blev  en  Gang  i  Krigens  Tid  Vidne  til  en  ret 
pudsig  Præsentation  mellem  et  Par  Fættere.  Paa  en 
Restavration  ovre  i  det  Slesvigske  sad  en  Flok  af  vore 

smaa  Jenser  om  Bordet,  da  Værten  traadte  ind  i  Stuen ; 
han  bar  just  samme  Navn,  som  en  dansk  Kaptajn,  der 
paa  den  Tid  havde  gjort  sig  berømt  ved  heldigt  at 
udføre  et  meget  dristigt  Vovestykke,  og  da  Navnet 
var  temmelig  ualmindeligt,  faldt  det  en  af  Soldaterne 
ind  at  spørge,  om  han  var  i  Familie  med  den  saa 
meget  omtalte  Vovehals. 

»Om  jeg  er  i  Familie  med  ham?  Ja,  det  skulde 
jeg  rigtig  nok  mene.  Vi  er  endogsaa  meget  nær  i 
Familie«  —  forsikrede  Værten. 

»Er  De  ganske  vis  paa  det?«  faldt  her  en  anden 
af  Soldaterne,  en  ung  Frivillig,  ind  i  Talen. 

—  Ja  naturligvis,  eftersom  han  er  min  kødelige 
Fætter. 

—  Virkelig!    Det  gør  mig,  min  Sjæl,  ondt  for  Dem. 

—  For  mig?    Hvordan  det? 

—  Jo — o,  for  saa  maa  De  jo  være  Broder  til  den 
Kæltring,  Intendanten,  der  løb  over  til  Insurgenterne. 

—  Jeg  —  nej  —  aldeles  ikke. 

—  Da  har  dog  Kaptajnen,  saa  vidt  jeg  véd,  ingen 
andre  Fættere  end  bemeldte  Overløber  og  hans  Broder. 

—  Deri  maa  De  tage  fejl,  med  ham  er  jeg  aldeles 
ikke  i  Familie.  Jeg  har  ingen  Brødre,  og  Kaptainen 
er  min  eneste  kødelige  Fætter. 

—  Nej  hør,  Landsmand!  Nu  er  det  sku'  Dem, 
der  tager  fejl.  Er  Kaptajnen  Deres  Fætter,  saa  er 
jeg  det,  min  Sjæl,  ogsaa,  for  han  og  jeg  er  tilfældigvis 

Brødre,  og  saa  maa  De  ogsaa  finde  Dem  i  at  være  i 
Familie  med  ham,  Slubberten,  jeg  talte  om,  for  han  er 
med  Skam  at  tale  om  vor  kødelige  Fætter. 

—  Hvad?    De  er  .   .   . 

—r  Kaptajnens  Broderi    Ja  vel! 

-Ja  vel! -i  —  istemte  alle  Jenserne  —  ;> Kender  De 
ikke  Deres  eget  kedelige  Søskendebarn: ;  —  og  nu  blev 
der  en  Latter. 

.Kom  Fætter,  lad  mig  omfavne  Dig!«  —  vedblev 
den  muntre  Soldat.  Det  glæder  mig  oprigtigt  at  gøre 
Dit  Bekendtskab.  Jeg  har  aldrig  vidst,  at  jeg  havde 
mere  end  to  Fættere,  og  dem  har  jeg  kun  haft  Sorg 
af:  den  Ene  blev,  som  sagt.  Overløber,  og  den  Anden 
havde  Vand  i  Hovedet.  Da  Du  ikke  kunde  være  den 
Ene,  saa  tænkte  jeg,  at  Du  maatte  være  den  Anden 
—  tag  mig  det  ikke  ilde  op!  —  men  nu  hører  jeg  jo, 
at  Du  maa  være  en  Tredie.  Lad  mig  nu  se,  at  jeg 
faar  mere  Glæde  af  Dig,  end  af  de  to  andre!«   — 

Den  stakkels  Vært!  Det  kostede  ham  adskillige 
Flasker  Vin,  og  endda  var  han  den,  der  havde  mindst 
Fornøjelse  af  P'ætterskabet. 


Jeg  fortæller  kun  denne  Hændelse,  fordi  Erindrin- 
gen om  den  for  kort  Tid  siden  frelste  mig  for  en 
Ubehagelighed. 

Jeg  havde  en  Gang  et  Halv-Søskendebarn,  som 
stadig  brugte  mange  Penge  og  stadig  ingen  fortjente, 
og  som  i  den  Anledning  stadig  fortalte  Folk,  at  jeg 
var  hans  intimeste  Ven  og  hans  nærmeste  Slægtning, 
og  at  jeg  ikke  vidste  Ende  paa  mine  Penge.  Meningen 
hermed  var  naturligvis  at  skaffe  sig  Kredit,  og  det 
lykkedes  ham  ogsaa  —  for  en  Tid.  Ulykkeligvis  kom 
han  dog  til  Sidst  til  at  benytte  mit  Navn  paa  en  saa 
generende  Maade,  at  jeg  blev  nødsaget  til  at  fornægte 
ham  baade  som  Ven  og  som  Kavtionist,  og  som  Slægt- 
ning give  ham  Rejsepenge  til  Amerika.  Han  lovede 
til  Gengæld  ovre  i  den  nye  Verden  at  antage  et  nyt 
Navn  og  nye  Principer,  rejste  bort,  kaldte  sig  Alex- 
anderson  og  begyndte  at  arbejde. 

I  en  halv  Snes  Aar  hørte  jeg  Intet  til  ham,  men 
forleden  Aften,  da  der  blev  politiseret  hos  Etatsraadens, 
kommer  de  sidste  amerikanske  Aviser  frem,  og  en  af 
Selskabet  udbryder  pludselig  ved  at  se  i  Bladet:  »Alex- 
anderson  —  det  var  ellers  ikke  noget  dansk  Navn.« 

»Staar  der  noget  om  en  Alexanderson?« 
spurgte  jeg. 

»Ja,  her  omtales  en  dansk  Udvandrer,  der  har  ud- 
mærket sig  saaledes  ved  Snildhed  og  Tapperhed  i 
Krigen,  at  han  efter  Haanden  er  avanceret  fra  simpel 
Soldat  til  Bataljonschef.     Kender  De  ham  maaske?« 

Jeg  var  lige  ved  med  Fornøjelse  at  tilstaa,  at  det 
var  min  Fætter,  men  i  det  Samme  kom  jeg  til  at  tænke 

paa  den  slesvigske  Vært  og  hans  tapre  Fætter,  og 
indskrænkede  mit  Svar  til  Spørgsmaalet:  »Hvad  for- 
tælles der  om  denne  Alexanderson?« 

:>Jeg  har  blot  læst  Indledningen;  Historien  er 
temmelig  vidtløftig.     Vil  De  læse  denr'<   — 

Det  korte  Indhold  af  den  lange  Historie  var,  at 
vor  tapre  Landsmand  for  at  dække  en  Spillegæld  havde 
gjort  et  Tvangslaan  i  den  ham  betrode  Kasse;  for  at 
skjule  denne  Forgribelse  havde  han  indladt  sig  paa  for- 
skellige Misligheder,  og  endelig,  da  hans  Undergivne 
opdagede,  hvorledes  de  var  blevne  bedragne  af  deres 
Chef,  var  han  ved  en  improviseret  Krigsret  af  sit  eget 
Mandskab  bleven  kasseret  som  Militær  og  overgiven  til 
den  civile  Lynchjustits  —  det  vil  sige:  hængt. 

Da  jeg  havde  læst  ud,  følte  jeg  aldeles  ingen  Trang 
til  at  proklamere  Fætterskabet.  Ikke  en  Gang  de 
amerikanske  Fættere,  der  i  forrige  Tider  gjorde  saa 
god  Virkning  i  femte  Akt  af  Komedierne,  har  man 
nu  om  Stunder  nogen  Fornøjelse  afl  —  sukkede  jeg  i 
Stilhed  og  takkede  min  gode  Stjerne,  der  lod  mig  fødes 
i  Danmark  og  ikke  i  Kina,  hvor  man  hugger  Fingrene 
af  den  ene  Fætter,   naar  den  anden  har  forgrebet  sig. 


Efter  Haanden  som  Kulturen  er  stegen,  har  man 
mere  og  mere  indset  Nødvendigheden  af  at  emancipere 
sig  fra  sine  Fættere,    men  med  Kusinerne   er  man  ikke 

kommen  saa  vidt;  de  udover  endnu  en  middelalderlig 
Hals-  og  Haands-Ret  over  deres  ulykkelige  Søskende- 
born  af  Adams  Køn,  og  der  er  til  Dato  næsten  ikke 
gjort  noget  Skridt  for  at  begrænse  det  Hoveri,  som 
De  tror  sig  berettigede  til  at  kræve,  især  af  den  yngre 
Del  af  Fætterskabet.  Det  er  ikke  mange  Aar  siden, 
der  udkom  en  Vise,  kaldet  >Fætterjeremiaden«,  og 
uagtet  den  hverken  var  morsom  eller  rorende,  gjorde 
den  saa  megen  Lykke,  at  den  efter  først  at  være  solgt 
i  en  Vise-Samling,  der  udkom  i  et  bet3'deligt  Oplag, 
fire  fem.  Gange  maatte  udgives  paa  ny  i  Separataftryk 
—  ene  og  alene  fordi  den  for  første  Gang  gav  de 
undertrykte  Ynglinger  Ord  til  deres  Suk. 

Der  skal  jeg  hjælpe  og  der  give  Raad  — 

Der  skrive  op  og  beregne  — 

Der  holde  Silke  og  der  kåbe  Traad  — 

Der  er  et  Mønster  at  tegne  — 

Der  skal  jeg  hente,  jeg  véd  ikke  hvem  — 

Der  skal  jeg  synge  Duetter  — 

Der  laane  Bøger  og  der  f&lge  hjem  — 

Ti  overalt  er  jeg  Fætter  — 

lød  det  den  Gang  i  Kor  fra  Øst  til  Vest  næsten  lige 
saa  klagende,  som  da  Israls  Børn  sang:  »Ved  Babylons 
Floder«.  Det  var  især  de  stakkels  Fyre  i  Labansalderen, 
der  blev  betragtede  som  Livegne  af  deres  Kusiner. 

Jeg    erindrer    endnu    fra    hine    onde    Dage,    at    en 
elskværdig   Kusine    en    mørk   Vinteraften    i    et   rygende 


Snefog  sendte  mig  ud  paa  Blegdamsvej  en  for  at  hente 
et  glemt  Brodérmønster.  »Kan  De  virkelig  nænne  at 
jage  et  Menneske  ud  i  et  saadant  Hundevejr?«  spurgte 
den  skikkelige  Sjæl,  der  siden  blev  hendes  Mand.  — 
»Gud!  Det  er  jo  min  Fætterl^  —  svarede  Pigebarnet 
med  et  Smil,  der  paa  den  usk}-ldigste  Maade  udtrykte 
hendes  Forundring  over,  at  Spørgeren  ikke  kunde  se 
Forskel  paa  en  Fætter  og  et  Menneske. 

En  anden  Gang  lod  en  anden  Kusine  mig  staa  to 
Timer  i  Queue,  for  at  skaffe  hende  en  Teaterbillet,  og 
tilsagde  mig;  derefter   til   om  Aftenen   at   møde  i  Vesti- 

bulen  til  Afhentning.  Jeg  mødte  naturligvis  paa  Klokke- 
slaget og  maatte  vente  først  en  halv  Time  over  den 
fastsatte  Tid,  før  Tragedien  var  til  Ende,  og  siden  en 
halv  Time,  før  Teatret  var  tømt,  men  traf  hende  allige- 
vel ikke;  jeg  skyndte  mig  derpaa  meget  urolig  ned  i 
Stormgaden  til  hendes  Moder  for  at  erfare  Aarsagen 
til  Udeblivelsen,  og  fik  dér  den  Efterretning,  at  hun 
havde  overladt  en  Veninde  sin  Billet  og  var  gaaet  ud 
til  en  Familie  paa  Toldbodvejen,  hvor  jeg  endelig 
maatte  hente  hende,  travede  nu  atter  hele  Byen  igennem, 
kom  til  mit  Bestemmelsessted  Klokken  halv  tolv  og  fik 
saa  Skænd  af  min  Kusine,  fordi  jeg  havde  ladet  hende 
vente  saa  længe.  Da  jeg  fortalte  Aarsagen  dertil,  tog 
Fruen  i  Huset  mit  Parti  og  kendte  for  Ret,  at  det  var 
»den  unge  Herre,  der  havde  Grund  til  at  beklage  sig.« 

—   »Beklage  sig?«  —  lo  den  unge  Frøken  —  *Véd  De 
da  ikke,  at  det  er  min  Fætter?« 

Fremtidens  Fættere  vil  næppe  ane,  hvad  en  nu- 
værende Fætter  emeritus  har  døjet  i  sin  Ungdom.  Der 
er  en  Mand,  til  hvem.  de  københavnske  Fættere  staar  i 
en  ligesaa  uberegnelig  Taknemmelighedsgæld  som  de 
danske  Bønder  til  Bernstorff,  Negerne  til  Wilberforce,  og 


Italienerne  til  Ganbaldi,  og  det  er  Etatsraad  Thayssen, 
der  ved  at  indføre  Bybudene  har  reduceret  Hoveriet 
saaledes,  at  det  næppe  er  til  at  genkende.  Dersom  ikke 
denne  Mand  faar  en  Ærestøtte  »SAT  AF  TAKNEMME- 
LIGE FÆTTERE«,  saa  er  der  ingen  Taknemmelighed 
at  paaregne  her  i  Verden. 


Skade  at  Bybude-Ekspeditionen  kun  kan  overtage 
den  lavere  Del  af  de  Funktioner,  der  paahviler  Fætter- 
skabet! Til  de  højere  Pligters  Opfyldelse  kan  der  ikke 
bruges  Stillingsmænd. 


Den  første  Gang,  jeg  var  paa  Bal,  mødte  jeg  ude- 
lukkende i  Egenskab  af  Fætter.  Jeg  havde  otte  Kusiner 
blandt  de  dansende  Damer,  og  de  disponerede  paa  den 
vilkaarligste  Maade  over  mig  hele  Natten.  Ikke  tilfredse 
med  selv  at  forlange  en  Dans  hver,  laante  de  mig  ud 
til  deres  ældre  Veninder,  ja,  jeg  maatte  endogsaa  af- 
tjene en  Del  af  deres  Forbindtligheder  til  en  vis  ]Møller- 
familie  ved  i  en  halv  Time  at  galoppere  omkring  med 
en  overkomplet  Datter  af  bemeldte  Familie,  sædvanlig 
kaldet  >; Tøndesækken«.  Jeg  var  den  Gang  meget  god- 
modig og  forekommende,  men  det  var  med  Nød  og 
Næppe,  at  min  Godmodighed  her  slog  til.  Ikke  en 
eneste  Dans  turde  jeg  selv  raade  over,  ti  da  jeg  stod  i 
Reserven,  gik  jeg  hvert  Øjeblik  i  Bytte  fra  den  ene 
Kusine  til  den  anden.  Da  jeg  efter  Aftalen  skulde 
føre  min  yngste  Kusine  ind  i  Balsalen,  kom  der  en 
Løjtnant  imellem  os  med  et  Engagement.  »Tak!^  — 
sagde  den  Smaa  —  >Jeg  er  rigtig  nok  engageret  af 
min  Fætter,  men  han  renoncerer  maaske!«  —  og  uden 
at  vente  paa  mit  Svar,  tog  hun  Løjtnantens  Arm.  >/Saa 
skal  jeg   holde   Dig   skadesløs«    —   sagde  Kusine  Lise, 

der,  som  sædvanlig,  sad  over,  og  saa  var  dén  Dans 
arrangeret.  Da  der  skulde  danses  Frangaise,  vilde  jeg 
beskedent  trække  mig  tilbage,  for  ikke  at  røbe  min 
Usikkerhed  i  den  højere  Dansekunst,  men  i  det  Samme 
bukkede  en  halvgammel  Sproglærer,  som  paa  Ballerne 
gik  under  Navnet  Professor  Stankelben,  for  en  af  mine 
Kusiner.  »Tusind  TakU  —  smilte  hun  sødt  —  »jeg 
har  i  dette  Øjeblik  sagt  Ja  til  min  Fætter,  og  ham  tør 
jeg  ikke  mankere!«  —  et  Blik  sagde  mig  Resten.  For 
ikke  at  kompromittere  hende,  maatte  jeg  nu  kom- 
promittere mig  selv  i  Frangaisen.  Værst  blev  jeg  dog 
behandlet  af  min  smukkeste  Kusine;  hun  inklinerede 
og  koketterede  og  konverserede  den  hele  Nat  saa- 
ledes  med  mig,  at  mit  stakkels  Hjerte  var  lige  ved 
at  tage  Skade.  Jeg  trode  naturligvis,  at  det  var  mig, 
al  denne  Ømhed  galdt,  men  det  var  kun  en  falsk 
Adresse,  hun  havde  givet  den.  Meningen  var  at 
sætte  Skræk  i  en  ung  Købmand,  der  efter  hendes 
Anskuelser  betænkte  sig  alt  for  længe  paa  at  fri; 
Dagen  efter  gjorde  han  ogsaa  ganske  rigtig  Alvor  af 
det  og  fik  ogsaa  ganske  rigtig  »Ja«.  I  min  Ærgrelse 
over  den  flove  Rolle,  hun  havde  ladet  mig  spille,  lod 
jeg  hende  nogen  Tid  efter  høre,  at  hun  havde  koket- 
teret vel  stærkt  med  mig  paa  Ballet.  »Ja,  hvad  Ondt 
var  der  i  det?  Jeg  er  jo  Din  Ku  sine  I  Med  sine 
Fættere  maa  man  da  vel  have  Lov  til  at  kokettere?« 

—  svarede  den  nyforlovede  Skønhed,  og  alle  de  Ufor- 
lovede  var  af  samme  ?^Iening:  Hvad  skulde  man 
ellers  med  dem?«- 

Teo-  er  ret  vel  til  Freds  med  at  være  avanceret  fra 
Fætter  til  Onkel,  skont  min  Stilling  som  saadan  just 
ikke  er  misundelsesværdicr. 


VI. 


±se\ø  og  Niece.     Stud.  phil.  Felix  og  hans  Filosofi. 

Hans   Vaskerkone.      Hans    gode    Hjerte    og    hans 

daarlige  Villie.    Min  Niece  Frøken  Regina.    Hendes 

Opdragelse.     Hendes  Nykker  og  Kærligheder. 


Jja  jeg  var  Barn  fandt  jeg  det  yderst 
ubehageligt  at  være  Nevø;  da  jeg  blev 
voksen,  syntes  det  mig  endnu  værre  at 
være  Fætter;  nu  da  jeg  er  kommen  ud  over  begge  disse 
Stadier,  har  jeg  daglig  mine  Bryderier  som  Onkel. 

Vil  Nogen  vide,  hvad  en  Onkel  er  for  En,  saa 
behøver  han  blot  at  læse  en  Snes  Lystspil  igennem. 
Han  vil  derved  erfare,  at  det  er  en  Person,  som  skal 
være  de  unge  Mennesker  i  Faders  Sted,  give  dem  gode 
Raad,  som  de  ikke  følger,  og  Lommepenge,  som  de 
holder  slet  Hus  med;  han  skal  hjælpe  dem  ud  af  alle 
Forlegenheder,    betale  deres  Gæld,    lade  sig  slaa  Plader 


af  dem  og  tilgive  dem  alle  deres  Daarskaber,  men 
uagtet  alle  disse  Fordringer,  der  stilles  til  ham,  har 
han  ikke  det  mindste  Krav  paa  Respekt  eller  Tak- 
nemmelighed. 

Jeg  kom  en  Gang  til  at  tale  med  en  fransk  Kritiker 
om  de  komiske  Fædres  Skæbne  paa  Scenen,  og  spurgte 
ham,  om  han  trode,  at  Publikum  i  et  nyt  Stykke  vilde 
taale,  at  en  Scapin  i  Sønnernes  Tjeneste  pinte,  plagede 
og   latterliggjorde   de    gamle  Herrer.       ^ Hvorfor   ikke?« 

—  svarede  han  —  »En  moderne  Forfatter  vilde  kun 
ikke  som  Moliére  paa  Personlisten  anføre  Octavio  og 
Leander  som  Sønner  af  de  gamle  Syndebukke,  han 
vilde  gøre  de  unge  Mennesker  til  deres  Nevøer,  og 
naar  Argante  og  Geronte  ikke  var  andet  end  Onkler, 
vilde  man  naturligvis  finde  det  aldeles  i  sin  Orden,  at 
de  maatte  spytte  i  Bøssen  til  »det  lille  bitte  Mulæsel« 
og  >^den  forbandede  Gallej«  —  ja,  man  vilde  endogsaa 
more  sig  over,  at  de  blev  puttede  i  Sækken  og  gennem- 
pryglede.  »J\lan  er  Onkel,  eller  man  er  det  ikke'<  — 
siger  Scribe. 

Senere,  da  jeg  beklagede  mig  over  dette  Votum 
hos  en  dansk  Vaudevillist,  fik  jeg  omtrent  samme  Besked. 
»I  vor  Praksis  forekommer    der  kun  tre  Slags  Onkler« 

—  sagde  han.      >.Vi  har: 

de  rige  —  de  har  egenlig  ikke  Andet  at  gøre  i 
Verden  end  at  do  og  lade  sig  arve;  som  oftest  bliver 
de  blot  omtalte  i  sidste  Scene  — 

de  urimelige  —  de   har    nu    aldeles  fortræno-t  de 

o  o 

naragtige  Fædre  og  gerrige  Formyndere  som  komisk 
Kontravægt  mod  Kærlighedsintrigerne ;  det  er  prægtige, 
durable  Figurer,  som  man  uden  Fare  kan  udsætte  for 
hvilken  som  helst  Behandling,  og  endelig 

de  skikkelige  —  Her  skal  De  se  et  Par  Kupletter, 
jeg  netop  skriver  til  en  af  disse  Godtfolk: 

Det  er  min  Sandten  slet  ikke  saa  rart 

At  være  Onkel  —  det  kan  jeg  fortælle! 

Alt  Bryderi  det  faar  jeg  paa  min  Part, 

Alle  Fadæser  maa  jeg  til  Sidst  undgælde. 

Onkel  han  skal  traste,  han  skal  hjælpe,  han  skal  raade, 

Han  skal  skaffe  Raad  for  Store  og  for  Smaa, 

Han  skal  gaa  imellem,  mægle  Fred  og  be'   om  Naade  — 

Ja,  Alverdens  Synder  skal  han  ta    sig  paa. 

Har  en  Niece  lidt  Modgang,  nu  vel; 

Onkel  maa  høre  den  Smaas  Jeremiader; 

Har  en  Neva  levet  flot  og  gjort  Gæld: 

Onkel  er  altid  den  Ferste,  han  slaar  Plader. 

Skal  der  være  Giftermaal,  saa  hjælper  ingen  Sladder: 

Onkel  er  Forlover,  som  sig  her  og  bar  — 

Item  gi'r  han  Brudegave  —  item  staar  han  Fadder 

Tre  FJer'ngaar  derefter  —  sommetider  før!c 

Efter  denne  Inddeling  har  jeg  stadig  hort  til  tredie 
Klasse,  men  som  oftest  er  jeg  bleven  henregnet  til 
anden,  fordi  jeg  ikke  opfyldte  de  Fordringer,  der  stilles 
til  første  Klasses  Onkler. 


78 

Jeg  har  som  tidligere  omtalt  ikke  mindre  end  sytten 
Broder-  og  Søsterbørn,  og  allerede  de  to  af  dem  har 
været  mig  et  Par  for  mange. 

Da  min  Broder  testamenterede  mig  de  to  Børn, 
som  han  havde  giftet  sig  til,  indsatte  han  mig  til  Uni- 
versalarving af  deres  Forældres  hele  Syndeskyld.  Jeg 
skulde  nu  erstatte  de  to  forkælede  Smaavæsener  Tabet 
af  begge  deres  Forældre,  og  det  er  ikke  Spøg  at 
være  Fader  og  Moder  paa  én  Gang,  især  for  en 
stakkels  Pebersvend.  Jeg  gjorde  først  et  Forsøg  paa 
at  tage  Børnene  i  Huset  til  mig,  men  det  maatte  jeg 
opgive  efter  en  ]\Iaaneds  Forløb.  Baade  min  Hus- 
holderske, hendes  Papegøje  og  hendes  Katte  erklærede 
sig  aldeles  ude  af  Stand  til  længer  at  bo  under  Tag 
med  de  to  smaa  Fredsforstyrrere,  og  det  Værste  var, 
at  jeg  selv  omtrent  var  tvungen  til  at  tiltræde  disse 
mine  gamle  Husfællers  Erklæring.  De  smaa  Tyranner 
jog  mig  ud  af  Huset,  naar  de  morede  sig,  og  naar  de 
kedede  sig,  var  der  slet  intet  Udkomme  med  dem. 
Jeg  maatte  skynde  mig  at  faa  dem  begge  satte  i  Pen- 
sion, Drengen  hos  en  gammel  Skolemand,  Pigen  hos 
en  gammel  Grandtante. 

Nu  er  de  begge  To  blevne  store  og,  efter  hvad 
man  siger,  overordenlig  elskværdige,  og  det  er  rimeligt 
nok,  at  der  er  mangen  En,  som  misunder  mig  den 
Glæde  at  være  Onkel  til  en  saa  begavet  Yngling  og  en 

saa   fortryllende   ung  Pige;    men   jeg   er   ikke   en  Gane 
hævngerrig  nok  til  at  onske  mine  Misundere  i  mit  Sted 


Min  Nevø  Felix  er  et  af  Naturen  i  alle  Hen- 
seender rigt  udstyret  Menneske;  han  har  et  brilliant 
Hoved,  et  inderlig  godt  Hjerte  og  et  sjældent  smukt 
Ydre,  et  indsmigrende  Væsen,  en  Mængde  Smaatalenter 
og  et  uudtømmeligt  Fond  af  godt  Humør  og  gode 
Indfald.  Dersom  jeg  vilde  beklage  mig  over  ham, 
vilde  alle  de  Mange,  der  kender  ham  fra  Selskabslivet 
eller  »fra  Gaden <s  uden  Videre  kende  for  Ret,  at  Fejlen 
var  paa  min  Side.  »Han  gør  jo  ikke  Andet  end  være 
elskværdig«,  sagde  en  Dame  forleden,  da  jeg  sukkede 
over  ham.  Det  var  i  Grunden  baade  Aktors  og  Defen- 
sors Indlæg  i  én  Sætning:  Han  bestiller  i  Virkelig- 
heden ikke  Andet  end  at  more  sig  selv  og  Andre,  og 
noget  Elskværdigere  kan  man  jo  ikke  foretage  sig. 
Skade  blot,  at  det  aldrig  generer  ham  at  more  sig  paa 
Andres  Bekostning! 

Her  med  mener  jeg  aldeles  ikke,  at  han  er  Satiriker 
—  ingenlunde!  Jeg  tager  Ordene  i  simpel  økonomisk 
Betydning.  Felix  har  trods  sin  ypperlige  Forstand 
aldrig  været  i  Stand  til  at  skælne  mellem  Begreberne 
Mit  og  Andres.  Han  har  dels  i  Renter  af  sin  lille 
Kapital  og  dels  i  Tilskud  fra  mig  og  et  Par  Tanter  en 
maanedlig    Indtægt    af    50    Rd.,    hvormed    han    skulde 

bestride  alle  sine  Fornodenheder,  og  han  kunde  desuden 
ved  daglig  at  give  en  Times  Information  i  Fransk 
eller  Musik,  meget  let  fortjene  en  halv  saa  stor  Sum 
til  sine  Fornøjelser;  men  Penge  har  han  desuagtet 
aldrig  undtagen  —  til  Laans.  v Verden  har  mindst  15 
Gange  saa  mange  Ressourcer  som  jeg,'<  siger  han. 
»Naar  jeg  kan  dele  med  hele  Verden  i  de  to  første 
Dage  af  Maaneden,  maa  den  sagtens  kunne  dele  med 
mig  de  øvrige.« 

Jeg  har  flere  Gange,  naar  det  lakkede  ad  Enden 
med  hans  for  øvrigt  uberegnelige  Kredit,  holdt  de 
grundigste  Foielæsninger  for  ham  om  Ejendomsretten 
og  Forpligtelsen  til  Arbejde,  men  det  er  umuligt  at 
komme  nogen  Vej  med  ham.  Den  sidste  Gang  svarede 
han  mig:  ^Kære  Onkel!  Den  fortræffelige  Bog,  hvoraf 
Du  og  alle  andre  Moralister  laaner  Teksterne  til  Jeres 
Prækener,  omtaler  kun  én  Slags  Mammon.  Det  er  den 
urette  —  og  dén  skal  man  feje  ud  og  »skaffe  sig 
Venner  for.«  Er  det  Andet,  jeg  har  gjort?  Har  jeg 
ikke  levet  som  »Fuglene  under  Himlen«  her  oppe  paa 
mit  Kvistkammer  uden  at  saa  eller  høste,  og  har  ikke 
mine  kære  Onkler  og  Tanter  sørget  for  mig  alligevel? 
Og  —  Apropos  om  »Lilierne  paa  IMarken«  —  tror  Du, 
at  Jøden  Salomon,  der  altid  betalte  kontant,  nogensinde 
har  baaret  en  Frakke,  som  sad  bedre,  end  den,  min 
Skræder  betrode  mig  i  Gaar?     Vilde  det  nu  ikke  være 

en  blodig  Synd,  om  jeg  for  kvart  Pris  skulde  overlade 
den  til  en  af  hans  Efterkommere? 

Jeg  blev  rasende  over  hans  Letsind  og  bad  ham 
i  det  mindste  ikke  at  blande  Bibelen  ind  i  sine  Ord- 
gyderier. 

>'Nu  vel!  Lad  os  holde  os  til  de  verdslige  Filo- 
sofer! Har  Du  nogensinde  hort,  at  Diogenes  betalte 
sin  Husleje  eller  at  Antisthenes  lod  sig  genere  af  Sko- 
magerregninger? Siger  ikke  allerede  den  vise  Bias: 
»la  proprieté  c'est  le  vol«,  og  sagde  ikke  Sokrates,  at 
det  Mindste,  man  kunde  gore  for  ham,  var  at  give 
ham  8cxD  Rd.  om  Aaret  og  Fribolig  paa  Frederiksberg 
Slot?  Kære  Onkel!  Naar  var  Mennesket  lykkeligst? 
Var  det  ikke  i  Guldalderen?  Og  hvorfor  var  man 
lykkelig  den  Gang?  Hvorfor,  om  ikke  derfor,  at  man 
lod  Guldet  ligge  og  flyde  paa  Landevejen?  Saa  snart 
man  tog  det  op  og  satte  det  i  Kurs,  var  den  gyldne 
Alder  forbi,  saa  kom  Fattigdommen,  Næringssorgen  og 
Reguladetrien  ind  i  Verden,  og  saa  blev  Medmenneskene 
forvandlede  til  Kreditorer!  Husk  nu  paa,  at  jeg  er 
en  af  de  uendelig  faa  Lykkelige,  der  endnu  lever  i 
Guldalderen,  og  betænk  Dig  ikke  paa  at  forlænge  min 
Lyksalighedsperiode  med  et  lille  Laan  af  ti  Rigsdaler! 
Saa  skal  jeg  gaa  paa  Karneval  i  Aften  og  more  mig 
saaledes  for  dem,  som  Du  ikke  kunde  more  Dig  for  et 
helt  Tusind!« 

Og  hvad  blev  Enden  paa  mine  Formaninger? 
Naturligvis  en  Udbetaling  af  de  omtalte  ti  Rigsdaler. 
»Enten  er  man  Onkel,  eller  man  er  det  ikke!« 

Jeg  fortænker  ikke  Andre  i,  at  de  lader  sig  bestikke 
af  hans  smukke  Talemaader;  ti  jeg  er  saa  ofte  selv  blev^en 
bestukket  og  har  maattet  betale  min  Mulkt  derfor,  men 
det  ærgrer  mig,  at  han  ved  at  stikke  sig  selv  og  Andre 
disse  teoretiske  Blaar  i  Øjnene  skal  kunne  skjule  de 
simple  praktiske  Resultater  af  hans  kommunistiske  Let- 
sind. Jeg  har  gjort  mig  al  optænkelig  Umage  for  at 
overbevise  ham  om,  at  den,  der  som  han  modtager  en 
Understøttelse  til  sine  Studier  og  anvender  det  til  sit 
Driveri,  begaar  et  Falsum  —  at  det  er  langt  mere 
ydmygende  ikke  at  kunne  betale  sin  fattige  Værtinde 
de  Kostpenge,  hun  har  til  Gode,  end  at  spise  Xaadsens- 
brød  hos  hende  —  at  det  er  fuldt  saa  æreløst  at 
bedrage  en  Haandværker  for  sin  Dagløn,  som  at  luske 
sig  fra  en  .Æresgæld-^^  paa  Billardet  —  og  at  den, 
der  tager  paa  Kredit  eller  gør  Laan  uden  at  have 
Sandsynlighed  for  at  kunne  betale,  kun  er  grumme 
lidt  bedre  end  den  Bedrager,  der  udsteder  Forskrivning 
paa  en  Ejendom,  han  ikke  besidder.  —  Det  er  aldrig 
lykkedes  mi 


t> 


I   Fjor  havde  jeg   dog   én  Gang  den  Fornøjelse  at 
finde    et    slaaende    Argument    mod    ham.      Jeg    havde 

faaet  Ordre  til  at  udbetale  en  fattig  Enke  en  Under- 
støttelse fra  et  Velgørenhedsselskab,  ved  hvilket  jeg  er 
Kasserer.  Konen  havde  tre  syge  Smaabørn  og  var 
selv  bleven  syg  af  den  Anstrængelse  og  de  Savn,  hun 
havde  underkastet  sig  for  at  holde  Familien  oppe  uden 
at  ty  til  Fattigvæsenet.  Da  jeg  bragte  hende  den 
første  Udbetaling  og  forespurgte  mig  nærmere  om 
hendes  Forhold,  beklagede  hun  sig  bitert  over,  at  hun 
var  bleven  nødsaget  til  at  søge  Understøttelse.  >> Dersom 
man  blot  havde  villet  betale  mig,  hvad  jeg  har  for- 
tjent, skulde  jeg  ikke  have  behøvet  at  bede  Nogen  om 
Hjælp  endnu '<  —  sagde  hun  og  viste  mig  en  Haandfuld 
smaa  Papirslapper.  Det  var  ubetalte  Regninger  for 
Vask,  som  hun  ha\'de  besørget;  de  lød  ikke  paa  store 
Summer,  men  tilsammen  udviste  de  dog  et  Beløb  af 
nogle  og  tyve  Daler.  Paa  to  af  Sedlerne  opdagede 
jeg  —  hvad  der  aldeles  ikke  forundrede  mig  —  Hr. 
Felix's  Adresse.  »Kan  han  heller  ikke  betale  sin 
Vaskerkone?«  spurgte  jeg.  Jo,  det  kunde  han  maaske 
nok,  naar  jeg  bare  vidste,  hvor  han  bode,  men  jeg  har 
nu  søgt  ham  forgæves  tre  Gange.  Den  første  Gang 
havde  han  ingen  Penge,  den  anden  Gang  var  han  ikke 
hjemme,  og  den  tredie  Gang  fik  jeg  den  Besked,  at 
han  var  flyttet«  —  svarede  Konen.  >Jeg  skal  sende 
Dem  en  Mand  her  op,  der  kan  være  Dem  behjælpelig 
med  at  indkassere  disse  Regninger«  —  sagde  jeg 
og  gik. 


84 

Da  min  kære  Nevø  et  Par  Dage  derefter  kom  op 
til  mig  for  at  hente  sine  Maanedspenge,  greb  jeg  Lej- 
ligheden til,  uden  nærmere  Betegnelse  af  Vedkommendes 
Navn  og  Haandtering,  at  give  ham  en  Beskrivelse  over 
mit  Besøg  hos  den  fattige  Kone,  over  Familiens  hjælpe- 
løse Tilstand  og  over  den  fortvivlede  Kamp  mod 
Fattigdommen,  i  hvilken  den  ærekære  IModer  først 
havde  bukket  under,  efter  at  hendes  Helbred  var  aldeles 
nedbrudt.  Hans  let  bevægelige  Hjerte  kom  straks  i 
Oprør  over  alle  de  Selvfornægtelser,  hun  havde  maattet 
underkaste   sig. 

Det  er  ubegribeligt,  at  de  Velhavende  kan  lade 
det  komme  saa  vidt  med  en  saadan  Familie!-:  — sukkede 
han,  men  trøstede  sig  derpaa  med,  at  nu  var  da  vel 
Konens  Xød  overstaaet,  siden  Selskabet  var  kommet 
til  Kundskab  om  hendes  Trang. 

—  Ingenlunde!  Selskabet  har  kun  sendt  hende 
en  øjeblikkelig  Sygehjælp.  I  hvilken  forladt  Tilstand 
hun  befinder  sig,  vil  Du  kunne  slutte  deraf,  at  den 
stakkels  Kone  endnu  har  en  Snes  Daler  staaende  ude, 
men  ikke  et  eneste  ]\lenneske  hun  kan  faa  til  at  hæve 
disse  Penge. 

—  Men  Du  kunde  jo  .  .  . 

—  ]^S-  —  ^^)>  niiri  gode  Felix,  jeg  har  nok  at 
gøre  med  at  skaffe  de  Fattige  Sygehjælp;  gaa  private 
Ærinder  for  dem,  har  jeg,  min  Sandten,  hverken  Tid 
eller  Lejlighed  til. 


—  Det  maa  være  haardt  for  de  Nødlidende  at  se, 
hvor  Lidt  Andre  har  til  overs  for  dem! 

—  Ganske  vist!  Og  jeg  kunde  endda  nævne  Dig 
Flere,  som  i  Stedet  for  at  have  Noget  til  overs  for 
den  fattige  Kone,  har  forlangt,  at  hun  skulde  have 
Penge  til  overs  for  dem  —  og  det  uagtet  de  aldeles 
ikke  var  trængende. 

—  Det  er  jo  umuligt! 

—  Man  skulde  syntes  det.  Men  hvis  Du  nu 
skulde  være  En  af  dem,  som  har  Noget  til  overs  — 
f.  Eks.  af  din  Tid  —  saa  kunde  Du  jo  her  gøre  en 
smuk  Undtagelse.  Vil  Du  gaa  de  omtalte  Ærinder 
for  Konen? 

—  Ja,  det  véd  Gud,  jeg  vil,  og  det  straks! 

—  Godt! 

Saa  fik  han  hendes  Adresse  og  skyndte  sig  afsted. 
Det  var  en  haard  Lektion  for  ham,  da  han  genkendte 
sin  egen  forhenværende  Vaskerkone.  I  det  første  Ud- 
brud af  Skamfuldhed  vilde  han  betale  ikke  alene  sine 
egne,  men  alle  sine  Medsynderes  Regninger,  men  det 
vilde  Konen  ikke  tillade;  han  tog  dem  derfor  med  sig 
og  lovede  at  indkassere  Pengene,  med  det  Forsæt  et 
Par  Dage  senere  at  sende  hende  Pengene  og  lade,  som 
om  de  Andre  havde  betalt.  Men  ak!  Et  Par  Dage  er 
en  lang  Tid.  Da  de  var  gaaede,  var  Maanedspengene 
ligesaa,  og  en  Aften  træffer  jeg  Msr.  Felix  oppe  hos 
en    gammel    Grandtante,    i    Færd    med    at    etablere    et 

/.Laan  af  30  Rigsdaler  til  en  Barmhjertighedsgerning, 
som  han  ikke  nøjere  vilde  betegne;  kun  saa  Meget 
havde  han  sagt  den  Gamle,  at  Pengene  skulde  være  til 
en  fattig,  syg  Kone,  som  var  bleven  bedragen  for  en 
tilgodehavende  Arbejdsløn.  ..Saadan  et  Hjerte  og  saa- 
dan  en  Retsfølelse,  som  den  kære  Felix  har,  skal  man 
ikke  saa  let  finde  !'<  mente  min  fromme  Tante  i  den 
Anledning. 

Jeg  fortalte  nu  den  Gamle  hele  Sammenhængen: 
hvorledes  han  selv  havde  været  med  at  bedrage  Konen, 
hvorledes  han  siden  flot  væk  havde  villet  spillet  Vel- 
gører med  Penge,  som  han  selv  skyldte  bort  til  andre 
Kreditorer  —  altsaa  ved  at  gøre  sig  skyldig  i  et  nyt 
Bedrageri  —  og  hvorledes  han  nu  vilde  luske  sig  fra 
det  ubehagelige  Hverv  at  indkræve  Konens  retmæssige 
Tilgodehavende  hos  sine  Medskyldnere,  ved  at  dække 
deres  Gæld  med  Penge,  som  han  begærede  til  en  Barm- 
hjertighedsgerning —  kort  sagt:  at  det  saa  kaldte 
>/Laan'  endogsaa  uberegnet  de  Dalere,  hvormed  han 
i  egen  Interesse  havde  afrundet  Summen,  ikke  var 
Andet  end  en  Plade,  anlagt  paa  saa  næmt  som  muligt 
at  slippe  fra  en  besværlig  Forpligtelse. 

»Naar  man  vil  analysere  enhver  HandHng  paa 
den  JVlaade,  saa  bliver  der  ikke  meget  Godt  tilbage  i 
Verden!  —  Jeg  har  været  glemsom  og  er  en  daarlig 
Husholder,  det  erkender  jeg,  men  naar  jeg  heller  selv 
vil  laane  Penge   til   at    bøde  paa  denne  Fejl,    hvori   saa 

mange  Andre  ogsaa  har  gjort  sig  skyldige,  end  at  lade 
den  fattige  Kone  vente  til  jeg  en  Gang  i  Tiden  fik 
skrabet  hendes  Smule  Penge  sammen  i  Styver\'is,  saa 
forstaar  jeg  rigtig  nok  ikke,  hvorfor  Onkel  deri  behøver 
at  se  en  lav  Beregning  i  Stedet  for  simpel  menneskelig 
Medfølelse«   —  svarede  den  miskendte  Yngling. 

»Da  forstaar  jeg  det  godt,  mit  Barn! c  forsikrede 
Tante.  »Det  kommer  deraf,  at  Du  er  født  med  Xoget 
her  i  venstre  Side  ligesom  jeg  og  andre  ^lennesker  — 
og  det  er  Din  Onkel  ikke;  han  tror  aldrig  paa  noget 
Godt  hos  Andre,  og  begriber  ikke,  at  man  nogensinde 
kan  følge  sit  Hjertes  Tilskyndelse,  uden  at  gøre  Bereg- 
ninger først.  Men  lad  ham  tro,  hvad  han  vil.  Her  har 
Du  Pengene!  Gør  Du  nu  med  dem,  hvad  Dit  gode 
Hjerte  tilsiger  Dig!« 

Og  —  Gud  bevare' s!  —  ikke  alene  Tante  og  alle 
hendes  Bekendte,  men  ogsaa  den  fattige  Kone,  der 
trode,  at  han  var  løben  fra  Dør  til  Dør  med  hendes 
Regninger,  og  Enhver,  hun  fortalte  Historien  til  — 
fandt  naturligvis  allesammen,  at  hvad  man  endogsaa 
kunde  sige  om  Felix,  saa  maatte  man  indrømme,  at 
han  har  et  mageløst  godt  Hjerte. 

Kan  man  nu  lade  være  at  ærgre  sig  over  en  saadan 
Historie? 

De  mener  maaske,  at  jeg  dog  havde  den  Tilfreds- 
stillelse, at  Lektionen  virkede?  —  Jo,  der  skal  vi  have 
det!     Forleden    spurgte    jeg    ham,    om    han    nu    havde 


vænnet  sig  ^til  at  betale  sine  Vaskerkoner,  men  med  sin 
sædvanlige  elskværdige  Oprigtighed  svarede  han:  /; Siden 
den  Historie,  Du  véd  nok,  har  jeg  bestandig  sendt  mit 
Tøj  til  Dampvaskerierne:  dér  faar  Konerne  altid 
deres  Dagløn,  enten  man  betaler  eller  ej!^<  — 


Den  ene  Gang  efter  den  anden  har  Familien  betalt 
hans  Gæld  og  modtaget  de  skønneste  Løfter  om  frem- 
tidig Forbedring;  den  ene  Gang  efter  den  anden  har 
han  svoret  paa,  at  nu  vilde  han  være  flittig  og  tage 
sin  Eksamen;  men  hvad  hjælper  Løfter  og  Eder,  naar 
man,  saa  snart  det  er  muligt  at  bryde  dem,  føler  sig 
overbevist  om,  at  det  er  umuligt  at  holde  dem! 

»Kære,  vise  Onkel  Jonas!«  sagde  han  en  Dag,  da 
jeg  havde  holdt  ham  en  varm  Fasteprædiken.  Husk, 
at  Vejen  til  Helvede  allerede  er  brolagt  med  gode  For- 
sætter, og  at  jeg  for  længe  siden  har  gjort  min  Leve- 
rance til  Brolægnings-Kommissionen?  Hvorfor  vil  Du 
nu  friste  mig  til  at  love  Noget,  som  Du  ligesaa  godt 
som  jeg  véd,  at  jeg  ikke  holder?  Du  véd  jo,  at  Viljen 
og  Evnen  er  lige  nødvendige  til  ethvert  Foretagende 
—  Ikke  sandt? 

—  Jo!  Og  jeg  véd,  at  naar  Du  blot  har  Viljen 
til  at  være  flittig  i  halvandet  Aarstid,  saa  har  Du  alle 
de  Evner,  der  udfordres  til  at  gøre  en  glim.rende 
Eksamen. 

—  Meget  smigrende  1  —  Men  hvis  det  endnu 
skortede  mig  paa  en  eller  anden  Evne,  hvis  jeg  f.  Eks. 
kun  var  en  toh^aars  Dreng,  vilde  Du  saa  afpresse 
mig  et  Løfte  om  at  tage  Embeds-Eksamen  i  Løbet  af 
et   Par  Aarr 

—  Nej  naturligvis!  Jeg  forlanger  aldrig  at  Nogen 
skal  gøre  mere,  end  han  kan. 

—  Jo  netop,  kære  Onkel!  Du  forlanger  at  jeg  skal 
ville,  og  det  er  jo  det,  jeg  desværre  ikke  kan.  Jeg 
mangler  den  af  alle  Evner,  hvorpaa  det  mest  kommer 
an:  Evnen  til  at  ville;  det  er  en  Naturfejl  hos  mig. 
Kan  jeg  gøre  ved,  at  min  Amme  maaske  har  givet 
mig  et  Tryk  paa  Hovedet  og  klemt  min  Viljeskraft 
flad?  —  Du  har  nu  Snese  Gange  set,  at  min  Vilje  ikke 
er  stærk  nok  til  at  modstaa  den  mindste  Fristelse,  og 
endda  forlanger  Du,  at  den  skal  vise  sig  bomstærk. 
Er  det  ikke  lige  saa  urimeligt  som  at  opfordre  et  Barn 
til  at  løfte  en  Amboldt  eller  at  bede  en  Blind  se  ret 
nøje  efter?  —  Naar  jeg  vilde  være  flittig  i  et  Aarstid, 
kunde  jeg  maaske  tage  Eksamen  allerede  næste  Gang, 
det  er  højst  sandsynligt;  men  hvad  kan  det  hjælpe, 
naar  jeg  nu  ikke  vil  være  det  i  otte  Dage. 

—  Men  hvorfor  vil  Du  ikke?  —  for  Fanden? 

—  Hvorfor  kan  Du  ikke  naa  længere,  end  Din 
Arm  rækker?  Havde  jeg  en  solid  Vilje,  saa  var  det 
ingen  Sag  at  ville,  men  nu  har  jeg  den  én  Gang  ikke, 
og  hvor  skal  jeg  faa  den  fra?     Alle  Dine  Formaninger 

og  Befalinger  hjælper  ikke  det  Mindste;  endogsaa 
Sproget  nægter  Dig  sin  Tjeneste.  Du  kan  sige:  Gaal 
Mor  Dig!  Spis!  Drik!  Sov!  og:  Driv!  —  men  Du  kan 
lig"e  saa  lidt  sig^e:    Vil!    som  Du  kan  sio-e:    Kan!« 

Det  maatte  jeg  indrømme.  Det  er  sandt,  men  det 
er  ærgerligt.  Hvad  skal  man  nu  gøre  ved  et  saadant 
]\Ienneske: 


Felix  har,  som  sagt,  en  Søster.  Hun  hedder 
ominøst  nok  Regina  og  er  i  højeste  Grad  Søster  til 
sin  Broder.  Det  er  lige  saa  lidt  Spøg  at  være  Onkel 
til  hende  som  til  ham. 

Da  jeg  indsaa  Umuligheden  af  at  opdrage  et  Pige- 
barn i  mit  Ungkarlehjem,  overlod  jeg  hende  til  en  af 
mine  mange  Tanter,  den  gamle  Fru  Palm.  Regina 
var  allerede  som  Barn  et  lille  fortryllende  Væsen,  og 
der  var  ti  Tanter  for  én,  som  tilbød  sig  at  træde  hende 
i  Moders  Sted,  men  jeg  trode  at  handle  rigtigst  ved  at 
foretrække  Tante  Palm,  dels  fordi  hun  selv  ingen  Børn 
havde,  og  dels  fordi  hun  var  bekendt  som  en  inderlig 
god  gammel  Kone.  Jeg  var  den  Gang  endnu  saa  ung, 
at  jeg  betragtede  Alderdom  og  Besindighed  som  uad- 
skillelige; nu  er  jeg  bleven  ældre.  Erfaring  har  lært 
mig,  at  Hjertet  lober  lige  saa  let  og  fuldt  saa  langt  af 
med  de  Gamle  som  med  de  Unge,  og  at  de  Gamle 
langt  lettere  taber  Ligevægten  under  dette  Løb.     Lige 

som  ingen  dunskægget  Yngling  kan  indlade  sig  paa 
større  Daarskaber  for  sin  Tilbedtes  Skyld,  end  en  graa- 
haaret  Elsker,  saaledes  kan  ingen  Moder  paa  atten  Aar 
i  den  Grad  overvælde  et  Barn  med  ufornuftig  Kærlig- 
hed, som  en  Bedstemoder  eller  en  Grandtante  oppe  i 
Tredserne. 

Tante  Palm  var  et  Pragteksemplar  af  en  gammel 
Grandtante,  og  al  den  Ømhed,  som  Naturen  havde 
nedlagt  i  hendes  Hjerte,  og  som  under  hendes  tredive- 
aarige  barnløse  Enkestand  ikke  havde  fundet  nogen 
Genstand,  gik  nu  over  paa  den  Sm,aa.  I  Regina  havde 
hun  virkelig  ogsaa  fundet  et  Underbarn.  Hun  var  ikke 
alene  smuk,  men  hun  havde  et  saa  indtagende  Væsen, 
at  Alt  klædte  hende,  og  baade  i  Henseende  til  Vid 
og  til  Nemme  viste  hun  tidlig  en  sjælden  Begavelse. 
Der  var  saaledes  al  Grund  til  at  beundre  hende,  og 
snart  levede  Regina  kun  for  at  beundres  og  Tante 
Palm  for  selv  at  beundre  hende  og  besørge  hende 
beundret  af  alle  Andre. 

Den  lille  Regina  blev  klædt  paa  og  klædt  af  og 
klædt  om  hvert  Øjeblik,  ret  som  en  Dukke,  og  ingen 
lille  Pige,  der  hørte  sin  Dukke  rose,  følte  nogensinde 
sit  Hjerte  banke  af  en  saa  stolt  Glæde  som  Tante, 
naar  hun  med  den  Lille  ved  Haanden  gik  gennem 
Bredgade  og  hørte  de  Forbigaaende  udbryde:  >Det 
var  da  et  dejligt  Barn.<  Hver  Gang  hun  hørte  et 
saadant    Udbrud,     maatte    hun    straks    hen    til    Mode- 

handlerinden  paa  Østergade,  for  at  købe  et  eller 
Andet,  der  kunde  gøre  det  fortr\41ende  Dukkebarn 
endnu  dejligere. 

Ventede  Tante  en  Gang  imellem  efter  den  Lilles 
Mening  for  længe  med  at  fornye  Pynten,  saa  bad  det 
søde  Barn  selv  om,  at  hun  maatte  give  den  til  den 
lille  Pige  oppe  paa  Kvisten;  det  kunde  Grandtante 
aldrig  modstaa.  Saadant  et  Hjerte,  som  det  Barn 
havde,  kunde  ikke  nok  som  beundres  I 

Blev  den  Lille  ked  af  sit  Legetøi  og  pillede  det 
itu  for  at  se,  hvad  der  var  inden  i,  beundrede  Tante 
hendes  Videbegærlighed;  klippede  hun  sine  Billedbøger 
i  Stykker,  kunde  Tante  ikke  Andet  end  beundre  hendes 
Kunstsans,  og  hittede  hun  paa  de  aller  urimeligste 
Fordringer,  beundrede  Tante  hendes  Urimeligheder  som 
geniale  Indfald. 

En  Søndag  Eftermiddag,  da  baade  Tante  og 
Tjenestepigen  forgæves  havde  udtømt  deres  Opfindsom- 
hed for  at  underholde  hende,  satte  hun  sig  til  at  græde 
—  hvorfor  vilde  hun  ikke  sige,  i  Beg>mdelsen  vidste 
hun  det  vel  næppe  selv.  Endelig  slap  det  ud:  Hun 
vidste  ikke,  hvorfra  hun  skulde  faa  fire  hvide  Mus,  der 
kunde  trække  hendes  lille  Tin-Karét.  Dette  mageløse 
Indfald  blev  i  en  hel  Maaned  fortalt  alle  besøgende 
Medtanter  og  Veninder  til  almindelig  Beundring,  og 
Følgen  blev  naturligvis,  at  hele  den  beundrende  Flok 
løb  Byen  rundt,  indtil  det  ønskede  Forspand  var  fundet 

og  indkøbt.  At  det  mageløse  Barn  til  Gengæld  for 
denne  Overraskelse  ikke  forsømte  nogen  Lejlighed  til 
at  overraske  Tante  med  lignende  geniale  Paafund, 
behøver  jeg  vel  ikke  at  fortælle. 

Jeg  foreholdt  den  Gamle  meget  alvorligt  det  Far- 
lige i  en  slig  Opdragelse  og  bad  hende  betænke,  at 
hun  ved  den  udsatte  Barnet  for  den  største  af  alle 
Ulykker. 

»Hvad  er  det  for  én?«    spurgte  hun  skeptisk. 

»Det  er  den,  aldrig  at  kunne  blive  til  Freds,  og 
til  Freds  kan  man  aldrig  blive,  naar  man  som  Regina, 
tror  at  have  Krav  paa  Alt,  hvad  man  faar  Lyst  til,  og 
ikke  skønner  paa  Noget,  som  man  har  opnaaet.  For- 
leden græd  hun  for  hvide  Mus,  i  Morgen  faar  hun 
maaske  Lyst  til  sorte  Elefanter;  skaffer  de  gode  Tanter 
hende  dem,  forlanger  hun  formodenlig,  at  den  store 
og  den  lille  Bjørn  skal  tages  ned  fra  Himlen  og 
spændes  for  Tin-Karéten,  og  føjer  man  hende  ikke 
deri,  saa  tviner  hun  og  vil  hverken  høre  Tale  om  Mus 
eller  Elefanter  h< 

—  Min  kære  Jonas!  Du  er  et  Mandfolk  og  oven 
i  Købet  Ungkarl.  Indbild  Dig  bare  ikke  at  Du  forstaar 
Dig  paa,  hvordan  et  Pigebarn  skal  opdrages!  Jeg 
skulde  maaske  nægte  det  søde  Barn  ethvert  uskyldigt 
Ønske,  fordi  jeg  ikke  kan  tage  Stjernerne  ned  fra 
Himlen?  Jeg  skulde  maaske  forbitre  hende  Livet  lige 
fra  Barndommen  af,  for  at  hun  kunde  blive  lige  saadan 

en  vranten  Knurrepotte  som  hendes  Onkel?  Nej  Tak! 
Hun  er  af  en  saa  fin  Natur,  at  man  ikke  kan  behandle 
hende  varsomt  og  kærligt  nok;  det  véd  jeg  bedst. 

Dermed  var  den  Sag  afgjort.  Tante  Palm  var  en 
meget  fornuftig  Kone,  men  det  nyttede  ikke  at  disputere 
med  hende.  Hun  var  opvokset  i  den  Tro,  at  Sol  og 
Maane  og  Stjerner  drejede  sig  om  den  lille  Klode,  som 
hun  bode  paa,  og  den  Tro  lod  hun  sig  ikke  frasnakke. 
'>Saa  længe  jeg  med  mine  egne  Øjne  kan  se  hele 
Himlen  gaa  omkring  mig  hver  evige  Dag,  bliver  jeg 
ved  min  Tro«  —  sagde  hun  endnu  mere  standhaftig 
end  Galilei,  og  hun  fandt  det  derfor  aldeles  i  sin 
Orden,  at  Regina  blev  en  lige  saa  haardnakket  Be- 
spotter af  det  kopernikanske  Verdenssystem,  som  hun 
selv  var.  Da  Pigen  havde  naaet  sit  syvende  Aar,  var 
hun  fuldt  og  fast  overbevist  om,  at  ikke  alene  Himlen, 
men  ogsaa  Jorden  burde  dreje  sig  om  hendes  lille 
Person,  og  det  nyttede  kun  lidt,  at  Lærere  og  Lærer- 
inder stræbte  at  berigtige  hendes  Begreber  om  Verdens 
Indretning  i  saa  Henseende;  hvad  hun  saa  med  sine 
egne  Øjne  maatte  hun  dog  tro  paa,  og  endnu  havde 
hun  jo  ikke  set  Andet,  end  at  Alt  drejede  sig  om  hende, 

Ogsaa  i  Skolen  blev  hun  Alles  Kæledægge.  Der 
gives  Barneøjne,  som  afvæbner  enhver  Strænghed,  og 
hun  havde  et  Par  af  dem.  Hendes  smaa  Unoder  saa 
man  gennem  Fingre  med,  fordi  de  klædte  hende  saa 
godt,   og  hendes  Fortrin   fremhævede   man  ved  enhver 

Lejlighed,  fordi  de  klædte  hende  endnu  bedre.  De 
andre  Smaapiger  opdagede  snart,  at  hun  ^^kunde  gøre, 
hvad  hun  vilde,«  og  betragtede  hende  som  Følge  deraf 
med  al  den  Beundring,  som  hun  var  vant  til  i  Hjemmet, 
og  snart  var  hun  første  Høne  i  Kurven  eller  rettere  sagt, 
første  Kylling  i  hele  Dameudklækningsetablissementet. 

Havde  jeg  aldrig  havt  Andet  at  ærgre  mig  over, 
vilde  vore  Pigeinstituter  alene  have  forsynet  mig  med 
et  tilstrækkeligt  Stof.  At  omtale  de  Ærgrelser,  som 
Reginas  Skolegang  forskaffede  mig,  vilde  blive  for 
vidtløftigt,  og  jeg  skal  derfor  indskrænke  mig  til  at 
notere  den  Kendsgerning,  at  Pigen  efter  i  7 — 8  Aar 
at  have  tilbragt  7 — 8  Timer  daglig  dels  med  at  mod- 
tage Undervisning  i  Skolen  og  dels  med  at  forberede 
sig  hjemme,  endelig  blev  udskrevet  af  Institutet  som  en 
ung  Dame  med  brilliante  Kundskaber.  Hun  fremlagde 
ved  Eksamen  særdeles  smukke  Udarbejdelser  i  Tysk, 
Fransk  og  Engelsk,  og  bedømte  med  en  forbavsende 
Sikkerhed  alle  større  og  mindre  Frembringelser  i  vor 
egen  Literatur,  havde  gennemgaaet  saa  vel  Sydens  som 
Nordens  Mytologi,  et  Kursus  i  Kirkehistorie,  i  Natur- 
videnskaberne, i  Matematik,  ja,  jeg  tror  endogså  i 
Æsthetik  og  Kunsthistorie,  og  Tanterne  var  aldeles 
forbavsede  over  hendes  Haandarbejder,  men  mærkeligt 
var  det,  at  hun  trods  alt  dette  lige  saa  lidt  kunde  tale 
med  en  Tysker  som  forstaa  en  Englænder  eller  en 
Franskmand,  og  at  hun  kun  kendte  de  danske  Forfattere 

af  Læsebogen.  Hun  var  lige  saa  lidt  i  Stand  til  paa 
egen  Haand  at  skrive  et  fejlfrit  dansk  Brev,  som  at 
udregne  en  af  Søren  Matisens  simpleste  Husholdnings- 
opgaver  eller  strikke  Hæl  i  en  Strømpe.  Kort  sagt: 
hun  havde  lært  alt  det,  der  fordres  i  en  Selskabssal  og 
Intet  af  det,  der  fordres  udenfor,  hun  havde  lært  Alt, 
hvad  en  Dame  behøver  at  vide  og  kunne  —  kun  det 
og  intet  Andet.  Skolen  havde  løst  sin  Opgave;  den 
opdrog  jo  unge  Piger  til  Damer,  hverken  til  Hus- 
holdersker eller  Huslærerinder. 

Allerede  flere  Aar  før  hun  blev  konfirmeret,  vidste 
hun  paa  sine  Fingre,  hvad  en  Dame  kan  fordre,  og 
hvad  en  Dame  kan  tillade  sig.  Deri  havde  de  unge 
Herrer  velvillig  givet  hende  Information. 

Vi  har  et  fortrinligt  Suplement  til  vore  Dame- 
instituter  i  de  saa  kaldte  Børneballer.  Man  maa  nemlig 
ikke  tro,  at  et  ægte  københavnsk  Børnebal  er  et  Slags 
Legestue  for  Smaapiger  og  Smaadrenge  —  nej  bevares! 
—  det  er  et  virkeligt  Bal  for  unge  Herrer  og  unge 
Damer  med  Toiletter,  Buketter,  Orkester,  Inklination, 
Kurmageri,  Champagne  og  jeg  véd  ikke  Hvad.  De 
konfirmerede  Døtre  af  Huset  inviterer  deres  Veninder, 
og  de  mer  eller  mindre  voksne  Sønner  deres  Venner 
til  at  danse  lidt  med  Børnene  —  og  med  de  Voksne, 
der  tilfældig  er  komne  med  —  det  er  just  denne 
Blanding  af  Store  og  Smaa,  der  gør  Børneballerne  saa 
pikante  og  saa  ugenerte.      De  Smaa  lærer  de  Store  at 

være  barnlige,  de  Store  lærer  de  Smaa  at  være  voksne. 
De  konfirmerede  Frøkener  giver  de  ukonfirmerede  prak- 
tisk Vejledning  i  at  skafTe  sig  Tilbedere,  de  begyndende 
Kavalerer  øver  sig  i  Galanteri  ved  at  gøre  Haneben 
for  de  smaa  Damer  fra  Skolen,  og  disse  rivaliserer  ind- 
byrdes om  de  voksne  Herrers  Opmærksomhed  —  saadan 
et  Børnebal  kan  være  meget  belærende! 

Regina,  der  havde  modtaget  sin  Dannelse  i  et  af 
Byens  mest  fashionable  Instituter,  var  som  det  tidligst 
udviklede  og  smukkeste  Eksemplar  af  dets  vordende 
Damer  selvskreven  Deltager  i  alle  de  »Børneballer«, 
som  blev  afholdte  i  hendes  Medelevers  Familier,  og  de 
var  mange.  Hun  regerede  allerede  her  som  erklæret 
Baldronning,  forstod  at  imponere  og  kokettere,  at  bruge 
Viften  og  Øjnene  tros  nogen  voksen  Dame,  og  alligevel 
vidste  hun  at  gøre  alle  Barnlighedens  og  Barnagtig- 
hedens Privilegier  gældende.  Hun  kunde  tillade  sig 
Alt,  fordi  hun  endnu  kun  var  et  Barn,  og  Ingen  vovede 
at  gøre  Indsigelse  imod  hendes  smaa  Overgreb,  fordi 
hun  allerede  var  Dame. 

En  af  de  hellige  Kirkefædre  —  jeg  tror  det  er 
selve  St.  Avgustin  —  har  defineret  Valsen  som  den 
Cirkel,  hvori  den  lede  Frister  danner  Centrum. 

Kort  efter  at  Regina  var  bleven  dimitteret  fra 
Dameinstitutet,  tog  jeg  mig  for  at  holde  hende  en  Tale 
over  dette  Tema,  men  nu  viste  det  sig,  at  den  Smaa 
ikke  for  Intet  havde  læst  Kirkehistorie.   Jeg  var  næppe 

fremkommet  med  mit  Citat,  før  hun  paatog  sig  en 
parodisk  lærd  Mine  og  afbrød  mig  med  de  Ord : 

^.>Hertil  svarer  jeg:  For  det  Første,  at  Lignelsen 
er  matematisk,  og  at  Matematik  og  Dans  er  saa  ufor- 
enelige, at  man  aldrig  har  set  en  Matematiker,  der 
kunde  danse  ordenligt.  For  det  Andet,  skriver  den  sig 
fra  en  Teolog,  og  Teologerne  taber,  som  bekendt,  al 
Erindring  om  Baller  og  Dans,  saa  snart  de  selv  bliver 
ordinerede  —  og  for  det  Tredie,  var  St.  Avgustinus 
nok  Pebersvend,  og  Pebersvendene,  kære  Onkel,  er  jo 
naturlige  Fjender  af  Dans,  fordi  de  selv  er  gaaet  bag  af 
Dansen.  Nej,  vil  Du  vide,  hvad  Dans  er,  saa  skal  jeg 
sige  Dig  det.    Dans,  det  er  saadant  Noget:  Lalalala  .  .  .« 

Og  saa  begyndte  hun  at  synge  og  trippe  saa 
nydeligt  omkring  paa  Gulvet,  at  jeg  glemte  St.  Avgu- 
stin  og  lovede  hende  en  ny  Balkjole. 

Da  jeg  kom  hjem  ærgrede  jeg  mig  derover,  ti  jeg 
tilstaar  det:  Jeg  hader  Ballerne.  Men  jeg  hader  dem 
ikke,  fordi  jeg  er  bleven  Pebersvend,  men  fordi  jeg  har 
været  Ungkarl.  Det  er  Ungkarlenes  Sk}^ld,  at  Ballerne 
er  blevne  til  det,  de  er,  og  at  de  unge  Piger  ikke  bliver 
til  det,  de  skulde  være. 

Kan  man  i  det  Hele  taget  tænke  sig  en  mere 
fuldstændig  Mangel  paa  Oprigtighed,  en  mere  gennem- 
ført Falskhed,  end  den,  de  unge  Herrer  lægger  for 
Dagen  lige  over  for  en  ung  smuk  Pige?  De  svarer 
hende  med  høflige  Løgne,    naar   hun   opfordrer  dem  til 

at  sige  hende  den  rene  Sandhed,  de  oplyser  hende 
aldrig  om  hendes  Fejltagelser  og  modsiger  aldrig  hendes 
Urimelighed,  de  forguder  hendes  Fortrin,  smigrer  hendes 
Mangler  og  opmuntrer  enhver  af  hendes  Udskejelser, 
kort:  de  gør  Alt,  hvad  der  staar  i  menneskelig  Magt, 
for  at  faa  hende  til  at  anse  sig  selv  for  Indbegrebet  af 
kvindelig  Elsk^/ærdighed ,  og  naar  det  lykkes  dem, 
vender  de  hende  Ryggen,  løfter  paa  Skuldrene,  trækker 
paa  Smilebaandet  og  ryster  paa  Hovedet. 

Og  Balkonversationen  er  netop  Destilatet  af  denne 
Falskhed.  Er  der  noget  Sted  i  den  store  Verden  en 
lille,  hvori  alle  de  forlorne,  uægte  Herligheder,  som 
Apostelen  kalder  »Kødsens  Lyst,  Øjenslyst  og  et  hof- 
færdigt Levnet«,  er  forsamlede  med  Udelukkelse  af  alle 
Aandens  og  Hjertets  Skatte,  saa  er  Balsalen  en  saadan 
lille  Verden. 

I  denne  Verden  fuldendtes  nu  Reginas  Opdragelse. 
I  de  sidste  Aar  har  hun  været  Hovedstadens  første 
Baldame  og  mest  bekendte  Skønhed.  Hendes  Popu- 
laritet som  saadan  har  allerede  for  længst  naaet  saa 
vidt,  at  enhver  Laban,  naar  hun  omtales,  sans  fagon 
kalder  hende  »Regina  Palm«,  for  at  give  sig  Mine  af 
at  kende  hende  overordenlig  godt,  selv  om  hele  hans 
Bekendtskab  til  hende  indskrænker  sig  til,  at  hun  en 
Gang  har  nægtet  ham  en  Dans,  eller  to  Gange  gaaet 
forbi  ham  paa  Gaden. 

Regina  er  nu  25  Aar  —  hun  staar  altsaa  lige  tæt 
ved  det  Tidspunkt,  da  Baldronningerne  har  Valget  mellem 
frivillig  at  nedlægge  Scepteret  eller  lade  sig  støde  fra 
Tronen,  men  tros  al  den  Lykke,  hun  har  gjort  hos 
Herrerne,  er  der  endnu  ingen  Udsigt  til,  at  der  for  hendes 
Skyld  vil  blive  gjort  noget  Skaar  i  Tante  Palms  Myrte. 

Hun  er  i  Virkeligheden  en  af  de  smukkeste  Piger 
i  Byen,  om  ikke  den  smukkeste,  hun  har  et  indtagende 
Væsen,  et  opvakt  Hoved  og  i  Grunden  et  godt  Hjerte, 
og  end  ikke  Misundelsen  har  kunnet  udpege  en  Plet 
paa  hendes  Rygte.  Hvordan  gaar  det  dog  til,  at  den 
ene  efter  den  anden  af  hendes  mindre  rigt  udstyrede 
og  begavede  Veninder  bliver  forlovede  og  gifte,  uden 
at  Turen  kommer  til  hende? 

Svaret  paa  dette  Spørgsmaal  fik  jeg  forleden  For- 
middag, da  jeg  ubemærket  af  de  andre  Gæster  sad  i 
en  Vinduesfordybning  og  drak  min  Katte  paa  .  det 
skarpe  Hjørne<. 

xSe,  se!'-  raabte  den  Ene.  .Der  gaar  Regina 
Palm,  Din  gamle  Flamme  I:- 

.Hun  holder  sig  godt!«  sagde  den  Anden  hahl: 
for  sig  selv  efter  en  Pavse. 

—  Hørl  Du  kan  ikke  nægte,  at  Du  var  rasende 
forelsket  i  hende  i  Fjor  ved  Juletid. 

—  Det  nægter  jeg  ikke  heller,  og  hvorfor  skulde 
jeg  nægte  det?  Jeg  giver  mig  ikke  ud  for  at  være  for- 
nuftigere end  alle  Andre. 

—  Sig  mig  nu  ærligt:    friede  Du  til  hende? 

—  Jeg?    Til  hende?   —  Tak! 

—  Ja,  véd  Du  hvad!  Anstændig  tror  jeg  sku 
hun  er. 

—  Gud  bevares!  Det  tvivler  jeg  slet  ikke  paa, 
men  ser  Du  —  —  Ægteskab,  det  er  dog  altid  et  saa 
privat  Forhold,  at  man  nødig  indlader  sig  med  en 
Pige,  der  har  et  Slags  offenligt  Anstrøg,  og  det  har 
hun.  Har  Du  f.  Eks.  det  moralske  Mod,  der  udfordres 
til  at  gifte  sig  med  en  Teater -Danserinde,  og  glæde 
sig,  hver  Gang  hendes  Dejlighed  bliver  udbasunet  i 
Bladene  eller  applavderet  af  Lapsene  paa  første  Bænk? 

—  Nej,  men  der  er  ogsaa  Forskel  .   .   . 

—  Ikke  saa  meget,  som  Du  tror.  En  Skønhed, 
som  den  hele  Verden  har  havt  paa  Tungen  og  den 
halve  i  Hjertet,  er  ikke  længer  privat.  Jeg  for  mit 
Vedkommende  skulde  i  det  mindste  betakke  mig  for  at 
hedde:     »den  bekendte  Regina  Palms  Mand«. 

Jeg  kunde  ikke  undlade  i  mit  stille  Sind  at  give 
Manden  Ret,  skønt  det  ærgrede  mig  at  maatte  gøre  det. 


Om  Aftenen  fortalte  jeg  hende  denne  interessante 
Samtale. 

Hun  hørte  paa  mig  med  skæ^lmsk  Andægtighed, 
og  da  jeg  var  færdig,  udbrød  hun  med  en  Mine,  som 
om  der  paa  én  Gang  gik  et  Lys  op  for  hende:    »Maatte 

jeg  ikke  nok  tro,  at  der  var  saadan  Noget  i  Vejen! 
Jeg  har  længe  anet,  at  de  fornuftige  Herrer  maatte 
have  en  eller  anden  Betænkelighed  ved  at  fri  til  mig; 
men  at  det  var  min  Elskværdighed,  der  skræmmede 
dem,  det  faldt  mig  rigtig  nok  ikke  ind!  Hvad  skal  jeg 
nu  gøre.  Onkel?  Jeg  vilde  saa  inderlig  gerne  have  en 
fornuftig  Mand,  og  alle  mine  Tilbedere  er  saa  g}'selig 
dumme. 

—  Du  skulde  give  alle  Dine  Balinklinationer  Afsked  . . . 
»Ja  vist   saa,     —  faldt  Tante   mig   i  Ordet  —  sæt 

hende  endnu  flere  Nykker  i  Hovedet,  end  hun  har  i 
Forvejen!  Fejlen  er  bare  den,  at  hun  har  givet  alt 
for  Mange  Afsked  !< 

—  Søde  Tante,  lad  os  endelig  ikke  komme  til  at 
tale  om  mine  ulykkelige  Kærligheder.  Jeg  har  gjort 
Alt,  hvad  jeg  kunde,  for  at  forelske  mig  i  de  Stakler, 
der  har  været  forelskede  i  mig,  men  det  har  ikke  været 
mig  muligt  med  min  bedste  Vilje.  Lad  nu  Onkel 
dømme  imellem  os! 

—  Ja,  lad  ham  det!  Der  var  nu  for  det  Første 
ham,  Kandidaten,  Din  Lærer  .   .  . 

—  Ja,  ham  sværmede  jeg  for,  saa  længe  jeg  gik  i 
Skole,  fordi  han  kurede  til  mig  i  Timerne  og  gav  mig 
gode  Karakterer,  enten  jeg  kunde  mine  Lektier  eller 
ikke,  men  da  jeg  blev  konfirmeret,  gik  det  over,  og  det 
kan  da  virkelig  ikke  forundre  Nogen.  Tænk  Dig 
Onkel:    den  Dag,   jeg  sagde  Farvel  til  Institutet,  holdt 

han  en  formelig  Præken  for  mig  i  den  Tro,  at  det  var 
en  Kærlighedserklæring  —  en  formelig  Præken  paa  tre 
Oktaver  med  Smør  i  de  høje  Toner  og  Tremolando  i 
de  dybe,  skrækkelig  rørende!  Dagen  efter  vilde  han 
hilse  paa  Tante  og  høre  »det  Svar,  som  skulde  afgøre 
hans  Lykke  herneden«,  men  jeg  er  næppe  kommen 
hjem,  førend  tre  af  mine  Skoleveninder  af  næst  ældste 
Klasse  kommer  styrtende  op  til  mig  og  spørger  »om 
de  saa  maa  gratulere  mig?^  Jeg  lader  naturlig\-is,  som 
om  jeg  ikke  forstod  et  Ord  af,  hvad  de  sagde,  og 
spørger,  hvad  de  mener.  Saa  tager  den  ene  af  dem 
en  sammenlagt  Papirslap  frem  og  beg^mder  at  læse  for 
mig.  Det  var  Prækenen,  som  han  havde  lært  sig  udenad 
og  siden  revet  op  af  Vestelommen,  da  han  saa  paa 
sit  Ur.  Pigebørnene  havde  fundet  den  paa  Katederet 
og  læst  den  op  for  hele  Klassen,  der  straks  havde 
gættet,  hvem  den  maatte  gælde,  og  moret  sig  mageløst. 
Finder  Du  det  nu  underligt,  at  jeg  ikke  kunde  indlade 
mig  paa  >^at  skabe  hans  Lykke  herneden«,  men  lod 
Tante  forsikre  ham  om  min  dybeste  Ærbødighed? 

—  Aa  nej,  det  vil  jeg  ikke  sige. 

—  Men  Du  fortæller  ikke  Din  Onkel,  hvad  det 
var,  der  især  bestemte  Dig  til  at  give  ham  Kurven. 
Du  glemmer,  at  det  var  Kammerjunker  Liebling, 
som  havde  sat  Dig  Fluer  i  Hovedet. 

—  Nej,  ham  glemmer  jeg  aldrig  —  aa,  han  valsede 
som   en    Engell     Han   havde   de   yndigste   brune   Øjne, 

man  kunde  tænke  sig  —  de  sagde  rigtig  nok  ingen 
Ting,  men  deilige  var  de!  —  og  saa  havde  han  glin- 
sende sort  Haar,  som  han  lod  frisere  to  Gange  om 
Dagen,  og  saa  havde  han  fem  Skæg,  tre  smaa  om 
Munden  og  to  store  paa  Kinderne,  og  saa  havde  han  syv 
Tusind  om  Aaret  i  Rentepenge  og  en  Bonbon-Æske  i 
hver  Lomme,  og  ikke  Andet  at  bestille  end  gøre  Op- 
vartning for  sin  Kone,  naar  han  fik  en.  Tante  fandt, 
at  han  var  et  udmærket  godt  Parti,  og  jeg  fandt, 
at  han  var  et  udmærket  smukt  Menneske,  og  havde 
han  skyndt  sig  at  fri,  er  det  ikke  utroligt,  at  jeg 
kunde  have  sagt  Ja,  for  jeg  havde  virkelig  en  HUe 
Passion  for  ham,  men  den  kurerede  Doktor  Finsen 
mig  for.  En  Aften,  da  der  var  stort  Selskab  hos  Pro- 
fessor Holms  og  Doktoren  som  sædvanlig  skulde  for- 
tælle Nyt,  spurgte  han  os,  om  vi  vidste,  at  Kammer- 
junker Liebling  var  flyttet  ned  paa  Østergade?  —  »Har 
han  da  solgt  sit  Sted  i  Alen?«  spurgte  en  af  Damerne. 
:^Det  skal  jeg  ikke  kunne  sige«,  svarede  Doktoren, 
>men  at  han  har  lejet  første  Sal  over  den  nye  Bundt- 
magerbutik, kan  Damerne  meget  let  overbevise  sig  om, 
for  han  staar  i  Vinduet  fra  Morgen  til  Aften«.  Næste 
Middag  havde  vi  naturligvis  Allesammen  Ærinder  paa 
Østergade,  og  jeg  skulde  tilfældigvis  netop  tillige  med  et 
Par  Veninder  op  i  en  Butik,  der  laa  lige  over  for  den 
omtalte  første  Sal.  Ganske  rigtig!  Der  stod  Kammer- 
junkeren  med   sine   fem   Skæg   og    sin    nydehge    Frisur 

oppe  i  Vinduet  støbt  i  det  fineste  Voks  med  en  Paryk- 
blok ved  hver  Side.  Fra  det  Øjeblik  af  var  det  mig 
umuligt  at  se  paa  Kammerjunkeren,  uden  at  tænke  paa 
Frisørskiltet,  og  da  han  kort  efter  sendte  sin  Kusine 
til  mig  for  at  høre,  om  der  var  noget  Haab  for  ham, 
gav  jeg  hende  Anvisning  paa  Vokskabinettet  ude  ved 
Jernporten.     Kunde  jeg  Andet? 


—  Aa  nej! 

—  Ja,  Du  siger  ^^Aa  NejU  for  et  godt  Ord,  Jonas, 
men  Du  maa  ikke  tro,  at  det  er  den  eneste  Gang, 
Regina  har  stødt  et  godt  Parti  fra  sig  uden  anden 
Grund,  end  at  det  ikke  behagede  Den  eller  Den.  Der 
var  f.  Eks.  den  unge  Slambek  til  Gryderupgaard,  et 
meget  net  og  inderlig  rart  Menneske,  som  meget  gerne 

vilde  have  baaret  hende  paa  sine  Hænder  gennem 
Verden,  og  som  hun  ogsaa  lod  til  at  synes  meget  godt 
om  —  véd  Du  hvorfor  han  blev  afvist? 

—  Nej ! 

—  En  Aften,  da  Regina  sad  oppe  i  Logen  og 
Slambek  stod  nede  i  Pakettet  og  saa  op  til  hende, 
spurgte  den  spisnæsede  Frøken  S  kran  gel,  hvad  det 
var  for  en  Person,  der  lorgnetterede  dem  saa  trofast; 
da  Regina  lod,  som  om  hun  ikke  kendte  ham,  begyndte 
alle  Damerne  at  gætte,  den  ene  værre  end  den  Anden, 
indtil  Etatsraadinden  sagde:  »Det  maa  bestemt  være 
en  Staldkarl,  der  har  taget  gule  Hansker  paa,  for  at 
Ingen  skal  kende  ham«.  —  Saa  var  det  ude  med  ham, 
stakkels  Fyr! 

—  Nej,  endnu  ikke,  Tante!  Jeg  havde  endnu 
meget  til  overs  for  ham  efter  den  Tid,  men  saa  kom 
vi  i  Selskab  hos  Majoren,  og  der  fik  Løjtnanten  ham 
til  at  deklamere  nogle  grulige  hjemmegjorte  Digte.  Det 
var  næsten  mere  end  min  Kærlighed  kunde  bære,  men 
det  var  endda  ikke  det  Værste.  Ved  Bordet  kommer 
George  Sand  paa  Tale,  og  saa  spørger  han  ganske 
naivt  ^Hvorfor  kalder  han  sig  for  Madam  Dudevant?« 
og  lader  Løjtnanten  indbilde  sig,  at  »den  unge  Mand« 
var  bleven  nødt  til  at  skifte  Navn  paa  Grund  af,  at  han 
i  en  Slags  Duel  havde  dræbt  en  russisk  Spion,  som 
hed  Kotzebue.  »Naa  ja,  det  vidste  jeg  dog!«  svarer 
Mennesket  ganske   alvorlig.      Hvad   synes   Du,    Onkel? 

Den  Historie  bliver  fortalt  hele  Byen  over,  og  endda 
betænker  jeg  mig  paa  at  bryde  med  ham.  Men  saa 
kom  Naadestødet.  Netop  i  de  samme  Dage  gaar  han 
hen  og  vinder  den  store  Gevinst  i  —  Idiotlotteriet! 
og  det  bliver  fortalt  i  alle  Bladene.  Maa  jeg  nu 
spørge  Dig,  Onkel:  Kunde  Nogen  forlange,  at  jeg 
skulde  gaa  igennem  Verden  med  saadan  et  Menneske 
ved  Siden  og  oven  i  Købet  lade  mig  kalde  Fru 
Slambek  for  hans  Skyld? 

—  Aa  nej  1 

—  Saadan  er  det  gaaet  med  alle  mine  Kærligheder! 
—  Kan  Du  forstaa  det? 

—  Aa  jo!  Du  vil  ikke  have  et  indskrænket  Mand 
folk  til  Mand,  og  andre  end  indskrænkede  Mandfolk 
kunde  det  ikke  let  falde  ind  at  ønske  sig  Dig  til  Kone 
Det  synes  jeg,  er  temmelig  tydeligt.  En  Pige,  der 
som  Du,  aldrig  har  tænkt  paa  Andet  end  at  more  sig 
pynte  sig  og  gøre  Fordringer  til  sine  Omgivelser,  og 
som  hverken  har  Sans  for  Familieliv,  Huslighed,  Kunst 
eller  Videnskab,  er  en  saa  unyttig  og  kostbar  Luksus- 
genstand, at  hun  kun  passer  for  en  Mand,  der  er 
meget  rig,  og  han  tager  hende  endda  kun,  naar  han 
er  meget  dum  eller  meget  forelsket  —  hvilket  omtrent 
kommer  paa  Et  ud  .  .  .    - 

—  Onkel!  Der  maa  vist  være  Noget  i  Det,  Du 
dér  siger,  skønt  alle  andre  Herrer  siger  lige  det  Mod- 
satte.     Jeg  har   bestemt   faaet    en    daarlig   Opdragelse, 

men  har  jeg  det,  er  det  jo  Din  Skyld,  og  derfor  skal 
Du  høre,  hvad  jeg  har  betænkt:  I  det  Aarstid,  jeg 
endnu  har  tilbage  af  min  Ungdom,  vil  jeg  nu  forsøge 
at  finde  mig  en  Millionær,  saa  lidt  dum  og  saa  meget 

forelsket  som  muligt.    Skulde  det  imidlertid  slaa  fejl  — 

hvad  jeg  meget  frygter  for  —  saa  har  jeg  kun  Et  tilbage. 

iOg  det  er?«  —  spurgte  jeg  forventningsfuld. 

Hun  slog  Øjnene  ned  og  gjorde  sig  al  mulig  Umage 
for  at  antage  en  bodfærdig  Magdalenas  Skikkelse  — 
dejlig  er  hun  den  lille  Trold! 

»Naa,  hvad  gør  Du  saa?«   gentog  jeg. 

2>Det  skal  jeg  sige  Dig«  —  svarede  hun,  traadte 
tæt  hen  til  mig,  lagde  sine  foldede  Hænder  over  min 
Skulder  og  tittede  mig  skælmsk  ind  i  Ansigtet  med 
sine  fortryllende  Øjne  —  »Jeg  lægger  mig  efter  alt  det, 
som  jeg  har  forsømt,  for  Eksempel  at  være  huslig,  læse 
med  Eftertanke,  spille  med  Følelse  og  skrive  ortografisk, 
og  naar  det  er  gjort,  saa  kommer  jeg  til  Dig,  Onkel 
Jonas!  Du  er  baade  rig  nok  og  klog  nok,  og  jeg 
tror  næsten,  Du  vilde  være  god  nok  til  at  tage  mig, 
naar  jeg  frier  til  Dig.  Ikke  sandt?  Vilde  det  ikke 
være  stor  Synd,  om  Ingen  af  os  skulde  blive  gift?« 

Det  var  naturligvis  kun  et  Drilleri  af  hende,  men 
jeg  kan  endnu  ærgre  mig  over  den  Gysen,  der  for 
igennem  mig  ved  hendes  Ord.  Tanken  er  hypokonder; 
men  —  gjorde  hun  nu  virkelig  Alvor  af  sin  Spøg!  — 
—  Den  gamle  Jonas  Tværmose  og  den  smukke  Regina 
Palm!  —  Jeg  kan  ærgre  mig  over,  at  det  er  muligt 
blot  at  tænke  Sligt! 


♦^ 

V  o  GERS  KA  B. 

Min  Svoger  Patricieren  og  min 

Svoger   Plebejeren.      Hvorledes 

1003  elskværdige  Piger  er  blevne 

bedaarede     og     hvorledes     min 

Sdster   Tea    blev   det.      Preve- 

numer  af  den  sorte  Lyrik.  Første 

Sammenstød  med  Hr.  Suderup. 

Illustrationer  til  Frithiofs  Saga. 

Hr.    Suderup    bliver    en    solid 

Mand  og  min  Svoger.     Fantasi 

i    Mol    over    Bryllupssalmen.       Frithiof    som    Ægtemand,    Helge    som 

Svoger.      Hvorledes  Suderup   blev  Undergraver   og   undergravede  mine 

sidste  Rester  af  godt  Humør.     Ret  og  Vrange.     Fabula  docet. 


ovogerskab   er   i   mine   Tanker   det    mest   ærgerlige   af 
alle  Slags  Slægtskab. 

Naar  man  som  jeg  er  lidt  tunghør  for  Blodets 
Røst,  kan  det  sommetider  være  svært  nok  at  vedlige- 
holde sine  pligtskyldige  Sympatier   for   de  Slægtninger, 

der  er  fødte  med  Arvekrav  paa  særlig  Deltagelse, 
men  dobbelt  svært  er  det  at  skulle  udstrække  disse 
Sympatier  til  aldeles  fremmede,  maaske  aldeles  ubehage- 
lige Personer,  der  aldeles  tilfældig  paa  et  Bal  har  danset 
og  kuret  sig  ind  i  Familien.  At  have  en  halv  Snes 
forulykkede  Brødre  kan  være  en  meget  trykkende 
Skavank,  dog  den  er  man  født  med  eller  født  til,  og  man 
bærer  den  derfor  med  en  vis  Taalmodighed  som  noget 
Uundgaaligt;  men  Gud  hjælpe  den  Stakkel,  der  har  en 
halv  Snes  Søstre  med  daarlig  Smag,  og  som  Følge 
deraf  kommer  i  Svogerskab  med  en  halv  Snes  Ud- 
skuds-Mandfolk, det  ene  værre  end  det  andet!  Han 
vil  have  langt  mere  Taalmodighed  behov,  ti  det  er 
hverken  en  arvet  eller  en  selvvoldt  Skade,  men  en, 
som  Andre,  og  det  hans  Allernærmeste,  har  paaført 
ham  —  deri  ligger  just  det  Ærgerlige!  Naar  Lynilden 
slaar  ned  fra  Himlen,  kan  Branden  være  beklagelig 
nok,  men  er  Ilden  paasat,  finder  man  den  baade 
sørgelig  og  harmelig. 

Som  gode  Kristne  synes  vi,  det  var  stygt  af  den 
ordenlige  ældre  Broder,  at  han  knurrede  over  det 
Gilde,  Faderen  gjorde  i  Anledning  af  den  fortabte 
Søns  Hjemkomst;  men  havde  det  i  Stedet  for  en  for- 
tabt Søn  været  en  forløben  Svigersøn,  der  kom  tilbage 
efter  at  have  fortæret  sin  Kones  Medgift  med  Skøger 
og  sammenspist  sig  med  Svinene,  saa  gad  jeg  se  den, 
der  fortænkte  Sønnen  af  Huset  i  hans  Medlidenhed  med 

den  fede  Kalv,  der  skulde  slagtes,  fordi  han  havde  faaet 
saadan  en  Svoger  igenl 


Mine  to  salig  Søstre  skaffede  mig  hver  sin  Svoger. 
Det  var  et  Par  højst  forskellige  Personligheder,  jeg 
saaledes  fik  til  beaux  fréres. 

De  to  V smukke  Brødre«  var,  førend  de  blev  sammen- 
knyttede ved  Svogerskabets  Baand,  saa  langt  fra  at 
staa  i  noget  kødeligt  eller  aandeligt  Slægtskab  med 
hinanden,  som  det  vel  var  muligt.  De  havde  været 
Skolekammerater  og  var  allerede  i  Latinskolen  blevne 
døbte  med  et  Par  meget  betegnende  Kendingsnavne ; 
Den  Ene  kaldte  man  ..Patricieren«,  den  Anden 
>/Plebejeren«.  Aarsagen  hertil  var,  at  de  begge 
søgte  deres  Selskab  uden  for  Klassen,  »Patricieren« 
helst  blandt  Mesterlektianerne,  selv  om  han  maatte 
døje  Adskilligt  af  disse  overordnede  Væsener,  >. Plebe- 
jeren'<  helst  i  Fukseklassen,  hvor  han  kunde  blive 
beundret  som  en  Allerhelvedes-Karl.  Denne  Tilbøje- 
lighed til  at  søge  sin  Storhed  i  forskellig  Retning  skilte 
snart  deres  Veje  og  gjorde  dem  til  to  fuldstændige 
Modsætninger. 

Min  Svoger  Patricieren  giftede  sig  som  ung  Em- 
bedsmand med  min  ældste  Søster,  der  var  bleven  op- 
draget i  den  fornemme  Del  af  min  Familie  og  syntes 
at    have     ret    gode    medfødte    Anlæg    til    Fornemhed. 

Da  jeg  fulgte  hende  til  Brudeskamlen,  havde  jeg  om- 
trent samme  P'ornemmelse,  som  om  jeg  var  i  Færd  med 
at  indskibe  hende  til  en  Luftrejse,  og  der  var  virkelig 
adskillige  Ligheder  mellem  den  Mand,  der  for  Frem- 
tiden skulde  styre  hendes  Skæbne,  og  en  Luftskipper. 
Ligesom  denne,  for  at  blive  løftet  i  Vejret,  fylder  sin 
Ballon  med  æteriske  Luftarter,  der  har  hjemme  i  de 
højere  Regioner,  saaledes  fyldte  han  stadig  sin  Salon 
med  Aande  af  Væsener  af  højere  Rang,  end  han  selv 
besad,  og  ligesom  Luftskipperen,  efter  Haanden  som 
han  stiger,  letter  sin  Gondol  ved  at  kaste  den  over- 
flødige Ballast  over  Bord,  saaledes  skilte  min  opad- 
stræbende Svoger  sig  under  sin  Stigen  til  Vejrs  stadig 
af  med  ethvert  overflødigt  tyngende  Bekendtskab.  Han 
havde  kun  sat  Foden  paa  det  første  Trin  af  Rangens 
Trappestige,  da  jeg  ved  et  Besøg  i  hans  Salon  over- 
tydede mig  om,  at  Luften  der  allerede  var  saa  fin  eller 
fortyndet,  hvad  man  skal  kalde  det,  at  jeg  blev  stak- 
aandet,  tabte  Vejret  og  stivnede  —  aldeles  som  den 
Rejsende,  der  er  kommen  for  højt  til  Vejrs.  Da  han 
som  Justitsraad  kom  ind  i  Rangens  5te  Klasse,  kastede 
han  umærkeligt  alle  Bekendtskaber,  der  ikke  hørte  til 
de  fire  første  Klasser,  over  Bord,  og  da  han  blev 
Etatsraad,  aabnede  han  atter  i  Stilhed  sin  Ballastpose: 
Nu  var  det  Bekendtskaberne  af  4de  Klasse,  der  dryssede 
ud.     Ballonen   vedblev  at  stige   og   forsvandt  snart  for 

mine  Øjne  i  den  blændende  Straaleglans  af  lutter 
gehejme  og  eksellente  Omgivelser;  for  Øjeblikket  an- 
tager jeg,  at  den  svinger  sig  om  i  Durchlauchtig- 
hedernes  og  de  kongelige  Højheders  Æter. 

Min  Søster  gik  som  trofast  Ægtefælle  aldeles  op  i 
sin  Hr.  Gemals  ikariske  Bestræbelser.  Hun  naade 
imidlertid  kun  at  blive  Justitsraadinde,  men  da  jeg  talte 
sidste  Gang  med  hende,  var  alle  hendes  bedste  Ven- 
inder -Deres  Naader<,  og  Hofluften  havde  allerede  i 
den  Grad  virket  svækkende  paa  hendes  Hukommelse, 
at  hun  havde  tabt  alle  Erindringer  fra  sin  Barndom  og 
næppe  mere  kunde  mindes,  at  hun  i  sin  Ungdom  havde 
haft  borgerlige  Bekendte.  Hun  døde  af  et  Nerve- 
tilfælde, fik  et  Ligfølge,  hvori  der  var  to  Gehejme- 
raader,  seks  Kammerherrer  og  en  Lensbaron,  og  for- 
saavidt  som  hendes  honette  Ambition  har  fulgt  hende 
paa  den  anden  Side  af  Graven,  maa  det  have  været 
hende  en  Tilfredsstillelse,  at  ikke  nogen  ringere  Skab- 
ning end  en  Eksellences  Datter  efter  Sørgeaarets  Udløb 
indtog  den  Plads,  hun  havde  forladt. 

Min  fornemme  Hr.  Ex-Svoger  ser  jeg  nu  kun  én 
Gang  om  Aaret,  naar  der  holdes  Generalforsamling  i 
et  Velgørenhedsselskab,  hvis  Bestyrelse  han  giver  Glans 
ved  sin  Titel  og  sine  Dekorationer,  og  hvis  Forretninger 
man  om  Hverdagen  overdrager  til  min  Ringhed.  Han 
er  ved  denne  Lejlighed  altid  særdeles  venlig  imod  mig, 
spørger,    hvorfor  han  ser  mig  saa  sjælden,    og  forsikrer 

mig,  at  hans  Indflydelse  ved  enhver  given  Lejlighed 
skal  være  til  min  Disposition.  Han  véd,  at  han  trygt 
kan  gøre  begge  Dele. 

Det  Svogerskab  har  jeg  saaledes  ingen  Ulejlighed 
af.     Gid  jeg  kunde  sige  det  Samme  om   »Plebejerens« ! 


Min  yngste  Søster  var  en  rar  Pige.  Hun  havde 
det  bedste  Hjerte,  man  kunde  tænke  sig,  og  derfor  fik 
hun,  som  det  plejer  at  gaa,  den  daarligste  Mand,  der 
var  at  finde. 

Hun  blev  opdraget  hos  et  Par  gamle  fortræffelige 
Tanter,  der  lærte  hende  at  være  huslig,  from  og 
nøjsom;  smuk  havde  hun  altid  været,  og  Forstand 
skortede  det  hende  ikke  heller  paa.  En  brav  Mand 
kunde  have  været  godt  tjent  med  at  blive  min  Svoger 
ved  hendes  Hjælp. 

De  gode  Tanter  havde  et  Værelse  for  meget  i 
deres  Lejlighed,  og  det  lejede  de  ud.  Til  al  Ulykke 
kom  den  omtalte  »Plebejer«  —  Stud.  phil.  Suderup, 
som  han  kaldte  sig  —  til  at  logere  hos  dem;  han  var 
den  Gang  et  ret  net  ungt  Menneske  at  se  til,  fuskede 
med  et  vist  Held  i  flere  skønne  Kunster  og  galdt  især 
for  at  være  et  musikalsk  Geni.  Man  karakteriserede 
ham   i    Almindelighed   som   et    )godt   Hoved«,    der   var 

hjemme  i  alt  Muligt,  fordi  han  i  ethvert  Fag  med 
brovtende  Sikkerhed  vidste  at  fortælle  Udenforstaaende 
en  hel  Mængde,  der  havde  intet  Steds  hjemme.  Et  >.godt 
Hjerte«  havde  han  naturligvis  ogsaa;  det  har  jo  efter 
de  Flestes  Mening  Enhver,  der  er  tilstrækkelig  letsindig 
og  uselvstændig.  »Han  var  værst  mod  sig  selv«,  sagde 
man  saa  smukt,  for  at  betegne,  at  han  hørte  til  de 
Godtfolk,  der  heller  end  selv  at  nægte  sig  en  Nydelse 
eller  underkaste  sig  en  Anstrængelse,  misbruger  deres 
Nærmestes  Velvilje  og  Tillid  paa  hvilken  som  helst 
Maade  —  med  andre  Ord:  at  han  dovnede,  svirede 
og  slog  Plader  efter  bedste  Evne. 

Drive,  svire  og  slaa  Plader  er  egenlig  Et  og  det 
Samme;  Driveren  tager  Tid,  Svirebroderen  Lystighed 
og  Pladeslageren  Penge  paa  Borg  —  Forsømmelse, 
Morgenjammer  og  Gæld  er  kun  forskellige  Efterveer  af 
samme  Syge.  De  følges  som  oftest  ad  i  en  saa  inderlig 
Forbindelse,  at  man  ikke  kan  sige,  hvad  der  gaar 
foran,  og  hvad  der  følger  efter.  For  at  udfylde  sin 
tomme  Tilværelse,  gaar  Driveren  paa  Svir,  for  at 
kunne  svire  gør  han  Gæld,  og  naar  han  saa  er  for- 
sviret, duer  han  ikke  til  Arbejde,  følgelig  driver  han, 
og  Driveriet  fører  til  ny  Svir  og  nye  Plader  —  eller: 
den  Forgældede  svirer  for  at  glemme  sin  trj^kkende 
Gæld,  den  Forsvirede  driver  som  Følge  af  Sviren,  og 
da  Driveriet  Intet  indbringer  til  at  betale  Sviren  med, 
maa  der  gøres  ny  Gæld,  som  fører  til  ny  Svir  og  nyt 

Driveri.  Der  er  hverken  Ende  eller  Begrundelse  i  denne 
Himphamp,  det  Ene  følger  af  det  Andet  og  det  Andet 
af  det  Ene,  men  Følgen  af  det  Altsammen  er  Tomhed 
—  Tomhed  i  de  tre  Former:  Kedsomhed,  Pengetrang 
og  Tørst. 

Denne  Tomhed  blev  mere  og  mere  generende  for 
Hr.  Suderup.  Naar  den  haabefulde  Studiosus  Filosofiæ 
fordybede  sig  i  sine  filosofiske  Studier  —  og  det  gjorde 
han  næsten  hver  Formiddag,  naar  han  vaagnede  — 
indsaa  han,  at  Morgenjammer  var  en  uundgaalig  Følge  af 
Nattejubel,  at  Begejstringen  ved  Punschebollen  førte  til 
Flovhed  ved  Vandflasken,  og  at  den  støjende  Beundring 
i  Svirelaget  stadig  blev  afløst  af  den  stille  Selvforagt  i 
Ensomheden.  Der  maatte  ske  en  Forandring,  indsaa 
han  nok,  men  det  havde  han  allerede  for  længe  siden 
indset,  og  den  var  ikke  sket  endda.  Han  følte  og 
erkendte  sin  Daarlighed,  men  som  alle  daarlige  Daarer 
vilde  han  helbredes  ved  en  la^ægende  Medicin  og  ikke 
ved  en  anstrængende  Diæt.  I  Stedet  for  at  udfylde 
sin  tomme  Tilværelse  ved  at  arbejde,  forsøgte  han  at 
give  den  et  Indhold  ved  —  at  forelske  sig.  Vi  véd  jo 
nok,  hvad  Lediggang  er!  Den,  der  døser  paa  .Fandens 
Hovedpude«,  drømmer  allerhelst  om  Kærlighed. 

Suderup  saa  hver  Dag  min  Søster  Tea.  Hun  var, 
som  sagt,  en  smuk  Pige  —  det  vakte  hans  Opmærk- 
somhed; from,  som  hun  var,  tog  hun  sig  ved  forskellige 
Lejligheder  af  ham  med  søsterlig  Deltagelse  —  det  op- 

muntrede  ham,  og  opdraget  i  Flid  og  Nøjsomhed 
havde  hun  et  Overmaal  af  Ungdomsfriskhed  og  Livs- 
glæde i  Behold  —  det  var  netop  Alt,  hvad  han  trængte 
til.  At  indlede  et  Kærlighedsforhold  med  en  saadan 
Pige  var  jo  en  ganske  anderledes  behagelig  Tidsfordriv, 
end  at  forberede  sig  til  Filosofikum.  Kort  og  godt: 
Han  forelskede  sig  i  min  Søster,   alt  hvad  han  kunde. 


Moses  fortæller,  at  det  var  den  første  Kvinde,  der 
trak  den  første  Mand  med  sig  i  det  første  Syndefald. 
Til  Straf  derfor  synes  en  Mængde  af  hendes  Døtre  — 
og  det  især  de  bedre  blandt  dem  —  at  være  blevne 
saa  ivrige  for  at  holde  tilbage  paa  de  syndefaldende 
Adamssønner,  at  ingen  Formaninger  eller  Advarsler 
kan  hindre  dem  fra  fortrinsvis  at  række  Haanden  til 
de  Forvildede,  der  allerede  »svæver  over  Afgrunden«, 
som  det  hedder  i  Romanerne. 

Suderup  var  paa  Vej  til  at  gaa  til  Grunde  —  det 
var  ubestrideligt  —  og  det  faldt  ham  ikke  vanskeligt 
at  indbilde  en  ung  Pige,  at  det  var  noget  Overorden- 
ligt, der  i  ham  vilde  gaa  tabt  for  Verden.  Stakkels 
Tea  betragtede  det  som  sin  Pligt  at  forestille  ham  det 
Urigtige  i  hans  Levemaade,  og  til  sin  store  Forbavselse 
hørte  hun  ikke  Synderen  anføre  et  eneste  Ord  til  Ret- 
færdiggørelse eller  Undskyldning   for  hans  Udskejelser; 

tværtimod  gjorde  han  sit  Fald  ti  Gange  dybere,  end 
det  var.  I  Stedet  for  overensstemmende  med  Sand- 
heden at  fremstille  sig  som  en  Stymper,  der  af  Mangel 
paa  Viljekraft  ikke  kunde  modstaa  nogen  Fristelse,  gav 
han  sig  Mine  af  at  være  en  Titan,  der  forsætlig  styrtede 
sig  i  Afgrunden,  fordi  det  ikke  var  lykkedes  ham  at 
storme  Himlen;  det  var  ikke  ham,  der  gjorde  sig  for- 
agtelig ved  at  luske  sig  fra  den  Smule  Krav,  Verden 
havde  paa  hans  Evner,  det  var  Verden,  der  ikke 
havde  Evne  til  at  opfylde  hans  ideale  Fordringer,  og 
som  han  derfor  maatte  foragte. 

Jo  mere  forsvoren  og  fortabt  en  slig  Synder  gør 
sig,  jo  ivrigere  bliver  sædvanlig  den  unge  Pige  for 
hans  Frelse.  Suderup  forsømte  intet  Middel  for  at  gøre 
sig  interessant  for  Tea.  Naar  han  i  Mørkningen  sad  inde 
hos  Tanterne  og  fantaserede  paa  Pianoet,  blandede  han 
behændigt  skurrende  Helvedesmusik  af  Dj ævleoperaerne 
med  smægtende  himmelske  Romancetemaer  og  sammen- 
knyttede Drikkesange  med  Koraler,  saa  den  stakkels 
Pige  blev  aldeles  fortumlet  af  dette  fortvivlede  musi- 
kalske Kaos.  Men  det  var  ikke  blot  Musiken,  han  an- 
vendte. Han  vanhelligede  ogsaa  Digtekunsten  til 
samme  Brug  efter  bedste  Evne.  Jeg  har  tilfældigvis 
endnu  i  min  Skuffe  et  Pragteksemplar  af  det  Slags 
Digte,  hvormed  slige  forulykkede  Smaagenier  skruer  sig 
op  til  den  svimlende  Højde,  i  hvilken  de  tager  sig  saa 
interessant   ud    for    de   følsomme   Skønne,    og   jeg    kan 

ikke  nægte  mig  den  Ærgrelse  at  afskrive  det  her  helt 
og  holdent.  Originalen,  der  er  i  mit  Værge,  er  ned- 
skreven af  Svoger  Suderup,  men  jeg  har  en  næsten 
betryggende  Vished  for,  at  Digtet  ikke  er  af  ham  selv. 
En  Forfatter,  der  nu  er  kommen  til  Skælsaar  og  Alder, 
har  halvt  om  halvt  vedkendt  sig  det  som  en  af  sine 
poetiske  Ungdomssynder.  Skønt  han  inderlig  gerne 
overlod  Hvem  som  helst  Faderskabet  til  dette  Hlle 
Lognefoster,  kom  han  en  Gang,  da  jeg  viste  ham  Af- 
skriften, til  at  røbe  sig.  Han  havde  efter  hvad  jeg 
kunde  forstaa,  bragt  det  til  Verden  i  en  Alder  af  i8 
Aar  og  udlaant  det  tilligemed  en  Samling  jævnbyrdige 
lyriske  Affødninger  til  sin  daværende  ældre  Beskytter 
og  Fortrolige,  Geniet  Suderup,  og  Alliken  havde  benyttet 
Lejligheden  til  at  pynte  sig  med  den  spraglede  Fjer. 

Jeg  vil  anbefale  dette  Digt  til  alle  unge  Læser- 
inders opmærksomme  Eftersyn,  som  et  Bevis  paa,  hvor 
farligt  det  er  at  tage  Lyrikerne  paa  Ordet.  Dette  mørke 
Billede  var  nok  til  at  gøre  Suderup  interessant  for 
Søster  Tea,  og  dog  havde  han  kun  kopieret  det  efter 
et  Manuskript  af  en  poetisk  Laban,  der  egenlig  ikke 
havde  oplevet  nogen  anden  Ulykke  end  den:  Intet  at 
have  oplevet,  og  som  derfor  paadigtede  sig  en  Fortid 
fuld  af  Skuffelser  og  en  Fremtid  fuld  af  Fortvivlelse. 
Det  lyder  i  uforvansket  Gengivelse  saaledes: 

Dagen  dæmred.     Jeg  stævned  fra  Kyst 

Det  forjættede  Land  at  finde: 

Der  var  Haab,  der  var  Mod,  der  var  Kraft  i  mit  Bryst 

Nok  til  en  Verden  at  \ande. 


Den  drømmende  Taage  sig  hæved  fra  Se\ 
Jeg  trode  mig  alt  ved  Maalet. 
Foran  mig  smiled  den  dejligste  0, 
Af  Morgenens  Purpur  bestraalet. 

Fra  Klipperne  svulmende  Roser  hang, 
Og  i  Dalen  fra  Myrternes  Skygge 
L^d  i  berusende  Toner  en  Sang 
Om  Uskyld  og  Elskov  og  Lykke. 

Jublende  styred  jeg  Snekken  mod  Land, 
Ve  mig  saa  sandt!  —  Da  jeg  atter 
Forraadt  forlod  den  fortryllende  Strand, 
Skingred  Sirenernes  Latter. 

Stormen  brused  og  Brændingen  br^d 
.Med  Brag  mod  de  bøjede  Planker, 
Roret  frelste  jeg  kun  med  N^d, 
Men  kappe  jeg  maatte  mit  Anker. 

Og  atter  jeg  stævned  fra  Kyst  til  Kyst 
Det  forjættede  Land  at  finde, 
Og  atter  svulmede  stolt  mit  Bryst 
Jeg  saa  det  af  Havet  oprinde! 

Tempel  ved  Tempel  sig  hæved  i  Ly 
Af  lavrbærkronede  H^je 
Om  et  olympisk  Bjerg,  som  i  Sky 
Forsvandt  for  det  spejdende  Øje. 

Jublende  atter  jeg  styred  mod  Strand  — 
Ja  _  jeg  jubled  —  jeg  Daare! 
»Hil  Dig,  Du  Digtets  dejlige  Land, 
Dig  vil  til  Hjem  jeg  kaare!^ 

Sejlet  hejsed  jeg  højt  i  Raa  — 
Frem,  fremad  i  Aar  og  Dage' 
Ak,  de  Morgan  a-Templer,  jeg  saa, 
Veg  altid  længer  tilbage. 

Tilsidst  de  dukked  i  Bølgens  Favn  — 
Drømmenes  Tid  var  udel 
Men  søgte  min  Snekke  vel  derfor  Havn 
Og  Fragt  som  en  Købmandsskude?  - 

Nej!    Jeg  har  søgt  det  forjættede  Land 
Kun  det  stod  min  Hu  til  at  finde, 
Lad  Andre  kappes  at  søge  en  Strand, 
Hvor  der  er  en  Styver  at  vinde! 

Nu  gaar  jeg  med  Strmnmen,  jeg  slipper  mit  Ror, 

Paa  heldig  Fart  vil  jeg  drikke! 

Jeg  landede  ej,  hvor  jeg  vilde,  og  hvor 

Jeg  strander,  bekymrer  mig  ikke! 


Er  det  ikke  ret  et  tiltalende  Digt,  mine  unge 
Læserinder?  Er  De  ganske  sikre  paa,  at  det  ikke  vilde 
have  rørt  Deres  Hjerte,  hvis  det  var  kommet  Dem  til- 
hænde fra  en  bleg  Yngling  som  Peter  Suderup  og  ikke 
fra  en  gammel  gnaven  Pebersvend  som  Jonas  Tværmose? 
Er  der  ikke  noget  Henrivende,  Bedaarende,  Altforklarende 
og  Altforsvarende  i  en  saadan  Slutning  som  den: 

»Jeg  landede  ej,  hvor  jeg  vilde,  og  hvor 
Jeg  strander,  bekymrer  mig  ikke!«   — ? 


Er  det  ikke  livagtig,  som  man  hørte  en  ædel  >^Fils  de 
Famille«  i  et  fransk  Melodrama  eller  en  svensk  Dame- 
roman? Er  det  ikke  ærgerligt,  at  det  skal  kunne  op- 
lyses, at  dette  ophøjede  Dingdang,  der  tilsyneladende 
forudsætter  saa   mange   bitre  Skuffelser   og  saa   megen 

Forvildelse  og  Fortvivlelse,  er  skrevet  af  en  rødmusset, 
dunhaget  ung  Fyr,  der  i  al  Anstændighed  har  drukket 
sin  Te  hver  Aften  og  aldrig  haft  andet  Æventyr  med 
Sirenerne  og  Morgana,  end  at  han  en  Gang  er  bleven 
udlet  af  Naboens  Guvernante,  da  han  paatog  sig  en 
erotisk  Mine  — ? 

Tag  Dem  alligevel  i  Agt  for  den  Slags  Lyrik, 
hvad  enten  den  finder  Udtr>^k  i  Vers  eller  i  Prosa! 
Naar  De  hører  et  forulykket  Geni  skære  Tænder  over 
en  Klumpfod,  som  han  ikke  har,  for  at  indbilde  Dem, 
at  han  er  en  Byron,  eller  gispe  over  en  Lamhed,  der 
ikke  har  ramt  ham,  for  at  synes  en  Heine,  saa  husk 
paa  Suder  up,  der  tog  sin  poetiske  Nimbus  til  Laans 
paa  tredie  Haand! 

Digtet  gjorde  sin.  Virkning.  Tea  kunde  ikke  nænne 
at  lade  det  ulykkelige  unge  Menneske  drive  vfor  Vind 
og  Vove-^c  mod  Fordærvelsens  Malstrøm,  hun  advarede 
ham,  og  nu  kom  anden  Akt  af  Dramaet.  Han  lod 
hende  forstaa,  at  ligesom  han  var  falden  fra  en  svim- 
lende Højde  i  en  bundløs  Afgrund,  fordi  han  intet  Til- 
knytningspunkt havde  fundet,  saaledes  vilde  han  atter 
kunne  hæve  sig  fra  det  umaadelige  Dyb  til  Højhedens 
Tinde  naar  han  fik  >. Noget  at  leve  for«  —  og  naturlig- 
vis kunde  dette  Noget  ikke  være  Andet  end  hendes 
Kærlighed,  det  Eneste,  der  var  nok  til  at  være  ham  et 
Alt.  Fristelsen  var  stor.  For  en  ung  Pige,  der  hidtil 
kun  har  haft  den  beskedne  Livsopgave  at  være  Husalf 

hos  et  Par  gamle  Tanter,  er  det  saa  tillokkende  at  ud- 
nævnes til  »Alt i  for  en  Sjæl,  der  har  forsmaaet  og 
foragtet  en  hel  Verden.  Hvorledes  skulde  hun  derfor 
kunne  tilbageholde  det  Tr^dleord,  der  vilde  bevise  hendes 
Magt  til  at  hæve  en  slig  falden  Storhed  fra  Afgrunden 
op  til  Stjernerne  r 

En  Dag  kom  mine  Tanter  meget  bekymrede  op 
til  mig.  Tea  havde  betroet  dem,  at  Suderup  havde 
friet  til  hende,  og  at  hun  vilde  blive  ulykkelig,  hvis 
hun  maatte  sige  ham  Nej.  Vi  Andre  var  aldeles  enige 
om,  at  hun  ufejlbarlig  vilde  blive  det,  hvis  hun  gav 
ham  sit  Ja,  og  vi  besluttede  derfor  om.  muligt  at  for- 
hindre den  visse  Ulykke.  Stort  Haab  om,  at  det  vilde 
lykkes  os,  havde  jeg  ikke,  ti  jeg  vidste,  at  naar  en  Pige 
med  et  varmt  Hjerte  først  har  forelsket  sig  i  et  daarligt 
Mandfolk,  saa  nytter  det  lige  saa  lidt  at  gøre  hende 
Forestillinger  som  at  raabe:  'Tag  Dig  i  Agt!<  til  et 
Barn,  der  er  faldet  ud  af  Vinduet. 


Vi  forsøgte  imidlertid  at  gøre  Forestillinger,  men 
som  det  plejer  at  gaa  ved  lignende  LejHgheder,  Alt, 
hvad  vi  anførte  imod  ham,  blev  optaget  som  yderligere 
Anbefaling.  Hvad  hjalp  det,  at  vi  fremstillede  ham  saa 
daarlig,  som  han  var?  Han  havde  jo  selv  tilstaaet,  at 
han  var  endnu  meget  værre,  og  det  var  netop  Visheden 
om,   at   hans   nuværende   Liv   førte   til   Undergang,    der 

bevægede  hende  til  at  vove  sin  Fremtid  for  at  frelse 
hans.  Den  Oprigtighed,  hvormed  han  havde  skildret 
sin  Fordærvelse,  maatte  være  tilstrækkelig  Borgen  for 
Oprigtigheden  af  hans  Bedringsforsæt,  og  vi  havde  ikke 
nogen  Anelse  om,  hvor  meget  Godt  der  laa  skjult  paa 
Bunden  af  hans  miskendte  Hjerte.  Hun  vidste  det 
derimod,  og  derfor  vilde  hun  hellere  selv  blive  ulykkelig 
—  naar  det  ikke  kunde  være  Andet  —  end  tage  hans 
Ulykke  paa  sin  Samvittighed  —  o.  s.  v. 

Jeg  har  næsten  aldrig  kunnet  tilbageslaa  den  kvinde- 
lige Bevisførelse,  naar  Talen  var  om  ligegyldige  Gen- 
stande, hvorledes  skulde  jeg  vel  da  kunne  gøre  mine 
Meninger  gældende  over  for  en  ung  Pige  her,  hvor 
det  galdt  en  Velfærdssag  og  et  Hjerteanliggende,  som 
hun  alene  trode  at  kende  og  være  berettiget  til  at  af- 
gøre! Efter  at  jeg  havde  overtydet  mig  om,  at  hun  var 
aldeles  døv  og  blind  for  Alt,  hvad  jeg  beviste  og  paa- 
viste,  maatte  jeg  overlade  hende  til  Tanterne  og  for- 
søge, om  der  var  Noget  at  udrette  hos  ham. 

Suderup  havde  belavet  sig  paa  mit  Besøg.  Han 
havde  laant  alle  Hegels  Værker  og  opstillet  dem  som 
en  Skanse  paa  Arbejdsbordet  med  Ryggene  udad  mod 
den  Indtrædende.  Foran  ham  laa  opslaaet  et  Kapitel 
af  Fichte  »Uebef  das  Ich  und  das  Nicht-Ich«  og  ved 
Siden  af  ham  Byrons  »Heaven  and  Earth^<,  selv  sad 
han  bag  Skansen  med  Panden  støttet  paa  Haanden, 
rynkede   Bryn   og   en    Pibe   af  imponerende   Længde    i 

Munden.  Da  han  endelig  bemærkede  mit  Komme, 
syntes  han  at  blive  forundret  over  Besøget,  som  om  vi 
To  aldeles  Intet  havde  at  forhandle  med  hinanden,  og 
da  jeg  fortalte  ham,  hvad  mit  Ærinde  angik,  hørte  han 
paa  mig  med  en  Mine,  som  om  jeg  havde  blandet  mig 
i  en  Sag,  der  var  mig  aldeles  uvedkommende.  Tea  og 
han  var  blevne  enige  om  at  sammenknytte  deres  Skæbne, 
dermed  var  den  Sag  i  Orden.  Hendes  Kærlighed  var 
Alt,  hvad  han  havde  begæret ;  om  j  e  g  havde  Lyst  til 
at  være  hans  Svoger  eller  ikke,  det  blev  min  Sag  — 
saaledes  havde  han  opfattet  Forholdet. 

Om  det  just  ikke  var  hans  Ord,  var  det  i  alt  Fald 
Meningen  af  dem.  Min  Mening  var  naturlig\ås  en  hel 
anden.  Jeg  kunde  ikke  skønne  rettere,  end  at  en  ung 
Mand,  der  overtog  sig  Omsorgen  for  en  Piges  Fremtid, 
blandt  andre  Forpligtelser  ogsaa  maatte  paatage  sig 
den:  at  forsørge  hende  i  materiel  Henseende,  og  tillod 
mig  i  den  Anledning  at  spørge,  om  Hr.  Suderup  hidtil 
havde  kunnet  forsørge  sig  selv. 

Han  svarede  meget  fornemt,  at  han  ikke  havde 
lagt  sig  efter  Bogholderi  og  følgelig  næppe  vilde  være 
i  Stand  til  at  fremlægge  en  tilfredsstillende  Prospektus 
for  en  Mand,  der  forstod  sig  saa  godt  paa  Tal  som  jeg, 
men  at  han  kunde  berolige  mig  med  den  Forsikring, 
at  han  til  Dato  ingen  Nød  havde  lidt,  og  at  han  ikke 
agtede    at    gifte    sig,    før    han    havde    erhvervet    sig    en 


128 

Stilling,  der  tillod  ham  det.  Naar  han  vilde  komme 
saa  vidt,  lod  sig  ikke  endnu  sige  paa  Dag  og  Time. 

Den  opblæste  Maade,  hvorpaa  han  svarede  mig, 
bragte  mit  Blod  i  Kog. 

»Saa  vidt  jeg  véd«  —  begyndte  jeg  igen  —  »agter 
De  at  gaa  Embedsvejen,  men  hertil  er  det  nok  nød- 
vendigt at  tage  Attestats,  og  efter  hvad  man  siger,  er 
De  ikke  kommen  længere  end  til  to  Gange  at  have 
forsøgt  paa  at  tage  anden  Eksamen. 

—  De  mener  formodenlig,  at  kun  en  Kandidat 
med  bedste  Karakter  kan  gøre  en  Pige  lykkelig? 

—  Paa  ingen  Maade,  men  jeg  mener,  at  en  Haand- 
værkssvend,  der  kan  gøre  Mesterstykke  er  nærmere 
ved  at  kunne  gifte  sig  end  en  Student,  der  ikke  kan 
faa  Eksamen. 

—  Ah!  For  at  blive  en  Svoger  efter  Deres  Ønske 
gjorde  jeg  maaske  bedst  i  at  lægge  mig  efter  at  sy 
Støvler? 

—  Ubetinget,  hvis  det  ikke  vil  gaa  med  Studeringerne, 
og  hvis  De  derimod  kan  drive  det  til  at  blive  en  dygtig 
Skomager  —  hvad  jeg  naturligvis  ikke  tør  indestaa  for. 

—  Jeg  takker  for  Raadet.  Skulde  jeg  nogensinde 
komme  saa  vidt,  skal  jeg  ikke  forsømme  at  præsentere 
Dem  mit  Svendebrev. 

—  Nu  vel!  Saa  venter  jeg.  Saa  snart  De  har  ind- 
taget en  Plads  i  Samfundet  —  lige  meget  om  det  er  paa 
Katederet   eller  paa   den   trebenede  Stol,    naar  De   kun 

beklæder  den  med  Ære!  —  skal  det  være  mig  en  For- 
nøjelse at  høre  Deres  Forslag  til  en  Forbindelse  med 
min  Søster.  Nu,  da  Listen  over  Deres  Fortjenester 
derimod  indskrænker  sig  til,  at  De  i  en  Række  af  Aar 
har  anvendt  to  Trediedele  af  Deres  Tid  og  fire  Fjerde- 
dele af  Deres  Moders  Enkepension  paa  at  blive  Virtuos 
i  Billardspil,  finder  jeg  det  overflødigt  at  tale  mere  om 
den  Sag.     Farvel! 

Saaledes  endte  den  første  Samtale  mellem  os  to 
vordende  Svogere.  Dens  nærmeste  Følger  blev,  at  Hr. 
Suderup  maatte  søge  sig  et  andet  Logis,  og  at  Tea 
blev  sendt  til  en  Svoger  af  mine  Tanter,  der  var 
Provst  i  en  lille  Købstad  ovre  i  Jylland.  Det  skulde 
nok  hjælpe! 

Provstefamilien,  der  havde  modtaget  min  Søster, 
bestod  af  grundskikkelige,  men  bundkedelige  Mennesker, 
allesammen  Folk  af  sat  Alder.  Hun  havde  her  ingen 
Jævnaldrende,  ingen  Fortrolige,  ja  næsten  intet  Selskab. 
I  sin  Fortvivlelse  greb  hun  til  at  gennemlæse  Byens 
Lejebibliotek  og  at  —  holde  Dagbog.  Da  hun  Intet 
oplevede,  blev  det  naturligvis  en  Dagbog'  over,  hvad 
hun  tænkte  og  følte,  og  i  den  kom  selvfølgelig  Peter 
Suderup  til  Hæder  og  Værdighed  som  eneste  Helt  og 
Elsker.  Jo  længere  hun  tænkte  paa  ham,  følte  for  ham 
og  skrev  om  ham,  jo  flere  Fortrin  transporteredes  der 
umærkeHgt  over  paa  ham  fra  Lejebiblioteksheltene,   og 

inden  to  Maaneders  Forløb  kunde  han  passe  Klæder 
med  alle  Romanernes  ædle  Forbrændere.  Naar  et  Par 
unge  Mennesker  har  leget  Kæreste,  kan  man  ikke  gøre 
værre  end  at  skille  dem  ad  uden  at  give  deres  Fantasi 
anden  Beskæftigelse.  Om  han  er  en  nok  saa  ynkelig 
Karl,  avancerer  han  straks  til  Ridder,  saa  snart  man 
gør  hende  til  Nonne.  De  gode  Præstefolk  derovre 
havde  vel  faaet  et  Nys  om,  at  Tea  havde  nogle  Børne- 
streger at  glemme,  men  hverken  mine  Tanter  eller 
Pigen  selv  havde  fundet  det  nødvendigt  at  oplyse  dem 
nøjere  om  den  Roman,  der  var  bleven  afbrudt  ved 
Indledningen,  og  da  de  hverken  saa  forgrædte  Øjne 
eller  blege  Kinder,  trode  de,  at  den  hellige  Grav  var 
vel  forvaret,  og  naar  Tea  om  Aftenen,  akkompagneret 
af  et  gammelt  tandløst  Klaver,  i  Trio  med  Provstindens 
Alt  og  Provstens  Bas  sang  Romancerne  af  ;>Frithiofs 
Saga«,  som  paa  den  Tid  var  det  nyeste  musikalske 
Nyt  i  Jylland  —  anede  de  mindst,  at  hun  i  »Ingeborgs 
klagan'<  udtømte  sin  egen  Sorg,  at  den  bolde  Sørøver 
og  Tempelskænder,  som  hun  besang  me^  saa  megen 
Begeistring,  egenlig  hed  Peter  Suderup,  og  at  den 
skumle  Kong  Helge,  der  nægter  at  give  sin  Søster  til 
den  ædle  Helt,  i  Virkeligheden  ikke  var  nogen  Anden 
end  S.  T.  Hr.  Jonas  Tværmose,  den  Gang  Kopist  i 
Rentekammeret. 

Himlen   forlade   den   salig   Bisp   i    Småland   al   den 
Ulykke,    han   har   anrettet   paa   begge   Sider   af  Sundet 

ved  at  skrive  denne  Sentimentalitetens  Bibel*)  i  et  saa 
guddommeligt  Sprog,  og  at  iføre  den  blodløse  Smægten 
Poesiens  skønneste  Kæmperustning  I  Hvor  mange  hun- 
drede Gange  har  ikke  ^Frithjofs  lycka'^<  fristet  Yng- 
linger til  at  vende  Tanken  fra  Livets  Kamp,  istemme 
det  ørkesløse; 

O  den,  som  ren  deruppe  vore! 

0  den,  som  nu  med  dig  fick  do, 
Och  segrande  till  gudar  fore 

1  famnen  på  sin  bleka  mo! 

og  tro,  at  det  var  nordisk  Heltefærd  at 

.   .   .  rita  i-uckande  i  sanden 
Det  Vara  namnet  med  sitt  svard! 

Og  hvor  mange  tusinde  Gange  har  ikke  Frithiofs 
Ulykke  forført  de  unge  Piger  til,  ligesom  Tea,  at  ud- 
pynte et  Udskuds-Mandfolk  som  Helten  fra  Baldurs- 
hage,  den  fredløse  Viking,  ^menniskors  och  gudars 
skrack«   — ? 

Tea   gik   nu   hver   Dag   til    Stranden,    saa    ud   over 
Bølgerne  og  nynnede: 

Nar  jag  år  dod 
Kommer  han  såkert,  mins  då,   hvad  jag  bjod: 
Helsa  och  helsa  du  åter 
Frithjof  som  gråter, 


*)   »Det  siger  I  —  ikke  jeg,  Herre !«^ 

E. 

9* 

og  om  Aftenen    >maar  Stjernerne   spredte   deres  Skin^., 
gik  hun  derned  igen  for  at  se,  om  ikke  Bølgen  opskyllede 

Frithjofs,  den  biltoge  %"ikingens,  ben  — 

eller,  som  det  hed  saa  smagfuldt  i  den  danske  Oversættelse : 

Vikingen  Frithiofs  de  fredløse  Ben. 

Der  var  imidlertid  ikke  Spor  af  dem  at  se.  Peter 
Suderups  >; fredløse  Ben«  bar  som  sædvanlig  deres  Ejer- 
mand ud  om  Aftenen  og  hjem  om  Natten,  og  af  sin 
afbrudte  Roman  havde  han  al  den  Behagelighed,  han 
kunde  ønske  sig.  Den  paalagde  ham  ingen  Anstrængel- 
ser,  generede  ham  ikke  i  hans  Fornøjelser  og  forsynede 
hans  Udskejelser  med  de  propreste  ^Motiver.  Xaar  han 
nu  havde  øst  for  meget  af  Bollen  og  vilde  øse  mere 
endnu,    behøvede  han   blot  at  rynke  Bryn  og  istemme: 

Min  karlek  gackad, 
Min  gård  år  brand, 
Min  ara  flåckad, 
I  landsflykt  sand  — 

saa  forstod  straks  Enhver,  >; hvorfor  Jeppe  drak- ,  og 
naar  han  om  Formiddagen  bleg  og  mismodig  laa  hen- 
sunken i  et  Hjørne  af  sin  Sofa  med  en  lukket  Bog  i 
Haanden,  saa  var  det  nu  ikke  længere  Morgenkvalme, 
men  ulykkelig  Kærlighed,  der  var  Skyld  i,  at  han 
havde  .^tabt  Lysten  til  Alt«.  Det  var  meget  bek\'emt. 
Det  blev  dog  ikke  derved.  Ulykkelig\is  havde  han 
en  Kusine,  der  var  gift  og  bode  i  samme  By  som  min 

Søster.  Gennem  hende  satte  han  sig  snart  i  Brev- 
veksling med  Tea,  og  nu  udtømte  han  hver  Formiddag 
sin  :>mørkflammende><  —  d.  v.  s.  osende  —  Lidenskab  i 
fortvivlede  Epistler.  Og  den  stakkels  Pige  oversatte 
hans  »Katzenjammer«  i  Kærlighedens  Sprog;  det  er 
utroligt,  hvor  meget  slige  Breve  kan  vinde  ved  at  læses 
af  et  forelsket  Pigebarn,  der  keder  sig  ovre  i  Jylland. 
Hun  besvarede  dem  i  samme  Tone,  som  hun  læste 
dem,  glødende  og  overspændt,  og  da  hans  forblommede 
Udtryk  lod  befrygte,  at  han  tænkte  paa  at  tage  Livet 
af  sig,  hvis  hun  tilbagestødte  hans  Kærlighed,  endte 
allerede  det  andet  Brev  med   »Din  i  Liv  og  Død«. 

De  havde  ikke  vekslet  m.ange  Breve,  før  hun  en 
Dag  blev  inviteret  hen  til  den  omtalte  Kusine.  Rystende 
Gensyn!  Suderup  var  rejst  der  over.  Han  havde  op- 
ofret Alt  for  sin  Kærlighed  —  sagde  han  —  kun  i 
Teas  Nærhed  var  han  i  Stand  til  at  leve! 


Sandheden  var,  at  han  efter  Moderens  Død  ikke 
mere  kunde  leve  paa  Kredit  i  København  og  derfor  i 
al  Stilhed  havde  listet  sig  fra  sine  Kreditorer  og  taget 
Ansættelse  som  Medhjælper  hos  Byens  gamle  Organist 
og  Musiklærer,  der  var  en  Slægtning  til  den  tjenst- 
villige Kusine. 

Provstefamilien  anede  ikke  Uraad.  Den  nye  Musik- 
lærer og  Organist  blev   modtaget  saa  venligt,   som  han 

kunde  ønske  sig,  og  hans  endogsaa  i  Hovedstaden 
anerkendte  særlige  Gaver  til  at  »forbavse  de  Indfødte 
gjorde  ham  straks  til  en  Pokkers  Karl  i  de  jyske  Smaa- 
stadsfolks  Øjne.  Han  optraadte  her  med  den  samme 
Overlegenhed  og  Ufejlbarhed,  som  i  Latinskolen  havde 
gjort  saa  fortrinlig  Virkning  paa  de  yngre  Klassers 
Elever,  slog  om  sig  med  lærde  Fraser,  som  Ingen  turde 
lade  sig  mærke  med,  at  han  ikke  forstod,  omtalte  alle 
berømte  og  bekendte  Mænd  som  sine  meget  gode 
Venner  og  intime  Kammerater  og  vidste  Besked  om 
Alt,  hvad  Andre  ikke  vidste.  Snart  var  han  Byens 
Orakel  i  Alt,  hvad  der  angik  Kunst  og  Videnskab,  og 
da  han  virkelig  vidste  lidt  Mere  om  Adskilligt  end  de 
stakkels  Praase,  der  hidtil  havde  fungeret  som  Lys  i 
Byens  Saloner,  saa  var  disse  for  at  beholde  deres 
Dukseværdighed  allerivrigst  for  at  udraabe  ham  til 
Overduks,  og  det  følger  af  sig  selv,  at  samtlige  Fukser 
og  Underfukser  raabte  bag  efter.  Naar  >;  Kandidat 
Suderup^  havde  sagt  Noget,  saa  var  det  afgjort;  naar 
Kandidat  Suderup  havde  trukket  paa  Skuldrene  ad 
Noget,  saa  trak  alle  Byens  Kræmmersvende  ogsaa  paa 
Skuldrene  derover  for  at  vise  deres  gode  Smag.  Det 
gik  saa  vidt,  at  da  han  en  Gang  i  Selskab  hos  Byfogden 
havde  erklæret,  at  Rossinis  Musik  kun  var  beregnet  for 
»Lirendrejere  og  fløjtende  Barbersvende«,  protesterede 
baade  Damer  og  Herrer  kort  efter  paa  Købmand 
Pumpenbergs  Bal  mod  at  Musikanterne  spillede  Tyroler- 

valsen  af  »Wilhelm  Tell<.  —  >det  var  dog  for  galt  at 
komme  med  en  saadan  Lirekassemusik!'  —  Kandidat 
Suderup  var  Byens  Løve  og  Byens  Geni.  Han  skrev 
til  almindelig  Beundring  for  sit  lille  Publikum  en  Mængde 
henrivende  Digte,  som  rigtig  nok  til  Dels  var  tagne 
paa  Kredit  hos  forskellige  ubekendte  Forfattere,  og 
komponerede  Fantasier,  Romancer  og  Danse,  som  man 
aldrig  før  havde  hørt  paa  den  Kant  af  Landet,  og  som 
gjorde  uhyre  Lykke  især  hos  de  Dam.er,  han  dedicerede 
dem  til.  At  han  fik  Informationer  i  Mængde,  og  at 
man  betragtede  det  som  en  stor  Lykke  for  Byen  at  faa 
ham  til  Organist  i  Stedet  for  den  gamle,  der  døde  kort 
efter  hans  Ankomst,  siger  sig  selv. 

En  jysk  Kromand  viste  mig  en  Gang  en  For- 
tegnelse over  sine  Skyldnere  og  sit  Tilgodehavende. 
Ved  Navnene  paa  dem,  der  var  flyttede  fra  Sognet 
havde  den  gode  Mand,  der  ikke  var  stærk  i  Retskrix'- 
ning,  tilføjet  Ordene:  »flydt  herfra  .  En  lignende 
Bemærkning  havde  jeg  allerede  i  Tankerne  tilføjet 
Suderups  Rubrik  i  min  Erindring,  da  jeg  en  Dag  mod- 
tog tre  Breve. 

Det  første,  jeg  aabnede,  var  fra  Suderup.  Det  var 
en  Underretning  om,  at  han,  der  i  et  Aarstid  havde 
været  hemmelig  forlovet  med  min  Søster  og  nu  var 
kommen  paa  en  grøn  Gren,  agtede  at  gifte  sig  med 
hende.  Da  det  var  hans  Ønske  saa  vidt  mulig  at  staa 
paa  en  venskabelig  F'od  med  sine  vordende  Slægtninge, 

havde  han  ikke  villet  forsømme  den  vedtagne  Form  at 
begære  vort  Samtykke,  og  han  haabede,  at  der  nu,  da 
Teas  Fremtid  var  saa  fuldstændig  sikret,  ikke  vilde 
kunne  være  Tale  om  Betænkeligheder  fra  vor  Side. 

Det  andet  Brev  var  fra  Provsten.  Han  beklagede, 
at  han  omtrent  havde  været  den  Sidste,  der  var  kommen 
til  Kundskab  om  den  hemmelige  Forlovelse,  og  at  han 
først  nu  havde  faaet  Nys  om  al  den  Sladder,  hvortil 
den  havde  givet  Anledning.  Det  var  temmelig  tydeligt, 
at  han  ikke  havde  nogen  synderlig  god  Tro  til  »denne 
Hr.  Suderup«,  men  han  sluttede  alligevel  med  den  For- 
sikring, at  hvis  Tea  havde  været  hans  Datter,  vilde 
han  have  set  sig  nødsaget  til  at  lade  det  forblindede 
Pigebarn  faa  sin  Vilje. 

Det  tredie  var  fra  min  Søster.  Ogsaa  hun  lod  til 
at  have  faaet  Øjnene  op  for  Adskilligt,  som  hun  ikke 
tidligere  havde  set  hos  sin  vakre  Frithiof,  ti  det  var 
snarere  med  et  Slags  mørk  Resignation  end  med  Fri- 
modighed og  Haab,  hun  omtalte  sin  Fremtid  som  hans 
Kone,  men  ogsaa  hun  bad  mig  ikke  at  sætte  mig  imod, 
hvad  der  var  uforanderlig  bestemt.  Hun  havde  nu  en 
Gang  valgt,  og  enten  hendes  Valg  førte  til  Lykke  eller 
Ulykke,  burde,  vilde  og  maatte  hun  derfor  følge  ham, 
selv  om  hun  derv^ed  skulde  tabe  alle  Andre,  som  havde 
hende  kær. 

Hvad  var  herved  at  gøre?  De  to  Tanter,  der 
havde  været  hende  i  Moders  Sted,  mente  lige  som  jeg, 

og  jeg  mente  lige  som  Præsten.  Vi  gav  vort  Sam- 
tykke til,  hvad  vi  ikke  trode  at  kunne  forhindre, 
og  ønskede,  at  hun  maatte  blive  lykkeligere,  end  vi 
turde  haabe. 

Nu  kom  Tea  ig-en  herover  til  Tanterne,  der  vilde 
gøre  hendes  Bryllup.  Der  blev  købt  Møbler,  der  blev 
syet  Navn  i  Linned  og  Dækketøj,  og  der  blev  truffet 
Overenskomst  mellem  Slægt  og  Venner  om,  hvad  der 
skulde  købes  til  Brudegave,  for  at  det  ikke  skulde  gaa 
som  i  den  uenige  Familie,  hvor  Enhver  gik  paa  egen 
Haand,  og  Bruden '  derfor  ikke  fik  andet  Sølvtøj  end 
tolv  Potageskeer.  Tea  og  hendes  Plejemødre  løb  fra 
Morgen  til  Aften  omkring  i  Butiker  og  Magasiner,  og 
alle  Kusiner  og  Skoleveninder  sad  i  Uldgarn  op  over 
Ørene  for  at  dekorere  Sofaer,  Stole  og  Gulve  i  det 
nye  Pljem. 

Det  blev  virkelig  et  lille  Udstyr,  som  mxaatte  kunne 
vække  Beundring  ja  maaske  Misundelse  blandt  de  gifte- 
færdige Piger  ovre  i  Købstaden.  Jeg  begyndte  selv  at 
gaa  i  Giftetanker,  da  jeg  saa  det  færdigt  og  samlet, 
men  da  saa  Brudgommen  indtraf  for  at  hente  sin  Brud 
med  Tilbehør,  kom  jeg  igen  ud  af  Stemning  og  be- 
tænkte mig. 

Vielsen  gik  for  sig,  og  Bryllupet  stod  med  Sang 
og  Klang. 

Jeg  er  mig  min  Skrøbelighed  bevidst:  naar  jeg 
hører,   at  der  er  sluttet  en  Forlovelse  i  mit  Bekendt- 

skab,  har  jeg  altid  fuldt  op  med  Ærgrelser,  snart  over 
det  slette  Valg,  En  af  de  To  har  truffet,  snart  over 
Forlovelser  i  det  Hele  taget,  og  snart  over,  at  jeg 
aldrig  en  Gang  er  kommen  saa  vidt  selv  at  faa  en  glat 
Ring  paa  Fingeren;  ved  et  Bryllup  derimod  er  jeg 
fuldstændig  Elegiker.  Endogsaa  naar  jeg  ser  den  mest 
oprørende  Modsætning  mellem  Brud  og  Brudgom,  kan  jeg 
kun  blive  bedrø\^et,  ikke  ærgre  mig.  Ved  Brudeskamlen 
tier  Ærgrelserne  stille  lige  som  ved  Graven  —  det  er 
maaske,  fordi  man  begge  Steder  staar  ved  Enden  af 
et  Liv  og  Begyndelsen  til  et  andet.  Selv  naar  jeg 
har  set  en  ung,  skøn,  livsglad  og  lykkelig  Brud  gaa  til 
x\lteret  med  sit  Hjertes  Udkaarne,  har  jeg  kun  følt 
Vemod  og  set  Vemod  —  Vemod,  Vemod  og  intet 
Andet!  Bruden  har  længtes  efter  denne  Dag  som  sit 
Livs  skønneste,  og  dog  græder  hun;  hun  føler,  at  hun 
fra  dette  Øjeblik  ophører  at  leve  sit  eget  Liv.  Naar 
Kransen  falder  af  hendes  Haar,  falder  Kronbladene  af 
Bægeret:  Blomstens  Liv  er  forbi,  Frugten  lever  kun  i 
de  Spirer  til  nye  Blomster,  som  den  gemmer  i  sit  Skød. 
Forældrene  har  kæmpet  og  stridt  for  at  naa  denne 
Dag;  den  er  kommen,  og  nu  staar  de  med  vaade 
Øjne,  omtrent  som  om  de  havde  fulgt  deres  kære  Børn 
til  Toldboden  og  saa  Skibet  støde  fra  Land;  dertil  har 
de  al  Grund,  de  taa;er  virkelig;  Afsked  med  dem  for 
stedse.  Søn  og  Datter  forlader  nu  deres  Hjem  for  selv 
at  blive  Fader  og  Moder;  kommer  de  tilbage  en  Gang 

imellem,  er  det  kun  i  Besøg.  Og  Brudefølget,  har  det 
maaske  Smil  paa  Kind  og  Jubel  paa  Læbe?  Nej,  Alle- 
sammen ,  Gamle  og  Unge  staar  højtidelige  og  alvors- 
fulde. De  Unge  føler  instinktmæssig,  at  det  er  et  Liv, 
de  følger  til  Jorden,  og  faar  Hjertebanken,  idet  de 
tænker:  Den  Vej  skal  ogsaa  Du  en  Gang!  —  aldeles 
den  samme  Tanke,  som  gennemfarer  Ligfølget.  De 
Ældre  ser  ikke  mindre  vemodig  hen  paa  Brudeparret. 
»Saaledes  stod  ogsaa  jeg  en  Gang  for  tyve  Aar  siden '. 
—  sukker  Matronen  —  ^hvor  Tiden  dog  gaar,  og  hvor 
den  forandrer!  :  —  »Saadan  gik  ogsaa  jeg  en  Gang  op 
til  Alteret«  —  sukker  Gubben  —  »siden  den  Tid  er 
jeg  stadig  gaaet  nedad  !<  Men  alle  de  Andres  Vemod 
tilsammen  forslaar  dog  ikke  mod  den,  der  paakommer 
en  gammel  Pebersvend  ved  en  slig  Lejlighed.  Han  er 
omtrent  til  Mode  som  den  evige  Jøde  paa  Kirkegaarden : 
han  har  fulgt  den  ene  efter  den  anden  af  sine  Bekendte 
den  Vej ;  han  har  maaske  begyndt  at  følge  sine  Ung- 
domsvenners Børn  derop,  men  selv  har  han  aldrig 
kunnet  naa  Maalet;  han  har  maaske  hele  sit  Liv  søgt 
efter  hende,  han  skulde  følges  med,  uden  at  finde 
hende,  og  selv  om  han  nu  fandt  hende  —  hvad  saa? 
Vilde  ikke  da  det  frygteligste  af  alle  Ord:  »For  silde!« 
klinge  ham  i  Møde  lige  som  Englens:  »Gaa,  gaa  til 
Dommedag!«  klang  til  den  usalige  Jerusalems  Skomager. 
Var   der   Medlidenhed    til   i    Verden,    vilde   man   hellere 

rent  lade  være  at  gifte  sig,  end  saare  en  gammel  Ung- 
karls Øre  med  en  Brjdlupssalme  I 

Hvor  tungt  mit  Hjerte  har  været  ved  Br>-lluper  i 
Almindelighed,  har  jeg  dog  aldrig  nogensinde  i  et 
Brudefølge  havt  en  slig  Følelse,  som  da  jeg  saa  dette 
Par  række  hinanden  Haanden.  En  Begravelse  kan  ret 
være  en  Glædesfest  i  Sammenligning  med  et  saadant 
Bryllup  1 


Stor  havde  Suderup  altid  været,  men  dobbelt  im- 
ponerende var  hans  Storhed  bleven  fra  det  Øjeblik,  da 
han  optraadte  som  Ægteskabskandidat.  Naar  han  talte 
til  Familien  om  sin  Stilling  i  Jylland,  skulde  man  tro, 
at  hele  Halvøen  tilhørte  ham,  og  naar  han  talte  med 
Fremmede  om  sit  Giftermaal,  kunde  de  let  faa  den 
Tro,  at  han  var  bleven  besvogret  med  lutter  Fornem- 
heder og  kunde  vente  hele  Formuer  i  Medgift.  Uagtet 
den  fornemme  Del  af  Familien  var  kommen  saa  lidt  i 
Berørelse  med  Brudeparret,  som  det  var  muligt,  uden 
at  bryde  med  Formen,  hed  det  nu  først  og  sidst:  »min 
Svoger  Justitsraaden-;;,  »vor  Tante  Generalinden«  (Enke 
efter  en  Generalkonsul)  og  vor  gamle  Onkel,  Kammer- 
herren« (en  pensioneret  Hofidiot,  der  i  Grunden  slet 
ikke  stod  i  noget  Slægtskabsforhold  til  os);  selv  min 
Ringhed  betegnede  han  som  »min  Svoger  Jonas  —  den 
rige   Tværmose,    som   De   nok  véd  ,    og   et  Par   unge 

Handelsmænd,    med    hvem  vi   kun   ved   et   genealogisk 
Kunststykke    kunne    godtgøre    vort   Slægtskab,    kaldte 
han    min  Kones  Fættere,  disse  bekendte  Pengemænd  ... 
uagtet  de  hørte  til  den  Slags  Grosserere,  der  tager  Pak- 
hus og  Kassekiste  med,   naar  de  gaar  ud  at  spadsere. 

Menneskets  Lykke  vækker  Gudernes  Avind  —  sagde 
de  gamle  Grækere,  og  de  havde  deres  Visdom  fra  første 
Haand.  Saa  snart  en  ung  Mand,  der  har  levet  paa 
Kredit,  gør  sin  Lykke  eller  blot  faar  Ord  for  at  have 
gjort  et  rigt  Parti,  sender  de  avindsyge  Guder  ham 
straks  en  hel  Hær  af  Grækere  paa  Halsen*).  Suderup 
havde  altid  staaet  i  et  intimt  Forhold  til  en  Mængde 
af  disse  Godtfolk,  og  næppe  havde  han  ladet  Verden 
forstaa,  hvilke  glimrende  Forbindelser  han  havde  knyttet, 
før  han  blev  bestormet  af  Grækere,  saa  gamle,  at  deres 
Historie  tilhørte  den  mytiske  Tidsalder.'  De  vilde  nu 
gratulere,  og  det  var  dyre  Gratulanter.  En  af  dem 
antastede  ham  endogsaa  paa  Toldboden,  idet  han  vilde 
gaa  ombord,  og  slap  ham  ikke,  for  han  havde  indfriet 
et  Par  meget  gamle  Veksler,  der  kostede  ham  de  sidste 
Rester  af  den  Pengesum,  jeg  Dagen  forud  havde  ud- 
betalt ham  som  min  Søsters  Arvepart. 


*)  For  vore  Læsere  udenfor  Hovedstaden  nødsages  vi  maaske  til  at 
forklare,  at  et  ^åst  Slags  Forretningsmænd,  som  man  i  gamle 
Dage  uden  Hensyn  til  deres  Trosbekendelse  kaldte  »Jøder«,  nu 
om  Stunder  her  i  Staden  gaar  under  Navnet  »Grækere«. 

Ægteparret  holdt  sit  Indtog-  i  det  nye  Hjem.  Alle 
de  smukke  Ting,  som  Slægtninge  og  Bekendte  havde 
udstyret  Bruden  med,  var  blevne  ordnede  og  beundrede 
af  Nysgerrige  og  Deltagende,  der  gjorde  Lykønsknings- 
besøg,  og  Hvedebrødet  var  endnu  aldeles  frisk,  da  der 
meldte  sig  en  meget  ubehagelig  Gratulant  i  Skikkelse 
af  en  Jndkassator  -  —  det  var  en  Person,  der  >  handlede 
med  Fordringer',  og  havde  for  Spotpris  opkøbt  Penge- 
krav til  et  Beløb  af  2000  Rd.  paa  den  unge  Ægtemand. 
Det  maatte  efter  denne  forekommende  Herres  Mening 
være  en  smal  Sag  for  Suderup  at  skaffe  en  slig  Bagatel 
til  Veje  hos  sin  >>rige  FamiHe«,  og  han  forsikrede,  at 
han  kun  som  den  sidste  Tilflugt  vilde  gribe  til  det 
ubehagelige  Middel  at  gøre  sig  betalt  ved  en  Udpant- 
ning i  det  smukke  nye  Bo.  Pengene  lod  sig  imidlertid 
ikke  opdrive,  da  alle  Suderups  Bekendte  henviste  ham 
til  den  meget  omtalte  rige  Familie,  men  til  denne  kunde 
han  dog  ikke  godt  henvende  sig  saa  snart,  og  da  hans 
unge  Kone,  hvem  han  maatte  betro  Sagen,  bestemt 
vægrede  sig  ved  at  gøre  noget  Skridt  i  denne  Retning, 
saa  erklærede  han,  at  det  fik  gaa,  som  det  kunde,  og 
Fjortendedagen  efter  at  min  Søster  havde  sat  Foden 
under  eget  Bord,  blev  enhver  Genstand,  hun  havde  ført 
med  sig  til  sit  nye  Hjem  —  lige  fra  vore  Forældres 
Sølvtøj  og  til  Skamlen  med  Forglemmigejerne,  som 
hendes  yngste  Kusine  havde  broderet  —  opskrevet  af 
Byfogdens  Folk. 

Avktionsdagen  var  allerede  bestemt,  da  de  gode 
Tanter  fik  Nys  om  Sagen;  nu  blev  jeg  tilkaldt  og  fik 
min  Del  af  Jammeren.  Heldigvis  var  jeg  paa  den  Tid 
kommen  efter  en  meg^t  slem  Pengesag,  hvori  den  om- 
talte Indkassator  havde  indladt  sig  med  et  ganske  ungt 
Menneske,  for  hvem  jeg  af  hans  fraværende  Forældre 
var  sat  tU  Formynder.  Jeg  udbad  mig  derfor  et  venligt 
Besøg  af  Grækeren,  forelagde  ham  de  fornødne  Akt- 
stykker og  forestillede  ham,  hvilke  ubehagelige  Resul- 
tater Sagen  kunde  fore  til.  Synderen  var  i  Klemme; 
han  maatte  gaa  ind  paa  Alt,  hvad  jeg  foreslog  ham, 
og  endda  forsikre  mig  om  sin  Taknemmelighed.  I  Stedet 
for  at  modtage  denne,  foreslog  jeg  ham  en  ret  fordel- 
agtig Handel.  »De  har  købt  Fordringer  paa  en  vis 
Hr.  Suderup  til  et  Beløb  af  2000  Rd.  Med  Rejse- 
omkostninger o.  s.  V.  har  disse  naturligvis  i  det  Aller- 
højeste kunnet  koste  Dem  500  Rd. ;  nu  giver  jeg  Dem 
1000  Rd.  for  Deres  Kvittering,  saa  fortjener  De  Deres 
sædvanlige  ICX)  pCt.  paa  Omsætningen«,  sagde  jeg,  idet 
jeg  endnu  en  Gang  gennemløb  de  fatale  Papirer.  Han 
bed  sig  i  de  tynde  Læber,  skrev  Kvitteringen,  fik 
Pengene  og  luskede  af. 

Jeg  var  et  Øjeblik  uenig  med  mig  selv  om,  hvor- 
ledes jeg  skulde  afsende  dette  Papir.  Jeg  kunde  lægge 
det  i  et  Brev  til  min  Søster  og  ledsage  det  med  bril- 
liante  Variationer  over  de  vise  Brødres  Yndlingstema : 
Hvad  sagde  jeg   1799?  — <    men  derved  vilde  jeg  kun 

tilføje  hende  en  unyttig  Smerte  og  ham  en  Yd- 
mygelse, som  han  næppe  vilde  undlade  at  hævne  paa 
sin  Kone.  Jeg  kunde  sende  ham  Dokumentet,  indsvøbt 
i  alvorlige  Forestillinger  og  indtrængende  Formaninger, 
men  derved  opnaade  jeg  ikke  Andet,  end  at  han 
kom  til  at  staa  i  en  trykkende  Taknemlighedsgæld 
og  som  Følge  deraf  vilde  føle  sig  forpligtet  til  ved 
første  lignende  Lejlighed  at  henvende  sig  til  mig  og 
ingen  Anden.  Jeg  lagde  derfor  Kvitteringen  i  et  Stykke 
Papir,  hvorpaa  der  ikke  stod  Andet  end  de  Ord:  »For 
denne  Gang,  og  dermed  Basta !(-  Haandskriften  var 
fremmed,  og  Brevet,  der  var  adresseret  til  ham  egen- 
hændig, fik  sit  Poststempel  i  Aarhus;  han  havde  saa- 
ledes  ikke  nødig  at  gætte,  hvor  det  kom  fra,  og  jeg 
skal  give  hans  Delikatesse  det  Vidnesbyrd,  at  han 
aldrig  har  generet  mig  med  den  fjerneste  Hentydning 
til  denne  Sag.  Til  Tea  fortalte  han  kun,  at  Sagen  var 
klaret  —  hvordan,  det  var  hans  Sag! 

En  anden  Aagerkarl  havde  imidlertid  opdaget,  at 
Fordringer  paa  Hr.  Suderup  blev  betalte,  og  at  gøre 
denne  Opdagelse  i  Penge,  det  var  hans  Sag.  Han  fik 
fat  i  en  protesteret  Veksel  og  nogle  gamle  Regninger, 
og  for  at  slippe  for  den  første  gav  min  Svoger  ham 
med  Fornøjelse  en  Veksel  paa  det  hele  Beløb;  da  denne 
skulde  fornyes,  voksede  den  aarlig  med  60  pCt.,  og  da 
den  var  stor  nok,  blev  atter  Byfogden  sat  i  Bevægelse. 
Om    denne    Ulykke    blev    Tanterne    og    jeg    samtidigt 

underrettede  i  et  Par  meget  svulstige,  anonyme  Breve. 
Jeg  trode  at  genkende  Suderups  kraftige  Stil  i  disse 
Epistler  og  skønnede  tilbørlig  paa  den  Delikatesse, 
hvormed  han  havde  fulgt  den  samme  Vej,  som  jeg  var 
gaaet,  men  jeg  havde  jo  sagt  Basta.  Tanterne  derimod 
hjalp  trods  min  Advarsel  denne  Gang,  de  sendte  Pengene 
med  et  meget  rørende  Brev  til  den  forlorne  Svigersøn, 
fik  et  endnu  mere  rørende  Svar,  og  tre  Fjerdingaar 
derefter  en  indtil  det  Væmmelige  rørende  Anmodning 
om  et  »Laan  paa  looo  Rd.,  der  med  Taknemmelighed 
skulde  blive  afbetalt  efter  Overenskomst <.  —  Nu  var 
atter  en  gammel  Græker  dukket  op. 

Saaledes  gik  det  Aar  efter  Aar,  saa  længe  de 
Gamle  kunde  hjælpe.  Ogsaa  jeg  maatte  spæde  til  et 
Par  Gange,  men  for  Principets  Skyld  var  det  altid 
Tanterne,  jeg  hjalp  —  saa  havde  jeg  -dog  den  Trøst  i 
mine  Ærgrelser,  at  det  var  dem  og  ikke  mig,  der 
spildte  Pengene,  naar  de  gik  ad  Suderup  til.  Enden 
blev  imidlertid,  at  de  skikkelige  Tanter  indsaa  Umulig- 
heden af  at  fylde  Soldet  med  Vand.  Suderups  Familie 
blev  aarlig  forøget,  og  trods  al  ydet  Hjælp  blev  ogsaa 
hans  Gæld  større  og  større.  Tordenskyen,  der  saa 
længe  havde  hængt  over  Huset,  slog  endelig  ned. 
Auktionshammeren  faldt  Slag  i  Slag,  og  paa  én  Dag 
var  det  smukke  Hjem  forvandlet  til  en  umøbleret  Lej- 
lighed. Tea  sad  stum  og  sløv  mellem  de  nøgne  Vægge 
med   fem   Børn,    mens    Suderup   paa   Gæstgivergaarden, 

omgivet  af  deltagende  portvinskænkende  Venner,  med 
Storhed  i  Ulykken  deklamerede  om  unaturlige  Søskende, 
^-der  selv  væltede  sig  paa  Gulddynger,  mens  de  lod 
Halmen  trække  ud  af  Sengen  under  en  fattig  Søster  og 
hendes  uskj-ldige  Smaa«.  Det  var  en  Plet  paa  Menneske- 
heden —  det  kunde  Ingen  nægte  —  og  der  maatte 
mange  Flasker  Portvin  til  at  afskylle  den!  Aftenen 
efter  Auktionen  tilbod  en  af  Kreditorerne  mod  en  paa- 
faldende  billig  Leje  at  overlade  Familien  det  Nødvendigste 
af  Bohavet,  som  han  havde  ladet  sig  tilslaa.  Suderup 
underskrev  naturligvis  Lejekontrakten  uden  Betænkning 
og  modtog  Møblerne.  Han  havde  nu  Fred  for  alle 
Udpantningstrusler  og  kunde  v^ed  enhver  given  Lejlighed 
som  Bevis  paa  Skæbnens  Uretfærdighed  fortælle  Lyst- 
havende, at  hans  Kone,  der  havde  fulgt  sit  Hjertes 
Røst  og  ægtet  en  begavet  Mand,  maatte  tage  tiltakke 
med  at  sidde  forstødt  og  forladt  paa  en  lejet  Stol  i  en 
ussel  Hytte,  paa  samme  Tid  som  hendes  Søster,  der 
havde  giftet  sig  med  en  eksamineret  Afskriver  <,  lod 
sig  kalde  Etatsraadinde  og  holdt  et  Palads  om  Vinteren 
og  en  Villa  om  Sommeren.  Om  han  virkelig  trode,  at 
det  var  af  egen  Drift,  hans  Kreditor  havde  overladt 
ham  det  omtalte  Bohave  uden  nogensinde  at  kræve 
ham  for  Lejen,  eller  han  anede,  at  dette  Arrangement 
var  et  Værk  af  en  lumpen  Slægtning,  som  havde  ærgret 
sig  over  de  Summer,  der  aarlig  var  medgaaede  for  at 
vedligeholde  hans  Ejendomsret   til  Borde   og  Stole  etc. 

—  det    skal   jeg   lade   usagt,    i   alt   Fald    var    han    for 
delikat  til  nogensinde  at  røbe  en  slig  Anelse. 


Jeg  behøver  vel  ikke  at  fortælle,  at  Siiderup  under 
alle  disse  Genvordigheder  forfaldt  mere  og  mere,  og  at 
han  efter  Haanden  tabte  den  Glorie,  der  havde  omgivet 
ham  i  den  første  Tid  af  hans  Ophold  i  Jylland.  Armod 
og  Forfald  havde  efter  Haanden  udelukket  ham  fra 
Omgangen  med  Flertallet  af  de  mere  ansete  Familier, 
og  for  dem,  der  endnu  ikke  havde  slaaet  Haanden  af 
ham,  var  han  bleven  til  en  Plage.  Verdens  Lumpenhed 
havde  forfulgt  ham  herovre;  han  var  snart  lige  saa  ked 
af  Byen  som  Byen  af  ham.  En  Dag  fortalte  han  de 
forbavsede  Smaastadsfolk,  at  han  hayde  besluttet  at 
forlade  det  uskønsomme  Jylland  og  søge  Ansættelse  i 
Hovedstaden,  hvor  man  bedre  vilde  vide  at  sætte  Pris 
paa  ham.  Der  var  blevet  et  lille  Undergraverembede 
ledigt  ved  en  af  Kirkerne,  det  vilde  han  søge. 

Det  er  ikke  sært,  at  Folk  tror  saa  lidt  paa  An- 
befalinger. Næppe  nogensinde  har  en  Ansøger  fremlagt 
Vidnesbyrd,  der  var  mere  glimrende  end  dem,  Suderup 
medførte  fra  Købstadens  Honoratiores ;  havde  de  ønsket 
at  beholde  ham,  kunde  de-um.ulig  have  været  saa  ivrige 
for  at  anbefale  ham  som  nu,  da  det  var  deres  højeste 
Ønske  at  blive  ham  kvit.  Dog  var  det  ikke  Anbefalingerne, 

der  hjalp  ham  til  Embedet;  det  var  —  mærkeligt  nok 
—  hans  mindre  anbefalende  Ydre. 

Sine  Attester  havde  han  sendt  til  København  med 
Byfogden,  der  var  taget  herover  i  Embedsforretninger 
og  havde  lovet  personlig  at  virke  for  hans  Forflyttelse. 
Den  gode  Mand  holdt  Ord;  han  henvendte  sig  til  ved- 
kommende Eksellence,  der  i  sin  Tid  havde  været  hans 
Kontubernal,  og  for  yderligere  at  anbefale  sin  Klient 
omtalte  han  sammes  Familieforhold  til  min  fornemme 
Svoger;  det  var  det  Værste  og  Bedste,  han  kunde 
gøre!  »Min  Svoger  Etatsraaden«  havde  netop  kort 
Tid  forud  paa  den  offenlige  Livs  Kampplads  haft  et 
Sammenstød  med  Eksellencen,  og  denne  havde  derved 
faaet  et  lille  Nederlag  at  hævne  —  han  beklagede 
derfor,  at  der  næppe  vilde  lade  sig  gøre  Noget  for 
Suderup. 

Da  Byfogden  kom  tilbage  med  den  Besked,  be- 
sluttede Suderup  selv  at  forsøge  sin  Lykke.  Han  rejste 
herover,  søgte  og  fik  Avdiens  hos  Eksellencen.  Denne 
betragtede  en  Tid  lang  med  et  dæmpet  Smil  Supli- 
kantens  reducerede  Skikkelse:  han  var  forfalden,  fattig 
og  fordringsfuld,  det  saa  han  ved  første  Øjekast. 

—  Deres  nuværende  Kaar  er  nok  meget  knappe? 
spurgte  han  deltagende. 

—  Omtrent  Vand  og  Brød,  Deres  Eksellence! 

—  De  har  Familie? 

—  Kone  og  syv  Børn,  Deres  Eksellence! 

—  Har  De  Paarørende  her  i  Byen? 

—  Alle  mine  nærmeste.  Min  Svoger,  Etatsraad 
Svingelberg  .  .   . 

—  Ah,  Etatsraaden  er  Deres  Svoger  I  Det  er  en 
Mand,  for  hvem  jeg  nærer  den  største  Højagtelse,  og 
hvem  det  vilde  være  mig  særdeles  kært  at  kunne  gere 
en  Glæde.     Saa  han  er  Deres  Svoger? 

—  Ja,  Deres  Eksellence,  min  Svoger  og  min  bedste 
Ungdomsven  og  Skolekammerat  tillige. 

—  Saa  vilde  det  vist  være  ham  overordenlig  be- 
hageligt at  se  Dem  ansat  her  i  Byen  — 

—  Det  er  jeg  overbevist  om,  Deres  Eksellence ! 

—  Da  glæder  det  mig,  at  jeg  er  i  Stand  til  at 
berede  ham  denne  Behagelighed  paa  samme  Tid,  som 
jeg  foretrækker  den  bedst  anbefalede  af  alle  Ansøgerne. 
Jeg  haaber,  at  der  ikke  skal  være  Noget  til  Hinder  for 
Deres  Ansættelse. 

Han  bukkede.  Avdiensen  var  forbi,  og  Suderup 
skred  gennem  Forværelset,  kroende  sig  som  aldrig  før. 
Havde  en  Fysiognom  mødt  ham  saaledes  i  den  lurvede 
sorte  Dragt  med  Kjoleskøderne  struttende  af  Anbefalin- 
ger, mørkerøde  Kinder  og  blaaagtig  Snabel,  vilde  han 
ikke  kunne  have  undgaaet  at  opdage  Ligheden  mellem 
Svoger  Suderup  og  en  kalkunsk  Hane.  Eksellencen 
gned  Hænderne:  han  havde  taget  en  fin  Hævn  over 
Etatsraaden. 

Suderup  kom  saaledes  til  Byen  igen.  Han  undlod 
naturligvis  ikke  at  fortælle  sin  gamle  Ven  og  Svoger, 
Etatsraaden,  at  han  egenlig  var  den,  for  hvis  For- 
nøjelse Udnævnelsen  var  sket.  og  i  Anledning  deraf  at 
udbede  sig  et  Laan,  for  at  han  og  Hans  kunde  holde 
Indtog  i  Hovedstaden  paa  en  saadan  IMaade,  at  Fa- 
milien kunde  være  det  bekendt^.  Jeg  skulde  have 
baaret  adskillige  af  de  Ærgrelser,  Suderup  har  vMt 
mig,  med  større  Taalmodighed,  hvis  jeg  endda  havde 
haft  den  Fornøjelse  at  se  Patricierens':  Overraskelse, 
da  vPlebejeren  bragte  ham  Efterretningen  om  Avdien- 
sens  Udfald,  eller  den  at  høre,  hvorledes  han  bevidnede 
Eksellencen  sin  Taknemmelighed.  Disse  Fornøjelser 
gik  jeg  imidlertid  Glip  af;  Fortrædelighederne  derimod 
udeblev  ikke. 

Suderup  havde  ikke  ustraffet  i  ti  Aar  fungeret  som 
det  gode  Hoved  blandt  de  halv-  og  helforfaldne  Smaa- 
borgere  og  Storbønder,  der  udgjorde  den  faste  Stok 
paa  >. Vinhuset c^  i  den  lille  Købstad.  Var  han  mig 
ubehagelig,  da  han  rejste  bort,  saa  var  han  bleven  mig 
aldeles  ufordragelig,  da  han  kom  tilbage.  Det  var 
gaaet  ham,  som  det  plejer  at  gaa  de  middelmaadige 
Skuespillere,  der  kommer  til  at  spille  Hovedroller  paa 
Provinsteatrene:  han  havde  tilegnet  sig  alle  de  Unoder, 
der  efter  Haanden  udvikler  sig  af  at  bejle  til  et  ukritisk 
Publikums  Bifald.  Rumlende  Patos,  hysterisk  Senti- 
mentalitet   og    bajadsagtig    Komik    sætter    lettest    de 

groveste  Næver  i  Bevægelse,  de  grove  Næver  giver  de 
lydeligste  Klap,  og  Klap  er  Saltet  paa  Skuespillerens 
daglige  Brød:  derfor  kan  jeg  til  Nød  undskylde  disse 
Gøglerunoder  hos  Folk,  der  er  vante  til  at  gaa  med 
Silkedragter  af  Shirting,  Guldkæder  af  Messing  og 
Lemmer  af  Bomuldsvat;  men  træffer  jeg  dem  hos  Per- 
soner, der  aldrig  har  haft  Fødderne  paa  de  skraa 
Brædder,  saa  ærgrer  jeg  mig,  og  aldrig  har  jeg  truffet 
noget  Menneske,  der  i  denne  Henseende  gav  mig  saa 
yppig  Anledning  til  Ærgrelse  som  Suderup.  Han  var 
kommen  saa  vidt,  at  han  ikke  kunde  sige  en  alvorlig 
Sætning  uden  at  bøje  Panden  frem,  se  gennem  øjen- 
brynene og  tale  nede  i  Halstørklædet;  han  var  ikke  i 
Stand  til  at  gøre  den  simpleste  Hverdagsbemærkning 
uden  at  betone  den,  som  om  det  var  et  Orakelsvar, 
han  forkyndte,  og  bag  efter  at  se  sig  om  efter  Be- 
undring med  en  Mine  som  en  Badutspringer,  der  har 
gjort  en  Nonplusultra-Saltomortale;  og  drejede  Samtalen 
sig  om  en  Genstand,  der  tillod  ham  at  være  morsom, 
kom  han  med  den  ene  Brander  værre  end  den  anden 
og  g^v  selv  Signalet  til  at  le  ad  dem;  for  en  Sikker- 
heds Skyld  havde  han  vænnet  sig  til  at  være  sin 
egen  Klakør. 

Tænk  Dem,  ærede  Læsere,  hvad  det  vil  sige  for 
et  Menneske,  der  har  mine  Anlæg  til  at  ærgre  sig,  at 
have  et  Menneske  med  et  saadant  Væsen  til  Paa- 
rørende!  Jeg  behøvede  jo  slet  ikke  at  komme  i  Berørelse 

med  ham,  vil  man  maaske  sige.  Nej  ganske  vist  be- 
høver jeg  ikke  ham,  og  dersom  han  ikke  havde 
behøvet  mig,  vilde  jeg  naturligvis  lige  saa  let  have 
kunnet  undgaa  ham,  som  min  fornemme  Svoger;  men 
Ulykken  er,  at  han,  eller  rettere  sagt  hans  Familie, 
altid  har  behøvet  mig,  siden  han  kom  til  Byen,  og 
skønt  jeg  næsten  aldrig  har  kunnet  se  eller  høre  ham 
uden  at  ærgre  mig,  har  jeg  følgelig  for  min  Søsters  og 
Børnenes  Skyld  været  nødsaget  til  at  gøre  Vold  paa 
mig  selv  og  taale  hans  Omgang.  Den  Selvbetvingelse, 
det  har  kostet  mig  ikke  at  røbe  mine  Ærgrelser,  har 
imidlertid  altid  givet  mit  V^æsen  et  vist  forkuet  Præg  i 
hans  Nærhed,  og  da  han,  der  kun  er  vant  til  at  beundre 
sig  selv  og  tro  sig  beundret  af  Alle,  naturligvis  ikke 
har  kunnet  tænke  sig  Muligheden  af,  at  hans  Person 
kunde  vække  Antipati,  eller  at  hans  Aandrighed  kunde 
virke  paa  et  Nervesystem  som  Griffelskraben  og  Sav- 
filen, har  han  formodenlig  betragtet  min  Tilbageholden- 
hed som  den  svagere,  mindre  begavede  Naturs  For- 
sagthed lige  over  for  Geniet  og  anset  det  for  sin  Pligt 
at  sætte  Mod  i  mig,  ti  jo  tydeligere  han  har  set  min 
Skyhed,  jo  tydeligere  har  jeg  maattet  føle  hans  Be- 
stræbelser for  at  gøre  sig  gemytlig  og  familiær.  Naar 
jeg  for  saa  vidt  muligt  at  undgaa  ham  har  trukket 
mig  tilbage  i  en  Krog,  har  han  straks  taget  Plads  ved 
min  Side  og  klappet  mig  paa  Skuldren;  naar  jeg  er 
bleven   forstemt   over  hans   modbydelige  Kældermands- 

vittigheder,  har  han  altid  søgt  at  opmuntre  mig  ved  at 
forcere  sin  Aandrighed  og  Latter  i  det  Utaalelige,  og 
naar  jeg  har  gjort  mig  Umage  for  at  forsvinde  af 
Skamfuldhed  paa  hans  Vegne,  har  han  stadig  søgt  at 
trække  mig  frem  som  en  forknyt  Stakkel,  der  stod 
under  hans  særlige  Beskyttelse,  og  for  at  laane  mig 
den  manglende  Glans  givet  mig  det  Vidnesbyrd,  at 
han  og  jeg  i  Grunden  var  to  Sjæle  og  én  Tanke. 
i  Man  skulde  ikke  tro  det-  —  sagde  han  en  Gang  ved 
en  slig  Lejlighed  —  »men  Svoger  Jonas  og  jeg  er  i 
Grunden  to  Alen  af  et  Stykke;  Forskellen  er  blot,  at 
hvad  der  vender  udad  hos  mig,  vender  indad  hos 
ham-^^.  Han  vendte  naturligvis  Retten  ud,  og  jeg 
Vrangen  —  man  behøvede  altsaa  blot  at  betragte 
Suderups  ydre  Menneske  for  at  faa  et  Begreb  om, 
hvordan  jeg  saa  ud  indvendig.     En  smuk  Attest! 


Den  Sætning,  at  vi  To  hører  sammen  som  Rette 
og  Vrange,  Lys  og  Skygge,  For  og  Bag,  har  han  lagt 
til  Grund  for  hele  sin  Opfattelse  af  Forholdet  mellem 
os  og  gennemført  med  en  utrolig  Konsekvens. 

Han  havde  maattet  indrømme,  at  han  som  en 
Mand,  der  havde  Familie  uden  at  kunne  forsørge  den, 
strængt  taget  manglede  Noget,  og  da  han  hos  mig, 
der  kunde  forsørge  en  Familie  uden  at  have  nogen, 
fandt   en   tilsvarende   modsat  Mangel,   saa   var  det  ham 

indlysende,  at  vi  var  skabte  til  at  fuldstændiggøre  hin- 
anden. Han  var  et  Geni,  der  savnede  praktisk  Sans, 
jeg  var  en  praktisk  Mand,  der  savnede  Geni.  Han 
havde  fuldt  op  af  Aarsager  til  Ærgrelser  og  Bekym- 
ring, men  tog  sig  ikke  af  dem,  jeg  gjorde  ikke  Andet 
end  ærgre  og  bekymre  mig  uden  at  have  Aarsag 
dertil  —  o.  s.  v.  Plebejerne  har  lige  fra  Oldtiden  af 
været  Kommunister,  og  han  havde  jo  altid  været 
Plebejer.  Som  saadan  fandt  han,  at  Mangel  og  Over- 
flod paa  begge  Sider  burde  udjævnes  ved  det  ideale 
Fællesskab,  og  at  følgelig  hans  Børn  burde  være  mine 
Børn,  hans  Gæld  min  Gæld  og  hans  Bekymringer 
mine  Bekymringer;  til  Gengæld  kunde  vi  jo  saa 
betragte  min  Formue  som  hans  Formue.  Det  gik 
lige  op. 

Jeg  har  aldrig  været  Kommunist  og  er  følgelig 
ingensinde  gaaet  ind  paa  dette  Fællesskab,  men  hvad 
hjælper  det,  at  jeg  fatter  Beslutninger  om  at  vise  ham 
Grænsen  mellem  Mit  og  Dit?  Naar  han  har  brugt 
Sit  op,  kommer  Turen  til  Mit  alligevel.  ^Jeg  har  ikke 
en  Skilling«,  siger  han  saa  til  Familien  og  gaar  sin 
Vej.  Det  kan  jeg  ikke  sige,  og  følgelig  bliver  det 
mig,  der  maa  sørge  for,  at  den  ikke  lige  frem  kommer 
til  at  lide  Nød. 

Og  Verden,  den  fromme,  medlidende  Verden,  der 
altid  sympatiserer  med  det  Ynkelige,  stiller  sig  naturlig- 

vis  aldeles  paa  Suderups  Side.  Godtfolk,  som  hverken 
kender  ham  eller  mig,  er  fuldkommen  enige  om  at 
opfatte  og  bedømme  mig  som  Suderups  Suplement. 
Om  ham  siger  de:  Det  er  en  stor  Synd,  at  den 
begavede  Mand  skal  gaa  til  Grunde  af  Næringssorg !  <- 
—  om  mig  siger  de:  >^Det  er  en  stor  Skam,  at  den 
velhavende  Mand  lader  sine  Allernærmeste  sidde  i 
Fattigdom  og  Elendighed  !& 


I  giftefærdige  Ungkarle,  der  ikke  har  Mod  til  at 
paatage  Jer  Ægteskabets  Forpligtelser,  spejl  Jer  i 
mit  Eksempel  og  betænk  Jer  aldrig  paa  at  foretrække 
dem  for  Svogerskabets!  Man  dømmer  ikke  nær 
saa  strængt  om  den,  der  er  Ægtemand  og  Fader,  som 
om  den,  der  er  Ungkarl  og  Svoger,  og  saa  er  det 
dog  langt  behageligere  at  forsørge  sin  egen  Familie 
end  sin  Svogers' 

Husk,  at  sin  Kone  vælger  man  selv,  men  har  man 
en  eneste  ugift  Søster,  kan  man  aldrig  være  sikker  for 
at  faa  en  Svoger,  som  hedder  Suderup! 

Jeg  har  nu  den  Ærgrelse  at  se  et  Menneske,  der 
hverken  ved  Blodets  mystiske  Baand  eller  ved  Venskabs- 
forhold eller  ved  Overenskomst  eller  blot  simpelt  hen 
som  værdig  Trængende  har  faaet  Krav  paa  mig,  et 
Menneske,    som    jeg   har   gjort    alt   Muligt   for   ikke   at 

komme  i  Berørelse  med,  og  for  hvem  jeg  altid  har 
næret  samme  Sky  som  for  Tudser  og  Edderkopper  — 
tage  sig  de  samme  Rettigheder,  som  man  ellers  kun 
skænker  den,  man  elsker  højst  af  Alle  og  selv  har 
valgt  til  sin  Halvdel,  betragte  Mit  som  Sit  og  sine 
Børn  som  mine  Børn.  Det  kommer  der  ud  af  at  være 
Pebersvend ! 


VI. 

RÆ^ND  SKAB. 

Fru  Landsskræk  og  hen- 
des Dygtighed.    Hvordan 
hun  tog  sig  af  mig.   Hvor- 
dan hun  forstod  en  halv- 
kvædet   Vise.      Hvordan 
jeg   rejste   bort    og   kom 
hjem  igen.    Hvordan  jeg 
blev  gratuleret  paa  Vers 
og  Prosa.     Hvordan  det 
endte  og  hvad  Folk  sagde 
derom.     Fanden  og  hans 
Oldemoder.      En    Dames   Rettigheder.      Opofrende   Velgørenhed.      En 
mystisk  Undsigelse.      Spurv   i   Tranedans.      Varslerne   bliver   værre   og 
værre.     Jeg   bliver    endelig   til  Noget    og  faar  at  vide,    hvordan   jeg   er 
blevet  det.     Topmaalet  paa  mine  Ærgrelser. 


r  rænde  er  Frænde  værst  —  sagde  Ræven,  han  saa  de 
røde  Hunde.  Er  Svogerskab  et  mistænkeligt  Forhold, 
saa  er  det  Frændskab,  der  hører  en  Tønde  Kridt  til  at 
udregne,   ikke  noget  bedre,    og   uhyggeligst   bliver   det, 

naar  det  ved  en  ulykkelig  Krydsning  i  Stamtavlen 
berettiger  et  og  samme  Individ  til  paa  en  Gang  at 
optræde  med  flere  forskellige  Slægtleds  Fordringer,  f.  Eks. 
med  Krav  paa  Ærbødighed  som  Tante,  paa  Opmærk- 
somhed som  Kusine,  og  paa  Omsorg  som  Niece. 
Jeg  har  et  Uhyre  i  min  Familie,  som  forener  disse  tre 
Prætensioner  med  alle  mulige  andre.  Det  er  min  Niece 
Fru  Urania  Landseck. 

Strængt  taget  er  vi  kun  et  Slags  Næst -Næst- 
Søskendebørn.  Jeg  har  akkurat  lige  saa  megen  Ret 
til  at  kalde  hende  Tante,  som  hun  til  at  kalde  mig 
Onkel;  Sagen  er:  at  vor  fælles  Stamtavle  er  kommen 
i  Urede  ved,  at  et  Par  af  vore  Aner  har  giftet  sig  ind 
i  en  yngre  Generation.  Min  Oldefader  paa  Mødrene- 
side giftede  sig  nemlig  i  sit  firsindstyvende  Aar  for 
tredie  Gang  og  valgte  naturligvis  en  ung  Pige  til  Brud. 
Hendes  Førstefødte  var  Faderen  til  Urania,  og  jeg 
paastaar  derfor,  at  hun  maa  være  min  Tante,  naar  hun 
endelig  skal  være  Noget.  Hun  beraaber  sig  derimod 
paa,  at  hendes  Mormoders  Moder  har  været  gift  med 
min  Farfader,  og  paastaar,  at  jeg  i  Kraft  af  dette 
Ægteskab  absolut  maa  være  hendes  Onkel,  og  naar 
hun  paastaar  Noget,  saa  er  det  bevist  med  det  Samme 
—  efter  hendes  Logik. 

Det  er  pudsigt  nok,  hvorledes  vort  Slægtskabs- 
forhold har  forandret  sig!  Da  jeg  var  en  halvvoksen 
Knøs,    var   hun  allerede  en  voksen  Pige  og  behandlede 

mig  som  Dreng,  for  da  var  hun  fire  Aar  ældre  end 
j^&>  og  da  var  jeg  hendes  Nevø.  Da  jeg  var  28  Aar, 
kom  vi  en  Gang  paa  Bal  sammen,  og  da,  husker  jeg 
tydelig,  kaldte  hun  mig  Fætter  og  regnede  ud,  at  vi 
akkurat  var  lige  gamle.  Nu  da  jeg  er  kommen  op 
i  de  Fyrre,  uden  at  hun  endnu  er  bleven  færdig  med  sit 
otteogtredivte  Aar,  nu  er  det  hendes  største  Glæde  at 
raabe    >Onkel!<   omkap  med  mine  smaa  Søsterdøtre. 

Et  maa  jeg  imidlertid  lade  hende;  De  forandrede 
Forhold  har  aldrig  forandret  hendes  Opførsel  mod  mig; 
hun  har  tyranniseret  mig  som  Tante,  tyranniseret  mig 
som  Kusine  og  tyranniseret  mig  som  Niece! 

Jeg  kom  før  til  at  kalde  hende  et  Uhyre.  Dertil 
har  jeg  mine  gyldige  Grunde.  Det  Betegnende  bos 
Fortidens  Uhyrer  var  jo,  at  to  uforenelige  Naturer  var 
blevne  sammensatte  i  deres  Væsen,  og  lige  som  Mino- 
tavren  var  halv  Mand,  halv  Tyr,  og  Sfinxen  halv 
Kvinde,  halv  Løve,  saaledes  er  hun  ikke  alene  halv 
Niece,  halv  Tante,  men  tillige  halv  Pige,  halv  Enke  og, 
hvad  der  er  værre  endnu,  halv  Blaastrømpe,  halv  Viking. 
Det  der  gør  hende  saa  forfærdelig,  er  at  hun  staar 
udenfor  alle  anerkendte  Kategorier  og  endda  har  til- 
egnet sig  alle  anerkendte  Forrettigheder.  Jeg  skal  for- 
søge at  give  Dem  en  Pennetegning  af  hende,  for  at  De 
kan  være  paa  Deres  Post,  hvis  dette  farlige  Væsen 
nogensinde  skulde  komme  til  at  krj-dse  Deres  Livsbane. 

Hun  hedder  egenlig  Uriane  Grip  —  Urania  er 
kun  et  Anagram  —  og  er  Datter  af  en  Søkaptajn,  der 
vekselvis  for  paa  Afrika  og  Vestindien  —  hvormed 
skal  jeg  lade  usagt.  Han  forliste  til  sidst  med  Mand  og 
Mus  (efter  Forlydende  i  Nærheden  af  en  engelsk 
Krj^dser)  og  efterlod  sin  Enke  i  smaa  Omstændigheder. 
Uriane  skal  lige  fra  Fødselen  have  været  et  mærk- 
værdigt Pigebarn;  hun  kom  til  Verden  med  Tænder, 
ja  man  vil  endogsaa  paastaa;  med  tydelige  Anlæg  til 
Knebelsbarter.  Om  hun  strængt  taget  nogensinde  i 
Følge  sit  Ydre  har  kunnet  henregnes  til  det  smukke 
Køn,  er  mere  end  tvivlsomt;  at  hun  i  Følge  sin  indre 
Begavelse  aldrig  har  hørt  til  det  svage,  er  derimod 
uden  for  al  Tvivl.  Allerede  som  Barn  var  hun  Ene- 
voldsherskerinde  i  sit  Hjem.  I  Skolen  var  Alle,  baade 
Lærerinder  og  Elever,  bange  for  hende.  Et  Par  unge 
Lærere,  der  efter  hendes  Mening  var  for  ^> vigtige  , 
gjorde  hun  efter  en  halv  Snes  Timer  aldeles  umulige. 
Da  hun  endnu  var  ganske  ung,  fik 
hendes  Moder  en  Gang  Tilbud  om  at 
bestyre  Huset  for  den  gamle  poda- 
gristiske  Kaptain  Landseck,  eller 
som  han  paa  Grund  af  sin  Urimelig- 
hed og  Ustyrlighed  almindelig  blev  kaldt  ved  Regimentet : 
»Kaptajn  Landsskræk<^.  Moderen,  der  var  en  fjærn  Slægt- 
ning til  den  forfærdelige  Hugaf  og  vidste,  at  han  plejede 
at  jage  sine  Folk  paa  Døren  efter  en  Maaneds  Forløb, 

turde  ikke  modtage  det  for  øvrigt  fordelagtige  Tilbud, 
men  Dagen  efter  fortalte  Frøken  Uriane,  at  hun  havde 
arrangeret  Sagen  med  den  Gamle,  og  Moderen,  der 
aldrig  havde  vovet  at  gøre  sin  Datter  imod,  maatte 
ogsaa  denne  Gang  lade  hende  raade  og  flyttede  ind 
hos  Kaptajnen.  Hvad  der  passerede  mellem  Frøken 
Uriane  og  den  gamle  Hr.  Urian  i  den  første  Maaned, 
véd  man  endnu  ikke  rigtigt.  Man  talte  om  ituslaaet 
Glas  og  Porcellæn  og  om  en  utallig  Mængde  Batailloner, 
Eskadroner  og  Regimenter  Djævle,  der  var  blevne  ud- 
kommanderede paa  gebrokkent  Tysk,  men  man  hviskede 
ogsaa  om  Sult,  klamme  Lagener  og  andre  lignende 
Korrektiver.  Naboerne  forsikrede  at  have  hørt  Gubben, 
der  under  Sygdomsanfaldene  ikke  kunde  rejse  sig  i 
Sengen,  dundre  i  Væggen  og  paa  Sengefjælen,  mens 
Frøkenen  aldeles  rolig  blev  siddende  ved  sit  Piano  og 
hamrede  Jean  de  Paris's  Aria:  »Jeg  bliver  her  og  holder 
Stand!«.  Nok  er  det:  Hun  blev  og  holdt  Stand,  og  inden 
kort  Tid  havde  hun  i  den  Grad  tæmmet  og  kuet  den  gamle 
Bramarbas,  at  han  ikke  havde  anden  Vilje  end  hendes. 
Efter  fire,  fem  Aars  Forløb  tog  hans  Sygdom  saa 
voldsomt  Overhaand,  at  Lægen  en  Middag  betrode  min 
tapre  Niece,  at  Gubben  kun  havde  nogle  faa  Timer 
tilbage.  Hun  var  ene  hjemme,  men  fattet  som  altid 
sendte  hun  øjeblikkelig  Bud  efter  Præsten,  gik  derpaa 
ind  til  Kaptajnen,  fortalte  ham,  hvad  Klokken  var 
slagen,    og   foreholdt   ham   med   sin   sædvanlige   uimod- 

staaelige  Energi  hans  sidste  Pligter.  Da  Moderen  hen 
imod  Aften  kom  hjem,  traf  hun  to  Syjomfruer  i  Færd 
med  at  klippe  sorte  Kjoler.  »Hvad  skal  det  betyde ?* 
spurgte  hun  forbavset.  »Min  Mand,  Kaptajnen,  er 
dødl«    svarede  Datteren  med  rolig  Værdighed. 

Den  ferme  Uriane  havde  friet,  staaet  Brud,  været 
Ægtehustru,  lukket  sin  salig  Mands  Øjne,  intraadt  i 
Enkestanden,  sendt  Anmeldelse  til  Skifteretten  og  Bud 
til  Snedkeren,  købt  Sørgetøj  til  alle  Husets  Folk,  og 
hvad  der  var  det  Vigtigste,  erhverv^et  sig  en  livsvarig 
Pension  —  Altsammen,  mens  Moderen  drak  et  Par 
Kopper  Kaffe  hos  en  gammel  Veninde. 

Saaledes  kom  hun  til  at  hedde  »Fru  Landsskræk< 
og  forenede  fra  det  øjeblik  af  alle  en  Kones  Friheder 
og  Forrettigheder  med  en  Piges  Fordringer  paa  Courtoisi 
og  en  Enkes  Krav  paa  Bistand  af  hele  Verden. 

Efter  at  have  tilkæmpet  sig  alle  disse  Herligheder 
erkendte  hun  ikke  mere  Begrebet  Umulighed,  naar  hun 
satte  sig  Noget  for, 


Kort  efter  optraadte  hun  som  Forfatterinde,  og 
intet  andet  skrivende  Væsen  har  nogensinde  udviklet 
en  saa  høj  Grad  af  Frodighed,  Frejdighed  og  Fler- 
sidighed, som  hun.  Ingen  Gren  af  Literaturen  har  hun 
skaanet;  Børnebøger,  Husholdningsbøger,  Andagtsbøger, 
Antologier,    Rejsebeskrivelser,    lyriske   Digte,    Dramaer, 

Eventyr,  Noveller,  politiske  Brochurer  og  pædagogiske 
Afhandlinger  —  Alt  har  været  hende  lige  let.  Uagtet 
hun  aldrig  havde  set  Andet  af  Soldaterlivet  end  Vagt- 
paraden paa  Kongens  Nytorv,  skrev  hun  i  1849  to  Bind 
»Scener  fra  Felten?,  og  skønt  hun  næppe  ret  mange 
Gange  har  knyttet  et  Køkkenforklæde  om  sit  Amazon- 
bælte,  har  hun  udgivet  baade  en  Koge-,  en  Sylte-  og  en 
Salte-Bog.  Og  det  er  ikke  nok,  at  hun  skriver  alle 
disse  Bøger,  hun  anmelder  dem  ogsaa,  hvor  hun  kan 
komme  til. 

Kært  Barn  har  mange  Navne.  Hun  har  selv  givet 
sig  saa  mange,  at  hun  aldrig  har  behøvet  at  slide  paa 
det,  hun  har  faaet  af  Præsten.  Naar  jeg  blot  nævner 
Pseudonymerne  »U-n-a«,  >>Ania'<,  »Tante  Urania'^;,  ^^En 
Kvinde«,  »Fru  — ck«,  saa  vil  Enhver  allerede  ved  at 
titte  i  en  Julekatalog  kunne  gøre  sig  et  Begreb  om 
hendes  Frugtbarhed.  Det  er  hende  Altsammen  I  — 
Recensenterne  har  af  alle  disse  Navne  lavet  ét.  De 
kalder  hende  >^Tante  Uha«. 

Men  »det  er  ikke  blot  i  Literaturen,  hun  har  ud- 
foldet en  saa  utrolig  Virksomhed.  Hverken  i  det  offen- 
lige  eller  det  private  Liv  findes  der  en  Vej  eller  Sti, 
paa  hvilken  man  er  sikker  for  at  møde  hende.  Hun 
har  allerede  længe  drevet  den  største  Kommissions- 
forretning i  Landet,  og  det  er  ikke  nogen  uheldig 
Betegnelse,  hendes  Bekendte  bruger,  naar  de  kalder 
hende     Københavns  Overformynderi«,  da  der  er  meget 

Faa  eller  rettere  sagt  Ingen,  der  vover  at  sætte  Grænser 
for  hendes  Myndighed,  mens  hun  efter  Haanden  har 
vænnet  sig  til  at  betragte  alle  Andre  som  Umyndige, 
paa  hvis  Vegne  hun  har  Fuldmagt  til  at  handle  efter 
Skøn  og  Smag.  Hun  anser  sig  som  enepriviligeret 
Forsyn  for  Enhver,  der  kommier  i  den  alierfj erneste 
Berørelse  med  hende,  og  hvorfor  skulde  hun  ikke  det? 
Hendes  Magt  er  stor  nok  til  at  gøre  de  mest  >. underlige 
Gerninger '<,  hendes  Visdom  vover  Ingen  at  betvivle, 
og  hendes  Godhed  — ?  —  Hun  lever  jo  blot  for  at 
tjene  sine  Medmennesker  I 

Jeg  skal  anføre  et  Par  Eksempler  paa  hendes 
Tjenstagtighed. 

For  et  Par  Aar  siden  havde  jeg  været  ubesindig 
nok  til  at  udtale  et  Ønske  i  hendes  Nærværelse.  Det 
skal  man  nemlig  vel  vogte  sig  for,  hvis  man  ikke  vil 
have  hende  til  at  besørge  dets  Opfyldelse. 

Jeg  havde  sagt:  >^Hvem  der  blot  kunde  faa  en 
Lejlighed  oppe  ved  Volden  til  Foraaret!« 

Et  Par  Dage  efter  kommer  -^  Overformynderiet« 
op  til  mig. 

—  Nu  har  jeg  Lejligheden  til  Dig! 

—  Hvad  for  en  Lejlighed? 

—  Den  ved  Volden:  To  rummelige  Værelser  og 
et  Kabinet,  prægtig  Udsigt  og  en  meget  vakker  ældre 
Kone  til  Værtinde!    Der  har  Du  Adressen. 

Jeg  gik  straks  hen  for  at  se  paa  Lejligheden,  men 
den  behagede  mig  ikke.  Dels  laa  den  lige  ved  den 
forhenværende  Nørreport,  hvor  man  ikke  har  Nattero 
længere  end  til  Klokken  Tre  for  Vognrummel,  hvilket  er 
en  stor  Ulempe,  naar  man,  som  jeg,  har  den  slemme 
Vane  at  ligge  vaagen  til  Klokken  To  —  og  dels  var 
Værelserne  uhyggelig  lave.  Da  jeg  sagde  den  gamle 
Frue,  der  viste  mig  Lejligheden,  at  den  slet  ikke  svarede 
til  mine  Fordringer,  og  at  jeg  følgelig  maatte  se  mig 
om  efter  en  anden,  saa  jeg,  at  hun  blev  aldeles  for- 
færdet. »Det  er  jo  dog  forskrækkeligt!«  raabte  hun. 
i- Og  Fru  Landseck,  som  sagde,  at  jeg  kunde  betragte 
Alting  som  afgjort!- 

Den  stakkels  Kone  havde  paa  hendes  Ord  givet 
Slip  paa  den  forrige  Lejer,  uagtet  hans  Opsigelse  var 
kommen  for  silde;  nu  var  hun  udsat  for,  at  Værelserne 
kom  til  at  staa  ledige,  hvilket  vilde  være  et  haardt 
Stød  for  hende,  der  kun  havde  sin  Enkepension  at  leve 
af  og  netop  havde  taget  en  saa  stor  Lejlighed  for  at 
kunne  dele  Værelserne  og  bo  billigt. 

Enden  blev  naturligvis,  at  jeg  maatte  give  Afkald 
paa  min  Nattero  og  flytte  op  ved  Nørrevold. 

Jeg  forsonede  mig  snart  med  mit  nye  Logis.  Min 
Værtinde  Fru  Salling  var  en  yderst  skikkelig  gammel 
Kone,  lidt  vel  gammeldags  i  sine  Anskuelser,  men 
inderlig  velvillig  og  velmenende.  Hun  havde  en  over- 
ordenlig  smuk   attenaarig  Datter   og   en   lille    Sønnesøn 

paa  seks  Aar,  der  havde  mistet  begge  sine  Forældre,  et 
Pragteksemplar  af  »les  enfants  terribles  .  Det  varede 
ikke  længe,  før  jeg  var  som  hjemme  i  Familien,  og 
efter  Haanden  avancerede  jeg  til  Fruens  altbetroede 
Raadgiver,  Frøken  Alvildas  Sproglærer  og  den  lille 
Rolfs  Legekammerat  eller  Bussemand  efter  Omstændig- 
hederne. Et  Par  Aftener  om  Ugen  havde  jeg  nu 
besatte  med  at  læse  Fransk  og  rette  Stil  for  min 
smukke  Elev,  fortælle  Krøniker  for  Puslingen  og  fungere 
som  Mægler  og  Tolk  mellem  Fruen  og  den  unge 
Kunstner,  der  havde  lejet  Kvistværelset.  De  To  dis- 
puterede altid.  Han  var  lige  saa  langt  forud  for  vor 
Tid,  som  hun  var  bag  efter  den,  og  da  de  begge  — 
som  Damer  og  Kunstnere  i  Almindelighed  —  ansaa  sig 
for  emanciperede  fra  det  Pedanteri,  som  man  kalder 
Logik,  førte  deres  Disputer  ofte  til  de  mest  overraskende 
Resultater.  Disse  Aftener  og  især  den  Fornøjelse,  jeg 
havde  af  mine  Lektioner,  forsonede  mig  inden  kort  Tid 
med  Mælkevognenes  Rumlen,  de  stejle  og  smalle  Trapper 
og  det  lave  Loft  —  jeg  tror  endogsaa  at  de  halvvejs 
forsonede  mig  med  Tante  Urania. 


Paa  den  Tid  besøgte  jeg  stundom  en  F'amilie,  hos 
hvem  hun  ogsaa  havde  sin  Gang  i  Huset.  En  Aften 
var  jeg  i  denne  Familie  kommen  i  Selskab  med  et  Par 
gamle  Frøkener,  der  gjorde  sig  al  mulig  Umage  for  at 

lovprise  den  ugifte  Stands  Herligheder.  Jeg  fandt  mig 
som  Følge  heraf  forpligtet  til  at  fremhæve  dens  Skygge- 
sider og  kom  til  at  tale  mig  varm  i  min  Iver  for  at 
forsvare  Ægteskabets  Rønnebær,  der  efter  Vestalindernes 
Forsikring  skulde  være  saa  utaalelig  sure. 

Med  Et  følte  jeg  en  tung  Haand  paa  min  Skulder, 
jeg  vendte  mig  og  saa  —  mit  Uhyre  af  Niece. 

—  Naa,  saa  det  er  kommet  saa  vidt  med  Dig, 
Onkel  Jonas?    Det  glæder  mig  virkelig! 

—  Hvilket? 

—  At  Du  endelig  tænker  paa  at  gifte  Dig. 

—  Hvor  har  Du  det  fra? 

—  Fra  Din  Begejstring  for  Ægtestanden.  Naa, 
det  var  saamænd  ogsaa  paa  Tide. 

I  min  Angst  for,  at  hun  straks  skulde  løbe  hen  og 
løse  Kongebrev,  begik  jeg  en  ny  Ubesindighed:  jeg 
indlod  mig  paa  Forklaringer. 

—  Nej,  det  er  endnu  t>^e  tredive  Aar  for  tidligt. 
Man  maa  være  en  hel  Del  ældre  end  jeg,  før  man  har 
Lov  at  gaa  i  Barndom  og  gøre  Børnestreger.  En 
Pebersvend  paa  nogle  og  Fyrre  er  den  miserableste 
Brudgom,  en  ung  Pige  kan  faa.  Han  er  for  gammel 
til  at  leve  med  hende  og  for  ung  til  at  dø  fra  hende. 

—  Ja,  hvem  siger  ogsaa,  at  det  just  skal  være  en 
ung  Pige? 

Jeg  blev  mere  og  mere  hed  om  Ørene  og  besluttede 

at  udtale  mig  saa  tydeligt,  at  hun  ikke  skulde  kunne 
misforstaa  mig. 

—  Ih,  det  siger  sig  selv!  —  Naar  galt  skal  være, 
kan  man  til  Nød  forstaa,  at  en  smuk  ung  Pige  kunde 
bringe  Hovedet  i  Ulave  paa  en  gammel  Kavaler,  men 
at  han  skulde  gore  sig  til  Nar  for  en  halvgammel 
Dames  Skyld  —  det  er  virkelig  for  meget  forlangt. 
Den  Slags  Inklinationer  vokser  vi  fra,  naar  vi  beg}-nder 
at  gaa  med  Frakke. 

—  Xu  ja,  ja.  Onkel!  Der  er  vist  heller  ikke  Noget 
i  V^ejen  for,  at  Du  kan  faa  en  ung  Pige  endnu. 

—  Nok  muligt,  men  ser  Du:  de  unge  Piger  er  to 
Slags.  Man  har  baade  Roser  og  Lavendler.  Lavend- 
lerne kan  være  meget  rare,  beskedne  Blomster,  de 
skal  være  over  Maade  villige  og  tage  til  Takke  med 
hvilken  som  helst  Plads,  de  faar  —  men  jeg  holder  nu 
en  Gang  ikke   af  Lavendler;    og   hvad  Roserrte   angaar 

—  de  har  allesammen  for  god  Smag  til  at  nogen  af 
dem  skulde  lade  sig  binde  op  til  en  gammel  overvintret 
Kaalstok! 

—  Naa  saadan  at  forstaa!  — 

Mere   sagde   Tante   Urania   ikke,   men   hun   tænkte 

—  og  hun  handlede! 


Et  Par  Dage  efter  denne  Samtale  maatte  jeg  gøre 
en   Rejse   over   til  Jylland.      Da    jeg   kom   tilbage,    var 

Alting  derhjemme  saa  forandret,  at  jeg  var  nær  ved 
ikke  at  kende  Huset  igen. 

Jeg  havde  faaet  nye  Gardiner,  et  nyt  smukt  Pibe- 
brædt  med  Lilier,  Fuksier  og  Glemmigejer  paa  og  et 
nydeligt  broderet  Tæppe  under  mit  Arbejdsbord;  mine 
Vinduer  var  forvandlede  til  en  Blomsterhave:  Fire  af 
Frøken  Alvildas  smukkeste  Roser,  to  store  blomstrende 
Nerier,  og  jeg  véd  ikke  hvor  mange  Resedaer,  Levkøjer 
og  Nelliker  duftede  mig  i  Møde. 

»Men  hvad  er  det.  De  har  gjort,  bedste  Fru  Sal- 
ling?« udbrød  jeg  aldeles  overvældet  af  al  den  Stads 
og  Blomsterduft. 

»Vi  har  tænkt  paa  Dem,  mens  De  var  borte,  som 
De  serl«  svarede  den  Gamle  og  klappede  mig  paa 
Skulderen. 

Jeg  søgte  nu,  saa  godt  jeg  kunde,  at  takke  Moder 
og  Datter  for  denne  Overraskelse.  Moderen  smiskede, 
gik  bag  ved  Datteren  og  gjorde  et  betydningsfuldt 
Kast  paa  Hovedet,  der  sagde  saa  meget  som:  Det  er 
hende,  der  er  Mester  for  det  Altsammen  1  Jeg  for- 
doblede altsaa  mine  Taksigelser  til  den  unge  Pige,  og 
i  det  Samme  listede  Mama  sig  bort. 

Alvilda  havde  endnu  ikke  talt  et  Ord,  hun  var 
purpurrød  helt  op  til  de  smukke  Øjne,  men  efter  et 
umiskendeligt  Træk  ved  Munden  at  dømme  syntes  det 
snarere  at  være  Harme  end  Undseelse,  der  farvede 
hendes  Kinder. 

»De  har  ikke  det  Mindste  at  takke  mig  for.  Det 
er  Moder,  der  har  flyttet  Urtepotterne  herind ^r  —  for- 
sikrede hun  med  en  Iver,  som  om  det  var  en  oprørende 
Mistanke,  hun  forsvarede  sig  imod. 

—  Er  det  ogsaa  Deres  Moder,  jeg  har  at  takke 
for  det  nydelige  Logis,  mine  uartige  Piber  har  faaet? 

—  Ja  I  Broderiet  havde  jeg  foræret  Moder  til  en 
Cachedésordre.  Det  er  hende,  der  har  ladet  det  ind- 
fatte til  Pibebrædt. 

—  Og  det  smukke  Tæppe,  som  jeg  næppe  vil 
kunne  nænne  at  sætte  mine  Fødder  paar 

—  Det  havde  jeg  rigtig  nok  tænkt  at  bede  Dem 
modtage  som  en  ubetydelig  Tak  for  al  den  Tid,  De 
har  spildt  paa  at  læse  med  mig.  Jeg  flk  Hr.  Malmberg 
(den  omtalte  unge  Kunstner)  til  at  tegne  ^Mønstret,  og 
havde  tænkt  at  arbejde  derpaa  i  mine  Fritimer,  saa  det 
kunde  blive  færdigt  til  Deres  Fødselsdag;  men  et  Par 
Dage  efter  at  De  var  rejst,  købte  Moder  Garn  og 
Canevas  for  sin  egen  Regning  og  sagde,  at  Tæppet 
skulde  være  færdigt,  naar  De  kom  hjem.  Hun  har  vist 
syet  flere  Sting  derpaa  end  jeg.« 

I  det  Samme  blev  Døren  langsomt  aabnet,  blot 
saa  meget,  at  jeg  kunde  se  den  Hlle  Drengs  ene  Øje 
titte  ind  til  mig.  />  Kom  kun  ind,  Rolf  I«  raabte  Frøkenen, 
men  i  Stedet  for  at  adlyde  trak  Spilopmageren  Døren 
i  og  brast  ud  i  et  Fnis. 

Hr.  Tværmose  er  kommen  tilbage  !<^   fortsatte  hun. 

>Jeg  véd  det  nok!«    raabte  den  Smaa. 

—  Hvorfor  kommer  Du  da  ikke  ind  og  hilser 
paa  ham? 

—  Bedstemoder  sagde,  jeg  maatte  ikke! 

Atter  forekom  det  mig,  som  om  jeg  saa  et  Glimt 
af  den  samme  Rødme,  der  viste  sig,  da  den  Gamle 
forlod  os,  men  denne  Gang  lod  det  til,  at  Frøkenens 
Harme  skulde  gaa  ud  over  Tjenestepigen,  der  havde 
glemt  at  bringe  frisk  Vand  ind,  hun  greb  Karafifen  og 
skyndte  sig  ud,  smaaskændende  over,  »at  Stine  Ingen- 
ting kunde  huske«. 

Nu  aabnedes  atter  Dørsprækken.  »Maa  jeg  komme?« 
hviskede  den  lille  Uglspil,  idet  han  stak  Hovedet  ind 
og  saa  sig  om  til  alle  Sider. 

»God  Dag  Pusling!«  raabte  jeg.  Det  var  vor 
sædvanlige  Hilsen.  Hver  Morgen,  naar  han  var  bleven 
klædt  paa,  plejede  han  at  gøre  mig  sin  Opvartning,  og 
Ceremoniellet  var  da,  at  jeg  sagde:  ^God  Morgen 
Pusling!«  og  rakte  Haanden  ud,  hvorpaa  han  svarede: 
»Tak  Gamle!  og  gav  mig  et  forsvarligt  Dask.  Nu 
blev  han  derimod  staaende  og  stirrede  paa  mig,  halv 
flov  og  halv  skælmsk,  indtil  mit  Blik  blev  ham  for 
skarpt,  da  bøjede  han  Hovedet,  bed  sig  i  den  ene 
bøjede  Pegefinger  og  vendte  sig  bort. 

—  Naa  —  hvorfor  svarer  Du  ikke? 

vGod  Dag,  Hr.  Tværmose!«  svarede  han  undselig, 
brast  ud  i  en  Fnisen  og  løb  ind  i  den  anden  Stue. 

»Kalder  Du  det  en  Hilsen?  ^    raabte  jeg  efter  ham. 
Da   aabnedes   Dørsprækken    igen.      Det   lille   Krøl- 
hoved viste  sig  i  Aabningen. 

:;Bedstemoder  har  sagt,  at  jeg  aldrig  mere 
maa  kalde  Dig  for  ;.  Gamle  k  —  hviskede  han 
saa  sagte,  han  kunde. 

Dermed  slog  han  Salsdøren  i  og  løb 
sin  Vej. 

Hvad  skulde  det  betyde? 
'^S  Xu  gik  Korridordøren  op.     Det  var  Vand- 

iPiP       karaffen,  der  kom  ind,    baaren  af  Stine,    den 
■ '  nye  Pige  —  et  ]\Iønsterbillede  af  en  nymodens 

københavnsk  Pernille.  Idet  hun  gik  med  Vandflasken 
gennem.  Stuen,  løftede  hun  ikke  Øjnene  op  fra  den, 
men  bar  den  hen  paa  Bordet  med  samme  Forsigtighed, 
som  om  det  havde  været  en  svimlende  fuld  Tekop. 
Ved  Bordet  blev  hun  staaende  en  Stund  og  puslede 
med  Vandglasset  og  mine  Lysestager,  der  aldeles  ikke 
behøvede  at  flyttes,  og  greb  her  Lejligheden  til  i  Ro 
og  ^lag  at  holde  Mønstring  over  min  Person  i  Spejlet. 
Optiken  lod  imidlertid  til  at  være  hende  en  aldeles 
fremmed  Videnskab.  Det  var  aabenbart,  at  hun  slet 
ikke  tænkte  sig  den  Mulighed,  at  jeg  kunde  se  hendes 
Ansigt  lige  saa  godt,  som  hun  saa  mit  i  Spejlet.  Hun 
gav  mig  derfor  god  Tid  til  at  observere  de  vekslende 
Udtryk  i  hendes  Minespil:  først  en  forventningsfuld 
Nysgærrighed   —   saa   en   Studsen,    som    om   hun    ikke 

vilde  tro  sine  Øjne  —  saa  en  stigende  Forbavselse, 
indtil  hun  snarere  tabte  Lysestagen,  end  satte  den  fra 
sig,  idet  der  undslap  hende  et  dæmpet  Udraab,  der  i 
mine  Øren  lød  som  et  »Ih  Du  Fredsens!«  —  saa  en 
Blanding  af  Haan  og  Medynk  —  saa  et  Suk  med  opad- 
vendte Blikke  —  og  til  Sidst  et  inderligt  satirisk  Smil 
med  sammenpressede  Læber,  et  Nik  og  et  halv  højt: 
i>Naal«  —  Derpaa  Højre  om  og  ud  igen  uden  at  lade, 
som  hun  havde  set  mig! 

Hvad  var  Meningen  med  alt  Dette? 

Om  Aftenen  drak  jeg  Te  inde  hos  Familien.  Al- 
vilde  var  ikke  ret  i  Humør:  hun  var  høflig  og  elsk- 
værdig, som  altid,  men  paafaldende  ordknap;  især 
vogtede  hun  sig  meget  samvittighedsfuldt  for  at  slaa 
ind  i  den  fortrolige  Tone,  der  opstaar  af  sig  selv^  mellem 
unge  Piger  og  deres  Onkler,  og  som  forhen  havde 
hersket  mellem  os.  Moderen  derimod  havde  ret  faaet 
Munden  paa  Gled,  hun  var  saa  moderlig  og  kærlig  mod 
mig,  som  hun  aldrig  havde  været  før.  Hun  havde 
tusinde  Ting  at  fortælle  mig  og  lige  saa  mange  at 
spørge  mig  om;,  det  lod  til,  at  hun  interesserede  sig 
for  enhver  Ubetydelighed,  der  vedkom  mig,  og  forud- 
satte en  lignende  Interesse  fra  min  Side.  Hun  spurgte 
mig  til  Raads  om  Dækketøj,  der  skulde  købes  —  hun 
vilde  vide  min  Mening  om,  hvorvidt  det  var  bedst,  at 
Alvilde  lærte  at  koge  »hos  den  engelske  Minister  eller 
i   Kongens  Klub«    —   hun    fortalte,    at    hendes  Broder 

havde  lovet  Datteren  et  nyt  Piano,  og  spurgte,  om  jeg 
syntes,  hun  skulde  vælge  et  opretstaaende  eller  et  tafifel- 
formigt  —  ja  mens  Frøkenen  skænkede  Te,  vilde  den 
Gamle  endogsaa  høre  mit  Votum  i  det  vigtige  Spørgs- 
maal :    Krølhaarsmadradser  eller  Fjerdyner. 

Under  en  Pavse  faldt  det  mig  ind  at  spørge,  hvor- 
ledes den  unge  Hr.  Malmberg  befandt  sig. 

—  Ja  det  maa  Vorherre  vide !  Vi  har  ikke  set  ham, 
siden  et  Par  Dage,  efter  at  De  rejste. 

—  Hvad!    Har  han  ikke  været  her  siden? 

»Jo — o !  Men  Pigen  har  sagt,  her  var  Ingen  hjemme ! « 
—  forklarede  Rolf. 

—  Rolf!    Sig  nu  Godnat  til  Hr.  Tværmosel 

Den  Smaa  maatte  forsvinde,  og  Alvilde  tog  An- 
ledning til  at  følge  ham  ud. 

j-Jeg  skal  sige  Dem  rent  ud:  Jeg  var  ked  af  den 
Herre«  —  hviskede  den  Gamle  fortroligt,  da  vi  var 
blevne  ene.  > Disse  unge  Fyre  har  saa  mange  Ideer. 
Hvem  kan  vide,  hvad  han  kunde  have  fundet  paa?  — 
Herregud!  —  Alvilde  er  jo  kun  et  Barn  endnu,  og  vi 
véd  jo  nok,  hvor  let  man  kan  bilde  ^ørn  Noget  ind. 
Derfor  mente  jeg,  at  det  var  bedst,  vi  holdt  op,  mens 
Legen  var  god.« 

—  De  frygter  altsaa,  at  Frøken  Alvilde  .  .   . 

—  Nej,  vær  De  ganske  rolig  for  den  Sag!  Hun 
er  saamænd  alt  for  fornuftig  til  at  tænke  paa  saadan 
en  Kavaler,  der  Ingenting  har  og  Ingenting  er. 

—  Hvad   han   ikke    er    kan   han    jo   blive.      Han 
skal  love  Meget. 

—  Ja,   det   er  just  Ulykken  I     Leve   paa   Løfter   er 
værre,  end  leve  paa  Vand  og  Brød.  —  Tys!   .   .   . 

Den  unge  Pige  kom  ind  igen,  og  Samtalen  tog  en 
anden  Retning. 


Dagen  efter  mødte  jeg  paa  Kongens  Nytorv  min 
gamle  Ven  Sivertsen  og  hans  unge  Kone.  Han  raabte 
mig  an  og  præsenterede  mig  for  écn  lille  Frue. 

—  Naa,  og  hvad  er  det  jeg  hører  om  Dig, 
Tværmose? 

—  Har  Du  hørt  noget  Mærkværdigt,  maaske? 

—  Aa  ja!    Lad  mig  se  Dit  Frakkeærme! 

Han  gav  sig  nu  til  meget  opmærksomt  at  betragte 
Klædet  paa  den  indvendige  Side  af  min  højre  Arm, 
rystede  paa  Hovedet,  lod  som  han  blev  meget  for- 
undret og  mumlede:  :tDet  var  mærkeligt.  Ikke  det 
Mindste  luvslidt!-; 

—  Siger  man,  at  min  Frakke  er  luvslidt? 

—  Sniksnak!    Lad  mig  se  Dit  fjermer  Bagben! 
Saa  holdt  han  en  lignende  Synsforretning  over  den 

yderste  Halvdel  af  mine  Benklæder  neden  for  Knæet, 
rystede  atter  paa  Hovedet  og  sagde:  »Nej,  det  er 
Bagtalelse!  Der  er  ikke  Spor  af  Kriolineslid  at  se! 
Farvel  Tværmose!« 

Sivertsen  er  en  stor  Spøgefugl,  og  jeg  tænkte  derfor 
ikke  videre  over  hans  Løjer. 

Da  jeg  kom  ud  i  Bredgaden,  mødte  jeg  Grosserer 
Brask,  der  skrævs  over  sin  engelske  Hest  og  midt  mellem 
sine  engelske  Bakkenbarter  travede  gennem  Byen. 

:.  Gratulerer  I-^^  raabte  han,  idet 
han  jog  mig  forbi. 

/Til  hvad  r «  vilde  j  eg  have  spurgt, 
men  han  var  allerede  langt  borte. 
Jeg  slog  mig  derfor  til  Ro  med  den 
Formodning,  at  han  havde  taget  fejl 
af  min  Fødselsdag.  Han  skal  have  en 
meget  daarlig  Hukommelse,  siger  hans 
Kreditorer. 


Søndagen  derpaa  vilde  jeg  be- 
nytte til  at  vise  min  Værtinde  en  lille 
Opmærksomhed  i  Form  af  en  Skov- 
tur, som  skyldig  Gengæld  for  den 
overraskende  Modtagelse  ved  min 
Hjemkomst. 

Det  er  en  forfærdelig  Mængde 
Ærgrelser,  man  kan  opleve  paa  én 
Dag,  naar  man  tager  i  Skoven  for  at  more  sig.  Dog 
derom  en  anden  Gang! 

Frøken  Al  vi  Ide  havde  Hovedpine  paa  hele  Turen, 
Fru  Salling   tog   i    Søllerød  Malingen   af  et   nystrøget 

Stakit  med  sin  sorte  Silkekjole  —  det  var  nok  til  at 
sætte  hende  i  daarligt  Humør  —  og  Rolf  »den  skarn- 
agtige Knægt,  der,  ved  Gud,  aldrig  nogensinde  skulde 
faa  Lov  at  komme  med  mere«,  fik  to  Rifter  i  sine  nye 
Bukser  ved  at  krybe  over  et  Gærde  og  to  Knuder  i 
Panden  ved  at  komme  for  nær  til  en  Bistade.  Hvad 
mig  angaar,  var  jeg  nær  ved  at  ærgre  mig  sort  over 
den  slette  Indretning,  den  elendige  Beværtning  og  frem 
for  Alt  den  ubehøvlede  Opvartning,  der  udmærker 
Restavrationerne  paa  vore  Sommervalfartsteder. 

Efter  at  vi  »for  Barnets  Skyld«  havde  maattet  gøre 
en  forfærdelig  Tur  over  den  forfærdelige  >^ Dyrehavs- 
bakke  <^,  gik  vi  et  Sving  ned  ad  Kongekilden  til.  Her 
klang  der  os  en  frisk  firstemmig  Sang  i  Møde.  Det 
var  en  Flok  unge  Kunstnere,  der  Arm  i  Arm.  >^fire 
Mand  høj«  kom  marscherende  imod  os.  Hr.  Malmberg 
og  en  Fætter,  der  en  enkelt  Gang  tillige  med  ham 
havde  besøgt  Familien,  gik  i  første  Række.  Saa  snart 
de  bleve  os  vår,  hviskede  Fætteren  et  Par  Ord  tilbage 
til  de  Andre,  og  straks  blev  der  et  mærkværdigt  Røre 
mellem  Ynglingerne.  Fruen  og  Alvilde  gjorde  sig  i 
Forbigaaende  usynlige  bag  deres  Parasoller,  men  de 
kunde  gerne  have  sparet  sig  den  Ulejlighed,  ti  det  lod 
til,  at  jeg  var  Den,  der  udelukkende  tiltrak  sig  de  unge 
Menneskers  Opmærksomhed.  Det  var  ganske  mærk- 
værdigt, hvor  de  mønstrede  mig,  idet  de  defilerede  forbi 

Bassen  uafladelig  gentager  >  Gubben  han  ar  gammal, 
Gubben  han  år  gammal  . 

Hvad  skulde  nu  det  betyde? 

Efter  endt  Vandring  kom  vi  tilbage  til  Bellevue, 
hvor  jeg  havde  sikret  os  et  Kabinet  og  bestilt  Aftens- 
mad. Værelset  ved  Siden  af  havde  Kunstnerne  optaget. 
Idet  vi  gik  forbi  Vinduet,  floj  de  alle  hen  til  Ruderne 
for  at  betragte  mig  endnu  en  Gang.  Havde  jeg  været 
en  Recensent,  kunde  de  ikke  have  vist  mig  større  Op- 
mærksomhed. Der  var  en  overordenlig  lystig  Stemning 
derinde  hos  dem,  og  vi  fik  vor  Del  af  Jubelen,  da  den 
t}-nde  Bræddevæg,  mellem  Værelserne,  tillod  os  at  høre 
hvert  Ord,  der  blev  talt. 

Under  Maaltidet  blev  der  sunget  Kvartetter,  holdt 
Taler  og  drukket  Skaaler  i  Mængde.  Paa  én  Gang 
raabte  et  af  de  lystige  Medlemmer:  »Nu  synger  Malm- 
berg en  Vise  I« 

.Nej  Gu'  gør  Malmberg  ej!'<  svarede  den  unge 
Kunstner  bestemt.  ^Jeg  har  sagt  Jer,  at  jeg  synger 
ingen  Viser  i  Dag«. 

Ja  saa  skal  Bur  mand  syngel«  raabte  den  Forrige. 
Op  med  Burmand!':    skreg  hele  Koret. 

—  Burmand  skal  improvisere!  — 

—  Digteren  Burmand  har  Ordet!  —  Stille! 

-Vil  I  have  min  herlige  Vise  om  den  ulykkelige 
Maler,    der  slog  sig   til  Terpentindunken  i  Fort\avlelse? 

spurgte    nu    en   vældig  Bas,    der    lod    til    at    være    Hr. 
Burmands  Stemme. 

.Nej  Tak!  Den  har  vi  faaet  to  Gange  i  Dag!« 
faldt  Malmberg  ham  i  Talen. 

—  Nu  vel,  min  Søn.  Saa  skal  Du  faa  én,  som 
Du  aldrig  har  hørt  før!  Aanden  kommer  netop  nu  over 
mig.  —  Vent  bare  lidt!  —  Nu  har  jeg  en  Idé! 

—  Hvor  har  Du  faaet  den  at  laaner 

—  Ingen  Fornærmelser!  Jeg  har  for  Resten  laant 
den  hos  en  Nab.o.  Det  er  et  Studie  efter  Naturen  i 
den  udødelige  Folkesanger  Jakob  Behrends  Manér. 

—  Bravo!    Bravo! 

—  En  splinter  ny  Vise  om  vDen  gamle  Lo- 
gere ndes^<. 

—  Bravo!    Hør!    Hør! 

—  Den  synges  paa  samme  Maade  som  Kæmpe- 
visen om  Løjtnant  ]\Iøller  og  de  Ellevehundrede.  Sidste 
Linie  i  hvert  Vers  synger  Koret  med.  Orkestret  spiller 
først  Melodien  én  Gang  igennem! 

Nu  blev  den  omtalte  Sang  spillet  paa  en  Barne- 
fløjte, akkompagneret  med  Efterligning  af  blæsende 
Instrumenter,  Hamren  paa  Glassene  og  en  forfærdelig 
Tromm.en  i  Bordet  ved  Ordene:  >.Hør,  o  hør,  hvor  det 
dundrede!; 

De  unge  Menneskers  Lystighed  smittede,  og  jeg 
begyndte,  at  more  mig.  V^isen  har  jeg  siden  faaet  en 
Afskrift  af.     Den  lød  som  følger: 


So 


Solo: 
g  det  var  den  gamle  Logerendes. 
Hans    Hjerte    det    slog,    saa    det 

dundrede. 
Og  det  er  nu  majed  generendes. 
Især    for    en    Mand     paa    Halv- 
hundrede. 
Kor: 
Især    for    en    Mand    paa    Halv- 
hundrede I 
Solo: 
Og    han    var    nu    vel    de    Halv- 
hundrede. 


Det  banked  i  Dage,    det  banked 

i  tre; 
De  Vaagekoner  ham  muntrede 
^       Med  Ha^Tesuppe  og  Hyldeté, 

Men  lige  gefærligt  det  dundrede. 

Kor: 
Men  lige  gefærligt  det  dundrede  ?  — 

Solo: 
Ja  —  lige  gefærligt  det  dundrede. 


Da  mær  ked  han  først,    hvor   den 

Dunken  kom  fra. 
—  Ja.    Bdm,    bliv    nu    inte   for- 
undrede! — 

Det  var  en  Skønjomfru  ved  Siden  a', 
For  hvem  hanses  Hjerte  det  dundrede. 

Kor: 
Naa  derfor  var' ed  det  dundrede! 

Solo: 
Ja,   derfor  var  ed  det  dundrede. 

Saa  tog  han  de  stiveste  Flipper  paa. 

—  Hans  Flipper,  de  er  nu  beundrede! 

Saa  redte  han  Haarene  —  de  var  kun  faa  - 
Der  var  vel  endnu  et  Halvhundrede ! 

Kor: 
Var  der  dog  endnu  et  Halvhundrede? 

Solo: 
Ja,  saadan  omtrent   et  Halvhundrede. 

Saa  gik  han  til  Spejlet  og  saa  sig  .deri 
Vel  Snese  Gange  —  ja  hundrede. 
»Naa  Peter!    Naar  Du  gør  et  saadant  Parti 
Hvor  Folk  vil  blive  forundrede!« 

Kor: 
Ja  Gu',  vil  de  blive  forundrede! 

Solo: 
Uf,  ganske  rædsomt  forundrede! 

»Hun  ta'er  Dig  paa  Stedet,  min  gamle  Ven! 

—  Saadanne  han  selv  sig  opmuntrede  — 
»Du  er  jo   en  nysselig  Ungersvend, 

Der  næppe  er  fyldt  de  Halvhundrede!« 

Kor: 
Er  han   inte  fyldt  de  Halvhundrede? 

Solo: 
Jo  vel  er  han  fyldt  de  Halvhundrede! 

Ja  Hurra,  Du  gamle  Logerendes  I 
Her  kommer  vi  Ellevehundrede 
Marscherendes  som  Gratulerendes. 
O  h^r.  o  høT,  hvor  det  dundrede! 
Kor: 
:]:  O  høT,   o  h^r,   hvor  det  dundrede! 
O  høT,  o  høT,  hvor  det  dundrede!    : 

Nu  blev  der  en  Dundren  og  en  Hurraraaben  og  en 
Applavs  i  det  Uendelige. 

Jeg  havde  flere  Gange  hørt  Kunstnere  tale  om 
denne  Hr.  Burmands  Improvisationer  i  det  køven- 
haunske«  Folkesprog  og  haft  stor  Lyst  til  at  høre  en 
Prøve  paa  hans  Talent  —  nu  havde  jeg  faaet  mit 
Ønske  opfyldt.  Under  Sangen  havde  jeg  været  lutter 
Øre  og  moret  mig  herligt,  men  da  jeg  nu  under  det 
larmende  Efterspil  begymdte  at  bruge  mine  Øjne  igen, 
saa  jeg,  at  Visen  havde  gjort  et  højst  forskelligt  Indtry^k 
paa  mine  Bordfæller.  Fruen  var  purpurrød  af  For- 
bitrelse, Frøkenen  tørrede  sine  Øjne,  og  Drengen  lukkede 
Mund  og  øjne  saa  højt  op,  som  han  kunde,  for  om 
muligt  at  opdage  Grunden  til  ^Moderens  Vrede,  Søsterens 
Bedrøvelse  og  min  Munterhed. 

Hvad  var  nu  det  for  en  Scene? 

Vi  lod  Kaffen  bringe  ud  i  Haven,  og  da  jeg  der 
blev  ene  med  den  Gamle,  kunde  jeg  naturligvis  ikke 
tilbageholde  min  Nysgærrighed.  Jeg  spurgte  hende, 
hvad  der  saa  pludseligt  havde  bragt  Datterens  Mis- 
stemning til  Udbrud  ved  Bordet. 

»Barnagtighed,  kære  Tværmose !  Det  er  jo  skrækkelig 
urimeligt,  at  hun  vil  bryde  sig  om,  hvad  saadan  nogle 
Labaner  synger,  men  De  skal  saamænd  ikke  tro,  at 
det  var  for  ham,  hun  græd.  —  Jeg  er  overbevist  om, 
at  det  kun  var  for  Deres  Skyld,  hun  tog  sig  det 
saa  nær!« 

—  Hvad?  .  .  .  Hvilket?  .  .  .  Hvorledes?  ...  For 
min  Skyld? 

—  Naa,  naa,  naa!  De  bliver  jo  ganske  bleg. 
Menneske ! 

—  Ja,  jeg  nægter  ikke,  at  der  i  dette  Øjeblik  for 
mig  en  Tanke  gennem  Hovedet,  som  fik  den  kolde 
Sved  til  at  springe  ud  af  Panden  paa  mig.  Jeg  vil 
dog  haabe  .   .  . 

Ja  vist  saa!  Ja  vist  saa!  Det  kan  De  ganske 
rolig  gøre!  Jeg  har  jo  talt  med  hende  om  Sagen, 
og  .  .  .  ja,  De  kan  ikke  tro,  hvad  det  Barrf  har  for  et 
godt  Hjerte!  Det  kunde  saamænd  aldrig  falde  hende 
ind  at  volde  mig  Sorg  paa  mine  gamle  Dage.  Hun 
har  lagt  det  Hele  i  min  Haand,  og  mer  kan  dog 
hverken  De  eller  jeg  forlange.  Samme  Dag,  som 
Deres  Niece  var  her  og  sagde  mig,  hvordan  Sagerne 
stod  .  .  . 

>^Min  Niece?«    raabte  jeg  som.  ramt  af  et  Lynslag. 

—  Ja,  eller  Deres  Tante. 

—  Min  Tante! 

—  Ja,  Fru  Landseck. 

Mere  hørte  jeg  ikke.  Blodet  sank  ned  for  mine 
Øren,  og  det  sortnede  for  mine  Øjne;  den  gamle  Kone 
og  Bellevues  Have  forsvandt,  og  med  et  Jernbanetogs 
Hurtighed  for  den  hele  Række  gaadefulde  Optrin,  der 
havde  forbavset  mig  i  de  sidste  Dage,  forbi  mit  indre 
Blik:  Blomsterhaven  i  mine  Vinduer,  Alvildes  For- 
legenhed, Fruens  Forbud  mod  at  kalde  mig  -Gamle«, 
Stines  Forbavselse  over  mit  Billede  i  Spejlet,  Malm- 
bergs Bortvisning,  Visitationen  paa  Kongens  Nytorv, 
Gratulationen  i  Bredgaden,  Paraden  i  Skoven  og  Im- 
provisationen om  :>den  gamle  Logerendes -:  — Altsammen 
viste  sig  nu  i  den  grelleste  Tydelighed.  Det  forfærde- 
lige Navn:  »Fru  Landsskræk^;  kastede  som  en  Brand- 
fakkel et  rædsomt  Lys  over  det  Hele. 

Jeg  genvandt  først  Fatningen  ved  at  høre  Fru  Salling 
raabe:    »Vand!   Vand!  —  Opvarter!    Et  Glas  Vand!« 

—  Nej  Takl    Det  er  ikke  nødvendigt! 

Jeg  var  allerede  forud  som  badet  i  koldt  Vand. 
Heldigvis  kom  Frøkenen  og  Rolf  tilbage  og  forhindrede 
alle  yderligere  Forklaringer. 


Den  følgende  Morgen  gjorde  jeg  Tante  Urania 
min  Opvartning,  og  hun  modtog  mig  med  sit  huld- 
saligste Smil. 

—  Naa,  nu  er  det  vel  endelig  kommen  til  en 
Forklaring? 


i85 

—  Ja,  bevares! 

—  Det  kan  Du  saamænd  takke  mig  for. 

—  Jeg  véd  det,  og  jeg  kommer  netop  for  at  aflægge 
min  skyldige  Taksigelse. 

—  Man  skulde  snarere  tro,  at  Du  kom  for  at  sluge 
mig.  Hvad  er  det  for  et  Ansigt,  Du  sætter  op?  Er 
Du  og  Alvilde  ikke  blevne  enige  endnu? 

—  Jo!    Vi  er  aldeles  enige. 

—  Ser  Du!  —  Saa  vidt  var  det  maaske  aldrig 
kommen,  hvis  jeg  ikke  havde  taget  mig  af  Jer,  og 
fortalt  den  Gamle,  hvorledes  Sagerne  stod. 

Nu  fik  hun  sine  fortjente  Taksigelser. 

Jeg  takkede  hende  for  den  overvættes  Iver,  hun 
havde  vist  for  mit  Vel  ved  uden  nogen  som  helst  Be- 
rettigelse, Opfordring  eller  Anledning  at  blande  sig  i 
mine  Anliggender  endogsaa  med  Tilsidesættelse  af  alle 
sædvanlige  Hensyn  til  Sømmelighed  og  Sandhed. 

—  Sandhed?  —  Nu  skal  man  høre!  Naar  det 
kommer  til  Stykket,  mente  Du  maaske  ikke  et  Ord  af, 
hvad  Du  sagde  den  Aften,  vi  var  hos  Din  Svoger? 

—  Har  jeg  talt  et  Ord  om,  at  jeg  vilde  fri  til 
Frøken  Salling?  Har  jeg  saa  meget  som  nævnt 
hendes  Navn? 

—  Nej,  det  var  saamænd  heller  ikke  nødvendigt, 
efter  at  Du  havde  udtalt  Dig  saa  tydeligt  i  et  helt 
Selskabs  Nærværelse.  Om  det  saa  var  de  gamle  Frøkener, 
saa  forstod  de  øjeblikkelig,  hvem  det  var,  Du  mente. 

—  Hvem  jeg  menter 

—  Det  manglede  blot.  Du  vil  altsaa  gaa  fra  Dine 
Ord  og  lade  mig  staa  i  Stikken:  Véd  Du  hvad,  min 
kære  Onkel  Jonas:  Det  kalder  jeg  virkelig  en  nobel 
Opførsel!  Du  jamrer  over,  at  Du  er  Pebersvend  — 
Du  tilstaar,  at  Du  ikke  kan  tænke  Dig  nogen  større 
Lykke,  end  den  at  blive  gift  —  Du  siger  uforbeholdent, 
at  Den,  Du  gaar  og  sukker  for,  er  en  ung,  smuk  Pige, 
og  at  Ulykken  kun  er  den,  at  hun  ikke  vil  have  saadan 
en  gammel  Kaalstok.  —  Var  det  maaske  ikke  Dine 
egne  Ord?  —  Og  naar  saa  jeg  har  r}'ddet  alle  Hin- 
dringer til  Side,  og  skaffet  Dig  baade  Moderens  Sam- 
tykke og  Pigens  Ja  —  det  Sidste  holdt  saamænd  haardt 
nok,  efter  hvad  den  Gamle  sagde!  —  saa  gaar  Du  fra 
det  Altsammen,  ja  det  lader  næsten  til,  at  Du  har  i 
Sinde  at  sige  mig  Ubehageligheder  oven  i  Købet,  rigtig 
lige  som  det  var  Dig,  det  var  gaaet  ud  over. 

—  ]^>  j^g"  skulde  rigtignok  mene  .   .   . 

—  Men  det  kan  da  aldrig  være  Dit  Alvor,  at  Du 
vil  trække  Dig  tilbage  nu,  da  det  er  kommen  saa  vidt? 

—  Vidt  er  det  unægteligt  kommet,  alt  for  vidt 
endogsaa!  Jeg  har  faaet  et  behageligt  Hjem  forstyrret, 
er  bleven  gjort  ufordragelig  for  en  ung  Pige,  der  be- 
tragtede mig  som  sin  Ven,  gjort  latterlig  for  alle  mine 
Bekendte,  ugleset  paa  Promenaderne  og  trakteret  med 
Spotteviser  paa  Restavrationerne  .   .   . 

—  Ja,  der  kan  Du  selv  se! 

Denne  Replik,  som  hun  tilkastede  mig  med  den 
mest  overlegne  og  triumferende  Mine,  var  jeg  ikke 
belavet  paa,  den  kom  saa  aldeles  paa  tværs  for  min 
Tankegang,  at  jeg  blev  staaende  maalløs,  som  om  jeg 
havde  tabt  Næse  og  Mund.  Hun  benyttede  sig  af  min 
Forbavselse  og  vedblev: 

»Jeg  vi]  nu  slet  ikke  tale  om,  at  ]\Ioderen  betragter 
Sagen  somx  aldeles  afgjort  og  i  den  Anledning  har 
afvist  et  meget  pænt  ungt  Menneske,  som  hun  ellers 
ikke  vilde  have  haft  Noget  imod,  og  at  den  stakkels 
Pige  allerede  er  kommen  forfærdelig  paa  Folketunge 
for  Din  Skyld  .   .   . 

—  For  min  Skyld! 

—  Ja,  er  det  maaske  mig,  der  har  gjort  Kur 
til  hende? 

—  Er  det  maaske  mig,  der  har  friet? 

—  Ja,  har  Du  ikke  gjort  det,  saa  bor  Du  virkelig 
gore  det  jo  før  jo  heller.  Har  man  sagt  A,  maa  man 
ogsaa  sige  B  —  og  naar  en  Dame  har  gjort  saa 
meget  for  en  Herre,  som  jeg  har  gjort  for  Dig,  saa 
maa  hun  vel  dog  i  det  mindste  kunne  gore  Regning 
paa,  at  han  ikke  til  Tak  for  hendes  Ulejlighed  lader 
hende  staa  som  Nar  —  jeg  kunde  gerne  sige,  som 
Løgner  —  for  hele  Byen.  Gud  bevares!  Det  vil  da 
sige:  naar  han  i  mindste  Maade  gor  Fordring  paa  at 
være  Kavaler. 

Jeg  var  afvæbnet. 

I  Stedet  for  at  undskylde  sin  uforsvarlige  Takt- 
løshed, gav  hun  mig  Lektioner  i  mine  Pligter  som 
Kavaler;  i  Stedet  for  med  nedslagne  Øjne  at  bede  om 
Forladelse,  stillede  hun  sig  op  som  en  fornærmet  Vel- 
gørerinde,  der  modtager  en  Utaknemmelig.  Hvad  vilde 
vel  det  bedste  Forsvar  for  den  bedste  Sag  formaa  imod 
denne  ophøjede  Foragt  for  al  menneskelig  Logik  og 
alle  medmenneskelige  Rettigheder!  Det  var  mig,  der 
var  Synderen,  og  mig,  der  skulde  gøre  Bod;  hun 
havde  talt  min  Sag,  hende  kunde  jeg  dog  umulig  lade 
staa  som  Løgner,  og  følgelig  var  det  min  simple 
Skyldighed  at  gøre  hendes  Ord  til  Sandhed  ved  at  gifte 
mig  med  Pigen,   om  vi   ogsaa  blev  nok  saa  ulykkelige! 

Jeg  saa  paa  hende,  som  de  Forstenede  paa  Medusa- 
hovedet og  skyndte  mig  baglænds  ud  af  Døren. 

De  Ærgrelser,  jeg  siden  fik  af  Historien,  skal  jeg 
ikke  indlade  mig  paa  at  specificere.  Da  jeg  efter  en 
højst  pinlig  Forklaring  havde  sagt  den  gamle  Fru  Salling 
Farvel  og  Tak  for  alt  Godt,  fik  hele  Byen  travlt  med 
at  udfinde  Sammenhængen  i  den  interessante  Roman. 

Nogle  udfandt,  at  jeg  havde  friet  og  faaet  en  Kurv, 
hvilket  jo  var  meget  morsomt. 

Andre  vilde  vide,  at  jeg  havde  faaet  Ja,  men  at 
Pigen  ikke  kunde  holde  det  ud  med  mig,  hvilket  de 
fandt  meget  naturligt. 

Andre  forsikrede,  at  det  var  mig,  der  havde  slaaet  op, 
hvilket  var  skammeligt  af  mig,  da  det  var  en  fattig  Pige. 

Andre  havde  hørt,  at  Pigen  havde  en  anden  Elsker 
foruden  mig,  hvilket  de  fandt,  var  lige  tilpas  til  saadan 
en  gammel  Nar. 

Andre  var  overbeviste  om,  at  jeg  blot  havde  villet 
forføre  den  stakkels  Pige,  men  at  mine  nedrige  Planer 
var  mxislykkede,  og  at  jeg  derfor  havde  forladt  hende 
—  hvilket  nok  kunde  ligne  saadan  en  gammel  Udhaler. 

Andre  lod  sig  forstaa  med,  at  jeg  nok  ikke  havde 
trukket  mig  tilbage,  før  jeg  havde  opnaaet,  hvad  jeg 
vilde  —  hvilket  nok  som  viste,  hvad  jeg  var  for  et 
samvittighedsløst  Afskum. 

Og  Enhver  fandt  sig  bestyrket  i  sin  Mening,  ti  da 
hverken  Fru  Salling  eller  jeg  følte  nogen  Fristelse  til 
at  fortælle  Sammenhængen,  var  Tante  Urania  den 
Eneste,  hos  hvem  man  kunde  faa  Besked  om  Aarsagen 
til  Bruddet,  og  saa  snart  Nogen  førte  Sagen  paa  Bane, 
svarede  hun  med  en  udtryksfuld  Rysten  paa  Hovedet: 
>Jo  mindre  vi  taler  om  den  Historie,  jo  bedre!  Gud 
ske  Lov,  at  jeg  er  udenfor  det  Hele!  —  Saa  kunde 
man  jo  let  gætte  sig  til  Resten. 

Den  eneste  Trøst,  jeg  havde  under  alle  de  Ærgrelser, 
denne  Historie  forvoldte  mig,  var  den  Overbevisning, 
at  jeg  nu  én  Gang  for  alle  maatte  være  færdig  med 
Tante  Landsskræk;  men  desværre!  Jeg  skulde  ikke 
slippe  for  saa  godt  Køb! 


Jeg  hørte  en  Gang  i  Tyrol  en  gammel  gemytlig 
Kapuciner  holde  Tale  over  det  interessante  Æmne :  vHvad 
man  har  at  gøre,   naar  man  opdager  Hestefoden:. 

I  skal  frem  for  Alt  ikke  indlade  Jer  paa  nogen 
som  helst  Handel  med  den  Lede,  ti  hvad  Kløgt  an- 
gaar,  mine  Elskelige,  saa  er  I  Allesammen  nogle  Faare- 
hoveder  i  Sammenligning  med  Belsebub,  og  medens  I 
tror  at  vinde  den  ganske  Verden  ved  at  narre  Fanden, 
saa  tager  I  kun  Skade  paa  Jeres  Smule  Sjæl,  og  før  I 
aner  det,  er  den  Fanden  i  Vold. 

I  skal  ikke  en  Gang  modtage  nogen  Gave  eller 
nogen  Tjeneste  af  ham,  ti  han  har  ikke  noget  Godt 
at  give  bort,  og  saa  snart  I  har  taget  ham  i  Tjeneste, 
er  han  paa  Veje  til  at  blive  Jer  Herre  —  og  saa  gaar 
det  ad  Helvede  til! 

I  skal  endogsaa  tage  Jer  i  Agt  for  at  yppe  Strid 
med  ham,  —  han  har  Kræfter  som  bare  Fanden!  Før 
I  véd  et  Ord  deraf,  har  han  sat  Jer  i  Knæ,  og  har  I 
én  Gang  gjort  Knæfald  for  den  Karl,  saa  er  I  komne 
saa  ilde  paa  Knæerne,  at  I  aldrig  staar  til  Oprejsning 
mere.  Og  lige  saa  lidt,  som  I  skal  brydes  med  ham, 
skal  I  trættes  med  ham,  ti  han  er  saare  skriftklog  og 
kæbestærk.  En  Gang  kastede  en  from  Munk  ham 
Bibelen  i  Hovedet,  men  hvad  gjorde  den  Slemme?  — 
Han  plukkede  et  Par  Ord  ud  af  Bogen,  og  smed  dem 
tilbage  i  Ansigtet  paa  den  Guds  Mand.  Det  var  nok:  de 
slog  ham  saa  ilde  til  Skamme,  at  han  døde  som  Protestant. 

Hvad  skal  I  da  gribe  til,  naar  I  har  faaet  Fanden 
indenfor  Døren?  —  I  skal  ikke  høre  paa  ham,  I  skal 
ikke  svare  ham  hverken  Ondt  eller  Godt,  I  skal  lade, 
som  om  I  slet  ikke  ser  ham,  skynde  Jer  ud  af  Huset 
og  slaa  et  Kors  efter  Jer,  naar  I  er  vel  ude.« 

Denne  Tale  kunde  jeg  have  Lyst  til  at  holde  for 
Enhver,  der  paa  nogen  Maade  kan  komme  i  Berørelse 
med  Tante  Urania.  ti  hun  har  utrolig  meget  til  Fælles 
med  den  omtalte  Person  med  Hestefoden.  Ligesom 
han,  tror  hun  at  have  Lov  til  Alt,  og  ligesom  han, 
generer  hun  sig  aldrig  for  at  gøre,  hvad  hun  en  Gang 
har  faaet  Lov  til;  men  fremfor  ham  har  hun  et  umaade- 
Hgt  Fortrin,  som  hun  aldrig  glemmer  at  gøre  gældende, 
og  det  er:  at  hun  er  Dame.  Netop  derfor  er  det  ti 
Gange  farligere  at  komme  i  Kast  med  hende,  end  med 
ham,  hvis  Oldemoder  hun  synes  at  være.  Faren  er  let 
at  paavise. 


Den  franske  Gesandt  foreholdt  en  Gang  Storvisiren 
det  Barbariske  i  at  putte  Damer  i  en  Sæk  og  lade  dem 
gaa  til  Bunds  i  Bosporus.  »Det  er  kun  de  Ondartede, 
vi  putter  i  Sækken«  —  svarede  Tyrken  og  trak  paa 
Skuldrene  —  Hvad  Andet  er  der  at  gøre?  —  Bastonade 
kan  vi  jo  dog  ikke  give  dem!«  —  tilføjede  han  galant. 

Vort  Galanter  gaar  endnu  videre  end  Tyrkens. 
Det  er  utroligt,   hvilke  Ting  et  ondartet  Fruentimmer  i 

vore  Dage  og  i  vort  Land  kan  gøre,  uden  at  det  falder 
Nogen  ind  at  tænke  paa  Sækken,  Bastonaden  eller 
noget  som  helst  andet  Korrektiv.  Hun  kan  gøre  saa 
uforskammede  Fordringer,  hun  vil.  -Hvad  skal  vi 
gøre:  —  En  Dame  kan  man  dog  ikke  kaste  ned  ad 
Trapperne-;  —  hedder  det,  og  saa  trækker  man  paa 
Skuldrene  og  gør,  hvad  hun  forlanger.  Det  véd  Tante 
Urania,  og  derfor  er  hun  bleven  Landets  Skræk. 

Uhøflig  mod  en  Dame  vil  Ingen  være,  og  viser 
man  hende  blot  den  simpleste  Høflighed,  saa  omskriver 
hun  den  straks  til  en  ubegrænset  Forpligtelse.  Som 
Middelalderens  Troldkvinder  er  hun  i  Stand  til  helt  og 
holdent  at  forgøre  et  Menneske,  naar  hun  blot  faar  et 
Haar  af  ham  i  sin  Vold. 

Et  ungt  ^Menneske  fra  Jylland  havde  bragt  hende  et 
Brev,  og  da  hun  takkede  ham  for  hans  Ulejlighed,  var 
han  saa  høflig  at  svare,  at  det  kun  var  en  Ubetydelighed. 

>^Saa  tør  jeg  maaske  gøre  Regning  paa  en  lille 
Tjeneste  til.  Vil  De  tage  Svar  tilbage  med  Dem,  naar 
De  rejser? c     hed  det  nu. 

i  Med  Fornøjelse!'  —  svarede  den  høflige  Jyde  — 
»men  jeg  tager  rigtig  nok  med  Jernbanen  til  Korsør 
og  opholder  mig  under  Vejs  et  Par  Dage  hos  min 
Familie  i  Fyn.'^c 

>^Det  gør  ikke  Noget  til  Sagen,  det  er  ikke  Ilgods, 
jeg  vil  bede  Dem  besørge.  De  kan  blot  lade  mig  vide, 
naar  De  er  rejsefærdig,  saa  skal  Alt  være  i  Orden.« 

Dagen  før  sin  Afrejse  sendte  Fyren  et  Bybud  op 
til  Fruen  og  fik  en  betydelig  Pakke  tilbage  med  den 
Hilsen,  at  han  endelig  maatte  være  forsigtig  med  den, 
da  Indholdet  ikke  taalte  at  tr^^kkes.  Han  skyndte  sig 
nu  op  til  den  elskværdige  Dame  for  at  lade  hende  for- 
staa,  at  det  betrode Ærinde  var  vel  stort;  han  beklagede 
meget,  at  han  ikke  var  i  Stand  til  at  besørge  Pakken 
bragt  til  sit  Bestemmelsessted  i  uskadt  Tilstand,  da  hans 
hele  Bagage  indskrænkede  sig  til  en  Vadsæk.  »Havde 
han  haft  en  tilstrækkelig  stor  Kuffert  med,  skulde  det 
have  været  ham  en  sand  Glæde  at  fragte  —  om  det 
saa  skulde  have  været  to  —  saadanne  Pakker«,  tilføjede 
han  som  en  galant  Spydighed. 

Stakkels  unge  Mand!  Han  vidste  ikke,  hvad  der 
kommer  ud  af  at  være  galant  mod  »Tante  Uha«. 

»Er  det  virkelig  Deres  Alvor ^<  spurgte  hun  med 
sit  sødeste  Smil. 

Hvad  skulde  den  unge  Jyde  vel  svare  dertil  Andet 
end  »Ja«? 

—  Ih,  det  var  jo  herligt!  Kufferten  kan  De  faa, 
naar  det  skal  være.  De  behøver  blot  at  sende  et  Bud 
op  i  Laksegade  hos  Fru  Hansen  og  lade  hilse  fra  mig, 
saa  faar  De  straks  et  Rejseskrin  udleveret. 

—  Ja  Tak,   men  ... 

—  Bryd  Dem  om  Ingenting!  Det  skal  til  Jylland 
alligevel!  De  faar  opgivet,  til  hvem  De  kan  levere  det 
i  Aarhus. 

Der  stod  Jyden.  Han  maatte  nu  ikke  alene  betale 
Bybud  og  Trillebør  til  at  afhente  Skrinet,  der  egenlig 
var  en  Kiste,  Fragt  til  Jernbanen  og  Fragt  paa  Jern- 
banen, —  det  var  det  mindst  Ærgerlige,  men  han  maatte 
slæbe  det  stygge  Skrummel  med  sig  gennem  Fyn,  han 
maatte  i  Regnvejr  tage  aaben  Vogn  fra  Nyborg,  da 
Kusken  erklærede,  at  Kisten  ikke  kunde  bindes  paa  en 
Wienervogn,  og  han  maatte  i  Aarhus  løbe  fra  Herodes 
til  Pilatus  for  at  opspørge  den  Person,  til  hvem  Kisten 
.skulde  afleveres  —  det  var  endda  ikke  det  Værste! 

Om  Aftenen  før  han  skulde  rejse,  fik  han  en  lille  Billet 
fra  Fru  Landsskræk,  der  lød  paa,  at  »da  han  nu  havde 
faaet  saa  overflødig  Plads,  turde  hun  vel  nok  besvære 
ham  med  endnu  en  ubetydelig  Pakke  fra  en  af  hendes 
bedste  Veninder«.  Denne  Pakke  indeholdt  blandt  andre 
Ting  en  Flaske,  som  atter  indeholdt  en  Væske,  hvorved 
.graa  og  røde  Haar  erholder  en  smuk  og  varig  mørk 
Farve«.  Afsenderinden  havde  af  Nysgerrighed  taget 
Blæren  af  Flasken;  under  Vejs  gik  Glasproppen  op,  og 
da  Jyden  kom  til  Aarhus,  havde  alle  hans  Skjorter 
erholdt  ^^en  smuk  og  varig  mørk  Farve«.  Det  fik  han 
for  sin  Høflighed. 

De  vil  af  denne  lille  Historie  have  set,  at  min 
Nieces  forskrækkeligste  Egenskab  er  hendes  Ugenerthed, 
eller,  som  man  vilde  kalde  det  hos  et  Mandfolk:  hendes 
uforskammede  Paatrængenhed.  Det  er  utroligt,  hvad 
hun  sætter    igennem   ved   den.      Naar  en  Tørvepranger 

vil  sætte  Foden  imellem  den  aabnede  Dør,  saa  slaar 
man  denne  i  for  Næsen  af  ham,  ti  han  er  et  Mandfolk, 
men  mod  en  Dame,  der  er  uforskammet,  har  man  ingen 
Tilflugt.  Det  følger  af  sig  selv,  at  der  kun  er  faa  af 
disse  Uvæsener,  men  de  findes,  og  netop  fordi  de  er 
saa  faa,  er  de  saa  farlige,  ti  man  vil  ikke  tro  paa 
deres  Uforskammethed,  før  det  er  for  silde. 

De  gaar  ind  overalt,  hvor  Indgangen  er  for-" 
buden,  ti  >.'en  Dame  kan  jo  Ingen  være  bekendt  at 
jage  ud^<. 

De  sætter  sig  ved  Koncerterne  paa  de  bedste 
Pladser,  selv  om  de  er  købte  af  Andre.  .Herrerne  er 
naturligvis  alt  for  galante  til  at  forlange  at  sidde,  mens 
en  Dame  maa  staa.« 

De  driver  den  blodigste  Aager  med  den  Erfaring, 
at  man  »meget  nødig  siger  Nej  til  en  Dame«,  og  de 
brandskatter  den  Høflighed,  der  betjener  sig  af  for- 
mildende Omskrivninger,  som  man  tør  forudsætte,  at 
Enhver  forstaar. 

Naar  Fru  Landskræk  f  Eks.  en  Gang  fortæller 
en  Mand  fra  Landet,  at  hun  til  Sommer  kommer  til 
at  rejse  lige  forbi  hans  Port,  saa  kan  han  jo  høflig- 
vis ikke  godt  svare  Andet  end:  ;^Saa  har  vi  maaske 
den  Fornøjelse  at  se  Derri?'  hvilket  efter  Høflighedens 
Konversationsleksikon  ikke  betyder  det  Allermindste; 
men  undslipper  der  den  ulykkelige  Provindsialist  en 
saadan  Frase,   kan  han  være  vis  paa,   at  Ferien  næppe 

er  begyndt,  førend  Fru  Landsskræk  indlogerer  sig  hos 
ham  med  begge  sine  Mopper,  disponerer  over  hans 
Køretøj,  hans  Tjenestefolk,  hans  Hus  og  Familie,  invi- 
terer sine  Bekendte  ud  at  besøge  sig  o.  s.  v.  o.  s.  v.  — 
og  naar  saa  den  stakkels  Husmoder,  for  at  blive  fri  for 
denne  Inkvartering,  beklager,  at  hun  og  hendes  Mand 
har  lovet  at  gøre  en  Rejse  til  Proprietær  N.  N.  og 
blive  hos  ham  et  Par  Dage  —  hvilket  efter  den  ommeldte 
Ordbog  betyder:  .Rejs  nu  jo  før  jo  heller  ad  Hjemmet 
til!«  —  saa  svarer  hun  enten:  >^ Proprietær  N.  N.r  Ih, 
ham  kjender  jeg  meget  godt  (hun  kjender  nemlig  Alle!). 

—  Det  skal  være  mig  en  Fornøjelse  at  følge  med  Dem 
hen  til  ham!'<^  —  eller:  >.Gud,  søde  Frue!  Generer 
Dem  ikke  for  min  Skyld.  Rejs  De  kun,  saa  skal  jeg 
have  en  lille  Novelle  færdig  til  Dem,  naar  De  kommer 
tilbage !  "- 

Svarer  en  fornem  Mand,  hos  hvem  hun  søger  at 
opnaa  en  eller  anden  Begunstigelse,  hende  med  den 
sædvanlige  Frase:  »Det  skulde  være  mig  kært,  hvis  jeg 
kunde  bidrage  Noget   til  Opfyldelsen   af  Deres  Ønske  ^;, 

—  hvilket,  som  bekendt,  er  det  Samme  som:  Lad  os 
ikke  tale  mere  om  den  Sag!  —  saa  noterer  hun  straks 
disse  Ord  som  et  fuldstændigt  Løfte,  og  dersom  han 
ikke  vil  gribe  til  det  for  en  fin  Mand  ubehagelige 
sidste  Middel,  at  lade  hende  kaste  ned  ad  Trapperne, 
saa  vedbliver  hun  Dag  ud  og  Dag  ind,  Aar  ud  og 
Aar  ind,    at  løbe  ham  paa  Dørene,   indtil   han   frikøber 

sig   fra   hendes   Hjemsøgelser    ved   at   gøre,    hvad    hun 
forlanger. 

Men  tilbage  til  min  Historie  1 


Jeg  undgik  efter  det  uh'kkelige  Forlovelsesprojekt 
saa  længe  som  muligt  at  træfte  sammen  med  min 
elskværdige  Niece;  men  for  hende  er  man,  som  sagt, 
intet  Steds  sikker. 

Jeg  har  af  og  til  paataget  mig  nogle  praktiske 
Forretninger  for  nogle  velgørende  Stiftelser  og  For- 
eninger, og  blev  derfor  i  Fjor,  da  der  var  Tale  om 
en  Basar  til  Fordel  for  en  Velgørenhedsanstalt,  af 
nogle  Damer,  som  jeg  tidligere  havde  gaaet  til  Haande 
ved  en  lignende  Lejlighed,  anmodet  om  atter  at  paa- 
tage mig  Skriveriet  og  den  Del  af  de  -løbende  For- 
retninger, som.  kun  et  Mandfolk  kan  udføre.  Det  gik 
jeg  naturligvis  uden  Betænkning  ind  paa,  men  tænk 
Dem  min  Forskrækkelse,  da  jeg  i  det  første  ^løde  op- 
dager min  utrættelige  Plageaand  midt  i  det  kvindelige 
Formandsskab ! 

Jeg  ytrede  sagte  min  Forundring  til  en  af  de 
Damer,  der  stod  i  Spidsen  for  Foretagendet,  men  fik 
lige  saa  sagte  det  diplomatiske  Svar:  Hvem  af  os 
tror  De  vel  turde  spærre  Vejen  for  Fru  Landseck? 
Hun  er  ganske  vist  kommen  ind  i  Komiteen  uden  Op- 
fordring, men  hun  har  lige  saa  vist  sin  Berettigelse 


198 

til  den  Plads,  hun  har  taget  sig.  Der  er  ingen  af  os 
Andre,  der  tør  maale  sig  med  hende  i  Henseende  til 
Popularitet.     Hendes  Velgørenhed  er  meget  omtalt.  ^^ 

Hun  er  virkelig  velgørende.  Jeg  har  rigtig  nok 
aldrig  hørt,  at  hun  selv  har  opofret  Noget  for  de 
Trængende  med  Undtagelse  af  lidt  Tid,  hvoraf  hun  har 
Overflod  til  sin  Raadighed,  men  hun  har  lige  fuldt  vidst 
at  skafl"e  Hjælp  til  Mange,  baade  værdige  og  ikke 
værdige  Trængende.  Xaar  de  blot  har  bedet  hende 
om  Hjælp,  saa  er  de  jo  hendes  Trængende,  og  saa 
maa  de  hjælpes  frem  for  alle  andre  Trængende,  selv 
om  disse  var  ti  Gange  saa  nødlidende  og  værdige. 
Naar  hun  faar  en  Subskriptionsliste  at  løbe  med,  er 
der  ingen  Grænser  for  hendes  Paatrængenhed,  ti  da 
føler  hun,  at  hun  mod  Sædvane  har  faaet  en  Glorie 
om  sig,  og  hun  indkræver  da  uden  Barmhjertighed 
»Enkens  Skærv«,  hos  den  Allerfattigste. 

Her  havde  hun  gjort  lige  saa.  Hun  fremlagde 
straks  en  forbavsende  Liste  paa  kvindelige  Haand- 
arbejder,  som  hun  havde  faaet  Løfte  paa.  De  fleste 
var  fra  Damer,  der  selv  sad  i  trange  Kaar,  og  som 
til  Dels  maatte  leve  af  deres  Hænders  Gerning,  men 
hvad  gjorde  det?  —  Hun  var  nu  en  Gang  kommen 
inden  for  deres  Dør,  de  stakkels  Mennesker  vilde  jo 
nødig  fornærme  hende,  og  et  høfligt  Ord  var  hende 
nok.  Hun  optegnede  det  straks  som  et  Løfte,  og  saa 
stod  de  der. 

Klog  af  Skade  havde  jeg  foresat  mig,  ikke  under 
nogen  Betingelse  at  indlade  mig  med  min  farlige  Niece. 
Jeg  henvendte  under  det  hele  Foretagende  ikke  en 
eneste  Replik  til  hende,  og  naar  hun  talte  til  mig, 
svarede  jeg  saa  kort  som  muligt,  helst  med  Ja,  Nej, 
Naa  og  Saa;  men  derfor  undgik  jeg  naturligvis  ikke  at 
ærgre  mig  over  hende.  De  andre  Medlemmer  af 
Komiteen  var  Damer,  og  lod  sig  som  Følge  deraf 
meget  hurtig  imponere  af  hendes  mere  end  mandhaftige 
Optræden  i  Møderne.  Ogsaa  her  handlede  hun  stadig 
paa  de  Andres  Vegne,  og  vidste  altid  bag  efter  at  for- 
skanse sig  bag  den  gyldne  Sentens:  >^ Gjort  Gerning 
staar  ikke  til  at  ændre.«  Ansaa  hun  det  en  Gang 
imellem  for  nødvendigt  at  ty  til  den  almindelige 
Stemmeret,  saa  bearbejdede  hun  de  Andre,  hver  for 
sig  før  Mødet  og  fremsatte  derpaa  sit  Forslag  som 
Noget,  hvorom  Alle  var  enige.  Ingen  vilde  da  være 
ene  mod  Fru  Landskræk  og  alle  de  Andre,  derfor  tav 
Alle,  og  Tavshed  var  jo  Samtykke.  Bag  efter  opdagede 
de  maaske,  at  de  Alle  havde  været  enige  i  modsat 
Retning,  men  hvem  skøttede  saa  om  at  blotte  sin  Svag- 
hed? I  den  Henseende  ligner  alle  Komitémedlemmer, 
kvindelige  og  mandlige,  hinanden,  og  min  Niece  vilde 
have  været  Mand  for  at  l'øbe  af  med  hvilken  som  helst 
Komité;  hun  var  Manden  for  det  Hele  og  Mand  for  at 
gøre,  hvad  det  skulde  være. 

Ikke  nok,  at  hun  paa  nordisk  Vikingevis  havde 
gjort  et  saa  rigt  Bytte  til  Basaren,  hun  var  ogsaa 
utrættelig  i  at  skaffe  Kunder.  Hvert  Øjeblik  førte  hun 
en  ny  Drift  til  Markedet  og  prakkede  dem  de  utroligste 
Sager  paa  til  de  utroligste  Priser.  Til  sidst,  da  alt 
Andet  var  udsolgt,  paanødte  hun  en  uskyldig  og  und- 
selig Præstesøn  fra  Landet  en  Toiletpude,  tre  Par  Dame- 
galoscher  af  seks  forskellige  Størrelser,  nogle  Dusin 
Børnestrømper  og  en  Skrigedukke  for  en  Sum,  der 
endnu  flere  Maaneder  efter  bragte  hans  Budget  i 
Uorden.  Fik  hun  lokket  et  ungt  Menneske  til  at  købe 
en  Bagatel  af  et  Par  Marks  Værdi,  saa  snappede  hun 
uden  Videre  en  Femdalerseddel  fra  ham  og  sagde  som 
Lars  Mathiesen:  »Slaar  lige  til!«  Om  han  havde  Raad 
til  at  købe  sine  Varer  saa  dyrt  eller  ikke,  det  blev 
hans  Sag,  og  ikke  hendes  —  som  Kavaler  maatte 
han  lade  Fem  være  lige. 


Da  Basaren  var  tømt  og  Kassen  fyldt,  regnede  det 
ned  over  mig  med  Ubehageligheder.  Lokalet,  som 
man  velvillig  havde  overladt  os  gratis,  var  ramponeret 
paa  den  mest  hensynsløse  Maade  —  det  var  Fru 
Landsecks  Arrangement.  En  Mængde  Arbejdsfolk 
havde  hun  taget  i  Tjeneste,  en  Mængde  Genstande 
havde  hun  laant  og  faaet  ødelagt,  og  en  Mængde 
Varer  havde  hun  »halvt  købt,  halvt  faaet«  i  Butikerne, 

uden  at  der  var  truftet  nogen  bestemt  Aftale  om  Pris 
og  Vilkaar;  nu  kom  Laanere,  Sælgere  og  Arbejdere 
til  mig,  og  da  jeg  ikke  kunde  indlade  mig  paa  hendes 
flotte  Forretningsorden,  gik  naturligvis  det  Hele  ud 
over  mig. 

vMin  Onkel  har  paataget  sig  Alt,  hvad  vi  Damer 
ikke  kan  indlade  os  paa^>  —  sagde  hun.  s  Hold  Dem 
til  ham!«  —  og  saa  niaatte  jeg  være  Syndebuk  og 
modtage  alle  de  mere  eller  mindre  velmotiverede  Grov- 
heder, som  hun  i  Egenskab  af  Dame  ikke  kunde  ind- 
lade sig  paa  at  høre. 

Det  var  et  utroligt  Kvantum,  saa  stort  endogsaa, 
at  jeg  glemte  alle  mine  kloge  og  forsigtige  Forsætter. 
Jeg  glemte,  at  jeg  var  Kavaler  og  hun  Dame,  gik  hen 
til  hende  og  opgjorde  paa  en  Gang  det  nye  og  alle  de 
gamle  Regnskaber.  Uden  at  lade  hende  komme  til 
Orde  væltede  jeg  hele  den  Skæppe,  man  havde  maalt 
mig  fuld,  ud  over  hende.  Det  havde  hun  ikke  ventet 
—  mindst  af  mig.  Hun  lod  til  at  være  bleven  rørt. 
Jeg  saa  endogsaa  Noget,  der  lignede  Taarer,  i 
hendes  Øjne. 

»Jonas!«  sukkede  hun  —  -Du  véd,  at  jeg  er  ube- 
sindig, men  Du  véd  ogsaa,  at  der  ikke  er  Ondt  i  mit 
Hjerte.     Jeg  beder  .   .   .« 

>Bed  ikke  mig  om  Noget!«  —  afbrød  jeg  hende 
forbitret.  -Jeg  kan  ikke  en  Gang  betale,  hvad  jeg 
skylder  Dig!« 

—  Jonas!    Jeg  lover  Dig  .  .  . 

—  Lov  mig  ikke  Noget!  Jeg  har  allerede  faaet 
Nok  af  Dig.     Farvel,  og  Tak  for  vort  Bekendtskab! 

Jeg  skyndte  mig  hjem  og  ærgrede  mig,  alt  hvad 
jeg  kunde. 

Inden  en  Time  var  forløben,  modtog  jeg  et  Brev 
fra  hende.  Jeg  slog  øjeblikkelig  en  Konvolut  om  det 
og  sendte  det  uaabnet  tilbage. 

Morgenen  derefter  fik  jeg  en  overordenlig  smigrende 
Taksigelsesskrivelse  fra  de  elleve  Basarforstanderinder. 
Da  jeg  aabnede  Brevet,  faldt  der  en  Lap  Papir  ud. 
Den  indeholdt  følgende  mystiske  Ord: 

»Under  denne  Adresse  takker  ikke 
den  Tolvte.« 

Hvad  var  Meningen  dermed?  Haanden  var  Uranias, 
og  det  var  hendes  Navn,  der  fattedes  mellem  Under- 
skrifterne. 

Det  er  med  Breve  som  med  Digte.  Jo  mindre  man 
forstaar  af  dem,  jo  mere  Indtryk  gør  de  ofte  paa 
Fantasien.  For  at  forstyrre  en  Melankolikers  Nattero  i 
lang  Tid  behøver  man  blot  at  sende  ham  en  Billet,  der 
er  saaledes  affattet,  at  han  ikke  kan  gætte,  fra  hvem 
den  kommer,  og  hvorom  den  handler.  Man  fortæller, 
at  nogle  nedrige  Arvinger  tog  Livet  af  en  tungsindig 
Englænder  alene  ved  hver  ottende  Dag  paa  forskelHg 
Maade   at   tilstille   ham  en  Billet,   hvori   der   stod:    »En 

Uge    nærmere  I    —   Vogt   Dig!--    -=-   og    jeg    er    meget 
villig  til  at  tro  paa  Fortællingen. 

Et  Brev,  der  paa  den  tydeligste  Maade  havde  for- 
kyndt mig  den  allergruligste  Forfølgelse  af  min  onde 
Genius,  kunde  ikke  have  sat  mig  i  en  mere  ubehagelig 
Stemning,  end  denne  ene  Linie,  hvis  Mening  var  mig 
ubegribelig.  Til  sidst  slog  jeg  mig  dog  til  Ro  med 
den  Fortolkning:  at  ikke  en  Gang  en  skyldig  Tak- 
sigelse vilde  hun  afsende  under  en  Adresse,  der  var 
bleven  hende  saa  ubehagelig,  som  min.  Man  vil  jo  saa 
gerne  tro,  hvad  man  ønsker,  og  jeg  syntes  nu,  hun 
kunde  have  god  Grund  til  at  opgive  mig.  Det  var 
imidlertid  ikke  hendes  Mening.     Tvæjt  imod ! 


En  Dag  sidst  i  Aaret  var  jeg  buden  til  Middags- 
gilde hos  en  gammel  Ven  og  fordums  Kollega,  der  nu 
er  Chef  for  det  Kontor,  hvori  jeg  som  Yngre  en  Gang 
var  Kancellist. 

Der  var  stor  Stads  paa  Færde.  Han  var  —  jeg 
husker  ikke  i  hvilken  Anledning  —  bleven  benaadet 
med  en  Udnævnelse,  der  indførte  ham  under  Virkelig- 
hedens Kategori  i  sjette.  Klasse  Nr.  seks;  tidligere 
havde  han  hørt  til  de  mystiske  Væsener  i  Rang- 
forordningens syvende  Klasse,  der  lige  som  den  famøse 
niende  er  indrettet  for  de  -Andre  .  Med  andre  Ord: 
Han  var  avanceret  fra    andre  Kancelliraader«  til  ^virkelig 

Kancelliraad<  og  havde  indbudt  en  Snes  Venner  og 
Bekendte  til  at  >/ iagttage  de  ydre  og  indre  Forandringer, 
der  var  foregaaede  med  ham  ved  hans  Virkeliggørelse <-<. 
Jeg  kunde  ingen  opdage.  Han  var  ganske  den  samme 
fortræffelige  Fyr,  som  Dagen  før  Udnævnelsen. 

Selskabet  var-  meget  muntert.  V^i  var  næsten  Alle 
gode  Bekendte,  og  Gækken  blev  derfor  uden  Betænk- 
ning slaaet  løs  baade  i  Viser  og  Taler.  Det  var  naturlig- 
vis Modsætningen  mellem  de  virkelige  og  de  fingerede 
Rangspersoner,  det  især  gik  ud  over. 

Da  vi  Allesammen  var  Mænd  i  vor  ^  bedste  Alder '< 
—  d.  V.  s.  havde  f}-ldt  de  to  Snese  —  og  ingen  af  os 
havde  »gjort  Noget;,  saa  var  Flertallet  af  os  i  Følge 
Tur  og  Anciennetet,  udvist  Konduite  eller  tilfældige 
Bekendtskaber  blevet  Nogets,  om  det  saa  ikke  var 
Andet  end  en  af  de  :>andre  Sekretærer'<  i  sidste  Klasse 
Nr.  tretten.  Ved  nøjere  Eftersyn  viste  det  sig  endogsaa, 
at  dette  Flertal  var  saa  stort,  at  det  indbefattede  hele 
Selskabet  paa  én  Undtagelse  nær.  Vor  Vært  bemærkede 
i  en  Tale,  hvori  han  optalte  alle  de  udmærkede 
Mænd,  der  gæstede  ham,  at  jeg  var  den  Eneste,  der 
udmærkede  mig  ved  slet  ikke  at  være  Noget,  som  jeg 
ikke  var  —  det  eneste  virkelige  Menneske  mellem  alle 
de  mange  mere  eller  mindre  ikke -virkelige  Rangs- 
personer. Denne  Kompliment  var  Signalet  til  et  alminde- 
ligt Overfald. 

»Nej,  Tværmose  er  klogere  end  som  saa.  Han  har 
bedre  iVnvendelse  for  sine  femten  Daler  om  Aaret«  — 
sagde  den  Ene. 

»Tværmose  er  forfængelig«  —  sagde  en  Anden  — 
»ellers  vilde  han  ikke  søge  at  udmærke  sig  paa  en  saa 
afstikkende  Maade«. 

»Tværmose  er  umaadelig  udspekuleret.  Han  véd 
godt,  at  naar  en  Mand  i  hans  Stilling  ingen  Titel  har 
faaet,  saa  tror  alle  Folk,  at  han  har  gjort  Noget, 
og  det  er  mere,  end  de  tror  om  os  Andre«  —  sagde 
en  Tredie. 

»Tværmose  er  Jakobiner,  det  er  Sagen«  —  for- 
sikrede vor  Vært.  yjeg  kender  ham  fra  1790.  Borger 
Jonas  slet  og  ret  —  det  er  den  eneste  Titel,  der 
klinger  i  hans  republikanske  Øren.  Jeg  er  overbevist 
om,  at  ikke  en  Gang  den  betydningsfulde  Titel  virkelig 
Kancelliraad  vilde  kildre  hans  Trommehinder. <;: 

—  Ærlig  talt:  Nej.  Jeg  siger  som  den  rige  Hlade- 
jarl:  »Det  var  det  Sidste,  som  jeg  vilde  være!«  Og 
naar  I  vil  vide  min  Mening  rent  ud,  saa  kan  jeg  ikke 
Andet  end  ærgre  mig  over,  at  høje  Vedkommende  har 
faaet  det  Indfald  at  fremhæve  vor  Værts  noksom  be- 
kendte gode  Hoved  ved  en  saa  upassende  Titel. 

»Upassende  Titel?  Han  bliver  oprigtig.  Kald 
ham  til  Orden!«    lød  det  Bordet  rundt. 

»Den  ærede  Taler  vilde  behage  nærmere  at  motivere 
eller  til  Betegnelse  af  sin  egen  Udtalelse  at  tilbagetage 

det  anstødelige  Prædikat!':    bød  Værten  med  en  særdeles 
vellykket  Præsidentmine. 

—  Nu  vel,  mine  Herrer  virkelige  og  andre 
Rangspersoner!  Man  har  efter  min  Opfattelse  degra- 
deret vor  Ven  ved  denne  Udnævnelse.  De  »andre« 
Kancelliraader,  der  stilles  i  Modsætning  til  de  »virke- 
lige«, har  i  Følge  Rangforordningen  ingen  anden  Be- 
tegnelse end  den,  at  de  staar  udenfor  Virkeligheden 
—  med  andre  Ord:    at   de  er  poetiske  Væsener  .  .  . 

—  Hør!    hør!    (fra  de   ;;andre«.) 

—  ...  lige  som  Nutidens  Riddere. 

—  Hør!    Hør!    (fra  alle  de  Dekorerede). 

V Ridderskabet  og  Kancelliet  tilhører  begge  den 
dunkle  Oldtid,  og  de  Dage,  da  Ridderne  øvede  Ridder- 
daad  og  Kancelliraaderne  raadede  i  Kancelliet,  gaar 
endogsaa  ind  i  den  bæl  mørke.  Naar  nu  om  Stunder 
en  fingernem  Spillemand,  der  med  tilbørlig  Følelse  har 
varieret  Temaet  »Gnade,  Gnadel  Kniend  flehe  <  eller 
med  fornøden  Behændighed  udført  en  ;>Hintertreppen- 
Virtuos-Polka-Mazurka ;,  bliver  udnævnt  til  Ridder  af  en 
eller  ^den  Orden,  saa  er  Meningen  dermed  jo  aldeles 
ikke  i  Virkeligheden  at  forvandle  ham  til  en  af  hine 
fabelagtige  Fortidshelte,  men  kun  paa  en  poetisk  Maade 
at  komplimentere  ham  som  deres  Ligemand.  Paa 
samme  Maade  forholder  det  sig  med  de  titulære  Kan- 
celliraader. Deres  Udnævnelse  betegner  blot,  at  man 
erkender  dem  for  at  være  akkurat  lige  saa  dygtige  Folk 

som  de,  der  i  sin  Tid  raadede  i  det  berømte  kongeliee 
danske  Kancelli.  Med  de  virkelige  Kancelliraader 
forholder  det  sig  anderledes;  dem  giver  man  ikke  en 
poetisk  Betegnelse  —  man  udnævner  dem  til  noget 
Virkeligt,  og  her  maa  vi  altsaa  tage  Ordet  efter  Bog- 
staven. Men  hvilket  er  nu  det  virkelige  Kancelli,  hvori 
de  faar  Ret  til  at  raade?  Om  det  længst  forsvundne 
Regeringskollegium  kan  der  jo  ikke  være  Tale;  en 
virkelig  Kancelliraad  maa  have  et  virkeligt  Kancelli, 
og  hvad  vil  et  virkeligt  Kancelli  sige?  Det  vil  i  Følge 
alle  indtil  denne  Dag  skrevne  Ordbøger  ikke  sige  Andet 
end:  en  af  Gitter,  Sprinkelværk,  Stakit' dannet  Skranke 
og  den  Plads,  der  omgives  af  samme  —  og  da  saaledes 
det  Eneste,  vi  véd  om  det  Omraade,  der  gives  ham 
som  virkelig  Raad,  er;  at  det  er  indesluttet  af  en 
Skranke,  kan  jeg  profecto  ikke  indse  Andet,  end  at 
en  virkelig  Kancelliraad  er  aldeles  det  Samme  som: 
—  en  indskrænket  Person  —  hvilket  nødvendigvis 
maa  betragtes  som  en  mindre  velvalgt  Betegnelse  for 
vor  højt  begavede  Ven  —  quod  erat  demonstrandum!« 

»Maa  jeg  bede  om  Ordet!«  lød,  idet  jeg  udtalte  det 
sidste  Ord,  en  skingrende  Røst  fra  den  anden  Bordende 
Den  kom  fra  en  forfærdelig  alvorsfuld,  gammel,  mager 
Herre,  som  jeg  ikke  havde  lagt  Mærke  til  før  i  dette 
Øjeblik. 

^■Nu  er  De  leveret!«  hviskede  min  Sidemand  mig 
i  Øret.      »Kancelliraad  Beitzer  er  bleven  vred.« 

—  Er  han  da  virkelig  .   .   . 

»Ja,  han  er  virkelig  Kancelliraad  —  især  efter 
Deres  Oversættelse. 

Kancelliraad  Beitzer  fik  Ordet. 

Han  rejste  sig,  rynkede  sine  buskede 
Bryn  saa  langt  ned  og  pressede  sin  tynde 
Underlæbe  saa  højt  op  mod  Næsetippen 
som  muligt,  saa  først  til  højre  og  saa  til 
venstre,  rettede  sine  Briller,  rømmede 
sig,  begravede  Hagen  i  sin  hvide  Hals- 
bandage,  purrede  op  i  Haaret,  løftede 
paa  Flipperne,  satte  begge  de  knyttede  Hænder  mod 
Bordet,  rettede  Armene  ud,  saa  Overkroppen  gik  bag 
over,  og  saa  sig  i  denne  imponerende  Stilling  endnu  en 
Gang  om  til  begge  Sider. 

De  oratoriske  Forberedelser  havde,  efter  deres 
Hensigt,  tilvejebragt  en  dyb,  forventningsfuld  Taushed, 
og  nu  tog  han  til  Orde: 

>J  Anledning  af  den  sidste  ærede  Talers  vistnok 
overordenlig  vittige,  men  formentlig,  hvad  Korrektheden 
angaar.  Adskilligt  at  ønske  tilbageladende  Fortolkning 
over  Betydningen  af  den  Titel,  hvormed  Hans  Majestæt 
har  behaget  at  hædre  ikke  alene  vor  ærede  Vært  og 
—  om  jeg  ikke  tager  fejl  —  to  af  de  ærede  Gæster 
ved  dette  Bord,  men  ogsaa  min  Ringhed,  skal  jeg  ikke 
undlade  hermed  at  bemærke,  eller,  rettere  sagt,  at  forud- 
skikke  den   Bemærkning,    at   min   Tid   ikke   har  tilladt 

mig  at  anstille  saa  dybtgaaende  Sprogforskninger,  som 
en  grundig  Revision  og  udtommende  Kritik  af  hans 
over  bemeldte  Titels  Oprindelse  fremsatte  etymologiske 
Gisninger  vilde  udfordre,  og  jeg  skal  derfor  ikke  heller 
indlade  mig  videre  paa  samme.« 

—  Bravo ! 

—  Jeg  skal  i  lige  IMaade  bemærke,  at  jeg  —  i  hvor 
vel  jeg  maa  henstille  til  den  ærede  Talers  egen  Af- 
gørelse, hvor  vidt  det  valgte  Emne  maatte  anses  for- 
trinlig egnet  til  paa  nærværende  Tid  og  Sted  at  gøres 
til  Genstand  for  Spøg  eller  ikke  —  for  mit  Ved- 
kommende er  mest  tilbøjelig  til  at  antage  hans  Foredrag 
som  en  saadan,  samt  at  jeg  selv  er  en  stor  Ynder  af 
en  god  Spøg  —  vel  at  mærke:    naar  den  er  god. 

Her  gjorde  han  en  Pavse  og  saa  sig  om  til 
begge  Sider. 

»Hør,  Hør!^;  raabte  de  Andre  pligtskyldigst  —  og 
jeg  selv  raabte  med,  skønt  jeg  havde  Møje  med  at 
følge  Traaden  gennem  Kancellistilens  Labyrint. 

—  For  imidlertid  at  føre  Spøgen  —  naar  der 
endelig  skal  spøges  med  Udnævnelser,  hvilket  det  lige 
saa  lidt  er  min  Agt  at  ville  forhindre,  som  at  forarges 
over  —  fra  det  mere  alvorlige  Emne:  de  Udnævnelser, 
som  allerede  ere  udfærdigede,  til  det  i  alt  Fald  mindre 
alvorlige:  de  Udnævnelser,  der  endnu  staa  in  li  mine 
eller  paa  Dørtrinet,  skal  jeg  tillade  mig  —  uden  i 
mindste  Maade  at  træde  i  Opposition   mod  det  her  fra 

14 


210 

flere  Sider  Anførte  —  at  foreslaa  en  Skaal  for  den 
eller  de  muligen  og  forhaabenlige  vordende  Rangs- 
personer, der  endnu  svæve  inter  spem  et  metum  — 
mellem  Haab  og  Frygt.  Jeg  vil  ønske  dem,  at  det 
Haab,  de  sætte  til  deres  ekstraordinære  Fortjenester 
og  deres  ekstraordinære  Talsmænd  eller  maaske  endnu 
nøjagtigere  udtrykt:  Talsmandinder,  ikke  maa  blive 
skuffet,  men  snart  bringe  dem  en  mere  velklingende  og 
for  Latterlicrcrørelse  mindre  udsat  Hæderstitel  end  den, 
der  er  bleven  os  stakkels  >. indskrænkede  Personer«  til 
Del  —  og  at  den  Frygt,  som  de  foreløbig  kunne  nære 
for  Muligheden  af  deres  Ønskers  Ikke-Opfyldelse,  ikke 
maa  opfylde  dem  med  alt  for  megen  Bitterhed  mod 
dem,  der  ad  en  eller  anden  Vej  —  det  være  sig  ad 
Anciennetetens  møjsommelige  Stige  eller  ad  den,  som 
det  synes,  Hr.  Tværmose  saa  vel  bekendte,  men  mig 
saa  aldeles  fremmede  »Hintertreppe;  —  allerede  have 
naaet  det  ]\Iaal,  der  er  Genstanden  for  deres  egen 
ivrigste  Stræben.  ]\Iine  Herrer!  En  Skaal  for  Den 
eller  Dem,  der  i  dette  Øjeblik  befinde  sig  in  li  mine 
promotionis!« 

»De  leve!  —  Skaal  Tværmose!«  raabte  min  Vært 
og  klinkede  med  mig  over  Bordet,  idet  han  ubemærket 
tilhviskede  mig:    »Hold  bare  gode  Miner!« 

Jeg  var  omtrent  lige  saa  ilde  orienteret  som  en 
Kat,  der  er  slaaet  af  Tonden.  Var  ilanden  blevet  fuld 
eller   gal?    Var   det   en   fræk  Chikane   eller   en  taabelig 

Misforstaaelse?  Hvad  skulde  jeg  tro?  —  Min  gamle 
Ven,  vor  Vært,  blinkede  atter  til  mig  og  gav  mig  ved 
en  let  fattelig  Mine  Tegn  til  at  gaa  ind  paa  Spøgen. 

»Ogsaa  Du  Jonas,  min  Søn! c  —  istemte  han  med 
komisk  Patos,  for  at  bøde  paa  den  forstyrrede  Stemning. 
:> Hvilket  sørgeligt  Tidens  Tegn,  at  en  Profet,  der  har 
prædiket  saa  smukt  mod  Verdens  Forfængelighed  som 
Du,  til  sidst  skal  ende  i  Bugen  paa  ^den  honette 
Ambitions«  altopslugende  Hvalfisk  lige  som  vi  andre 
Syndere!  Nu  forstaar  jeg,  hvorfor  Du  tog  tre  Sedler  i 
det  frederiksborgske  Kunstflidslotteri ;  nu  gaar  det  op 
for  mig,  hvorfor  Du  lejede  Sommerværelser  i  Fredens- 
borg; nu  begriber  jeg,  at  Du  forleden  holdt  paa  Spar- 
dame, til  Du  blev  Codille.  Jonas!  Jonas!  Hvad  er  det, 
de  vil  gøre  Dig  til!« 

»Konsistorialraad,  sandsynligvis!«  —  fortsatte  jeg 
i  samme  Tone,  som  han  havde  slaaet  an.  —  >/Da  de 
to  Herrer  virkelige  Kancelliraader  nu  en  Gang  har 
røbet  min  skrækkelige  Hemmelighed,  nytter  det  mig 
vel  ikke  længere  at  fortie,  hvad  Andre  lader  til  at  vide 
bedre  end  jeg  selv.  Mine  Herrer!  Det  vilde  være  mig 
en  stor  Ære  og  Glæde  at  turde  gøre  Regning  paa 
Deres  Nærværelse,  naar  jeg  en  Gang  holder  mit  Til- 
trædelsesgilde  som  Rangsperson.  Jeg  haaber,  at  Ingen 
af  Dem  vil  bedrøve  mig  med  et  Afslag! 

—  Nej!   Vi  kommer!    Hvor  og  naar  skal  Gildet  staa? 

—  Paa  Sk}'debaneR  Kl.  5,  Dagen  efter  at  Ud- 
nævnelsen har  staaet  i  Berlingske. 

»Saa  gør  det  mig  ondt  at  maatte  melde  Forfald 
for  mit  Vedkommende.  Jeg  rejser  i  Morgen  Aften  til 
Fyn  og  kommer  først  tilbage  om  otte  Dage'<  —  skingrede 
det  fra  den  anden  Bordende,  idet  Kancelliraad  Beitzer 
med  den  alvorligste  Mine  af  Verden  sendte  mig  et  Buk 
og  gjorde  Honør  med  Glasset. 

Dette  Indfald  vakte  almindelig  Latter.  Manden 
maatte  aabenbart  være  en  af  de  besynderlige  Spøge- 
fugle, der  saa  ofte  sætter  Folk  i  Forlegenhed  ved  deres 
altfor  omhyggelig  maskerede  Løjer.  Efter  Bordet  vekslede 
han  og  jeg  nogle  Ord  om  ligegyldige  Ting,  og  da  han 
straks  efter  Kaffen  lavede  sig  til  at  være  den  Første, 
der  tog  Afsked,  bad  jeg  ham  spøgende  om  ligeledes  at 
være  den  Første,  der  mødte  ved  mit  Gilde,  naar  det 
kom  saa  nær.  Men  han  var  og  blev  Manden  med 
Jernmasken;  med  den  stiveste  Høflighed  og  uden  Spor 
af  et  Smil  takkede  han  for  min  Venlighed,  men  for- 
sikrede, at  det  var  ham  ;^paa  Ære  umuligt  at  opsætte 
Rejsende. 

Efter  hans  Bortgang  fik  vi  en  munter  Lhombre 
og  en  Mængde  Anekdoter  om  den  bortgangne  Alvors- 
mand. Det  følger  af  sig  selv,  at  man  under  Spillet 
fortsatte  Spøgen  og  uafladelig  anstrængte  sig,  for  at 
udfinde  den  Titel,  der  passede  bedst  til  mit  Navn  og 
min    Personlighed;     snart    var    det    ;vKommerceraad 

Tværmose«,  der  tog  de  Andres  Stik  hjem,  og  snart 
var  det  >.Hr.  Generalkrigskommissær  Tværmose«, 
der  fik  to  Beter.  Til  sidst  blev  man  dog  enig  om,  at 
en  Mand,  der  hed  Jonas,  absolut  maatte  have  en 
gejstlig  Værdighed,  og  man  fandt  det  derfor  i  sin 
Orden  at  give  mig  Rang,  Gang  og  Sæde  efter  Sællands 
Biskop  og  Paven  i  Vartov. 

Da  vi  endelig  var  ved  at  gaa,  og  de  Fleste  af  os 
allerede  var  komne  ud  paa  Trappen,  kaldte  vor  Vært 
mig  tilbage  under  Paaskud  af,  at  jeg  ikke  havde  faaet 
tændt  min  Cigar  rigtigt. 

»Hør  nu!  Et  Spøg  og  et  Andet  Alvor  —  Var  der 
Noget  i  Det,  han  lod  sig  forstaa  med?«    hviskede   han. 

—  Hvad  for  Noget? 

—  Ih,  Udnævnelsen! 

—  Er  Du  forrykt? 

—  Hvorfor  det? 

—  Tror  Du,  at  jeg  .   .   . 

—  Nej,  men  jeg  synes,  at  Du  har  gjort  saa  Meget 
for  Ingenting,  at  det  ikke  var  underligt,  om  der  nu 
endelig  en  Gang  blev  gjort  Noget  for  Dig. 

—  Jeg  mærker,  at  Du  er  bleven  virkelig  Kan- 
celliraad. 

—  Der  er  altsaa  ikke  Noget  i  det? 

—  Nej,  hvor  kunde  Du  falde  paa  Sligt? 

—  Da  var  det,  min  Sjæl,  mærkeligt.  Beitzer 
plejer   aldrig   at   sige   Andet,    end    hvad   han   véd    med 

Vished,  og  han  har  altid  været  forbandet  vel  under- 
rettet om  den  Slags  Affærer.  Pas  paa,  om  der  ikke 
stikker  Noget  derunder! 

—  Aa,  gaa  hen  og  læg  Dig  I  —  God  Nat! 

—  Sov  vel! 

Jeg  forsøgte  at  følge  hans  Raad;  men  det  vilde 
ikke  lykkes  mig.  Om  det  var  den  ene  Kancelliraads 
ah  for  rigelige  Beværtning,  der  tyngede  paa  mit  Hjerte, 
eller  det  var  den  andens  alt  for  fantastiske  Under- 
holdning, der  spøgede  i  min  Hjerne,  skal  jeg  ikke  af- 
gøre, men  afgjort  var  det,  at  jeg  ingen  Søvn  skulde 
faa.  Saa  snart  jeg  lukkede  mine  Øjne,  saa  jeg  et 
uendeligt  Bord  besat  med  .Himmelens  Fugle  og  Jordens 
Dyr«  —  i  stegt  Tilstand  —  og  omgivet  med  sortkjolede 
og  hvidhalsede  Rangspersoner,  fare  forbi  med  Jernbane- 
flugt, og  hver  Gang  jeg  var  ved  at  falde  i  Søvn,  for 
jeg  op  som  vækket  af  et  elektrisk  Stød.  Jeg  syntes, 
at  Kancelliraad  Beitzer  bad  om  Ordet. 


I  en  søvnløs  Nat  kan  man  ængste  sig  ved  de 
største  Urimeligheder.  ;.0m  der  nu  virkelig  var  Noget 
i  det!«  gentog  jeg  den  ene  Gang  efter  den  anden  og 
udmalede  mig  en  Række  af  de  taabeligste  Muligheder 
—  højst  forskellige,  men  allesammen  lige  i  ét  Punkt: 
at  det  var  mig,  der  blev  til  Skam  og  Spot  for  hele 
Verden. 

Hen  ad  Morgenstunden  til  fik  jeg  et  Anfald  af 
mit  gamle  afskylige  Tilfælde,  Mareridt,  og  aldrig  er  jeg 
bleven  redet  værre:  Det  var  min  rædsomme  Niece,  der 
red  mig.  Hendes  forud  mægtige  Skikkelse  havde  an- 
taget Dimensioner,  som  der  hørte  en  Feberfantasi  til 
for  at  fatte.  Den  lille  rode  Vorte  paa  hendes  Hage 
havde  faaet  Størrelse  som  en  omvendt  Kop  Rødgrød, 
og  de  mørke  Haar  over  hendes  Mundkroge  var  blevne 
saa  tykke  som  den  groveste  Staaltraad.  Enhver  af 
hendes  Papillotter  indeholdt  et  stort  Ark  Kaduspapir 
og  Blækstregerne  under  venstre  Arm  paa  Kjolen,  hvor 
hun  plejer  at  stryge  Pennen  af,  saa  ud  som  Strøg  af 
den  største  Malerkost.  I  samme  Forhold  var  alle  andre 
Enkeltheder  i  hendes  Figur  og  Dragt  forstørrede,  men 
hvad  der  især  fyldte  mig  med  Rædsel,  var  dog  hendes 
Konkylie-Brosche  med  Medusamasken.  Det  var  Træk 
for  Træk  Kancelliraad  Beitzers  forstenede  Fjæs  i 
naturlig  Størrelse,  der  stirrede  ned  paa  mig  fra  Kameen. 
Jeg  kunde  ikke  røre  mig  og  ikke  raabe  om  Hjælp.  Se 
op  ad  turde  jeg  ikke,  ti  jo  længere  jeg  saa  paa  min 
spøgelseagtige  Beriderske,  jo  større  blev  hun,  og  se  ned 
ad  var  næsten  værre  endnu,  ti  paa  begge  Sider  af 
Sengen  aabnede  sig  en  bundløs  Afgrund,  hvor  over  der 
hang  et  Par  gysenvækkende  Ben  med  blaa  Strømper 
paa.  Blaa  Strømper  har  altid  været  min  Forfærdelse, 
især   naar   de,    som   Tante   Uranias,    syntes    at   gemme 

rædselsfuld  Nat. 

Dagen  derpaa  skulde  blive  endnu  værre.  Det  har 
ofte  ærgret  mig,  at  Himlen  tager  saa  lidt  Del  i  Jordens 
Glæde  og  Sorg,  at  den  surmuler  paa  vore  saligste  Dage 
og  sætter  sit  mest  straalende  Aasyn 
op,  naar  vi  er  nær  ved  at  fortvivle. 
Paa  denne  Ulykkesdag  var  der  ikke 
en  Sky  paa  Himlen;  Solen  smilede, 
som  paa  den  skønneste  Foraars- 
morgen,  da  jeg  rullede  mit  Gardin 
op.  Et  saadant  Særsyn  i  en  dansk 
December  kan  man  jo  ikke  lade 
upaaagtet;  allerede  tidlig  paa  For- 
middagen vrimlede  alle  Gader  og 
Promenader  af  Spadserende,  og  jeg 
lod  mig,  tros  Nattens  onde  Varsler 
lokke  ud,  som  de  Andre. 

Naar  man  paa  samme  Tid  af 
Dagen  gaar  samme  Vej,  møder  mian 
ofte  samme  Personer  paa  samme  Sted. 
Foran  i  Bredgade  travede  Gros- 
serer Brasks  engelske  Hest  med  sin 
engelske  Rytter  forbi  mig.  :; Gratulerer!  —  tilraabte 
Sidstnævnte  mig  smilende  i  Forbifarten  og  var  lige  som 
sidst  allerede  langt  borte,  da  jeg  vilde  stanse  ham  og 
spørge  hvortil. 

Længere  ude  i  Gaden  mødte  jeg  Sivertsens.  De 
gik  ovre  paa  det  andet  Fortov,  men  aldrig  saa  snart 
fik  Spektakelmageren  Øje  paa  mig,  førend  han  med  sin 
unge  Kone  under  Armen  gjorde  Front  over  mod  mig 
og  sænkede  Hatten  helt  ned  mod  Støvlerne.  Det  saa 
cgsaa  ud  som.  en  Gratulation. 

Paa  Langelinie  var  Ekvipagerne  ude  at  sole  sig. 
I  en  af  de  smukkeste  sad  et  Par  anselige  Herrer  i  Pels- 
kapper. Den  ene  af  dem  kendte  jeg  fra  min  Ungdom, 
skønt  vi  i  den  senere  Tid  efter  en  stiltiende  Overens- 
komst ikke  plejede  at  hilse  hinanden.  Det  var  en 
Person,  der,  efter  at  alle  andre  Veje  var  ham  afskaarne, 
havde  gjort  en  Slags  Karriere  ved  vort  Grevinde- 
Hof,  og  som  siden  den  Tid  havde  antaget  Beskytter- 
mine og  Ord  for  at  være  altformaaende  i  »Befordrings- 
væsenet ».  Jeg  var  just  midt  i  en  stor  Flok  Prome- 
nerende, da  bemeldte  Herre  kom  kørende,  og  greb 
derfor  saa  meget  ivrigere  den  gunstige  Lejlighed  til  at 
kaste  et  Blik  ud  over  Sundet;  men  denne  Gang  kendte 
han  mig.  Han  slog  Armen  saa  langt  ud  af  Vognen, 
som  han  kunde,  og  raabte  af  alle  Kræfter  med  det 
mest  naadige  Patronsmil  over  hele  Ansigtet,  idet  han 
gemytligt  nikkede  til  mig:  »God  Dag,  god  Dag!  — 
Det  kommer  i  Aften!«  —  og  saa  kørte  han  videre. 
Saadan  en  Hilsen  af  saadan  et  Mandfolk  kan  være  for- 
færdelig generende,  men  hvad  skal  man  gøre?  Det 
nytter  ikke  at  klage  til  Politiet! 

Ærgerlig  over  det  Passerede  og  grublende  over 
hans  Tilraab  gik  jeg  hjem.  Paa  mit  Bord  laa  der  et 
Brev.     Jeg  aabnede  det  og  læste : 

»Under  denne  Adresse  takker 

Den  slemme  Niece«. 

Atter  en  Gaade.  Det  var  naturlig\qs  fra  min 
Nattemare,  men  hvad  mente  hun  med  »denne  Adresse«, 
da  der  hverken  under  eller  over  Brevet  stod  et  Ord? 
>Har  da  hele  Verden  sat  sig  for  at  mystificere  mig?« 
udbrød  jeg  og  slog  mine  Øjne  ned;  de  faldt  paa  Kon- 
voluten,  der  laa  ved  mine  Fødder.  Paa  den  stod: 
Velbaarne  Hr.  Kammerraad  J.  Tværmose. 


Det  var  som  et  Lyn  i  Mørket  og  et  Tordenslag 
med  det  Samme.  Fem  Minuter  efter  ringede  jeg  paa 
Uranias  Dør;  heldigvis  var  hun  ikke  hjemme,  og  jeg 
gjorde  derfor  ingen  anden  Ulykke,  end  at  rive  hendes 
Klokkestræng  itu.  Nu  styrtede  jeg  hen  til  Kancelliraad 
Beitzer  —  han  var  gaaet  paa  Kontoret  —  saa  op  paa 
Kontoret  —  dér  stod  han  ved  Pulten  mellem  et  Uhyre 
af  en  Protokol  og  et  halvt  Ris  løse  Papirer. 

Jeg  var  i  det  forfærdeligste  Oprør.  Jeg  besvor 
ham  min  Uvidenhed  om,  hvad  der  muligvis  kunde  være 
sket,  tilstod  ham,  at  jeg  gik  som  paa  Gløder,  indtil  jeg 
fik  Rede  paa  Sagen,  og  bad  ham  for  Himlens  Skyld 
sige  mig,  hvad  han  vidste,  hvis  han  vidste  Noget. 

Han  saa  paa  mig  over  Brillerne  med  det  samme 
stirrende  stendøde  Blik,  han  om  Natten  havde  sendt 
mig  fra  Broschen,  tav  en  Stund  for  at  samle  mine 
usammenhængende  Udbrud  og  kneb  Øjnene  sammen, 
som  om  han  søgte  efter  en  fjern  utydelig  Genstand. 
Endelig  klaredes  det  for  ham. 

»Naa — aa!  —  Det  er  Deres  Udnævnelse,  De  taler 
om.  Jo,  den  Sag  har  sin  Rigtighed«  —  svarede  han 
uden  mindste  Tegn  til  Me'dfølelse,  tog  Pennen  fra  Øret 
og  gjorde  en  Antegnelse  i  Protokollen. 

:>Hr.  Kancelliraad !  Det  er  da  ikke  Deres  Alvor?« 
raabte  jeg  forfærdet. 

»Hr.  Kammerraadl  Jeg  tillader  mig  aldrig  at  spøge 
med  Udnævnelser«  —  svarede  han  med  isnende  Alvor. 

Jeg  havde  aldrig  kunnet  forstaa,  hvorledes  en  tom 
Titel  var  i  Stand  til  at  overvælde  et  sundt  og  fornuftigt 
Menneskes  Nervesystem.  Nu  følte  jeg,  hvad  jeg  ikke 
havde  været  i  Stand  til  at  udtænke.  Ingen  Tiltale  — 
end  ikke  det  mest  sammenknugede  Udtryk  for  en 
Uvens  Forbitrelse  —  er  nogen  Sinde  trængt  mig  saa- 
ledes  gennem  Marv  og  Ben  som  dette  betydnings-  og 
betoningsløse  >-Hr.  Kammerraad«.  Kan  en  saadan  Lyd 
hos  Andre  vække  behagelige  Følelser  af  samme 
Styrke  som  de  tilintetgørende,  der  for  gennem  mig  ved 
dette  Ord,  saa  er  det  ikke  saa  underligt,  at  de  gør  det 
Utrolige,  for  at  faa  den  at  høre. 

^^Men  hvorledes  er  det  dog  gaaet  til?^;  stønnede 
jeg,  idet  den  kolde  Sved  randt  mig  ned  ad  Panden. 

Den  hjerteløse  Kontormand  svarede  med  uforandret 
Ligeg}"ldighed :  »Jeg  antager,  at  det  er  gaaet  ganske 
naturligt  til.  De  har  gjort  Dem  fortjent  til  en  Ud- 
mærkelse. Deres  Velyndere  eller  Velynderinder  har 
gjort  højere  Vedkommende  opmærksom  paa  Deres  For- 
tjenester. Som  Følge  deraf  er  De  bleven  indstillet,  og 
som  Følge  af  Indstillingen  er  De  bleven  udnævnt.^; 

—  Jeg  er  altsaa  allerede  .  .  .:  —  Det  sortnede  for 
mine  Øjne. 

—  Ja,  efter  hvad  jeg  hørte  i  Morges  af  Etatsraad 
Sandrup,  er  nok  Alt  i  Orden. 

Etatsraaden  kendte  jeg.  Det  er  en  elskværdig  og 
begavet  Mand,  der  ved  flere  Lejligheder  har  givet  mig 
Raad  i  forviklede  Anliggender,  hvor  ingen  Andre  vidste 
ud  eller  ind;  jeg  skyndte  mig  nu  hen  til  ham,  fortalte 
ham  Alt  og  bad  ham  sige  mig,  hvad  der  mulig\is 
endnu  var  at  gøre. 

vingenting«  —  svarede  han  smilende  og  bød  mig 
en  Pris.  >/De  maa  finde  Dem  i  Deres  Skæbne.  Fru 
Landseck  har  sat  sig  for  at  erhverve  et  ubestrideligt 
Krav  paa  Deres  Erkendtlighed,  og  hun  har  ikke  sparet 
nogen  Ulejlighed  for  at  naa  sit  Maal.« 

—  Xej,  jeg  kender  hende. 

—  Det  er  omtrent  en  ]\Iaaned  siden  jeg  i  et  Sel- 
skab hørte  Ministeren  formelig   blive  skammet  ud  af  et 

Par  meget  fornemme  Damer,  fordi  han  lod  en  saa  for- 
tjent Mand  som  Dem  gaa  omkring  og  ikke  være  Noget. 
Han  undskyldte  sig,  saa  godt  han  kunde,  og  frem- 
kastede  den  ^lulighed,  at  De  ikke  en  Gang  ønskede  at 
optages  mellem  de  Utallige.  Jeg  tror  endogsaa  han 
sagde,  at  han  havde  hørt  Dem  omtale  som  en  Smule 
original  .  .   . 

—  Den  Hædersmand! 

—  Alen  Deres  Velynderinder  forsikrede,  at  det 
aldeles  ikke  var  Tilfældet.  De  vidste  endogsaa  fra  en 
af  Deres  Nærmeste,  at  De  ærgrede  Dem,  hver  Gang 
De  læste  en  af  de  store  Udnævnelseslister. 

—  O,  det  Uhyre!  —  Hr.  Etatsraad!  Jeg  mod- 
tager ikke  den  Titel.  Jeg  protesterer,  jeg  ansøger  om 
Kassation. 

—  Tag  Dem  en  Pris  og  lad  os  overveje  Sagen 
først.  Hvad  iiar  De  egenlig  mod  en  saa  uskyldig 
Ting,  som  en  Titel? 

—  For  det  Første  indeholder  en  saadan  Titel  en 
Løgn,  og  Løgnen  er  aldrig  uskyldig.  Jeg  er  ikke 
Kammerraad.     Jeg  raader  ikke  i  noget  Kammer. 

—  Det  er  jo  heller  ikke  Meningen.  Naar  man 
kalder  mig  Etatsraad,  komplimenterer  man  mig  jo  ikke 
som  Medlem  af  Statsraadet.  Titelen  er  kun  en  vil- 
kaarlig  Betegnelse  for  en  vis  Rang. 

—  Som  nødvendig  maa  følge  med  Deres  Embede. 
Det    er    en   ganske   anden   Sag.      Da   Embederne   ikke 

har  nogen  medfødt  Rang,  saa  giver  man  Embeds- 
mændene Rangen  som  Naadegave  i  Daaben.  Man 
døber  Kontorchefen  til  Justitsraad  og  Departements- 
chefen til  Etatsraad,  det  forstaar  Enhver,  og  det  er  i 
sin  Orden.  Var  jeg  Embedsmand,  vilde  jeg  naturligvis 
ogsaa  have  den  Titel,  der  hørte  til  mit  Embede,  men 
nu  har  jeg  intet  Embede.  Jeg  staar  ikke  i  Statens 
Tjeneste,  og  den  Titel,  der  kan  være  særdeles  passende 
for  en  Tiendekommissær,  bliver  latterlig,  naar  den 
raabes  efter  mig,  der  ikke  er  Andet  end  Privatmand. 
Det  klinger  akkurat,  som  naar  man  spotvis  kalder  en 
Vægter   .Hr.  Justitsraad ! '< 

—  Men  De  er  jo  Kammerraad.  De  er  jo  udnævnt, 
og  det  er  Betingelsen  for  at  være  Kammerraad. 

—  Nej,  jeg  ber!  Den  første  Betingelse  er  min 
egen  Vilje.  Hvem  som  helst  kan  udnævne  mig  til 
Hofnar  og  Folkenar,  men  det  beror  paa  mig  selv,  om 
jeg  vil  være  Nar  for  Hof  og  Folk  eller  ikke,  og  vil 
jeg  ikke  være  det,  saa  maatte  jeg  være  Nar,  om  jeg 
vilde  hedde  det.  Og  jeg  vil  ikke  være  til  Nar.  Jeg 
forlanger  at  faa  Udnævnelsen  kasseret. 

Etatsraaden  bød  mig  atter  sin  Daase. 

—  Lad  os  nu  tænke  os,  at  De  ikke  forlangte  det! 

—  Saa  vilde  enhver  af  mine  Bekendte  være  fuld- 
stændig berettiget  til  at  le  mig  ud. 

—  Deres  Bekendte  vil  snart  faa  Sammenhængen 
at    vide,    og    ingen  Ubekendt   vil   finde   den   mindste 

Smule  Latterligt  i,  at  De  har  modtaget  en  Titel,  som 
saa  Mange  ønsker  sig.  Lad  os  derimod  tænke  os,  at 
De  forlanger  Deres  Udnævnelse  kasseret!  Saa  vil  De 
alligevel  faa  Gratulationer  fra  alle  Sider,  ti  i  Aften 
staar  Udnævnelsen  i  Avisen.  Deres  Protest  vil  gøre 
fuldstændig  Skandale.  Den  vil  lægge  Dem  ud  med 
alle  de  Personer,  der  i  god  Tro  har  interesseret  sig  for 
Deres  Udnævnelse  og  følgelig  har  gjort  sig  til  Nar, 
den  vil  gøre  alle  Kammerraaderne  —  og  de  er  mange! 
—  til  Deres  naturlige  Fjender,  den  vil  af  Alle,  der  ikke 
kender  Dem  —  og  de  er  endnu  mange  flere  —  blive 
opfattet  som  et  Tegn  paa,  at  De  er  forbitret  over,  at 
man  ikke  har  gjort  Dem  tiljustitsraad,  og  —  hvad 
der  er  det  Allerærgreligste  —  man  vil  lige  til  Deres 
Dødsdag  vedblive  paa  Drilleri  at  kalde  Dem  »Hr. 
Kammerraad«.  De  vil  kun  opnaa  at  faa  et  Øgenavn 
i  Stedet  for  en  Titel.     Gør  nu,  hvad  De  vil! 


Jeg  gjorde  Ingenting.  Jo,  det  er  sandt:  Jeg 
ærgrede  mig  i  Stilhed,  gav  i  Stilhed  Manden  Ret  og 
indrømmede  i  Stilhed  for  den  kommende  Tid  Fru 
Landsskræk  første  Plads  i  mit  Litani.  Jeg  stoppede 
Bomuld  i  Ørene,  for  at  høre  saa  lidt  som  muligt  til 
»Hr.  Kammerraaden»,  som  Enhver,  der  havde  to  Ord 
at  sige  mig,  med  irriterende  Kunstfærdighed  vidste  at 
anbringe    baade    før    og    efter    og    imellem    dem.      Jeg 

gjorde  endogsaa  Gilde  paa  Skydebanen  og  holdt  selv 
en  efter  Sigende  meget  morsom  Tale  om  min  Op- 
højelse, men  —  jeg  vil  tilstaa  det  ganske  ærligt  —  jeg 
ærgrede  mig  over,  at  de  Andre  fandt  den  saa  morsom. 
Det  piner  mig  formelig,  naar  nogen  Anden  end  jeg 
selv  gør  Løjer  med  den  usalige  Titel,  og  jeg  er 
ordenlig  ganske  angst  for,  at  man  ved  det  idelige 
Drilleri  til  sidst  skal  bringe  mig  til  paa  Tros  at  sætte 
en  Stolthed  i  at  bære  den  til  Skue,  kaste  den  i  An- 
sigtet paa  hele  Verden  og  sætte  paa  mit  Visitkort,  min 
Dørplade  og  min  Gravsten: 

GODE  VENNER  OG  GODTFOLK. 


pODE      YeNNER 


^  u  d  fri  mig  f o  r  m i  n e  Ve n  n  e r !  Mine 
"  Fjender  skal  jeg  nok  selv  fri  mig 
for!  Dette  verdensbekendte  Hjertesuk  er  tillagt  for- 
skellige store  Mænd,  men  jeg  tvivler  paa,  at  nogen 
Historiker  kan  paavise  den,  der  først  har  opsendt  det, 
ti  det  maa  være  omtrent  lige  saa  gammelt  som  Be- 
greberne Ven  og  Fjende,  og  de  er  ubestridelig  opkomne 
i  den  forhistoriske  Tid. 

Jeg  kan  ikke  tænke  mig  Muligheden  af,  at  nogen 
Mand  skulde  have  kunnet  undgaa  at  istemme  det,  saa- 
snart  han  havde  indsamlet  blot  det  tarveligste  Forraad 
af  Erfaringer,  og  aller  mindst  kan  jeg  betvivle,  at  en 
Mand,  der  var  tilbøjelig  til  at  ærgre  sig,  og  ikke  levede 
i  aldeles  robinsonske  Forhold,  skulde  have  behøvet  at 
høre  det  af  Andre,  førend  han  indførte  det  i  sin 
Bønnebog. 

Mine  Fjender  —  for  saa  vidt  som  jeg  har  haft 
saadanne  —  har  aldrig  været  slemme  til  at  volde  mig 
Ærgrelser.  Naar  de  tilføjede  mig  Ubehageligheder, 
har  jeg  indrømmet,  at  det  var  i  sin  Orden,  og  Intet 
vilde  jo  være  dummere,  end  at  ærgre  sig  over  det,  der 
er,  som  det  maa  være. 

I  Fjendskabsforhold  har  man  kun  Ærgrelser  af  sig 
selv.  Er  jeg  i  Krig,  kan  det  aldrig  ærgre  mig,  at 
Fjenden  skyder  efter  mig;  træffer  han  mig,  kan  jeg 
kun  ærgre  mig  over,  at  jeg  ikke  har  søgt  Dækning, 
eller  hvad  der  havde  været  endnu  bedre:  forhindret 
Skudet  ved  at  skyde  ham  først.  Faar  jeg  derimod  et 
Vaadeskud  fra  en  klodset  Krigskammerat,  da  er  det 
ham  og  ikke  mig  selv,  Ærgrelsen  gaar  ud  over,  ti  det 
er  ikke  min  Fejl,  at  han  er  en  Klodrian. 

>Det  er  af  sine  Venner  man  skal  have  det:  — 
siger  Folk  stadig,  og  spørger  man  dem:  Hvilket:  — 
slaar  det  næsten  aldrig  fejl,  at  de  mener:  det,  man 
ærgrer  sig  over.  Netop  fordi  man  aller  mindst  burde 
have  det  fra  dem,  netop  derfor  er  det  aller  mest  fra 
dem,  man  faar  det,  og  jo  mere  man  er  deres  Ven,  jo 
mere  ærgrer  man  sig  derover. 

Jeg  har  nødig  villet  indlade  mig  paa  det  Kapitel, 
ti  de  Ærgrelser,  jeg  har  haft  af  mine  >^gode  Venner«, 
kan  hverken  opsummeres  i  et  Kapitel  eller  beskrives  i 
et  afsluttet  Værk.  De  vilde  fordre  et  helt  Tidsskrift 
med  stadigt:    »Fortsættes  i  næste  Hefte«. 

Naar  jeg  her  til  Prøve  fremstiller  et  Par  af  mine 
godevenlige  Ærgrelsesleverandører,  maa  Ingen  tro,  at 
jeg  dermed  har  præsenteret  hele  Selskabet  eller  blot 
dets  mest  fremragende  Medlemmer  —  langt  fra!  Det 
er  hverken  Løven  eller  Elefanten,  man  vælger  til  Skilt 
for  Menageriet  —  dertil  bruger  man  helst  udstoppede 
forhenværende  Medskabninger,  der  ikke  tager  Skade  og 
ikke  tager  for  stor  Plads. 

Jeg  begynder  med: 


Hvorledes      jeg 
paadrog    mig 

hans  Venskab. 
En  behagelig 
Overraskelse. 
Hvilken  Lykke  en  Molbo 
kan  gøre  i  Kø^benha\Ti. 
Farligheden  af  ikke  at 
være  oprigtig  og  Livs- 
farligheden af  at  være 
det.  Hvordan  jeg  ufor- 
skyldt blev  benaadet  med 
mit  Hus-Storkors  —  og 
hvordan  han  ligeledes 
blev  udnæ^^lt  Shylock, 
Housemann,  Mefistofeles 
o.  s.  V.  Mislykket  Op- 
stand :  forø-get  Under- 
trykkelse. Hvordan  hans 
Følgeskab  skræmmede 
mig  Lykken  ud  af  Hæn- 
derne. Hvordan  tilsidst 
en  lykkelig  Kartoffel 
bragte  ham  en  Formue 
og  mig  min  Frihed. 

Ingen,  der  har  kendt  mig  for  en  tolv  femten  Aar 
siden,  har  kunnet  undgaa  tillige  >^for  Anseelse-  at  gøre 
Bekendtskab  med  en  lille  grim  gnomeagtig  Person,  der 
den  Gang  fulgte  mig  som  en  Skygge. 

Det  var  min  Ven  Jørgen  Dimling. 

Naar  jeg  kalder  ham  min  Ven,  siger  jeg  maaske 
for  meget,  ti  Forholdet  mellem  os  var  —  oprigtig  til- 
staaet  —  ikke  saa  gensidigt,  som  det  bør  være  mellem 
to  Venner,  og  naar  jeg  sammenligner  ham  med  en 
Skygge,  bruger  jeg  ubetinget  et  altfor  mat  Billede: 
Skyggen  ligner  jo  kun  de  falske  Venner,  der  forlader 
os,  naar  Solen  formørkes,  og  stakkels  Dimling  hørte 
ikke  til  dem.  Han  forlod  mig  hverken  i  lyse  eller  i 
mørke  Dage. 

Jeg  kan  hun  betegne  vort  Forhold  tydeligt  ved  en 
Benævnelse,  der  endnu  ikke  har  faaet  Hævd  ved  Sprog- 
brugen, men  i  Mangel  af  andre  tager  jeg  ikke  i  Be- 
tænkning at  benytte  den. 

Enhver  har  i  Romanerne  og  Tragedierne  gjort  til- 
strækkelig grundigt  Bekendtskab  med  ulykkelig  Kær- 
lighed, og  véd  følgelig  meget  godt,  hvorledes  de 
ulykkelige  Elskere  ser  ud,  men  jeg  er  vis  paa,  at 
kun  meget  Faa  har  gjort  sig  nogen  Forestilling  om,  at 
ogsaa  »Venskabets  hellige  Flamme«  har  sine  Brandlidte. 
Det  er  imidlertid  hævet  over  enhver  Tvivl,  ti  Dimling 
var  en  af  dem.    Han  var  i  den  Grad  ulykkelig  Ven, 

at  jeg,  der  var  Genstand  for  hans  ulykkelige  Venskab, 
mangen  en  Gang  var  fristet  til  at  prise  hans  Uvenner 
lykkelige. 

Vi  havde  kendt  hinanden  fra  vor  Barndom.  Allerede 
som  Dreng  var  han  en  besynderlig  Fyr.  Det  var  ikke 
nok,  at  han  var  grim  over  al  Beskrivelse,  men  der  var 
noget  saa  Fornærmende  ved  hans  Grimhed,  at  han  over 
alt,  hvor  han  viste  s^g  mellem  andre  Drenge,  gjorde 
samme  Virkning  som  en  Ugle  mellem  Krager  og 
Alliker.  Hans  rj-nkede  Brjm,  hans  skulende,  halvt 
trodsige,  halvt  sky  Blik  og  hans  ejendommelige  tilbage- 
holdende Væsen  vendte  straks  Stemningen  imod  ham, 
og  selv  om  det,  han  sagde,  var  baade  velvilligt  og 
fornuftigt,  kom  det  som  oftest  i  hans  Mund  til  at  lyde 
tirrende  eller  dumt,  og  fristede  saaledes  Kammeraterne 
snart  til  at  pr^^gle  ham  og  snart  til  at  gøre  Xar  ad  ham.. 
Var  han  en  Gang  imellem  lystig,  saa  aabenbarede  hans 
gode  Lune  paa  en  saa  kantet,  kejtet  og  anmassende 
Maade,  at  alle  hans  Jævnaldrende  r^'stede  paa  Hovedet 
og  gik  af  Vejen  for  ham. 

Jeg  var  et  Par  Aar  ældre  end  han,  og  havde  nogle 
Gange  taget  hans  Parti,  naar  de  Andre  vilde  gøre  ham 
Fortræd.  Det  paaskønnede  han  paa  sin  Maade  ved  at 
udkaare  mig  til  Genstand  for  sit  udelte  og  ubegrænsede 
Venskab. 

Da  mine  Forældre  døde  og  jeg  forlod  det  kære 
Molsherred,  tabte  jeg  ham  af  Syne,  og  der  var  vel 
gaaet  en  fjorten,  seksten  Aar,  hvori  jeg  hverken  havde 
hørt  fra  ham  eller  tænkt  paa  ham,  da  min  Værtinde 
en  Aften  fortalte  mig,  at  der  under  min  Fraværelse 
havde  været  >^saadan  en  underlig  mistænkelig  En«  og 
spurgt  efter  mig,  Paa  mit  Spørgsmaal  om,  hvordan 
han  saa  ud,  fik  jeg  til  Svar:  »Livagtig  som  en  af  de 
gammeldags  Nøddeknækkere:  lille  og  lavbenet  men 
temmelig  svær.  Han  havde  et  stort  rødt  Ansigt  med 
en  forfærdelig  bred  Mund  og  et  Par  umaadelige  Øje- 
bryn,  tykt  sort  busket  Haar,  Bukkeskæg,  hvide  Bukser, 
blomstret  Vest,  poppegøjegrøn  PVakke  og  sort  Fløjels 
Kasket,  og  saa  talte  han  jysk.« 

Endnu,  mens  jeg  var  i  Færd  med  at  samle  disse 
Træk  til  et  helt  Portræt,  gik  Døren  op,  og  der  stod 
Nøddeknækkerfiguren  lyslevende  for  mig  —  nøjagtig 
efter  Beskrivelsen. 

-Kender  Du  mig  ikke  igen  Jonas?«  —  spurgte  han 

—  »Det  er  Jørgen,  Din  Barndomsven  og  Legekammerat ! 

—  Nej,  hvor  Du  dog  har  forandret  Dig!     — 

Det  var  mere,  end  jeg  kunde  sige  om  ham.  Han 
var  aldeles  uforandret,  med  Undtagelse  af,  at  hans 
Grimhed  havde  antaget  større  Dimensioner.  Hans 
Venskab  havde  heller  ikke  forandret  sig:  Det  var  bare 
for  at  besøge  mig,  at  han  havde  gjort  den  lange  Rejse 
til  København.      I  fem  Aar   havde   han  sparet  sammen 

til  den,  og  det  havde  knebet  haardt  nok  at  faa  saa 
meget  ud  af  hans  knappe  Løn  —  han  var  nemlig 
Skriver  paa  et  Herredsfogedkontor  —  men  nu  var  han 
jo  ogsaa  lykkelig  over  al  Maade.  Han  var  jo  hos  sin 
bedste  Ven,  sin  egen  kære  Jonas,  som  han  havde 
længtes  efter  i  saa  mange  mange  Aar  .   .   .  o.  s.  v. 

V^enskab  er  ikke  slet  saa  egoistisk  som  Kærlighed, 
men  ogsaa  overfor  Venner  spiller  dog  det  kære  Jeg  en 
stor  Rolle  og  lærer  os  at  se  eller  overse  Meget,  som 
vi  ikke  vilde  have  Øje  eller  Undskyldning  for,  hvis  det 
havde  anden  Oprindelse  end  Venskab  for  os  selv.  Jeg 
har  tidt  forundret  mig  over,  at  Kvinden  kunde  være 
saa  villig  at  tilgive  enhver  Synd,  der  begaaes  af  Kær- 
lighed til  hende,  endogsaa  naar  det  er  hende  selv,  der 
kommer  til  at  gøre  Bod  for  den,  men  jeg  har  ikke 
haft  Ret  dertil  —  jeg  har  selv  altfor  mange  Gange 
fundet  mig  i  Dumheder,  der  er  begaaede  af  mine  Venner, 
og  selv  gjort  Bod  for  dem  —  ene  af  den  Grund,  at 
de  var  gjorte  for  min  Skyld. 

Saaledes  gik  det  ogsaa  her.  Uagtet  jeg  ret  inderlig 
ønskede  den  gode  Jørgen  Dimling  midt  ind  i  Mols 
Herred,  nænnede  jeg  dog  ikke  at  lade  ham  mærke, 
hvor  lidt  Fornøjelse  jeg  ventede  af  det  Besøg,  der 
havde  kostet  ham  saa  store  Opofrelser,  og  lod  derfor, 
som  om  han  var  mig  ret  velkommen.  Han  var  desuden 
nøjsom  i  sine  Krav  paa  Glædesytringer  fra  min  Side: 
for  ham  var  det  jo  umuligt  at  tænke  sig  Andet,  end  at 

det  Gensyn,  hvorover  han  var  saa  glad,  ogsaa  maatte 
gore  mig  inderlig  lykkelig. 

Dimling  var  ikke  dum,  men  han  var  i  høj  Grad 
Molbo.  I  Ebeltoft  kendte  han  hver  Sjæl,  og  i  Randers 
havde  han  været  et  Par  Gange,  men  videre  var  han 
aldrig  kommen  før  denne  Rejse,  og  Hovedstadens 
Forhold  var  ham  ikke  blot  ubekendte,  men  næsten 
ubegribelige. 

Da  jeg  spurgte,  paa  hvilket  Hotel  han  havde  taget 
Logis,  saa  han  paa  mig,  som  om  jeg  .havde  gjort  et 
umaadelig  dumt  Spørgsmaal,  og  lo:  Et  Hotel?  — 
Hvad  skulde  jeg  der?  Jeg  bliver  jo  kun  her  i  Byen  i 
otte,  fjorten  Dage,  og  da  jeg  bare  er  kommen  herover 
for  at  være  sammen  med  Dig,  kunde  det  naturlig\'is  ikke 
falde  mig  ind  at  spilde  den  korte  Tid  hos  Fremmedel 
Du  maa  huske,  hvor  mange  Aar  jeg  har  glædet  mig 
til  denne  Rejse,  og  at  det  vel  sagtens  bliver  den  eneste, 
jeg  faar  Raad  til  at  gøre.  ]eg  har  saa  Meget  at 
fortælle  Dig  hjemmefra  og  saa  mange  Ting  at  spørge 
Dig  om,  at  vi  ikke  faar  et  Øjeblik  tilovers  —  Nej,  jeg 
bliver  hos  Dig,  og  Du  skal  ikke  bryde  Dig  det  Mindste 
om  at  gøre  Anstalter  for  mig.  Jeg  kan  ligge  paa 
Sofaen  eller  paa  tre  Stole  eller  paa  Gulvet,  om  det 
skal  være,  og  jeg  kan  forsikre  Dig,  at  jeg  aldrig  vilde 
have  tænkt  paa  Andet,  om  ogsaa  jeg  havde  haft  Penge 
nok  til  at  bo  i  det  fineste  Hotel. < 


2^6 


Stakkels  Dimling!  Det  var  bogstavelig  taget  slet 
ikke  faldet  ham  ind  at  belave  sig  paa  Udgifter  til  Logis 
og  Deslige.  I  sit  Molbohjertes  Enfoldighed  havde  han 
tænkt  som  saa:  Var  Jonas  kommet  til  Ebeltoft,  saa 
vilde  jeg  have  været  altfor  henrykt  over  at  kunne  dele 
mit  Logis  med  ham,  til  at  jeg  skulde  have  ladet  ham 
bo  noget  andet  Sted,  og  naar  jeg  kommer  til  Jonas, 
vil  det  Samme  være  Tilfældet  med  ham. 

Hvad  skulde  jeg  gøre!  Efter  en  meget  vanskelig 
Underhandling  gik  han  endelig  ind  paa  at  bo  paa  et 
Kvistkammer,  som  min  Værtinde  havde  staaende  ledigt, 
men  selvfølgelig  under  den  Betingelse,  at  han  skulde 
være  sammen  med  mig  saa  meget  som  muligt,  og  at 
han  ikke  voldte  mig  nogen  Udgift  ved  dette  Arrange- 
ment, ti  hvis  det  var  Tilfældet,  vilde  han  absolut  blive 
nede  hos  mig  og  tage  Lejligheden,  som  den  faldt. 

Jeg  nænnede  naturligvis  ikke  at  lade  ham  ane,  hvor 
villig  jeg  vilde  have  været  til  at  frikøbe  mig  for  hans 
Selskab  med  en  langt  større  Udskrivning  end  de  faa 
Dalere,  et  Loftskammer  kunde  koste  i  Leje  for  et  Par 
L^ger,  eller  hvilken  Selvovervindelse  det  vilde  koste  mig 
at  gaa  gennem  Byens  Gader  ved  høj  lys  Dag  i  Selskab 
med  en  Person  af  hans  Udseende.  Herregud!  De 
fjorten  Dage,  som  havde  lyst  for  hans  Haab  i  maaske 
lige  saa  mange  Aar,  og  hvis  Alinder  formodenlig  i 
endnu  længere  Tid  skulde  staa  som  Glanspunkter  i 
hans  fattige  Liv,   kunde  jo  dog  —  selv  om  de  blev  lidt 

drøje  for  mig  —  ikke  paaføre  mig  saa  megen  Ulejlig- 
hed, at  jeg  for  dens  Skyld  havde  Hjerte  til  at  berøve 
ham  den  korte  Glædestid. 


Kun  den,  der  selv  er  blevet  hjemsøgt  af  en  lignende 
Ungdomsbekendt  fra  fjerne  Egne,  gør  sig  imidlertid 
noget  Begreb  om  alle  de  Smaapinsler,  jeg  i  Stilhed 
maatte  o;ennemoraa  for  at  han  ikke  skulde  mærke, 
hvilken  uheldig  Figur  han  gjorde,  og  hvor  nødig  jeg 
vilde  optræde  som  hans  Sidestykke.  Allerede  Synet  af 
hans  Forknytteise,  da  jeg  fortalte  ham,  at  den  forfærde- 
lige Fløj  eiskasket,  han  havde  bragt  med  sig,  var  aldeles 
umulig  som  Hovedbedækning  i  København,  overbeviste 
mig  om,  at  et  Forsøg  paa  at  bringe  hans  Ydre  og  hans 
Optræden  nogenlunde  i  Overensstemmelse  med  køben- 
havnske Forhold,  vilde  berøve  ham  alt  Mod  og  al 
Glæde  under  den  korte  Ferie,  og  jeg  opgav  derfor 
Tanken  om  at  faa  ham  iført  en  nogenlunde  præsentabel 
Dragt  i  Stedet  for  den  gyselige  grønne  Frakke  og  den 
skrækkelige  blomstrede  Vest,  som  han  havde  købt  til 
Rejsen  og  betragtede  som  sande  Pragtstykker.  Hvad 
skader  det,  naar  Alt  kommer  til  Alt,  at  Folk  her  finder 
ham  lidt  mere  afstikkende,  naar  han  blot  vender  tilbage 
med  den  Overbevisning,  at  han  har  moret  sig  herligt, 
og  den  Indbildning,  at  han  har  taget  sig  ypperlig  ud 
mellem   Københavnerne   —   tænkte   jeg,    og    desværre: 

til   at   indbilde    sig    det,    havde    han    kun    altfor    gode 
Anlæg! 

Som  hæslige  Folk  i  Almindelighed  havde  han  den 
Lykke  ikke  at  ane,  hvor  grim  og  latterlig  han  saa  ud, 
og  da  jeg  gik  min  første  Pilegrimsgang  gennem  Byens 
Gader,  mærkede  jeg  tydelig  nok,  at  den  Opsigt,  han 
gjorde,  forekom  ham  i  høj  Grad  smigrende.  Den  stolte 
Bevidsthed,  at  han  nu  havde  tilkæmpet  sig  den  saa 
længe  ønskede  Lykke:  rigtig  og  virkeHg  at  være 
kommen  til  Hovedstaden  og  spadsere  gennem  den  saa 
meget  omtalte  Østergade  med  sin  bedste  Ven,  for- 
vandlede vor  Gang  til  et  Triumftog,  og  et  Triumftog 
maa  jo  helst  gøre  saa  stor  Opsigt  som  muligt.  Hele 
København  skulde  vide,  at  det  var  ham,  der  havde 
drevet  det  saa  vidt,  og  derfor  talte  han  endnu  højere 
end  han  plejede,  ret  som  om  det  vilde  være  et  Skaar 
i  hans  Lykke,  hvis  et  eller  andet  tunghørt  Menneske 
ikke  blev  opmærksom  paa  hans  udprægede  Molbodialekt. 

Jeg  havde  en  Følelse,  som  jeg  gik  med  )den  spanske 
Kappe  .  Alle  Forbigaaende,  Bekendte  og  Ubekendte, 
vendte  sig  om  og  saa  efter  os,  og  jo  mere  Opsigt  vi 
gjorde,  jo  gladere  blev  Dimling,  og  jo  højere  talte  han. 
Til  Sidst  blev  jeg  nødt  til  at  tysse  paa  ham,  og  betro 
ham,  at  man  ikke  talte  saa  højt  i  København. 

Ja  hvad  gør  det?«  —  udbrød  han  om  muligt  endnu 
mere  højrøstet.  Vi  er  jo  heller  ikke  Københavnere 
men  Molboer.- 

Netop  i  det  Øjeblik,  da  han  udtalte  eller  udraabte 
disse  uimodstaalig  udfordrende  Ord,  saa  jeg  en  Flok  af 
Byens  værste  Spottefugle  komme  os  i  Møde.  Det  var 
Translatør  Nielsen,  Arkitekt  Stub,  en  svensk  Læge, 
Dr.  Pilqvist,  og  nogle  andre  lignende  gode  Venner-, 
der  drejede  om  Østergades  uskarpe  Hjørne ^<.  Dem  vilde 
jeg  nødig  falde  i  Hænderne  paa,  ti  jeg  vidste,  hvor 
ubarmhjertige  de  var,  naar  der  tilbød  sig  saa  gode 
Løjer,  og  følgelig  skyndte  jeg  mig  gennem  Porten  op 
i  Gianellis  Konditori.  Men  Ingen  kan  undgaa  sin 
Skæbne  ved  at  dreje  af,  naar  det  er  for  silde! 

Min  ulykkelige  Vens  Replik  havde  naaet  deres 
Øren,  og  næppe  havde  vi  taget  Plads  ved  et  Bord  og 
begært  Kaffe,  før  Selskabet  traadte  ind. 

Nielsen  kom  straks  hen  til  os  fulgt  af  de  to  andre 
gode  Venner,  hilste  umaadelig  ærbødig  paa  Dimling  og 
meget  venlig  paa  mig,  hvem  han  bad  afgøre  et  Vædde- 
maal,  der  i  dette  Øjeblik  var  sluttet  mellem  Stub  og 
Doktor  Pilqvist,  der  begge  trode  at  kende  den  Herre, 
jeg  fulgtes  med.  Den  Ene  paastod,  at  det  var  en 
portugisisk  Professor,  som  han  havde  truffet  i  Granada, 
og  den  Anden  var  vis  paa,  at  det  var  en  Greve  fra 
Lapland,  som  han  havde  haft  den  Ære  at  blive  præsen- 
teret for  i  Stockholm. 

Førend  jeg  kunde  afværge  de  tilsigtede  Løjer,  greb 
Dimling,  kisteglad  over  saa  hurtig  at  være  bleven 
Hovedperson  i  et  Æventyr,  Ordet  og  forsikrede,  at  han 

hverken  var  Portugiser  eller  Laplænder,  men  en  ægte 
indfødt  Molbo.  Som  Følge  heraf  indrømmede  straks 
begge  de  Stridende,  at  de  havde  tabt  Væddemaalet, 
der  maatte  afgøres  paa  Stedet,  og  de  udbad  sig  naturlig- 
vis den  Ære,  at  vi  som  Dommere  vilde  assistere  ved 
denne  Lejlighed. 

Mine  Forsøg  paa  at  frelse  Offeret  mislykkedes 
fuldstændigt.  Svenskeren,  der  lige  som  alle  hans  Lands- 
mænd var  Mester  i  den  grusomme  Sport,  man  paa 
Svensk  kalder  ;v Drifts-,  havde  allerede  bemægtiget  sig 
ham  helt  og  holdent  ved  nogle  Spørgsmaal  om  Sand- 
færdigheden af  de  saakaldte  Molbohistorier,  og  Dimling 
var  altfor  lykkelig  over  her  at  kunde  optræde  som 
særlig  Sagk^mdig,  til  at  jeg  skulde  kunne  løsrive  ham, 
uden  at  fortælle  ham,  hvorledes  Sagerne  stod.  Det 
havde  jeg,  som  sagt,  besluttet  for  ingen  Pris  at  gøre, 
og  følgelig  maatte  jeg  finde  mig  i,  at  min  stakkels 
Dimling  ikke  blot  for  Kotteriet  men  for  alle  de  til- 
stedeværende Gæster  gjorde  sig  til  Spot  og  Spe  paa 
de  forskelligste  Maader.  Doktoren  fik  ham  til  at 
deklamere,  og  Stub  fik  ham  til  at  synge,  alt  for  at 
klare  Begreberne  om  de  mærkv^ærdige  Molboer,  og 
mine  Indsigelser  mod  Præstationerne  hjalp  ikke.  Alle 
var  enige  om,  at"  >der  ikke  var  Noget  deri«,  Dimling 
var  enig  med  Majoriteten,  og  jeg  —  ja  jeg  maatte  tie 
g,    ti    det    eneste   Argument,    der    kunde 

bringe  ham  til  at  gaa  over  paa  min  Side,  vilde  jeg  nu 
en  Gang  ikke  anvende. 

Jeg  véd  ikke  ret,  hvad  der  ærgrede  mig  mest, 
enten  deres  Morskab  over  at  have  en  trosk^ddig  Sjæl 
til  Nar  eller  hans  inderlige  Tilfredshed  over  at  spille 
Hovedrollen  i  Farcen,  men  jeg  tror  dog,  at  min  største 
Ærgrelse  havde  sin  Grund  i  den  falske  Stilling,  jeg 
selv  maatte  indtage,  i  det  jeg  for  at  skaane  hans  Ind- 
bildninger maatte  holde  gode  Miner  med  de  oprørende 
Løjer. 

Dette  lille  Optrin  kan  i  al  sin  Ubetydelighed  tjene 
til  Prøve  paa  den  tredobbelte  Række  Ærgrelser,  jeg 
maatte  gennerngaa,  baade  naar  vi  var  ude  sammen,  og 
naar  han  en  Gang  imellem  havde  været  ude  paa  egen 
Haand  og  efter  sin  Hjemkomst  fortalte  mig  om  de 
Bedrifter,  han  havde  udøvet,  om  de  nye  Bekendtskaber, 
han  havde  gjort,  om  hvor  ubegribelig  venlige  Folk 
havde  været  mod  ham,  om  hvorledes  Alle  havde  for- 
sikret ham,  at  det  var  stor  Synd  af  ham,  hvis  han 
rejste  tilbage  til  sin  Fødeegn  og  satte  sit  Lys  under 
Skæppen  igen  o.  s.  v.  Det  var  kun  med  den  yderste 
Anstrængelse,  jeg  kunde  tilbageholde  den  bitre  Sandhed, 
der  vilde  have  ødelagt  alle  hans  glade  Minder.  Men 
sjæleglad  var  jeg,  da  det  lakkede  mod  den  til  Hjem- 
rejsen bestemte  Dag. 


242 

En  Aften  var  jeg  i  Selskab  —  naturligvis  uden 
Dimling,  og  kom  sent  hjem.  Der  var  endnu  Lys  oppe 
paa  Kvisten,  og  jeg  listede  mig  gennem  Gadedøren 
saa  tyst  som  muligt,  for  ikke  at  blive  udsat  for  et 
Nattebesøg.  ]\Ien  den  aarv^aagne  Ven  havde  alligevel 
hørt  mig  komme,  og  næppe  havde  jeg  lagt  mig,  før 
han  greb  i  Dørlaasen.  Den  var,  som  jeg  først  trode 
heldigvis,  men  som  jeg  siden  fik  at  vide  uheldigvis 
lukket. 

»Sover  Du?-^  —  spurgte  han. 

—  Ikke  endnu,  men  om  et  halvt  Minut! 

—  Jeg  har  en  Mængde  Ting  at  fortælle  Dig! 

—  Gæm  dem  til  i  Morgeni 

—  Jeg  har  faaet  Brev  fra  Ebeltoft  .   .   . 

—  Lad  mig  faa  det  til  Frokost. 

—  Ja,  men  jeg  har  skrevet  et  langt  Svar  til  Christen 
Højgaard  .  .   . 

—  Saa  skynd  Dig  til  Postgaarden  med  det,  for  Posten 
gaar  med  Dampskibet  Klokken  Syv  i  Morgen  tidlig! 

Jeg  morede  mig  nemUg  meget  mindre  ved  at  høre 
hans  Breve,  end  han  ved  at  forelæse  dem. 

—  Ja  men  .   .  . 

—  Jeg  sover! 

—  Lad  mig  da  bare  fortælle  Dig  .   .   . 

—  God  Nat! 

Morgenen  derefter  tog  Dimling  mig  paa  Sengen 
og  fortalte  mig  med  et  Smil  saa  bredt,  at  det  overskar 

hele    hans    Ansigt,    at    nu    havde    han    sagt    Farvel    til 
Ebeltoft   for  bestandig. 

Haarene   rejste   sig  paa   mit  Hoved,    og  jeg  rejste 
mig   fra  Dynerne. 


>.Du  er  da  vel  ikke  blevet  forrykt?«  —  spurgte  jeg 
i  min  Skræk. 

Nej  tværtimod!  Nu  var  han  først  bleven  rigtig  klog 
—  mente  han.  Christen  Højgaard  havde  bedt  ham 
komme  hjem  snarest  muligt,  da  Fuldmægtigen  havde 
sagt,  at  Herredsfogden  tænkte  stærkt  paa  at  antage  en 
anden  Skriver.  Han  havde  faaet  Nys  om,  hvordan 
Jørgen  gik  og  gjorde  sig  til  Nar  i  København,  og 
skulde  i  alt  Fald  ordenlig  læse  ham  Teksten,  naar  han 
kom  tilbage.  Det  vilde  Jørgen  ikke  udsætte  sig  for. 
Han  havde  derfor  underrettet  sin  Ven  om,  at  herovre 
forstod  man  ganske  anderledes  at  vurdere  ham  end  i 
Ebeltoft,    og   at  han   havde    faaet   nok   af  at   gaa   som 

Skumpelskud  derovre.  Han  gav  baade  Herredsfoged 
og  Fuldmægtig  en  god  Dag.  Nu  skulde  han  læse 
dem  den  Tekst,  som  han  i  saa  mange  Aar  havde  for- 
beredt sig  paa.  Derefter  havde  han  sagt  sin  Mening 
baade  om  dem  og  alle  de  andre  Molboer,  af  hvem  han 
havde  maattet  døje  saa  mange  Fornærmelser,  og  bedt 
Christen  Højgaard  om  at  lade  det  Skrevne  —  og  det 
havde  baade  Næb  og  Kløer  —  blive  læst  af  Enhver, 
som  havde  Lyst  til  at  se  det. 

»Ulykkelige  Jørgen!  Hvad  har  Du  gjort?«  —  raabte 
jeg  —  »Hvor  kunde  Du  dog  afsende  et  saadant  Brev 
uden  at  raadføre  Dig  med  mig?-' 

»Det  vilde  jeg  jo  have  gjort  i  Aftes,  men  Du 
vilde  ikke  tale  med  mig  .   .   . 

—  Midt  om  Natten  —  nej  1  Men  Du  kunde  jo 
have  ventet  til  i  Dagl 

—  Det  tænkte  jeg  jo  netop  paa,  men  Du  sagde 
selv,  at  jeg  straks  skulde  kaste  det  i  Postkassen. 

—  Du  har  Ret!  —  Jeg  burde  have  gættet,  hvilke 
Dumheder  Du  var  i  Stand  til. 

—  Men  det  kan  da  vel  aldrig  være  nogen  farlig 
Dumhed,  at  jeg  har  opsagt  den  Smule  Tjeneste,  jeg 
havde  derovre?  Skriver  maa  jeg  vel  sagtens  kunne 
blive  ogsaa  her,  om  jeg  ikke  kan  blive  mere! 

—  Merel  Du  har  maaske  betænkt,  at  Du  vil  være 
Fuldmægtig  eller  Departementschef  —  eller  Minister? 
—  Hvorfor  ikke! 

—  Nej,  men  alvorlig  talt:  Der  er  flere  end  En 
herovre,  som  har  sagt,  at  de  netop  manglede  en  jysk 
Komiker  ved  Teatret,  og  at  jeg  blot  behøvede  at  melde 
mig  for  at  faa  Ansættelse  med  tyve  Gange  saa  høj 
Løn,  som  jeg  havde  hos  Herredsfogden. 

—  O  de  Galgenfugle! 

—  Tror  Du  ikke,  at  det  har  været  deres  Alvor? 

—  Nej  min  stakkels  Jørgen!  Nu  bliver  jeg  nødt 
til  at  betro  Dig,  hvad  jeg  havde  haabet  at  kunne 
skjule.  Herredsfogden  har  haft  Ret:  Du  har  virkelig 
været  for  meget  til  Nar  her  i  Byen! 

—  Jeg?  —  Til  Nar?  —  Her?  —  Hvem  skulde  vel 
have  haft  mig  til  Nar?  —  Og  hvordan  skulde  de  vel 
have  baaret  sig  ad  med  det? 

Nu  syntes  det  mig  paa  Tide  at  sige  ham  Sand- 
heden rent  ud.  Jeg  fortalte  ham,  hvorledes  hans  af- 
stikkende Ydre,  hans  platte  Jydedialekt,  hans  kejtede 
Væsen,  hans  massive  Troskyldighed,  og  frem  for  Alt 
hans  fuldstændige  Taktløshed  og  Ubekendtskab  med 
Hovedstadslivet,  lige  fra  den  første  Dag  havde  gjort 
ham  til  Genstand  for  »Drift«,  og  hvorledes  jeg  for  ikke 
at  forbitre  hele  hans  Ophold  herovre,  havde  maattet 
tie  til,  hvad  der  ikke  kunde  afværges  —  men  min  Be- 
kendelse stod  jo  i  en  saa  skrigende  Modsigelse  til  Alt, 
hvad  de  Andre  havde  sagt,  hvad  han  selv  havde  troet 
at  se,    og   hvad   jeg    hidtil   havde    ladet    ham    forstaa, 

at  det  kun  tog  sig  ud  som  et  Hidsighedsudbrud,  og 
med  et  overlegent  Smil  svarede  han  blot: 

»Du  er  vaagnet  i  ondt  Humør,  bitte  Jonas!  Det, 
Du  der  siger,  faar  Du  ikke  en  Gang  Dig  selv  til 
at  tro!« 

Et  Smil  kan  være  saa  bredt,  at  det  bliver  utaale- 
ligt  for  den  Taalmodigste,  og  Dimlings  Smil  var  det 
bredeste,  jeg  har  set;  det  gik  udenfor  hans  Ansigt  til 
begge  Sider.  Jeg  var  desuden  ikke  saa  besindig  i  det 
Øjeblik,  som  jeg  burde  have  været  —  det  er  man  jo 
sjælden,  naar  man  ikke  kan  frikende  sig  selv  for  Med- 
skyld i  en  Ulykke !  —  og  til  Svar  paa  hans  Beskyldning 
for  Morgengnavenhed  var  jeg  lige  ved  at  give  ham  en 
Ladning  endnu  drøjere  Sandheder,  men  i  det  Samme 
udbrød  han: 

»Ser  Du  ham,  som  kommer  tværs  over  Gaden 
dernede?  —  Vil  Du  ogsaa  sige,  at  han  har  haft  mig 
til  Nar?' 

Det  var  Translatør  Nielsen,  der  kom  for  at  bringe 
mig  nogle  oversatte  Dokumenter.  Desværre:  Udfordrin- 
gen var  for  overmodig,  jeg  var  for  opirret,  og  Fristelsen 
blev  som  Følge  deraf  for  stor. 

-Har  Du  Lyst  til  at  vide,  hvad  han  siger,  saa 
bliv  herinde  i  Sovekamret,  men  rør  Dig  ikke,  hvis  Du 
faar  Mere  at  høre,  end  Du  skøtter  om<;  —  var  jeg 
haard  nok  til  at  svare,  tog  saa  min  Slobrok  paa,  gik 
ind  i  Dagligstuen  og  lod  Døren  staa  paa  Klem. 

Jeg  behøvede  ikke  at  føre  Nielsen  paa  Glatis. 
Næppe  havde  han  afleveret  Papirerne,  før  han  af  sig 
selv  begyndte: 

»Det  er  sandt;  Tak  for  Sidst!  Hvor  Fanden  havde 
De  faaet  fat  i  den  glimrende  Molbokarl?« 

—  Ved  Barndomsbekendtskab.  Det  var  en  god 
Ven  fra  min  Fødeby. 

—  Ja  god  var  han  minsæl,  og  Venskab  hørte  der 
rigtignok  ogsaa  til  for  at  trække  ham  gennem  Byen 
ved  Dagens  Lys.  Sig  mig:  hvad  vil-  det  Menneske 
herovre? 

—  Søge  om  Ansættelse. 

—  I  et  Menageri?  — 

—  Nej,  paa  et  Kontor. 

—  Han?  Med  det  Udseende?  —  Det  maatte  da 
være  i  Billetkontoret  ved  et  Vokskabinet  en  eller  Samling 
af  Buskmennesker  og  Halenegere,  hvor  han  tillige  kunde 
gøre  Tjeneste  som  Skilt. 

—  Skulde  De  tro  det:  man  har  endogsaa  fortalt 
ham,  at  der  kunde  blive  en  stor  Skuespiller  af  ham! 

—  Ja,  vor  Svensker  sagde  jo  noget  Lignende,  da 
Fyren  gav  sig  til  at  deklamere  for  os,  men  det  syntes 
mig  dog  var  at  drive  Spadsen  for  vidt.  Det  er  meget 
morsomt  at  lade  saadan  en  Original  producere  sig,  men 
man  skal  ikke  lade  ham  mærke,  at  han  er  til  Nar,  for 
det  er  Synd  ... 

Jeg  kan  spare  Resten. 

Da  Nielsen  var  gaaet,  og  jeg  kom  ind  til  Dim- 
ling,  laa  han  som  lamslaaet  i  Lænestolen.  Det  varede 
flere  Minuter,  førend  jeg  fik  et  Ord  ud  af  ham,  og  jeg 
begyndte  for  Alvor  at  blive  bange.  Tilsidst  brast 
han  ud: 

'/Hvorfor  sagde  Du  mig  ikke  Sandheden  straks: 
—  Det  havde  jeg  gjort  i  Dit  Sted.'< 

Jeg  forsvarede  mig,  saa  godt  jeg  kunde.  En  farlig 
og  smertefuld  Operation  undgaar  man  helst,  og  det 
var  derfor  ikke  underligt,  at  jeg  havde  opsat  den,  til 
den  blev  uundgaaelig. 

J^»  jsg  overlever  den  ikke!«  —  sukkede  han. 
»Er  her  ikke  Noget,  som  I  kalder  Peblingesøen ?--<  — 
spurgte  han  lidt  efter. 

Jo  her  er  en  Sø,  der  kaldes  saaledes,  fordi  nogle 
Peblinger  har  druknet  sig  i  den,  men  mellem  den  og 
det  kongelige  Teater  er  der  saa  god  Plads,  at  man 
aldrig  behø\^er  at  springe  ned  i  Vandet,  fordi  man  ikke 
kan  komme  op  bag  Lamperækken.  Lad  os  nu  ikke 
tale  om,  hvad  der  er  gjort,  men  om,  hvad  der  er 
at  gøre!'< 

Det  var  desværre  ikke  stort.  Den  afsendte  Epistel 
umuliggjorde  ethvert  Tilbagetog,  ti  den  Gang  var  man 
endnu  ikke  kommen  saa  vidt,  at  man  kunde  sende  et 
Telegram  efter  et  Brev,  der  havde  forløbet  sig,  og  saa 
snart  jeg  vilde  trøste  ham  med  Udsigter  til  Beskæftigelse 
her  i  Byen,  slog  han  mig  paa  Munden  med  mine  egne 

Ord  cg  de  Replikker,    han   havde   hørt   gennem  Døren. 
Vi  kom  stadig  tilbage  til  Peblingesøen! 

Hele  den  Dag  og  den  følgende  Nat  maatte  jeg 
formelig  holde  Vagt  over  ham,  for  at  han  ikke  i  sin 
Fortvivleise  skulde  foretage  sig  noget  altfor  Desperat. 

Han  vilde  hverken  spise  eller  drikke.  Hvorfor 
skulde  han  forlænge  en  Tilværelse,  der  kun  gjorde  ham 
til  Spot  og  Spe  for  hele  Verden?  Lokke  ham  ud  af 
Huset  var  umuligt.  Han  vilde  ikke  gaa  om  paa 
Gaderne  og  gøre  Opsigt  som  en  Bavian  eller  Haleneger, 
der  var  desserteret  fra  Menageriet.  Her  i  København 
var  han  en  Umulighed,  det  havde  han  faaet  Vished 
om;  men  hvorhen  skulde  han  rejse  herfra?  Overalt 
udenfor  Molboernes  Land  vilde  han  jo  ogsaa  være 
umulig,  fordi  han  var  en  saa  komplet  IMolbo,  og  mellem 
sine  Egne  havde  han  gjort  sig  endnu  mere  umulig,  end 
han  vilde  være  mellem  andre  Folk.  Kort  sagt:  Han 
kunde  kun  tænke  sig  en  Udvej  og  den  gik  —  ad 
Peblingesøen  til! 

Det  var  trøstelige  Udsigter  for  mig.  Hvis  jeg  ikke 
behandlede  ham  med  den  yderste  Delikatesse,  hvis  jeg 
blot  lod  ham  ane,  at  ogsaa  jeg  betragtede  et  Samliv 
med  ham  som  en  af  de  værste  Muligheder,  jeg  kunde 
tænke  mig,  saa  overgav  jeg  ham  lige  frem  til  For- 
tvivlelsen, og  gik  jeg  ind  paa  at  være  hans  eneste  Ven 
og  Trøster,  saa  kunde  jeg  udsætte  mig  for  at  blive  det 
for  Livstid.     Hvad  skulde  jeg  gøre? 

Foreløbig  søgte  jeg  naturligvis  at  afværge  det 
Værste,  og  tog  mig  af  ham  saa  godt,  jeg  kunde;  men 
det  var  ikke  nogen  let  Opgave  at  samle  ham  sammen 
efter  det  Fald  fra  Illusionernes  Tinde,  der  saa  aldeles 
havde  knust  ham. 

Jeg  maatte  anvende  den  mest  diplomatiske  For- 
sigtighed for  at  faa  ham  til  at  modtage  de  tarvelige 
Eksistensmidler  jeg  kunde  skaffe  ham;  jeg  maatte  an- 
vende alle  de  Kunstgreb,  jeg  kunde  hitte  paa  for  at 
sætte  Mod  i  ham  og  indbilde  ham,  at  naar  han  blot 
blev  klippet,  barberet  og  paaklædt  efter  københavnsk 
Mode,  saa  vilde  det  Afstikkende  i  hans  Ydre  omtrent 
forsvinde,  ja  jeg  maatte  endogsaa  lade,  som  om  han 
gjorde  mig  en  stor  Tjeneste  ved  foreløbig  at  blive  hos 
mig  og  hjælpe  mig  med  Afskrivning  af  forskellige  Akt- 
stykker, som  jeg  ikke  turde  betro  nogen  Anden  — 
blot  for  at  faa  ham  til  at  modtage  saa  mange  Penge, 
som  han  behøvede  for  at  købe  en  menneskelig  Dragt, 
hvori  jeg  lidt  efter  lidt  kunde  vænne  ham  til  at  vise 
sig  mellem  Folk.  Det  Værste  var  dog,  at  jeg  ved 
denne  Frygt  for  at  saare  ham,  der  i  Førstningen  var 
saa  naturlig.  Tid  efter  anden  forvænnede  ham  saaledes, 
at  det  snart  blev  vanskeligt  at  sige,  hvem  af  os  der 
havde  Overtaget  i  vort  gensidige  Forhold. 

Jeg  maatte  være  paa  min  Post,  men  det  var  ikke 
let  at  holde  Udkig  til  begge  Sider  paa  en  Gang. 
Dimling  var  nu   bleven  mistroisk  mod  hele  Verden,    og 

selv  mig,  som  han  betragtede  som  sit  >,  sidste  og  eneste 
Medmenneske-,  var  han  ikke  sikker  paa.  Jeg  havde 
jo  ogsaa  ført  ham  bag  Lyset! 

I  samfulde  fire  Aar  vedblev  han  at  være  min  uad- 
skillelige Med-Siameser  og  Plageaand.  Ingen  Fremmed 
forstod  vort  Forhold,  men  Alle  forundrede  sig  derover, 
og  mian  hittede  paa  de  mest  æventyrlige  Forklaringer 
derover.     Det  saa  ogsaa  besynderligt  ud. 

Dimling  var  paa  sin  Maade  ærekær  til  det  Yderste. 
Han  var  flittig,  utrolig  nøjsom  og  meget  økonomisk, 
men  det  Lidt,  han  behø\'ede  for  at  slaa  sig  igennem, 
vilde  han  selv  fortjene.  Understøttelse  modtog  han  ikke 
paa  nogen  Maade,  men  selv  at  skafte  sig  Arbejde 
lærte  han  aldrig.  Var  der  Intet  at  bestille  for  de  Kon- 
torer, jeg  stod  i  Forbindelse  med,  saa  sugede  han  paa 
Labben,  men  tav,  og  da  maatte  jeg  flere  end  én  Gang, 
for  at  hjælpe  ham  til  de  fornødne  Rigsdalere,  lade  ham 
tage  Afskrifter  efter  en  gammel  Formularbog.  Det 
ærgrede  mig  altid,  at  der  gik  saa  mange  Ark  smukt 
rent  Papir  i  Løbet  ved  disse  Omsvøb,  men  jeg  var 
nødt  til  at  finde  mig  deri:  havde  jeg  tilbudt  ham 
Pengene  som  Gave,  vilde  han  have  vist  dem  tilbage 
som  en  Fornærmelse,  og  Laan,  som  han  ikke  var  vis 
paa  at  kunne  betale  tilbage,  var  han  altfor  samvittigheds- 
fuld til  at  modtage. 

Efter  den  ulykkelige  Opdagelse  var  han  blevet 
totalt  forvandlet  —  ikke  i  sit  Udseende,  der  desværre 
var  omtrent  uhjælpeligt,  men  i  hele  sin  Optræden. 
Lige  saa  utilladeHg  fremtrædende,  som  han  havde 
været  i  Begyndelsen,  saa  forskræmt  tilbageholden  blev 
han  siden. 

Han  var  saa  sky  for  at  gøre  Opsigt,  at  det  saa 
ud  som  om  han  kun  søgte  Lejlighed  til  at  liste  sig 
bag  sin  egen  Ryg.  Han  havde  set,  hvad  der  kom  ud 
af  at  tale  højt  og  gøre  Spræl;  nu  var  han  derfor  blevet 
saa  ordknap,  at  han  aldrig  uopfordret  aabnede  Munden 
i  Fremmedes  Nærværelse,  og  kun  svarede  med  En- 
stavelsesord, saa  sagte  som  muligt,  naar  han  blev  tiltalt. 
Selv  jeg,  der  havde  Nøglen  til  hans  Mundlaas,  fik  ham 
kun  til  at  tale,  naar  vi  var  ene;  men  da  holdt  han  sig 
jo  rigtignok  skadesløs,  saa  det  forslog. 

Fik  jeg  Besøg,  mens  han  sad  nede  hos  mig,  saa 
forstummede  han,  saasnart  han  hørte  de  Kommende 
paa  Trappen,  og  fra  det  Øjeblik,  da  han  havde  hilst 
paa  dem,  rørte  han  ikke  en  Haand,  men  blev  siddende 
ubevægelig  som  en  Pagodefigur,  indtil  de  sagde  Farvel. 
Talte  jeg  til  ham,  naar  der  var  Andre  til  Stede,  saa 
lod  han  helst,  som  om  han  ikke  hørte  det,  og  var  der 
Noget,  som  han  nødvendig  maatte  sige  mig,  saa  listede 
han  sig  saa  tyst  som  muligt  hen  til  mig  og  hviskede 
det  i  mit  Øre. 

Han  havde  opdaget,  at  de  københavnske  Tjeneste- 
piger var  meget  lattermilde,  og  da  han  mistænkte 
Enhver,  der  lo,  for  at  le  af  ham,  saa  vogtede  han  sig 
især  for  at  kny,  naar  en  af  Værtindens  Piger  viste  sig. 
Var  han  endogsaa  midt  i  en  Sætning,  naar  en  af  disse 
Spottefugle  bankede  paa  Døren,  saa  forstummede  han 
øjeblikkelig,  og  fortsatte  først,  naar  hun  havde  udrettet 
sit  Ærinde.  Det  var  derfor  ikke  sært,  at  han  mellem 
dem  gik  under  Navnet  »Hr.  Tværmoses  Umælende-. 

En  Gang  havde  vi  faaet  en  meget  lystig  Skønjomfru 
til  Stuepige,  og  over  for  hende  lykkedes  det  ham  ved 
skærpet  Forsigtighed  at  spille  den  Stumme  i  en  hel 
Maaned,  men  en  Aften,  da  vi  gik  ned  ad  Trapperne 
og  jeg  spurgte  ham  om  Noget,  anede  han  ikke  Uraad 
og  svarte  uforbeholdent.  Næppe  havde  han  dog  talt 
ud,  før  vi  gennem  den  aabne  Gangdør,  bag  hvilken  hun 
havde  taget  Plads  med  en  Sladdersøster,  hørte  det 
skingrende  Udraab: 

»Ih  Du  Ivigste!    Den  Umælende  snakker  Jysk.<- 

Fra  den  Tid  af  svarede  han  aldrig  paa  det  jeg 
spurgte  om  paa  Trapperne,  førend  vi  var  komne  ud  paa 
Gaden,  og  det  kunde  somme  Tider  være  ærgerligt  nok 
—  især  naar  Svaret  havde  til  Følge,  at  jeg  maatte  løbe 
op  af  Trapperne  igen. 

Næst  efter  Pigerne  var  især  tre  yngre  Jurister, 
mine  Kammerater  fra  Kontoret,  Genstand  for  hans 
Frygt.      De    besøgte    mig   jævnlig,    gjorde    Løjer    med 

Hvadsomhelst  og  skaanede  hverken  mig  eller  hinanden 
indbyrdes,  naar  de  fik  ]\Iunden  paa  Gang.  Saa  længe 
en  af  dem  var  til  Stede,  fik  jeg  ikke  et  Ord  ud  af 
Dimling. 

En  Aften  i  Mørkningen,  da  jeg  var  usædvanlig 
træt  af  min  ulykkelige  Ven,  der  ufortrøden  havde  holdt 
mig  med  Selskab  hele  Dagen  for  at  forsøde  en  Stue- 
Arrest,  jeg  havde  paadraget  mig  ved  at  støde  min  ene 
Fod,  havde  jeg  for  at  dreje  Samtalen  bort  fra  hans 
uudtømmelige  personalhistoriske  Meddelelser  fra  Ebel- 
toft, spurgt  ham,  om  der  ikke  var  Omslag  i  Vejret. 
Netop  i  det  han  vilde  svare,  gik  Døren  op,  og  ind 
traadte  de  tre  Kammerater.  Selvfølgelig  var  han  fra 
samme  Øjeblik  stum  som  en  Fisk  og  ubevægelig  som 
en  Statue.  I  en  stiv  Time  gav  han  ikke  noget  synligt 
eller  hørligt  Livstegn  fra  sig,  men  blev  siddende  i  det 
Haab,  at  de  skulde  gaa.  Først  da  han  horte,  at  de 
vilde  blive  og  spille  L'hombre  med  mig,  rejste  han  sig, 
trak  i  den  dybeste  Stilhed  sin  Overfrakke  paa,  tog  sin 
Hat,  listede  sig  paa  Taaspidserne  hen  til  min  Læne- 
stol, lagde  sin  ]\Iund  til  mit  Øre,  tilhviskede  mig  det 
resterende  Svar  og  gik  saa  med  et  stumt  Buk  for 
Selskabet. 

Men  Dimlings  Mund  var  ikke  konstrueret  til  Hvisk- 
ning.  Enhver  af  de  Andre  hørte  lige  saa  tydelig  som 
jeg  Ordene:    »Vinden  har  vendt  sig  —  vi  faar  Tø«. 

Næppe  var  han  vel  ude  af  Døren  før  Latteren 
brød  løs,  og  nu  haglede  det  ned  over  mig  fra  dem 
alle  Tre: 

—  Det  er  en  ualmindelig  interessant  ung  Mand, 
denne  Dimling.  Han  siger  just  ikke  meget,  men  det 
Lidt,  han  siger,  har  saa  meget  desto  mere  at  betyde. 

—  Ja  hvad  betød  egenlig  de  mystiske  Ord  han 
hviskede  til  Dig?  Du  vil  da  vel  aldrig  nægte,  at  det 
var  en  mørk  Tale,  som  vi  Profane  ikke  maatte  forstaa? 

—  Nej,  nægt  det  ikke,  min  gode  Tværmose!  Naar 
en  Mand,  der  i  over  en  Time  har  siddet  som  forstenet 
i  en  Krog,  pludselig  farer  op  og  uden  at  se  ud  af 
Vinduet  eller  modtage  nogen  som  helst  Meddelelse 
udenfra,  højtidelig  hvisker  de  Ord :  »Vinden  har  vendt 
sig;  vi  faar  Tøvejr!«  —  saa  er  de  ikke  sagte  i  Vejr  og 
Vind.     De  gælder  noget  ganske  Andet! 

—  Ubetinget!  Især  naar  den  Hviskende  er  et  saa 
gaadefuldt  Væsen,  som  Din  Dimling,  og  den  Tilhviskede 
staar  i  et  saa  uforklarligt  Forhold  til  ham,  som  Du  gør. 

—  Jonas!  Jonas!  Vogt  Dig!  Det  kan  tage  en 
Ende  med  Forfærdelse,  før  Du  aner  det.  Bilder  Du 
Dig  maaske  ind,  at  der  er  noget  Menneske,  som  tror, 
at  det  hænger  rigtigt  sammen  med  Jeres  Venskab? 
Nej,  min  Ven!  Hele  Byen  véd,  at  det  gaar  ikke  natur- 
ligt til.  Hvad  sagde  Fru  Ballerup  i  Gaar,  da  hun 
saa  Jer  sammen?  Skal  jeg  sige  Dig  det?  Hun  sagde: 
»Tværmose  véd  nok,  hvad  han  gør!    Naar  han  finder 

sig  i  tidlig  og  silde  at  trække  omkring  med  saadant  et 
rædselfuldt  Uhyre,  saa  maa  han  have  sine  Grunde  derfor!« 

—  Og  véd  Du,  hvad  den  unge  Rangelberg  sagde 
til  mig  i  Morges?  —  Han  sagde:  »Jeg  har  en  grundet 
Mistanke  om,  at  denne  Dimling  er  en  skummel  Aager- 
karl,  der  ejer  den  Anden  med  Hud  og  Haarl«  —  Og 
Rangelberg  har  Ord  for  at  kende  til  Kreditorer,  vil 
jeg  betro  Dig!  Herregud!  Skulde  denne  Jyde  i  Virke- 
ligheden være  en  shackspearsk  Jøde,  en  Shylock,  der 
har  Forskrivning  paa  samtlige  otte  Lispund  Tværmose!  — 

—  Bare  han  ikke  er  noget  Værre!  Husk  paa 
Bulvers  Æugen  Aram«  og  hans  mystiske  Kammerat, 
som  han  maatte  slaa  ihjel  for  at  blive  kvit.  Ja  Du  ler 
Tværmose!  I\Ien  Prokurator  Bulme  han  forstaar  sig 
paa  de  Slags  Ting,  og  forleden,  da  min  Tante  for- 
undrede sig  over  den  mærkværdige  Interesse,  Du  viser 
Dit  Monstrum,  saa  svarede  han:  >Jeg  kan  kun  tænke 
mig  én  Forklaring  over  dette  Særsyn:  Denne  Dimling 
maa  vide  Noget  om  Tværmose!'. 

—  Prokuratorens  Ord  i  Ære!  Men  hvor  skummel 
endogsaa  hans  Mistanke  kan  være,  saa  har  jeg  længe 
baaret  paa  en,  der  er  endnu  mørkere.  Der  har  altid 
været  noget  Gaadefuldt  ved  Tværmose:  »Han  har 
Penge  til  enhver  Tid  —  endogsaa  sidst  i  Maaneden. 
Han  faar  altid  sit  Arbejde  færdigt  paa  Klokkeslaget, 
og  kan  endogsaa  paatage  sig  brødløse  Ekstraforretninger 
—  og  hvilken  foruroligende  Mængde  gamle  P'ruentimmer 

omgaas  han  ikke.  Jeg  véd  nok,  at  det  gaar  paa  Vel- 
gørenhedens Regning;  men  mig  stikker  man  ikke  Blaar 
^i  Øjnene:  forleden  mødte  jeg  to  af  hans  Medarbejder- 
sker paa  Trappen;  de  havde  sammengroede  Øjenbr)-n 
og  mørkegraa  Knebelsbarter.  Var  jeg  Medlem  af 
Inkvisitionen,  lod  jeg  øjeblikkelig  lægge  Beslag  baade 
paa  ham  og  hans  Gnom.  Der  er  ikke  Spørgsmaal  om, 
at  denne  Dimling  er  en  saakaldt  Spiritus  familiaris, 
der  udfører  alle  hans  Befalinger  og  opfylder  alle  hans 
Ønsker  imod  første  Prioritet  i  hans  aandeHge  Efter- 
ladenskaber —  —  —  — 

Saaledes  blev  Spotterne  ved,  og  jeg  kunde  ikke 
med  Skin  af  Ret  vredes  paa  Nogen,  der  hittede  paa 
urimelige  Forklaringer  over  dette  besynderlige  Forhold, 
ti  jeg  var  selv  næppe  i  Stand  til  at  forklare  det,  og 
mangen  en  Gang,  naar  jeg  betragtede  denne  mareagtige 
Plageaand,  der  troldred  hele  min  Fritid,  kom  jeg  til  at 
tænke  paa  Byrons  >the  transformed  deformed«,  der 
stadig  forfølges  af  den  onde  Aand,  som  har  paataget 
sig  hans  tidligere  vanskabte  Skikkelse,  og  af  hvem  han 
har  faaet  sit  menneskelige  Udseende  til  Laans. 

Det  vil  maaske  næppe  nok  lykkes  mig  at  gøre 
min  Afhængighed  af  denne  ulykkelige  Ven  begribelig 
for  Nogen,  der  ikke  selv  har  staaet  i  lignende  Forhold, 
men  jeg  vil  dog  prøve  derpaa  ved  Hjælp  af  et  Tanke- 
eksperiment. 

17 


Tænk  Dem  f.  Eks.  ind  i  en  Rædselsperiode,  og- 
forestil  dem  det  Tilfælde,  at  en  ulykkelig  Proskriberet 
søger  og  finder  sit  eneste  tænkelige  Fristed  hos  Deml 
Vil  De  saa,  naar  de  uden  at  sætte  Dem  selv  i  Fare, 
kan  frelse  ham,  kunne  tænke  Dem  nogen  ^lulighed  i 
at  udlevere  ham  til  den  visse  Undergang?  Nej!  Enten 
hans  Selskab  morer  eller  keder  Dem.,  deler  de  Hus 
med  ham.  Enten  De  har  Raad  dertil  eller  ej,  sørger 
De  for  at  han  ikke  lider  Nød.  Bliver  han  syg,  plejer 
De  ham.  Bliver  han  ustyrlig,  vaager  De  over  ham. 
Bliver  han  urimelig,  finder  De  Dem  i  hans  Luner. 
Selv  om  De  hundrede  Gange  daglig  ønsker  Dem 
befriet  for  ham,  behøver  han  blot  at  ytre  en  Mistanke 
derom  for  at  aftvinge  Dem  de  højtideligste  Forsikringer 
om  det  Modsatte.  Er  De  nu  endogsaa  overbevist  om, 
at  en  eneste  Utaalmodighedsytring  fra  Deres  Side 
kunde  bevæge  ham  til  frivillig  at  overgive  sig  til  sine 
Forfølgere,  saa  gør  og  taaler  De  det  Utrolige,  ja  viser 
han  sig  endogsaa  uskønson  og  synes,  at  De  ikke  gør 
Nok  for  ham,  saa  bærer  De  over  med  denne  Fejl,  som 
en  Følge  af  hans  ulykkelige  StilHng!  — 

Dimling  havde  hele  det  forfærdelige  Krav  til 
mig,  som  den  Hjælpeløse  har  til  den  Eneste,  der  kan 
hjælpe,  og  jeg  var  nær  ved  at  føle  mig  som  hans 
Livegen,  ti  jeg  vidste,  at  jeg  i  Virkeligheden  var  blevet 
hans  ..eneste  Medmenneske ',  og  at  jeg  til  Dels  selv  var 
Skyld  deri.      Og  hvad  der   især  gjorde   mig  Forholdet 

utaaleligt,  var,  at  jeg  slet  ikke  kunde  tilregne  mig 
nogen  Fortjeneste  af  det  Meget,  jeg  maatte  lide  og 
gøre  for  hans  Skyld,  ti  jeg  gjorde  det  ikke  af  god 
Vilje,  end  sige  af  Venskab.  Jeg  gjorde  det  kun  af 
Frygt  for  at  paadrage  mig  et  Ansvar,  som  jeg  ikke 
havde  Samvittighed  til  at  bære. 

En  Beskrivelse  over  alle  de  daglige  Smaaærgrelser, 
han  voldte  mig,  vilde  overskride  al  paaregnelig  Læser- 
taalmodighed,  derfor  skal  jeg  nøjes  med  at  fortælle: 
at  da  han  ikke  kunde  tænke  sig  noget  behageligere 
Selskab  end  mit,  og  det  naturligvis  som  Følge  deraf 
aldrig  kunde  falde  ham  ind,  at  hans  Selskab  kunde 
være  ubehageligt  for  mig,  saa  lod  han  mig  ikke  være 
ene  eller  fri  for  hans  Nær\^ærelse  et  eneste  Øjeblik, 
som  vi  paa  nogen  mulig  Maade  kunde  tilbringe  sammen. 
Viste  jeg  mig  kold  og  tvær  mod  ham,  saa  fordoblede 
han  sin  Opmærksomhed  og  sine  Bestræbelser  for  at 
sætte  mig  i  godt  Humør  ved  at  tale  om  interessante 
Genstande,  og  —  stakkels  Fyr!  —  han  kunde  ikke 
tænke  sig  noget  mere  Interessant  end  det,  der  havde 
interesseret  ham  mest  i  Ebeltoft. 

Blev  jeg  derover  ubehagelig  mod  ham  —  ja  saa  tav 
han  rigtig  nok,  men  blev  dobbelt  samvittighedsfuld  i 
at  klynge  sig  til  mig,  fordi  han  følte,  at  jeg  under  min 
Humørsyge  maatte  have  dobbelt  Behov  for  en  over- 
bærende Ven. 

En  eneste  Gang  tog  jeg  Mod  til  mig  og  betroede 
ham,  at  vort  Venskab  stod  i  Fare  for  at  dø  af  Over- 
mættelse,  men  den  Tanke  bortviste  han  som  en  hypo- 
konder Ængstelse. 

»Nu  vel''<  —  svarede  jeg  —  ^^det  er  maaske  kun 
en  sygelig  Fry^gt,  men  netop  i  Sygdomstilfælde  maa 
man  være  forsigtig.' 

—  Netop  i  Sygdomstilfælde  trænger  man  mest  til 
Venskab ! 

—  Man  kan  faa  for  meget  af  det  Gode,  kære 
Jørgen.  Har  Du  aldrig  hørt,  at  Drukkenbolten,  der 
elsker  sin  Snaps  højere  end  sin  bedste  Ven,  kan  faa 
fuldstændig  Afsky  for  Brændevin,  naar  han  en  Tid  lang 
faar  det  blandet  i  Alt,  hvad  han  spiser  og  drikker. 

—  Ja  Brændevin  I  Det  er  saa  sin  Sag,  det  er 
saadan  noget  ophidsende  Tøjeri  ligesom  Kærlighed,  og 
derfor  maa  det  nydes  med  meget  Maadehold,  naar  man 
ikke  vil  have  Delirium.  Men  Venskab,  det  er  ikke 
berusende,  det  er  lædskende  som  Vandet  og  nærende 
som  Brødet:    det  bliver  man  aldrig  ked  af. 

—  Spørg  en  af  de  Syndere,  der  har  faaet  Vand 
og  Brød  blot  to  Gange  fem  Dage,  saa  skal  Du  høre 
at  man  ogsaa  kan  blive  ked  af  det  Lædskende  og  det 
Nærende. 

—  Ja  som  Straf  .   .   . 

Nu  kunde  jeg  ikke  tie  længer.  Jeg  tog  Bladet  fra 
Munden  og  tilstod,  at  jeg  allerede  længe  havde  betragtet 

hans  altfor  stadige  Nærværelse  som  en  Straf  for  den 
Synd,  jeg  havde  begaaet  ved  ikke  at  sige  ham  den 
fulde  Sandhed,  men  nu  skulde  han  faa  den,  og  —  saa 
sagde  jeg  ham  endda  ikke  stort  mere  end  det  Halve 
af  den. 

Men  det  var  allerede  en  for  stor  Dosis  af  den 
stærke  Medicin.  Dimling  sad  som  himmelfalden.  Han 
vidste  ikke  ret,  om  han  turde  tro  sine  Øren.  Nu  hørte 
han  altsaa,  at  ogsaa  det  sidste  Forhold,  der  bandt  ham 
til  Verden,  var  bygget  paa  en  Indbildning.  Han  kendte 
kun  et  Slags  Venskab,  og  det  var  som  hans  Hen- 
givenhed for  mig,  og  var  jeg  ikke  hans  Ven  paa  den 
Maade,   saa  var  jeg  det  slet  ikke! 

Det  var  omtrent  Meningen  af  de  faa  usammen- 
hængende Ord,  han  svarede  mig,  og  alle  mine  nøjere 
Forklaringer  klarede  ikke  en  Smule  op  i  den  mørke 
Stemning,  hvori  han  forlod  mig. 

:>Selv  om  Du  ikke  havde  Venskab  for  mig,  bitte 
Jonas,  saa  kunde  Du  gerne  for  gammelt  Bekendtskabs 
Skyld  have  været  oprigtig  imod  mig.  Du  skulde  ikke 
have  budt  mig  )>Velkommen!^<  da  jeg  kom  herover. 
Da  jeg  spurgte  Dig,  om  Du  endnu  var  min  gode  Ven, 
saa  skulde  Du  have  sagt:  »Nej«  —  og  i  Stedet  for 
at  Du  har  raabt  Kom  ind!^<  hver  Gang  jeg  bankede 
paa  Din  Dør,  skulde  Du  have  raabt  Bliv  ude!  —  Se 
det  er  Fejlen  !'•< 

Med  disse  Ord  gik  han.  I  tre  Dage  saa  jeg  ham 
ikke.  Nu  blev  jeg  urolig,  og  gik  ud  paa  Nørrebro, 
hvor  han  havde  fundet  et  endnu  billigere  Kvistkammer, 
end  min  Værtindes.  Jeg  traf  ham  sengeliggende.  Han 
saa  meget  angrebet  ud,  men  forsikrede,  at  han  kun  led 
af  en  stærk  Hovedpine,  og  vilde  paa  ingen  Maade  høre 
Tale  om  Lægehjælp. 

Alligevel  sendte  jeg  Doktor  Malm  op  til  ham,  og 
efter  hans  Forklaring  var  Sagen  ganske  alvorlig.  Dim- 
ling  havde  Feber  og  fantaserede.  Han  sov  ikke,  spiste 
og  drak  ikke,  vilde  ikke  tage  Medicin,  og  ikke  tilstaa 
at  han  fejlede  noget,  men  Konen,  hos  hvem  han 
logerede,  havde  fortalt  flere  Smaatræk,  der  tydede  paa 
en  begrundende  Sindssygdom. 

Udfaldet  af  denne  Sygehistorie  er  let  at  gætte. 
Da  Dimling  var  urokkelig,  og  jeg  saa,  at  hans  Liv, 
eller  i  alt  Fald  hans  Forstand,  var  alvorlig  truet,  maatte 
jeg,  for  ikke  at  faa  et  Venneselvmord  paa  min  Sam- 
vittighed, skyndsomst  ombytte  den  Smule  Sandhed,  jeg 
havde  sagt  ham,  med  et  fyldestgørende  Kvantum  Nød- 
løgn, og  jeg  maatte  endogsaa  anvende  den  største  Op- 
findsomhed og  den  yderste  Forsigtighed  for  at  faa 
denne  Forbytning  udført. 

Først  da  Lægen  efter  Aftale  med  mig  havde  for- 
talt Patienten,  at  jeg  i  mange  Aar  havde  haft  periodiske 
Anfald  af  sygelig  Irritabilitet,  der,  naar  jeg  blev  mod- 
sagt,   ofte    forledte    mig-    til   Udtalelser,    som    jeg    siden 

efter  hverken  kunde  huske  eller  vilde  vedstaa,  og  at 
jeg  for  Øjeblikket  var  temmelig  slemt  angrebet  af  dette 
^Onde,  lykkedes  det  at  faa  ham  nogenlunde  beroliget, 
saa  han  tog  søvndyssende  Midler  og  begyndte  at  spise. 
Et  Par  Dage  derefter,  da  han  fik  at  vide,  at  jeg  ikke 
befandt  mig  vel  og  havde  spurgt  efter  ham  flere  Gange, 
stod  han  op  og  skyndte  sig  hjem  til  mig,  og  saa  gik 
Alt  paa  ny  i  den  gamle  Gænge,  kun  med  den  Forskel, 
at  han  aldrig  mere  sagde  mig  imod,  naar  jeg  en  Gang 
imellem  følte  mig  forpligtet  til  at  være  en  Smule  op- 
rigtig imod  ham,  men  modtog  selv  de  mest  nærgaaende 
Sandheder  med  et  overlegent  Fire-Tommers-Smil ,  der 
tydelig  nok  signaliserede:  »Stakkels  Patient  I  Nu  har 
Du  igen  Dit  Tilfælde,  men  lykkelig\ns  kender  jeg  Dine 
Skrøbeligheder  og  har  vænnet  mig  til  at  bære  over 
med  dem.^ 

Saaledes  kom  det  dertil,  at  han  til  sidst  betragtede 
mig  paa  samme  Maade,  som  jeg  betragtede  ham.  Ingen 
af  os  var  eller  turde  være  oprigtig  mod  den  anden, 
men  han  havde  dog  den  Fordel,  at  han  aldrig  mærkede 
mit  Patronat,  mens  jeg  idelig  havde  den  Ærgrelse  at 
føle  hans  uden  at  turde  oplyse  ham  om  Fejltagelsen; 
ja  som  min  Ven  Sivertsen  sagde :  det  var  næsten  kommen 
saa  vidt,  at  man  i  Stedet  for  at  kalde  ham  for  Tvær- 
moses Dimling.,  begyndte  at  kalde  mig  for  Dimlings 
Tværmose; . 

Min  ulykkelige  Ven  havde  en  mærkværdig  Færdig- 
hed i  at  tro  sig  ind  i  enhver  Overtro,  der  konvenerede 
ham,  og  snart  var  han  saa  fast  overbevist  om  min 
Trang  til  hans  Forsyn,  at  han  ikke  forsømte  nogen 
Lejlighed  til  at  gøre  mig  latterlig. 

Skulde  jeg  følges  ud  med  et  Par  Bekendte,  saa 
trak  han   mig   først  hen  i  en  Krog   og   tilhviskede  mig 

—  naturligvis  saa  højt  at  de  Andre  hørte  det  —  en 
halv  Snes  Paamindelser  som:  »Du  har  vel  ikke  glemt 
Portnøglen«  —  ;^Knap  endelig  Din  Overfrakke!«  — 
»Tag  Dig  for  Guds  Skyld  i  Agt  for  at  træde  paa 
Kaptajnens  Pudelhund,  naar  Du  gaar  op  ad  Trappen  i 
Aften«  —  eller,  som  Sivertsen  parodierede  hans  For- 
maninger: —  »Glem  nu  endelig  ikke  at  tage  Din  Hat 
paa,  naar  Du  gaar  hjem,  bitte  Jonas!  —  Og  se  vel 
efter  Vognene,  at  Du  ikke  bliver  overkørt!  —  Dine 
Seleknapper  er  da  vel  syet  godt  i?  —  Naa!  —  Lad 
mig  saa  se,  at  Du  husker  paa  Dieten!  —  Du  har  itte 
godt  af  de'  mange  Tevand!« 

En  Vinterdag,  da  der  laa  et  betydeligt  Lag  Sne 
paa  Gaden,  slog  Vejret  pludseligt  om,  mens  jeg  var 
paa  Kontoret.  Vi  fik  en  voldsom  Skylregn  og  Føret 
blev  næsten  ufremkommeligt.  Idet  vi  gik  derfra,  siger 
jeg  paa  Trappen  til  en  af  mine  Kammerater:  .Hvem 
der  nu  havde  været  saa  forsigtig  at  tage  Paraply  med!« 

—  »Du  har  jo  ingen  Nød«  —  svarer  han  —  »Fløjt 
bare  af  Din  tjenende  Aand,    saa  skyder  han   straks  op 

Endnu  førend  jeg  kunde  svare,  havde  vi  naaet  Porten, 
og  hvem  staar  der?  —  Ganske  rigtig:  Jørgen  Dimling 
med  sin  opslagne  røde  Bomuldsparaply  over  Hovedet. 
:^Vil  Du  se!    der  er  Padehatten!  ■    —  hvisker  Spotteren 

—  »Og  han  har  min  Sjæl  Din  Paraply  under  Armen!« 

—  Det  var  næsten  for  Galt! 

»Ikke  skulde  De  tillige  have  et  Par  Galoscher  til 
ham?-^  —  fortsætter  han  ironisk,  idet  han  vender  sig 
til  min  Gnom. 

>> Naturligvis!«  —  svarer  denne  rolig  og  trækker  til 
hans  Forbavselse  en  op  af  hver  Baglomme! 

Jeg  blev  baade  rørt  og  flov  og  udbrød:  .Men 
hvordan  er  dette  dog  faldet  Dig  ind!;  — 

Til  Svar  derpaa  fik  jeg  blot  et  af  hans  allerbredeste 
Smil;  men  jeg  behøvede  ikke  mere,  ti  dette  Smil  i 
Forening  med  et  Træk  paa  Skuldrene  og  en  Bevægelse 
af  de  buskede  Øjenbryn  sagde  aldeles  forstaaeligt :  Jeg 
er  jo  nødt  til  at  tænke  for  Dig,  Du  sølle  ^Menneske, 
naar  jeg  ikke  vil  risikere,  at  Du  bliver  forkølet  og  faar 
Dit  Tilfælde  igen!« 

Dimlings  Mimik  var  altfor  storstilet,  til  at  jeg 
skulde  kunne  læse  fejl  i  hans  Ansigt. 

Denne  Forklaring  var  ærgrelig  nok,  men  somme 
Tider,  eller  rettere  sagt  som  oftest,  blev  selve  hans 
Tjenester  generende.  Jeg  vil  ikke  tale  om,  at  han  hvert 
Øjeblik   gjorde   dumme  Streger,    naar   han    »tænkte   for 

mig  c  og  derved  satte  mig  i  Forlegenhed;  han  behm'ede 
blot  ul^ldet  at  vise  sig  for  at  volde  mig  Ærgrelser 
Jeg  husker  et  slaaende  Eksempel  derpaa. 

Af  Frygt  for,  at  min  Humørsyge  skulde  tage 
for  stærk  Overhaand,  naar  jeg  gik  alene  hjem  fra  Sel- 
skab, passede  han  mig  op  om  Aftenen  og  spadserede 
ofte  hele  Timer  frem  og  tilbage  udenfor  det  Sted, 
hvor  jeg  var  indbudt.  Kom  jeg  saa  derfra  i  Følge 
med  Andre,  fulgte  han  mig  i  Afstand,  ligesom  den 
mystiske  Pudel  i  Sagnet  fulgte  Doktor  Faust.  Først  naar 
jeg  skiltes  fra  min  sidste  Ledsager,  nærmede  han  sig. 
Mere  beskeden  kunde  han  jo  ikke  opføre  sig,  syntes 
han  —  og  dog  er  det  muligt  at  dette  beskedne  Venne- 
færd  har  ødelagt  hele  min  Livslykke. 

En  Aften  havde  jeg  ved  et  aldeles  upaaregneligt 
Sammenstød  af  heldige  Tilfældigheder  opnaaet  den 
Lykke  ganske  ene  at  følge  en  ung  norsk  Dame,  i  hvem 
jeg  var  bleven  forelsket,  til  hendes  Hjem. 

Jeg  havde  Frierordene  paa  Munden,  og  det  forekom 
mig,  at  hun  var  stemt  for  at  laane  dem  Øre,  men 
netop  i  det  Øjeblik,  da  vi  efter  at  have  sagtnet  vore 
Skridt  var  ved  at  stanse  —  jeg  kunde  nemlig  ikke 
tænke  mig  en  Kærlighedserklæring  i  Andante-Tempo 
—  stryger  Uhyret,  der  er  kommet  os  nærmere  og 
nærmere,  tæt  forbi. 

Min  Skønne  gøs  og  udstødte  et  sagte:  >.Uh!  — 
Det   var  da   en   gj'selig  Qvasimodo-Figur!    Han   gjorde 

mig  ganske  bange«  —  og  jeg  blev  derved  forstyrret  i 
mit  Tilløb.  Først  efter  fem  Minuters  Bestræbelser 
Ijrkkedes  det  mig  atter  at  komme  i  Fart,  det  vil  sige: 
atter  at  stanse  for  at  udtale  det  højtidelige  Ord,  men 
just,  idet  jeg  aabner  Munden  for  at  sige  det,  opdager 
jeg,  at  hun  slet  ikke  hører  paa  mig  men  ængstelig 
stirrer  over  paa  den  modsatte  Side  af  Gaden.  Og  se  I 
Derovre  i  den  mørke  Skygge  —  vor  Side  var  nemlig 
maanebeiyst,  og  den  Gang  brændte  der  ingen  Lygter 
i  Maaneskin  —  sneg  Uhyrets  dæmoniske  Skikkelse  sig 
paa  den  mest  mistænkelige  Maade  langsomt  tilbage 
langs  med  Murene. 

vDer  er  han  ig-en«  —  hviskede  hun  skælvende  — 
;^lad  os  endelig  komme  borts  —  og  i  Stedet  for  at 
gøre  Kærlighedserklæringer,  maatte  jeg  nu  anvende  min 
Veltalenhed  til  Forsikringer  om,  at  der  ingen  Fare  var 
paa  Færde;  hun  var  imidlertid  kommen  fuldstændig  ud 
af  Stemningen,  og  det  var  næppe  nok,  at  min  Lyrik 
forslog  til  at  kalde  den  tilbage,  førend  vi  stod  ved 
Porten  til  hendes  Onkels  Gaard. 

Her  rækkede  hun  mig  dog  med  et  saa  fortryllende 
Smil  sin  Haand  til  Afsked,  at  jeg  tænkte:  Nu  maa 
det  briste  eller  bære!  —  »Frøken«  —  stammede  jeg,  i 
det  jeg  fastholdt  den  dejlige  lille  Haand,  jeg  vilde  bede 
om  —  men  i  det  Samme  rev  hun  den  forfærdet  fra 
mig,  greb  fat  i  Ringetøjet  og  kimede,  som  om  der  var 
hændt  en  Ulykke. 

g    vendte    mig   stod 


hinanden   Haanden, 


Det  var  der  virkelig:  Da  je 
Dimling  tæt  ved  os.  Saa  snart  han  havde  set  os  give 
var  han  styrtet  frem  af  et  eller 
andet  Skjulested  i  den  Over- 
bevisning, at  nu  var  det  ham, 
der  skulde  følge  mig.  Kunde 
jeg  i  det  Øjeblik  have  manet 
ham  ned  igennem  Brostenene, 
tror  jeg,  at  jeg  havde  gjort  det; 
men  Ulykken  var  sket:  Ring- 
ningen havde  kaldt  Pigen  ned. 
Endnu  mens  jeg  stod  maalløs 
af  Forbitrelse  blev  Porten  aabnet 
—  og  saa  Godnat! 
Den  spildte  Lejlighed  kom  aldrig  mere  igen.  Da  jeg 
et  Par  Dage  derefter  besøgte  familien,  hos  hvem  hun  var 
i  Besøg,  var  hun  rejst  tilbage  til  Norge.  Et  skriftligt 
Frieri  kunde  jeg  ikke  bekvemme  mig  til  og  besluttede 
altsaa  at  gemme  den  uudtalte  Erklæring  til  hendes 
næste  Besøg,  som  man  ventede  efter  et  Par  Maaneders 
Forløb,  men  Opsættelser  duer  ikke.  Nu  er  hun  Gros- 
sererfrue paa  Tromsø,  og  jeg  Pebersvend  i  København. 


Jørgen  Dimling  endte  paa  en  ganske  anden  Maade. 

I    de    mange    Fortællinger    fra    Ebeltoft,    hvormed 

han    saa    utrættelig    udfyldte    min    Fritid,    var    der   især 

tre  Væsener,  som  spillede  Hovedrollerne :  En  fæl  gammel 
rig  og  gerrig  Kærling,  « Faster  Lisbet <,  hendes  halv- 
fjottede  Søn  og  Arving  .Tosse- An  der  s«  og  Gen- 
standen for  Jørgens  første  og  eneste  Kærlighed  »Jomfru 
Bo  line«. 

Sidstnævnte  havde  han  flere  Gange  baade  mundlig 
og  skriftlig  tolket  sine  ømme  Følelser,  men  hun  havde 
aldrig  kunnet  komme  paa  det  Rene  med,  hvad  det  var, 
hun  til  Gengæld  følte  for  ham.  Efter  hvad  jeg  kunde 
forstaa  af  hans  troskyldige  Fremstillinger,  var  det  dog 
næppe  Andet  end  Lyst  til  at  more  sig  over  ham;  ti 
selv  gennem  hans  mest  begejstrede  Beskrivelser,  saa 
jeg  i  hende  kun  en  Smaastads-Kokette  af  temmelig 
t\'ivlsom  Slags. 

Vel  havde  han,  som  forsmaaede  Elskere  plejer, 
vænnet  sig  til  at  spotte  med  Kærligheden  og  tale  ilde 
om  Kvindekønnet,  men  han  kunde  ikke  skjule,  at  det 
Hjertesaar,  hun  havde  tilføjet  ham,  var  ulægt,  om  ikke 
ulægeligt,  og  han  blev  altid  vred,  naar  jeg  paastod,  at 
hun  havde  holdt  ham  for  Nar. 

Der  var  derfor  ingen  Grænse  for  hans  Glæde  og 
Stolthed,  da  han  en  Morgen  vækkede  mig  med  den 
Efterretning,  at  han  aldeles  uventet  og  uden  nogen  som 
helst  Anledning  fra  hans  Side  havde  modtaget  et  Brev 
fra  den  fortryllende  Molboskønhed,  hvori  hun  betrode 
ham,  at  det  endelig  nu  var  gaaet  op  for  hende,  at  hun 
elskede  ham. 

Erindringen  om  hans  Hengivenhed  havde  overvundet 
alle  Fornuftgrunde,  og  uagtet  hun  meget  vel  vidste,  at 
der  ikke  var  mindste  Udsigt  til  nogen  nærmere  For- 
ening med  ham,  havde  hun  derfor  bestemt  sig  til  at 
ofre  ham  sin  Fremtid  —  hed  det  i  Brevet. 

Jeg  vilde  naturligvis  nødig  berøve  ham  Noget  af 
Triumfens  Herlighed,  men  tro  paa  den  kunde  jeg  heller 
ikke.  Jørgen  Dimling  hørte  ikke  til  de  Personer,  hvis 
Billede  forskønnes  af  Erindringen,  og  jeg  kunde  ikke 
tænke  mig,  at  Mindet  om  ham  uden  en  eller  anden 
ekstraordinær  Forstærkning  efter  fire  Aars  Fraværelse 
pludselig  skulde  kunne  overvælde  et  Kvindehjerte  — 
mindst  et,  der  oftere  havde  været  i  Ilden  —  og  alier 
mindst  kunde  jeg  forstaa,  at  hun  uden  nogen  særlig 
Bevæggrund  saaledes  skulde  faa  Lyst  til  at  sikre  sig  en 
>Forlovelse  forevige  med  et  Menneske,  som  hun  maaske 
næppe  vilde  faa  at  se  mere. 

»Bare  det  ikke  er  et  Indfald,  hun  har  faaet  i  et 
Øjebliks  Kedsomhed,  og  kun  fastholder  til  hun  faar  en 
morsommere  Adspredelse!     —  udbrød  jeg  advarende. 

Men  dermed  havde  det  ingen  Nød,  mente  han. 
Datoen,  der  stod  paa  første  Side  af  Brevet  var  over  en 
Maaned  gammel,  og  i  en  Efterskrift  henledte  hun  selv 
hans  Opmærksomhed  paa,  at  hun  havde  ladet  det 
ligge  saa  længe  for  at  vise,  hvor  fast  hendes  Beslut- 
ning .stod. 

Han  havde  derimod  ikke  behovet  saa  lang  Be- 
tænkningstid, men  ojeblikkelig  efter  Modtagelsen  af 
det  saliggørende  Budskab  forsikret  hende  om  sin  ufor- 
andrede Kærlighed  og  den  Henrykkelse,  hvormed 
han  undertegnede  sig  hendes  til  Døden  hengivne  For- 
lovede o.  s.  V. 

Den  hele  Begivenhed  forekom  mig  i  højeste  Grad 
mistænkelig,  men  da  jeg  ikke  kunde  anføre  noget  Be- 
stemit  imod  den,  saa  tav  jeg  med  mine  Anelser,  og  med 
det  Samme  jeg  gratulerede  ham  til  Forlovelsen,  lyk- 
ønskede jeg  i  Stilhed  mig  selv  til,  at  Kærligheden  til 
hende  nu  vilde  befri  mig  fra  udelukkende  at  være 
Genstand  for  hans  ommere  Følelser. 

Den  gjorde  endogsaa  mere. 

Et  Par  Aftener  derefter  kom  han  trampende  og 
trallende  ind  til  mig  med  et  Brev  i  Haanden,  aldeles 
som  ellevild.  P'ørst  efter  at  han  havde  hoppet  Stuen 
rundt,  fik  jeg  Svar  paa  mit  Spørgsmaal  om,  hvor  vidt 
han  var  ved  sine  fulde  Fem: 

>Nej  jeg  er  gal,  jeg  er  aldeles  tummelumsk  af 
Henrykkelse!    Hun  er  kreperet!« 

—  Hvem?    Din  Kæreste? 

—  Nej,  min  Faster.    , 

—  Er  det  saa  glædeligt? 

—  Ja!    Kan  Du  gæ^tte  hvad  hun  er  død  af? 

—  Nej. 

—  Forskrækkelse  .   .   . 

—  Over  Din  Forlovelser 

—  Vist  ikke  I  Christen  Højgaard  og  Du  er  jo  de 
Eneste,  der  kender  den. 

—  Hvad  var  det  da,   der  skræmte  Livet  af  hende? 

—  Det  var  Tosse- Anders !  Kærlingen  sultede  jo 
baade  ham  og  sig  selv,  og  derfor  havde  han  listet  sig 
ud  i  Køkkenet  og  faaet  fat  i  et  Par  varme  Kartofler. 
I  det  Samme  kom  hun,  og  saa  slugte  han  i  sin  Be- 
fippelse en  Kartoffel,  der  var  saa  stor,  at  han  kvaltes 
i  den,  det  sølle  Skind! 

—  Men  den  Gamle: 

—  Hun  fik  et  Tilfælde  af  Forskrækkelse  og  maatte 
gaa  til  Sengs. 

—  Xaar 

—  Og  nu  er  hun  død,  siger  jeg  Dig. 

—  Ja,  det  har  jeg  hørt.     Men  det  Glædelige? 

—  Det  Glædelige  er,  at  hverken  Præst  eller  Doktor 
kunde  faa  hende  til  at  skrive  Testamente.  Hun  vilde 
ikke  høre  Tale  om  at  skilles  fra  sine  Grunker.  Nu  er 
De  mine  alle  sammen  —  et  halvt  Hundrede  Tusind  i 
Papirer  og  den  store  Forpagtergaard  uden  for  Byen !  — 
Xaa,  hvor  der  skal  blive  en  Misundelse  i  Ebeltoft! 
Hahaha!  Og  hvad  tror  Du  min  Boline  vil  sige?  —  hun 
som  ikke  véd  Andet,  end  at  hun  har  forlovet  sig  med 
en  sølle  Prakker! 

Han  var  virkelig  nær  ved  at  gaa  fra  Samlingen. 

Nu  begyndte  imidlertid  Situationen  at  klares  for 
iTiig,  og  Jomfru  Bolines  pludselige  Omslag  ophørte 
ajdeles  at  være  tvetydigt. 

Jeg  var  i  et  slemt  Dilemma. 

Gjorde  jeg  min  Pligt  og  advarede  ham,  saa  var 
det  rimeligt,  at  hvis  han  indsaa,  hvorledes  han  var  gaaet 
i  Fælden,  vilde  han  blive  endnu  mere  menneskefjendsk. 
Han  vilde  da  med  al  sin  Tyngde  kaste  sig  over  Ven- 
skabet, og  saa  havde  jeg  hele  Byrden  for  Livstid. 

Gjorde  jeg  derimod  ikke  min  Pligt  rnen  lod  ham 
uden  Advarsel  sejle  sin  egen  Sø,  vilde  jeg  efter  al 
Sandsynlighed  være  ham  kvit  for  bestandig. 

Det  var  en  haard  Fristelse,  men  hvor  stor  Fare  jeg 
udsatte  mig  for  ved  at  advare  ham,  syntes  det  mig  dog 
altfor  uforsvarligt  at  lade  den  troskyldige  Sjæl  uadvaret 
løbe  i  Fælden  —  altsaa:  jeg  gjorde  min  Pligt,  skønt 
jeg  ikke  tør  prale  af,  at  jeg  udførte  den  med  nogen 
synderlig  Iver.  Jeg  udtalte  pligtskyldigst  min  Mistanke, 
men  —  den  blev  afvist  som  en  Latterlighed. 

»Du  ser  jo,  at  Brevet  var  skrevet  en  Maaned,  førend 
mit  gale  Søskendebarn  forslugte  sig!«  —  svarede  han 
triumferende. 

»Netop  den  Omstændighed,  at  det  er  dateret  en 
Maaned,  førend  det  blev  afsendt,  er  jo  et  Indicium, 
der  gør  Sagen  endnu  mere  mistænkelig«  —  mente  jeg. 

»Nej  hør,  bitte  Jonas,  nu  er  Du  alt  for  mistroisk. 
Jeg  vil   gerne   indrømme  Dig,    at  Du   i   det  Hele  taget 

i8 

har  mere  Verdenskundskab  end  jeg,  men  naar  Talen 
er  om  Fruentimmer  —  især  om  Fruentimmerne  i  Ebel- 
toft og  fremfor  Alle  om  min  Boline,  saa  maa  Du 
ikke  tage  mig  det  ilde  op,  at  jeg  siger  Dig  rent  ud: 
Det  er  Noget,  som  Du  slet  ikke  forstaar  Dig  paa!^< 

Han  vilde  ikke  se  Sandheden,  og  følgelig  var  han 
endnu  mere  blind,  end  om  han  ikke  havde  kunnet  se 
den.  Alt,  hvad  jeg  anførte  til  Bestyrkelse  for  min 
Mistanke,  befæstede  kun  hans  Tillid.  Han  endte  med 
at  være  lige  saa  fast  overbevist  om  min  Blindhed,  som 
jeg  var  om  hans,  og  vi  beholdt  som  sædvanlig  begge 
To  det  sidste  Ord,  i  det  vi  for  os  selv  sukkede  »Stakkels 
Jørgen!«  og  »Stakkels  Jonas !'< 

Jeg  turde  næppe  tro  paa  min  Lykke,  da  jeg  faa 
Dage  derefter  saa  ham  i  hofskræderlig  Udstyrelse  stige 
om  Bord  i  Dampskibet  for  at  vende  tilbage  til  Mol- 
boernes Æventyr-Land  og  tage  Faster  Lisbets  Mammon 
og  Jomfru  Bolines  Dejlighed  i  Besiddelse. 

Han  vilde  absolut  have  mig  med. 

»Nu  har  jeg  Rigdom  nok  for  os  begge  To.  Tag 
Du  blot  Afsked  fra  Dit  Kontor,  og  flyt  over  til  migl 
Vi  To  kan  jo  dog  ikke  undvære  hinanden«  —  vedblev 
han  at  gentage,  og  jeg  var  aldeles  overbevist  om,  at 
han  med  det  mest  overvældende  Venskab  vilde  dele  sin 
Lykke  med  mig,  hvis  jeg  fulgte  Opfordringen. 

Dertil  lod  jeg  mig  dog  ikke  bevæge.  Men  da 
Hjulene  begy^ndte  at  dreje   sig,   da  Damperen  brusende 

skød  ud  i  Søen,  og  Jørgen  Dimling  øverst  paa  Toppen 
af  de  paa  Kahytsdækket  opstablede  Kofferter,  svang 
Hatten  til  Afsked,  kunde  jeg  endnu  langt  ude  læse  den 
Fortrøstning  i  hans  store  Smil:  Du  kommer  nok,  bitte 
Jonas!    Uden  mig  kan  Du  jo  ikke  leve.  s 


/:q^- 


Og  ærgreligt  nok:  Jeg  var  nær  ved  at  maatte 
give  ham  Ret.  Han  havde  optaget  en  altfor  stor  Plads 
i  min  Dagsorden,  min  Tankeorden  og  især  i  mine 
Ærgrelser,  til  at  hans  Bortgang  ikke  skulde  efterlade 
en  uhyggelig  Tomhed.  Aldrig  har  jeg  følt  mig  saa 
underlig  ene,  som  da  jeg  gik  hjem  fra  Toldboden  uden 
Dimling. 

iS* 

Jeg  følte  mig  mere  end  ene;  jeg  syntes  jeg  var 
bleven  deffekt.  Hver  Gang  jeg  efter  gammel  Vane  saa 
ned  til  min  venstre  Albue  og  ikke  der  mødte  det  til- 
vante Gnomehoved,  forekom  det  mig,  somi  om  der  var 
gjort  Skaar  i  min  Helhed:  jeg  kom  til  at  tænke  paa 
Peter  Schlemihl,  der  havde  mistet  sin  Skygge  —  paa 
en  Sankt  Lukas-Statue  uden  Tyr  —  paa  en  umagen 
Støvle  —  etc.  Og  da  jeg  saa  den  Stol  i  Kakkelovns- 
krogen, der  i  fire  Aar  havde  tilhørt  ham  og  ingen 
Anden,  staa  tom  —  da  jeg  om  Aftenen  fik  Teen  ind 
og  hans  Kop  ikke  mere  stod  paa  Bakken,  saa  var  det, 
som  om  jeg  ikke  mere  var  hjemme  i  mit  Logis. 

Jeg  flyttede  virkelig  af  den  Aarsag. 


/Win     |-^ollux 


Kastor  og  PoUux.  Mentor  og  Telemak.  Hvad  der  kommer  ud  af  at 
bo  sammen  med  et  Geni.  Kong  Salomons  Rettigheder  og  Jørgen 
Hattemagers  Forpligtelser.  Vore  Genboersker.  Den  Eneste  i  1003 
Eksemplarer.  Zigeunerblod.  Æventyret  John  og  Dolly.  Skovtur  med 
Variationer.     Nekrolog. 


J  eg   bode   i    min    Ungdom   længere   Tid    sammen   med 
en  ung  Digter,  som  hed  Leopold  Svanebæk. 

Naar  jeg  siger,   at  han  var  Digter,    maa   man  ikke 
forstaa  det  saaledes,    at  han  havde  erhvervet  sig  denne 

Titel  ved  sine  digteriske  Arbejder,  ti  dem  fik  Verden 
kun  Lejlighed  til  at  høre  omtale;  men  Digter  var  han 
alligevel,  ti  digte  kunde  han.  Det  eneste  Digt,  jeg  har 
set  fra  hans  Haand,  var  rigtig  nok  kun  en  lille  Romance, 
som  hed  .Den  Eneste ':,  men  den  var  ganske  net  og 
gjorde  en  næsten  utilladelig  Lykke,  og  har  han  ikke 
digtet  Andet,  er  jeg  temmelig  sikker  paa,  at  han  selv 
har  digtet  den  Fortælling,  som  han  skyldte  sit  Digter- 
navn. Han  fortalte  nemlig  hele  Verden,  at  han  arbejdede 
paa  et  stort  Digterv^ærk,  som  altid  var  »sin  Fuldendelse 
nær«,  men  som  han  ikke  vilde  lade  noget  Menneske  se, 
før  det  blev  færdigt  —  og  det  blev  det  aldrig. 

Paa  Grund  af  dette  Digt  var  han  imidlertid  Digter, 
og  som  Digter  var  han  ikke  alene  berettiget,  men  end- 
ogsaa  forpligtet  til  at  være  genial,  og  det  var  han  — 
i  det  mindste,  naar  det  kom  an  paa  at  fritage  sig  selv 
for  de  store  og  smaa  Forpligtelser,  som  man  fordrer  af 
os  stakkels  Hverdagsmennesker. 

Han  var  et  ualmindeligt  smukt  Menneske,  havde 
hvad  man  kalder  et  udmærket  Hoved,  et  vidunderligt 
Mod  til  at  sige  og  gøre  Alt,  hvad  der  faldt  ham  ind, 
og  en  vis  umodstaalig  Elskv^ærdighed,  der  gjorde  ham 
til  et  af  de  privilegerede  Væsener,  som  har  Lov  til 
Alt,  og  som  Ingen  kan  blive  vrede  paa  Men  som 
Kontubernal  var  han  forfærdelig  —  især  for  mig,  der  i 
saa  mange  Henseender  var  hans  Kontrast. 

Vi    var   jævnaldrende,    vi    var   Kontubernaler,    og 

skønt  vor   forskellige  Karakter   i   saa   mange  Retninger 

gjorde   os    til   Modsætninger,    var    vi    efter    hans    egne 

Ord  som 

»To  Sjæle  og  én  Tanke, 

To  Hoveder  og  én  Hat.« 

Naar  jeg  tilføjer,  at  Alting  bestandig  skulde  gaa 
efter  hans  Hoved,  og  at  jeg  altid  maatte  lægge  Hat 
til,  vil  man  allerede  faa  en  Anelse  om,  hvem  Fælles- 
skabet gik  ud  over. 

Hvorledes  det  opstod,  véd  jeg  næppe  selv,  ti  det 
var  allerede  en  fuldbyrdet  og  umodsigelig  Kendsgerning, 
forend  jeg  lagde  Mærke  til  det.  Tilfældet  førte  os  til 
at  bo  sammen.  Han  var  glad,  aandrig  og  velvillig  — 
der  var  ingen  Grænser  hv^erken  for  hans  Glæde,  hans 
Lune  eller  hans  Velvilje.  Jeg  følte  mig  smigret  ved 
hans  Venskab  og  opmuntret  ved  hans  Selskab,  og 
glædede  mig  ved  det  Haab,  at  jeg  til  Gengæld  kunde 
bidrage  til  at  holde  lidt  sammen  paa  hans  flygtige 
Væsen  —  kort  sagt,  vi  sluttede  os  sammen,  som  det 
kun  er  muligt  for  to  unge  Mennesker,  der  føler,  at  de 
trænger  til  hinanden,  og  tror  paa,  at  de  hver  for  sig 
kan  yde  det,  hvortil  den  anden  trænger.  Den  tredie 
Dag  efter  at  Bekendtskabet  var  stiftet,  hed  vi  allerede 
Kastor  og  Pollux. 

Navnene  var  ganske  betegnende,  og  deres  An- 
vendelse laa  nær. 

Leopold  var  —  desværre  for  ham  —  blevet  op- 
draget af  Tanter,  og  de  havde  forkortet  og  forkælet 
hans  Fornavn  til  Polle. 

■^Det  Navn  er  jeg  vant  til  at  lyde,  men  finder  Du 
det  for  idyllisk,  kan  Du  kalde  mig  for  Pollux;  saa 
kalder  jeg  Dig  for  Kastor  —  det  er  i  alt  Fald  mere 
velklingende  end  Jonas  !><  —  sagde  han,  og  dermed  var 
den  Sag  afgjort. 

Hvem,  der  husker  den  gamle  Myte,  vil  forstaa, 
hvor  godt  den  .kom  til  at  passe  paa  vort  Forhold. 

De  to  Dioskurer  eller  Tyndarider  var  som  bekendt, 
skønt  Tvillinger,  af  meget  forskellig  Natur,  idet  Pollux 
var  en  uægte  Gudesøn,  og  Kastor  et  ægte  Menneske- 
barn. Broderskabet  mellem  den  udødelige  Pollux  og 
hans  Kontubernal  i  Svaneæget,  den  stakkels  dødelige 
Kastor,  viste  kun  alt  for  tydeligt,  at  Lighed  er  en 
nødvendig  Betingelse  for  et  lykkeligt  Venskab:  De  gik 
paa  Æventyr  sammen,  kæmpede  som  én  Mand  og  delte 
Ondt  og  Godt  med  hinanden,  men  Delingen  blev  ikke 
lige:  Den  udødelige  Pollux  tog  Sejrens  Løn,  og  den 
dødelige  Kastor  maatte  betale  den  med  Livet.  Sagnet 
fortæller  rigtig  nok,  at  den  guddommelige  Halvbroder 
fortsatte  den  broderlige  Deling  saaledes,  at  de  skiftedes 
til  at  indtage  hinandens  Plads  i  Over-  og  Under\'erdenen, 
men  ogsaa  det  havde  sine  Ulemper,  ti  Følgen  blev,  at 
stakkels  Kastors  Himmelherlighed  var  forbi,  saa  snart 
hans  Broder  kom  hjem. 

Omtrent  saaledes  gik  det  ogsaa  mig.  En  normal 
Dødelig  skal  tage  sig  vel  i  Agt  for  at  dele  Logi  med 
pn  af  de  geniale  Halvbrødre,  der  allerede  i  levende 
Live  tager  Forskud  paa  deres  Udødelighed.  Kun  den, 
der  selv  har  prøvet  det,  kan  gøre  sig  Begreb  om  de 
Ærgrelser,  hvorfor  et  ordenligt  Menneske  bliver  udsat, 
naar  han  faar  et  saa  u-  og  over-ordenligt  Væsen  som 
et  Geni  til  Godven  og  Sambo. 

Jeg  har  den  Egenskab  selv  at  være  ordenlig  og 
den  Særhed  at  generes  af  Andres  Uorden. 

Heller  end  jeg  vil  afsende  et  Brev,  hvori  et  Ord 
er  tilføjet  over  Linien  eller  overstreget,  vil  jeg  om- 
skrive det  tre  Gange.  Ingen  har  set  mig  kaste  en 
brugt  Svovlstik  paa  Gulvet,  eller  lægge  en  Pen  fra 
mig  uden  at  tørre  den,  og  jeg  tror  ikke,  at  jeg  med 
rolig  Samvittighed  kunde  bære  et  Par  umagne  Man- 
chetter. Men  driver  min  Ordenssans  mig  saaledes  til 
Pedanteri,  saa  medfører  den  ogsaa  Straffen  derfor.  Jeg 
kan  ikke  befinde  mig  vel  i  en  Stue,  hvor  Malerierne 
hænger  højere  med  den  ene  Side  end  med  den  anden, 
jeg  bliver  nervøs,  naar  jeg  skal  vente  ti  Minuter  over 
et  fastsat  Klokkeslet,  og  jeg  er  nær  ved  at  forgribe 
mig,  naar  jeg  ser  Nogen  spise  Butterdejgskager  og 
blade  i  Billedværker  paa  samme  Tid. 

Min  Pollux  havde  ingen  lignende  Tilfælde.  Han 
var  født  uden  Anlæg  til  Ordenssans,  ja  det  var  om- 
trent lige  saa  umuligt  at  faa  ham  til  at  skælne  mellem 

Orden  og  Uorden,  som  at  forklare  en  Blindfødt  For- 
skellen mellem  to  modsatte  Farver.  Allerede  denne 
Xaturfejl  hos  ham  var  en  uudtømmelig-  Kilde  til  Ærg- 
relser for  mig,  især  førend  jeg  blev  overbevist  om  hans 
fuldstændige  Umodtagelighed  for  al  Belæring  i  saa 
Henseende.  Først  efter  et  halvt  Aars  Anstrængelse  fik 
jeg  ham  til  en  Gang  imellem  at  sætte  mine  Bøger  ind 
i  Reolen  igen,  naar  han  havde  læst  i  dem,  men  hver 
Gang  han  saaledes  overgik  sig  selv,  kunde  jeg  være 
vis  paa,  at  den  læste  Bog  kom  til  at  staa  mellem  to 
Dele  af  et  andet  Værk.  Kun  en  eneste  Gang  satte 
han  en  Bog  paa  dens  rette  Plads,  men  da  stod  den 
naturlig\ns  paa  Hovedet  af  Forbavselse. 

Salomons  Hver  Ting  til  sin  Tid^;  oversatte  han 
med:  Hvad  som  helst:  naar  som  helst  og  hvor  som 
helst".  Han  fandt  det  aldeles  passende,  naar  det  faldt 
ham  ind,  at  lægge  sig  om  ^lorgenen  og  staa  op  om 
Aftenen,  synge  om  Xatten  og  sove  om  Dagen.  Hans 
Linnedskuffer  var  optagne  af  ufærdige  ^Manuskripter 
og  gamle  Bøger;  det  var  paa  Bunden  af  Klædeskabet, 
han  maatte  søge  sit  nystrøgne  Linned,  og  mens  alle 
Knagerne  her  var  tomme,  hang  der  Frakker  og  Ben- 
klæder over  enhver  Stoler}-g  i  hans  Værelse.  At  der 
gaves  Redskaber  eller  Ting,  som  udelukkende  var  be- 
stemte til  et  vist  Brug,  faldt  ham  aldrig  ind.  Han 
trak  Ølflasker  op  med  Spidsen  af  Lysesaksen,  skrællede 

Æbler    med    Papirkniven,     skar    Bøger    op    med    Pibe- 
kradseren og  kradsede  Piber  ud  med  Proptrækkeren. 


En  Morgen  saa  jeg  mig  nødsaget  til  for  ramme 
Alvor  at  sige  min  Mening  om  hans  utaalelige  Uorden- 
lighed, men  jeg  fik  ikke  talt  halvt  ud,  førend  han  med 
den  gode  Bevidstheds  hele  Frejdighed  og  sin  umod- 
staalige  Godmodighed  smilende  udbrød :  >^  Ganske  alvorlig 
talt:  Er  jeg  virkelig  saa  uordenlig r  —  Jeg  ser  nok,  at 
der  er  stor  Forskel  paa  mit  utvungne  Væsen  og  Din 
linealrette  Rubrik-Levemaade,  men  er  det  nu  aldeles 
afgjort,  at  denne  Forskel  er  en  Fejl  paa  min  Side? 
Kunde  man  ikke  tænke  sig,  at  det  gik  Dig  som  den 
gamle  franske  Havemand:  alle  hans  Træer  stod  i 
Linie,  alle  hans  Alleer  var  klippede  glatte  som  Vægge, 
og  alle  hans  Blomsterbede  var  indfattede  med  Buksbom- 
hække efter  Cirkelslag  —  derfor  kunde  han  ikke  begribe, 
at  der  var  noget  System  i  et  engelsk  Haveanlæg,  men 
fandt,  det  var  en  skrækkelig  Uorden,  at  der  grode 
Græs  mellem  Blomsterpartierne,  og  at  Træerne  fik  Lov 
til  at  beholde  deres  naturlige  Form.  Sæt  nu,  ærværdige 
Kastor,  at  det  var  Dig,  der  havde  forset  Dig  paa 
Dine  Protokoller  og  Dine  Skemaer,  og  at  det  derfor 
var  Din  Forseelse,  naar  Du  ansaa  enhver  anden  Ord- 
ning, end  den  strængt  symetriske,   for  Uorden  !< 

Hvad  jeg  havde  at  svare  ham,  kan  Enhver  tænke 
sig,  og  hvad  Virkning  mit  Svar  gjorde,  behøver  jeg 
næppe  at  fortælle  Xogen,  der  selv  har  prøvet,  hvad  det 
er  at  præke  for  døve  Øren.  Alle  mine  Forsøg  paa  at 
vise  ham,  hvor  megen  Tidsspilde,  hvor  mange  Smaatab 
og  frem  for  Alt,  hvor  mange  Ærgrelser,  der  er  Følger 
af  Uorden,  var  spildte.  Han  forsikrede,  at  han  undgik 
alle  Ærgrelser,  netop  fordi  han  kun  fulgte  Naturens 
Orden  og  aldrig  fordrede,  at  Verden  skulde  følge  nogen 
anden  —  at  han  ikke  kunde  tænke  sig  Tiden  værre 
spildt,  end  naar  den  anvendes  paa  at  uddanne  Anlæg, 
som  man  mangler  —  og  at  han  heller  vilde  lide  utallige 
smaa  Tab,  end  det  store:  at  maatte  opgive  sin  Op- 
rindelighed og  bortbytte  sin  poetiske  .Naturwuchsigkeit< 
for  at  opnaa  en  prosaisk  Afslibning.  »Vilde  det  virkelig 
glæde  Dig  at  se  vore  gamle  vilde  Skove  forvandlede  til 
tamme  Plantager,  selv  om  der  blev  vundet  et  betydeligt 
Kvantum  Pindebrænde  ved  Forvandlingen  r^<  —  spurgte 
han  til  sidst. 

Nej '  —  svarede  jeg  —  >;Det  hører  ubetinget  til 
mine  Ordensprinciper,  at  Skoven  skal  behandles  som 
Skov  og  Stuen  som  Stue,  og  derfor  er  det  just,  det 
generer  mig,  naar  jeg  om  Aftenen  kommer  hjem  og 
opdager,  at  Du  har  omskabt  Stuegulvet  til  en  Urskov, 
hvori  man  ved  hvert  Skridt  er  i  Fare  for  at  brække 
Benene  over  en  nedfalden  Sofapude,  en  omstyrtet  Læne- 
stol eller  en  vildtvoksende  Ildtang. 

>Har  Du  virkelig  været  udsat  for  sligt?  c  —  spurgte 
han  med  den  hjertelige  Deltagelse,  der  trods  sin  Flygtig- 
hed forledte  hans  Omgivelser  til  stadig  at  tro  paa  hans 
Følelsesudbrud  —  Det  er  en  anden  Sag  I  Saa  vil  jeg 
for  Din  Skyld  gøre,  hvad  jeg  aldrig  vilde  have  gjort 
for  min  egen.  Jeg  skal  omvende  mig  .  .  .  saa  vidt 
muligt.  Man  kan  meget,  naar  man  vil,  og  nu  vil  jeg 
forsøge  at  være  ordenlig  .  .  .  foreløbig  i  otte  Dage. 
Fra  Dato  af  møder  jeg  til  Middagsbordet  paa  Sekundet; 
naar  vi  spiller  Skak,  skal  jeg  sætte  hver  eneste  Brikke 
lige  midt  i  Ruden,  og  hellere  skal  jeg  sidde  i  Mørke, 
end  Du  skal  se  mig  pudse  Lyset  med  Papirsaksen. 
Er  Du  saa  tilfreds ?<- 

Den  Dag  holdt  han  Ord  og  gjorde  sig  ikke  skyldig 
i  den  mindste  Uorden,  ti  han  gik  ud  med  det  Samme 
og  kom  først  hjem  ved  Sengetid.  Næste  Dag  var  vi 
begge  budne  i  Middagsselskab  til  Klokken  halv  Fem. 
Da  Taarnuret  slog  et  Kvarter,  var  jeg  paaklædt  og 
ventede,  men  da  det  slog  Halv,  havde  jeg  ærgret  mig 
i  femten  Minuter  uden  at  se  ham  komme  hjem.  Xu 
skyndte  jeg  mig  afsted  og  havde  den  Ærgrelse  mod  Sæd- 
vane at  være  den  Næstsidste,  paa  hvem  man  ventede. 
Først  tyve  Minuter  efter  den  fastsatte  Tid  indtraf  han 
endelig  yderst  forpustet  men  frimodig,  som  om  Alt 
var  i  sin  Orden,  og  fortalte  i  det  bedste  Humør  af 
Verden  en  saa  pudsig  opfundet  Røverhistorie  om  Aar- 
sagen  til   hans  Forsinkelse,   at  Fruen  i  Huset   med   alle 

de  andre  Damers  Tilslutning  erklærede  det  for  umuligt 
at  blive  vred  paa  ham,  og  modtog  som  Bevis  derpaa 
hans  Arm,  da  Toget  gik  til  Bords. 

Leopold  Svanebæk  var  et  af  de  privilegerede 
Væsener,  der  kan  tillade  sig  Alt,  og  han  sparede  ikke 
paa  sit  Privilegium.  Ved  Bordet  fortalte  han  ufor- 
beholdent, hvorledes  jeg  Dagen  forud  havde  anvendt 
mit  Venskabs  hele  Magt  og  Myndighed  for  at  omskabe 
ham  til  et  regulært  og  paalideligt  Menneske,  og  tilstod, 
at  det  ene  og  alene  var  de  hellige  Løfter,  han  havde 
givet  mig,  og  saa  vidt  muligt  agtede  at  holde,  der 
havde  bevinget  hans  Fjed  saaledes,  at  han  var  kommen 
før  Deserten.  Der  var  ikke  Spor  af  Ironi  eller  Railleri 
i  hans  Tale,  da  han  fremstillede  mig  som  et  Ideal  af 
en  Ven  og  Kammerat;  tværtimod:  hans  Lovtale  over 
mig  var  saa  varm  og  inspireret,  at  hele  Selskabet  — 
især  dets  kvindelige  Halvpart  —  følte  sig  overtydet 
om,  at  han  var  et  mageløst  elskværdigt  Menneske,  der 
havde  et  Overmaal  baade  af  Hjertelighed  og  Genialitet, 
og  at  jeg  var  en  særdeles  respektabel  Tørvetriller,  der 
efter  Evne  plagede  ham  med  min  Snusfornuft.  Jo 
ivrigere  han  fremhævede  mine  Fortrin  og  bekendte  sine 
egne  Skrøbeligheder,  jo  højere  steg  han  paa  min  Be- 
kostning. Alle  Damerne  kappedes  om  at  vise  Deres 
Interesse  for  den  bodfærdige  Synder,  og  naar  de  hen- 
vendte  et  Ord   til   mig,    indeholdt   det   altid   en   spydig 

Forudsætning  af,  at  jeg  var  en  gnaven  Mentor  for  den 
elskværdige  Telemak. 

Da  Kaffen  var  drukket,  og  Spillebordene  kom  frem, 
vilde  vi  efter  Aftale  bes^sre  anbefale  os,  men  kun  mio- 
vilde  Damerne  give  Slip  paa.  De  vidste  jo  —  sagde 
de  —  at  jeg  \"ar  et  alt  for  principfast  Menneske  til  at 
lade  mig  overtale,  men  med  min  Ven  var  det  en  anden 
Sag,  han  levede  jo  ikke  efter  Klokkeslag  o.  s.  v.  En 
ung  smuk  Frue  gav  mig  endogsaa  den  beroligende 
Forsikring,  at  jeg  trygt  kunde  forlade  ham.  Hun  skulde, 
hvis  det  behøvedes,  træde  i  mit  Sted  og  holde  sin 
beskyttende  Haand  over  ham. 

Jeg  har  siden  ærgret  mig  over,  at  jeg  ikke  besvarede 
denne  Forsikring  med  en  Advarsel,  som  jeg  havde  fuld 
Føje  til  at  give  hende,  men  det  var  dog  maaske  bedst, 
at  den  ikke  blev  udtalt.  Advarsler  virker  ved  slige 
Lejligheder  alt  for  ofte  som  Anbefalinger. 

Jeg  gik  hjem,  aabnede  Døren,  tændte  Lys  og  saa 
mig  om  i  den  store  Sal,  der  som  fælles  Dagligstue  laa 
mellem  vore  Værelser  — 

Jo  der  laa  et  Hus!  Det  \'ar  altsaa  Opfyldelsen  af 
hans   V hellige  Løfter«   for  i  Gaar. 

For  ikke  at  blive  beskyldt  for  Overdrivelse,  optog 
jeg  en  formelig  Synsforretning  over  den  Orden,  hvori 
jeg  forefandt  Alt  ved  min  Indtrædelse.     Her  er  den. 

Paa  Gulvet  laa:  et  Par  lakerede  Støvler,  som  han 
ikke  havde  kunnet  faa  oaa,    da   han  i  Hastværk   havde 

revet  Stroppen  af  den  ene  —  to  nystrøgne  Manchet- 
skjorter, af  hvilke  den  ene  var  kasseret,  fordi  Knap- 
hullet i  Halsen  var  revet  ud,  og  den  anden  sprængt  i 
Brystet,  rimelig\ds  der\^ed,  at  han  i  yderligere  Hastværk 
havde  villet  trække  den  ned  over  Hovedet,  uagtet 
Vaskerkonen  havde  sammenhæftet  Halsliningen  med 
Knappenaale  —  en  ^Stum-Tjener^ ,  formodenlig  væltet 
i  Blinde  under  det  fornæ^/nte  Forsøg  —  et  Par  ]\Iorgen- 
sko  —  en  Stok,  hvormed  han,  som  jeg  siden  erfarede, 
forgæves  havde  raget  ind  under  Konsolskabet  efter  sin 
ligeledes  i  Hastværk  tabte  Guldknap  —  en  Tobakskasse, 
der  plejede  at  staa  paa  Stum-Tjeneren  —  samt  dens 
Indhold,  cirka  et  halvt  Pund  fin  Melange. 

Paa  Konsolen:  et  aabent  Brev  med  uortografisk 
Adresse,  skrevet  af  en  Damehaand  —  Leopolds  Hver- 
dagshat  —  en  Redekam  og  en  Flaske  Haarolie,  eller 
rettere:    en  Haarolieflaske  og  dens  spildte  Indhold. 

I  Vinduet:  Indholdet  af  hans  Lommer  ved  Hjem- 
komsten: et  Cigarfuteral  —  en  Brevtaske  —  et  Silke- 
tørklæde og  et  laant  Eksemplar  af  Viktor  Hugos  Tra- 
gedier —  item  en  Haarbørste,  et  Vandglas  og  en 
halvrøget  Cigar. 

Paa  Sofaen:  hans  Hverdagsbenklæder  og  et  halv- 
hundrede Nodeblade,  spredte  som  Avner  for  Vinden 
under  Eftersøgelsen  af  en  Romance,  som  skulde  synges 
i  Selskabet. 

Paa  Bordet:  den  udtrukne  og  udtømte  Skuffe  af 
hans  Toiletspejl,  og  rundt  om  dens  Indhold:  en  halv 
Snes  aabnede,  ikke  igen  lukkede  Smaaæsker,  hvori  han 
havde  søgt  efter  en  Skjorteknap,  der  kunde  erstatte 
den  tabte. 

Paa  en  Stol:  et  Vandfad  og  et  Haandklæde  — 
paa  en  anden:  en  opbrudt  Sigarkasse  og  Brudstykker 
af  min  Raderkniv,  der  i  Hastværket  havde  maattet  gøre 
Tjeneste  som  Brækkejærn. 

Endelig  i  hele  Stuen:  en  uudholdelig  Stank  af 
brændte  Haar,  hidrørende  fra  Klædebørsten,  der  —  stadig 
i  Hastværk  —  var  henlagt  paa  den  hede  Kakkelovn. 

Jeg  luftede  ud  saa  godt  jeg  kunde,  men  lod  for 
Øvrigt  hele  det  geniale  Arrangement  være  uforstyrret, 
for  at  han  selv  kunde  sige  sin  Mening  derom,  naar 
han  kom  hjem;  men  det  var  kun  en  daarlig  Fornøjelse, 
jeg  havde  af  at  forevise  ham  Valpladsen.    Han  svarede : 

»Ja,  der  ser  Du  Følgerne  af  Dine  Ordensprækener ! 
Havde  Du  ikke  ladet  mig  aflægge  det  Jefta'ske  Offer- 
løfte at  gøre  mig  selv  til  Klokkeslagsmenneske,  saa 
vilde  jeg  ikke  have  skyndt  mig  saa  stærkt,  at  jeg 
havde  slaaet  Vinduet  ud  i  mit  eget  Kammer,  hvor\^ed 
jeg  blev  nødt  til  at  klæde-  mig  om  her  inde,  og  var 
jeg  ikke  blevet  det,  saa  vilde  jeg  hverken  have  deko- 
reret denne  Helligdom  med  forrevet  Linned  og  spildt 
Tobak,  eller  bragt  dette  forfærdelige  Røgoffer  af  branket 
Børstenbinderarbejde.    Men  lad  os  ikke  tale  mere  derom! 

19 

Naar  Du  faar  at  vide,  hvad  jeg  har  opnaaet  efter  dette 
besværlige  Toilette,  vil  Du  omfavne  mig  og  dele  min 
Lykke.  Tænk  Dig:  jeg  er  i  Aften  bleven  dødelig  for- 
elsket i  tre  guddommelige  Piger.  Jeg  har  gjort  Storm- 
kur til  de  to  og  er  næsten  forlovet  med  den  tredie. 
Hvad  siger  Du  til  detr<c 

Jeg  sagde  Ingenting.  Jeg  saa  paa  ham,  r^-stede 
paa  Hovedet  og  ærgrede  mig. 

Saa  uordenlig,  havde  jeg  dog  ikke  troet,  han  var. 


Men  jeg  fik  snart  Troen  i  Hænderne.  En  saa 
gennemført  Uorden  har  som  oftest  baade  slemme  For- 
udsætninger og  stygge  Konsek\'enser.  Urede  og  Urede- 
lighed er  nærmere  i  Slægt,  end  Folk  tror:  de  frem- 
kommer i  alt  Fald  begge  ved  Ligegyldighed  for  det 
Rette  og  Rene,  Ringeagt  for  Smaakrav  og  Tilbøje- 
lighed til,  hvad  man  med  et  folkeligt  Udtryk  kalder  at 
»knibe  ud'<. 

Man  kan  gerne  kalde  det  Overtro,  men  jeg  tror  at 
have  Erfaringen  for  mig,  naar  jeg  tager  Varsler  af  smaa 
Uordener.  Naar  jeg  paa  en  Spadseregang  ser  en  Ube- 
kendt foretrække  Græsrabatterne  til  Promenade  frem 
for  de  afstukne  Veje,  saa  kan  jeg  ikke  frigøre  mig  for 
en  Mistanke  om,  at  han  er  i  Stand  til  at  træde  mere 
end  Grønsværen  under  Fødder,  hvor  det  er  ham  til 
Mag  eller  Behag;    jeg  har  meget  svært  ved  at  tro  paa 

Ordholdenhed  hos  en  Person,  der  aldrig  sørger  for,  at 
hans  Ur  gaar  rigtig,  og  jeg  vilde  grumme  nødig  lade 
en  ung  Pige  omgaas  med  et  Menneske,  som  jeg  har 
set  rive  det  forreste  hvide  Blad  ud  af  en  Bog,  for  at 
lave  sig  en  Fidibus  — 

Leopolds  Uordenlighed  havde  sin  Rod  i  et  Jords- 
mon, der  ogsaa  kunde  give  Vækst  til  værre  Ukrud, 
nemlig:    en  aldeles  hensmuldret  Pligtfølelse. 

Naar  Folk,  der  havde  alvorlig  Brug  for  deres 
Tid,  blev  nodte  til  at  spilde  den,  for  at  vente  paa 
ham,  som  kun  havde  sin  Lediggang  at  besørge,  saa  til- 
bageviste han  enhver  Selvbebrejdelse  med  det  ube- 
stridelige Fyndsprog:  »Klokken  er  for  Skrædere 
og  Skomagere«. 

Havde  han  sat  sig  ud  over  de  sædvanlige  Grænser 
for  den  selskabelige  Talefrihed,  og  jeg  søgte  at  gøre 
ham  hans  Fejl  indlysende  ved  det  Tankeeksperiment: 
•>>Sæt,  at  Hr.  Denogden  havde  sagt  noget  Lignende  !'x 
• —  saa  indrømmede  han  straks,  at  ■>>Det  havde  været 
for  galt,  men  —  der  er  da  ogsaa  Forskel  paa 
Kong  Salomon  og  Jørgen  Hattemager.« 

Gjorde  jeg  ham  saa  opmærksom  paa,  at  den  om- 
talte Hattemager  ogsaa  .havde  sine  Privilegier,  ja  at 
disse  var  nær  ved  at  tage  sig  ud  som  Forrettigheder, 
efter  som  han  havde  udrettet  adskilligt  mere  i  Sam- 
fundet, end  et  ungt  Geni,  der  endnu  stod  til  Restance 
med  sine  Præstationer,    saa   løftede  han   paa  Skuldrene 

og  smilte  inderlig  godmodig:  >.Kære  KastorI  Den 
brave  D)'dsprædikant  Friedrich  von  Schiller  staar  vist 
endnu  den  Dag  i  Dag  paa  Rodemesterens  Restanceliste, 
men  han  trøstede  sig  ved  at 

gemeine  Naturen 
Zahlen  mit  dem,    was  sie  thun  —  edien  mit  dem,  was  sie  sind.- 

Det  hjalp  kun  lidt,  jeg  gjorde  ham  opmærksom 
paa,  at  Schiller  kun  blev,  hvad  han  var,  ved  at  gøre, 
hvad  han  gjorde,  og  at  den  af  ham  paapegede,  per- 
sonlige Valuta,  ikke  altid  kunde  tages  for  gangbar 
Mønt  —  at  »Skrædere  og  Skomagere  ,  der  paa  Klokke- 
slaget maatte  erlægge  deres  Dalere  og  Skillinger  for 
Klæde  og  Saalelæder,  ikke  kunde  betragte  sig  som 
betalte  dermed,  at  deres  Kunder  var  Genier  —  o.  s.  v. 
Saadanne  prosaiske  Indvendinger  var  han  i  Stand  til 
at  affærdige  med  et:     Ja,  det  bliver  jo  deres  Sag!« 

Om  Trossager  kan  man  ikke  disputere,  og  han 
havde  nu  en  Gang  for  alle  troet  sig  ind  i  den  Tro,  at 
han  som  en  Kong  Salomon  var  hævet  over  alle  de 
Forpligtelser,  der  galdt  for  Hattemagere,  Skrædere  og 
Skomagere,  eller  som  han  udtr}-kte  sig:  for  Kreti  og 
Pleti  og  andre  Skatteborgere.  Det  ærgrede  mig,  men 
hvad  der  ærgrede  mig  endnu  mere  var,  at  han  ogsaa 
fik  Andre  til  at  tro  derpaa,  og  det  stundom  med  stor 
Lethed. 


293 

Lige  over  for  vort  Fælleslogis  bode  der  saaledes  en 
Enke  med  to  voksne  Døtre  og  en  gammel  ugift  Broder. 
■Det  lod  til  i  det  hele  taget  at  være  en  særdeles  respek- 
tabel Familie,  og  de  to  unge  Piger  var  ualmindelig 
smukke. 

Et  Par  Dage  efter  at  de  var  flyttede  ind  i  Lejlig- 
heden, tog  han  sig  allerede  den  Frihed  om  Morgenen 
at  hilse  over  til  vore  Genboersker,  og  fik  derfor  af  mig 
en  meget  alvorlig  Paamindelse  om,  at  slige  Friheder 
laa  udenfor  det  Passende. 

»Hvad  der  er  passende  eller  ikke,  beror  paa  Tidens 
og  Stedets  Mode«  —  svarede  han  —  »og  jeg  vil  ind- 
rømme Dig:  i  Reglen  klæder  det  Folk  bedst  at  følge 
Moden,  men  ser  Du,  kære  Kastor:  Moderne  maa  af 
og  til  fornyes,  og  derfor  maa  der  være  Enkelte,  som 
indfører  nye  Moder,  og  disse  Enkelte  faar  altid  Ret  til 
at  bryde  med  de  gamle  —  om  ikke  i  Dag,  saa  i  Dag 
otte  Dage.  Vil  Du  parere  Noget  paa,  at  inden  otte 
Dage  hilser  Damerne  igen?« 

Væddemaalet  blev  sluttet. 

Søndagen  derpaa  havde  han  —  Gud  véd  hvorledes 
—  faaet  udspioneret,  at  Damerne  skulde  gøre  en  Tur 
til  Rungsted,  og  uden  at  fortælle  mig  dette,  overtalt 
mig  til  at  tage  med  ham  til  Hællebæk. 

Paa  Dampskibet  traf  vi  Damerne.  De  unge  Piger 
rødmede,  men  lod,  som  om  de  ikke  saa  os.  Næppe 
havde  Moderen  forladt  Døtrene,    for   at    følge   en  ældre 

Veninde  ned  i  Kahytten,  før  Leopold  nærmede  sig, 
hilste  og  søgte  at  indlede  en  Samtale.  Den  ældste  af 
Frøknerne  var  uforsigtig  nok  til  at  besvare  hans  form- 
løse Henvendelse  med  en  lille  Spydighed,  som  han  øje- 
blikkelig vidste  at  udlægge  saaledes,  at  der  maatte 
gøres  Indsigelse  og  gives  nøjere  Forklaring,  og  førend  de 
vidste  et  Ord  derom,  havde  han  saaledes  indviklet  dem 
i  sin  Veltalenheds  Garn,  at  de  var  nødte  til  at  præsen- 
tere ham  for  ^Moderen,  der  just  kom  op  af  Kahytten. 
Fruen  var  i  Begyndelsen  yderst  kold  og  fremmed,  men 
ogsaa  hun  maatte  give  tabt  over  for  hans  umodstaalige 
Frejdighed  og  smitsomme  Lystighed.  Han  forsikrede, 
at  han  havde  den  Ære  at  være  en  meget  intim  Bekendt 
af  Huset,  han  kendte  hele  dets  Dagsorden  og  adskillige 
af  dets  indre  Begivenheder  —  f.  Eks.,  at  der  i  Sandags 
havde  været  Fødselsdag  med  seks  Buketter  og  tre 
Rosenbuske,  hvoraf  den  ene  var  en  Kamelia  —  han 
havde  Rede  paa,  hvor  ofte  Damerne  fik  Breve  og 
hvilken  Farve  Papiret  havde  —  han  vidste  endogsaa 
for  hvilke  af  deres  Bekendte  de  var  hjemme,  og  for 
hvilke  de  \ar  ude,  f.  Eks.  den  tykke  Dame  med  den 
lyseblaa  Hat  og  det  mørkerøde  Ansigt  —  ja  han  var 
inde  i  deres  smaa  Hemmeligheder  og  vidste,  paa  hvilke 
Presenter  den  ene  arbejdede,  naar  den  anden  var  ude 
—  for  Eksempel  .  .  .  Nej,  nej,  nej!'  —  Det  fik  han 
ikke  Lov  at  sigel  Han  havde  nu  faaet  dem  alle  Tre 
til   at   le,    han   havde    fælles    Hemmeligheder    med   dem 

hver  især,  han  havde  overbevist  dem  om,  at  han  var 
et  mageløst  pudsigt  og  inderlig  godmodigt  Menneske, 
og  snart  var  han  i  en  saa  livlig  og  venlig  Passiar  med 
dem,  at  man  kunde  have  antaget  ham  for  en  kødelig 
Fætter  af  Familien. 

Da  vi  nærmede  os  til  Rungsted,  kom  han  ud  i 
Forstavnen,  hvor  jeg  havde  taget  Plads,  satte  sit  alvor- 
ligste Ansigt  op  og  hviskede:  »Apropos  om  det  Pas- 
sende: Kapitulationen  er  undertegnet.  Hele  Besæt- 
ningen har  overgivet  sig  paa  Naade  og  Unaade.  Det 
er  Krigsraad  Wittenbergs  i  Rungsted,  de  vil  besøge, 
og  jeg  har  naturligvis  med  inderlig  Glæde  fortalt,  at 
det  ogsaa  er  dem,  min  Rejse  gælder.« 

»Kender  Du  da  Krigsraaden?«  —  spurgte  jeg 
forundret. 

—  Nej,  men  jeg  agter  at  gøre  hans  Bekendtskab! 
Jeg  véd  kun,  at  den  ene  af  hans  Sønner  er  rejst  til 
Sverig.  Ham  er  det  naturligvis,  jeg  søger,  og  i  For- 
tvivlelse over  ikke  at  træffe  ham,  snakker  jeg  mig  fast 
i  Krigsraadinden,  der  naturligvis  straks  inviterer  mig  til 
at  blive,  da  jeg  baade  er  en  Ven  af  hendes  Søn  og  en 
Bekendt  af  hendes  Gæster  .  .   . 

—  Og  hele  Dit  Bekendtskab  til  Sønnen  indskrænker 
sig  formodenlig  til  et  Parti  a  la  guerre  — ? 

—  Til  Mindre  endnu.  Vi  har  blot  tændt  Cigar 
hos  hinanden,  men  det  er  mere  end  tilstrækkelig.  Folg 
med,  saa  skal  Du  se!    Jeg  inviterer  Dig. 

—  Nej  Tak! 

—  Lad  mig  da  i  det  Mindste  presentere  Dig  for 
vore  Genboersker. 

—  Nej  ikke  en  Gang  saa  fræk  er  jeg. 

—  Stakkels  Kastor!  Beskedenhed  er  en  Ynglings 
skønneste  Fejl,  men  en  stor  Fejl.  Netop  det,  som  Du 
kalder  min  Frækhed,  er  min  Talisman.  Ved  den  har 
jeg  vundet  baade  Moderens  og  Døtrenes  uindskrænkede 
Tillid.     Kan  Du  gætte,  hvad  de  har  betroet  mig? 

Formodenlig  at  de  elsker  Dig  alle  Tre! 

—  Endnu  ikke,  men  vent  bare!  Nej,  Frøken  Sofie 
har  bekendt,  at  baade  hun  og  hendes  Søster  har  været 
meget  nysgerrige  efter  at  faa  at  vide,  hvem  vi  var. 
Foreløbig  havde  Frøken  Emma  døbt  os  til  den  gode 
og  den  onde  Samvittighed;. 

—  Jeg  var  naturlig\^is  den  onde! 

—  Selvfølgelig.  Din  Respekt  for  det  Passende  har 
jo  kun  tilladt  Dig  at  skule  og  skele  over  til  dem,  mens 
jeg  har  set  paa  dem  med  den  gode  Samvittigheds 
frejdige  Blik.  Derfor  har  de  øjeblikkelig  forstaaet,  at 
Du  hørte  til  det  Slags  Folk,  som  man  skal  tage  sig  i 
Agt  for,  og  at  jeg  var  en  skyldfri  Sjæl,  som  man  uden 
Fare  kunde  betro  sig  til. 

Er  det  nu  ikke  ærgreligt  at  høre  Sligt?  — 
Næste  Morgen  fik  jeg  udførlig  Rapport  om  Dagens 
yderligere  Erobringer.     Kngsraaden  og  Krigsraadinden 
havde   han   taget  med   Storm,   og   begge  havde  beæret 

ham  med  Indbydelse  til  Besog  naar  som  helst.  Datteren, 
efter  hans  Beskrivelse  en  meget  smuk,  meget  sværme- 
risk og  lidt  troskyldig  Pige,  havde  han  ladet  gøre 
den  Opdagelse,  at  hans  fingerede  Bekendtskab  med 
Broderen  kun  var  et  Paaskud  for  at  komme  ind  i 
Familien,  hvilket  hun  udelukkende  tog  til  Indtægt  for 
sin  Regning.  »For  Resten  havde  de  to  Søstre  paa  den 
anden  Side  af  Gaden  hver  for  sig  opgjort  det  samme 
Regnestykke  med  et  helt  andet  Facit,  og  Moderen  var 
ikke  fri  for  at  vise  Symptomer  til  Skinsyge  paa  deres 
Vegne,  mens  jeg  sang  Duetter  med  en  fortryllende 
Brunette,  der  var  Guvernante  paa  Nabogaarden,  og 
koketterede  saa  guddommeligt,  at  vi  gjorde  hinanden 
en  fuldstændig  Kærlighedserklæring  i  Øjensproget,  mens 
vi  sang  »Ich  wollt'  meine  Liebe  ergosse  sich  all'  in  ein 
einzig  Wort«   .   .   .« 

»PoUuxl  PoUux!«  —  raabte  jeg  og  slog  Hænderne 
sammen.     »Har  Du  da  ikke  Spor  af  Samvittighed?« 

»Jeg?«  —  svarede  han  leende.  »Jeg  har  en  saa 
stor  og  rummelig  Samvittighed,  at  den  kan  huse  saa 
mange  af  det  Slags  Æventyr,  som  jeg  lyster,  og  en  saa 
god  Samvittighed,  at  den  ikke  vilde  sætte  en  sur  Mine 
op,  om  jeg  sagde  Alverdens  Piger,  hvad  de  havde  Lyst 
til  at  høre.  Her  skal  Du  se  en  Romance,  som  jeg  har 
lovet  mine  Genboersker!  Den  hedder:  ;>Den  Eneste^. 
Jeg  sang  den  i  Aftes  for  dem  begge  to  —  og  for  de 
to  Andre   med   det  Samme.      De   havde   alle  Fire,    den 

ene   efter   den   Anden,    bedet   mig   improvisere,    og   saa 
gav  jeg  dem  den  som  Naadestød.« 

—  Er  det  en  virkelig  Improvisation? 

—  Det  vii  jeg  just  ikke  paastaa,  men  jeg  foredrog 
den,  som  om  den  kom  til  Verden  i  samme  Øjeblik. 
Bag  efter  fortalte  jeg  dem,  at  det  var  en  gammel 
Vise  af  en  ubekendt  Forfatter;  men  det  havde  de 
hver  for  sig  deres  gode  Grunde  til  ikke  at  tro.  Hvad 
synes  Du  om  den? 

Jeg  læste: 


Jeg    sukker    for     alle     de 

Piger  smaa. 
Jeg   sukker    for   Fruer    og 

Enker. 
Jeg    sukker,    fordi    jeg    ej 

nævne  maa 
Den    Ene,    paa    hvem   jeg 

tænker  — 
Jeg  smiler  i  Flæng  til  det 

hele  Kor, 
Og    det    maa    mig    Ingen 

formene : 
Jeg    smiler    kun    over    de 

Mange,  der  tror 
At   være    den   eneste  Ene. 

Jeg  synger  for  Hver,  som  vil  h©re  derpaa 

Min  Sang  til  den  Enestes  Ære. 

Den  vil  jeg,  at  hun  skal  alene  forstaa. 

Den  vil  jeg,  at  Alle  skal  lære: 

Du  Eneste!    Du  som  mit  Hjerte  betvang, 

Dig  hylder  hver  Tanke,  hver  Ævnel 

Dig  gælder  mit  Suk  og  mit  Smil  og  nnin  Sang, 

Hvad  Navn  jeg  saa  end  monne  nævne. 

Lad  Alle  de  Andre  kun  tro,   det  er  dem, 

Der  bringer  mit  Brj'st  til  at  banke ! 

Du  véd,  at  der  ikke  er  Flere,  for  hvem 

Det  rummer  en  eneste  Tanke. 

Du  véd  jo,  hvad  Ingen  i  Verden  véd, 

Undtagen  vi  To  alene  — 

Et  Blik  har  forraadt  Dig  den  Hemmelighed. 

At  Du  er  den  eneste  Ene  I 

;>Jo,  det  er  en  ganske  opbyggelig  Sang«  —  maatte 
jeg  indrømme  —  Den  minder  mig  om  Molieres  Don 
Juan,  da  han  staar  med  Charlotte  under  den  ene  Arm 
og  Mathurine  under  den  anden;  men  jeg  erkender,  at 
Dit  Arrangement  er  meget  finere.  Du  har  Fire  i  Stedet 
for  To,  og  sidder  ved  Fortepianoet  med  Ansigtet  mod 
dem  alle  Fire.' 

—  Meget  smigrende ! 

—  Aldeles  ikke.  Husker  Du,  hvem  der  tog  den 
omtalte  Herrer  Tag  Dig  i  Agt,  at  ikke  den  samme 
Person  til  sidst  tager  »den  gode  Samvittighed«  — ! 

—  Bah  I  Jeg  giver  aldrig  Ægteskabsløfter,  som 
Don  Juan. 

—  Nej,  Du  driver  det  videre  end  han:  Du  mis- 
bruger Din  Magt  over  Sproget  til  at  udstede  falske 
Forskrivninger  paa  Vers.  Kan  Du  nægte,  at  Du  baade 
med  Dine  øjekast  og  Dine  forblommede  Ord  og  Dit 
poetiske  Falskneri  har  indbildt  de  stakkels  Piger,  at 
Du  var  forelsket  i  dem? 

—  Nægtes  ikke;  men  det  var  jeg.  Det  er  jeg 
endnu  til  Dels. 

—  I  fire  paa  én  Gang! 

—  Der  var  for  Resten  flere  end  fire,  men  det  gør 
nu  hverken  fra  eller  til.  Er  det  en  Fejl  hos  mig,  at 
jeg  ikke  kan  skjule  min  Forelskelse,  eller  indskrænke 
den  til  en  enkelt  Genstand,  saa  er  det  en  Naturfejl. 
Mit  Hjerte  er  ikke  skabt  efter  Etkammer -Systemet. 
Det  maa  tages  i  Betragtning,  naar  man  vil  bedømme  mig. 

—  Ganske  rigtig.  :Der  er  Forskel  paa  Kong 
Salomon  og  Jørgen  Hattemager«  —  Kong  Salomon  var 
født  med  Hjerterum  for  700  >^Gemahlinder<^  og  300 
Suplementshustruer,  og  det  var  Hattemageren  ikke. 
Du  er  lige  som  den  gamle  Højsanger  et  Geni,  og  Dit 
Hjerte  er  lige  som  hans  indrettet  efter  Cellesystemet. 
Det  er  et  Privilegium,  og  derfor  har  de  stakkels  Fruen- 
timmer, der  konnner  ind  i  denne  Straffeanstalt,  ikke 
noget  at  beklage  sig  over  —  ikke  en  Gang,  naar  Du 
lokker  dem  derind  med  den  vitterlige  Løgn,  at  det 
kun  har  Rum  for  En,  og  at  enhver  af  de  ICX)3  er 
denne  eneste  Ene. 

—  Du  glemmer,  at  der  er  Noget  man  kalder 
licentia  poetica. 

—  Nej !  Men  Du  glemmer ,  at  Uredelighed  er 
Uredelighed,  hvad  enten  den  slaar  ud  i  Vers  eller  i 
Prosa.     Punktum! 

Dermed  var  den  Samtale  forbi,  men  Felttoget  blev 
naturlig\'is  fortsat. 


Leopold  blev  snart  Potte  og  Pande  derovre.  Han 
sang  Romancer,  spillede  firhændige  Stykker  og  læste 
Digte,  alt  paa  ]\Ielodi  af  »den  Eneste ':,  og  kommen- 
terede stadig  Ord  og  Toner  med  disse  Blikke,  der 
hverken  kan  misforstaas  af  Alodtagerinden  eller  siden 
efter  fremlægges  som  Bevis  mod  Afsenderen,  men  som 
skiftevis  satte  de  to  unge  Pigers  Adresse  paa  de  ømme 
Sætninger.  ^Moderen  ydede  han  dog  sin  varmeste  og 
mest  iøjefaldende  Hyldning,  og  han  vidste  godt,  hvad 
han  gjorde.  Hun  var  endnu  en  særdeles  smuk  Dame, 
der  stod  lige  paa  Grænsen  mellem  Elskværdighedens  og 
Ærværdighedens  Alder  —  netop  paa  det  Punkt,  hvor 
Damerne  med  størst  Tryghed  og  størst  Paaskønnelse 
plejer  at  lytte  til  et  ungt  Menneskes  Beundringsudbrud 
—  og  kunde  følgelig  smile  over  hans  :. Barnagtigheder« 
og  ryste  paa  sine  rige  graasprængte  Lokker,  naar 
han  paa  sin  frimodige  Maade  tabte  sig  i  Henrykkelse 
over  hendes  ubestrideHg  regelrette  og  dog  udtryksfulde 

Skønhed.  Jo  stærkere  han  udtalte  denne  Henrykkelse 
—  jo  mindre  paafaldende  blev  naturlig\ås  hans  smaa 
Holdninger  til  Døtrenes  indtagende  Egenskaber. 

Havde  han  nu  endda  indskrænket  sig  til  at  gøre 
Kur  til  Fruen,  vilde  jeg  ikke  have  faaet  saa  stor  Grund 
til  at  beklage  mig  over  hans  Erobringslyst,  men  han 
sparede  Ingen  i  Huset.  Der  var,  som  sagt,  en  Onkel, 
en  overmaade  hæderlig,  men  umaadelig  kedelig  Krigs- 
assessor, der  tidligere  havde  været  Fuldmægtig,  men 
nu  gaaet  af  i  Naade  med  Titel  og  Pension.  Denne 
brave  Mand,  der  var  stokdøv  og  veltalende,  havde 
Leopold  ogsaa  erobret,  og  han  blev  min  Del  af  Byttet. 
Han  blev  budt  over  til  os  af  min  elskværdige  Kon- 
tubernal, presenteret  for  mig  med  højrøstede  Lovtaler 
og  smaa  Randgloser  med  dæmpet  Stemme,  derpaa 
anbragt  ved  et  Skakbrædt,  og  just  som  han  og  Leopold 
havde  gjort  de  første  Træk,  bedet  tilgive  sin  Medspiller, 
der  for  et  Øjeblik  var  nødt  til  at  forlade  ham  paa 
Grund  af  en  Forglemmelse.  Jeg  maatte  overtage  den 
gode  Vens  Parti,  indtil  han  kom  tilbage,  men  det  følger 
af  sig  selv,  at  han  ikke  kom  saa  længe  Gubben  var 
der.  Krigsassessoren  gjorde  mig  den  Kompliment,  at 
jeg  spillede  meget  bedre  end  min  Ven,  og  for  at  vise 
sin  Paaskønnelse  heraf,  spillede  han  endnu  to  Partier 
med  mig,  forsikrede,  at  det  var  ham  en  sand  Glæde 
at  have  gjort  mit  Bekendtskab,  og  beærede  os  jævnlig 
med  Gentagelser  af  dette     særdeles  behagelige  Besøg«. 

Mærkeligt  nok  var  min  PoUux  næsten  altid  gaaet 
ud  et  Øjeblik,  førend  den  Gamle  kom.  Det  saa  ud  som 
et  Tilfælde,  og  var  allerede  som.  saadant  ærgerligt  nok, 
men  til  sidst  opdagede  jeg,  at  det  var  noget  Værre, 
nemlig  —  et  Forræderi.  En  Eftermiddag  lagde  jeg 
Mærke  til,  at  Frøken  Sofia  kom  hen  til  Vinduet  og 
løftede  Onkelens  Stok  i  Vejret,  med  et  paafaldende 
Blik  over  mod  det  Vindue,  hvorfra  Leopold  gjorde  sine 
Iagttagelser.  Den  gode  Ven  sagde  ikke  et  Ord,  men 
fik  pludselig  travlt,  tændte  sin  Cigar  og  skyndte  sig  ud 
i  Byen.  Han  havde  ikke  været  et  Minut  ude  af  Døren, 
før  Assessoren  traadte  ind  ad  den.  Nu  forstod  jeg 
Telegraftegnets  Betydning. 

Da  Leopold  kom  tilbage,  meddelte  jeg  ham  min 
Opdagelse.  Han  gik  straks  til  Bekendelse,  men  spurgte, 
som  om  Alt  var  i  sin  Orden:  Kan  Du  fortænke  mig 
i  at  jeg  flygter  for  det  gamle  brave  Hængetræ?  —  Jeg 
kan  se  paa  Dig,  at  han  endogsaa  har  kedet  Dig,  der 
meget  bedre  forstaar  at  behandle  ham,  saa  Du  er  bleven 
ganske  gnaven'    —  tilføjede  han  leende. 

Xu  var  det  forbi  med  min  Taalmodighed.  Jeg  lod 
ham  vide,  at  hvor  meget  jeg  endogsaa  af  personlig 
Sympati  havde  holdt  ham  til  Gode,  var  jeg  bleven  træt 
af  at  leve  sammen  med  ham.  Lige  som  han  i  sine 
Kærlighedsforhold  tiltog  sig  alle  Rettigheder  og  fritog 
sig  for  alle  Forpligtelser,  saaledes  fordrede  han  ogsaa, 
at  den,  der  trode  paa  hans  Venskab,  skulde  nøjes  med 

at  være  hans  Syndebuk.  For  at  være  hans  Ven,  skulde 
jeg  ikke  blot  finde  mig  i  at  være  Medvider  og  halvt 
om  halvt  Medskyldig  i  hans  Hensynsløshed  og  Urede- 
lighed mod  den  øvrige  Verden,  men  jeg  skulde  bære 
de  ubehagelige  Følger  af  hans  Udskejelser,  naar  han 
saa  Lejlighed  til  at  lade  mig  i  Stikken.  Han  vilde 
være  den  unge  Prins,  der  ustraffet  kunde  være  uartig, 
og  hans  Ven  skulde  være  den  taalmodige  »Priigeljunge«, 
der  tog  mod  de  Prinsen  tilkommende  Bank.  Den  Ære 
betakkede  jeg  mig  for,  og  bad  ham  opsøge  et  andet 
Individ,  der  var  bedre  skikket  til  at  gøre  Bod  for  hans 
Synder. 

Til  min  store  Forundring  havde  han  denne  Gang 
ikke  et  Ord  at  sige  til  sit  Forsvar.  Han  modtog  mit 
Vredesudbrud  saa  ydmygt,  at  jeg  begyndte  at  blive 
blød  om  Hjertet  og  stansede,  førend  jeg  fik  sagt  ham 
det  Halve  af,  hvad  jeg  havde  at  sige. 

Da  jeg  holdt  op,  tav  han  endnu  en  Stund,  og 
sagde  derpaa:  »Du  har  Ret  —  jeg  tænker  alt  for  Lidt 
paa,  hvad  jeg  skylder  dem,  der  holder  af  mig.  Men 
er  Du  ikke  for  stræng,  naar  Du  opfatter  denne  Tanke- 
løshed som  Hjerteløshed?  Jeg  tror  i  det  Mindste  selv, 
at  naar  det  kom  til  Stykket,  vilde  jeg  kunne  gøre  et 
større  Offer  for  en  Ven,  end  mangen  en  §f  de  Nøje- 
regnende, der  aldrig  vil  skylde  deres  Venner  Noget  U 

i  Nu  har  Du  Ret«  —  svarede  jeg  —  »Bad  jeg  Dig 
i    dette   Øjeblik,    mens   Dit   Hjerte    løber   over,    om    at 

bringe  mig  et  stort  Offer,  saa  er  jeg  vis  paa,  at  Du 
vilde  gøre  det,  selv  om  det  gik  ud  over  Din  Fremtid- 
og  Opfyldelsen  af  Dine  første  Pligter,  men  hvis  Du 
havde  ti  Gange  saa  store  Forpligtelser  til  mig,  som  Du 
har,  hvis  Du  skyldte  mig  Dit  Liv,  Din  Ære  og  Din 
Velfærd,  og  jeg  til  Gengæld  for  de  største  Opofrelser^ 
som  den  ene  Ven  kan  bringe  den  anden,  bad  Dig  om 
blot  i  fem  Minuter  at  bevogte  en  Skat,  paa  hvis  Be- 
varelse min  hele  Fremtids  Lykke  beroede,  saa  er  jeg' 
aldeles  ikke  tryg  for,  at  Dit  saakaldte  gode  Hjerte 
vilde  kunne  modstaa  en  Fristelse  til  at  dele  med  den 
første  den  bedste  Bedende  —  især  naar  det  var  en 
Kvinde,  der  bad.  < 

Ikke  en  Gang  mod  disse  haarde  Ord  forsvarede 
han  sig.  Han  holdt  Haanden  for  Øjnene  og  sad  atter 
en  Stund  tavs.  Til  sidst  sprang  han  op,  stampede  i 
Gulvet,  slog  sig  for  Panden  og  lo  med  Taarer  i  Øjnene: 

:>Hvor  Du  kan  mig  udenad!  Jeg  vilde  ikke  selv 
svare  for  mig,  hvis  jeg  blev  sat  paa  en  saadan  Prøve 
—  derfor:  sørg  for,  at  jeg  aldrig  bliver  det!  Det  har 
Du  en  Forpligtelse  til.  Et  Menneske,  der  saadan  som 
jeg,  er  født  til  at  handle  efter  Indskydelser,  kan  begaa 
det  Utrolige,  og  det  vilde  derfor  være  hjerteløst  af 
Dig,  der  sidder  i  Grundsætninger  op  over  Ørerne,  at 
slaa  Haanden  af  mig.     Ikke  sandt  Kastor? 

Der  var  Noget  i  det,  han  sagde,  og  skønt  jeg 
ærgrede   mig   over   min   Svaghed,    blev   Enden,    at  jeg 

gav  efter.  Det  var  jo  dog  muligt,  at  de  gode  For- 
sætter, jeg  haabede  at  have  fremkaldt,  kunde  støttes 
ved  en  solid  Vennehaand. 

Dagen  efter  var  der  en  ejendommelig  straalende 
Klarhed,  næsten  Højtidelighed,  udbredt  over  hans  Aasyn. 
Han  talte  ikke  meget,  men  hans  Miner  røbede,  at  der 
var  foregaaet  noget  Betydeligt  i  hans  Tankeverden. 
Jeg  vilde  ikke  forstyrre  de  Beslutninger,  der  maaske  var 
i  Færd  med  at  fæste  Rod  i  hans  Vilje,  og  lod  derfor, 
som  om  jeg  ikke  lagde  Mærke  til  Noget,-  uagtet  han 
et  Par  Gange  afbrød  sin  egen  Tavshed  med  et  halv 
højt:     Ja!  —  Saaledes  maa  det  være!<^c 

Mens  jeg  ved  Skrivebordet  i  Stilhed  udførte  mine 
Formiddagsforretninger,  klædte  han  sig  paa,  uden  at 
henvende  et  Ord  til  mig.  Da  han  var  færdig  til  at 
gaa  ud,  kom  han  hen  til  Bordet,  lagde  sin  Haand  paa 
min  Skulder  og  sagde: 

^>Tak  for  det,  Du  sagde  mig  i  Aftes!  Det  har 
klaret,  hvad  der  i  tre  Aar  har  staaet  tilsløret  for  mig.« 

—  Naa,  Gud  ske  Lov! 

—  Nu  har  jeg  Motiveringen  til  alle  de  Ugerninger 
han  kommer  til  at  begaa! 

—  Hvem: 

—  Helten  i  mit  store  Digt.  Hemmeligheden  er: 
Zigeunerblod.  Han  er  født  med  et  Overmaal  af  de 
mægtigste  Ævner  og  de  ædleste  Drifter,  men  —  uden 
Spire  til  Pligtfølelse!  — 

»Saa  hæng  ham!^<  —  burde  jeg  have  svaret,  men 
til  min  Ærgrelse  var  han  ude  af  Døren,  førend  jeg 
kom  til  Orde. 


Endnu  nogen  Tid  fortsatte  jeg  mine  spildte 
Forsøg  paa  at  indpode  den  Spire,  som  den  omtalte 
Helt  manglede,  i  ham  selv,  og  tog  taalmodig  mod 
Grovheder  af  Kreditorer  og  Spydigheder  af  »gode 
Venner«,  som  han  havde  holdt  for  Nar;  men  til  sidst 
blev  jeg  dog  træt  deraf,  og  saa  kom  den  Draabe,  der 
bragte  Bægeret  til  at  løbe  over. 

Frøknerne  derovre  traf  en  Aften  i  et  Selskab 
sammen  med  en  Skoleveninde,  som  de  ikke  havde  set 
i  flere  Aar.  Hun  skulde  med  det  Første  debutere  ved 
Teatret  som  Sangerinde,  og  maatte  følgelig  synge  for 
Selskabet.  Og  hvad,  tror  De,  hun' sang?  »Den  Eneste«. 
De  to  Søstre  spurgte  forundrede,  om  den  Sang  var  i 
Musikhandelen,  men  endnu  mere  forundrede  blev  de, 
da  hun  med  et  hemmelighedsfuldt  Smil  rystede  paa 
Hovedet  og  forsikrede,  at  hun  var  den  Eneste,  der 
ejede  den,  og  Forundringen  steg  til  det  Højeste,  da 
hun  under  Tavsheds  Løfte  betrode  dem,  at  den  var 
improviseret  til  hende  af  en  ung  Digter,  hvis  Navn 
hun  skulde  sende  dem  paa  et  nydeligt  lille  Kort,  tillige 
med  hendes  eget,  saa  snart  hun  havde  faaet  Ansættelse 
ved  Teatret,  og  han  havde  faaet  sit  store  Digt  udgivet. 

Nu  skulde  der  fordres  Forklaring  af  Forræderen,  men 
han  havde  straks  faaet  Xys  om  Sagen,  og  da  der  næste 
Dag  kom  Bud  efter  ham,  var  han  tidlig  om  Morgenen 
rejst  til  Jylland.  Jeg,  der  ikke  anede  Uraad,  var  der- 
imod bleven  tilbage,  og  om  Aftenen  fik  jeg  derfor 
Besøg  af  Krigsassessoren,  der  gav  en  stor  Scene,  og 
sagde  mig  alle  de  Ubehageligheder,  den  troløse  Tesevs 
havde  fortjent.  Vreden  gjorde  ham  endnu  mere  døv, 
end  han  plejede  at  være,  og  hans  Veltalenhed  voksede 
tillige  med  hans  Døvhed.  Han  raabte  saa  højt,  som 
om  det  var  mig,  der  havde  tabt  Horeisen,  og  endte 
med  det  alt  afgørende  Tilraab :  at  det  kunde  ikke 
nytte,  hvad  jeg  saa  sagde.  Naar  Alt  kom  til  Alt, 
var  det  mig,  der  stod  bag  ved  det  Hele;  det  var  nok 
som  bekendt,  at  jeg  var  Svanebæks  onde  Genius,  og 
man  behøvede  blot  at  se  os  sammen  for  at  kunne  sige 
sig  selv,  hvem  der  støbte  Kuglerne,  og  hvem  der  skød 
dem  ud!  —  og  saa  videre. 

Jeg  var  aldeles  vis  paa,  at  den  gode  Onkel  kun 
udtalte  Damernes  enstemmige  Overbevisning,  og  da 
det  jo  ikke  staar  i  nogen  Mands  Magt  at  udrive  en 
Kvinde  af  en  Vildfarelse,  som  hun  vil  fastholde,  maatte 
jeg  finde  mig  i  at  blive  betragtet  som  Mefistofeles.  Men 
nu  fandt  jeg  det  dog  paa  Tide  at  opsige  Staldbroder- 
skabet, for  at  undgaa  værre  Misforstaaelser,  og  det  varede 
ikke  længe,  førend  jeg  fik  Beviser  for,  at  det  næsten 
var  vel  silde. 

Omtrent  tre  Maaneder  efter  at  jeg  havde  frigjort 
mig  for  Kontubernalskabet,  fik  jeg  en  Morgen  med 
Fodposten  et  Brev,  der  kun  indeholdt  følgende  lakoniske 
Meddelelse : 

»Min  John  I    Din  Dolly  længes.« 

Jeg  holder  i  det  Hele  taget  ikke  af  at  modtage 
Breve  fra  Ubekendte,  alier  mindst,  naar  de  er  saa 
mystiske  som  dette,  men  efter  at  jeg  havde  vendt  og 
drejet  det  adskillige  Gange,  slog  jeg  mig  til  Ro  med 
den  Overbevisning,  at  det  var  en  For\'eksling ,  jeg 
skj-ldte  denne  besynderlige  Underretning.  Da  jeg 
vidste,  at  der  ikke  eksisterede  nogen  Dolly,  hvis  John 
jeg  var,  og  da  Brevets  Udskrift  var  skrevet  med  den 
samme  øvede  Damehaand,  som  genkendtes  i  det  korte 
Indhold,  talte  Sandsynligheden  for,  at  en  eller  anden 
Dame  havde  haft  en  Meddelelse  at  gøre  mig  som 
Sekretær  ved  det  Velgørenhedsselskab,  hvis  Brevskaber 
jeg  besørgede,  og  at  hun  havde  sendt  den  til  sin 
Kæreste,  mens  hun  skrev  min  Adresse  uden  paa  det 
Længselsudbrud,  der  var  ham  tiltænkt. 

Otte  Dage  derefter  fik  jeg  et  nyt  Brev  med  samme 
Haandskrift,  og  aabnede  det  i  Forventning  om,  at 
Forvekslingen  var  blevet  opdaget,  og  at  det  var  det 
rette  Papir,  der  nu  blev  eftersendt;  men  jeg  fik  Andet 
at  vide. 

Denne  Gang  indeholdt  Konvoluten  to  tæt  beskrevne 
Oktavark,  i  Følge  hvilke  der  ikke  kunde  være  Tale  om 

Fejltagelse.  De  begj-ndte  med,  at  jeg  var  Dollys  John, 
og  endte  med,  at  hun  i  al  Evighed  var  sin  Johns 
Dolly,  men  for  Resten  var  det  Hele  for  mig  en  saa 
mørk  Tale,  at  jeg  fristedes  til  at  kalde  den  kulsort. 
Efter  Brevskriverindens  Forsikring  var  hun  og  jeg 
»sammenknyttede  ved  Forstaaelsens  og  Sympatiens 
hellige  Baand,  den  usynlige  Fenris-Kæde,  der  holder, 
naar  alle  Lænker,  som  smedes  af  Løfter  og  Eder,  maa 
briste.«  Jeg  havde  >. sønderrevet  det  Bind,  som  Kvinde- 
fordomme og  Mandstyrani  havde  bundet  for  hendes 
Øjne-:,  ja,  hvad  mere  var:  jeg  havde  løftet  hende  op 
paa  min  vingede  Gangers  Sadelknap,  hvorfra  hun  med 
Stolthed  saa  ned  paa  den  dybt  under  vore  Fødder 
liggende  Filisterverden.:  Det  var  denne  Plads  hun 
^ikke  vilde  bytte  med  nogen  Trone  c,  og  selv  om  hun 
saa,  at  jeg,  »lige  som  Dødningebrudgommen  i  Burgers 
Ballade  førte  hende  did,  hvor  der  ventede 
als  Hochzeitbettchen 
Sechs  Bretter  und  zwei  Brettchen, 
vilde  hun  klynge  sig  fast  til  mig  med  sine  sidste 
Kræfter.  « 

Alt  dette  var  jo  ubegribeligt  ømt  og  kærligt,  men 
jeg  blev  dog  ikke  vel  tilmode  derover,  ti  nu  syntes  det 
mig  omtrent  afgjort,  at  en  ulykkelig  Dame,  der  led  af 
Sindsforvirring,  havde  kastet  sin  Kærlighed  paa  mig  og 
indbildt  sig,  at  jeg  var  Helten  i  hendes  opdigtede 
Elskovsæventyr.      Saadan   en  Forelskelse   kan   let  blive 

meget  generende,  især  for  en  Mand,  der  er  saa  bange 
for  gale  Fruentimmer,  som  jeg,  og  der  var  al  Sand- 
synlighed for,  at  jeg  en  smuk  Dag  kunde  faa  personligt 
Besøg  af  min  ubekendte  Elskerinde.  Fraregnede  man 
den  overspændte  Udtrj-ksmaade,  var  Brevet  nemlig  saa 
godt  stilet,  at  den  fikse  Idé  gerne  kunde  være  det 
eneste  Symptom  paa  hendes  Sindssygdom,  og  den 
Omstændighed,  at  man  uhindret  lod  hende  afsende 
Breve,  var  et  Tegn  paa,  at  hendes  Paarørende  ikke 
holdt  hende  under  Bevogtning,  ja  maaske  næppe  nok 
havde  opdaget,  at  hun  fejlede  Noget.  Jeg  gik  derfor  i 
stadig  Fr)-gt  for  et  personligt  Sammenstød,  og  gøs  hver 
Gang  en  fremmed  Dame  —  især  en  ældre  Frøken, 
fæstede  sine  Øjne  paa  mig. 

Der  var  gaaet  omtrent  en  Maanedstid  efter  Mod- 
tagelsen af  det  sidste  Brev,  da  Pigen  en  Aften  meldte 
5  En  der  havde  noget  meget  Alvorligt  at  tale  med 
Herren  om.-: 

xEr  det  en  Damerne  —  spurgte  jeg  forskrækket. 

Nej,  det  var  en  pæn  Herre,  der  saa  ud  som 
en  Sømand,  fortalte  hun,  og  følgelig  bad  jeg  ham 
komme  ind. 

Jeg  havde  aldrig  set  ham  før,  men  ogsaa  jeg 
gættede  straks  paa,  at  han  var  Sømand.  Han  var 
stor  og  svært  bygget,  meget  solbrændt,  havde  et 
ubevægeligt   strængt   Udtrj^k,    skarpt    men    roligt   Blik, 

stærke    sorte   øjenbryn   og    tæt    sort  Rundskæg.      Det 
var  i  det  hele  taget  en  meget  imponerende  Personlighed. 
Jeg  bad  ham  tage  Plads. 

—  Nej  Tak! 

»De  ønsker  at  tale  med  mig?«  —  spurgte  jeg. 
»Nej,    det    var   Hr.    Tværmose,    jeg    havde   Noget 
at  sige«   —  svarede  han. 

—  Det  er  mig. 

5>Er  De  Hr.  Tværmose?  —  Hr.  Jonas  Tværmose? 
—  udbrød  han,  idet  han  maalte  mig  et  Par  Gange  fra 
Øverst  til  Nederst  —  »Ja  saa!«  —  tilføjede  han  i  en 
Tone  —  som  om  han  havde  hørt  noget  meget  Be- 
synderligt.     »Saa  det  er  virkelig  Dem!« 

Det  var  just  ikke  nogen  særdeles  lovende  Intro- 
duktion. 

—  Tør  jeg  spørge,  med  hvem  jeg  har  den  Ære  .  .  . 

—  Lad  os  inte  komme  med  de  Talemaader!  De 
faar  hverken  Ære  eller  Fornøjelse  af  det,  vi  To  her 
tale  om. 

Her  gjorde  han  en  meget  spændende  Pavse,  satte 
Benene  ud  fra  hinanden,  som  om  han  stod  paa  et 
slingrende  Dæk,  stak  Tommelfingrene  ind  under  Vestens 
Ærmegab,  sænkede  Panden,  sendte  mig  under  Kanten 
af  Øjenbrynene  et  gennemborende  Blik  og  sagde  derpaa 
langsomt. 

>Jeg  er  .   .   .  Olsen  le 

:< Olsen ?<;  —  gentog  jeg  forundret.  Jeg  kunde  ikke 
i  dette  Navn  finde  den  magiske  Virkning,  som  han 
aabenbart  syntes  at  vente. 

j>De  lader  ikke  til  at  have  nogen  god  Hukommelse« 

—  vedblev  han. 

—  Jeg  kan  i  alt  Fald  ikke  erindre,  at  jeg  nogen- 
sinde .   .   . 

Har  set  mig.  Nej,  jeg  har  jo  været  borte  i  det 
sidste  Aarstid,  og  kommer  inte  meget  paa  Landjorden 
i  det  Hele  taget.     Men  —  jeg  har  en  Kone. 

—  Ja  saa? 

—  Det  trode  jeg  dog  De  vidste,  om  De  ogsaa  af 
og  til  har  haft  svært  ved  at  huske,  at  hun  havde 
en  Mand. 

—  Men  bedste  Hr.  Olsen  .  .  . 

—  Lad  os  inte  tale  om  det!  For  hende  kan  De 
gøre  saa  mange  Kaprioler,  som  De  lyster.  Hun  er 
sikker  nok.  Nej,  det  er  hendes  Søster,  vi  skulde  snakke 
lidt  om. 

—  Hun  har  altsaa  en  Søster  .  .  . 

»Lad  os  være  alvorlige,  Hr.  Tværmose,  for  der 
kommer  ikke  Noget   ud   af  at  gøre  Løjer   med   mig!« 

—  afbrød  Sømanden  mig  og  traadte  et  Skridt  nærmere, 
saa  hans  ubevægelige  Ansigt  kom  i  en  ubehageHg 
Nærhed  af  mit  —  »Vil  De  virkelig  lade,  som  De  har 
glemt  Dortea?'< 

iDortear«  —  gentog  jeg  lige  fremmed. 

>Dortea«  —  vedblev  han  med  uforandret  Ro  — 
xDortea,  som  De  gjorde  Bekendtskab  med  paa  Karne- 
valet, og  som  De  siden  har  læst  med  og  skrevet  med 
PS  leget  Kæreste  med,  saa  hendes  Hoved  er  blevet 
rent  tummelumsk.« 

—  Ah!  —  Der  gaar  et  Lys  op  for  mig. 

—  Endelig. 

—  »Dolly«   er  Deres  Svigerinde? 

—  Desværre! 

—  Saa  beklager  jeg  Dem  oprigtig,  for  hendes  For- 
stand er  meget  mere  angrebet,  end  De  rimeligvis  aner. 
Hun  er  allerede  kommet  saa  vidt,  at  hun  ikke  mere 
kan  skælne  mellem  sine  Fantasier  og  virkelige  Til- 
dragelser. Hele  den  Kærlighedshistorie,  som  hun  rimelig- 
vis har  fortalt  dem,  er  kun  foregaaet  i  hendes  Indbild- 
ning. Jeg  har  ikke  anet  hendes  Tilværelse,  førend  hun 
sendte  mig  de  besynderlige  Breve. 

Min  Forsikring  lod  ikke  til  at  gore  noget  stort 
Indtryk  paa  Manden.  Hans  Ansigt  vedblev  at  være 
saa  ubevægeligt  som  en  Jernmaske,  og  det  var  umuligt 
at  se,  om  det  var  i  god  Tro  eller  med  afgjort  Vished 
om  det  Modsatte,  at  han  nikkede  et  Par  Gange  og 
indrømmede:  >^Det  var  en  anden  Sag!  Saa  De  har 
hverken  set  hende  eller  talt  med  hende?  — « 

—  Ikke  med  mit  Vidende. 

—  Og  min  Kone  kender  De  heller  ikke? 

—  Nej,  lige  saa  lidt,  som  Deres  Svigerinde. 

—  Naar  man  skal  se  sig  om,  har  De  maaske  ikke 
en  Gang  sat  Deres  Fod  i  Numer  41. 

—  Jeg  har  aldrig  før  hørt  Deres  Husnumer  og 
aner  endnu  ikke,  i  hvilken  Gade  jeg  skulde  søge  det. 

—  Hør  nu  Hr.  Tværmose!  Det  vilde  blive  en 
meget  ubehagelig  Historie  baade  for  Dem  og  for  mig, 
dersom  De  prøvede  at  binde  mig  Noget  paa  Ærmet, 
derfor  er  det  bedst  vi  faar  Vished  i  Sagen.  De  skulde 
vel  inte  have  Øhlenschlægers  Komedier? 

Nu  beg^^ndte  jeg  at  fr>^gte  for  at  Frøken  Dollys 
Sindsforvirring  var  en  Familiesygdom,  men  for  at  gøre 
gode  Miner  til  slet  Spil,  svarede  jeg  overensstemmende 
med  Sandheden,  at  jeg  ejede  hans  samlede  Værker. 

—  Godt!  Er  der  inte  mellem  dem  et  Stykke  som 
hedder  -Dina-. 

—  Jo,  en  Tragedie  ... 

—  Dersom  De  vilde  være  saa  god  at  tage  den 
frem,  saa  skal  jeg  vise  Dem  Sort  paa  Hvidt  for,  hvordan 
Sagen  forholder  sig. 

Jeg  gik  hen  til  Reolen  for  at  hente  Bogen:  hele 
Værket  stod  der,  med  Undtagelse  af  et  Bind  —  netop 
det,  hvori  •;.Dina'<   fandtes. 

Hvor    kan    det  være   bleven   afl«    —   udbrød  jeg 
forundret. 

-Ja  er  det  inte  underligt  nok,  at  Hukommelsen 
saadan  kan  slaa  Fejl  for  honette  Folk?  Nu  skal  jeg 
sige  Dem   det.      De   har   laant  det  til   den  Damfe,   som 

De  aldrig  har  set,  og  det  har  De  gjort  i  det  Hus,  hvor 
De  aldrig  har  været  og  i  Nærværelse  af  den  Kone, 
som  De  ikke  kender  det  Mindste  til.  Jeg  skulde  hilse 
og  sige  Tak  for  Laan!? 

Med  disse  Ord  tog  han  Bogen  op  af  sin  Brj-stlomme. 

Jeg  stod  som  himmelfalden  og  stirrede  paa  Bogen 
uden  at  vide,  hvad  jeg  skulde  tro. 

»Jo,  De  kan  være  vis  paa,  at  det  er  den  rigtige! 
Der  kan  De  se  Bogstaverne  paa  Ryggen.  J.  T.  —  er 
det  maaske  ikke  Deres  Mærker«:  —  vedblev  han. 

—  Bogen  er  min,  det  er  ganske  vist^  og  jeg  tvivler 
heller  ikke  om,  at  Deres  Svigerinde  har  faaet  den  til 
Laans,  men  her  finder  en  Forveksling  Sted  alligevel, 
og  jeg  skal  endnu  i  Morgen  give  Dem  Beviser  paa,  at 
jeg  staar  udenfor  hele  denne  Historie. 

»Gør  Dem  ingen  Ulejlighed  Hr.  Tværmosel  Løjer 
har  jeg  allerede  faaet  nok  af  for  i  Aften;  nu  er  det  Alvor 
mellem  os  To!  —  svarede  han  med  dæmpet  Stemme 
og  lagde  sine  vældige  Hænder  paa  mine  Skuldre.  Det 
lod  virkelig  til  at  blive  ramme  Alvor  med  Forhandlin- 
gerne, ti  hans  Hænder  r^^-stede  af  undertrykt  Bevægelse 
og  hans  brune  Ansigt  var  blevet  ganske  blegt.  Han 
fæstede  sine  Øjne  paa  mig  med  et  Udtryk,  der  tydelig 
nok  lod  mig  forstaa,  hvad  jeg  udsatte  mig  for  ved  at 
give  et  Svar,  som  ikke  behagede  ham,  og  spurgte: 
»Hvordan  staar  Sagerne  mellem  Dem  og  Dortea?« 

Gode  Raad  var  dyre.  Jeg  indsaa,  at  alle  For- 
sikringer for  Øjeblikket  vilde  være  spildte  og  svarede 
saa  rolig  som  muligt: 

»Sagerne  staar  saaledes,  at  jeg  kun  behøver  en 
Samtale  med  hende  i  Deres  Nærværelse,  for  at  Alt 
kan  blive  klappet  og  klart. 

—  En  Samtale  —  naar:  — 

—  Naar  som  helst. 

—  Helst  med  det  Samme! 

—  Som  De  vil. 

—  Saa  kom  med! 

Et  øjeblik  efter  var  vi  nede  paa  Gaden,  og  nu 
gik  Vandringen  ud  ad  Toldboden  til.  Vi  talte  ikke  et 
Ord  under  Vejs,  og  synderlig  vel  til  Mode  var  jeg  just 
ikke,  ti  uagtet  min  Ledsager  havde  et  meget  respek- 
tabelt Ydre,  og  det  hele  Æventyr  efter  al  Sandsynlighed 
var  Følge  af  en  Misforstaaelse,  som  snart  vilde  klares, 
kunde  der  jo  dog  være  Mulighed  for,  at  jeg  havde 
ladet  mig  lokke  i  en  Fælde,  ved  at  følge  hjem  med 
dette  kæmpestærke  Menneske.  Endelig  naade  vi  det 
omtalte  Husnumer,  kom  ind  ad  en  Gadedør,  op  ad  et 
Par  Trapper  og  ringede  paa  en  Dør  med  Messingplade, 
mærket:     --Tønnes  Olsen,  Skibskaptajn^-. 

Tjenestepigen  aabnede  og  vi  kom  ind  i  en  lille, 
men  særdeles  smuk  Dagligstue.  En  Dame  paa  26 — 27 
Aar,  af  et  meget  ejendommeligt,  men  ret  tiltalende 
Ydre,  intelligente  Øjne  og  kort  krøllet  Haar,    rejste  sig 

ved  vort  Komme  op  fra  et  Skrivebord,  hilste  og  gjorde 
Mine  til  at  forlade  Stuen. 

;>Du  bliver  her!«   —  befalede  Kaptajnen. 

Damen  studsede  og  betragtede  skiftevis  os  begge  To. 

»Denne  Herre  ønsker  at  tale  med  Dig!'<  vedblev  han. 

»Med  mig?«  —  udbrød  hun  overrasket  —  >Vil 
Du  saa  presentere  os  for  hinanden!« 

—  Presentere !  Naa  saa  D  u  vil  ogsaa  spille  Komedie  ? 
—  Du  kender  ham  ikke? 

—  Nej! 

—  Og  De  kender  vel  lige  saa  lidt  hende? 

—  Jeg  formoder,  at  det  maa  være  Deres  Frue  .  .  . 
eller  Deres  Svigerinde. 

Først  ved  den  sidste  Gætning  hilste  hun  næsten 
umærkeligt.     Det  var  altsaa  min  Dolly. 

Nu  fulgte  der  en  stum  Scene,  hvorunder  vi  overbød 
hinanden  i  Forventnings-  og  Forbavselses-Præstationer, 
men  efter  Haanden  blev  Kaptajnens  Ansigt  mørkere 
og  mørkere,  og  til  Sidst  greb  han  os  med  sine  Jern- 
hænder,  en  i  hver,  og  stillede  os  op  lige  over  for  hin- 
anden, idet  han  tordnede: 

»Ingen  Komedier  mere,  har  jeg  sagt.« 

Ved  Lyden  af  hans  vældige  Røst  for  den  ene  af 
Dørene  op  og  en  ungdommelig  junonisk  Kvindeskikkelse 
forøgede  de  Forbavsedes  Tal. 

»Hvad  er  her  paa  Færde?«  —  spurgte  hun. 

Den  rasende  Kaptajn  greb  nu  hendes  Arm  og 
svingede  hende  hen  foran  mig. 

»Kender  D  u  ikke  heller  denne  Herre?  -  —  spurgte  han. 

»Hvorfra  skulde  jeg  kende  hamr  —  Vi  har  vist 
aldrig  set  hinanden  før!«  —  svarede  hun  rolig. 

Kaptajnen  befandt  sig  i  dette  Øjeblik  som  en 
Dampkedel  paa  Sprængpunktet :  endnu  et  Pust  til 
Ilden,  og  det  Værste  kunde  have  sket.  Vi  forstod  det 
Alle  og  vovede  næppe  at  aande. 

Efter  en  uhyggelig  Pavse  synes  det  dog,  som  om 
han  atter  blev  Herre  over  de  kogende  Elementer,  ti 
han  slap  Fruens  Arm  og  nikkede  et  Par  Gange,  lige 
som  hjemme  hos  mig.  Hans  Ansigtstræk  indtog  igen 
den  ildevarslende  Ro,  og  Farven  blev  efter  Haanden 
blegere. 

vNaa  saadan  at  forstaalc  —  mumlede  han  næsten 
uden  at  røre  Læberne,  men  det  var  tydeligt  nok,  at 
han  ikke  var  særdeles  oplagt  til  at  løse  Problemer  i 
den  Stemning.  Han  fik  atter  Tommelfingrene  ind  i 
Ærmegabene  og  indtog  sin  Dæks-Stilling  foran  mig. 

—  Det  har  altsaa  sin  Rigtighed,  at  De  aldrig  har 
sat  Deres  Fod  her  i  Huset  .  .   . 

>Hvem  har  sagt  Andet?«  —  udbrod  Søstrene 
enstemmig. 

—  Og  at  De  hverken  kender  den  ene  eller  den 
anden  af  de  To  dér!  — 

>Vi  har  jo  aldrig  set  ham  før«  —  v^edblev  de. 

Nu  betragtede  jeg  mig  som  frikendt,  skyndte  mig 
at  benytte  det  gunstige  Øjeblik,  bukkede  ærbødig  for 
Damerne,  og  gjorde  min  Afskedskompliment  for  Kap- 
tajnen med  den  Forsikring: 

»Det  glæder  mig,  at  De  nu  er  overbevist  !<:  — 
»Glæd  Dem   ikke   for   tidligt!«  —  svarede  han  ad- 
varende  og   stillede   sig   mellem   mig  og  Døren.      »Jeg 
er  kun  bleven  overbevist  om,   at  De   har  holdt  mig  for 
Nar  lige  fra  først  af« 

—  Men  bedste  Hr.  Kaptajn  .  .   . 

—  Bedste  Hr.  .  .   .  hvad  er   det  nu  De  hedder  — 

—  Tværmose! 

—  Om  Forladelse,  Hr.  Jonas  Tværmose?  .  .  . 
Var  det  ikke  saadan? 

»Jo !«  —  svarede  jeg  med  Overbevisningens  Sikkerhed. 
Næppe    havde    jeg    udtalt    denne   Bekræftelse,    før 
Damerne  paa  én  Gang  udbrød: 
»Nej,  del  er  for  galt!«  — 

—  Ikke  sandt?     Det  er  for  galt! 

»Har  denne  Herre  villet  indbilde  Dig,  at  han  var 
Hr.  Tværmose?«  udbrød  Fruen  med  inderlig  Fornøjelse 
over  det  besynderlige  Ansigt,  jeg   naturligvis  satte  op. 

»Han  skulde  være  Jonas  Tværmose«,  istemte  den 
smukke  Dolly  med  en  Betoning  paa  Ordet  »han«,  der 
aldeles  ikke  var  smigrende  for  min  Personlighed. 

—  Det  er  altsaa  ikke  ham? 

>Nej,  det  véd  Gud,  det  ikke  er  i  -  —  forsikrede  de 
om  Kap. 

I-Tillader  De  saa,  at  jeg  lyser  Dem  ned  ad  Trap- 
perne!« —  udbrød  Kaptajnen  med  en  Betoning,  der 
endnu  var  mere  ildevarslende  end  den,  hvori  Repliken 
bliver  sagt  i  de  franske  Lystspil. 

Himlen  maa  vide,  hvad  der  kunde  have  hændt 
under  eller  efter  denne  Nedlysning,  hvis  jeg  i  min 
Forvirring  havde  modtaget  hans  Tilbud,  men  lykkelig- 
vis fik  ogsaa  jeg  en  Anelse  derom,  og  indsaa,  at  der 
nu  ikke  var  Andet  for  end  at  opgive  alt  Forsvar  og 
gaa  angrebsvis  til  Værks.  Jeg  paatog  mig  derfor  al 
den  Værdighed,  jeg  under  saa  mislige  Omstændigheder 
kunde  opdrive,  og  traadte  hen  til  Svigerinden: 

;.  Førend  jeg  gaar,  har  jeg  en  Gæld  at  betale  til 
Dem,  Frøken  !<  —  sagde  jeg  alvorlig.  »Det  er  en 
Advarsel,  jeg  skylder  Dem.  De  har  troet  at  kende  en 
ung  Mand,  som  hed  Jonas  Tværmose,  og  ham  har  de 
tilskrevet  to  Breve.  Der  eksisterer  imidlertid  kun  En 
af  dette  Navn,  og  da  jeg  er  denne  Ene,  har  Post- 
budet bragt  mig  Brevene.  Jeg  har  læst  dem  uden  at 
forstaa  dem,  men  nu  forstaar  jeg  i  alt  Fald  saa  Meget, 
at  de  er  skrevne  til  en  Anden,  der  paa  en  Gang  har 
misbrugt  Deres  TiUid  og  mit  Navn.  Her  har  De 
begge  Deres  Breve ! 

Dermed  tog  jeg  Tegnebogen  frem  og  leverede 
hende  de  to  Aktstykker. 

Nu  kom  der  et  nyt  Forbavselsesoptrin. 

Frøkenen  sank  ned  i  en  Stol  og  holdt  sig  for 
Øjnene. 

Fruen  slog  Hænderne  sammen,  og  saa  op  i  Loftet. 

Kaptajnen  var  den  Eneste,  der  fik  et  Ord  frem. 
Han  slog  sig  for  Panden  og  sukkede:  >>Aa  —  jeg 
Aalehode!«  — 


Opløsningen    af  Gaaden    var    ikke    svær    at    finde. 
Ogsaa  her  stod    .Den  Eneste <  paa  Fortepianoet. 

Sagen  var  gaaet  saaledes  til. 

Den  unge  Dame  —  som  jeg  for  Resten  med  Uret 
havde  kaldt  Frøken,  da  hun  i  sit  tyvende  Aar  var 
bleven  Frue  og  Enke  med  faa  Ugers  Mellemrum  — 
hørte  til  de  urolige  Sjæle,  der  idelig  føler  sig  drevne 
frem  af  et  fredsforstyrrende:  »Noget  maa  der  gøres«, 
havde  blandt  det  Meget,  som  hun  havde  forsøgt,  ogsaa 
indladt  sig  paa  at  skrive  Vers  og  tilvejebragt  en  hel 
Digtsamling,  men  hun  var  dog  ikke  kommen  paa  det 
Rene  med  sig  selv  om,  hvorvidt  Udgivelsen  af  den 
hørte  til  det  Noget,  der  maatte  gøres,  og  havde  heller 
ikke  Mod  til  at  raadføre  sig  med  nogen  Avtoritet 
derom.  Da  traf  hun  paa  Karnevalet  min  geniale  Ven. 
Han  blændede  hende  straks  med  sit  glimrende  Vid  og 
sine  hensynsløse  Paradokser,  indviklede  hende  i  en 
længere  Samtale,  fortalte  hende,  at  han  var  Digter,  og 

lovede,  da  hun  havde  betroet  ham  sin  Tvivlraadig- 
hed,  at  gennemse  og  bedømme  hendes  Forsøg,  uden 
at  spørge  om  hendes  Navn.  Manuskriptet  blev  nu 
under  et  aftalt  Mærke  indleveret  til  en  Boghandler  og 
kom  tilbage  med  Tilsagn  om  en  udførligere  Kritik,  der 
skulde  blive  afleveret  mundtlig,  men  selvfølgelig  uden 
Brud  paa  hendes  Inkognito.  Der  blev  da  berammet 
en  Sammenkomst  i  Søsterens  Nærværelse,  hvoraf  Re- 
sultatet var,  at  Udgivelsen  blev  fraraadet,  men  For- 
fatterskabet opmuntret,  og  som  Følge  heraf  kom  det 
til  nye  Sammenkomster  og  Samtaler.  Under  disse  blev 
den  unge  Forfatterinde  tiltalt  med  den  engelske  For- 
kortelse af  hendes  Dobenavn,  som  hun  havde  sat  paa 
Titelbladet,  mens  Recensenten,  der  ogsaa  nok  havde 
Lyst  til  at  være  anonym,  gik  under  det  store  Firma; 
Hr.  X.  Uheldig\^is  havde  min  Kontubernal,  da  han 
gik  til  det  andet  Møde,  med  sædvanlig  Uorden  ladet 
sin  Hat  staa  uafstrøget  efter  et  Regnskyl,  og  som 
Følge  deraf  benyttet  en  af  mine  Hatte,  hvori  jeg  for 
en  Ordens  Skyld  altid  har  mit  Visitkort  og  min  Adresse 
anbragt.  Det  indiskrete  Kort  blev  opdaget,  og  det  var 
naturlig\is  en  sand  Fornøjelse  for  Digterinden  straks 
at  gøre  Brug  af  sin  Opdagelse  og  titulere  ham  »Hr. 
Tværmose^ ,  uden  at  røbe  hvorfra  hun  havde  sin  Viden. 
Æstetikeren  havde  Intet  imod  Fejltagelsen,  men  for  en 
Forms  Skyld  frabad  han  sig  leende,  at  et  saa  prosaisk 
Navn  blev  indblandet  i  Samtaler,  der  kun  angik  poetiske 

Genstande.  Jonas  Tværmose  kunde  være  et  meget 
respektabelt  Navn  over  for  Husvært  og  Rodemester, 
men  i  et  æstetisk  Forhold  var  det  ødelæggende.  Lige 
som  hun  bestandig  for  ham  skulde  beholde  sit  poetiske 
Døbenavn  Dolly,  saaledes  forbeholdt  han  sig  at  være 
fritaget  for  Alt,  hvad  der  paamindede  om  Mandtalslister 
og  Skræderregninger.  Vilde  hun  endelig  opkalde  ham 
efter  den  omtalte  Hr.  Jonas  Tværmose,  der  —  i  Paren- 
tes bemærket  —  var  en  særdeles  god  Ven  af  ham, 
og  nær  ved  at  være  hans  andet  Jeg,  saa  maatte  han  i 
det  Mindste  bede  om  at  slippe  med  den  -første  Stavelse. 
Hun  havde  naturligvis  Intet  at  indvende  derimod,  John 
og  Dolly  var  lige  gode  Engliseringer,  og  skønt  hun 
aldrig  siden  gjorde  Brug  af  hans  formentlige  >:^ Filister- 
navn«, var  hun  aldeles  overbevist  om  dets  Rigtighed 
dels  af  den  Maade,  hvorpaa  han  havde  protesteret  mod 
det,  dels  deraf,  at  Søsteren,  der  en  Gang  havde  været 
oppe  i  Huset,  hvor  vi  bode,  ganske  rigtigt  havde  set 
mit  Navn  paa  Døren  og  hans  Person  ved  Vinduet. 

Resten  af  Æventyret  >John  og  Dolly-  skal  jeg  ikke 
fortælle,  ti  hans  og  hendes  private  Mellemværende  ligger 
udenfor  mine  Ærgrelsers  Omraade.  Derimod  fandt 
jeg,  at  det  Hjertesuk,  som  Kaptajnen  opsendte,  efter  at 
han  paa  den  høfligste  Maade  havde  lyst  mig  ned  og 
gjort  mig  tusinde  Undskyldninger,  ikke  kunde  være 
mig  aldeles  uvedkommende.      Han   lagde  nemlig  endnu 

en   Gang  sine   vældige   Hænder    paa   mine   Skuldre   og 
udbrød  med  synlig  Rørelse: 

Tænk,    sikken    en   Guds   Lykke,    at    mine   Næver 
inte  sad  saa  løst  i  Aften,  som  de  gør  til  sine  Tider!« 


Svanebæks  Genistreger  blev  mere  og  mere  ud- 
skejende fra  den  Dag,  da  han  fik  Lov  at  leve  paa 
egen-  Haand  uden  nogen  prosaisk  Plageaand.  Hvert 
Øjeblik  spurgte  Folk  mig:  >.Hvad  siger  De  til  Deres 
Vens  sidste  Genistreg?-  —  og  naar  man  saa  fortalte 
mig  den,  viste  det  sig  altid,  at  man  havde  ment:  hans 
nyeste  Skandale.  Inden  et  Par  Aar  var  gaaet,  havde 
han  bragt  det  saa  vidt,  at  han  selv  betragtede  det 
som  enstydigt  at  være  genial  og  at  gøre  Skandaler,  og 
mærkeligt  nok,  jo  mere  berygtet  han  gjorde  sig,  jo 
større  Medfølelse  fik  Verden  for  ham.  Hver  Gang  han 
gav  Sladderkolportørerne  et  nyt  Tema  at  variere, 
ytrede  de  altid  deres  Taknemlighed  ved  at  tilføje: 
»Ja,  det  er  stor  Synd,  at  det  begavede  Menneske 
saadan  skal  gaa  til  Grunde.'  For  at  vise  deres 
Upartiskhed  gav  de  saa  et  lille  »Man  siger«  i  Tilgift 
om  det  glimrende  store  Digt,  som  han  næsten  havde 
færdigt  —  og  ikke  sjælden  hørte  man  til  sidst  en  af 
de  Allerfrommeste,  der  naturlig\ns  selv  havde  vogtet 
sig  vel  for  at  gøre  hans  Bekendtskab,  tilføje  som 
Moralen    af    Historien:      »Det    er    naturligvis    daarlige 

Venner  og  letsindige  Fruentimmer,    der   er  Skyld  i  det 
Hele.    Selv  skal  han  være  et  udmærket  godt  Menneske. -t 

Den  sidste  store  Ærgrelse  han  voldte  mig  i  levende 
Live,  kom  over  mig  paa  følgende  Maade. 

Jeg  var  paa  Skovtur  med  min  daværende  Foresatte. 
Kancelliraad  Sandgaard,  og  det  var  just  ikke  saa 
morsomt. 

Kancelliraaden  var  vistnok 
en  særdeles  hæderlig  gammeldags 
Kontormand,  men  han  talte  kun 
om  Forretningssager,  og  dem 
omtalte  han  aldrig,  naar  han  var 


i    Selskab.      Hans    Frue    var    et 

Mønster  for  alle  Husmødre,  men 

hun  var  det  i  den  Grad,    at  hun 

ikke  havde  Tanke  for  Noget,  der  laa  udenfor  en  proper 

og    økonomisk    Husholdning,     og    naar    hun    selv    var 

Værtinde,     »havde    hun    alt    for 

Meget  at  tænke   paa,   til   at   tale 

om  Løst  og  Fast  med  hvem  som 

helst.«       Sønnerne    var    to    v^el- 

opdragne   Smaafyre   paa    i6 — 18 

Aar,  men  de  var  saa  velopdragne, 

at  de  aldrig   > snakkede  med-   — 

ikke  en  Gang,  naar  man  spurgte 

dem   om  Noget.      Det   yngre  Damepersonale   bestod  af 

Kancelliraadens  fire  yngre  Søstre,  flinke  og  stræbsomme 


32^ 


Piger  mellem  30  og  40,  der 
excellerede  i  hvidt  Broderi,  læste 
hver  eneste  Linie  i  Adresseavisen 
om  Hverdagen  og  gik  to  Gange 
i  Kirke  hver  Søndag.  Til  dem 
kunde  man  tale  om  hvad  man 
vilde,  naar  man  blot  ikke  talte 
om    Andet    end    Familienyt    og 

Ulykkestilfælde,  men  da  jeg  netop  var  fuldstændig 
uvidende  i  disse  to  Kapitler  og 
nødig  vilde  robe  min  Vankundig- 
hed, saa  vovede  jeg  aller  mindst 
at  indlade  mig  med  dem.  Af 
ældre  Damer  var  der  to  skikkeHge 
Tanter,  som  kun  kom  uden  for 
Voldene  denne  ene  Dag  om  Aaret, 
og  derfor  havde  saa  travlt  med 
at  de  ikke  fik  Tid  til  at  tale  et  Ord.  De 
havde  ellers,  som  de  selv  sagde, 
et  temmelig  svagt  Syn  og  ikke 
den  bedste  Hørelse <,  men  den 
Dag  nød  de  den  skønne  Natur 
og  det  interessante  Selskab  saa 
grundigt,  at  de  hverken  hørte 
eller  saa  det  aller  Mindste.  Saa 
var    der    Fruens    Farbroder,     en 

meget    beleven    Kavaler,     der    en    Gang    havde    været 


at  more  sig, 

»Noget  ved  Hofifet*^.  Med  ham  kunde  man  heller  ikke 
tale,  ti  han  talte  selv  uafbrudt,  uden  at  give  Andre 
Tid  til  Indblanding,  og  førte  sin  Solo-Konversation  med 
en  saadan  Færdighed,  at  han  kunde  tale  en  hel  Time, 
uden  at  Nogen  skulde  kunne  sige,  hvorom  han  havde 
talt  —  og  endelig  var  der  som 
Numer  Tolv  mig  selv,  der  pligt- 
skyldigst mødte  paa  Embeds- 
Vegne  som  min  Chefs  Fuld- 
mægtig, og  efter  bedste  Evne 
følte  mig  smigret  ved  Indbydelsen. 

Saadan  en  Sommerdag  kan 
være  utrolig  lang,  og  jeg  var 
ganske  glad,  da  den  lakkede  mod  Slutningen,  og  vi  var 
blevjie  bænkede  om  Aftensbordet  i  et  af  Lysthusene 
paa  » Fortunen '<. 

Madkurvenes  Indhold  var  blevet  udpakket  og  op- 
dækket. Temaskinen  stod  snurrende  paa  Bordet,  og 
Maaltidet  var  begyndt  under  en  næsten  højtidelig 
Tavshed.  Selv  :v Onkel«  var  bleven  træt  af  Dagens 
Besværligheder;  han  havde  jo  næsten  i  et  halvt  Døgn 
været  ene  om  at  holde  Konversationen  i  Gang  og 
kunde  med  god  Samvittighed  unde  sig  Madro. 

Under  denne  Træthedspavse  hørte  vi  et  mange- 
stemmigt Latterkor  nærme  sig.  Med  smaa  Mellemrum, 
der  blev  udfyldte  af  Dialog,  faldt  Latteren  ind  med 
tiltagende  Styrke,  og  det  var  hver  Gang  en  og  samme 

Stemme,  der  gav  Stikordet.  Det  var  rigtig  ægte  over- 
vældende Latter,  og  mellem  de  Leende  skælnede  man 
t}'delig  et  Flertal  af  kvindelige  Stemmer.  Mine  Bord- 
fæller var  nær  ved  at  tabe  Kniv  og  Gaffel  i  stum  For- 
bavselse over,  at  man  kunde  more  sig  saaledes  paa  en 
Skovtur. 

-Det  er,  om  jeg  saa  maa  sige,  mildest  talt,  et 
ganske  lystigt  Selskab!«  —  bemærkede  Onkel. 

»Ja  hvad  kan  det  dog  være  for  Mennesker?«  — 
udbrød  den  ældste  af  Chefens  Søstre  med  højrøstet 
Indignation. 

Uheldig\'is  sad  hun  —  lige  som  jeg  heldig\'is 
gjorde  —  med  Ryggen  mod  den  aabne  Side  af  L}^st- 
huset,  og  saa  derfor  ikke,  at  den  lattermilde  Skare  var 
lige  ved  Aabningen  i  det  Øjeblik,  da  Frøkenen  lod  sin 
Forundring  komme  til  Udbrud.  Spørgsmaalet  blev 
derfor  hørt  af  de  Paagældende,  og  gav  Signal  til  en 
ny  Latter.  Anføreren,  der  gik  med  en  ung  smuk 
Dame  under  Armen,  stansede  øjeblikkelig,  vendte  sig 
til  de  Andre,  og  lo:  >: Hører  De!  Vi  har  allerede 
antaget  saa  forklarede  Skikkelser,  at  man  ikke  kan 
tænke  sig  os  som  almindelige  Mennesker.  <^ 

>.De  skulde  virkelig  fortælle  hende,  at  vi  heller  ikke 
fer  det!'    —  svarede  hans  Dame. 

Herren  derude  —  der  ikke  var  nogen  Anden  end 
min  PoUux  —  lod  sig  ikke  bede  to  Gange  derom.  Han 
traadte  et  Skridt  nærmere,  hilsede  smilende  og  beg>mdte : 

»Mine  Damer  og  Herrer!  Det  er  mig  en  inderlig 
Fornøjelse  at  kunne  tilfredsstille  Deres  Videlyst:  De 
ser  her  et  Udvalg  af  det  fabelagtige  Slags  Folk,  der 
endnu  kender  og  udøver  den  tabte  Kunst  at  more  sig. 
Jeg  ser  paa  Dem,  at  De  finder  det  utroligt,  men  jeg 
forsikrer  Dem,  at  det  alligevel  er  aldeles  tilforladeligt.« 

Kancelliraaden  og  Damerne  sad  under  denne  Ind- 
ledning som  forstenede  af  Skræk  over  en  saadan  Form- 
løshed, og  jeg  vogtede  mig  vel  fcM*  at  vende  mig  og 
give  Anledning  til  en  Genkendelse,  men  Onkelen,  der 
betragtede  sig  som  Selskabets  selvskrevne  Taler  og 
Talsmand,  havde  straks  rejst  sig  op,  rettet  sine  Briller, 
rynket  sine  Bryn  og  begravet  Hagen  i  sit  sorte  Hals- 
bind. Saa  snart  Svanebæks  Øjne  faldt  paa  ham, 
afbrød  han  Talens  Strøm  med  et  imponerende 

»Min  Herre!  .  .   .« 

Men  mere  fik  han  ikke  sagt. 

»Gør  Dem  ingen  Ulejlighed  brave  gamle  Hr. 
Regimentskirurg«  —  faldt  Svanebæk  ham  i  Talen  — 
»Jeg  véd  hvad  De  vil  sige,  og  det  kan  De  have  Ret  i: 
Ogsaa  vi  — (-  fortsatte  han  i  en  gammeldags  Prædike- 
tone —  »ogsaa  vi  vil  maaske  om  et  halvt  hundrede 
Aar  finde  det  utroligt  —  ogsaa  vi  vil  en  Gang  blive 
moralske  og  lære  at  smile  efter  Salmebog  —  ja — a!  — 
ogsaa  vi  ville  til  Sidst  lade  os  balsamere  og  blive  til 
gode  gamle  Ægyptere  .   .  .< 

^.Min  Herrrrre  ..."  gentog  Onkelen,  men  heller 
ikke  denne  Gang  kom  han  videre.  Han  fik  de  mange 
Rer  i  Vrangstruben,  kom  derved  til  at  hoste  og  gjorde 
en  saa  komisk  Grimace,  at  selv  vore  egne  Damer 
havde  svært  ved  at  bevare  deres  Alvor. 

Glem  ikke,  hvad  De  vilde  sige  I ^<  —  fortsatte 
Spektakelmageren  med  sin  mest  overgivne  Svada :  .Men 
—  indtil  Videre  er  vi  glade  Sjæle,  mere  eller  mindre 
Skrædersvende  allesammen,  med  Undtagelse  af  mig, 
der  kun  er  Flisesliber,  og  disse  skønne  Damer,  der 
tilhører  la  haute  volée  og  kun  inkognito  befandt  sig 
paa  den  Kapervogn,  hvor  vi  gjorde  deres  fortry-llende 
Bekendtskab.  Endnu  har  vi  kun  naaet  til  den  idyllisk- 
platoniske Stemning,  som  udvikler  sig  ved  Nydelsen  af 
nogle  Karafler  Kildevand  —  ja  kære  Hr.  Doktor,  jeg 
deler  fuldstændig  Deres  Mening,  at  Vand  er  et  Fluidum, 
der  nærmest  egner  sig  til  udvortes  Brug,  men  tilbørlig 
sammenrystet  med  Saccarum  album  og  Spiritus  gallicus, 
quantum  satis,  taber  det  tildels  sine  foragtelige  Egen- 
skaber! Vi  har  ogsaa  kun  anvendt  det  som  tørst- 
slukkende  Middel,  og  agter  netop  nu  at  gaa  over  til 
ædlere  Nydelser,  der  kan  hæve  os  op  gennem  Roman- 
tikens Længselsregioner  til  den  olympiske  Salighed, 
som  opløser  alle  jordiske  Betænkeligheder  i  Champagne 
og  Forlovelse.    Vil  De  med,  saa  velkommen  efter  I«  — 

Og  svingende  med  Hatten  dansede  han  videre 
med  sin  Dame,  fulgt  af  det  øvrige  Selskab. 

»Hvad  var  alt  det,  han  fortalte?'  —  spurgte  Kan- 
celliraaden,  der  forgæves  havde  søgt  at  oversætte  den 
mørke  Tale  i  Kancellistil. 

^Herregud!  Du  hørte  jo,  at  Mennesket  var  blevet 
forlovet  og  havde  drukket  Champagne,  saa  man  maa 
ikke  tage  saa  nøje,  hvad  han  sagde«  —  svarede  den 
skikkelige  Frue.  »Men  jeg  synes  jo  rigtignok,  at  det 
gaar  temmelig  vidt  med  Overdaadigheden,  naar  Skræder- 
svendene  tager  i  Skoven  paa  den  Maadel 

Deri  var  Alle  enige,  og  jeg  indlod  mig  naturligvis 
ikke  paa  Berigtigelser.  Familien  Sandgaard  førte  et 
saa  afsluttet  Husliv  indenfor  sin  egen  lille  regelmæssige 
Kreds,  at  den  manglede  alle  Forkundskaber  til  Op- 
fattelse af  Særsyn,  der  hørte  hjemme  i  andre  Kredse, 
især  i  de  uregelmæssige.  Jeg  indsaa  derfor  Umulig- 
heden af  at  forklare  Selskabet,  hvem  Svanebæk  egenlig 
var,  hvad  det  var  for  Personer,  han  var  kommen  i 
Kast  med,  og  hvorledes  jeg  uden  selv  at  høre  med 
til  Lavet,  kunde  have  en  Bekendt,  der  havde  slige 
Bekendte,  og  glædede  mig  i  Stilhed  over,  at  han  ikke 
havde  genkendt  mig. 

Længe  fik  jeg  dog  ikke  Lov  til  at  nyde  denne 
Glæde.  Næppe  et  Kvarter  efter,  at  den  æventj-rlige 
Hændelse  havde  forfremmet  Dagen  til  den  æventyrligste 
Dag,  Familien  havde  oplevet,  fik  jeg  et  Slag  paa 
Skulderen,  vendte  mig  uvilkaarlig  om,  og  se  —  der 
stod  Formanden  for  det  lystige  Selskab,  endnu  lystigere 

end  før,  aabenbart  adskillige  Trin  nærmere  ved  det 
omtalte  Stadium. 

3>Kastor!  Min  gamle  herlige  Ven!  —  Saa  havde 
Jansen  dog  Ret  alligevel  I  Om  Forladelse  mine  Damer 
og  Herrer.  Det  er  anden  Gang,  at  jeg  vover  mig  ind 
i  dette  dydige  Selskab,  og  jeg  indrømmer  villig,  at 
det  er  næsten  tre  Gange  for  meget  paa  én  Aften, 
men  denne  Gang  er  det  Venskabets  hellige  Røst,  der 
kalder.  Han  der  er  nemlig  min  Kastor,  og  hvor 
utroligt  det  lyder,  er  jeg  hans  Halv-  og  Fostbroder 
Pollux,  ogsaa  kaldet  Polydeukes  .  .   .'< 

^Jeg  havde  haabet,  at  jeg  ikke  i  Aften  vilde  blive 
nødsaget  til  at  presentere  min  fordums  Kontubernal, 
men  for  at  undgaa  Misforstaaelser,  maa  jeg  nu  gøre 
det  alligevel:  det  er  Digteren  Hr.  Leopold  Svanebæk  I  ^ 
—  faldt  jeg  ham  i  Talen. 

—  Tak  for  Presentationen !  —  Hr.  KancelHraaden 
behøver  Du  ikke  at  nævne.  Jansen  har  sagt  mig,  hvem 
der  var  Chef  for  Dit  Selskab  —  han  er  en  komplet 
Idiot  —  det  vil  sige  Jansen  —  men  han  kender  alle 
Mennesker  og  spiller  mageløst  paa  Pikolofløjte  —  og 
det  ø\Tige  ærede  Selskab  kender  jeg  jo  af  Dine  egne 
Festreferater.  For  altsaa  at  komme  tilbage  til  de  to 
Dioskurer,  saa  maa  jeg  bringe  Dem  alle  i  Erindring, 
at  det  stred  mod  deres  Venskab,  at  lade  hinanden  i 
Stikken.  Naar  den  ene  af  dem  havde  tilbragt  en  hel 
Dag  ved  Tebordet  mellem  de  ældre  adstadige  Gudinder, 

saa  mødte  altid  den  Anden  paa  Klokkeslaget  og  løste 
ham  af,  saa  han  kunde  faa  sig  en  lille  varm  Hjerte- 
styrkning nede  i  det  glade  Orkus  —  Ja  det  hjælper 
ikke,  at  Du  rykker  mig  i  Frakken.  Jeg  gør  min  Pligt 
alligevel!  —  Ser  De  mine  ærede  Fruer  og  Frøkener! 
Nu  har  min  stakkels  Ven  —  nej,  hvad  jeg  vilde  sige: 
nu  har  Kastor  været  paa  Familie-Skovtur  fra  i  Morges 
—  jeg  kender  den  Tilstand!  Jeg  har  selv  Onkler  og 
Tanter!  —  og  imens  sidder  den  lykkelige  PoUux  maane- 
belyst  og  blomsterbekranset  under  »Skovens  Hvælving«, 
mens  »Bækkens  Pige  ham  forlyster«  med  Ryste-Toddy 
og  »den  drukne  Satyr«  —  Jansen  nemlig  ' —  »Druen 
kryster«  i  Kreds  af  »en  liflig  Skare  Bakantinder  m.ed 
runde  Skuldre  og  røde  Kinder«  —  De  skal  ikke  blive 
bange  Hr.  Kancelliraad :  Versene  er  af  en  Konferens- 
raad!  —  Hvordan  skulde  vel  den  tro  Broder  kunne 
blive  siddende  saaledes?  Umuligt!  Han  iler  til  Gudernes 
Fader,  den  gamle  herlige  Zevs,  og  raaber  bønlig:  Vel- 
baarneste  Hr.  Kancelliraad!  Vær  barmhjertig  mod  min 
Ven  Tværmose,  og  giv  ham  Ferie!  Han  har  selv 
betroet  mig,  at  en  saadan  Tolvtimers  Højtidelighed 
tager  mere  paa  hans  Kræfter,  end  fjorten  Dages 
Kontorstrabadser.  Tillad,  at  jeg  fører  ham  tilbage  til 
den  syndige  Verden,  der  desuden  længes  frygteligt 
efter  ham!« 

Kancelliraaden,  der  iagttog  Formen  til  det  Yderste, 
havde  med  bydende  Haandbevægelser  forhindret  baade 

mig  og  Onkelen  fra  at  afbryde  Svanebæk.  Da  denne 
havde  talt  ud,  erklærede  han  i  sin  mest  formelle 
Embedstone,  at  Hr.  Tværmose  havde  fuld  Frihed  til 
at  foretrække  :  det  Selskab,  som  passede  ham  bedst ^', 
og  da  jeg  saa  vilde  tage  Ordet  for  at  protestere  mod 
Svanebæks  Paastande,  paabød  han  Tavshed  med  en  af 
de  samme  Bevægelser,  og  fortsatte  m.ed  en  gammel 
Byrokrats  hele  Værdighed  iskoldt,  langsomt  og  med 
skarp  Betoning  paa  Ordene: 

Min  ]\Iening  er,  at  det  under  nærværende 
Forhold  er  Hr.  Tværmoses  Skyldighed  saa  vel  mod 
hans  Foresatte  som  mod  hans  Ven,  at  følge 
Sidstnæ\^nte!« 

Der  var  hverken  Tale  om  Forklaring  elier  Appel, 
naar  Kancelliraaden  havde  givet  en  Resolution  paa  den 
Maade.  Jeg  bukkede  altsaa  for  Selskabet,  fik  min 
PoUux  under  Armen  og  skyndte  mig  bort  med  ham. 

Nogen  venlig  Taksigejse  for  sin  Um.ag  fik  han 
just  ikke,  men  det  var  ligeg}'ldigt,  hvad  jeg  sagde. 
Han  slog  Alt  hen  i  Løjer,  og  uagtet  han  endnu  kun 
var  paa  det  lystige  Stadium  af  en  beg^-ndende  Rus, 
mærkede  jeg  tydeligt,  at  det  virkelig  var  nødvendigt  at 
ifølge«  ham,  da  han  i  sin  hensynsløse  Overgivenhed 
kunde  gøre  sig  skyldig  i  uforudselige  Skandaler.  Hvor 
nødig  jeg  vilde,  maatte  jeg  derfor  gaa  med  ham  til 
det  Selskab,  han  havde  forladt,  og  som,  efter  hvad  han 
nu  fortalte  mig,  bestod  af  den  omtalte  ^Musikus  Jansen, 


337 

to  Herremandssønner  fra  Jylland  og  en  norsk  Student, 
samt  en  yngre  -Enke  fra  Malmø  ^  med  to  Søstre,  og 
tre  københavnske  Veninder. 

Her  blev  vi  modtagne  med  stormende  Jubel,  og 
da  Svanebæk  havde  forestillet  mig  som  :;den  betrængte 
Dyd  og  Uskyld,  alias  Fuldmægtig  Tværmose,  der  kun 
ved  en  fortvivlet  Kamp  var  bleven  befriet  fra  to  mand- 
lige og  seks  kvindelige  Grandtanter,  som  næsten  havde 
druknet  ham  i  Familietévand -:  —  var  der  ikke  Maal 
paa  Lystigheden,  og  der  blev  straks  gjort  Plads  til  os 
midt  for  Bordet. 

Jeg  takkede  saa  høfligt  som  muligt  for  den  venlige 
Modtagelse,  men  erklærede  aldeles  bestemt,  at  jeg  af 
forskellige  Aarsager  var  nødt  til  at  sige  God  Aften  og 
God  Nat  med  det  Samme. 

>.Paa  ino;en  Maadelc  lød  det  fra  alle  Kanter. 

»Paa  ingen  Maade!-;  —  istemte  Svanebæk.    Ævor- 

o 

ledes  skulde  vi  kunne  sige  God  Nat  til  Dyden  saa  tidlig 
paa  Aftenen?  Saa  længe  vi  har  ham,  har  vi  den;  saa 
længe  vi  er  i  Selskab  med  ham,  er  vi  allesammen  i  et 
saa  moralsk  Selskab,  at  ingen  af  os  Andre  behøver  at 
sørge  for  Moralen,  hvilket  er  en  stor  Herlighed,  naar 
man  vil  more  sig  —  altsaa:  Paa  ingen  Maade  1  Men 
det  er  ikke  nok,  at  han  selv  vil  forlade  Dem.  Han 
vil  gøre  noget  endnu  uforladeligere:  Han  vil  tage 
mig  med. 

—  Paa  ingen  Maade!  — 

—  Jo!  Dyden  er  strængere  end  De  tror.  Da  jeg- 
nyiig  har  frelst  ham  fra  den  grusomme  Anstændigheds 
bedagede  Offerpræstinder,  vil  han  til  Gengæld  udrive 
mig  af  den  Fare,  der,  efter  hvad  han  siger,  truer  mig 
her  mellem  forføriske  Mænader  og  ryggesløse  Bakanter. 
Han  kommer  kun  for  at  bortføre  mig  og  lede  mine 
vaklende  Skridt  tilbage  paa  Dydens  Sti,^  der  —  i 
Parentes  bemærket  —  er  den  mest  ufremkommelige 
af  alle  de  Veje,  der  fører  gennem  Dyrehaven.  Hvad 
siger  De  til  det?  — 

Hvad  de  sagde,  vilde  blive  alt  for  vidtløftigt  at 
fortælle,  men  Summa  Summarum  var,  at  Damerne 
paa  ingen  Maade  vilde  tillade  Bortførelsen  —  at  de 
unge  Jyder,  der  var  aldeles  vilde,  svor  paa,  at  vi  ikke 
kom  af  Stedet,  saa  længe  der  var  en  Styver  tilbage  af 
de  hundrede  Daler,  som  De  hver  havde  sat  sig  for  at 
give  ud  paa  Turen  —  at  Musikeren  raabte  Bravo  til 
Alt,  hvad  der  blev  sagt,  og  at  Normanden,  der  var 
kæmpestærk  og  gik  i  glad  Bærsærkegang,  løftede  mig 
over  Bordet  og  satte  mig  ved  Siden  af  den  svenske 
Enke.  Jeg  maatte  endelig  ikke  gøre  ham  )sint«  — 
raabte  han  leende  —  for  saa  dængede '<  han  sine 
bedste  Venner.  Det  var  et  andet  Selskab  end  det, 
jeg  kom  fra! 

I  Venskab  som  i  Kærlighed  er  ingen  Rolle  mere 
utaknemmelig  end  den:  at  optræde  som  >. frelsende 
Engel  <.      Jeg   burde   have   betænkt   det    forud  og  ladet 

Svanebæk  sejle  sin  egen  Sø,  men  rimeligvis  maa  Dagens 
Anstrængelser  og  Aftenens  Ærgrelser  have  sløvet  min 
Dømmekraft;  nok  er  det:  jeg  lod  mig  af  misforstaaet 
Pligtfølelse  forlede  til  at  gøre  Alt,  hvad  der  stod  i  min 
Magt,  for  at  bjerge  ham,  og  kom  derved  med  i  Skib- 
brudet.  Jo  flere  Opofrelser  jeg  havde  gjort,  jo  mindre 
kunde  jeg  finde  mig  i,  at  de  skulde  være  gjorte  for- 
gæves, og  jo  mere  villig  blev  jeg  derfor  til  at  gaa 
endnu  videre.  Men  ak!  jo  længere  jeg  fulgte  ham  ned 
ad  Skraaplanen,  jo  større  Fart  fik  han,  og  jo  mindre 
Fodfæste  beholdt  jeg. 

Jeg    husker    ikke    mere,    hvorledes    den    ene    Ind- 
rømmelse førte  til  den  anden,    men   det  véd  jeg,    at  da 
jeg  endelig   havde   vundet  den  dyrekøbte  Sejr  og  bort- 
førte min  Ven,   foregik  Triumftoget  i  følgende  Orden: 
i)  De  to  Proprietærsønner,  hver  med  en  Champagne- 
flaske  i   den   ene   Haand   og   en   brændende   Beg- 
fakkel i  den  anden, 

2)  Instrumentalmusiken :  den  tidtnævnte  Jansen,  fanta- 
serende paa  Pikolofløjte,  og  Normanden,  akkom- 
pagnerende paa  en  Presenterbakke ,  som  han 
•»dængede«   i  Takt  og  Utakt  efter  Inspiration, 

3)  Befrieren  og  den  Befriede  Arm  i  Arm,  hver  med 
en  Dame  under  den  anden  Arm,  og 

4)  Koret,  bestaaende  af  de  øvrige  fire  Damer,  lige- 
ledes Arm  i  Arm,  syngende  Parademarschen 
»De  gode  gamle  Ægyptere-. 

I  Nærheden  af  Kilden    mødte   vi  en  anden  Proces- 
sion, der  sang     flerstemmigt:,   om  just  ikke  harmonisk. 

Det  er  ^  In- 
teger   vitæ  ,    de 
synger-  —  sagde 
Digteren,    der 


genkendte  Melo- 
dien —  -De  vil 
lade  os  forstaa, 
at  de  er  mere 
dannede  end  vi.« 

Ja  men  saa 

maa  de  Dod  og  Pine  ha'  Juling,  saa  mange  som  de  er!<. 
—  svarede  Dovrekæmpen. 

Jeg  protesterede  mod  Anvendelsen  af  dette  Bevis 
for  højere  Dannelse,  men  det  hjalp  ikke.  I  det  Øjeblik, 
da  det  blandede  Kor  trak  forbi  os,  spurgte  Digteren 
højrøstet:  om  Etatsraad  Horats  ogsaa  skrev  Viser  for 
Brolæggernes  Sangforening? 

i-Va  va'  de'  faa'  ed  Regementro  spurgte  nu  en 
Basrøst  i  den  anden  Hær. 

De     æ   di    rienes   Fajekællinger!«    —  svarede   en 
anden. 

Xæ     —  lød  det  fra  en  hæs  Sopran  —  >.ka  I  ente 
se,  de  æ  naane  teologiske  Kendidæter  fra  Læ'egaaren!<< 

>  Forstod  De  det?r  —  spurgte  Svanebæk  vor 
Kæmpe. 

'Nej  I«    —   raabte   denne    glad 


skal    de    leF! 


>men    rundjules 
et    Nu   havde    han    knust   fire 


Cylinderhatte  med  sin  Bliktamburin.  Et  Par  Sekunder 
derefter  var  Slaget  staaende  paa  hele  Linien,  m.an 
brødes  om  de  gnistrende  Fakler,  saa  Ilden  fløj  omkring 
os,  de  fjendtlige  Amazoner  blandede  sig  i  Kampen, 
vore  Damer  skreg.  Normanden  skoggerlo  og  væltede 
Alt  over  Ende,  endogsaa  Jansen,  der  midt  i  Slagets 
Hede  havde  givet  sig  til  at  spille    den  tapre  Landsoldat«. 

Lykkeligvis  kom  Politiet  hurtig  til  og  standsede 
Kampen,  førend  Lystigheden  fik  en  alt  for  bedrøve- 
lig Ende. 

Mig  blev  denne  Aftens  Venskabstjenester  dyre  nok. 
De  kostede  mig  en  ny  Hat,  en  Sommerfrakke,  min 
Kontorchefs  Naade  og  Størstedelen  af  mit  gode  Rygte. 

Hele  Byen  fik  naturligvis  travlt  med  at  referere 
Skandalen,    og  det  følger  af  sig  selv,    at   den  ikke  blev 

formindsket  i  nogen  Henseende.  Svanebæks  Genistreger 
vandt  betydeligt  ved  Bearbejdelsen,  og  naar  man  havde 
lét  tilstrækkelig  over  hans  Frækhed,  gjorde  man  Bod 
derfor  ved  at  erkende:  ^^Det  er  Synd  at  Svanebæk 
skal  have  saa  Lidt  at  staa  imod  med,  men  det  er 
skammeligt,  at  denne  skinhellige  Tværmose  skal  lokke 
ham  med  paa  saadan  Daarlighed.« 

Man  vidste  jo  overalt,  at  det  Hele  var  gaaet 
fredeligt  og  lystigt  af,  til  jeg  kom  med;  men  :fra  det 
Øjeblik  af  var  den  ene  Skandale  blevet  værre  end 
den  anden.« 


Ved  Fastelavnstid  næste  Vinter  overraskede  et  af 
Nyhedsbladene  mig  en  smuk  Morgen  med  en  Nekrolog 
over  den  unge  talentfulde  Digter,  Leopold  Sv^anebæk, 
der  efter  et  Par  Dages  Sygeleje  var  >.afgaaet  ved 
Døden,  just  i  det  Øjeblik,  da  de  store  Forhaabninger, 
han  havde  vakt,  syntes  at  skulle  opfyldes.'  Som 
Dødsaarsag  nævntes  en  Hjernebetændelse,  som  han, 
efter  hvad  man  formodede,  havde  paadraget  sig  ved 
overanstrængende  Arbejde  paa  Fuldførelsen  af  et  stort 
Digt,  som  havde  beskæftiget  ham  i  flere  Aar,  men  som 
han  desværre  syntes  at  have  tilintetgjort  i  sin  Vildelse, 
da  man  ikke  blandt  hans  efterladte  Papirer  havde 
fundet  mere  deraf  end  Begyndelsen,  og  den  endnu 
ufuldførte  Epilog.  —  Mærkeligt  nok:  netop  Alt  hvad 
jeg  havde  set  af  det!  — 

vHans  elskværdige  Karakter  c  —  hed  det  til  Slut- 
ning —  »var  nok  som  bekendt,  og  ved  nøjere  Betragt- 
ning saa  man  tydelig  nok,  at  selv  hans  Forvildelser 
gennemskimredes  af  de  ædle  Bevæggrunde:  Venskab 
og  Kærlighed  Man  behøver  blot  at  gennemlæse  hans 
uforlignelige  Sang  vden  Eneste  c,  der  for  det  flygtige 
Blik  tager  sig  ud  som  et  næsten  frivolt  Skæmt,  men 
hvoraf  den  gæmte  Hemmelighed  titter  frem  mellem 
hver  Linie,  for  at  blive  overbevist  om,  at  han  ikke  i 
Glædernes  Larm  søgte  Nydelse,  men  kun  Bedøvelse  af 
en  haabløs  Kærlighed  til  >^den  eneste  Ene 5,  hvis  Navn 
han  paa  Minnesangernes  Vis  fortav  for  hele  Verden, 
og  man  maa  ikke  glemme,  at  naar  han  af  og  til  gik 
vel  vidt  i  sin  vilde  Lystighed,  da  laa  Fejlen  som  oftest 
deri,  at  han  med  altfor  tillidsfuldt  Venskab  hengav  sig 
til  saakaldte  gode  Venner,  der  hensynsløst  eksploiterede 
hans  uudtømmelige  Lune,  uden  at  have  Øje  for  det 
Dyb,   som  skjulte  sig  under  de  spillende  Skumperler,  c 

Jeg  burde  naturligvis  have  moret  mig  over  denne 
Prøve  paa  æstetisk  og  psyklogisk  Skarpsyn,  men  des- 
værre:   jeg  ærgrede  migl 


pOD 


TFO  LK 


Hvad  ;;Folk«  \ål  sige,    og  hvad  Folkene  er  for  Folk.      Hvad  Sivertsen 

siger,  at  jeg  siger  om  Folk,   og  hv'ad  Folk  siger  om  andre  Folk.    Folks 

Dom.     Anvisning  paa  at  vinde  Folk  for  sig. 


jVlenneskene  skal  efter  deres  eget  Sigende  være  de 
klogeste  Væsener  paa  Jorden,  og  man  skulde  derfor 
tro,  at  naar  disse  superkloge  Individer  slog  sig  sammen, 
maatte  der  komme  en  forbavsende  Visdom  ud  ved 
Sammenlægningen,  men  al  Erfaring  bekræfter  tvært- 
imod,, at  Intet  i  Verden  er  dummere  end  »Folk«  — 
derom  er  >;Folk«  endogsaa  usædvanlig  enige. 

Intet  er  saa  dumt,  at  man  ikke  skulde  kunne  faa 
Folk  til  at  tro  det;  Intet  er  saa  urimeligt,  at  Folk 
ikke  skulde  kunne  finde  derpaa;  Intet  er  saa  umenneske- 
ligt, at  Folk  ikke  skulde  tiltro  hinanden  det! 

Man  har  ondt  ved  at  vide,  om  man  skal  græde 
eller  le,  naar  man  hører  det  Vidnesbyrd,  Folk  giver 
sig  selv.  Hvor  man  kommer  hen,  hører  man  Udbrud 
som:  »Hvem  kan  regne  paa,  hvad  Folk  siger!«  — 
;Det  er  umuligt  at  gøre  Folk  tilpas >:<  —  »Folk  vil 
bedrages«  —  ;^Nu  tror  jeg  snart,  at  Folk  bliver 
gale«  —  o.  s.  V. 

Og  hvilken  Mængde  Taabeligheder  maa  Folk  ikke 
gaa  ind  paa  »for  Folks  Skyld«  — !  Man  underkaster 
sig  Udgifter,  som  man  slet  ikke  har  Raad  til  at  bestride, 
fordi  man  maa  »leve  som  andre  Folk^<  —  m.an  gør 
kostbare  og  besværlige  Selskaber,  der  er  til  lige  saa 
stor  Ulejlighed  og  Bekostning  og  lige  saa  liden  For- 
nøjelse for  Gæsterne  som  for  Værten,  fordi  »Folk  nu 
en  Gang  har  Fordring  derpaa«  —  man  lader  sine 
Sønner  studere,  enten  de  har  Hoved  eller  ej,  og  plager 
sine  umusikalske  Døtre  med  Pianoforte-Undervisning, 
for  at  de  »ikke  skal  staa  tilbage  for  andre  Folks 
Børn«  —  flittige  Haandværkerfamilier  sætter  alle  deres 
Sparepenge  overstyr  til  Udstyrelsen  af  deres  Søndags- 
Optog;  anstændige  Piger,  der  er  henviste  til  at  leve  af 
deres  Arbejde,  afskaffer  deres  Anstændighed  og  an- 
skaffer sig  paa  dens  Bekostning  Pynt  som  Rigmandsdøtre, 

og  adstadige  Matroner  finder  sig  i  snart  at  udspile 
deres  Skørter  ved  Hjælp  af  Staalfjere  og  snart  at  binde 
et  helt  forlorent  Baghoved  fast  til  deres  Nakke  eller  en 
Udbygning  til  et  andet  Sted,  altsammen  fordi  man  maa 
»se   ud   som   andre   Folk«  —  o.  s.  v.  —  o.  s.  v. 

Ja,  Folk  har  rigtig  nok  Ret  til  at  slaa  Hænderne 
sammen  og  udbryde:  >^Hvor  Folk  dog  kan  være 
dumme!  —  Jeg  for  mit  Vedkommende  har  aldrig 
kunnet  lade  være  at  ærgre  mig  over  Folk. 

Og  hvem  er  saa  >.Folk«? 

Det  er  det  AUerærgreligste !  Nøjere  undersøgt  op- 
løser denne  dumme  Masse  sig  i  fornuftige  Enkeltheder. 
Min  Svoger  Etatsraaden,  der  stadig  ser  ned  paa  Folk, 
min  Ven  Præsten,  der  lever  for  at  omvende  Folk,  min 
Fætter  Grinebideren,  der  altid  er  færdig  til  at  le  af 
Folk,  min  Nabo  Bondevennen,  der  har  drevet  det  saa 
vidt  i  at  tage  Folk  ved  Næsen,  min  Velynderinde  Fru 
Snertinge,  der  ikke  levner  Folk  Ære  for  en  Styver, 
og  jeg  selv,  der  aldrig  har  gjort  Andet  end  ærgre  mig 
over  Folk,  og  De,  min  kære  Læser,  der  saa  nødig  vil 
«laas  i  Hartkorn  med  det  Skæppefyld,  som  man  kalder 
Folk  —  vi  er,  naar  det  kommer  til  Stykket,  alle  til 
Hobe  .  .  .  Folk.  Saa  længe  der  kun  er  Tale  om  En 
af  os,  har  han  Ret  til  at  gøre  Indsigelse,  og  til  Nød 
kan  vi  endnu  protestere,  saa  længe  vi  er  To,  men 
kommer  den  tredie  Mand  til,  saa  er  det  forbi.  :vTres 
faciunt    collegium-.    —   og    saa    snart  Kollegiet    er    sat, 

opløses  de  agtværdige  Enkeltmænd  i  det  kollektive, 
masseartede,  smøragtige  Begreb   >>Folk'  . 

Jeg  har  desværre  haft  alt  for  mange  Lejligheder 
til  at  se,  hvorledes  saa  vel  Ævne  som  Vilje  baade  hos 
mig  selv  og  hos  Mænd,  hvis  D\-gtighed  og  Iver  jeg  satte 
højt  over  min  egen,  er  flydt  ud,  naar  man  har  udrørt 
os  i  den  Jævning,  som  kaldes:  Komite,  Kommission, 
Formandskab,  Repræsentantskab  eller  deslige.  Hvorfor? 
Fordi  en  Mand  stræber  at  være  Mand,  naar  man  gør 
ham  til  Mand  for  Noget.  Betror  man  derimod  Sagen 
til  Tre  eller  Flere,  har  man  ikke  længer,  nogen  ]\Iand 
for  sig,  man  har  Folk  for  sig,  og  et  Brok- Ansvar 
kan  reducere  enhver  personlig  Helhed  til  Brøk. 

Det  er  ikke  Overdrivelse,  at  ingen  Dumhed  er  saa 
stor,  at  ikke  ni  kloge  Mænd  skulde  kunne  bære  An- 
svaret for  den,  naar  de  træder  sammen  i  en  Kommis- 
sion, ti  en  Niendedels-Dumhed  er  jo  ikke  svær  at  slippe 
fra,  naar  man  har  otte  Medbærere,  og  derfor  paatager 
man  sig  den  saa  let  for  Selskabs  Skyld.  Er  man 
tretten  Mand  i  Lavet,  kommer  der  kun  en  Trettendedel 
af  Dumheden  over  Enhvers  Hoved  —  kort  sagt,  jo 
flere  man  er  om  Byrden,  jo  mindre  bliver  den,  og  jo 
mindre  den  bliver,  jo  mindre  Ulejlighed  gør  man  sig 
for  at  undgaa  den.  Naar  man  nu  véd,  at  Tallet  paa 
Parthaverne  i  Firmaet  >^ Folke  er  ubegrænset,  saa  er 
følgelig  den  ^^.ledskyld,  man  paadrager  sig,  naar  man 
begaar    Dumheder    i    Kompagni    med     »andre    Folk^ 

aldeles  forsvindende  og  dobbelt  let  at  bære,  da  ingen 
af  Parthaverne  officielt  har  ladet  sig  indtegne  som 
saadan,  men  naar  som  helst  kan  fornægte  Kompagni- 
skabet. Det  er  derfor  ikke  underligt,  at  :.Folk'<  er  det 
mest  upaalidelige,  mest  uvederhæftige,  mest  hensynsløse 
OP"  mest  samvitticrhedsløse  af  alle  Firmaer. 

Naar  man  igen  gør  hele  Massen  til  Enkelthed  og 
udpeger  den  som  saadan  lige  over  for  andre  lignende 
Masser,  ved  i  Stedet  for  »Folk-  at  sige  dette  eller 
hint  Folk  og  Folket,  faar  Begrebet  straks  et  mere 
agtværdigt  Skin.  Men  desværre,  det  er  kun  Skin. 
Lad  os  blot  holde  fast  paa  Moralen  og  skyde  de  til- 
lærte Fordomme  til  Side,  saa  vil  den  Forbryderroman, 
som  vi  kalder  ..Verdenshistorien«,  overbevise  os  om, 
at  Folk  er  Folk,  hvad  enten  vi  taler  om  >.  Folk  ene« 
eller  »Folket«. 

Jeg  har  ærgret  mig  graa  over  det  Afguderi  eller, 
om  man  vil,  det  Lefleri,  der  er  drevet  med  Ordet 
»Folket^. 

Lige  saa  modstridende  som  Folk  viser  sig,  naar 
man  vil  indordne  dem  under  Kollektivet  »Folk«,  saa 
anmassende  er  de,  naar  det  gælder  om  at  repræsentere 
Folket.  Efter  den  oprindelige  Betydning  af  Ordet, 
skulde  det  naturligvis  omfatte  alle  ^Medlemmer  af  Stats- 
samfundet, men  paa  ethvert  Trin  ovenfra  og  nedad 
træffer  vi  paa  Folk,  der  opstiller  sig  som  Formænd 
for  Folket,   idet  de  vil  udelukke  de  udenfor  Staaende 

fra  dette  eneprivilegerede  Samfund.  Den  velhavende 
Borgerstands  Forkæmpere  siger:  Vi  Folket  kontra 
Aristokratiet«,  Almuens  Demagoger  nævner  den  som 
J'olket  i  Modsætning  til  de  Rige  og  Fornemme,  og 
gaar  vi  et  Skridt  længere  ned,  vil  vi  høre  Proletariatets 
Apostle  skælne  mellem  .Folket    og  Ejendomsbesidderne. 

Ak  —  man  behøv^er  min  Sandten  ikke  at  gaa  saa 
langt  ned  for  at  forvisse  sig  om,  at  »Folket  ikke  er 
et  Haar  bedre  end  ..Folk«.  De  utallige  Eksempler  paa 
Misundelighed,  Upaalidelighed  og  Uenighed,  Utaknemlig- 
hed mod  Velgørere  og  Lettroenhed  over. for  Smigrere, 
som  Historien  har  optegnet,  karakteriserer  » Folket  ^^  — 
selv  i  den  gamle  Verdens  Mønsterstater  —  saa  ilde, 
som  om  det  kun  liavde  været  sammensat  af  de  daar- 
ligste  Individer,  der  nu  om  Stunder  kaldes     Folk  . 

Og  ^> Folkene  I  —  Ja,  det  er  ogsaa  nogle  højst 
agtværdige  Firmaer.  Hvilke  Kæltringstreger  har  ikke 
de  ædle  græske  Folk  udøvet  mod  hinanden?  Hvilken 
Røverbande  har  i  højere  Grad  traadt  Lov  og  Ret 
under  Fødder  end  det  saa  hojt  beundrede  romerske 
Folk  over  for  sine  Naboer?  Hvilken  Enkeltmand  vilde 
blive  taalt  mellem  honnette  >^Folk  ,  hvis  han  i  Forret- 
ningslivet gennemførte  de  Grundsætninger,  som  det 
engelske  Folk  har  vist  i  sin  Politik?  Ja,  lad  os  end- 
ogsaa  se  hen  til  det  P'olk,  der  for  Øjeblikket  beraaber 
sig  paa  sit  guddommelige  Hverv  som  Kulturens,  Humani- 
tetens og  Lovlighedens  Udbredere  .   .  . 

Nej,  lad  os  lade  være!     Det  behøves  ikke. 

Jeg  tør  uden  andet  Bevis  end  en  Henvisning  til, 
hvad  vi  hver  Dag  læser  i  Bladene,  dristig  paastaa,  at 
»Folkene«  lige  til  dette  Øjeblik  har  vist  sig  endnu 
dummere  og  slettere,  end  Folk  .  har  Lov  at  være,  og 
jeg  tror  ikke  en  Gang,  at  Folk«  vil  kunne  fortænke 
mig  i,  at  jeg  ikke  kan  Andet  end  ærgre  mig  over  Folk 
—  ikke  blot  over  de  organiserede  Folk,  der  i  Følge 
den  saakaldte  Folkeret  har  taget  sig  Lov  til  at  ned- 
skyde Folk  i  Tusindvis,  stikke  Byer  i  Brand,  hungre 
Kvinder  og  Børn  ihjel,  røve,  plyndre  og  bedrage,  men 
især  over  den  uorganiserede  Masse  Folk,  der  har  faaet 
Hævd  paa  at  misforstaa,  mistænke,  miskende  og  mis- 
tyde Alt,  hvad  der  kommer  inden  for  deres  Synskreds. 


Jeg  er  hundrede  og  atter  hundrede  Gange  blevet 
beskyldt  for  at  >dømme  for  strængt  om  Folk«,  ja  jeg 
véd  meget  godt,  at  Folk  <  i  Almindelighed  anser  mig 
for  en  mennefjendsk  Særling,  men  hvor  ærgerligt  det 
for  Øvrigt  kan  være,  har  jeg  altid  trøstet  mig  med: 

at  jeg  aldrig  har  bedømt  Folk  saa  haardt,  som 
Folk  dømmer  om  Folk,  og 

at  den  Særhed,  hvori  Folk  har  villet  set  Menneske- 
fjendskab, netop  har  været  en  menneskevenlig  Tilbøje- 
lighed,  den  nemlig,    der   stadig  har  stillet  mig  paa  det 

enkelte    Menneskes    Side    imod    den    umenneskelige 
Mængde,  der  kaldes  Folk. 

Min  gamle  Ven  Sivertsen  har  en  Gang,  for  at 
gøre  mig  forstaalig  for  en  Fremmed,  fortalt  ham,  at 
efter  min  Ordbog  betød  Folk  det  Samme  som  Pak  — 
Folket  det  Samme  som  Pøbelen  —  og  Folkene 
det  Samme  som  Produktet  af  de  menneskelige  Udyder, 
multipliceret  med  Landenes  Indbyggertal. 

Jeg  skulde  mene,  at  det  er  en  saa  grov  Over- 
drivelse, at  Enhver  kan  tage  og  føle  paa  den,  men 
selv  om  jeg  virkelig  nogen  Sinde  var  gaaet  til  en 
saadan  Yderlighed  —  hvad  saa?  — 

Jo  lavere  jeg  satte  Jævnmaalet  for  Folk,  jo  højere 
maatte  jo  ethvert  Menneske  komme  til  at  staa  for 
mig,  jo  mindre  jeg  ventede  af  Mængden,  jo  mere 
maatte  jeg  jo  paaskønne  det  Gode  hos  Individet  —  og 
jo  slettere  jeg  forestillede  mig  den  store  Masse,  jo 
varmere  maatte  jeg  jo  sympatisere  med  enhver  Enkelt, 
der  kom  til  at  lide  under  dens  Tryk  —  og  det  gør 
alle  Alennesker. 

Og  hvor  human  er  ikke  Betegnelsen  >Pak«  i  Sammen- 
ligning med  Folks  sædvanlige  Opfattelse  af  »Folk« ! 

Pak'  betyder  oprindelig  hverken  mere  eller  mindre 
end:  Forskelligt,  der  er  slaaet  sammen,  pakket  ind  -- 
det  er  Bagagen  eller  »Pagaset«,  der  vistnok  danner  en 
Modsætning  til  Personerne,  men  altid  betragtes  som 
Noget,  der  ikke  er  uden  Værdi. 

Men  hvorledes  opfatter  Folk  i  Almindelighed  xFolk«  ? 
Som  Forbr}-deræmner,  og  intet  Andet.  Selv  jeg,  der 
»dømmer  saa  strængtc,  maa  bevidne,  at  »Folk«  ikke 
er  nær  saa  slemme,  som  Folk  gør  dem.  Giftmord, 
Landsforræderi  og  Brandstiftelse  hører  dog,  Gud  ske 
Lov,  til  de  Forbrydelser,  der  kun  begaas  af  meget  faa 
Udskuds-Individer,  men  sjælden  hører  man  Tale  om  en 
Ildebrand,  hvis  Opkomst  er  ubekendt,  uden  at  Folk  , 
øjeblikkelig  bliver  enige  om,  at  Ilden  naturligvis  er 
paasat  —  meget  sjælden  er  nogen  Konge  død,  uden 
at  Folk  har  fortalt,  at  han  var  forgivet  —  og  næsten 
aldrig  er  noget  Slag  blevet  tabt,  hvilket  i  Reglen  alle 
Slag  maa  blive  for  en  af  Parternes  Vedkommende,  uden 
at  de  Tabende  har  raabt  paa  Forræderi.  Alle  erkender 
at  Brandstiftelse,  Forræderi  og  Kongemord,  som  sagt, 
er  Forbr^^delser,  der  kun  kan  begaas  af  Umennesker, 
men  i  den  ikke  mindre  umenneskelige  Forbr>^delse  at 
udpege  usk}4dige  Personer  som  skyldige  deri,  gør 
Folk  sig  uden  Betænkelighed  skyldige,  ikke  blot  af 
Ondskab,  Hævn  og  Misundelse,  men  af  Letsind,  Vigtig- 
hed, Gavflaberi  —  stundom  blot,  fordi  .man  jo  maa 
have  Noget  at  snakke  om.« 

Det  er  netop  den  Kendsgerning,  at  »Folke  ikke 
blot  dømmer  strængere  end  jeg,  men  at  de  dømmer 
umenneskelig  uretfærdigt,  der  har  voldt  mig  de  fleste 
Ærgrelser,  ja  jeg  kan  gerne  sige,  som  er  Skyld  i,  at 
jeg  ikke  kan  lade  være  at  ærgre  mig. 

Lad  derfor  Ingen  forundre  sig  over  Størrelsen  af 
denne  Indledning  1  Det  er  Virkningen  af  utallige  Skor- 
pionstik, der  har  bragt  den  til  at  svulme.  Og  lad  det 
endnu  mindre  overraske  Nogen,  at  det  næste  Kapitel 
bliver  det  mørkeste  af  mine  Optegnelser,  ti  det  inde- 
holder den  Historie,  der  mere  end  noget  Andet  har 
bidraget  til  at  formørke  mit  Syn  paa  Verden. 

Naar  Teatrene  i  gamle  Dage  spillede  >>  Herman 
vori  Unna-,  blev  altid  Scenen  i  den  hemmelige  Ret 
givet  i  sorte  Kostumer,  mellem  kulsorte  Kuliisser. 
Den  Historie  jeg  vil  fortælle,  er  grebet  lige  ud  af 
Livet,  og  jeg  har  hverken  sværtet  de  Handlende  eller 
deres  Omgivelser.  At  der  forekommer  adskillige  sorte 
Situationer  i  den,  er  ganske  naturligt,  ti  den  omhandler 
en  Mand,  der  hele  sit  Liv  igennem  var  forfulgt  af  den 
hemmelige  Ret,  som  man  kalder  >. Folks  Dom  —  som 
sagt:  den  mest  letsindige,  partiske,  samvittighedsløse, 
fordomsfulde  og  bestikkelige  af  alle  de  hemmelige 
Domstole,  der  har  eksisteret. 

»Folks  Dom«  er  en  Kendelse  af  den  store  Nævninge- 
ret, hvis  Medlemmer  udnævner  sig  selv  uden  nogen 
som  helst  anden  Adkomst  end  deres  Velvilje  eller 
Uvilje  for  den  Paagældende.  De  Upartiske  sætter  sig 
saa  godt  som  aldrig  paa  Domstolen,  men  nøjes  med 
Plads  paa  Tilhørerbænkene.  De  hemmelige  Dommere 
er  ansvarsløse,  da  Ingen  kan  paavise,  hvem  der  har 
fældet   Dommen,    og   ethvert   af  de    utalte   Medlemmer 

siger  derfor  trøstig,  naar  det  tilfældigvis  opdages,  at 
den  er  uretfærdig:  Ja,  saadan  er  jo  Folks  Doml 
Jeg  har  altid  haft  en  Anelse  om,  at  man  gjorde  den 
Mand  Uret.. 

De  fleste  ^Mennesker  slipper  vistnok  nogenlunde 
helskindede  fra  det  farlige  Tribunal,  men  det  er  kun, 
fordi  saa  Faa  betænker  sig  ikke  paa  at  bestikke  det, 
og  Intet  er  lettere,  naar  man  vil  nedlade  sig  dertil. 


I  en  meget  erfaren  Mands   efterladte  Papirer  fandt 
jeg  en  Gang  følgende: 

Anvisning 

TIL 

AT    SIKRE   SIG   FOLKS   BEDSTE   DOM. 


Gør  saa  lidt  som  muligt  for  Andre! 

Jo  mindre  Bu  gør,  jo  mindre  vil  de  fordre  af  Big^ 
og  jo  mindre  de  fordrer  af  Big,  jo  mere  vil  de  skønne 
paa  det,  Bu  gør. 

Ben,  der  aldrig  hjælper,  faar  hin  Barn  over  sig 
en  Gang  for  alle.  Ben,  der  jævnlig  hjælper,  faar  en 
ny  Bom  for  hver  Gang,  lian  iJdce  gør  det. 

La  an  Ingen   No  (jet! 
Folk  tilgiver  sjælden  den,  der  gør  dem  til  SJcyldnere, 
aldrig  den,  hvem  de  il'ke  Jean  letale. 

Giv  aldrig  Raad! 
Folk  følger   dem   kun   halvt,    og   naar   de  kommer 
til  kort  derved,  kaster  de  hele  Skylden  ^;c(rt  Dig- 

Vogt  Dig  for    Velgørenhed! 

Folk  finder  sig  kun  i  at  erkende  Vorherre  som  deres 
Velgører,  fordi  de  kan  lade,  som  de  ikke  ser  ham. 

Tag  aldrig   Parti! 

Du  kan  ikke  forsvare  Noget  eller  Nogen  uden  at 
angribe  noget  Andet  og  Andre.  De  Angrebne  gør  Du 
til  Dine  Fjender,  men  de  Forsvarede  bliver  ikke  Dine 
Venner.  Bliver  Du  siden  angrebet,  vil  netoj)  de  være 
de  Sidste  td  at  forsvare  Dig,  for  ikke  at  synes  partiske. 

Du  kan  ikke  finde  nogen  Flåds  i  de  Kæmpendes 
Hækker,  hvor  Du  ikke  høster  Skam  til  Tak.  Stiller  Du 
Dig  forrest,  saa  faar  Din  slette  Førelse  Skylden,  hvis 
Kampen  tabes,  og  hvis  den  vindes,  bliver  det  Din  Fejl, 
at  Sejren  ikke  blev  større.  Stiller  Du  Dig  bagest,  vil 
Alle  kalde  Dig  for  en  Marodør.  Hvor  Du  endogsaa 
stiller  Dig,  vil  de,  der  gaar  foran,  dømme  Dig  som  fej  g, 
de  der  gaar  bag  ved,  som  overmodig,  og  de,  der  gaar 
i  Række  med  Dig,  som  en  Konkurrent! 

Af  Dine  Modstandere  vil  Bu  hlive  fradømt  al 
Overbevisning.  Kan  Kampen  bringe  Dig  Fordel,  saa 
er  det  Egennytte,  der  driver  Dig,  bringer  den  Jcun 
Ære,  er  det  af  Forfængelighed  Du  strider,  og  han 
det  forudses,  at  Du  Jcun  Jcommer  til  at  gøre  Opofrelser, 
uden  at  høste  Løn,  saa  er  det  Dumhed.  Fanatisme 
eller  privat  Rad,  der  har  ført  Dig  i  Kampen, 


Bryd  aldrig   med   S  I' i  I:   og   Brug! 

Brud  pjaa  Loven  betragter  Folk  som  en  Privatsag 
mellem  Forbryderen  og  Politiet,  og  Brud  paa  Moralen 
som  et  Mellemværende  mellem  ham  og  hans  Samvittighed, 
men  Brud  paa  Tidens  Mode  og  Stedets  Skik  er  en 
Forbrydelse  mod  Alle,  som  Ingen  kan  lade  ustraffet. 
Den,  der  gør  sig  skyldig  den,  gør  sig  mistænkt  for  alle 
andre  Forbrydelser,  og  for  Folks  Domstol  er  Mistanke 
det  Samme  som  Anklage,  og  Anklage  det  Samme  som 
Domfældelse. 

Sky  Alt,    hvad  der   vækker    Opmærksomhed! 

At  løfte  sit  Hoved  op  over  2Iængden  er  lige  saa 
uforsigtigt,  som  at  hæve  det  over  Brystværnet  i  en 
belejret  Skanse. 

Det  bliver  betragtet  som  en  Udfordring  til  alle  de 
Mange,  der  kun  venter  efter  Noget  at  sigte  paa. 

Frem   for  Alf:    Gaa   af   Vejen  for  Ja   og  Nej! 

Kim  midt  mellem  disse  to  Ord  gaar  Stien  til  FolJcs 
gode  Omdømme  og  sluttelig  til  —  Nullernes  Apoteose. 

Hvis  Xogen  tror,  at  denne  bitre  Recept  er  dikteret 
af  en  Menneskefjende,  saa  kan  jeg  forsikre,  at  han 
tager  grovelig  fej  II 

Den  er  tvært  imod  nedskrevet  af  den  utrætteligste 
Menneskeven,  jeg  har  kendt  —  en  Maad,  hvis  Vandel 
stod  i  den  mest  skærende  Modsætning  til  disse  Leve- 
regler, og  som  derfor  hele  sit  Liv  igennem  var  erklæret 
fredløs  af  Folks  Dom  —  den  ]\Iand,  hvis  Historie  jeg 
skal  fortælle  i  næste  Kapitel. 


III. 

/VloRTEN     Strøms    -[Historie. 

Hans  Skudsmaal.  Firmaet  Str^m  &  Milding.  Hvordan 
lian  i  sin  Barndom  slog  Øjne  ud,  stjal  Bø-ger  og 
stak  Ild  paa  Huse.  Den  rare  gamle  Milding  og 
den  gamle  brave  Fromberg.  Hvordan  Strøm  købte 
sin  Kone  og  tog  Livet  af  sin  Svigerfader.  Et 
Karaktertræk  af  en  Mand,  der  forstod  at  spille  sine 
Kort.  Hvorfor  Fru  Strøm  druknede  sig.  Hvorfor 
Strøm  fortjente  sit  Rygte,  og  hvorledes  han  skaffede 
sig  det. 


tidligere  omtalt  en  Velgører, 
der  tog  sig  af  mig  som  Fader,  da  begge 
mine  Forældre   i  mit   syttende  Aar  faldt 


36o 

fra,  og  som  siden  efterlod  mig  den  Formue,  der  har 
gjort  mig  uafhængig. 

Denne  Mand  hed  Strøm  og  var  Medejer  af  en 
større  Fabrik,  som  han  fra  først  af  satte  i  Drift  og 
efter  Haanden  støttede  ved  en  betydelig  Handels- 
forretning, som  han  styrede  samtidig  med,  at  han 
bestred  saa  mange  brødløse  Kommunalembeder,  som 
det  var  muligt  at  opdynge  over  et  Menneske. 

Da  jeg  skulde  rejse  over  til  ham,  fik  jeg  af  et  Par 
alvidende  Tanter  et  Portræt  af  ham,  der  just  ikke 
lovede  mig  noget  særdeles  behageligt  Bekendtskab. 
Hans  Skudsmaal  lød  omtrent  saaledes: 

>Det  er  en  overordenlig  dygtig  Mand,  og  hvad 
hans  Agtværdighed  angaar,  er  der  vist  ikke  egenlig 
Noget  at  sige  paa  ham,  men  naar  man  taler  om  hans 
Karakter,  trækker  Folk  alligevel  paa  Skuldrene.  Saa 
]\Ieget  er  omtrent  Alle  enige  om:  han  er  en  fuld- 
stændig Egoist,  indbildsk  og  anmassende,  selvklog  og 
stivsindet,  hensynsløs,  haard  og  kold,  trættekær  og 
ondskabsfuld,  hævngærrig  til  det  Yderste,  smaalig  i 
Pengesager,  ikke  i  Stand  til  at  taale  Nogen  over  sig, 
og  despotisk  mod  alle  sine  Undergivne.  Man  siger,  at 
han  ved  sin  Brutalitet  lige  frem  har  taget  Livet  af  sin 
Svigerfader,  den  skikkelige  gamle  F  romberg,  hvem  han 
skyldte  sin  Velfærd,  og  hvordan  han  har  behandlet  sin 
Kone,  kan  man  omtrent  slutte  sig  til  deraf,  at  hun 
druknede  sig  et  Aarstid  efter  Faderens  Død.^ 

Ved  min  Ankomst  til  København  gav  et  Par  brave 
Onkler  mig  allerede  paa  Toldboden  et  endnu  fuld- 
stændigere  Referat  af  Folks  Dom  over  Manden.  Det 
gjorde  dem  bitterlig  ondt,  at  jeg,  der  havde  saa  megen 
velhavende  Familie,  skulde  være  nødt  til  at  modtage 
Hjælp  af  et  saadant  vild  fremmed  Menneske,  der  oven 
i  Købet  havde  saa  lidt  Hjerte  i  Livet,  at  han  trods  sin 
Rigdom  havde  ladet  to  af  sine  egne  kødelige  Søskende 
komme  paa  Fattigvæsenet.  At  begge  Onklerne  selv 
hørte  til  de  mest  velhavende  Medlemmer  af  min  nærmeste 
Familie,  blev  ikke  omtalt.  Det  fulgte  af  sig  selv,  at 
dersom  de  havde  haft  Ævne  til  at  hjælpe  mig  frem  i 
Verden,  vilde  de  have  haft  Overflod  af  god  Vilje  — 
det  havde  de  jo  altid!  Nu  maatte  de  nøjes  med  at 
beklage  mig,  der  skulde  tage  mod  Velgerninger  af  den 
fremmede,  haardhjærtede  Mand. 

Den  eneste  Trøst,  de  kunde  give  mig  med,  var 
den  Forsikring,  at  Strøms  Kompagnon,  Mi  Id  in  g, 
derimod  efter  alle  Folks  Sigende  var  et  af  de  elsk- 
værdigste Mennesker,  man  kunde  tænke  sig. 


Nu  skal  jeg  til  Sammenligning  med  dette  Skuds- 
maal,  forsøge  at  tegne  et  andet  Billede  af  Firmaet 
Strøm  &  Milding  —  efter  Naturen. 

Strøm  var  en  stærkbygget,  mager,  mørk  Mand, 
lidt    under   Mellemhøjde,    han    havde    en    høj    og    bred 

skaldet  Pande,  som  han  stak  frem  i  Verden  uden  Paryk 
eller  Kalot,  blank,  som  om  den  var  poleret,  stærke 
buskede  Øjenbryn,  et  spidst  spejdende  Blik,  en  ganske 
velskabt,  men  noget  plump  Næse,  der  nok  kunde 
la^alificere  ham  til  den  folkelige  Betegnelse  »storsnudet«, 
og  et  ejendommeligt,  sarkastisk  Træk  ved  Munden, 
der  efter  almindelig  Fortolkning  tydede  paa,  at  han 
altid  havde  en  Spydighed  mellem  Tænderne.  Hvad 
der  for  fyrrety\^e  Aar  siden  tilstrækkelig  stemplede  ham 
som  Særling,  eller  i  det  Mindste  som  Original,  var,  at 
han  bar  et  helt  stort  Skæg  —  Noget,  som  man  i 
Frederik  den  Sjettes  Tid  ikke  kunde  holde  Andre  end 
en  Regimentstambour  til  Gode  —  og  hertil  kom  endnu 
den  Besynderlighed,  at  han  aldrig  bar  Halstørklæde 
eller  Kalvekryds,  men  gik  med  nedfaldende  Skjortekrave 
og  ustivet  Linned,  og  hvad  der  var  det  Værste  af  Alt: 
at  han  aldrig,  end  ikke  ved  den  største  Fest,  lod  sig 
bevæge  til  at  bære  Spidskjole. 

Det  første  Skimt  af  et  saadant  Ydre  maatte  jo 
efter  den  Tids  Opfattelse  være  tilstrækkeligt  til  at 
betegne  ham  som  et  Menneske,  der  formelig  lagde  an 
paa  at  fornærme  Folk,  og  hvem  man  følgelig  maatte 
tage  sig  i  Agt  for,  og  naar  man  siden,  hvor  høflig  og 
imødekommende  han  forøvrigt  kunde  være,  lagde  Mærke 
til,  hvor  nødig  han  modtog  eller  gengældte  Selskabslivets 
smaa,  uskyldige,  betydningsløse  Venskabeligheds-  og 
Ærbødigheds-Fraser,  naar  man  hørte,  hvor  uforbeholdent 

han  udtalte  sin  Mening,  hver  Gang  den  blev  æsket, 
hvor  ubøjelig  han  fastholdt  sin  Overbevisning,  selv  om 
den  blev  modsagt  af  Damer  eller  fornemme  Personer, 
og  hvor  skaanselløst  han  blottede  den  skikkelige  Uviden- 
hed, hver  Gang  den  kom  til  at  paatage  sig  Kendermine 
—  saa  forstod  man  godt,  at  Folk  kunde  tro  baade  det 
Ene  og  det  x\ndet  om  ham.  En  Mand,  der  i  den 
Grad  satte  sig  ud  over,  hvad  han  skyldte  Samfundet, 
at  han  i  Aaret  1830  kunde  vise  sig  i  en  Selskabssal 
med  Frakke  og  Sapørskæg  og  uden  Halstørklæde,  han 
kunde  ogsaa  nok  være  Mand  for  at  skræjnme  Livet  af 
sin  Svigerfader  og  bringe  sin  Kone  til  at  springe  i 
Vandet ! 

Nej,  saa  var  Hr.  Mil  ding  en  ganske  anden  Mand! 
Han  var  blond  og  blid,  trind  og  glat,  havde  store  blide 
Øjne,  der  hverken  sagde  det  Ene  eller  det  Andet,  gik 
altid  med  hvidt  Halstørklæde,  vidste  altid  at  finde  et 
venskabeligt  Ord  til  Enhver,  iagttog  strængt  alle  Høfiig- 
hedsformer,  blandede  sig  aldrig  i  Andres  Uenighed,  og 
undgik  selv  enhver  Anledning  til  Strid;  han  havde  den 
sjældne  Gave  at  kunne  høre  paa  Alt  og  paa  Alle  med 
en  saa  upartisk  Velvilje,  at  Enhver  var  overbevist  om 
at  have  ham  paa  sin  Side,  gemte  altid  sin  Mening  til 
Sidst  og  lod  den  kun  skimte  frem  i  den  mest  nevtrale 
Form  og  Farve,  modsagde  aldrig  de  Ivrige,  men  mødte 
selv  de  største  Urimeligheder  med  et  Smil,  der  tydede 
paa,    at   han   saa  den   fornuftige  Kærne  i  det  Sagte  og 

oversaa  Yderligheden  som  en  spøgefuld  Skal.  Det  var 
næsten  umuligt  at  bringe  hans  Xavn  i  Forbindelse  med 
noget  Ubehageligt,  ti  han  havde  en  saadan  Færdighed 
i  at  »gaa  af  Vejen«  for  Ubehageligheder,  at  man  aldrig 
saa  ham,  hvor  der  var  Fare  at  afværge,  Nød  at  lindre, 
^løje  at  dele  eller  Strid  at  udkæmpe.  Naar  Faren  var 
forbi.  Nøden  overstaaet,  Arbejdet  udført  eller  Striden 
afgjort,  saa  var  den  rare  ]\Iilding  altid  den  Første  til 
at  lykønske,  trøste,  rose  og  mægle,  og  saa  paaskønnede 
Alle  hans  Deltagelse  og  sagde:  .Havde  vi  blot  haft 
ham,  da  det  galdt!« 

Uagtet  man  strængt  taget  ikke  kunde  føre  et 
eneste  Bevis  for  nogen  af  Delene,  var  Alle  enige  om, 
at  han  baade  havde  et  udmærket  Hoved  og  et  inderlig 
godt  Hjærte.  Overalt  var  han  vel  set,  velkommen  og 
vel  omtalt. 

Han  siger  ikke  meget,  men  naar  han  en  Gang 
udtaler  sig,  træffer  han  altid  Hovedet  paa  Sømtnet« 
—  forsikrede  hans  Beundrere  i  Forretningslivet. 

Han  gaar  saa  stille  med  det,  men  der  er  Ingen, 
som  véd,  hvor  meget  Godt  han  udretter!-.  —  det 
vidste  Alle. 

Naar  Strøm  i  Overmaal  ofrede  sin  Tid  og  sine 
Kræfter  til  ulønnet  Arbejde  for  Andre,  mens  Mi  Id  in  g 
samvittighedsfuldt  vogtede  sig  for  ethvert  brødløst  Hverv- 
og  anvendte  den  derved  vundne  Tid  til  at  føre  et  be- 
hageligt Selskabsliv,    hvorpaa   hans  Kompagnon  maatte 

give  Afkald,  saa  rystede  man  paa  Hovedet  over,  at 
»denne  Strøm  skulde  trænge  sig  frem  overalt  .  Kunde 
man  bare  faa  Milding  til  at  overvinde  sin  Beskeden- 
hed, var  der  intet  Sporgsmaal  om,  at  han  vilde  gøre 
Alt  meget  bedre.  At  Strøm  trængte  sig  frem,  hvor 
der  var  1  ale  om  at  nyde  Livets  Behageligheder,  kunde 
man  rigtig  nok  ikke  sige,  men  det,  at  han  »trak  sig 
tilbage  fra  alle  Bekendtskaber  og  aldrig  gengældte  den 
Opmærksomhed,  man  viste  ham  ,  vidnede  jo  kun  om 
hans  Uomgængelighed. 

I  Selskabslivet  maatte  Strøm  altid  bære  den  Fra- 
værendes Uret.  Selv  naar  man  var  nødsaget  til  at 
anerkende  hans  Fortjenester,  var  det  den  altid  nær- 
værende Milding,  til  hvem  man  adresserede  baade 
Anerkendelsen  og  den  velvillige  Stemning;  paa  den 
fraværende  Strøm  blev  man  kun  mere  stødt,  fordi  han 
ikke  en  Gang  skønnede  saa  meget  paa  Folks  Op- 
mærksomhed, at  han  personlig  vilde  modtage  deres  Ros. 

Da  Mildings  Mening  aldrig  stred  mod  Folks 
Mening,  maatte  jo  Folk  være  overbeviste  om,  at  hans 
Mening  var  den  rigtige;  Strøm  havde  derimod  ved 
saa  mange  Lejligheder  vist,  at  han  ikke  brød  sig  om 
Folks  MeninG:",  men  fulg-te  sin  ecren;  Folk  havde  derfor 
ingen  Grund  til  at  tro  paa  ham,  og  det  kom  derfor 
snart  saa  vidt,  at  naar  Folk  hørte  tale  om  en  ny 
sindrig  Opfindelse,  en  kløgtig  Plan  eller  en  storstilet 
Spekulation    af    Strøm,     sagde    de    straks:       »Det    er 

udmærket,  men  det  er  naturligvis  ^Milding,  der  staar 
bagved,  og  Strøm,  dersom  sædvanlig  skal  have  Æren«. 

Alle  Firmaets  gode  Gerninger  kendte  man  lige  saa 
nøje  Oprindelsen  til.  Milding  havde  stadig  Lejlighed 
til  at  vise  sig  som  den  behagelige  Mand,  og  viste  sig 
kun  som  saadan.  Strøm  var  stadig  fraværende,  hvor 
det  kom  an  paa  at  gøre  sig  behagelig,  men  maatte 
altid  tage  Stødet  af,  hvor  det  galdt  Ubehageligheder. 
Folk  kunde  derfor  ikke  tage  Fejl  af  de  To. 

Da  Strøm  en  Gang  med  store  Ofre  af  Tid  og 
Slid  havde  fremkaldt  og  gennemført  et  stort  Velgøren- 
heds-Foretagende, vidste  jo  Enhver  nok,  at  han  var 
Forretningsføreren,  men  hvem  det  Hele  var  udgaaet 
fra,  behøvede  man  ikke  at  spørge  om! 

Folk  gjorde  i  den  Anledning  Gilde  for  begge 
Kompagnoner.  Strøm  sørgede  for  at  være  bortrejst 
den  Dag  —  han  kunde  nemlig  ikke  godt  taale  Be- 
spisningslyrik,  især  naar  han  selv  skulde  være  Genstand 
for  den.  Milding  mødte  derimod  pligtskyldigst,  takkede 
overordenlig  smukt  paa  sin  Vens  og  Kompagnons 
Vegne,  og  bevidnede,  at  den  hele  Fortjeneste  kun 
tilkom  ham.  Det,  fandt  naturlig\'is  Folk,  var  over- 
maade  beskedent  og  elskværdigt  sagt  af  Milding, 
men  de  vidste  alligevel  nok,  hvad  de  vidste,  og  da 
Gildet  var  forbi  og  man  gik  hjem,  kunde  det  hele 
Selskab  ikke  nok  som  udtale  sin  Erkendelse  af,  hvad 
han  dog  var  for  et  herligt  Menneske! 

Det  var  slet  ikke  for  meget,  ti  han  havde  anvendt 
fire,  fem  Timer  ved  Bordet  paa  at  gøre  sig  vel  lidt  af 
Folk.  At  han  for  Resten  ikke  havde  lagt  to  Straa 
over  Kors  til  Fremme  for  det  Foretagende,  som  havde 
fremkaldt  Gildet  og  kostet  Strøm  flere  Maaneders  An- 
strængelse,  var  en  Sag,  som  ikke  kom  Folk  ved,  og 
at  Strøms  Navn  snarere  tabte  end  vandt  ved  denne 
Lejlighed,  var  heller  ikke  mere,  end  han  kunde  vente. 
Hans  Udeblivelse  var  jo  en  Fornærmelse  mod  Folk,  og 
til  Gengæld  blev  man  enig  om  at  opfatte  hele  hans 
Iver  for  det  smukke  Foretagende,  som  en  F  or  fænge - 
liehedssa«-.  Der  var  ng-tiQ-  nok  en  Uindviet,  som 
ikke  kunde  forstaa,  hvorfor  den  forfængelige  Mand 
skulde  have  nægtet  sig  Duften  af  Skaaltalernes  Virak, 
men  han  blev  straks  bragt  til  Tavshed:  Strøm  var 
kun  bleven  borte,  fordi  han  havde  udregnet,  at  M  i  1  d  i  n  g , 
naar  han  var  borte,  vilde  give  ham  den  hele  Ære,  som 
han  helst  vilde  have  alene. 

Det  burde  han  have  sagt  sig  selv  forud! 


]Qg  skal  nu  i  Korthed  give  en  sandfærdig  Skitse 
af  Strøms  Levnetsløb  til  Sammenligning  med  Folks 
Opfattelse  deraf. 

Strøm  var  født  af  Forældre,  der  tilsyneladende 
var  velhavende,  men  i  Virkeligheden  levede  over  Ævne. 
Faderen    mistede   Livet   ved    et  Ulykkestilfælde,    og   da 

han  Intet  efterlod  sig,  tog  Familien  sig  af  de  tre  ældste 
Born,  to  Sønner  og  en  Datter.  Den  lille  ]\Iorten  lod 
man  Moderen  beholde,  og  hun  forkælede  ham  saa 
grundigt,  at  han,  da  ogsaa  hun  i  hans  syvende  Aar 
faldt  fra,  var  saa  ustyrlig  og  forvænt,  som  et  Barn 
med  stærke  Lidenskaber  og  usædvanlige  Aandsævner 
nogenlunde  kan  være  i  den  Alder. 

Han  blev  nu  taget  i  Huset  hos  en  Tante,  der  selv 
havde  et  Par  overordenlig  forkælede,  men  meget  ind- 
skrænkede Børn.  Den  lille  Plejesøn,  som  hidtil  havde 
siddet  paa  Beundringsstol  og  stadig  haft  Lov  til  at 
sige,  gøre  og  lade,  hvad  han  vilde,  blev  af  den  vel- 
gørende Kone  behandlet  som  en  Paria,  der  ingen 
Rettigheder  havde  og  følgelig  var  forpligtet,  ikke  alene 
til  at  taale  Alt  af  Husets  Børn,  men  endogsaa  til  at 
vise  den  yderste  Taknemmelighed  for  den  Skammekrogs- 
plads,  man  undte  ham.  Det  gik  naturlig\is  ikke  godt. 
Efter  en  Maaneds  Forløb  hændte  det  en  Gang,  at  lille 
^Morten  havde  lavet  sig  en  Pisk,  som  lille  Adolf  fik 
Lyst  til,  og  da  han  trods  Tantes  Opfordringer  til  at 
være  en  god  og  artig  Dreng,  ikke  fandt  sig  beføjet  til 
at  give  Slip  paa  sit  Legetøj,  følte  Adolf  sig  berettiget 
til  at  gøre  den  Stærkeres  Ret  gældende  og  tage 
Pisken  fra  ham.  ^lorten  holdt  ig-en  saa  læna-e  han 
kunde,  og  da  det  endelig  lykkedes  den  lille  Erobrer 
at  tilrive  sig  Byttet,  fik  han  for  stærk  Fart  bag- 
længs,    styrtede    om   og   forslog    sig   saa    slemt   paa    en 

Kakkelovnsskærm,  som  han  væltede,  at  der  var  Fare 
for  hans  ene  øje. 

Tante  kunde  naturligvis  efter  denne  Forbrydelse 
ikke  længere  beholde  den  lille  Gøgeunge,  der  til  Tak 
for  udvist  Barmhjærtighed  stod  hendes  egne  Børn  efter 
Livet.  Familien  blev  nu  enig  om,  at  Mortens  Van- 
artighed maatte  tages  alvorlig  under  Behandling,  og  en 
Onkel,  der  var  Præst  paa  Landet,  paatog  sig  derfor  at 
lære  det  forhærdede  Barn  Ydmyghed,  Lydighed,  Nøj- 
somhed, Sagtmodighed  og  alle  andre  manglende  Kristen- 
dyder. Han  tog  ham  strængt,  koldt  og  pietistisk,  og 
for  at  han  ikke  skulde  smitte  Husets  egne  Smaa  med 
sit  forargelige  Eksempel,  blev  han  foreløbig  afspærret 
fra  al  Omgang,  for  at  Ensomheden  kunde  øve  sin  for- 
mildende og  opvækkende  Indflydelse  paa  den  lille  For- 
bryder. Heraf  fulgte,  at  Drengen  blev  sky,  indesluttet 
i  sig  selv,  bitter  og  trodsig,  og  jo  mere  han  blev  for- 
hærdet, jo  haardere  blev  han  behandlet. 

Da  den  gode  Pastor  i  alle  sine  Straffetaler  henviste 
til  Bibelen,  fik  Drengen  en  overvældende  Lyst  til  at 
gøre  personligt  Bekendtskab  med  den  frygtelige  Bog, 
hvori  Vorherre  skulde  have  skrevet  saa  mange  haarde 
Ord  til  den  lille  Morten.  Bede  Præsten  om  at  laane 
den  var  han  for  sky  til,  derfor  listede  han  sig  til  at 
tage  et  gammelt,  forrevet  og  ufuldstændigt  Eksemplar, 
der  laa  henslængt  mellem  andet  Makulatur  paa  den 
underste  Hylde   af  Sognearkivets  Reol,    op    i   sin  Celle. 

24 

Her  studerede  han  Teksten  ved  Luen  fra  den  aabnede 
Kakkelovnsdør  —  Lys  betrode  man  ham  naturlig\ns 
ikke.  En  Aften,  mens  han  var  ivrig  i  Færd  med  sit 
Studium,  kom  Præsten  pludselig  ind  til  ham,  og  for- 
skræmt, som  Drengen  var,  kastede  han  i  sin  Angst 
Bogen  ind  i  Kakkelovnen  og  lukkede  for  den.  Præsten 
trak  ham  ned  paa  sit  Studerkammer  for  der  at  lade 
ham  udføre  et  lille  Strafarbejde  til  Bod  for  en  For- 
sømmelse, han  havde  gjort  sig  skyldig  i.  Da  den  var 
udsonet  og  Morten  vendte  tilbage  til  sin  lille  Arrest, 
slog  Røg  og  Flammer  ham  i  Møde,  idet  han  aabnede 
Døren.  Den  blussende  Papirmasse  havde  ophedet  Røret 
paa  den  lille  Kakkelovn  saa  stærkt,  at  det  var  gaaet 
Ild  i  nogle  Klæder,  som  hang  i  Nærheden,  herfra  havde 
Ilden  udbredt  sig  videre,  og  var  der  ikke  paa  Drengens 
Raab  i  Hast  kommet  Hjælp,  vilde  den  let  gennem 
Bræddeloftet  have  naaet  Straataget,  og  saa  havde  jo 
hele  Præstegaarden  gaaet  op  i  Flammer. 

Morten  blev  nu  taget  i  Forhør,  og  tilstod  Alt 
uden  Forbehold.  Imod  al  Forventning  fik  han  denne 
Gang  hverken  Skænd  eller  Slag.  Præsten  tav,  rystede 
paa  Hovedet  og  slog  Hænderne  sammen.  Næste  Dag 
blev  Drengen  kørt  til  Byen  og  et  Familieraad  afholdt. 
Den  velærværdige  Opdrager,  der  længe  havde  været 
træt  af  sit  slet  lønnede  Hverv,  kunde  nu  med  frelst 
Samvittighed  erklære  sig  magtesløs  over  for  en  saa 
udviklet  Fordærv^else.      Lønnen    for   al   den   Kærlighed 

og  Frugten  af  al  den  Tugt  og  Herrens  Formaning,  han 
havde  spildt  paa  det  vanartige  Barn,  var  nu  bleven 
den,  at  Morten  havde  stjaalet  hans  Bøger  og  stukket 
Ild  paa  hans  Hus.  Dog,  det  kunde  maaske  endda 
^bæres  i  kristelig  Langmodighed,  skønt  det  er  haardt 
for  en  Fader  ikke  et  Øjeblik  at  kunne  være  sikker  for 
at  vaagne  om  Natten  og  se  sine  uskyldige  Smaa  om- 
spændt af  et  P'lammehav  —  men  at  Morten  havde 
kastet  Bibelen  i  Kakkelovnen,  det  var  —  om  Præsten 
saa  maatte  sige  med  Pavlus  —  Synd  mod  den  Hellig- 
aand,  som  han  i  alt  Fald  ikke  havde  Magt  til  at 
forlade  1 

Hvem  af  Familiens  Medlemmer  vilde  vel  efter  slige 
Oplysninger  have  mere  med  et  saa  gudsforgaaent  Barn 
at  gøre?  —  Havde  man  den  Gang  haft  en  af  de  Red- 
ningsanstalter,  for  hvis  Lærlinge  den  moderne  Vel- 
gørenhed aabner  sine  Porte,  imod  at  paatrykke  dem 
Stemplet  >^moralsk  fordærvede  Børn«,  er  der  intet 
Spørgsmaal  om,  at  Morten  var  bleven  sendt  derhen 
—  men  saa  vidt  var  man  endnu  ikke  kommen  den  Gang. 

Altsaa:  Han  kom  paa  Opforstringshuset.  Folk 
kunde  jo  rigtig  nok  ikke  sige  Andet,  end  at  det  var 
en  skrækkelig  Sorg  for  Familien,  at  lade  et  Barn  af 
deres  Allernærmeste  trække  i  »den  rode  Troje'<,  som 
den  Gang  var  Uniformen  paa  Stiftelsen  —  men  Herre- 
gud! Et  Barn,  der  havde  lønnet  sin  første  Velgørerinde 
med   at   slaa  Øjnene   ud   paa   hendes   egne  Born, 

og  som  siden  havde  gjort  sig  skyldig  i  Tyveri 
og  Brandstiftelse,  ja  endogsaa  havde  kastet 
Guds  Ord  i  Kakkelov^nen,  maatte  man  jo  overlade 
til  sin  Skæbne! 

Det  var  maaske  Morten  Strøms  Lykke,  at  han 
kom  paa  Opfostringshuset.  Her  samlede  han  sig  sammen, 
ikke  til  daadløs  Harme  og  Mismod,  men  til  rastløs  Iver 
for  at  lære  og  arbejde.  Min  Fader,  der  den  Gang  var 
hans  Lærer,  fik  som  saadan  en  heldig  Indflydelse  paa 
ham  og  gjorde  Alt,  hvad  der  kunde  gøres,  for  at  for- 
milde hans  haarde  Sind,  men  skønt  det  ved  alle  Lejlig- 
heder viste  sig,  at  Drengen  lige  saa  vel  udmærkede  sig 
ved  et  godt  Hjærte,  som  ved  et  skarpt,  klart  Hoved, 
lykkedes  det  aldrig  at  tilvejebringe  noget  tillidsfuldt, 
aabent  Forhold  mellem  ham  og  hans  Omgivelser.  Han 
var  tjenstvillig  endogsaa  opofrende  overfor  sine  Kamme- 
rater, men  udtalte  sig  næsten  aldrig  fortrolig  til  dem 
og  undgik  saa  vidt  mulig  at  modtage  Tjenester  af  dem. 
Længe  før  han  var  halvvoksen,  kunde  man,  efter  hvad 
min  Fader  fortalte,  se  paa  ham,  at  der  ikke  alene  var 
modnet  en  Mands  Ævner  og  Tanker,  men  tillige  en 
Mands  hele  Viljekraft  i  hans  Sjæl. 

Da  Eleverne  ved  Udskrivnings-Eksamen  efter  eget 
Valg  skulde  skrive  et  Tankesprog  paa  deres  Prøveskrivt, 
skrev  han  paa  sin: 

Den,  der  mod  sin  Overbevisning  lægger  to 
Straa  over  Kors  for  at  vinde  Verdens  Agtelse, 

sætter  ved  dem  et  Gravminde  over  sin  Agt- 
værdighed. 

En  af  Anstaltens  Patroner,  der  var  bleven  op- 
.mærksom  paa  hans  smukke  Haandskrift  og  end  mere 
blev  slagen  ved  det  kække  Fyndsprog,  spurgte  ham, 
hvor  han  havde  læst  den  Sentens. 

»Den  har  jeg  ikke  læst,  men  blot  skrevet«  — 
svarede  Drengen. 

Manden  blev  overrasket,  forlangte  hans  Stilebog, 
og  da  han  saa,  at  den  stod  i  god  Samklang  med 
Prøveskriften,  lod  han  Dagen  efter  Drengen  kalde  til 
sig  og  spurgte,  om  han  havde  Lyst  til  at  studere. 

»Ja,  Mekanik  ^<   —  svarte  han  kort  og  godt. 

Det  bestemte  Svar  behagede  Manden  —  hvad  han 
hed,  og  hvad  han  var,  har  jeg  glemt;  men  det  véd 
jeg:  han  skaffede  Morten  Strøm  en  Plads  som  Lær- 
ling i  et  mekanisk  Værksted.  Her  arbejdede  han  sig 
frem,  saa  langt  .som  Etablissementets  Virksomhed  tillod, 
rejste  saa  til  Amerika  og  kom  efter  tre,  fire  Aars 
Forløb  tilbage  som  en  af  de   duligste  Mænd  i  sit  Fag. 

Strøm  fik  straks  efter  sin  Tilbagekomst  det  Hverv 
at  sætte  Firmaet  Fromberg  &  Mildings  Fabriker  i 
tidssvarende  Stand,  og  skønt  man  mistivlede  om  Mulig- 
heden deraf,  ja  omtrent  var  belavet  paa  aldeles  at  ned- 
lægge dem,  lykkedes  hans  Bestræbelser  saa  godt,  at 
Etablissementet  i  Løbet  af  de  første  Aar  kunde  afbetale 
sin  Underbalance  og  give  rigeligt  Udbytte. 

Nu  skulde  man  have  troet,  at  Folk  maatte  have 
faaet  Øjnene  op  for  hans  Fortjenester,  men  det  var 
langt  fra. 

Det  var  Husets  Kreditorer,  der  den  Gang,  da 
Ejerne  begyndte  at  tale  til  dem  om  yderligere  Laan 
eller  » Akkord '<,  som  Betingelse  for  de  fornødne  Tilskud 
havde  nødsaget  Dhrr.  Fromberg  &  Milding  til  at 
lade  en  Mand,  der  kendte  Fabrikationens  Fremskridt  i 
Udlandet,  aldeles  omordne  Etablissementets  Maskin- 
væsen  og  Forretningsgang,  og  Strøm  blev  som  Følge 
deraf  modtaget  med  den  størst  mulige  Høflighed  og 
den  inderligste  Uvilje  af  de  to  gamle  Fabrikejere. 
Milding,  der  selv  havde  troet  at  være  Mekaniker, 
gjorde  imidlertid  i  Kraft  af  sin  mangeaarige  Erfaring, 
Regning  paa  at  beholde  Overtaget,  saaledes  at  Strøm 
lod  sig  nøje  med  at  give  Raad  og  gøre  Forslag,  mens 
det  blev  Chefernes  Sag  at  bestemme,  hvor  vidt  og 
hvorledes  Forslagene  skulde  følges,  og  da  Strøm  til 
en  Begyndelse  bestilte  to  nye  engelske  Maskiner,  af- 
bestilte Milding  foreløbig  den  ene,  i  Betragtning  af 
at  den  Maskine,  som  den  anden  skulde  afløse,  var  saa 
godt  som  ny  og  arbejdede  upaaklagelig.  Da  den  nye 
engelske  Maskine  kom,  kunde  den  naturligvis  ikke 
arbejde  sammen  med  den  ældre,  Milding  trak  paa 
Skuldrene,  sukkede  over  de  spildte  Penge  og  gjorde 
sit  Bedste  for  at  undergrave  Strøms  Anseelse  hos  de 
Mænd,    der  havde   skaffet   ham  Pladsen,    men  heldigvis 

var  en  af  disse  saa  oprigtig,  at  han  gjorde  Strøm 
Bebrejdelser.  Denne,  der  vilde  have  en  ren  Fod  at 
staa  paa,  fik  i  Hast  sammenkaldt  et  Møde,  motiverede 
sit  Forslag,  viste,  hvorledes  det  var  modarbejdet,  og 
hvorledes  han  var  uskyldig  i  det  uheldige  Resultat, 
som  Mildings  Indblanding  havde  fremkaldt.  Milding 
skulde  nu  retfærdiggøre  sig,  men  slap  saa  slet  derfra, 
at  han  kun  godtgjorde  sin  fuldstændige  Mangel  paa 
Indsigt  i  Sagen.  Han  blev  syg  —  eller  lod,  som  om 
han  blev  det  —  og  blev  fort  bort  som  »en  gammel 
Mand,  der  havde  gjort  sit  Bedste  og  var  falden  med 
Ære.  Det  var  sidste  Gang,  han  satte  sin  Fod  i 
Fabriken ! « 

Scenen  var  meget  rørende  og  gjorde  sin  Virkning. 
Vel  fik  Strøm  fra  det  Øjeblik  frie  Hænder,  og  vel 
viste  det  sig  efter  Haanden,  at  alle  hans  Foranstalt- 
ninger var  sindrige  og  nyttige,  men  Folk  har  nu  en 
Gang  for  alle  Fritagelse  for  at  forstaa  sig  paa  Maskin- 
væsenet.  Derimod  forstaar  Folk  uden  Undersøgelse 
det  Oprørende  i,  at  en  hæderlig  Olding  skal  jages  ud 
af  sin  Virksomhed  og  gøres  umyndig  i  sit  eget  Hus. 

Hvor  vidt  Strøm  virkelig  var  en  saa  stor  Mekaniker, 
som  han  vilde  gælde  for,  det  skulde  baade  Den  og  Den 
lade  være  usagt,  men  .  derom  var  Folk  aldeles  enige, 
at  han  havde  opfort  sig  meget  stygt  mod  den  gamle 
Mand,  og  at  det  omtalte  Møde  vilde  blive  en  Pind  til 
Mildings  Ligkiste. 

Før  Strøm  overtog  Fabrikens  Styrelse,  var  de 
200  Arbejdere,  som  den  hidtil  havde  sultfødt,  belavede 
paa  at  miste  hele  deres  Fortjeneste  og  blive  nødte  til 
at  søge  Erhverv  andet  Steds.  Han  sammenkaldte  dem 
straks  og  lod  dem  vide,  at  naar  de  nye  Maskiner  kom 
i  Gang,  vilde  der  kun  behøves  det  halve  Antal  Ar- 
bejdere, men  at  disse  da  vilde  faa  en  betydelig  For- 
højelse i  deres  Dagløn.  Alt  gik,  som  han  havde  for- 
udsagt, og  snart  kom  den  Tid,  da  Reduktionen  skulde 
foregaa.  Fabrikejerne  afæskede  nu  Strøm  en  Er- 
klæring om,  hvem  han  af  Hensyn  til  Fabrikens  Tarv 
særlig  ønskede  at  beholde,  og  han  gav  dem  derfor  en 
Optegnelse  paa  tyve  af  de  dygtigste  Arbejdere,  der 
omtrent  vilde  være  ham  uundværlige;  Resten  overlod 
han  Fabrikejerne  at  udvælge  efter  deres  nøjere  Bekendt- 
skab til  Vedkommendes  Opførsel  og  private  Forhold. 

Nu  blev  der  en  Løben  og  Tryglen  om  at  komme 
blandt  de  Udvalgte. 

Naar  Nogen  henvendte  sig  til  Fromberg,  svarede 
han  mildt:  I  véd,  at  jeg  har  delt  mit  Brød  med  Jer 
til  det  Sidste.  Stod  det  til  mig,  skulde  ikke  en  Eneste 
gaa  herfra.  Men  her  er  det  Strøm,  der  maa  raade; 
jeg  kan  kun  anbefale,  og  det  skal  jeg  gøre<'. 

Kom  de  til  Milding,  svarede  han:  >Det  nytter 
ikke,  at  I  henvender  Jer  til  mig,  gamle  syge  Mand, 
jeg  er  jo  selv  bleven  jaget  bort,  fordi  jeg  holdt  paa 
mine   Arbejdere.      Jeg    skal   gerne    gøre    det   Lidt,    jeg 

endnu  formaar,  men  det  er  Strøms  Indstilling,  der  gør 
Udslaget'.. 

Saa  gik  de  altsaa  til  Strøm,  og  hos  ham  fik  de 
kun  den  Besked:  Jeg  har  indstillet  dem,  som  jeg  tror, 
at  Fabriken  bør  holde  paa;  hvor  mange  og  hvem,  det 
bliver  en  Sag  mellem  Ejerne  og  mig«.  Naar  saa  Nogen 
besvor  ham  at  tage  Hensyn  til  hans  syge  Hustru, 
mange  Børn  o.  s.  v.,  svarede  han,  at  han  ikke  havde 
været  berettiget  til  i  sin  Indstilling  at  tage  Hensyn  til 
noget  som  helst  Andet  end  Fabrikens  Interesse.  Det 
var  jo  nok  til  at  stemple  ham. 

Enhver  af  de  to  Hundrede  Arbejdere  var  nu  vis 
paa  at  have  begge  Ejernes  Stemmer  for  sig;  fik  han 
Lov  til  at  blive,  var  det  altsaa  deres  Skyld,  fik  han 
Afsked,  var  det  Strøms.  Da  Afgørelsens  Dag  kom, 
gjorde  Strøm,  hvad  der  stod  i  hans  Magt,  for  at 
hævde  alle  Humanitetshensyn  ved  Valget,  men  da  var 
Dhrr.  Fromberg-&  Milding  aldeles  enige  omi,  at 
Fabrikens  Tarv  maatte  være  det  udelukkende  Hensyn, 
og  at  følgelig  den  kraftigste  Alder  og  det  mindste 
> Paahæng«  maatte  gøre  Udslaget.  Det  blev  derfor 
især  de  ældre  Mænd  med  store  Familier,  der  maatte 
vige  Pladsen,  og  det  Ramaskrig,  der  i  den  Anledning 
blev  rejst  mod  Strøm,  lader  sig  ikke  beskrive.  Uagtet 
det  var  ham,  der  ved  enhver  Lejlighed  havde  talt  Ar- 
bejdernes Sag,  uagtet  det  var  ham,  der  havde  vovet 
sin  Stilling   for   at   skaffe   dem   bedre  Kaar,   uagtet  det 

var  ham,  der  ved  at  frelse  Fabriken,  havde  sikret  den 
ene  Halvdel  af  de  brødløse  Arbejdere  en  livsvarig 
Eksistens  og  skaffet  den  anden  Udkomme  i  omtrent 
halvandet  Aar  —  sagde  Folk  nu,  at  det  var  ham, 
der  havde  bragt  hundrede  ulykkelige  Familier 
til  Tiggerstaven,  og  at  det  ene  og  alene  var 
hans  Umenneskelighed,  der  havde  tvunget 
Ejerne  til  at  afskedige  netop  de  Arbejdere, 
som  havde  opslidt  sig  i  Fabrikens  Tjeneste. 

]\Ian  maa  endelig  ikke  tro,  at  han  hos  den  ud- 
valgte Halvdel  høstede  en  Tak,  som  svarede  til  de 
Forbandelser,  der  regnede  ned  over  ham  fra  de  For- 
skudte! Saadan  er  Folk  ikke.  De  Lykkelige  folte 
sig  frem  for  Alle  forpligtede  til  at  istemme  Hylet,  det 
var  det  Mindste,  de  kunde  gøre,  for  at  vise  de  Ulykke- 
lige en  billig  Deltagelse.  At  de  selv  kunde  takke  hans 
Virksomhed  for  en  sorgfri  Fremtid,  det  var  de  alt  for 
gode  Sjæle  til  at  mindes  paa  samme  Tid,  som  han 
ikke  havde  kunnet  gøre  det  Samme  for  alle  deres 
Kammerater. 

Den  gamle  ^lilding  døde  kort  efter  den  nye  Om- 
ordning. Lægen  antog,  at  Nydelsen  af  nogle  for  store 
Portioner  Snittebønner  havde  været  den  nærmeste  An- 
ledning til  hans  Bortgang,  men  Folk  kunde  ikke  et 
øjeblik  tvivle  paa,  at  det  var  Sorgen  over  de  mange 
Familiers  Ulykke,  der  havde  lagt  ham  i  Graven. 
Skønt    det    var    ham,     hvis    Uduelighed    havde    bragt 

Fabriken  til  Randen  af  den  Undergang,  hvorfra  Strøm 
havde  frelst  den,  og  skønt  han  i  Stilhed  havde  mod- 
virket Alt,  hvad  Strøm  havde  gjort  til  Arbejdernes 
Bedste,  var  det  nu  en  afgjort  Sag,  at  han  havde  været 
deres  gode  Engel  og  Strøm  deres  onde.  Paa  Be- 
gravelsesdagen blev  der  fra  hele  Sognet  gjort  en  stor- 
artet Demonstration  til  hans  Ære,  og  Præsten  holdt 
ved  hans  Grav  en  saa  glødende  Lovtale  over  hans 
Kærlighed  til  sine  fattige  Brødre,  i  Modsætning  til 
»den  Ubarmhjærtighed,  hvoraf  der  findes .  saa  megen, 
ak,  saa  saare  megen  c,  i  vor  syndige  Ver-den,  at  den 
fanatiserede  Arbejderflok  fik  den  største  Lyst  til  at 
gøre  Strøm  til  et  Sonoffer  paa  den  Hedenfarnes 
Hvilested. 

Folk  har  maaske  aldrig  været  mere  enige  om  at 
tale  ilde  om  et  Menneske,  end  man  den  Gang  var, 
naar  Strøm  kom  paa  Tale,  og  hvad  der  gjorde  Uviljen 
mod  ham  saa  meget  stærkere  var,  at  den  blev  nød- 
saget til  at  snige  sig  om  bag  hans  Ryg,  fordi  der  ikke 
fandtes  noget  Bevis,  som  berettigede  til  et  aabent  An- 
greb paa  hans  Karakter  og  Handlemaade.  Bagtalelsen 
bliver  altid  dobbelt  opfindsom,  naar  den  ikke  kan  finde 
Kendsgerninger  at  paaberaabe  sig.  Saa  tager  den  sin 
Tilflugt  til  Hentydninger  og  »halvkvædede  Viser«,  og 
hvad  der  kan  gemmes  bag  dem,  er  værre  end  alle 
Forbrydelser. 

Der  var  dog  et  Menneske,  som  aldrig  sagde  noget 
Ondt  om  Strøm,  og  det  var  hans  Principal  From- 
berg —  han  talte  nemlig  aldrig  uvenlig  om  Nogen 
eller  til  Nogen,  og  blev  derfor  til  Gengæld  løftet  til 
Skyerne  af  Alle,  der  talte  om  ham,  som  et  Mønster 
paa  en  Hædersmand. 

At  han  virkelig  var  det,  kunde  man  næsten  ikke 
tvivle  paa.  Det  var  omtrent  umuligt  at  finde  en  mere 
indtagende  gammel  Mand:  høj  og  anselig  Figur, 
regelret  Ansigt,  langt  snehvidt  Haar,  velvilligt  Smil, 
forekommende  Væsen  og  en  gammeldags,  from,  religiøs 
Stil  i  Talen,  der  stemte  saa  godt  overens  med  hele 
hans  ærværdige  Ydre! 

Naar  Andre  angreb  Strøm,  tog  den  gamle 
Fromberg  altid  hans  Parti,  og  forsikrede,  at  han  for 
sit  Vedkommende  var  overbevist  om,  at  man  bedømte 
den  unge  Mand  alt  for  strængt.  »Strøm  havde  mange 
gode  Sider,  og  hans  værste  Fejl  var,  at  han  brød  sig 
for  lidt  om  Folks  Dom  .  En  skarp  Iagttager  vilde 
maaske  have  bemærket,  at  den  Gamle  aldrig  i  sit  For- 
svar gik  længere  end  til  disse  almindelige  Talemaader, 
der  kun  udæskede  til  yderligere  Begrundelse  af  de 
strænge  Domme,  endskønt  han  meget  ofte  med  en  lille 
Oplysning  kunde  have  bevist,  at  man  gjorde  Strøm 
Uret  —  men  Folk  er  ikke  skarpe  Iagttagere!  De 
lagde  ikke  en  Gang  Mærke  til,  at  hver  Gang  From- 
berg   talte    Strøms    Sag,    tiltog    Uviljen    mod    denne 

omtrent   lige   saa   meget  som  Velviljen  for  den  fromme 
Gubbe. 

Strøm  havde  imidlertid  bragt  det  hele  Etablisse- 
ment i  den  ønskeligste  Stand;  nu  maatte  Værket  kunne 
gaa  uden  ham,  og  en  ung  Mand,  som  han  selv  havde 
oplært,  lod  endogsaa  jævnlig  Vedkommende  forstaa,  at 
det  kunde  gaa  meget  bedre.  Han  forstod  saa  snildt 
at  dyrke  den  almindelige  Uvilje  mod  ham,  at  Frugten 
snart  modnedes.  Med  Arbejdernes  bedre  Kaar  var  der 
fulgt  større  Fordringer,  med  Fabrikejernes  forøgede 
Indtægter  havde  der  udviklet  sig  Krav  paa  endnu  mere 
Udbytte,  selu  om  det  skulde  vindes  \'ed  Nedsættelse  af 
Arbejdslønnen  eller  Forlængelse  af  Arbeidstiden,  og 
den  haabefulde  unge  Næstkommanderende  bestyrkede 
efter  bedste  Ævne  begge  Parter  i  deres  Fordringer. 
Strøm  stod  derimod  urokkelig  fast  baade  mod  den 
ene  og  den  anden  Urimelighed,  men  snart  mærkede 
han,  at  hans  Stilling  var  aldeles  uholdbar:  han  havde 
hverken  Støtte  eller  Paaskønnelse  paa  nogen  af  Siderne, 
og  da  han  en  Dag  erklærede  sig  ude  af  Stand  til  at 
opfylde  de  Krav,  der  stilledes  til  ham,  og  villig  til  at 
vige  Pladsen  for  Enhver,  der  formaaede  det,  greb  begge 
Principalerne  —  Hr.  M  i  1  d  i  n  g  junior  var  traadt  i  Faderens 
Sted  —  hans  Tilbud  med  Glæde,  og  en  Time  derefter 
forkyndte  rungende  Hurraraab  fra  alle  tre  Etager  i 
Fabriken,  at  Efterretningen  om  hans  Fratrædelse  var 
naaet  til  Arbeiderne. 

Den  brave  Fromberg  vilde  imidlertid  ikke  have, 
at  Folk  skulde  beskjdde  ham  for  Uskønsomhed,  og 
Dagen  forend  Strøm  skulde  overgive  Styret  til  sin 
Eftermand,  den  omtalte  megetlovende  Maxmand, 
kom  Patriarken  i  Følge  med  denne  og  tre  Arbejdere, 
yderst  højtidelig  og  rørt  op  tii  Strøm  for  at  indbyde 
ham  til  et  Aftensgilde,  hvon/ed  hele  Fabrikens  Per- 
sonale, fra  den  Ypperste  til  den  Ringeste,  vilde  samles 
i  dybt  følt  Trang  til  at  bevidne  ham  deres  Taknemhg- 
hed  for  hans  fortjenstfulde  Virksomhed.  < 

Og  hvorledes  modtog  vel  Morten  Strøm  denne 
smukke,  smigrende  Indbydelse  r 

Han  hørte  med  en  næsten  spottende  Mine  paa 
Gubbens  hjærtelige  Tale,  ja,  man  siger  endogsaa,  at 
han  trak  paa  Smilebaandet,  da  den  Gamle  til  Slutning 
knuste  en  Taare  i  hvert  Øje,  og  derpaa  svarede  han: 

Jeg  takker  for  den  Æresbevisning,  man  havde 
tiltænkt  mig,  men  jeg  skylder  baade  Dem  og  mig  selv 
at  afslaa  den.  Hvor  store  eller  smaa  mine  Fortjenester 
har  været,  det  véd  Ingen  bedre  end  jeg  selv,  og  hvor- 
ledes de  er  blevne  paaskønnede  baade  ovenfra  og 
nedenfra,  derpaa  har  jeg  saa  godt  Rede,  at  der  ikke 
behøves  nogen  Festtale  for  at  oplyse  mig  derom.  Vil 
De  imidlertid  absolut  give  en  Fest  for  mig,  saa  opsæt 
den  blot  et  Aars  Tid  eller  to!  Skulde  der  da  blive 
Tale  om  dybt  følt  Trang  med  Mere,  saa  skal  jeg  være 
villig  til  at  høre  Alt,  hvad  De  har  at  sige  mig.« 

»Det  var  Topmaalet  paa  Strøms  Hovmod, 
Uforskammethed  og  Utaknemlighed«  —  sagde 
Folk,  og  saa  gjorde  man  Gilde,  ikke  for  ham,  men 
for  hans  Eftermand. 

Det  varede  imidlertid  ikke  længe,  før  man  kom  sig 
efter  Glædesrusen.  Trods  sine  glimrende  Løfter  kunde 
den  nye  Bestyrer  ikke  forøge  Udbyttet.  Arbejdernes 
Løn,  der  skulde  have  været  forhøjet,  blev  derfor  nedsat; 
i  den  Anledning  kom  det  til  en  lille  Opstand,  en  mis- 
tænkelig Ildebrand,  Kvaklerier  med  Assurancen,  Tab 
og  Kreditspild,  og  til  Syvende  og  Sidst  kom  den 
Efterretning,  at  Hr.  Maxmand,  der  var  sendt  til 
England  for  at  købe  nye  Maskiner,  havde  taget  fejl 
af  Vejen  og  var  gaaet  til  Amerika  tillige  med  de 
Summer,  der  var  stillede  til  hans  Raadighed. 

Omtrent  paa  samme  Tid  kom  Strøm  tilbage  fra 
en  lille  Tur  til  Frankrig,  hvor  han  for  en  betydelig 
Sum  havde  solgt  en  af  sine  Opfindelser,  og  nu  kappedes 
Alle  om  at  erkende  den  Uret,  man  havde  gjort  ham. 
Fromberg  henholdt  sig  til,  hvad  han  altid  havde  sagt, 
Mil  ding  junior  havde  aldrig  sagt  Noget,  og  samtlige 
Arbejdere  svor  paa,  at  det  var  »den  Æsel  Maxmand«, 
der  var  Skyld  i  det  Hele. 

»Man  skal  aldrig  kalde  Folk  for  Æsler  —  det 
er  Synd  mod  de  skikkelige  Dyr«   —  sagde  Strøm. 

Det  lignede  ham  —  sagde  Folk,  men  hvad  der 
ikke  lignede  ham  efter  deres  Mening,    det   var,    at   han 

nu,  da  Alt  syntes  tabt,  frelste  sine  fordums  Principaler 
ved  at  sætte  hele  sin  Kapital  i  Forretningen  og  selv 
træde  ind  i  Firmaet. 

.vDet  maa  være  for  at  hævne  sig!'    —  sagde  Folk. 


Man  fik  snart  en  fuldstændig  Forklaring  over 
Strøms  mistænkelige  Højmodighed. 

Fromberg  havde  en  Datter  paa  sytten,  atten  Aar. 
Det  var  en  meget  smuk,  men  meget  fin  og  svag  lille 
Skabning,  med  gennemsigtig  Hud,  svag  Rosenrødme 
og  klare,  dybe,  mørke  Øjne  —  kort  sagt,  et  af  de 
Børn,  man  ikke  kan  nægte  Noget,  »fordi  man  ikke 
véd,  hvor  længe  man  har  dem^;.  Hun  var  varmtfølende, 
heftig,  lidt  overspændt  og  ustandselig  i  sin  Viljefart, 
naar  en  Tanke  først  havde  sat  hende  i  Bevægelse. 

Hun  havde  allerede  som  Barn  faaet  en  levende 
Interesse  for  Strøm,  og  hvad  enten  det  nu  var  hendes 
Barnetro  paa  Faderens  idelig  gentagne:  »Man  er  for 
stræng  mod  Strøm^,  eller  en  nervesvag  Naturs  fine 
Instinkt,  der  havde  givet  hende  denne  Overbevisning, 
nok  er  det:  hun  havde  altid  holdt  af  ham,  og  var 
maaske  den  Eneste,  der  ret  inderlig  sørgede  over  hans 
Bortrejse.  Imod  Maxmand,  der  gjorde  Alt  for  at 
sværte  den  Bortrejste,  havde  hun  fattet  en  Uvilje,  der 
steg  til  Afsky,  da  han  begyndte  at  gaa  paa  Frierfødder, 

Og  det  er  næppe  tvivlsomt,  at  hendes  Had  til  ham 
bidrog  Sit  til  at  bane  Vej  for  en  Kærlighed  til  den 
Mand,  han  havde  fortrængt. 

Da  nu  Synderen  havde  bragt  hendes  Fader  til 
iØdelæggelsens  Rand,  da  den  Gamle  til  sidst  for  Alvor 
maatte  erkende,  hvor  slet  man  havde  paaskønnet  Strøm, 
og  da  denne  atter  vendte  tilbage  som  en  Frelsens 
Engel  for  den  af  hende  forgudede  Fader,  saa  brød 
Kærligheden  ud  i  lyse  Luer. 

Strøm  havde  aldrig  været  smuk  eller  besiddet 
noget  af  de  Fortrin,  der  gør  mest  Lykke  hos  Damer. 
Han  havde  fra  sin  forkuede  Barndom  endocfsaa  faaet 
en  vis  Sky  for  at  nærme  sig  dem,  og  som  han  selv 
spottende  sagde,  han  havde  ^  aldrig  haft  Tid  til  at  for- 
elske sig,«  skønt  han  allerede  var  naaet  ind  i  Trediverne. 
Skulde  han  have  gjort  det  første  Skridt  for  at  naa 
Hymens  Alter,  vilde  han  ubetinget  have  endt  som 
Pebersvend,  men  den  umiskendelige  Kærlighed,  hvormed 
Olivia  Fromberg  kom  ham  i  Møde,  kunde  ikke 
Andet  end  overvælde  en  Mand,  der  havde  nydt  saa 
lidt  Velvilje  som  han.  Olivia  saa  snart,  at  hun  havde 
vundet  hans  Hjærte,  men  hun  saa  lige  saa  tydelig  den 
Mangel  paa  Selvtillid  og  de  Delikatessehensyn,  der 
ubønhørlig  vilde  afholde  ham  fra  enhver  Forklaring. 
Den  Dag,  da  han  ved  at  træde  ind  i  det  ødelagte 
Firma,    havde    reddet    hendes   Fader    fra   Ødelæggelse, 

gik  hun  hen  til  ham,  saa  ham  ind  i  Øjnene  med  sit 
underlige,  dybe  Blik  og  sagde: 

»De  véd,  at  jeg  holder  af  Dem,  og  jeg  véd 
ogsaa,  at  De  holder  af  mig,  men  efter  hvad  De  har 
gjort  i  Dag,  er  jeg  vis  paa,  at  De  aldrig  vil  fri  til 
mig.  Derfor  komm.er  jeg  nu  og  spørger,  om  De  vil 
have  mig!'; 

Strøm  kunde  ikke  faa  et  Ord  over  sine  Læber, 
men  han  fik  for  første  Gang  Øjnene  fulde  af  Taarer, 
og  det  var  ikke  sært,  ti  det  var  tredive  Aars  Is,  der 
smeltede  i  ét  Øjeblik! 

>De  svarer  ikke?«  —  vedblev  Olivia  —  »Frygter 
De  for,  at  Folk  skal  sige  .   .   .« 

Det  Ord  gav  ham  Mælet  igen. 

»Folk!^<  —  gentog  han  og  r)'stede  Taarerne  af 
sine  Øjnene  med  en  Mine,  som  om  han  havde  vundet 
en  hel  Verden. 

Saa  var  den  Sag  klar.      Kort  efter  stod  Br}'llupet. 

Men  Folk  sagde  ganske  rigtig:  >:  S  takke  Is 
Pige!  Hun  har  maattet  sælge  sig  for  at  frelse 
Faderen.  Nu  har  da  Strøm  faaet  En  at  hævne 
sig  paa!« 


Strøm  havde,  da  han  indtraadte  som  Parthaver, 
betinget  sig  frie  Hænder  med  Hensyn  til  Fabrikernes 
Styrelse,      Mil  din  g     havde     faaet     Omsætningen     og 


387 

Fromberg  Regnskabsvæsenet  at  raade  over,  og  denne 
Ordning  var  for  saa  vidt  fortræffelig,  som  Arbejdet  fik 
den  kraftigste  og  kyndigste  Styrer,  Handelen  kom  i 
Hænderne  paa  den  mest  belevne  og  snilde  Kompagnon, 
og-  Penorevæsenet  blev  betroet  til  en  Mand,  der  blot 
behøvede  at  vise  sig,  for  at  gøre  enhver  anden  Sikker- 
hed overflødig.  Saaledes  gik  Alt  godt  og  herligt  i  et 
Par  Aars  Tid. 

Men  en  smuk  Dag  fik  Strøm  et  Brev  fra  Newyork, 
som  den  forløbne  Max  mand,  liggende  for  Døden  paa 
et  derværende  Hospital,  havde  dikteret  en  brav  Meto- 
dist, der  i  en  Efterskrift  bevidnede  hans  Afgang. 
Synderen  skriftede  heri  alle  de  Bagtalelser  og  Rænker, 
han  havde  anvendt  for  at  fordrive  sin  tidligere  Lærer 
og  Vejleder,  og  fortalte  derpaa,  hvorledes  den  ene 
Kæltringestreg  havde  truet  ham  til  den  anden,  indtil 
han,  for  at  undgaa  Opdagelse,  havde  grebet  til  det 
fortvivlede  Middel,  at  løbe  bort  med  den  ham  betrode 
Kapital,  hvis  Beløb  han  opgav. 

Dette  Beløb  var  imidlertid  næppe  en  Trediedel  af 
den  Sum,  som  Fromberg  i  sin  Opgørelse  havde  anført 
som  tabt  ved  Max  mands  bedragerske  Flugt. 

Strøm  vidste  næppe,  hvad  han  skulde  tro,  ti  paa 
den  ene  Side  var  det  ubegribeligt,  at  en  døende  Synder, 
der  bad  om  Tilgivelse  for  sine  Forbrydelser,  skulde 
forvanske  en  ligegyldig  Talstørrelse,  og  paa  den  anden 

var  det  næsten  utænkeligt,  at  der  kunde  hvile  blot  en 
Sk}'gge  af  Uredelighed  over  en  Mand  som  Fromberg. 

Der  var  imidlertid  en  tredie  Mulighed,  nemlig  at 
en  engelsk  Bedrager,  der  havde  kendt  Max  mand  og 
hans  Forhold  til  det  Hus,  hvor  Pengene  skulde  hæves, 
kunde  være  den  Skjddige,  og  da  der  saaledes  kunde 
være  Sandsynlighed  for  et  Falskneri,  som  m.aatte  gaa 
ud  over  vedkommende  Bankier,  og  ikke  over  det  danske 
Firma,  rejste  Strøm  i  Stilhed  over  til  England,  under- 
søgte Sagen  og  kom  tilbage  med  aldeles  fyldestgørende 
Beviser  for,  at  den  gamle  Hædersmand  virkelig  havde 
benyttet  Lejligheden  til  for  egen  Regning  at  bjerge  en 
Sum,  der  var  dobbelt  saa  stor  som  den,  Maxmand 
havde  taget  med  sig. 

Den  snilde  Maade,  hvorpaa  Sagen  var  ordnet, 
saaledes  at  Sidstnævnte  kunde  komme  til  at  staa  i 
Stikken  for  et  Beløb,  der  var  tre  Gange  saa  stort  som 
det,  han  havde  Raadighed  over,  tydede  endogsaa  paa, 
at  den  Gamle,  før  han  betrode  Kæltringen  Pengene, 
maatte  have  været  vis  paa,  hvad  der  vilde  ske;  i  alt 
Fald  havde  han  forud  sikret  sig  Midlerne  til  at  benytte 
sig  af  hans  Rømning. 

Det  var  en  forfærdelig  Opdagelse  for  Strøm. 
Vel  havde  han  længe  været  overbevist  om,  at  den 
Gamle  ikke  altid  i  Smaating  gennemførte  de  Grund- 
sætninger, der  saa  yppig  vældede  frem  i  hans  dydige 
og  gudelige  Udtalelser,    og   vel  var  det  ham  intet  Nyt, 

at  Gubben  først  og  fremmest  i  fuldt  Maal  anvendte 
»den  kristelige  Overbærenhed'^^,  som  han  altid  havde 
paa  rede  Haand,  over  for  sine  egne  menneskelige 
Skrøbeligheder^:,  men  at  Hædersmanden,  der  saa  ofte 
havde  talt  om  .den  Lykke,  at  kunne  bringe  sine  hvide 
Haar  uplettede  i  Graven  c  —  at  han  skulde  være  en 
simpel  Forbryder  og  have  gjort  sig  skyldig  i  et  Be- 
drageri, der  kvantitativt  var  dobbelt  saa  stort,  og  kvali- 
tativt ti  Gange  værre  end  Maxmands,  det  var  en 
Overraskelse,  der  truede  med  at  kuldkaste  al  Tillid  til 
Folks  Ærlighed. 

En  Svigersøn,  der  havde  haft  mildere  —  eller 
slappere  —  Karakter  og  Retsbegreber,  vilde  rimeligvis 
have  beholdt  sin  Opdagelse  for  sig  selv  og  ladet  den 
gamle  Misdæder  gaa  til  Hvile  med  den  Tro,  at  Ingen 
kendte  hans  Forbrj^delse,  men  et  Pligtmenneske  som 
Strøm  kunde  ikke  et  Øjeblik  tænke  paa  at  forraade 
Retten  af  Slægtskabs-  eller  Skaansels-Hensyn.  Hans 
Beslutning  var  tagen,  og  allerede  ved  hans  Hjemkomst 
saa  den  unge  klartsynede  Kone  i  det  Blik,  hvormed 
han  modtog  den  Gamles  Velkomsttale,  at  der  var 
noget  Forfærdeligt  uafgjort  mellem  dem.  Hendes  For- 
søg paa  at  faa  Manden  til  at  betro  hende,  hvad  der 
var  paa  Færde,  var  imidlertid  spildte,  hun  blev  mere 
og  mere  urolig,  og  da  Faderen  ved  Aftensbordet  holdt 
en  af  sine  sædvanlige  fromme  Taler,  steg  hendes  Uro 
til  Rædsel   ved   at  betragte  Manden,    der   bleg   og  med 

sammenpressede  Læber  sad  ubevægelig  og  knugede  sit 
Glas.  I  det  Øjeklik,  da  Svigerfaderen  med  opløftede 
Øjne  takkede  Himlen,  som  havde  forundt  ham  den 
Lykke  .  .  .  o.  s.  v.  —  og  netop  havde  nævnt  -de  hvide 
Haar«  .  .  .  knustes  Strøms  Glas;  Konen  udstødte  et 
Skrig  og  besvimede,  og  Talen  og  Maaltidet  maatte 
afbrydes. 

Næste  Morgen  kom  Fromberg  over  til  sin  Sviger- 
søn. Ved  et  Skimt  af  den  ubeskrivelige  Angst,  hvor- 
med hans  Datter  havde  betragtet  sin  Mand,  var  det 
gaaet  op  for  ham,  at  der  maatte  være  kommet  Noget 
mellem  Ægtefolkene;  nu  vilde  han  vide  Aarsagen  til 
det  besynderlige  Optrin.  Strøm  førte  ham  ind  paa 
sit  Arbejdsværelse  og  drejede  Nøglen  om  i  Laasen. 
Det  forekom  Stupigen  mistænkeligt.  Hun  vinkede  ad 
Husjomfruen,  og  begge  lagde  nu  Øret  til  Døren. 

De  hørte   først  Strøm  tale   med   dæmpet  Stemme 

—  hvorom,  kunde  de  ikke  skælne.  Derpaa  hørte 
de  den  Gamle  rejse  sig,  skj^de  Stolen  fra  Bordet  og 
sige  med  høj  Røst:  >/Unge  Mand!  En  saa  uhørt 
Fornærm.else   vover  De   at   byde  en  Olding,    som  .   .   .« 

—  mere  fik  han  ikke  sagt,  ti  her  blev  han  afbrudt  af 
Strøm,  og  denne  Gang  hørte  man  tydelig,  at  han 
sagde:  >^Spar  Deres  Deklamationer!  Her  har  De  Sort 
paa  Hvidt!«  Saa  blev  der  Tavshed  nogle  Øjeblikke, 
derpaa  hørte  man  hurtige  Skridt,  Stønnen,  Klirren  med 
Vandkaraffen,  og  til  sidst  styrtede  Strøm  ud  og  raabte 

paa  et  Bud  efter  Fabrikslægen.  Fromberg  var 
pludselig  bleven  syg. 

Den  Gamle  havde  faaet  sit  Naadestød  ved  Synet 
af  Beviserne  for  sin  Brøde.  Han  laa  omtrent  et  Dogn 
i 'en  dødlignende  Dvale,  kom  derpaa  til  sig  selv,  spurgte 
med  svag,  lallende  Stemme,  hvad  der  var  hændt,  fik 
saa  Øje  paa  Strøm,  blev  greben  af  Skælven  og  Skræk, 
raabte  »Skjul  mig  I  Skjul  mig!«  og  fik  et  nyt  Anfald. 
Det  blev  det  sidste. 

Nu  havde  Folk  faaet  Vand  paa  deres  Mølle. 

Det  var  afgjort,  at  Strøm  havde  fornærmet 
sin  Svigerfader  saaledes,  at  den  ærværdige 
Gamle  havde  taget  sin  Død  derover.  Anled- 
ningen dertil  kendte  Ingen  uden  Strøm,  og  >/nan 
røbede  den  naturligvis  ikke,«  men  naar  man  vidste, 
hvad  Fromberg  havde  været  for  en  Hædersmand,  og 
hvordan  Strøm  havde  opfort  sig  Hge  fra  sin  første 
Barndom,  saa  behøvede  man  ikke  at  spørge, 
hvem  der  havde  haft  Ret. 

Hvilken  Gravtale  Fromberg  fik,  kan  man  let 
begribe:  Han  havde  i  en  Menneskealder  været  en 
Fader  for  alle  de  Mange,  der  stod  ham  nær,  og  et 
Mønster  for  hele  Menigheden,  aldrig  havde  hans  fromme 
Læber  udtalt  et  umildt  Ord  —  ej  en  Gang  mod  dem, 
der  havde  været  ham  haardestl  —  Aldrig  havde  han 
været  savnet  paa  sin  Plads  i  Kirken,  aldrig  var  den 
ringeste  Broder  i  Sognet  bleven  baaret  til  Jorden,  uden  at 

han  havde  blottet  sit  ærværdige  hvide  Hoved  ved  hans 
Grav.  I  Sandhed!  Det  var  en  Natanael,  i  hvem  der 
ikke  fandtes  Svig.  Hvo  kunde  vel  ved  hans  Grav  sige, 
at  han  nogen  Sinde  havde  tilvendt  sig  et  Halmstraa 
med  Uret?  ...  o.  s.  v. 

Strøm  sagde  Ingenting,  men  Folk  —  Folk  de' 
sagde  som  Præsten. 

Af  den  Arv,  der  i  rede  Penge  tilfaldt  Strøm  efter 
Svigerfaderens  Død,  tilbagebetalte  han  under  Paaskud 
af  en  opdaget  Fejl  i  Regnskaberne,  Milding  hele  den 
Part,  hvorfor  han  var  bleven  bedragen.  Selv  gjorde 
han  intet  Krav  gældende  i  Boet,  men  bar  rolig  baade 
det  dobbelte  Tab  og  alle  de  Beskyldninger,  som 
Frombergs  Bedrageri  havde  paaført  ham. 

Folk  fik  saaledes  Intet  at  vide  om  Aarsagen  til 
Katastrofen,  og  det  følger  derfor  af  sig  selv,  at  der 
blev  opfundet  en  Mængde  Rimeligheder,  den  ene  mere 
urimehg  end  den  anden;  det  Rimelige  blev  uden  Be- 
tænkning forfremmet  til  sandsynligt.  Sandsynligheden 
er  jo  omtrent  Næsten- Vished,  og  naar  har  vel  Folk 
været  saa  smaalige,  at  de  skulde  gøre  Forskel  paa  det 
næsten  Visse  og  en  Kendsgerning? 

Det  var  nogle  stygge  »Kendsgerninger«,  der  paa 
den  Maade  kom  for  Lyset.  Kun  én  Gisning,  hvis 
Oprindelse  for  Resten  kunde  føres  tilbage  til  en  for- 
blommet Ytring  af  Fru  Milding,  fandt  Folk  for 
urimelig  til   at   optages   mellem   det   aldeles  Visse;    det 

var:  at  Strøm  —  der  naturligvis  ikke  kunde  glemme, 
at  den  Gamle  havde  foretrukket  Max  mand  for  ham 
—  ovre  i  England  skulde  have  faaet  fat  i  nogle  Op- 
lysninger om  den  Bortrømte,  og  efter  sin  Hjemkomst 
benyttet  dem  til  at  beskylde  Svigerfaderen  for  Del- 
agtighed i  Bedrageriet.  En  saa  djævelsk  Ondskab 
kunde  Folk  dog  ikke  tiltro  Strøm. 

Til  nærmere  Forklaring  over  denne  Gisnings  Frem- 
komst, skal  jeg  i  Forbigaaende  meddele  en  Oplysning, 
der  var  ret  betegnende  for  Mildings  Karakter. 

Da  jeg  mange  Aar  senere,  ved  hans  Dødsfald,  af 
Enken  blev  anmodet  om  at  gennemse  og  ordne  hans 
Papirer,  fandt  jeg  mellem  dem  et  Brev,  som  Maxmand 
paa  sit  Yderste  havde  skrevet  til  Mil  ding,  og  hvori 
han  berørte,  at  han  havde  sendt  et  tilsvarende  Brev  til 
Strøm,  men  at  han  derimod  ikke  kunde  bekvemme 
sig  til  at  bede  Fromberg  om  Tilgivelse:  »de  havde 
vist,  naar  det  kom  til  Stykket,  lige  meget  at  forlade 
hinanden!«.  Det  var  først,  da  jeg  viste  min  Plejefader 
dette  Brev,  at  han  fortalte  mig  Historiens  Sammenhæng. 

Den  forsigtige  glatte  Milding,  der  altid  saa  snildt 
forstod  at  undgaa  ubehagelige  Sammenstød,  havde 
klogelig  udregnet,  at  naar  en  Mand  med  Strøms 
stærke  Retsfølelse  og  Pligtiver  havde  faaet  Haand  om 
Sagen,  behøvede  han  Intet  at  gøre,  men  kunde  rolig 
afvente  Udfaldet.  Han  havde  derfor  aldrig  ladet  sig 
mærke  med,  at  han  kendte  det  Mindste  til  PVombergs 

Bedrageri,  Hensigten  med  Strøms  Rejse,  Aarsagen  til 
den  Gamles  Død  eller  Beskaffenheden  af  den  Regnskabs- 
fejl,  som  bevægede  Strøm  til  den  store  Udbetaling. 

Derv^ed  havde  han  ikke  alene  sparet  sig  for  et 
Brud  med  den  gamle  Kompagnon,  hvis  Navn  maatte 
frelses  for  Firmaets  Skyld,  og  hvis  Helbredstilstand 
gjorde  en  Forklaring  livsfarlig,  men  —  hvad  der  var 
fuldt  saa  vigtigt  for  ham  —  han  ha\'de  undgaaet  at 
angribe  en  Mand,  hvem  Folk  forgudede,  og  at  tage 
Parti  med  en  IMand,  der  havde  alle  Folk  imod  sig,  og 
saa  havde  han  oven  i  Købet  den  Behagelighed,  at  han 
uden  Vægring  kunde  modtage  den  betydelige  Penge- 
sum, som  han  ellers  vilde  have  haft  svært  ved  at  stikke 
i  sin  Lomme. 

Morten  Strøm  havde  aldrig  anet  Tilværelsen  af 
et  saadant  Brev.  Da  han  havde  læst  det,  r>^stede  han 
paa  Hovedet  og  udbrød: 

Og  det  kunde  han  tie  med  i  femten  Aar!  Ja,  den, 
der  har  gjort  saa  meget  for  at  staa  sig  godt  med  Folk, 
han  har  baade  fortjent  og  betalt  deres  Berømmelse! 


Den  sørgeligste  Følge  af  Opgørelsen  med  From- 
berg var  det  Indgreb,  den  gjorde  i  Forholdet  mellem 
Strøm  og  hans  Kone. 

Budskabet  om  Faderens  Sygdom  og  Død  frem- 
kaldte  hos   hende    en   P.ystelse,    hvis   Følger   i    længere 

Tid  holdt  hende  paa  Sygelejet,  og  skønt  Lægen  er- 
klærede, at  hans  Hjælp  var  frugtesløs,  saa  længe  hendes 
Sindsuro  ikke  blev  dæmpet,  turde  Strøm  lige  saa  lidt 
besvare  det  Sporgsmaal,  der  idelig  dukkede  op  i  hendes 
Tanker,  som  hun  turde  udtale  det.  Hun  gættede,  at 
det,  der  var  forefaldet,  maatte  være  tilintetgørende  for 
hendes  Tro,  enten  paa  den  forgudede  Fader,  eller  paa 
den  over  al  Mistanke  hævede  Ægtefælle.  Han  vidste, 
at  hvis  han  fortalte  hende  Sandheden,  vilde  han  enten 
berøve  hende  Livet  eller  maaske  —  Forstanden. 

Begge  tav  altsaa,  og  hvor  der  mellem  Mand  og 
Kone  er  et  saa  stort  Æmne,  som  idelig  sysselsætter 
Tankerne,  uden  at  man  tør  omtale  det,  der  er  det 
ude  med  den  ægteskabelige  Lykke.  Folk  opdagede 
snart,  at  den  smukke  unge  Frue  var  ulykkelig,  og  det 
var  utroligt,  hvor  levende  man  tog  Del  i  hendes 
Ulykke!  Den  inderlige  Kærlighed,  der  trods  det 
ulykkelige  Forhold,  vedligeholdt  sig  mellem  de  to 
Ægtefæller,  førte  naturligvis  ikke  Folk  paa  Vildspor. 
Naar  Strøm  opbød  Alt  for  at  kunne  opfylde  hendes 
mindste  Ønsker,  før  de  blev  udtalte,  var  det  kun  for 
at  stikke  Verden  Blaar  i  Øjnene,  og  naar  Olivia  var 
allerkærligst  mod  sin  Mand,  saa  man  allertydeligst, 
hvor  megen  Umage  hun  gjorde  sig  for  at  skjule  den 
Rædsel,  hun  følte  for  ham. 

Den  Kløft,  der  saaledes  var  opstaaet  mellem  de 
To,    blev    af  sig   selv    dybere    og    dybere,    bredere    og 

bredere.  Til  sidst  blev  den  unge  Kone  enig  med  sig 
selv  om,  at  selv  den  værste  Vished  vilde  være  mindre 
pinlig  end  Uvisheden.  Aarsdagen  efter  Faderens  Død 
bad  hun  derfor  Strøm  uforbeholden  at  sige  hende 
Sandheden,  hvorledes  den  end  var,  men  da  han  ikke 
tiltrode  hende  Styrke  til  at  høre  den,  gav  han  hende 
et  undvigende  Svar,  der  i  Stedet  for  at  berolige  hende, 
satte  hendes  Indbildningskraft  i  en  endnu  mere  utaalelig 
Spænding.  Nu  besluttede  hun  ved  hvilket  som  helst 
Middel  at  skaffe  sig  Rede  paa  Sagen. 

Strøm  havde  med  en  Forretningsmands  yderste 
Omhu  gemt  de  faa  Papirer,  der  vedkom  Sagen,  i  en 
Lønskuffe,  hvis  Tilværelse  han  aldrig  havde  betroet 
Nogen;  hvorledes  hans  Kone  havde  opdaget  dette 
Gemme  og  gættet,  hvad  det  indeholdt,  fik  han  aldrig 
at  vide,  men  da  han  en  Times  Tid  efter  den  nævnte 
Sammenkomst  kom  ind  i  sit  Arbejdsværelse,  fandt 
han  Chatolsklappen  aaben  og  Lønskuffen  tom.  Han 
ilede  straks  op  paa  sin  Kones  Værelse,  men  hun  var 
hverken  der  eller  noget  andet  Sted  i  Huset.  Først 
efter  en  god  Stunds  Spørgen  fik  han  at  vide,  at  man 
havde  set  hende  sidde  og  læse  ude  paa  Søen  i  den 
lille  Baad. 

Baaden  laa  ganske  rigtig  et  Stykke  ude  paa  Søen, 
men  den  var  tom.  Da  man  kom  ud  til  den,  saa  man 
i  Bagstavnen  nogle  Papirslapper,  som  Strøm  stak  til 
sig   med   en   mistænkelig   Hast.      Efter   en   halv  Times 

Søgen  fandt  man  den  unge  Kones  Lig;  hun  holdt  et 
Brev  fastknuget  i  den  krampagtig  knyttede  Haand. 
Efter  ai  Sandsynlighed  maatte  Opdagelsen  af  den  til- 
bedte Faders  Bedrageri  have  paaført  hende  en  Be- 
svimelse, hvor  under  hun  var  falden  over  Bord. 

Folk  vidste  imidlertid  meget  bedre  Besked  om, 
hvorledes  det  var  gaaet  til.  Det  var  Gud  og  Hvermand 
bekendt,  hvor  ulykkeligt  hendes  Ægteskab  havde  været, 
og  hvor  haard  Strøm  var  mod  hende  lige  til  det 
Sidste;  man  havde  set  hende  komme  grædende  ud  fra 
hans  Værelse  en  Time  før  Ulykken  skete,  og  Stupigen 
havde  endogsaa  hørt  hende  sige  til  ham:  »Nu  er  det 
din  Skyld,  naar  jeg  gaar  den  Vej,  jeg  nødigst  vilde!« 
Disse  Ord  og  den  Omstændighed,  at  Ulykken  indtraf 
just  paa  Faderens  Dødsdag,  var  mere  end  tilstrækkelige 
til  Bevis  for,  at  hun  havde  druknet  sig  med  Forsæt,  og 
en  yderligere  Forklaring  over  Bevæggrunden  til  dette 
fortvivlede  Skridt,  havde  man  fundet  deri,  at  Gartneren, 
som  trak  hende  op  af  Vandet,  tydelig  havde  set  Max- 
mands  Navn  paa  det  Brev,  hun  holdt  i  Haanden. 

Der  var  intet  Spørgsmaal  om,  at  hun  havde 
baaret  paa  en  ulykkelig  Kærlighed  til  ham,  da 
hun  blev  tvungen  til  at  tage  den  Mand,  som  i 
saa  kort  Tid  drev  hende  til  at  gøre  Ende  paa 
sit  Liv! 

Ikke  en  Gang  hendes  Død  maatte  have  forsonet 
Strøms  Grumhed.     Folk  vilde  næppe  tro  deres  Øren, 

da  de  horte,  at  han  udtr\-kkelig  havde  bedt  Pastor 
Bavelse  om  ikke  at  holde  Tale  ved  hendes  Grav. 
Det  kunde  de  ikke  forstaa! 


Det  var  til  denne  Mand,  jeg  som  ungt  Menneske 
maatte  tage  min  Tilflugt. 

Som  jeg  allerede  har  fortalt,  sørgede  min  nærmeste 
Familie  for,  at  jeg  ikke  forud  skulde  faa  for  store 
For\'entninger  om  hans  gode  Egenskaber,  og  jeg  til- 
staar,  det  var  et  besynderligt  Indtr\-k,  jeg  fik  af  vort 
første  Mode. 

Da  jeg  takkede  ham  for  de  uventede  Tilbud,  han 
uopfordret  havde  gjort  mig,  uagtet  jeg  personlig  var 
ham  ubekendt  og  kun  stod  i  et  meget  fjærnt  Slægtskabs- 
forhold til  ham,  svarede  han  med  sit  ejendommelige 
sarkastiske  Blik:  ^Ja,  hvis  Du  tror,  at  jeg  har  opsøgt 
Die,  fordi  Din  Moder  har  været  Halvsodskendebarn  til 
min,  saa  kan  jeg  forstaa,  at  Du  maa  fole  dig  meget 
tn.-kket  af  Din  Taknemlighed  —  især  da  Du  formodenlig 
har  hørt,  at  jeg  skal  have  kødelige  Sødskende  paa 
LadegaardenI  Men  Du  kan  ganske  rolig  modtage  de 
Tjenester,  jeg  er  i  Stand  til  at  gøre  Dig  I  De  er  kun 
Afbetalinger  paa  en  Gæld,  hvori  jeg  staar  til  Din  Fader 
fra  den  Tid,  da  hverken  Søskende  eller  Onkler  v41de 
vide  af  mig  at  sige<. 

Jeg  fik  imidlertid  Dag  for  Dag  de  klareste  Beviser 
for,  at  den  saa  ilde  udskregne  hjærteløse  Egoist  var  et 
Menneske,  der  mindst  af  Alt  tænkte  paa  egen  Fordel, 
Ære,  Magelighed  eller  Behagelighed,  men  tværtimod 
uden  Krav  paa  Løn  eller  Paaskønnelse  sled  sig  op  for 
at  tjene  og  hjælpe  Andre,  at  han  ikke  alene  til  det 
Yderste  var  samvittighedsfuld  i  at  agte  Andres  Ret, 
men  endogsaa  godmodig  og  overbærende  mod  deres 
Skrøbeligheder,  og  at  der  bag  hans  skarpe,  som  oftest 
skærende  Udtalelser  af  Grundsætningerne,  skjulte  sig  en 
usædvanlig  skaansom  Tillempning  i  deres  Anvendelse. 

Jo  nøjere  man  lærte  ham  at  kende,  jo  mere  Agtelse 
blev  man  nødt  til  at  yde  ham,  og  det  varede  ikke 
længe,  før  man  fuldstændig  havde  vænnet  sig  til  hans 
Egenheder.  Naar  det  først  var  gjort,  fandt  man  det 
næsten  uforstaaligt,  at  en  Mand  som  han  kunde  være 
kommen  paa  Kant  med  Verden,  ti  da  saa  man,  at  han 
ikke  gjorde  Andet  end  Godt,  og  at  den  eneste  Grund  til 
Beklagelse,  man  fandt  i  hans  Optræden,  var  den  Skyhed, 
som  tilbageholdt  ethvert  Udbrud  af  hans  Følelser,  hvor- 
ved man  kunde  faa  Rede  paa  hans  Indre  —  eller  for 
at  bruge  et  mere  yndet  Udtryk:  som  umuliggjorde 
enhver  inderligere  Tilslutning  mellem  ham  og  hans 
Omgivelser. 

Skønt  jeg  var  saa  ung  i  Forhold  til  ham,  blev  jeg 
efter  Haanden  —  maaske  fordi  jeg  stod  mest  ene  og 
mest  behøvede  hans  Bistand  —  i  hans  lille  Omgangskreds 

den,  for  hvem  han  viste  sig  mest  aaben,  men  jeg  har 
aldrig  hørt  ham  beklage  sig  over  Folks  Domme. 
Derimod  hørte  jeg  ham  jævnlig  more  sig  med  forud  at 
udregne  de  kanibalske  Motiver,  Folk  vilde  underlægge 
hans  Handlinger,  og  det  var  ham  en  sand  Triumf, 
naar  Forudsigelsen   slog  ind. 

Jeg  kunde  allerede  den  Gang  ikke  lade  være  at 
ærgre  mig  over  Folks  Uretfærdighed  —  særlig  naar 
den  gik  til  slige  Yderligheder  som  her,  men  en  Gang, 
da  min  Harme  kom  til  Udbrud  i  Anledning  af  et 
aldeles  taabeligt  Rygte,  der  var  kommet  i  Omløb  om 
ham,  erfarede  jeg  først,  hvor  retfærdig  han  til  Gengæld 
bedømte  Folk. 

Han  erkendte  uden  al  Harme:  >Jeg  har  ingen 
som  helst  Ret  til  at  beklage  mig  over  Folks  Mis- 
kendelse, ti  jeg  har  skyet  ethvert  Bekendtskab  med 
den  IMasse,  der  miskender  alt  Ubekendt.  Havde  jeg 
sat  Pris  paa  at  blive  godt  omtalt  af  Folk,  kunde  jeg 
have  opnaaet  det  for  Spotpris.  Bare  ved  at  anlægge 
Fadermordere,  Halstørklæde  og  Knibtang,  gøre  Pligt- 
visiter,  tage  en  Aktie  i  den  gensidige  Skaaludbringelses- 
Forening  ved  vore  Middagsborde  og  tie  stille  til  Pastor 
Bavelses  Angreb  paa  Logiken,  kunde  jeg  have  skaffet 
mig  et  ganske  pynteligt  lille  Rygte;  men  naar  jeg  ikke 
har  villet  ofre  saa  meget  som  mit  Skæg  paa  at  vinde 
Folks  gode  Omdømme,  saa  maa  jeg  tage  Skade  for 
Hjemgæld,  naar  jeg  faar  deres  sletteste!«. 

Han  havde  Ret.  Hvor  meget  det  endogsaa  ærgrede 
mig,  at  Folk  stadig  gjorde  ham  Uret,  saa  ærgrede  det 
mig  dog  endnu  mere,  at  han  stadig  selv  gav  Anledning 
dertil.  Især  havde  han  én  Fejl,  der  nødvendigvis 
maatte  skade  hans  Rygte  mere,  end  alle  hans  Dyder 
kunde  gavne  det.  Denne  Fejl  var  hans  uovervindelige 
og  utæmmelige  Had  til  alt  Falskt,  alt   r^ Forlorent«. 

Dette  Had  drev  ham  idelig  til  Angreb,  der  af 
Folk  blev  opfattede,  som  om  de  var  rettede  mod  det 
Sande,  det  Ægte.  Naar  han  spottede  Skinhelligheden, 
hed  det,  at  han  var  Gudsbespotter,  naar  han  søgte  at 
blotte  Hykleriet,  sagde  man,  at  han  forgreb  sig  paa 
Dyden,  og  naar  han  spøgede  med  Føleriet,  fik  han 
Skyld  for  at  haane  al  Følelse. 

Og  det  var  i  sin  Orden,  ti  man  maa  aldrig  vente, 
at  Folk  skal  kunne  skælne  mellem  det  Ægte  og  det 
Uægte,  og  endnu  mindre  maa  man  gøre  Regning  paa, 
at  de  skal  forstaa  den  Sandhed,  der  bydes  dem  under 
Ironiens  Form,  hvoraf  han  saa  ofte  betjente  sig. 

Han  skulde  have  husket  paa  Baron  Miinch- 
hausen,  der  nu  gælder  for  Verdens  største  Løgnhals, 
skønt  han  i  Virkeligheden  var  en  meget  sandheds- 
kærlig Mand,  der  kun  fortalte  sine  parodiske  Æven- 
tyr,  naar  hans  Kammerater  begyndte  paa  deres  tyske 
Jagthistorier. 

For  at  Folk,  der  læser  disse  Optegnelser  om, 
hvor  urigtigt  Strøm  blev  bedømt,  ikke  skal  gøre  Folk 
Uret,  vil  jeg  til  Slutning  fortælle  et  lille  Optrin,  der 
kan  tydeliggøre  den  Maade,  hvorpaa  han  selv  gav 
Sladderen  Vaaben  i  Hænde. 

Herregaarden,  som  laa  tæt  ved  Fabriken,  blev  hele 
Sommeren,  og  af  og  til  om  Vinteren,  hjemsøgt  af  en 
gammel  Frue,  der  paa  Grund  af  sin  Alder,  sit  Slægt- 
skab, sin  indskrænkede  Forstand  og  den  Omstændighed, 
at  hun  aldrig  var  vant  til  at  blive  modsagt,  betragtede 
sig  selv  som   et  i  allerhøjeste  Grad   privilegeret  Væsen. 

Det  var  en  af  disse  besynderlige  fornemme  Damer, 
der  til  Fuldkommenhed  har  tilegnet  sig  hele  den  ud- 
vendige Side  af  den  højere  Dannelses  Finhed  og 
Noblesse,  men  som  alligevel  ved  given  Lejlighed  kan 
røbe  den  fuldstændigste  Mangel  paa  Taktfølelse  og 
Omgangsvid.  Hun  blandede  sig  i  Alt,  hvad  der  ikke 
vedkom  hende,  talte  med  om  Alt,  hvad  hun  ikke 
forstod,  opkastede  sig  til  Formynderske  og  Forsyn  for 
Personer,  der  hverken  ønskede  eller  behøvede  hendes 
Bistand,  og  .disponerede  med  den  største  Frejdighed 
over  Alt,  hvad  hun  trode  at  vide  en  passende 
Anvendelse  for.  Over  Fraværendes  gode  Navn  og 
Rygte  —  eller  slette  dito  —  betragtede  hun  sig  som 
inappellabel  Dommer,  og  de  mest  urimelige  Rygter, 
der  løb   om  i  hendes  Nærhed,    kunde   som   oftest   føres 

tilbage    til   hendes    ufejlbare    Skarpsindighed    og   livlige 
Indbildningskraft. 

Alle  Egnens  Beboere  var  mere  eller  mindre  sky 
for  »Hendes  Naade,  Konferensraadinden^;,  m.en  man 
søgte  alligevel  saa  vidt  mulig  at  staa  sig  godt  med 
hende.  Fornemhed,  behagelig  eller  ubehagelig,  har  fra 
Arilds  Tid  gjort  et  overvældende  Indtryk  paa  /Damers 
i  Almindelighed  og  Provinsdamer  i  Særdeleshed,  og 
Hendes  Naade  var  saa  imponerende  fornem,  at  alle 
de  gode  Landfruer  og  Landfrøkener,  der  stræbte  at 
eftersnakke  og  efterligne  hende,  maatte  erkende,  at  hun 
var  uforlignelig.  Mændene,  der  idelig  hørte  hende 
paaberaabt  som  Orakel  af  deres  Koner  og  Døtre,  og 
som  beskedent  erkendte  deres  Ubekendtskab  med  den 
højere  Dannelses  Takt  og  Tone,  vogtede  sig  vel  for  paa 
nogen  Maade  at  sætte  sig  op  mod  den  fine  Hofdame, 
hvis  Tankegang  de  aldeles  ikke  kunde  følge,  og  som 
var  i  Stand  til  at  slaa  enhver  af  deres  Indvendinger 
eller  Slutninger  til  Jorden  med  Udtalelser  af  Prinser, 
Hofmarskalker,  Gehejmeraader  og  Generalkrigskommis- 
særer.  Hun  var  derfor,  ligesom  Oldtidens  onde  Gud- 
inder, paa  sammæ  Tid  Genstand  for  en  hemmelig 
Rædsel  og  en  offenlig  fjæskende  Underkastelse. 

Der  behøves  ikke  noget  overordenlig  Skarpsind 
for  at  gætte,  hvorledes  hun  og  Strøm  blev  stillede 
mod  hinanden. 

En  Mand,  der  i  den  Grad  var  uopdragen,  at  han 
en  Gang,  da  Hendes  Naade,  for  at  modbevise  en  af 
ham  bevist  Sætning,  triumferende  anførte  en  aldeles 
modsat  Ytring  af  Hofchefen,  svarede:  at  han  med 
Fornøjelse  vilde  betragte  denne  Ytring  som  afgørende, 
naar  Hendes  Naade  kunde  godtgøre:  for  det  Første, 
at  en  stor  IMand  ikke  kunde  sige  en  stor  Dumhed,  for 
det  Andet,  at  Hofchefen  virkelig  var  en  stor  Mand,  og 
for  det  Tredie,  at  han  nøjagtig  havde  udtalt  sig  saa- 
ledes  —  en  ^Nland,  der  var  saa  ugudelig,  at  han  trak  paa 
Skuldrene,  hver  Gang  man  nævnte  Pastor  Bavelses 
Taler,  og  saa  oprørsk,  at  han  havde  kaldt  Kristian  den 
Anden  den  eneste  Oldenborger,  der  havde  haft  mere 
end  Borgemesterforstand  —  en  Mand,  der  var  saa 
blottet  for  menneskelig  Følelse,  at  han  »lod  sine  Aller- 
nærmeste omkomme  i  Nød  og  Elendighed,  for  saa  vidt 
som  han  ikke  tog  Livet  af  dem  paa  anden  Maade^  — 
saadan  en  ]\Iand  maatte  naturligvis  betragtes  som  et 
Uhyre  af  den  fine,  andægtige,  loyale  og  fromme  Dame, 
og  det  følger  ligeledes  af  sig  selv,  at  Strøm,  der 
meget  godt  vidste,  hvor  frit  hun  bearbejdede  hans 
Rygte,  hvor  meget  Falskt,  der  var  i  hendes  Fromhed, 
og  hvor  megen  Uvidenhed  og  Uforstand,  der  skjulte  sig 
bag  hendes  fornemme  Ufejlbarhed  —  havde  et  alt  for 
godt  Øje  til  den  ædle  Dame,  til  at  han  over  for  hende 
skulde  nægte  sig  Noget,  naar  han  en  Gang  fik  Lejlig- 
hed til  at  tage  Revanche. 

Det  fik  han  paa  en  for  hende  betegnende  Maade, 
og  han  benyttede  den  paa  en  Maade,  der  ikke  var 
mindre  betegnende  for  ham. 

Hendes  Naade  havde  flere  Gange  gennem  for- 
skellige fælles  Bekendte  ladet  Strøm  vide,  at  hun 
ønskede  en  Samtale  med  ham  om  en  meget  vigtig  Sag. 
Enhver  anden  INIand  i  Egnen,  der  havde  faaet  en 
saadan  Tilsigelse,  vilde  øjeblikkelig  have  efterkommet 
den  af  Omhu  for  sin  Anseelse  som  beleven  Mand  og 
af  Frygt  for  sit  gode  Rygte.  Strøm  gav  sig  derimod 
saa  gode  Stunder,  at  Tiden  blev  hende  for  lang.  Hun 
besluttede,  lige  som  Mahomed,  at  gaa  til  det  Bjerg, 
der  ikke  vilde  komme  til  hende,  meldte  sit  Komme  og 
indfandt  sig  med  Herremandens  Firspand,  Kusk  og 
Jæger  i  fuldstændigt  Optog. 

Strøm  havde  ved  den  Kamp,  han  i  sin  Barndom 
og  Ungdom  maatte  føre  med  sit  lidenskabelige  Sind, 
opnaaet  en  Selvbeherskelse,  der  godt  kunde  kaldes 
Selvunderkuelse.  Der  var  saaledes  fremkommet  en 
marmoragtig  Ubevægelighed  i  hans  Miner  og  en  ufor- 
anderlig Ro  i  hans  Tale,  der  næsten  gjorde  det  umuligt 
at  se  eller  hore  Forskel  paa  hans  Spøg  og  hans  Alvor. 
Det  hændte  ham  derfor  stadig,  at  Folk  trode  at 
skimte  en  ironisk  Spot  bag  hans  oprigtigst  udtalte 
Mening,  og  at  de  til  Gengæld  tog  hans  yderligste  Ironi 
for  fuldt  Alvor,  og  det  kan  følgelig  ikke  forundre  Nogen, 
at  Hendes  Naade,  der  var  alt  Andet  end  skarpsynet 

og  nærede  en  urokkelig  Tro  paa  sin  Ævne  til  at  vække 
Ærefr}'gt,  følte  sig  fuldt  og  fast  overtydet  om,  at  saavel 
den  paafaldende  Høflighed,  hvormed  han  modtog  hende, 
som  den  Uforbeholdenhed,  hvormed  han  efter  Haanden 
blottede  sine  Handlinger  og  Tanker  for  hende,  var  en 
aftvungen  Hyldning  til  hendes  Overlegenhed,  ikke  den 
Stærkeres  Leg  med  den  Svageres  Angreb. 

Efter  at  Hendes  Naade  havde  indtaget 
en  imponerende  Stilling  i  Lænestolen, 
og  Strøm  meget  beskeden  staaende 
havde  taget  Plads  ved  den  Stol,  hvor- 
paa  hun  med  en  nedladende  Bevægelse 
tillod  ham  at  tage  Sæde,  indtraadte 
der  en  betydelig  Pavse  som  Forberedelse 
til  den  vigtige  Forhandling.  Da  den  efter 
^  '  Hendes  Naades  Mening  længe  nok  havde 

holdt  Strøm  paa  Ængstelsens  og  Forventningens  Pine- 
bænk, begy^ndte  Samtalen. 

—  Det  forundrer  Dem  vist,  min  gode  Hr.  Strøm, 
at  jeg  aflægger  Dem  dette  Besøg,  uagtet  jeg  gen- 
tagne Gange  forgæves  har  udtalt  mit  Ønske  at  se 
Dem  hos  mig? 

—  Jeg  vover  aldrig  at  forundre  mig  over  Noget, 
som  Deres  Naade  har  den  Naade  at  foretage  Dem. 

Det  tvetydige  Svar,  der  ledsagedes  af  et  ceremonielt 
Buk,  blev  som  en  skyldig  Kompliment  modtaget  med 
et  Nik  saa  fint,  at  kun  øjelaagene  røbede  Bevægelsen. 

—  De  gætter  ret,  Hr.  Strøm,  naar  De  forudsætter, 
at  kun  en  yderst  vigtig  Sag  kunde  bevæge  mig  til 
denne  .  .   .  denne  .  .  . 

—  Nedladenhed!  (Nyt  Buk,  nyt  Nik  medøjelaaget). 

—  Denne  . . .  om  jeg  saa  maa  sige,  surprenante  Visit. 

—  Jeg  er  overbevist  om,  at  Deres  Naade  aldrig 
vilde  have  gjort  mig  den  Ære,  hvis  det  ikke  galdt  en 
Sag  af  den  aller  største  Vigtighed  for  .  .   .  mig. 

—  Netop:  for  Dem.  (Pavse).  Ser  De,  Hr.  Strøm 
—  jeg  har  tænkt  meget  paa  Dem. 

—  Endogsaa  talt  om  mig!  Man  hat  sagt  mig, 
at  Deres  Naade  af  og  til  gør  mig  den  Ære. 

—  Og  jeg  har  sagt  mig  selv:  Den  Mand  arbejder 
og  arbejder.  Hvad  arbejder  han  for?  Hvem  arbejder 
han  for?     Han  er  ene  — 

»Og  agter  bestandig  at  blive  ene!«  —  skyndte 
Strøm  sig  forsigtig  at  tilføje. 

—  Det  følger  af  sig  selv.  Den  skrækkelige  Maade, 
hvorpaa  Deres  stakkels  lille  Olivia  kom  af  Dage  .  .  . 
Naturlig\qs!     De  kan  ikke  gifte  Dem  mere. 

—  Uden  at  begynde  en  ny  Udgave  af  Ridder 
Blaaskægs  Historie! 

Ikke  en  Mine  røbede  Spor  af  Rørelse  ved  det  paa- 
kaldte Minde;  kun  Overskæget,  der  skjulte  hans  Mund, 
gjorde  en  næsten  umærkelig  Bevægelse. 

—  Ikke  sandt!  —  Og  hvad  Deres  Familie  angaar, 
den  interesserer  De  Dem  jo  ikke  synderlig  for  I 

—  Ikke  synderlig!  Det  lader  jeg  Fattig\'æsenet 
om,  •som  Deres  Naade  véd. 

Til  Forklaring  af  denne  Hentydning  skal  jeg  her 
i  Parentes  fortælle,  at  to  af  S  tro  ms  ældre  Søskende, 
der  var  blevne  opdragne  af  hans  velhavende  FamiHe, 
mens  han  var  pa-a  Opfostringshuset,  og  som  han  aldrig 
havde  set,  siden  de  blev  adskilte  i  deres  første  Barn- 
dom, var  komne  galt  afsted::,  som  Folk  siger.  En 
Søster  var  bleven  forelsket  i  en  fransk  Pianist  og  var 
rømt  bort  med  ham,  og  en  Broder  havde  udartet  saa- 
ledes,  at  man  havde  sendt  ham  til  Amerika.  Ingen  af 
dem  havde  noc^en  Sinde  ladet  høre  fra  si^,  men  en 
Gang.  da  man  lastede  en  velhavende  IMand  for,  at 
nogle  af  hans  nære  Slægtninger  led  Xod,  og  appellerede 
til  Strøm,  havde  denne  svaret:  >Derfor  kan  Manden 
være  meget  brav  —  jeg  for  mit  Vedkommende  har 
rimeligvis  to  Søskende  paa  Fattig\"æsenet.^.  Denne 
Ytring  blev  straks  sat  i  Omløb  som  et  Bevis  paa 
hans  Haardhed.  Sandsynligheden  blev  forfremmet  til 
Kendsgerning,  Ingen  kunde  modsige  Udsagnet,  og 
P'olk  maatte  derfor  tro  paa  det  og  gentage  det,  og 
naar  et  Udsagn  blot  bliver  gentaget  tilstrækkelig  ofte 
og  troet  af  tilstrækkelig  Mange,  saa  bliver  det,  hvad 
Crusenstolpe  kaldte   >; historisk <. 

Saaledes  var  det  blevet  historisk,  at  Strøm  havde 
ladet  to  af  sine  Søskende  komme  paa  Fattig- 
væsenet,   og   Hendes   Naade   havde   i   sin   Tid    været 

blandt  dem,  der  bidrog  mest  til  at  skaffe  Kends- 
gerningen Udbredelse. 

Hun  optog  imidlertid  ikke  Henvisningen  til  hendes 
Viden  som  en  Spydighed,  men  gøs  i  Stilhed  over 
hans  uforbeholdne  Bekræftelse  af  det  oprørende  Faktum, 
og  vedblev: 

»Da  De  nu  ikke  bryder  Dem  om  Deres  Nærmeste 
og  ikke  kan  tage  Deres  Formue  med,  naar  De  en 
Gang  gaar  herfra  —  og  det  kan  jo  lige  saa  godt 
hænde  i  Dag  som  i  Morgen!  —  saa  synes  jeg,  at  det 
maa  være  af  største  Vigtighed  for  Dem  af  træffe  en 
værdig  Bestemmelse  for  Deres  Efterladenskaber,  og  det 
er  i  den  Anledning,  jeg  har  ønsket  at  tale  med  Dem.« 

—  Deres  Naade  vil  være  saa  nedladende  at  diktere 
mig  mit  Testamente?  —  Det  er  en  alt  for  stor  Op- 
ofrelse! De  faa  Tønder  Guld,  jeg  har  skrabet  sammen, 
skal  jeg  nok  grave  ned  paa  et  sikkert  Sted,  saa  Ingen 
skal  komme  til  at  gøre  uværdigt  Brug  af  dem. 

—  Grave  flere  Tønder  Guld  ned!  —  Det  var  jo 
den  dødeligste  Synd,  De  kunde  begaa.  Betænker  De 
da  ikke,  hvor  meget  Godt  der  kunde  gøres  med  de 
Penge,  og  hvor  Mange  der  kunde  komme  til  at  nyde 
Godt  af  dem,  naar  de  blev  vel  anvendte! 

Strøm  saa  paa  hendes  Forfærdelse  med  den  mest 
uigennemsigtige  Alvorsmine  og  spurgte  med  dæmpet 
Stemme:  »Tør  jeg  stole  paa  Deres  Naades  Tavshed, 
naar  jeg  nu  betror  Dem  Noget? 

—  Det  giver  jeg  Dem  mit  helligste  Ord  paa! 

—  Nuvel  da!  De  véd  jo  —  næsten  bedre  end  jeg 
selv  —  hvilke  Forbr\-delser,  man  besk)-lder  mig  for! 
Xaar  jeg  nu  betror  Dem,  at  Historien  med  Fromberg 
er  en  af  de  allermindste  Poster  paa  mit  Synderegister, 
saa  \ål  De  forstaa,  at  jeg  maa  gøre  noget  Overordenligt 
for  at  faa  slaaet  en  Streg  over  det  hele  Regnskab. 

—  Det  er  jo  netop  det,  jeg  vil  foreslaa  Dem.  Ser 
De,  min  gode  Hr.  Strøm,  jeg  har  endogsaa  to  Forslag 
at  gøre  Dem.  For  det  Første  har  jeg  og  Pastor 
Bavelse,  der,  som  De  nok  véd,  har  været  ovre  paa 
Koromandelkysten,  mange  Gange  talt  om,  hvor  ufor- 
svarligt det  er,  at  ikke  en  eneste  rig  IMand  her  hjemme 
har  stiftet  et  Fond  til  at  købe  smaa  Xegerbørn  af 
deres  hedenske  Forældre,  og  for  det  Andet  trænger  vi 
saa  skrækkelig  til  en  Stiftelse  for  ældre  Damer,  der 
ikke  egenlig  kan  kaldes  fattige  —  de  Fattige  har  ingen 
Nød  i  vore  Dage,  dem  stifter  Alverden  Legater  for! 
—  men  som  ikke  har  ^lidler  til  at  leve  efter  deres 
Stand.  Jeg  kan  nævne  Dem  over  et  halvt  Hundrede, 
som  jeg  kender  .   .  . 

—  Tak,  Deres  Naade.  Men  det  skal  De  dog  ikke 
ulejlige  Dem  med  endnu.  Jeg  er  i  Hovedsagen  aldeles 
enig  med  Deres  Naade:  de  Fattige,  f.  Eks.  de  Gamle 
og  de  Sygelige  mellem  Arbejderne  ved  Fabriken  her, 
dem  behøver  man  ikke  at  sørge  for,  og  deres  smaa 
forsultne   Unger,   de  har  heller   ingen  Nød.      De   er  jo 


411 

hvide,  og  naar  de  blot  skraalerj  højt  nok,  saa  fly\'er 
der  straks  en  Legatportion,  i  Halsen  paa  dem.  Nej, 
saadanne  sorte  Sjæle  som  jeg  og  mine  Lige,  vi  skal 
holde  os  til  de  Sorte.  Men  hvor  flink  Pastor  Bavelse 
er  til  at  besørge  døde  Syndere  kanoniserede,  saa  kan 
han  dog  ikke  paa  langt  nær  hamle  op  med  de 
katolske  Præster,  der  driver  Forretningen  en  gros  — 
og  hvad  Udbytte  skulde  jeg  vel  have  af  at  købe  disse 
smaa  uldhaarede  Abekatte-Unger  derovre  i  Trankebar? 
Deres  Sjæle  er  jo  lige  saa  sorte  som  min  egen ! 

Hendes  Naade  stirrede  med  stigende  Forfærdelse 
paa  ham.  Et  saadant  Sprog  havde  hun  aldrig  hørt. 
Hun  rystede  paa  Hovedet,  som  om  hun  ikke  ret  vidste, 
om  hun  skulde  tro  sine  Øren  eller  ikke,  men  han  ved- 
blev uforstyrret: 

»Nej,  naar  man  vil  holde  sig  til  de  Sorte  —  og 
det  indrømmer  jeg  Deres  Naade,  er  det  Rigtigste  — 
saa  er  det  meget  mere  fordelagtigt  at  handle  med 
Munke  end  med  Negerjmgel.  Hvad  siger  De  om  at 
stifte  en  Fedesti  for  et  Par  Dusin  store,  solide,  kron- 
ragede Sortebrødre,  der  ikke  skulde  bestille  Andet  end 
læse  Messer  for  min  Regning  1« 

—  Det  vilde  jo  være  horribelt! 

—  Aa,  Noget  maatte  da  de  Dagdrivere  gøre  for 
Føden!  Men  for  Resten  vil  jeg  gerne  tro,  det  var 
baade  nemmest  og  sikrest  at  lade  Sagen  ordne  paa  én 
Gang  af  en  Mægler. 

—  En  Mægler? 

—  Ja,  en  Afladsmægler,  der  kunde  besørge  mine 
Misgerningers  Hvidtelse  udbudt  til  Licitation,  eller  som 
maaske  endogsaa  kunde  have  saa  mange  færdige  Sjæle- 
messer i  Depot,  at  han  kontant  kunde  afgøre  hele  min 
Skyld,  saa  vel  for  de  Misgerninger,  jeg  har  begaaet, 
som  for  dem,  jeg  agter  at  begaa.  Jeg  har  for  ganske 
nylig  talt  med  en  omrejsende  katolsk  Præst,  der  havde 
Prokura  for  et  større  gejstligt  Handelshus  i  Paris! 

Den  Tanke,  at  Nogen  skulde  turde  vove  at  drive 
Gæk  med  en  saa  fornem  Dame,  laa,  som  sagt,  alt  for 
fjærnt  fra  Hendes  Naade,  til  at  hun  endnu  skulde 
skimte  den  sande-  Mening  bag  Strøms  Parodi.  Hun 
slog  Hænderne  sammen,  lagde  sig  helt  bag  over  i 
Lænestolen  og  spurgte  gysende: 

..Har  De  virkelig  ikke  mere  til  overs  for  Deres 
Medmennesker,  end  at  De  skulde  kunne  gøre  en  saa 
egennyttig  og  overtroisk  Anvendelse  af  Deres  Formue! 
Berige  disse  afskyelige  Munke,  mens  saa  mange  værdige 
Damer  — 

—  Da  Deres  Naade  har  lovet  mig  ubetinget  Dis- 
kretion, skal  jeg  betro  Dem,  at  det  netop  er  Folks 
og  især  »mange  værdige  Damers«  Skyld,  at  jeg  er 
bleven  belæsset  med  alle  de  Misgerninger,  som  jeg  maa 
slæbe  paa  og  kun  kan  befri  mig  for  ved  Pengebøder, 
der  er  saa  store,  at  jeg  næppe  faar  noget  Overskud 
til  Indkøb   af  Negerbørn   og  Oprettelse    af  Dameasyler. 

Jeg  véd  nok,  at  Deres  Ven  Bavelse  ikke  er  dyr  med 
sin  Aflad  —  det  har  jeg  set  flere  Prøver  paa  —  men 
bed  ham  blot  regne  ud,  hvor  mange  Penge  der  behøA'es 
for  at  opveje  saadan  et  Synderegister  som:  i  sin  Barn- 
dorfl  at  have  stjaalet  Bibler  for  at  brænde  dem,  at 
have  stukket  Øjnene  ud  paa  sin  Legebroder  og  søgt 
at  indebrænde  sine  Plejeforældre,  siden  at  have  skaffet 
to  af  sine  Søskende  paa  Ladegaarden  og  bragt  hundrede 
Familier  til  Tiggerstaven,  at  have  ærgret  sin  Principal 
ihjel,  taget  Livet  af  sin  Svigerfader  og  bragt  sin  Kon^ 
til  at  begaa  Selvmord  o.  s.  v.  o.  s.  v  —  saa  \  il  han 
kunne  sige  Deres  Naade,  at  selv  om  Afladen  kun 
betales  efter  katolske  en-gros-Priser,  vil  der  ikke  blive 
Stort  til  overs  af  min  Formue! 

Hendes  Naade  var  daanefærdig.  Med  bævende 
Stemme  hviskede  hun,  i  det  hun  hævede  Øjnene  mod 
Loftet:      »Saa  er  det  da  virkelig  sandt  Altsammen!« 

Strøm  hørte  ikke  hendes  Udbrud,  men  fortsatte: 
»Skulde  der  imidlertid  blive  en  klækkelig  Sum  til  Rest, 
og  skulde  jeg  ikke  kunne  opdage  en  Forbryder,  der  er 
fæl  nok  til  at  blive  min  Universalarving,  saa  skal  jeg 
tænke  paa  de  værdige  Damer  og  Herrer,  for  hvem 
Deres  Naade  er  optraadt  som  Patronesse.  Men  bygge 
et  Fælleshjem  for  dem  —  det  vil  jeg  dog  næppe. 
Tværtimod,  jeg  vil  i  saa  Fald  ved  smaa  Rejsestipendier 
sætte  dem  i  Stand  til  at  gøre  Sommer-  og  Vinter- 
udflugter  rundt   om  i  Landet,    for   at   de   kan   fortsætte 

deres  hæderlige  Virksomhed:  at  opfinde  lignende  For- 
brydere som  den,  hvis  Syndepenge  de  er  saa  værdige 
til  at  arve!« 

Mere  hørte  Hendes  Naade  ikke.  Hun  var  bleven 
fuldstændig  maalløs  af  Rædsel,  tog  Afsked  med  en  stum 
Hilsen  og  forlod  den  Ryggesløse  med  den  krænkede 
Dyds  ophøjede  Værdighed. 

Og  hvad  var  saa  Følgen  af  denne  Lektion,  som 
den  gamle  Dame  havde  været  alt  for  tungnem  til  at 
forstaa  et  Ord  af,  og  .som  ikke  havde  en  eneste  Til- 
hører med  Undtagelse  af  mig,  der  sad  og  arbejdede  i 
Sideværelset  — ? 

Slet  ikke  Andet,  end  at  Hendes  Naade  for 
Fremtiden  kunde  sætte  sit  helligste  og  adeligste  Ord 
i  Pant  paa,  at  hun  havde  faaet  fuldstændig  Vished 
for,  at  Strøm  virkelig  havde  begaaet  alle  de  Uger- 
ninger, man  beskyldte  ham  for,  at  de  var  endnu  meget 
værre,  end  Folk  fortalte,  og  at  de  endda  kun  var 
ubetydelige  i  Sammenligning  med  hans  uopdagede  For- 
brydelser. Hun  havde  helligt  lovet  aldrig  at  udtale, 
hvad  han  havde  bekendt  for  hende,  men  saa  meget 
turde  hun  hviske:  det  var  noget  saa  Rædselsfuldt,  at 
hun  havde  tabt  Maal  og  Mæle  derover.  Nu  kom  det 
ogsaa  for  en  Dag,  at  han  havde  puget  »flere  Tønder 
Guld'<  sammen,  men  at  han  heller  vilde  grave  dem 
ned  i  Jorden  end  lade  nogen  kristen  Sjæl  nyde  Godt 
af   dem;    man    vilde    endogsaa    vide,     at    han    af   bare 

Menneskefjendskab  havde  testamenteret  hele  sin  Formue 
til  et  Munkekloster  —  o.  s.  v. 

Man  gør  næsten  altid  fejl  Regning,  naar  man  for- 
udsætter, at  Folk  skal  forstaa  Ironi,  eller  at  Noget 
skulde  være  for  utroligt  til  at  blive  troet! 


Aarsag  og  Virkning  fremkalder  som  oftest  hinanden 
gensidig. 

Strøm  fik  mere  og  mere  Foragt  for  Folks 
Dom,  fordi  den  altid  havde  gjort  ham  Uret,  og  Folks 
Dom  blev  mere  og  mere  uretfærdig  mod  ham,  fordi 
han  foragtede  den. 

Til  sidst  satte  han  lige  frem  en  Fornøjelse  i,  at 
Tankeløshed  og  Skadefryd  beskyldte  ham  for  de  urime- 
ligste Ugerninger,  mens  han  med  den  mest  hypokondre 
Forsigtighed  skjulte  enhver  Handling,  der  kunde  paa- 
føre  ham   »den  Skam  at  blive  rost  af  Folk«. 

Han  efterlod  sig  ikke,  som  man  havde  ventet, 
Guld  i  Tøndevis.  Kun  en  lille  Formue,  der  satte  ham 
i  Stand  til  at  være  uafhængig,  havde  han  temmelig 
tidlig  lagt  til  Side  —  mere  begærede  han  aldrig  for 
sig  selv,  men  anvendte  Aar  for  Aar  i  Stilhed  sine 
betydelige  Indtægter  til  en  Velgørenhedsvirksomhed, 
hvorom  Folk  ikke  fik  det  iMindste  at  vide. 

Han  døde  paa  en  Baderejse  i  Udlandet  af  en  Syg- 
dom, som  han  havde  paadraget  sig  ved  overanstrængende 

Arbejde  for  at  fremme  en  Sag-,  som  hverken  bragte 
ham  Tak  eller  Ære,  men  \ar  en  \^elfærdssag  for  en 
stor  Arbejderklasse. 

For  nogen  Tid  siden  besogte  jeg  den  Egn,  hvor 
han  havde  boet.  Der  fandtes  ikke  noget  andet  Minde 
om  ham,  end  at  naar  de  gamle  Arbejdere  omtalte 
Fabrikens  Blomstringsperiode,  hed  det  altid:  »Det  var 
i  Stroms  Tid... 

]\Iilding  og  F  romber  g  havde  derimod  paa  Kirke- 
gaarden  faaet  storartede 'Mindesmærker,  hvis  alenlange 
Indskrifter  om  Aarhiindreder  vil  fortælle  Folk,  at  de 
\ar  Monstre  i  D\-gtighed,  Redelighed  og  ]\Ienneske- 
kærlighed.  Ogsaa  o\"er  Hendes  Xaade  var  der  rejst 
en  smuk  Marmortavle  med  hendes  Navn  og  et  Bibel- 
sprog, der  vil  lade  kommende  Slægter  vide,  at  hun 
horte  til   ^^de  Rene  af  Hjærtet^v. 

Jeg  skal  ærlig  tilstaa,  at  jeg  ved  Synet  af  disse 
Gravminder  ret  inderlig  ærgrede  mig  over  den  Ufor- 
trodenhed,  hvormed  Folk  lyver  paa  de  Dode  som  paa 
de  Levende,    02:"  at  denne  Ærgrrelse  ikke  er  oaaet  over 

'o  o  o 

forend  nu,  da  jeg  efter  Ævne  har  rejst  et  simpelt  lille 
Minde  over  den  ]\Iand,  som  stadig  forfulgt  af  Folks 
Miskendelse,  anvendte  hele  sit  Liv  til  Bedste  for  Folk, 
der  hverken  ænsede  eller  anede,  hvad  Godt  han  gjorde 
imod  dem. 


HUSLIGE  ÆRGRELSER, 

Hvorledes  et  Familieskatol  gjorde  mig  til  Hus- 
fader og  Pebersvend.  Gamle  og  nye  Lejligheder 
og  Ulejligheder.  Udenfor  Porten.  Skatollet 
t\-inger  mig  til  at  holde  fem  Værelser,  ELakken, 
Husholderske,  Pige  o.  s.  v.  Mellem  galante 
Familier.     En  rolig  Lejlighed. 


an  skulde  tro,  at  en  Pebersvend,  der 
som  saadan  er  husvild  og  hjemlos,  maatte  være  fritaget 
for  huslige  og  hjemlige  Ærgrelser,  men  tror  man  det, 
saa  tror  man  fejl  —  det  kan  jeg  forsikre. 

Velhavende  gejstlige  og  verdslige  Moralfabrikanter 
kan  længe  nok  paastaa,  at  »den  græd  aldrig  for  Guld, 
som  aldrig  Guld  aate«  —  Erfaringen  viser  dog,  at 
Pengemangel  er  en  af  de  aller  værste  Pengesorger,  og 
at  Savnet  af  en  Styver  kan  være  lige  saa  generende 
for  den  Fattige,  som  Overskudet  af  en  Tønde  Guld 
for  den  Rige. 

27* 

Paa  samme  Maade  forholder  det  sig  med  de  hus- 
lige Sorger  og  Ærgrelser.  Hver  Gang  en  Ægtemand 
har  klappet  mig  paa  Skuldren  og  sagt:  >Tal  De 
aldrig  om  huslige  Ærgrelser,  kære  Ven!  Saa  længe 
man  er  løs  og  ledig,  har  man  ingen  Nød.  Naar  man 
derimod,  som  jeg,  har  en  velsignet  Kone  og  otte  mere 
eller  mindre  haabefulde  Rollinger  med  Tilbehør  af 
Ammer,  Barnepiger,  Syjomfruer,  Guvernanter,  Køkken- 
Etat,  Slægtskab  og  Djævelskab,  saa  faar  man  noget 
Andet  at  vide'<  —  saa  har  jeg  bestandig  maattet  tænke 
paa  hine  Prædikanter,  der,  ^ mætte  af  Kramsfugle, 
priser  Fattigdommen';.  De  skulde  blot  vide,  hvorledes 
en  stakkels  Pebersvend  maa  lide  og  stride  for  at  faa 
Tag  over  sit  Hoved  og  Dug  paa  sit  Bordl 

Saa  længe  jeg  fuldstændig  var  Ungkarl,  gik  det 
endda  an.  Jeg  opsøgte  den  Gang  efter  Avisen  >^to 
elegant  møblerede  Værelser  for  en  gentil  Herre  med 
Opvartning  og  varmt  Vand'<,  og  da  Erfaring  havde 
lært  mig,  at  Værtindens  Høflighed  og  Opmærksom.hed 
sjælden  varede  længere  end  et  Par  Uger,  skiftede  jeg  i 
Reglen  Logis  hver  Maanedsdag.  Derved  opnaade  jeg 
i  den  største  Del  af  Aaret  at  faa  kogt  Vand  paa 
Tepotten  i  Stedet  for  opvarmet,  og  koldt  Vand  i 
Karaflen  i  Stedet  for  lunkent,  at  gaa  med  børstede 
Klæder  og  blanke  Støvler  uden  at  se  Mærker  af 
Skobørsten  paa  min  Frakke,  at  ligge  paa  rene  Lagener, 
der  hverken  var  klamme  eller  stank  af  grøn  Sæbe  o.  s.  v. 

—  og  stort  Mere  kunde  jeg  jo  ikke  med  Billighed 
forlange. 

Men  snart  var  mine  Ungkarlsdage  til  Ende.  Det 
var  for  Resten  ikke  Tidens  Fylde,  der  gjorde  Ende 
paa  dem;  det  var  et  gammelt  Skatol. 

En  fortræffelig  Tante,  Enke  efter  min  Faders 
ældste  Broder,  fik  paa  sine  gamle  Dage  Fribolig  i  en 
Stiftelse,  og  overdrog  derfor  mig,  som  Familiens  Stam- 
herre, Ejendomsretten  til  et  kolossalt  Skatol,  som 
gennem  Gud  véd  hvor  mange  Slægtled,  var  gaaet  i 
Arv  fra  den  ene  Tværmose  til  den  anden,  og  som 
hun  havde  lovet  sin  salig  Mand  aldrig  at  lade  komme 
ud  af  Familien.  Da  den  skikkelige  Kone,  tro  mod  sit 
Ord,  hellere  havde  givet  Afkald  paa  Friboligen,  hvori 
der  ikke  var  Plads  til  FamilieskatoUet,  end  betro  dette 
Klenodie  til  nogen  Ikke-Tværmose,  var  der  naturligvis 
ikke  Andet  for  mig  at  gøre,  end  overtage  og  bevogte 
Skatten,  og  fra  det  Øjeblik  af  var  jeg  ikke  Ung- 
karl mere. 

En  ugift  Mand  paa  nogle  og  tredive  Aar  kan  meget 
godt  vedblive  at  nyde  alle  Ungkarlsstandens  Rettig- 
heder og  Herligheder,  naar  han  kun  holder  sig  Standens 
Ritual  efterrettelig  og  aldrig  indlader  sig  paa  at  sætte 
Bo;  men  lægger  han  sig  Møbler  til  —  oven  i  Købet 
et  Skatol  —  indtræder  han  med  det  Samme  i  Peber- 
svendenes Kategori. 

Jeg  var  næppe  otte  og  tyve  Aar,  da  Tantes  Skatol 
gjorde  mig  til  Pebersvend.  Hidtil  havde  jeg,  som 
sagt,  hver  Maanedsdag  ved  Hjælp  af  to  Dragere  og 
en  Bærebør,  flagret  som  en  Sommerfugl  fra  Logis  til 
Logis  og  stadig  følt  mig  vel  overalt  fra  Stuen  op  til 
Kvisten  i  den  Overbevisning,  at  mit  Ophold  dér  kun 
var  midlertidigt,  og  at  enhver  Ubehagelighed  ved  Lejlig- 
heden kun  vilde  være  mig  en  kærkommen  Grund  til 
at  flytte  saa  meget  snarere.  Nu  derimod  maatte  jeg 
løbe  fra  Hus  til  Hus  for  at  finde  et  Værelse,  hvori 
der  var  Plads  til  et  saa  usædvanligt  Møbel;  jeg 
maatte  tage  Maal  af  Stuens  Højde  og  Dørenes  Brede, 
og  forvisse  mig  om  Trappernes  Fremkommelighed;  jeg 
maatte  have  Heste  og  Vogn  til  at  køre  det  bort,  og 
fire  Mand  til  at  slæbe  det  ned  og  op  ad  Trapperne, 
og  efter  hver  Flytning  maatte  jeg  selv  have  en  halv 
Dags  Ekstraarbejde  med  at  ordne  det  endevendte  Ind- 
hold af  Skufl"erne.  Hvad  Under  derfor,  at  jeg,  naar 
det  endelig  var  lykkedes  mig  at  faa  en  taalelig  Plads 
til  Familiemøblet,  ikke  følte  mig  fristet  til  at  flytte  det? 
Naar  en  Værtindes  Sjudskeri  eller  en  Tjenestepiges 
Næsvished  satte  mit  Blod  i  Kog  og  fik  mig  til  at 
tænke  paa  den  Første  i  næste  Maaned,  saa  jeg  nu  hen 
til  SkatoUet  og  betænkte  mig. 

En  Gang  var  jeg  løbet  Byen  om  i  fire  fem  Dage, 
uden  at  opdage  nogen  passende  Lejlighed  for  mig  og 
mit   Skatol,    og   da  jeg  til   sidst   nede   i   Filosofgangen 

fandt  et  Par  ret  hyggelige  Værelser,  maatte  jeg  derfor 
være  vel  tilfreds  med  mit  Fund,  uagtet  Værtinden 
kun  havde  Møbler  til  Sovekamret.  En  veh'illig  IMar- 
chandiser,  der  paatog  sig  at  møblere  mit  Arbejds- 
værelse, blev  aldeles  henrykt  ved  Synet  af  det  skæbne- 
svangre Skatol.  Han  forsikrede  mig,  at  han  skulde  levere 
et  fuldstændigt  Bohave  i  min  Smag,  og  en  halv  Time 
efter  bragte  han  mig  virkelig  seks  smukke  gammeldags 
højryggede  Stole,  et  antikt  Spejl  med  udskaaret  Ramme 
og  et  do.  Bord  —  altsammen  komplet  i  samme  old- 
tværmosaiske  Stil  som  Skatollet.  Jeg  lejede  disse 
Antikviteter  for  en  Maaned,  men  fjorten  Dage  derefter 
kom  han  op  til  mig  og  fortalte,  at  han  havde  fundet 
en  Køber  til  dem,  og  bad  mig  om  at  maatte  sende 
moderne  Møbler  i  Stedet,  hvis,  jeg  ikke  selv  ønskede 
at  beholde  dem,  da  jeg  i  saa  Fald  skulde  have  For- 
købsret. En  af  mine  Bekendte,  en  ung  Kunstner,  der 
med  Liv  og  Sjæl  var  gaaet  op  i  Kristian  den  Fjerdes 
Smag,  var  just  til  Stede  ved  denne  Forhandling. 
Da  han  horte,  hvorom  Talen  var,  erklærede  han  mig 
for  en  Vandal,  hvis  jeg  lod  det  ved  et  mageløst  Held 
sammenbragte  prægtige  gamle  Bohave  adskille,  og 
Enden  blev  da,  at  jeg  for  en  nogenlunde  rimelig  Pris 
—  et  Par  Hundrede  Procents  Avance  —  afkøbte  ]\Iar- 
chandiseren  Stole,  Bord  og  Spejl. 

Som  en  Paaskønnelse  af  den  saaledes  udviste  Mod- 
tagelighed   for   gode   Raad,    bragte   min   Ven   mig   kort 

efter  Tegninger  til  en  Sofa  —  eller  Løjbænk,  som 
han  kaldte  den  paa  Oldsproget  —  og  et  Bogskab, 
begge  Dele  i  Skatolstilen.  De  var  overordenlig  smukt 
udtænkte  og  udførte,  og  »skulde  ikke  koste  en  Skilling« ; 
jeg  var  følgelig  nødt  til  straks  at  bestille  de  projekterede 
]\Iøbler  hos  den  medfølgende  Snedker,  hvis  jeg  ikke 
lige  frem  vilde  fornærme  min  gode  Ven,  og  det  vilde 
jeg  jo  nødig  —  men  jeg  ærgrede  mig  rigtig  nok  saa 
smaat,  da  jeg  fik  Snedkerens  Regning.  Haandværkeren 
var  lige  saa  dyr,  som  Kunstneren  havde  været  billig: 
de  to  Stykker  kostede  akkurat  syv  Gange  saa  meget 
som  de  øvrige  Møbler  tilsammen!  Selv  min  Ven  blev 
overrasket  ved  Prisen,  men  ved  den  Sag  var  der  jo 
Intet  at  gøre. 

Der  gik  dog  næppe  et  Par  Maaneder  efter  den 
Tid,  før  han  en  Dag  med  glædestraalende  Ansigt 
styrtede  ind  ad  Døren  til  mig,  fulgt  af  tre  Mand,  den 
ene  forsigtig  bærende  en  tung  Genstand  under  et 
Klæde,  de  to  andre  slæbende  et  langt  Stykke  Møbel, 
af  Længde  som  mit  Skatol,  mellem  sig. 

^Hvad  er  det?«    spurgte  jeg  forbavset. 

»Det  er  Revanche  for  Snedkerregningen,  min  Ven! 
Det  er  Noget,  jeg  har  fundet  til  Dig  paa  en  Avktion 
ovre  i  Jylland  —  fundet  siger  jeg  Dig.  Her  har  Du 
et  antikt  Ur,  et  Kunstværk,  der  viser  Sekund,  Minut, 
Time,  Dato,  Maaneskifte,  Maaned  og  Aarstal  —  et 
Klokkespil,  der  trakterer  Dig  med  en  Koral  hver  Time 

og  et  Kyrieeleison  hvert  Kvarter  —  et  Egetræs  Futeral 
med  Ornamenter  i  Rosenborgstilen,  saa  brillante,  at  de 
ikke  kan  være  gjorte  af  Anden  end  den  samme  Mand, 
der  har  været  Mester  for  Dit  Skatol  —  Du  vilde  ikke 
faå  Mage  til  det  skaaret  for  loo  Rd.,  ikke  for  200  en 
Gang!  —  Og  hvad  tror  Du  saa  det  Hele  har  kostet? 
—  35  Rd.  i  —  Hvad  synes  Du  I  —  Var  det  nu  ikke 
en  Guds  Lykke,  at  jeg  kom  derover  og  tilfældigvis 
var  pr.  cassa?< 

Det  var  virkelig  et  Fund  for  en  Antikvitetssamler. 
Værket  var,  som  jeg  senere  fik  at  vide,  saa  kunstigt, 
at  det  havde  været  istaa  i  et  halvt  Hundrede  Aar, 
fordi  ingen  Urmager  turde  tage  det  fra  hinanden,  da 
det  skulde  gøres  rent,  og  Billedskærerarbejdet  paa 
Kassen  var  ganske  vist  et  Mesterstykke,  men  jeg  til- 
staar  ærlig,  at  det  aldrig  vilde  være  faldet  mig  ind  at 
købe  denne  Skat. 

Min  stakkels  Ven  var  imidlertid  saa  henrykt  over 
den  Tjeneste,  han  havde  gjort  mig,  at  det  vilde  have 
været  Synd  at  rive  ham  ud  af  Illusionen,  og  jeg  maatte 
følgelig  med  mange  Taksigelser  i  Tilgift  erstatte  ham 
Udlæget  til  Avktionsregning,  Fragt  o.  s.  v.,  og  endda 
gøre  mig  al  optænkelig  Umage  for  at  dele  hans  Hen- 
rykkelse. Jeg  kom  rigtig  nok  siden  til  at  betale  et 
dobbelt  saa  stort  Beløb  for  at  faa  det  kunstige  Værk 
sat  i  Lave  igen,  men  saa  fik  jeg  jo  ogsaa  et  antikvarisk 
Pragtstykke,     der     hvert    Kvarter    fylder    Stuen    med 

Klokkeklang,    saa  gammeldags,    at   man   er   nær  ved  at 
blive  ortodoks   derover. 

Uden  at  jeg  nogen  Sinde  havde  haft  Smag  for  det 
Antike,  ja,  uden  at  jeg  noget  Øjeblik  havde  tænkt 
paa  at  anskaffe  mig  Bohave,  var  jeg  saaledes  bleven 
forsynet  m.ed  et  fuldstændigt  Møblement,  der  kunde 
have  været  paa  sin  Plads  i  et  Borgemesterhus  fra 
1625.  En  af  mine  V^enner,  der  kom  for  at  invitere 
mig  til  sit  Bryllup,  blev  aldeles  vemodig  stemt,  da 
han  traadte  ind  i  min  saaledes  møblerede  Stue. 

Herregud,   Jonas!-:    udbrød  han  —     Du  vil  altsaa 
leve  og  dø  som  Pebersvend?- 

»Hvem  siger  det?  Endnu  er  jeg  da  ikke  tredive 
Aar!«  svarede  jeg  —  den  Gang  i  Overensstemmelse 
med  min  Døbeseddel. 

—  Det  er  lige  meget,  om  Du  saa  kun  var  fem  og 
t}'ve.  Xaar  en  ugift  og  uforlovet  Kavaler  sætter  Bo, 
saa  etablerer  han  sig  med  det  Samme  som  Pebersvend, 
og  Du  har  jo  oven  i  Købet  etableret  Dig  som  en  af 
Ur-Pebersvendene  i  Hauschen-Stræde.  Jeg  kan  fra  min 
Barndom  huske  en  Broder  til  min  Bedstefader,  en 
prægtig  gammel  Pebersvend  med  Kravestøvler,  Kalve- 
kryds og  Pisk  i  Nakken.  Naar  jeg  ser  paa  Dig  og 
Dit  Skatol  og  dette  ærværdige  Sejerværk,  kan  jeg 
ikke  lade  være  at  tænke  paa  ham.  Du  skulde  virkelig 
anskaffe  Dig  nogle  Gyldenlakker  og  Rosengeranier  i 
Vinduet  og  en  Pisk  i  Nakken,  ligesom  han  havdel 

I  det  samme  slog  Uret  Et,  og  efter  en  snurrende 
Lyd,  omtrent  som  naar  en  gammel  Mand  rømmer  sig, 
istemte  Klokkespillet  Salmen:  -Hvad  kan  os  komme 
til  for  Nød'<. 

"-  »Stakkels  Jonas !^  —  sukkede  han  —  Jeg  hører 
nok,  hvad  Klokken  er  slagen.  Du  er  uhjælpelig 
Pebersvend!« 


Mærkelig  nok  hændte  det  mig  nu  to  Gange  i  et 
Par  Maaneder,  at  jeg,  der  hidtil  var  kommen  enhver 
Opsigelse  i  Forkøbet,  blev  opsagt  af  mine  Værtfolk  og 
tvungen  til  at  flytte  mine  Oldsager  til  nye  Lokaler. 
Heraf  blev  jeg  snart  ked.  Jeg  besluttede  at  udtræde 
af  de  Logerendes  Samfund  og  at  tage  fast  Bopæl  paa 
et  Halvaar  ad  Gangen,  anskaffede  mig  Møbler  til  et 
Sovekammer  og  traf  Overenskomst  med  en  ældre 
Enke,  der  imod  Afbenyttelsen  af  et  Værelse  med 
Køkken,  forpligtede  sig  til  at  holde  mine  Værelser  i 
Orden  og  forsyne  mig  med  den  Smule  Opvartning, 
jeg  behøvede. 

Jeg  skulde  altsaa  nu  leje  en  Lejlighed  paa  tre 
Værelser  med  Køkken,  og  averterede  efter  en  saadan 
i  Avisen.  Dagen  efter  havde  jeg  en  hel  Snes  Billetter, 
men  til  min  Ærgrelse  aabnéde  jeg  den  ene  efter  den 
anden,  uden  at  finde  nogen  fra  en  Gade,  hvor  jeg 
vilde     bo.       Alle     lød     paa    Adelgade,     Prinsensgade, 

St.  Pederstræde,  St.  Gertrudstræde  o  s.  v.,  og  skønt 
man  skulde  synes,  at  det  maatte  være  meget  fristende 
for  en  stakkels  Fuldmægtig  at  faa  Husly  hos  Adelen 
og  Prinserne,  ikke  at^  tale  om  den  hellige  Gertrud  og 
St.  Peter,  har  jeg  altid  haft  en  vis  Sky  for  disse  for- 
nemme og  hellige  Kvarterer.  Endelig  fandt  jeg  to,  af 
hvilke  den  ene  lød  paa  Nørrevold  og  den  anden  paa 
Kongens  Nytorv,  og  skyndte  mig  afsted.  Da  jeg  kom 
til  de  opgivne  Steder,  erklærede  man  sig  straks  villig 
til  at  følge  mig  —  hvorhen?  —  til  de  Lejligheder,  der 
skulde  »anvises«,  nemlig  en  Bagstue  i  Larslejstræde  og 
en  fjerde  Sal  til  Gaarden  ude  paa  Kristianshavn. 

Man  tror  maaske,  at  det  er  Overdrivelse,  men  for 
mig  staar  det  i  det  Mindste  som  en  ubestridelig  Sand- 
hed, at  en  Lejlighed  paa  tre  hyggelige  Værelser 
er  en  af  de  sjældneste  Opdagelser,  der  kan  gøres  i 
København. 

I  gamle  Huse  kan  man  stundom  finde  tre  Værelser 
af  en  nogenlunde  rimelig  Størrelse,  men  hvilken  gennem- 
ført Uhygge  udmærker  ikke  en  saadan  Lejlighed. 
Vinduerne  er  smalle  og  sidder  for  højt,  Pillerne  mellem 
dem  er  kun  lidt  over  en  halv  Alen  brede.  Loftet  truer 
med  at  slide  Haarene  af  Hovedet  paa  en  nogenlunde 
velvoksen  Mand,  og  i  Gulvet  er  der  tommebrede  Rende- 
stene mellem  hvert  Brædt;  om  Forstue  eller  Korridor 
er  der  ikke  Tale,  som  oftest  udmunder  Køkkenet  og 
Dagligstuen  (Salen  kaldes  den  jo  helst  paa  Københavnsk) 

i  Vinkel  paa  samme  Opgang.  I  Køkkenet  tyger  det 
altid,  naar  der  er  Ild  paa  Skorstenen,  og  i  Stuerne, 
hver  Gang  det  blæser.  Trapperne  er  mørke  og  stejle, 
og  saa  smalle,  at  en  Vaskerballe  optager  hele  deres 
Brede,  og  Trinene  er  saa  forslidte,  at  enhver  Knast  i 
Træet  er  blevet  til  en  lille  Høj.  Og  Gaarden  —  Puh! 
—  den  ligner  nærmest  en  Kloak-Skorsten! 

I  de  nye  Bygninger,  der  paa  Spekulation  er  op- 
førte til  Kaserner  for  SmaafamiHer,  findes  der  ganske 
vist  Lejligheder  paa  tre  Værelser,  der  ikke  lider  af 
noget  af  disse  Onder,  men  her  er  Stuerne  gerne  saa 
smaa,  at  et  Forsøg  paa  at  gaa  op  og  ned  ad  Gulvet, 
omtrent  vilde  være  det  Samme,  som  at  staa  stille  og 
dreje  sig  rundt.  Skillerummene  er  saa  tynde,  at  Ingen 
kan  udtale  et  Ord,  som  hans  Nabo  ikke  maa  høre,  og 
Lofter  og  Gulve  er  saa  usolide,  at,  naar  et  Barn  oppe 
fra  fjerde  Sal  hopper  ned  fra  en  Stol,  ryster  hele  Huset 
ned  til  Kælderen.  Væggene  slaar  Revner  fra  Loftet 
til  Gulvet;  Fyldningerne  i  Døre  og  Paneler  trækker  sig 
sammen  eller  sprækker,  og  som  oftest  kan  man  lige 
saa  lidt  holde  Fugtighed  som  Træk  ude.  Og  saa 
Støjen  i  et  af  disse  lydhøre  og  overbefolkede  Huse, 
der  især  plejer  at  være  velsignet  med  et  uforholds- 
mæssigt Antal  ganske  smaa  vordende  Medborgere  og 
Medborgerinder,  som  snart  hviner  af  Glæde,  snart 
skraaler  af  Bedrø\^else! 

Hvilken  Mængde  Ærgrelser  kan  man  ikke  kontrakt- 
mæssig sikre  sig  i  Halvaarsvis,  ved  at  leje  tre  Værelser, 
enten  i  det  ene  eller  det  andet  af  disse  to  Slags  Huse! 
Jeg  tvivlede  snart  om  at  finde  et  taaleligt  Asyl  inden 
for  Byens  Mure,  og  vilde  nu  forsøge  min  Lykke  uden 
for  Porten. 

En  smuk  Foraarsdag  læste  jeg  i  Adresseavisen  et 
Avertissement,  hvori  tre  store  smukke  Værelser  ved  Kalk- 
brænderiet, med  Adgang  til  Have  og  Badehus,  Udsigt 
over  Sundet  o.  s.  v.  ønskedes  bortlejet  til  en  Familie 
uden  Børn.  Jeg  sluttede  mig  af  den  sidste  Bestemmelse 
til,  at  Ejeren  maatte  være  en  Ynder  af  et  roligt  Nabo- 
skab, og  da  jeg  netop  i  min  daværende  Bolig  baade 
oven  over  og  neden  under  havde  Ammestuer,  mens 
mine  Naboer  til  højre  var  en  dø\'  Skræder  med  en 
forfærdelig  højrøstet  og  taletrængt  Ægtehalvdel  og  til 
venstre  en  Enke  med  to  Smaadrenge,  der  ytrede  deres 
krigerisk-musikalske  Anlæg  ved  at  slaa  paa  Tromme 
fra  Morgen  til  Aften  —  saa  vakte  denne  hans  Smag 
min  udelte  Sympati.  Tidligt  om  ^Morgenen  gik  jeg 
derud.  Det  var,  skønt  jeg  er  indfødt  Københavner, 
første  Gang,  jeg  kom  saa  langt  ud  ad  den  Kant  til; 
ti  uagtet  Langelinie  altid  havde  været  min  Yndlings- 
promenade,  havde  jeg  som  de  Fleste  stadig  vendt  om 
Hdt  paa  den  anden  Side  af  Badehusene.  Jeg  blev 
aldeles  overrasket  over  her  ude  at  opdage  en  hel 
Gruppe  smukke  Lyststeder,  gik  ind  i  det  betegnede  og 

fandt  der  Alt,  hvad  Avisen  havde  lovet:  tre  over- 
ordenlig smukke,  luftige  og  rummelige  Værelser,  en 
net  lille  Have  og  en  fortryllende  Udsigt.  Alt  var  stille 
som  i  en  Landsby,  og  den  gamle  Mand,  der  ejede 
Stedet,  forsikrede  mig,  at  jeg  skulde  blive  saa  godt 
som  eneraadende  over  det  Hele,  da  han  kun  kom 
derud  en  Gang  imellem  om  Morgenen  —  hvorfor? 
faldt  det  mig  ikke  ind  at  spørge  om.  Kontrakten  blev 
underskrevet,  og  jeg  var  henrykt  over  at  have  fundet 
et  Fristed  for  Stadens  Larm. 

Det  blev  aftalt,  at  jeg  skulde  flytte  derud  nogle 
Dage  før  Flyttedagen.  Løverdag  Formiddag  lod  jeg 
hele  min  Bagage  transportere  derud,  og  mens  min 
skikkelige  Madame  Bakker  bragte  Huset  i  Orden, 
gjorde  jeg  en  lille  Tur  til  Lyngby.  Først  Søndag 
Eftermiddag  kom  jeg  tilbage,  og  skyndte  mig  henrykt 
ad  en  Genvej  fra  Vibenshus,  som  en  bedre  lokaliseret 
Ven,  der  havde  været  med  paa  Turen,  velvillig  viste 
mig,  til  mit  Tusculanum.  Undervejs  beskrev  jeg  den 
idylliske  Stilhed,  den  friske  Luft  og  den  duftende 
Have.  Han  lo  saa  smaat  og  spurgte,  paa  hvad  Tid 
jeg  havde  opdaget  alle  disse  Herligheder,  og  da  jeg 
saa  fortalte  ham  min  Morgenvandring  og  tilstod,  at  jeg 
aldrig  før  havde  været  paa  Stedet,  blev  hans  Smil 
endnu  mere  svedent. 

»Mærker  Du  den  vederkvægende  Duft,  der  strømmer 
os  i  Møde?c    spurgte  han. 

»Jeg  mærker  en  ganske  væmmelig  Stank  af  raadden 
Tang!«    svarede  jeg. 

—  Glæd  Dig  min  Ven!  Saadan  lugter  den  herlige 
Søluft,  hver  Gang  Du  faar  Paalandsvind! 

Det  havde  jeg  ikke  tænkt  paa. 

—  Men  hvad  er  det  for  en  Kattemusik,  her  opføres! 

—  Tys,  spot  ikke  den  idylliske  Stilhed,  som  Du 
for  et  Øjeblik  priste  i  saa  høje  Toner!  Saadan  en 
Symfoni  vil  Du  stadig  faa  at  høre  hver  Søndag  Efter- 
middag —  ja  for  Resten  ogsaa  af  og  til  om  Hverdags- 
aftenerne, naar  Vejret  er  godt,  og  her  har  Du  den 
Fordel,  at  Dyrehavstiden  varer  hele  Aaret  igennem. 

—  Dyrehavstiden  ? 

—  Ja.  Véd  Du  ikke,  at  Du  har  taget  Sommer- 
lejlighed i   -de  Fattiges  Dyrehave^;?  — 

Xej  desværre!  Det  vidste  jeg  ikke,  men  jeg  fik 
det  at  vide. 

Da  jeg  nærmede  mig  mit  Landsted,  saa  jeg  over 
alt  en  Vrimmel  af  pyntede  Nybodersfolk,  Læredrenge 
og  Tjenestepiger,  og  først  nu  lagde  jeg  Mærke  til  et 
betydeligt  Antal  Beværtningssteder  med  Skydebaner, 
Keglebaner,  Kasteg}-nger,  Karusselier  o.  dsl.,  hvoraf  jeg 
hin  ]\Iorgen  ikke  havde  opdaget  Spor.  Keglekuglerne 
rumlede,  Skuddene  knaldede,  Pigerne  i  Gyngerne 
hvinede,  Karusselbanerne  knirkede,  den  falske  Klarinet 
med  tilhørende  Bækkener  og  Stortromme  miavede  og 
dundrede  paa  én  Gang  fra  tre  fire  Etablissementer  ved 

Siden  af  hinanden,  fem  seks  Lirekasser  spillede  i  fem 
seks  forskellige  Tonearter  fem  seks  forskellige  Melodier 
mellem  hinanden.  Her  trippede  en  Savoyarddreng  til 
sin  snøvlende  Lires  Toner,  hist  sad  fire  geniale  Yng- 
linger med  langt  Haar  og  Ringe  i  Ørene  i  et  Lysthus 
og  improviserede  en  Kvartet,  hvori  alle  Stemmer  sang 
samme  Melodi,  den  ene  en  Tone  lavere  end  den  anden; 
fra  Højre  hørte  man  en  Invalid  spille  Variationer  over 
>Den  tapre  Landsoldat  -  paa  en  forstemt  Violin,  og  fra 
Venstre  skraalede  tre  ulykkelige  Børn,  der  solgte  Viser, 
paa  Peter  Schjøtts  bekendte  Melodi  »en  splinterny  og 
grulig  Sang  om  Manden,  der  kvalte  sin  Kone«  —  kort: 
det  hele  Bloksbjergsorkester  fra  Dyrehavsbakken  syntes 
virkelig  at  have  samlet  sig  uden  for  mine  Vinduer. 

Denne   idylliske  Nydelse    udholdt  jeg   kun   to  Søn- 
dage, saa  maatte  jeg  atter  flytte  til  Byen. 


Jeg  begyndte  nu  atter  inden  for  Voldene  min 
Søgen  efter  »en  hyggelig  Lejlighed  paa  tre  Værelser  ., 
og  fortsatte  den  ufortrøden  i  tre  fire  Aar,  men  skulde 
jeg  blot  antyde  de  Skuffelser,  der  mødte  mig  paa  mine 
Opdagelsesrejser  efter  dette  Fantasifoster,  som  i  Aver- 
tissementerne stadig  spiller  samme  Rolle,  som  den  paa 
tusind  Steder  sete,  men  intet  Steds  paaviselige  store 
Søslange  udfører  i  Avisernes  Nyhedsrubrik,  saa  frygter 
jeg,    at   det    lille  Kapitel,   jeg   agter   åt  fylde  med  mine 

huslige   Ærgrelser,    vilde    svulme    op    til   et   helt   Værk. 
Til  sidst  opgav  jeg  Haabet  om  at  finde  det. 

En  af  mine  Kontorkammerater,  hvis  Hjem  omtrent 
svarede  til  mine  Idealer,  gjorde  mig  opmærksom  paa 
Aarsagerne  til,  at  min  Søgen  var  faldet  saa  uheldig  ud. 
»Lejligheder  paa  tre  Værelser«  —  sagde  han  —  er 
kun  beregnede  for  Familier,  der  har  det  smaat  og  kun 
stiller  saa  smaa  Fordringer  til  Livets  Behageligheder, 
at  de  enten  kan  finde  sig  i  de  gamle  Huses  L^hygge 
eller  lade  sig  sammenstuve  i  de  nye  Kasernebygningers 
Celler.  Vil  Du  have  nogenlunde  rummelige  og  bekvemme 
Værelser,  maa  Du  tage  fire  eller  fem,  og  naar  Du  vil 
erindre,  hvad  det  koster  at  flytte  to  Gange  om  Aaret, 
og  blot  beregner  Dig  en  beskeden  Godtgørelse  for 
Tidsspilde  og  andre  Fortrædeligheder,  skal  Du  se,  at 
en  saadan  Lejlighed  ikke  er  dyrere  end  de,  hvori  Du 
hidtil  har  ærgret  Dig  i  Halvaarsvis.  - 

.  Der  var  Mening  i  den  Tale,  og  da  jeg  netop 
Dagen  efter  tilfældig  fik  opspurgt  en  fortrinlig  Lejlighed 
paa  fem  Værelser,  der  forholdsvis  var  meget  billig  og 
ikke  havde  nogen  som  helst  anden  Fejl  end  den,  at 
være  for  stor,  slog  jeg  til,  købte  for  Spotpris  et  stort 
Flygel,  der  optager  et  halvt  Værelse,  overlod  de  to 
Kamre  til  Gaarden  til  en  Kommandersergeantinde,  hvis 
]\Iand  var  i  Krigen,  og  gjorde  en  bortrejsende  Bekendt 
den  Tjeneste  at  indlogere  en  Del  af  hans  JVLabler  i 
min  Spisestue.     Et  Par  Maaneder  derefter  fik  jeg  Brev 

fra  den  gode  Ven  med  Underretning  om,  at  han  var  rejst  til 
Amerika  og  næppe  kom  tilbage  for  det  Første;  Møblerne 
kunde  jeg  beholde,  til  han  sendte  mig  Opgørelse  af  vort 
Mellemværende,  og  da  han  omtrent  skyldte  mig  dobbelt 
saa  Meget,  som  de  var  værd,  har  jeg  faaet  Lov  til  at 
beholde  dem  til  Dato.  Omtrent  paa  samme  Tid  blev 
Freden  sluttet,  og  min  militære  Indsidderske  med  Familie 
rejste  nu  til  Flensborg,  hvor  Mandens  Regiment  kom  i 
Garnison.  Denne  Fredsslutning  var  efter  mine  Tanters 
Forsikring  et  iøjefaldende  Bevis  paa  en  højere  Styrelse; 
ti  omtrent  i  de  samme  Dage,  som  mine  to  Værelser 
blev  ledige,  blev  en  af  mine  Halvtanter,  der  i  tolv  Aar 
havde  holdt  Hus  for  en  Enkemand,  husvild  ved  dennes 
Giftermaal,  og  da  jeg  ikke  vilde  gøre  Familiens  Tro 
paa  Forsynet  til  Skamme,  følger  det  af  sig  selv,  at  jeg 
ikke  alene  maatte  overlade  hende  den  ledige  Del  af 
min  Lejlighed,  men  —  hvad  der  for  mig  var  en  ube- 
hagelig Følge  af  den  højere  Styrelse  —  jeg  maatte 
forsyne  dem  med  det  nødvendige  Bohave,  da  min  nye 
Husfælle  ikke  hørte  til  den  fra  Aviserne  bekendte 
Kategori,  der  betegnes  med:  »en  Jomfru,  som  selv  har 
at  sidde  og  ligge  paa«. 

Hun  hørte  derimod  til  dem,  der  averterer  sig  som 
j>en  ferm  Husholderske  af  sat  Alder  og  smaa  For- 
dringer«, og  da  hendes  Fordringsløshed  ikke  tillod 
hende  at  ligge  mig  til  Byrde,  uden  at  gøre  nogen 
Nytte,  begyndte  hun  først  med  smaa  Frokostanretninger 

og  siden  med  Omsorg  for  ^^et  net  Aftensbord-,  indtil 
hun  endelig  rykkede  frem  med  en  velgrundet  Beklagelse 
over,  at  jeg,  der  havde  et  komplet  Hus  og  en  over- 
komplet Husholderske,  i  Stedet  for  at  føre  en  ordenlig 
Husholdning,  skulde  lade  mig  nøje  med  >^ Spiselcvarters- 
mad«  —  saaledes  kaldte  hun  Traktementet  paa  vore 
Restavrationer.  Resultatet  blev,  at  huri  fik  Lov  til 
paa  Prøve  at  føre  Husholdning  i  en  Maaned,  og  at 
hun  i  den  Anledning  gjorde  en  Mængde  Udgifter  til 
Køkkentøj  o.  s.  v.,  som  det  efter  hendes  Forsikring 
siden  vilde  være  en  skrækkelig  Urimelighed  at  have 
kastet  bort  til  ingen  Nytte,  og  som  hendes  Efter- 
følgersker  senere  har  fortsat  i  det  Utrolige. 

Kort  at  fortælle:  Endskønt  jeg  kun  har  haft  Brug 
for  et  Ungkarlsværelse  med  Sovekamm.er  og  aldrig  selv 
har  følt  Lyst  til  at  anskaffe  mig  Bohave,  bestaar  min 
Lejlighed  for  Øjeblikket  af: 

Entré  med  Knagerække,  Klædeholder,  Spejl  og 
Konsol, 

Dagligstue  med  antikt  Møblement,  der  ved  stadig 
Tilvækst  af  Kunstgenstande  og  Snurrepiberier  efter 
Haanden  har  forvandlet  Værelset  til  et  Slags  Museum, 
saa  tæt  bepakket,  at  jeg  snart  maa  søge  en  større 
Lejlighed, 

Sovekammer  med  Seng,  SerA'ante,  Toiletbord, 
et  Skrummel  af  et  Klædeskab  og  et  Uhyre  af  et 
Styrtebadsapparat, 

Spisestue  med  Bord  til  i8  Personer  og  Stole  til 
12  dito,  et  Buffet,  der  skjuler  en  hel  Væg  og  har 
fristet  mine  Husholdersker  til  at  paaføre  mig  en  uop- 
hørlig Udgift  til  Servicegenstande,  og  et  stort  Hjørne- 
skab, i  hvis  underste  Del  der  efter  Haanden  har  dannet 
sig  en  lille  Vinkælder  —  Altsammen  Gods,  som  jeg 
har  til  Laans  fra  min  gode  Ven  i  den  anden  Verden, 

Værelse  til  Husbestyrerinden,  for  Tiden  møbleret 
af  hende  selv. 

Pulterkammer  til  det  Bohave,  hvormed  fornævnte 
Værelse  møbleres,  naar  Husholdersken  ikke  selv  med- 
fører Møbler. 

Køkken,  udstyret  med  en  Mængde  Brugs-  og 
Dekorationsgenstande,  om  hvis  Værd  jeg  kun  har  faaet 
Oplysning  af  de  indløbne  Regninger  —  og 

Pigekammer,  indrettet  efter  Nutidens  Fordringer 
—  med  Undtagelse  af  Gyngestol  og  Reflektionsspejl. 

Hvorledes  det  er  gaaet  til,  at  jeg,  en  enlig  Ung- 
karl, der  lige  som  Job  er  kommen  nøgen  til  Verden  og 
skal  gaa  nøgen  herfra,  ikke  har  kunnet  gennemvandre 
den  tilbagelagte  Del  af  min  Livsbane,  uden  at  faa  et 
sligt  Paahæng  af  Løsøre  og  Effekter  efter  mig,  vil 
maaske  for  dem,  der  ikke  selv  har  forsøgt  noget  Lignende, 
være  ubegribeligt,  men  jeg  kan  forsikre,  at  det  er 
gaaet  aldeles  naturligt  til,  uden  at  jeg  har  gjort  nogen 
som  helst  Anstrængelse  derfor,  ja  endogsaa  trods  alle 
mine  Bestræbelser  for  at  undgaa  det.     Jeg  ærgrer  mig 

selv  derov^er,  og  hver  Gang  jeg  ser  en  ung  Student 
med  hele  sin  Bagage  læsset  paa  Nakken  af  et  Bybud, 
drage  fra  Logis  til  Logis,  bliver  jeg  til  Mode  som  en 
gammel    Gedebuk,    der   slæbende   en   Klods    om   Benet, 

ser  de  unge  Kid  springe  over  Grøft  og  Gærde;  og  jeg 
har  Grund  dertil,  ti  man  skal  søge  længe,  førend  man 
finder  en  saadan  Samling  af  immobile  Møbler  som  mit 
Skatol,  mit  Flygel,  min  Buffet,  mit  Klædeskab,  mit 
Styrtebadsapparat  og  min  nuværende  Husholderske! 


.EGANT  LEJLIGHED, 
jeg  ved  den  ovenomtalte 
Udvidelse  baade  havde  faaet  større 
Grund  til  at  være  tilfreds  med  min 
Lejlighed  og  mindre  Lyst  til  at  fort- 
sætte mit  Nomadeliv,  vedblev  min 
onde  Stjerne  at  tvinge  mig  til  at 
flytte.  Næppe  havde  Værten  over- 
tydet sig  om,  hvor  besværligt  det 
var  for  mig  at  flytte  mine  kolossale 
Møbler,  og  hvor  vanskeligt  jeg  vilde 
finde  passende  Plads  til  dem  andet 
Steds,  før  han  forkyndte  mig  et  drøjt 
•-"   Paalæg    i    min    Husleje.      Jeg    fandt 

mig  deri,  men  før  Halvaaret  var  ude,  solgte  han  Stedet, 
og  da  den  nye  Ejer  bebudede  et  nyt  Paalæg,  maatte 
jeg  sige  Lejligheden  op. 

Efter  mange  Besværligheder  lykkedes  det  mig  at 
finde  en  smuk,  men  temmelig  dyr  Lejlighed  i  en  ny, 
stor  Gaard,  der  i  alle  Henseender  var  fortræft'elig  ind- 
rettet. Her  var  Værten  bekendt  for  at  imødekomme 
ethvert  Ønske  fra  Lejerens  Side,  aldrig  at  forhøje 
Lejen  og  stadig  at  overholde  en  saa  stræng  Orden,  at 
ingen  firbenet  Skabning  tilstededes  Ophold  i  Gaarden. 
Endelig  havde  jeg  da  fundet  et  blivende  Sted  — 
trode  jeg. 

Alle  Husets  Lejligheder  var  beboede  af  >.galante 
Familier  uden  Børn-  ;  i  enhver  galant  Familie  findes 
jo,  som  bekendt,  nu  om  Stunder  et  Piano,  og  da  der 
bode  to  Familier  i  hver  Etage,  indeholdt  Gaarden  ikke 
mindre  end  ti  Pianoer  —  i  Kælderen  til  højre  fandtes 
intet  Instrument,  men  paa  Kvisten  til  venstre  var  der 
til  Erstatning  derfor  et,  der  i  Forening  med  sin  Ejerinde 
dannede  et  Perpetuum  mobile.  Her  bode  nemlig  en 
Enke,  hvis  sekstenaarige  Datter  uddannede  sig  til 
Sangerinde,  og  flere  Timer  daglig  sang  Skalaer  og 
slog  Triller  for  aabne  Vinduer.  Under  hende  og  over 
mig  paa  tredie  Sal  bode  en  Embedsmand  med  fire 
konfirmerede  Døtre,  der  alle  fire  vare  musikalske,  den 
ene  værre  end  den  anden;  om  Formiddagen  skiftedes 
de   til   hver   sin   Time   at   spille   Etuder,    mens    Faderen 

var  paa  Kontoret,  om  Eftermiddagen  musicerede  de 
for  ham,  og  om  Aftenen,  naar  han  var  i  Kongens 
Klub,  spillede  de  til  egen  Fornøjelse  Ouverturer  for 
fire  Hænder.  I  den  anden  Lejlighed  deroppe  bode  en 
gammel  Frue,  hvis  Søn  var  Student,  men  ved  Siden 
deraf  overordenlig  musikalsk;  han  spillede  efter  Hu- 
kommelsen alt  Muligt  mellem  hinanden,  og  hver  Gang 
han  havde  lært  en  ny  Vise  eller  en  ny  Dans,  vedblev 
han  at  slide  paa  den,  til  den  var  gaaet  af  Mode  paa 
Gaden.  I  det  halve  Aar,  jeg  havde  Nydelsen  af  hans 
Naboskab,  foredrog  han  f.  Eks.  »Partant  pour  la  Syrie« 
mindst  fem  Gange  daglig.  Et  Par  Aftener  hver  Uge 
samlede  desuden  nogle  Kammerater  sig  hos  ham  og 
ov^ede  sig  i  firstemmig  Sang.  I  Lejligheden  ved  Siden 
af  mig  havde  jeg  en  tidligere  temmelig  bekendt 
Kunstnerinde  til  Naboerske.  Hun  havde  forladt  Scenen 
og  giftet  sig,  men  gav  endnu  unge  Damer  Timer  i 
Sang  næsten  fra  Morgen  til  Aften;  og  Alle  skulde  de 
være  Sopraner,  Alle  skulde  de  synge  Weyses  Romancer, 
og  Allesammen  sang  de  falsk  —  saa  falsk,  at  jeg  godt 
kunde  forstaa,  at  de  maatte  betale  deres  Lærerinde  en 
Specie  for  hver  Time,  hun  hørte  paa  dem,  men  derimod 
ikke  begribe,  hvorledes  de  nogen  Sinde  skulde  faa 
Tilhørere  til  billigere  Pris.  .Neden  under  mig  paa  første 
Sal  bode  en  Adjunkt,  der  havde  to  Niecer  fra  Landet 
i  Huset,  og  blandt  andre  højere  Dannelsesgenstande 
lod  dem  gennemgaa  de  første  Fingerøvelser  i  Pianoforte- 

skolen  saa  samvittighedsfuldt,  at  de  aldrig  kom  videre 
—  samt  en  Enkegeneralinde,  hvis  Datter  i  »Selskabet'^; 
havde  Ord  for  at  være  en  stor  Pianistinde.  Hendes 
Repertoire  var  overordenlig  fornemt:  hun  spillede  kun 
Beethoven,  Mendelsohn,  Schumann  og  Liszt,  og  naar 
hun  indstuderede  et  nyt  Paradestykke,  spillede  hun  ikke 
Andet  en  hel  ]\Iaaned.  Hvad  der  blev  udfort  paa  de 
tre  Pianoner  i  Stuen  og  Kælderen,  kunde  jeg  aldrig 
hore  for  ]\Iusiken  fra  de  andre,  men  det  var  mig  ogsaa 
temmelig  ligegyldigt. 

Hvis  jeg  enten,  som  min  Vært,  havde  været  tung- 
hør eller,  som  de  fleste  af  mine  Husfæller,  manglet  den 
Begavelse,  man  paa  Hjemmetysk  kalder  Gehør,  vilde 
jeg  upaatvi\'lelig  have  kunnet  befinde  mig  meget  vel  i 
dette  musikalske  Hus,  men  Naturen  har  nu  en  Gang 
begavet  mig  med  Øre  baade  i  den  ene  og  i  den  anden 
Bet)-dning,  og  dertil  givet  mig  et  meget  pirreligt  Nerve- 
system. Hver  Gang  jeg  hører  Nogen  gøre  Forsøg  paa 
at  tage  en  Tone,  der  ligger  over  hans  Stemme,  fristes 
jeg  til  at  hjælpe  ham;  hver  Gang  man  stanser  midt  i 
en  musikalsk  Sætning,  stanser  jeg  midt  i  mine  Tanker ; 
hver  Gang  jeg  horer  falsk  Sang,  faar  jeg  en  For- 
nemmelse, som  om  man  stak  mig  en  Strikkepind 
gennem  Rygmarven;  hver  Gang  jeg  hører  en  urigtig 
Akkord,  kan  jeg  ikke  lade  være  at  gøre  Grimacer,  og 
hver  Gang  jeg  hører  et  bekendt  Musikstykke  spille  i  urig- 
tigt Tempo,  maa  jeg  uvilkaarlig  trampe  den  rigtige  Takt. 

Jeg  maatte  derfor  gennemgaa  en  fuldstændig  musikalsk 
Tortur  fra  Kl.  8  om  Morgenen  til  11^2  om  Aftenen. 
Den  Smaa  paa  Kvisten  vakte  idelig  min  Medfølelse 
ved  sine  fortvivlede  Forsøg  paa  at  faa  fat  i  det  høje  B, 
Studenten  og  Frøknerne  paa  tredie  Sal  kappedes  om 
at  forstyrre  mig  ved  at  spille  galt,  den  Første  udenad, 
de  Andre  efter  Noder.  Eleverne  ved  Siden  af  mis- 
handlede mine  Ørehinder  ved  Snese  Gange  at  gentage 
en  kromatisk  Sætning,  uden  at  kunne  træffe,  og 
Eleverne  neden  under  tirrede  mig  ved  idelig  at  hakke 
fejl  i  deres  Øvelser. 

En  Gang  satte  jeg  mig  hen  til  mit  Skrivebord  for 
at  udføre  et  Arbejde,  hvortil  jeg  behøvede  at  have  alle 
mine  Tanker  samlede  og  ordnede  —  det  var  et  temmelig 
vigtigt  Dokument,  jeg  skulde  gøre  Udkast  til.    Da  lød: 

fra  Kvisten:  »Grace,  grace!^;  af  >  Robert  le 
diable«   med  stadigt  Knæk  i  den  sidste  Kadence  — 

fra  tredie  Sal  til  højre:  Partant  pour  la 
Syrie'^   af  Dronning  Hortense  for  999de  Gang, 

fra  samme  Sal  til  venstre:  Serenaden  af 
i>Don  Juan  ,  sunget  som  Koral  for  at  faa  Akkompagne- 
mentet med, 

fra  anden  Sal:  Romancen  af  >  Floribella-;  med 
gentagne  Afbrydelser,  Rettelser  og  falske  Toner  i  hver 
anden  Takt, 

fra  første  Sal  til  højre:  Skalaer  i  Moltonearterne 
med  Stansninger   og  Fejlgreb   i  hver  Op-  og  Nedgang, 

fra  første  Sai  til  venstre:  Liszts  Transskrip- 
tion af  Schuberts    .Erlkonig;  — 

og  for  at  Intet  skulde  fattes: 

fra  Gaarden:  Franz  Abts  »Scheiden,  Scheiden, 
Scheiden  thut  weh!  <  udført  med  dirrende  Toner  af  en 
enerveret  tysk  Lirekasse,  mens 

fra  Gaden  en  snøvlende  dito  af  dansk  Herkomst 
istemte  samme  Melodi  en  halv  Tone  højere. 

Til  denne  Musik  kunde  jeg  kun  skrive  én  Tekst, 
og  den  skrev  jeg:  Dokumentet  blev  af  sig  selv  til  en 
Opsigelse. 

Et  af  To  foretrækker  jeg  dog  at  ligge  paa  Landet 
i  »de  Fattiges  Dyrehave«  for  at  bo  i  Byen  i  et  musikalsk 
Hus  mellem  galante  Familier. 

Nu  maatte  jeg  atter  anvende  en  Maanedstid  paa 
at  opspore  en  beboelig  Lejlighed,   der  blev  ledig. 

EN   ROLIG   LEJLIGHED. 

il  sidst  lykkedes   det  mig  —  over  al 
Forventning,  syntes  jeg. 

For    at    undgaa    Skylla     styrer 
man  som  oftest   lige  ind  i  Karybdis. 
Min   næste   Bolig   opsøgte   jeg    i    en 
af  de   stille   Gader   bag   Slottet  i   et 
gammelt   Hus    med   tykke   Mure    og 
kun   én   Lejlighed   i   hver  Etage,    og 
underskrev  først  Kontrakten,  efter  at 
have   indhentet   de    mest  beroligende 
Efterretninger  om  mine  Medbeboeres 
musikalske   Anlæg    og   Færdigheder 
Kælderen   var   ikke   indrettet   til   Be 
boelse,    i    Stuen    bode    Værtinderne 
et    Par    ældre    Piger,     der    levede    ^ 
klosterlig  Ensomhed,    og   kun   stod  i 
Forbindelse    med   den   ydre   Verden 
ved   daglig   at   gennemlæse  Adrpsse 
avisen.     De   var  meget  gammeldags 
havde    Geranier    og    Gyldenlakker    i 
Vinduerne,  Roser  og  Lavendler  i  en 

Bojan  paa  Dragkisten  og  Kobberstik  af  Ludvig  den 
Sekstendes  Henrettelse  og  Marats  ]\Iord  i  Glas  og 
Ramme  paa  Væggene;  jeg  saa  ved  første  Øjekast,  at 
det  eneste  musikalske  Instrument,  de  dyrkede,  maatte 
være  en  Spinderok.  Første  Sal  var  lejet  af  en  Familie, 
der  tilbragte  Vinteren  i  Paris,  og  stod  derfor  ubeboet. 
Paa  tredie  Sal,  der  var  et  Slags  Kvistetage,  bode  .en 
gammel  Herre,  som  havde  været  Noget  oppe  paa  Runde- 
taarn  .,  om  det  var  ved  Biblioteket,  Museet  eller  Obser- 
vatoriet, vidste  Værtinderne  ikke,  men  da  de  forsikrede 
mig,  at  de  aldrig  havde  hørt  eller  set  Xoget  til  ham  i 
de  Aar,  han  havde  været  der  i  Huset,  undtagen  hver 
Flyttedag,  naar  han  betalte  sin  Leje,  sluttede  jeg  mig 
til,  at  han  næppe  heller  var  musikalsk,  og  bestemte 
mig  for  Lejligheden. 

Xaar  en  Københavner  skulde  opstille  en  lokal 
Sammenligning,  der  svarede  til  det  gammeldags  ::'tyst 
som  i  Graven '<  og  det  moderne  :v lydløs  som  Urskoven';^ 
tror  jeg  næppe  han  kunde  finde  nogen  mere  udtryks- 
fuld end  dødt  som  bag  Slottet;.  Dette  Kvarter  er 
paa  én  Gang  vor  Hovedstads  Faubourg  St.  Germain 
og  dens  Pompeji,  her  bor  vore  ]\Iumier,  her  residerer 
vore  Porcellænskinesere,  her  er  vore  Oldsagers  Pallads, 
her  er  baade  vort  adelige  og  vort  borgerlige  Vartov, 
her  kan  man  midt  om  Dagen  se  en  mennesketom 
Gade,  og  kommer  man  ind  i  Gaardene,  overraskes  man 
ikke  sjælden  ved  at  finde    en  yppig  Græsvækst  mellem 

Brostenene  og  ]Mos  paa  Plankeværkerne.  Skulde  en 
Genganger  noget  Steds  inden  for  Voldene  kunne  spøge 
i  Ro,  maatte  det  være  her,  og  blandt  alle  de  ærværdige 
Huse,  han  havde  Valget  imellem,  vilde  han  næppe  finde 
noget  mere  indbydende  end  det,  hvori  jeg  søgte  et 
Fristed  for  Bylivets  galante  Mislyd. 

Det  forundrede  mig  derfor  ikke  synderligt,  da  min 
Tante,  et  Par  Dage  efter  at  vi  var  flyttede  ind  i  Lejlig- 
heden, med  en  yderst  betænkelig  Mine  lod  nogle  Ord 
falde  om,  at  det  nok  >var  det  rette  Hus,  vi  var  komne 
til  at  bo  i<s  og  paa  nøjere  Efterspørgsel  erklærede,  at 
Alting  ikke  her  var  ganske,  som  det  skulde  være.« 
»Spøger  det  maaske?«  —  spurgte  jeg,  selv  spøgende. 

—  Jeg  véd  ikke,  hvad  Du  vil  kalde  det,  men 
underligt  er  det  dog,  at  der  hver  Torsdag  Nat  holdes 
Bal  i  de  lukkede  Værelser  paa  første  Sal. 

—  Det  kan  ikke  nægtes.  Men  det  forundrer  mig 
i  saa  Fald,  at  jeg  ikke  hørte  Noget  til  Musiken,  da 
jeg  kom  fra  Selskab  i  Aftes.  Klokken  var  netop  paa 
Slaget  Tolv. 

—  Ja  spøg  Du  kun,  hvis  Du  finder  det  morsomt! 
Jeg  kan  ikke  sige,  at  det  morer  mig! 

—  Du  har  altsaa  hørt  Noget? 

—  Ja,  baade  at  de  skød  Stolene  fra  Bordet,  og  at 
de  gik  hjem.  Du  kan  le,  saa  "meget  Du  vil,  men  at 
je^  grangivelig  hørte,  hvordan  Kjolerne  raslede  ned  ad 
Trapperne,  det  er  saa  vist,  som  at  jeg  sidder  her. 

—  Se,  se!  Saa  Musene  gaar  med  Silkekjoler 
paa,  naar  de  er  til  Bal;  jeg  trode,  at  de  altid  gik  i 
Fløjelspels. 

—  Aa,  Du  med  Dine  Mus!  Har  Du  nogen  Sinde 
bort  Mus  lukke  aflaasede  Døre  op  og  i  saadan  som 
i  Nat. 

—  Nej,  men  jeg  har  hørt  det  knage  og  buldre  i 
gamle  Huse,  og  det  mange  Gange,  især  naar  det  har 
blæst  saadan  som  i  Nat. 

—  Saa  det  er  Vinden?  Ja  saa!  Det  var  vel 
ogsaa  Vinden,  som  bladede  i  Dine  Papirer,  imens  Du 
var  borte? 

—  I  mine  Papirer? 

—  Ja,  just  i  det  Øjeblik,  da  jeg  var  ved  at  gaa 
i  Seng,  kommer  Pigen,  der  havde  gjort  Dit  Sove- 
kammer i  Orden,  ind  til  mig,  bleg  som  et  Lig,  og  for- 
tæller, at  der  er  Tyve  inde  i  Dagligstuen.  Hun  havde 
hørt  Skatolsklappen  blive  aabnet.  Skufferne  trukne  ud 
og  Papirerne  rodede  om  mellem  hverandre,  og  da  hun 
saa  spurgte,  om  Herren  var  kommen  hjem,  fik  hun 
intet  Svar,  men  gennem  Nøglehullet  kunde  hun  se,  at 
der  var  bælmørkt  inde  i  Værelset.  Jeg  lod  hende 
straks  løbe  ned  til  Værtens,  og  der  fik  hun  den 
Besked,  at  det  havde  Ingenting  at  betyde,  det  var 
bare  et  Forbud.  Her  i  Huset  var  det  saa  sædvanligt, 
at  man  hørte  Folk  pusle  i  Værelserne  en  hel  Time,  før 
de  selv  kom  hjem. 

—  Saadan  et  Hus  kan  jeg  lide! 

—  Ja,  hver  sin  Lyst.  Foruden  de  gamle  Jomfruer 
i  Stuen,  der  seK^  ser  ud  til  allehaande,  og  ham,  den 
Gamle  fra  Rundetaarn,  der  skal  bo  paa  Kvisten,  men 
som  kun  lader  sig  se  to  Gange  om  Aaret,  er  der  nok 
ellers  ikke  ret  Mange,  der  har  Lyst  at  være  her. 
Lejligheden  har  staaet  i  Avisen  hver  Flyttedag,  og 
den  Frue,  her  bode  sidst,  maatte  skifte  Pige  hver 
Maaned  —  sommetider  hver  Fjortendedag. 

—  Er  det  et  Tegn  paa  Spøgeri,  saa  spøger  det 
rigtig  nok  slemt  hos  mange  Fruer  her  i  Byen.- 

»Ja,  det  var  stor  Synd,  at  Du  ikke  kom  til  at 
hedde  Tomas  i  Stedet  for  Jonas!«  —  knurrede  Tante, 
trak  paa  Skuldrene  o\'er  min  \^antro  og  gik  ud  i 
Køkkenet. 

Ved  Aftensbordet  var  hun  tavs,  mørk  og  fornærmet. 
Alle  mine  Forsøg  paa  at  sætte  hende  i  bedre  Stemning 
blev  besvarede  med  Enstavelsesord.  Efter  at  den  tredie 
store  Maaltidspa\'se  var  tilende  —  de  løb  næsten  i  ét 
alle  tre  —  henvendte  hun  endelig  en  Sætning  til  mig. 
Den  lød  saalcdes: 

—  Nu  har  da  ganske  rigtig  ogsaa  Amanda  sagt  op. 

—  Hvad  er  der  i  Vejen  med  hende?  —  Er  her 
ingen  Sladdresøstre  i  Huset?  —  Har  hun  det  for 
ensomt? 

Tante  sendte  mig  et  bælmørkt  straffende  Blik. 
Atter  en  Pavse.      Først   efter  at   hun    havde   overbevist 

29 


450 

sig  om,  at  jeg  ikke  vilde  komme  med  flere  Spørgsmaal, 
og  efter  at  jeg  næsten  havde  glemt  de  fremsatte,  fulgte 
Svaret: 

—  Nej,  tvært  imod.  Hun  finder  at  her  er  alt  for 
selskabeligt.  Hun  holder  ikke  af  at  høre  sine  Sko 
danse  om  i  Værelset,  efter  at  hun  har  trukket  dem 
af  og  er  gaaet  i  Seng.  Der  har  været  saadan  en 
Lystighed  oppe  paa  Kvisten,  hvor  hun  ligger,  at  den 
stakkels  Pige  har  maattet  trække  Dynen  op  over 
Ørerne;  hun  har  ikke  faaet  Blund  i  sine  Øjne  hele 
Natten. 

—  Den  Gamle  fra  Rundetaarn  har  maaske  haft  Bal? 

—  Nej,  Bal  just  ikke;  men  Selskab  har  han  nok 
hver  Nat.  Om  Dagen  skulde  man  næsten  tro,  at  han 
ikke  er  levende.  ]\Ian  ser  ham  hverken  gaa  ud  eller 
komme  hjem,  og  banker  Nogen  paa  hans  Dør,  saa  er 
han  aldrig  hjemme,  men  om  Natten  lader  det  til,  at 
han  modtager  sine  gode  Venner.  Endnu  har  rigtig  nok 
Ingen  heller  set  dem  komme  eller  gaa,  men  aldrig 
saa  snart  begynder  Hanerne  at  gale,  førend  der  bliver 
en  Snakken  og  en  Grinen  inde  i  Stuen  hos  ham,  som 
om  hele  Stuen  var  fuld  af  Mennesker. 

—  Han  har  maaske  den  Uvane  at  snakke  i  Sø\me. 

—  Ja,  han  har  vist  mange  Uvaner.  En  af  de 
Piger,  der  tjente  her  i  Fjor,  listede  sig  en  Gang  til  at 
kikke  ind  til  ham;  da  sad  han  og  spiste  til  Aften  med 
to  Ugler  og  et  Par  Pindsvin. 

—  Ugler  og  Pindsvin  er  ganske  udmærkede  Muse- 
jægere. 

—  Naa,  saa  Du  bliver  ved  med  Dine  Mus!  Ja,  lad 
os  saa  ikke  tale  mere  om  den  Sag. 

Tante  havde  en  overordenlig  fast  Karakter!  Jeg 
fik  hende  virkelig  ikke  til  at  tale  et  Ord  mere  den  Gang. 

Næste  Aften,  da  jeg  ved  min  Pibe  sidder  fordybet  i 
en  af  Hoffmanns  prægtige  Spøgelseromaner  —  som  jeg 
ikke  havde  læst  siden  min  første  Ungdom,  og  som  alle 
mine  Omgivelser  netop  nu  havde  sat  mig  i  fortrinlig 
Stemning  til  at  forny  gammelt  Bekendtskab  med  — 
hører  jeg  paa  én  Gang  ude  fra  Køkkenet  først  et 
Skrig,  saa  gennemtrængende,  som  om  det  var  udstødt 
af  en  Moder,  der  saa  sit  Barn  falde  ud  af  Vinduet, 
og  derpaa  et  Hvm,  saa  sylespidst,  at  det  mindede 
mig  om  Pinebænkscenerne  paa  de  franske  Melodrama- 
teatre. 

Jeg  greb,  uden  at  give  mig  Tid  til  Eftertanke,  en 
Haj-Sabel  af  min  Vaabensamling  og  styrtede  ud  efter 
Skrigene.  Der  laa  min  gamle  skikkelige  Tante  dødbleg 
og  maalløs,  skælvende  over  hele  Legemet  og  nedsunken 
paa  Køkkenbænken  med  den  ene  Arm  i  en  Vaskerballe 
og  den  anden  Haand  for  Øjnene,  mens  Pigen  —  et 
ualmindeligt  forskruet  Eksemplar  af  en  københavnsk 
Rappenskralde,  halv  Frøken  og  halv  Fiskerkærling  — 
stod  oppe  paa  Komfurpladen,  gloende  rød  i  Ansigtet, 
fægtende  med  Armene  over  Hovedet,  uafladelig  skrigende 

og  hulkende,  idet  hun  trippede,  hoppede  og  sparkede 
ud,  som  hun  havde  faaet  et  Anfald  af  St.  Veitsdans. 

»Har  her  vist  sig  Noget r^c  —  spurgte  jeg  Tante, 
næppe  i  Stand  til  at  vedligeholde  min  Alvor  ved  at 
se  paa  det  frj^gtelige  Vaaben,  hvormed  jeg  var  ilet 
til  Hjælp. 

Tante  løftede  endnu  halv  bevidstløs  den  vaade 
Arm  op  af  Vaskerballen  og  pegede  mod  Køkken- 
bordet,   uden  at  fremstamme  mere  end  Ordene:    »Der! 

—  der!« 

Nu  var  det  mig,  der  blev  hed  om  Ørene,  ti 
baade  Bordet  og  Gulvet,  Tantes  og  Pigens  Klæder  var 
overstrømmede  med  et  rødt  Fluidum,  der  ved  første 
Øjekast  syntes  mig  at  være  Blod.  Til  min  Beroligelse 
opdagede  jeg  dog  snart,  at  de  formentlige  Blodpøle  og 
Blodpletter  ikke  var  Andet  end  Indholdet  af  en  stor 
Syltetøjskrukke,  der  laa  væltet  paa  Køkkenbordet. 

Min  Forskrækkelse  syntes  at  fremkalde  et  Omslag 
i  Pigens  Ekstase.  Et  Udbrud  af  Fnisen  gav  sig 
pludselig  Luft  mellem  hendes  Hulken,  og  under  en 
idelig  fortsat  Blanding  af  Krampelatter  og  Krampegraad 
begyndte  hun  at  slaa  sig  paa  Skørterne  og  pege  ned 
ad  sig,  idet  hun  trippede  og  sparkede  ud,  endnu  værre 
end  før,  og  rettede  Tantes  Der!  der!^  til,  >.Nej  — 
her,  her  er  den!- 

-  Hvad  for  en  den?  —  Gengangeren?  —  Djævelen? 

—  Nissebukken?  —  eller  hvad  for  En?-:   —  raabte  jeg. 

»Uhu  —  Uh!  Uh!  Rotten!«  —  raabte  de  Begge 
i  Kor. 

Nu  var  Sagen  ikke  svær  at  forstaa. 

Tante  havde  villet  tømme  de  sidste  Rester  af  en 
Krukke  Syltetøj  og  derved  givet  Krukkens  ene  Side 
en  saa  stærk  Skraaning,  at  en  slikvorn  Rotte,  der  var 
sluppen  ned  i  den,  men  ikke  kunde  kravle  op  igen, 
havde  faaet  Lejlighed  til  at  hoppe  ud.  Pigen  havde 
med  Fortvivlelsens  Mod  gjort  Forsøg  paa  at  træde  den 
ihjel,  men  derved  var  den  kommen  ind  under  hendes 
Krinoline,  og  havde  frelst  sig  ved  at  entre  op  fra  det 
ene  Galleri  til  det  andet,  og  skønt  det  nu,  da  Uhyret 
var  trængt  ind  i  »Jomfruburet«,  var  bag  efter,  havde 
hun  søgt  at  flygte  fra  det,  ved  at  hoppe  op  i 
Skorstenen. 

Det  følger  af  sig  selv,  at  Rotten  fik  sin  fortjente 
Straf,  men  Morgenen  derefter  lod  Frøken  Amanda  mig 
vide,  at  »jeg  kunde  gøre  ved  hende,  hvad  jeg  vilde, 
men  jeg  fik  hende  ved  Gud  i  Himlens  højeste  Rige  ikke 
til  at  blive  en  Dag  længere  i  et  Hus  af  det  Slags.« 

»Naa,  hvad  siger  Du  nu?«  —  spurgte  min  Tante, 
saa  snart  Skrækken  havde  sat  sig  —  Ær  det  ikke  et 
hyggeligt  Hus,  Du  har  ført  os  ind  i?« 

Jeg  syntes,  at  det  var  mig,  der  burde  triumfere, 
og  svarede  derfor  ganske  tørt:  Jo — o  saamænd!  Og 
det  glæder  mig,  at  Tante  nu  maa  være  beroliget  for 
sine  natlige  Ængstelser!« 

»Beroliget?  —  Jeg?  —  Kalder  Du  det  en  Be- 
roligelse, at  her  ogsaa  er  Rotter?-  —  raabte  Tante 
og  slog  Hænderne  sammen  —  »Nej,  med  Dig  er  der 
da  intet  Udkomme?« 

—  Kære  Tante  I  Lad  os  ikke  komme  i  Disput! 
Jeg  er  enig  med  Dig  i,  at  der  er  én  af  os,  med  hvem 
det  ikke  nytter  at  disputere. 

—  Xaa  det  glæder  mig,  at  Du  dog  én  Gang 
erkender  Din  Urimelighed  1  Hvad  har  Du  nu  betænkt 
at  gøre? 

—  Ende  paa  Spøgelsehistorierne! 

—  Ved  at  flytte? 

—  Nej,  ved  at  anskaffe  mig  et  Par  Katte. 

—  Katte?  —  Du  véd  da  vel,  at  jeg  ikke  kan  sove 
i  et  Hus,  hvor  der  er  Katte?  —  Det  er  altsaa  mig, 
Du  vil  af  med? 

—  Nej,  det  er  Rotterne  —  eller  Spøgelserne,  hvad 
Du  vil  kalde  dem. 

—  Lige  som  om  de  var  bange  for  Katte!  —  Det 
manglede  blot,  at  vi  oven  i  Købet  skulde  have  de  af- 
skylige Dyr  at  trækkes  med!  Men  Gud  bevares!  Du 
er  jo  Herre  i  Huset,  og  jeg  skal  saamænd  ikke  spilde 
mine  Ord  paa  at  præke  Fornuft  og  Rimelighed  for 
Dig.  Naar  jeg  bare  maa  have  mit  Værelse  i  Fred, 
saa  køb  Du  saa  mange  Katte,  Du  har  Lyst  til! 

Inden  Aften  var  det  allerede  lykkedes  mig  at 
remplacere   Frøken   Amanda   med   en   solid   Bondepige, 

der  forsikrede,  at  hun  hverken  var  bange  for  Mus  eller 
Rotter,  samt  at  forøge  min  Husstand  med  en  over- 
ordenlig smuk  stor  Hunkat  —  et  meget  menneske- 
venligt Dyr,  der  i  Følge  meddelt  Skudsmaal  var  et 
Mønster  paa  Iver  i  sit  Kald  og  god  Opdragelse.  — 
Pigen  lød  Navnet  Maren,  og  Katten,  der  var  af 
engelsk  Familie,  hed  Lucy. 

Første  Dag  efter  Miss  Lucys  Ankomst  aflagde 
den  allerede  Prøver  paa  sin  Færdighed  som  Kammer- 
jægerske, ved  under  min  Fraværelse  at  hoppe  op  paa 
en  Reol,  derfra  at  springe  hen  paa  det  tæt  ved  hængende 
Fuglebur,  rive  det  ned  paa  Gulvet  og  der  skræmme 
Livet  af  mine  to  tamme  Kanarifugle.  »Sa'e  jeg  ikke 
nok,  at  Du  vilde  faa  Fornøjelse  af  det  Dyr?«  — 
triumferede  Tante. 

Anden  Dag,  da  der  ikke  var  mere  levende  Fjeder- 
vildt at  jage,  benyttede  den  sit  Otium  til  at  klatre  op 
paa  SkatoUet  og  bemægtige  sig  et  Par  pragtfulde  ud- 
stoppede ostindiske  Fugle,  som  jeg  havde  opstillet  paa 
de  to  Sideskabe.  Der  var  ikke  en  Fjer  tilbage  paa 
dem,  da  jeg  kom  hjem.  »Det  er  godt,  her  ikke  er 
Børn  i  Huset,  ellers  skulde  den  søde  Lucifer  naturligvis 
ogsaa  have  Lov  til  at  bide  Halsen  over  paa  dem«  — 
mente  Tante. 

Den  tredie  Dag  producerede  Miss  Lucy  sig  som 
Vejrprofet.  Hun  fik  nemlig  Neglekløe,  hver  Gang  der 
var  Blæst  ivente,   og   da   der   inde  i  min  Stue   hverken 

var  Træstammer  eller  Stolper  at  kradse  i,  gav  hun  sig 
til  at  bearbejde  de  fine  Skindr)-gge  paa  et  kostbart 
fransk  Billedværk,  der  optog  den  underste  Hylde  i  min 
aabne  Bogreol.  Ved  min  Hjemkomst  fandt  jeg  dette 
Pragtstykke  af  Bogbinderkunst  aldeles  ødelagt.  »Nu 
skulde  Du  virkelig  flytte  nogle  andre  Bøger  ned,  for 
at  det  rare  Dyr  kan  have  Noget  at  more  sig  med 
næste  Gang,  Du  er  borte«  —  syntes  Tante. 

Jeg  begyndte  nu  saa  smaat  at  blive  ked  af  min 
smukke  Protegé  og  tillod  hende  ikke  mere  at  betræde 
mine  Enemærker  under  min  Fraværelse;  men  dermed 
var  ikke  Ubehagelighederne  til  Ende.  Jeg  havde  flere 
Gange,  naar  jeg  trættedes  med  Tante  om  de  mystiske 
natlige  Fænomer,  forgæves  paaberaabt  mig  den  ejen- 
dommelige Lugt  af  Mus,  der  var  tydelig  nok  for 
enhver  med  den  fjerde  Sans  begavet  Iagttager,  men 
—  hvad  enten  Tante  havde  Snue  eller  hun  ikke  kunde 
lugte,  hvad  hun  ikke  vilde  lugte  —  hun  havde  altid 
haardnakket  forsikret,  at  det  var  Indbildning.  Der 
beg^^ndte  derimod  nu  at  blive  stærk  Sandsynlighed 
for,  at  hun  med  det  Første  imod  mig  vilde  paaberaabe 
sig  den  lige  saa  ejendommelige  Lugt  af  Katte,  der 
umiskendelig  havde  gjort  sig  gældende  paa  Trapperne. 
Jeg  kaldte  derfor  Maren  ind  og  overleverede  hende  en 
Flakon  med  en  temmelig  stærktlugtende  Essents,  der 
efter  en  Materialists  Forklaring  skulde  være  et  ufejl- 
barligt   Middel,     saavel    til    at    dæmpe    den    efterladte 

Menageriduft,  som  til  at  gøre  de  parfumerede  Steder 
ubehagelige  for  Katte.  Da  jeg  gav  den  skikkelige 
Pige  Ordre  til  at  bestænke  Gulvmaatterne  og  Krogene 
paa  Gangen  med  »den  dejlige  Olevante«,  satte  hun 
store  Øjne  op  og  forsikrede  mig,  at  det  baade  var 
Synd  og  Skam,  men  jeg  beroligede  hende  med,  at  den 
var  købt  til  det  Samme,  og  at  der  maatte  gøres  noget 
Energisk  for  at  holde  Lucy  borte. 

Maren  kunde  alligevel  ikke  overtale  sig  til  saa- 
ledes  at  spilde  en  Parfume,  der  efter  hendes  Mening 
ikke  var  ^^for  Kattene <<,  og  hun  udtænkte  derfor  et 
Mageskifte,  hvorved  hun  kunde  beholde  den  til  eget 
Brug  og  i  dens  Sted  traktere  Lucy  med  moget  andet 
Lugtendes,  der  maatte  være  meget  skrappere«.  Da 
jeg  kom  tilbage  fra  min  sædvanlige  ^Morgentur,  var 
hele  Huset  som  forpestet  af  den  forfærdeligste  Asa- 
foetida-Stank.  Det  var  bogstaveligt  umuligt  at  ud- 
holde den. 

Jeg  fordrede  nu  Forklaring  over,  hvorledes  den 
var  opkommen,  og  Pigen  bekendte  da,  at  hun  havde 
taget  en  Flaske  ^^Løgdraaber«,  som  hun  havde  staaende, 
og  overstænket  Trapper,  Gange  og  Maatter  med  dette 
modbydelige  Fluidum  i  den  Overbevisning,  at  Dyvels- 
drækslugten  maatte  være  Lucy  meget  mere  ubehagelig 
end  Duften  af  Olevante«.  Det  var  i  den  Grad 
5>Medicinen  værre  end  Sygdommen«,  at  der  næsten  ikke 
var   Andet    at    gøre   end   rømme   Huset.      Værtinderne 

havde  allerede  klaget,  og  Tante  forsikrede  mig  med 
den  mest  drillende  Kattevenlighed,  at  havde  det  været 
den  Lugt,  der  var  kommen  paa  Tale  mellem  os,  vilde 
hun  ikke  et  Øjeblik  have  beskyldt  mig  for  Indbildninger. 
Nu  blev  der  da  en  Vasken  og  en  Pjasken  uden 
Ende.  Hele  Huset  flød  i  Vand,  men  Dyvelsdræks- 
lugten  var  næsten  ikke  til  at  forjage;  den  holdt  sig  i 
flere  Uger.  Efter  at  have  ærgret  mig  træt,  gik  jeg 
om  Aftenen  til  Sengs,  led  og  ked  af  Tante,  Maren, 
Lucy,  Rotterne,  Spøgeriet  og  hele  Huset,  men  mit 
Blod  var  kommet  saaledes  i  Oprør,  at  jeg  hørte  det 
ene  Kvarterslag  efter  det  andet,  uden  at  kunne  falde 
i  Søv^n.  Nu  begyndte  Spøgelseallarmen :  Rotternes 
Kravlen  bag  Panelværket,  deres  Slagsmaal  under 
Gulvet,  deres  Kehraus  ned  ad  Trapperne;  jeg  kunde 
godt  forstaa,  at  man  ved  Bistand  af  lidt  Fantasi  kunde 
faa  langsomme  og  hurtige  Fjed,  Dans,  Raslen  med 
Silkekjoler,  Slæben  med  Lænker  og  en  Mængde  andre 
Lyd  ud  af  deres  Puslen;  men  ogsaa  her  var  Medicinen 
værre  end  Sygdommen.  Rotternes  Allarm  var  for 
Intet  at  regne  mod  den  infernalske  Koncert,  som  Miss 
Lucy  og  tre  af  hendes  Tilbedere  hele  Natten  igennem 
gav  tilbedste,  snart  i  Gaarden  og  snart  paa  Taget. 
Af  alle  de  Midler,  hvorved  et  Menneskes  Nattesøvn 
kan  forstyrres,  gives  der  næppe  noget  mere  irriterende, 
end  en  saadan  erotisk  Nottorno  med  Soloer,  Duoer, 
Trioer   og   Kvartetter,    udført   af  fire   forskellige   Katte- 

stemmer.  Det  er  næsten  endnu  værre  end  at  høre 
Frøkenerne  Klinkerup  synge  Mendelssohn -Bartholdys 
Duetter. 

Miss  Lucy  sang  Sopran,  saa  vederstyggelig  falsk  og 
med  et  saa  affekteret  Foredrag,  at  jeg  næsten  fik  hende 
mistænkt  for  at  være  Elev  af  en  vis  Musiklærerinde. 
Et  Par  afskylige  sentimentale  Hankatte,  af  hvilke  den 
ene  stadig  slog  over  i  Falsetten,  udførte  Tenorpartierne 
og  overbød  hinanden  i  kromatiske  Løb,  der  frembragte 
de  forfærdeligste  Mislyd,  mens  en  gammel  graastribet 
Elegiker,  der  af  og  til  var  nær  ved  at  blive  komisk, 
udstønnede  sin  Jammer  i  afbrudte  dybe  klangløse 
Toner.  Den  idelige  Afveksling  i  denne  Vokalkoncert 
gjorde  mig  det  omtrent  umuligt  at  faa  et  Blund,  men 
lykkedes  det  mig  stundom  et  Øjeblik,  for  jeg  op  i  det 
næste,  vækket  af  den  vildeste  Kamptummel  og  den 
mest  gennemtrængende  Hvæsen.  Og  under  hele  denne 
Nattekoncert,  Time  ud  og  Time  ind,  hørte  jeg  over 
mit  Hoved  »den  Gamle  fra  Rundetaarn«  gaa  op  og 
ned  ad  sit  Gulv  med  et  Par  knirkende  Støvler,  som 
om  han  havde  sat  sig  for  at  assistere  de  Musicerende 
med  at  angive  Takten  til  de  forskellige  Nummere. 
Snart  gik  han  hurtigt,  snart  langsomt,  snart  trippede 
han,  snart  trampede  han;,  alene  af  den  Maade,  hvorpaa 
han  gik,  fik  jeg  en  Overbevisning  om,  at  Manden 
maatte  være  forrykt. 

Da  jeg  havde  tilbragt  tre  Nætter  paa  samme 
Maade  i  den  rolige  Lejlighed,  overraskede  jeg  Tante 
med  den  Erklæring,  at  jeg  nu  var  enig  med  hende 
om  at  flytte. 

»Hvad  sae  jeg?  —  Det  var  da  heldigt,  at  Du 
endelig  har  faaet  Ørene  op  for,  hvad  her  passerer  om 
Natten?«  —  nikkede  den  Gamle. 

»Aa  ja  I  Jeg  har  nu  en  Anelse  derom!«  — 
nikkede  jeg. 

Vi  blev  ikke  en  Gang  boende  til  Flyttedagen,  men 
rømmede  Lejligheden  kort  efter  og  bidrog  derved 
betydeligt  til  at  bestyTke  de  mystiske  Rygter  om  Huset. 


Hu 


II. 


svæ:sener    og 

SKORS 


Hvordan  jeg  ophørte  at  være  min  egen  Herre  og  hvordan  mine  Hus- 
holdersker har  holdt  Hus  med  mig.  Tante  Lind  og  hendes  Trosartikler. 
Fru  Bølles  Regeringstid  eller  den  mørke  Old.  Frøken  Munks  Sølvhaar 
og  mit  Husvæsens  Guldalder.  Hvorfor  den  varede  saa  kort.  Hvordan 
den  renlige  Fru  Dinnessen  støvede  af  for  mig  og  vaskede  for  Kong 
David,  og  hvor  ilde  det  blev  paaskønnet.  Hvilke  Ærgrelser  Fru  Brask 
kunde  have  sparet  mig  for,  naar  hun  ikke  havde  været  saa  ivrig  i  at 
spare  for  mig.  Hvordan  hun  trode,  at  Pigerne  skulde  være^  og  hvordan 
Pigerne  vidste,  at  de  var. 


Saalænge  jeg  logerede  i  Maanedsvis  og  betingede  mig 
fornøden  Opvartning,  var  jeg  fri  for  alle  huslige  Sorger 

og  Ærgrelser.  Naar  jeg  blot  betalte  min  Husleje, 
kunde  jeg  lade  baade  Husvæsenet  og  Husvæsenerne 
skøtte  sig  selv.  Værtinden  var  jo  Værtens  Kone  og 
Pigen  Værtindens  Pige,  saa  jeg  kun  var  min  egen 
Herre.  Nu  er  derimod  Fru  Brask  min  Husholderske, 
Stine  min  Pige  og  Lars  min  Karl,  ja  den  lille  arrige 
Ami,  der  snærrer  ad  mig,  hver  Gang  den  ser  mig, 
figurerer  endogsaa  i  Politiprotokolen  som  min  Hund; 
men  det  er  ikke  nok:  alle  Fruens  Jeremiader  over 
Pigernes  Uforskammethed  og  Torveprisernes  Urimelig- 
hed, maa  jeg  høre,  alle  Stines  Spisekammerkærester 
maa  jeg  traktere,  alle  Lars' es  Klodrians-Streger  maa 
jeg  bøde  for,  og  naar  Ami  løber  ud  paa  Gaden  uden 
Tegn,  saa  maa  jeg  løbe  til  Politiet,  ti  nu  er  jeg 
Husets,  det  vil  sige  Fruens,  Pigens,  Karlens  og  Moppens, 
men  ikke  min  egen  Herre. 

At  jeg  er  deres  Herre,  betyder  nemlig  ingen- 
lunde, at  jeg  er  Herre  over  dem,  men  kun,  at  jeg  er 
en  dem  tilhørende  Herre,  der  har  Forpligtelse  til  at 
opfylde  alle  de  Fordringer,  som  efter  Landets  Skik  og 
Tidens  Mode  kan  stilles  til  en  saadan. 

Der  gives  i  Virkeligheden  ikke  noget  mere  uind- 
skrænket Monarki  end  en  bosat  Pebersvends  Hushold- 
ning. Fru  Præsidentinden  udøver  næsten  altid  et  fuld- 
stændigt Diktatur,  Pigen  og  Karlen  er  kun  halv-ansvarlige 
Ministre,  en  Sværm  af  Mopper,  Misser,  Popper  og 
menneskelige    Snyltere,     saasom    Veninder,     Kærester, 

Rende-  og  Hjælpekærlinger,  indtager  Favoriternes  Plads, 
og  »Herren  <,  .Han  Selv«  —  ja  han  er  Husbond,  Hus- 
Bonde  —  han  representerer  Folket  og  udøver  dets 
Rettigheder:  udreder  de  fornødne  Skatter,  underkaster 
sig  den  behørige  Værnepligt,  har  Ret  til  at  være  mis- 
fornøjet, knurre  over  Regeringen  og  i  værste  Tilfælde 
at  gøre  Revolution. 

Det  Sidste  har  jeg  forsøgt  flere  Gange,  men  i 
Reglen  er  jeg  derved  kun  kommen  af  Dynerne  og  i 
Halmen,  lige  som  alle  andre  Folk,  der  gør  Revolutioner. 
Jeg  har  aldrig  kunnet  forhindre  min  Allernaadigste  i  at 
regere  efter  Luner  i  Stedet  for  efter  Love;  hvor  ofte 
jeg  har  skiftet  mine  Indenrigs -Stiner  og  Udenrigs- 
Lars  er,  har  jeg  bestandig  maattet  betale  mere  for  det, 
de  har  forsømt,  end  for  det,  de  har  udrettet,  og  af 
Hofkreaturerne  er  jeg  til  enhver  Tid  bleven  behandlet 
en  canaille. 

Rækken  af  mine  Husbestyrerinder  er  omtrent  lige 
saa  broget  og  vanskelig  at  huske,  som  Fortegnelsen 
over  Roms  Beherskere,  og  jeg  skal  derfor  blot  optegne 
dem,  der  har  voldt  mig  flest  Ærgrelser. 

urner  Et  var  min  gamle  Tante 
Lind.  Det  var  en  trofast  Sjæl 
—  Ulykken  var  netop,  at  hun 
var  alt  for  trofast.  Hendes  Tro 
var  saa  fast  og  urokkelig,  at  hun 
hellere  vilde  gøre  baade  sig  selv 
og  alle  Sine  til  Martyrer,  end 
indrømme  Sandheden  af  en  eneste 
kættersk  Læresætning  i  Hus- 
holdningsvidenskaben.  Først  da 
den  sidste  ..  Flintestensmand-  var 
forsvunden,  opgav  hun  med 
blødende  Hjerte  de  gammeldags 
Fyrtøjer  og  forsonede  sig  med 
>^  disse  væmmelige  forgiftige  Svovl- 
stikker, der  kan  sætte  Ild  paa  Huse  og  brænde  Øjnene 
ud  paa  Folk',  og  skønt  jeg  anstrængte  mig  til  det 
Yderste  for  at  bringe  hende  til  Frafald,  fastholdt  hun 
til  sin  sidste  Stund  de  tre  Trosartikler:  at  Trefødder 
er  mere  brændebesparende  end  Komfurer  —  at  man 
ser  langt  bedre  ved  Tællelys  end  ved  Petroleumslamper 
—  og  at  hjemmegjort  Tøj  er  billigere  en  Købetøj.  En 
Gang,    da  jeg  raadede  hende  til   at   anvende   lidt  Soda 

ved  Kogningen  af  nogle  stenhaarde  gule  Ærter,  svarede 
hun  med  from  Afsky:  ^>Nej  Tak!  Giftblander!  giver 
jeg  mig  dog  ikke  af  med(.  —  men  kort  efter,  da  hun 
syltede  Agurker,  fandt  hun  det  aldeles  i  sin  Orden, 
^t  koge  en  Kobberskilling  i  Eddiken,  for  at  de  skulde 
beholde  deres  grønne  Farve,  og  da  jeg  siden  fik  For- 
giftningssymptomer ved  Nydelsen  af  de  spanskgrønne 
Frugter,  erklærede  hun  paa  den  haanligste  Maade  min 
Mavepine  for  Jndbildning'^s  og  min  Antipati  mod 
eddikesur  Kobberilte  for  >. barnagtig  Overtro  .  Det  var 
umuligt  for  mig  at  tale  med  hende,  uden  at  vi  kom  i 
et  lille  Klammeri,  men  aldrig  oplevede  jeg,  at  hun  lod 
sig  overtyde  om  en  Fejltagelse.  Ikke  en  Gang,  da  jeg 
oplyste  hende  om,  at  det  gamle  Mindesmærke,  som 
hun  kaldte  >^Uglspils  Støtte<<,  var  oprejst  til  Skam  for 
Korfits  Ulfeld  og  ikke  til  Ære  for  Till  Uglspil,  vilde 
hun  give  mig  Ret.  Det  véd  jeg  jo  meget  bedre« 
—  svarede  hun.  >.Uglspils  Historie  har  jeg  saamæn 
læst,  førend  Du  kendte  det  store  A  fra  et  Skilderhus, 
og  var  der  Nogen,  som  fortjente  en  Skamstøtte,  saa 
var  det  rigtig  nok  ham,  det  ugudelige  Skarn.«  Endelig 
kom  det  til  et  Sammenstød,  hvori  ingen  af  os  vilde 
vige  tilbage.  Hun  havde  en  afgjort  Forkærlighed  for 
det  baade  i  sin  Oprindelse  og  sit  Udseende  væmmelige 
sorte  Søl,  der  kaldes  Sirup,  og  da  jeg  for  tredie  og 
sidste  Gang  nedlagde  min  Protest  mod  dets  Anvendelse 
i   Madlavningen,    nedlagde   hun   til   Gengæld   sin    Spise- 

30 


466 


kammernøgle  og  Husmoderværdighed  og  —  gik  i  et 
»Kloster  .  Hun  døde  Aaret  efter,  dog  ikke  af  Sorg 
og  Spægelse,  men  af  en  Dekokt,  som  hendes  ^>kloge 
Kone«  havde  ordineret  for  et  Mavetilfælde. 


umer  To  var  Fru 
Bølle.  I  hendes  Re- 
geringstid rugede  der 
tre  Maaneders  Mørke 
over  hele  mit  Hus. 
Hun  bestyrede  det  fra 
første  November  til 
første  Februar,  og  i  den 
Tid  kom  der  ikke  en 
Solstraale  ind  af  mine  Vinduer,  hvad  enten  det  nu  var 
hendes  Skyld  eller  ikke.  Hun  var  høj  og  mager,  havde 
sort  Haar,  der  til  begge  Sider  var  redt  ned  i  to  lange 
Bukler,    som   endte   i  Linie   med  Hagen   og  i  Forening 

med  den  sorte  Hagesløjfe  indfattede  hendes  Ansigt  i 
en  høj  spids  Triangel,  sorte  Øjne  og  tyndt  sort  Over- 
skæg. Om  hun,  lige  som  de  japanesiske  Skønheder, 
ogsaa  havde  sorte  Tænder,  skal  jeg  lade  være  usagt, 
ti  hun  aabnede  aldrig  Munden,  naar  hun  talte,  og  spiste 
aldrig,  naar  hun  sad  ved  Bordet.  Derimod  var  det 
aldeles  afgjort,  at  hun  kun  gik  i  sort  Kjole,  sort  Kappe 
og  sort  Humør  baade  til  Søgn  og  Hellig.  Hendes 
Ansigtstræk  var  regelrette,  om  just  ikke  smukke,  men 
ubevægelige,  og  selv  i  hendes  Hudfarve  saa  man  aldrig 
nogen  Omskiftning:  den  var  altid  den  samme,  og  ens 
paa  Panden  og  Kinden  og  Haanden,  endogsaa  naar 
hun  havde  Randers-Handsker  paa.  Da  Sivertsen  saa 
hende  første  Gang,  spurgte  han  mig,  om  jeg  »kunde 
den  Melodi,  hun  gik  paa«  —  det  var  nemlig  efter 
hans  Forsikring  den: 

»In  Leipzig  war  eine  Frau, 
In  Leipzig  war  eine  lederne  Frau«  — 
og  deri  maatte  jeg  give  ham  Ret.  Kan  Hjerter  være 
af  Staal,  Sten,  Træ,  Is,  Voks  og  Smør,  som  man  saa 
tidt  siger,  saa  var  hendes  hele  Person  af  brabandsk 
Læder.  Det  var  umxuligt  at  tænke  sig  et  mere  solidt 
og  mere  tvært  Stof  end  det,  hvoraf  hun  var  dannet. 
Hendes  Mine  var  en  Gang  bleven  sur  —  det  vedblev 
den  at  være.  Hendes  Stemme  var  en  Gang  faldet  ned 
i  den  underste  klangløse  Oktav  —  den  kom  aldrig  op 
igen.      Da  jeg   havde   set   paa  hende  i  otte  Dage,    for- 

søgte  jeg  en  Middag  at  spøge  med  hende,  og  spurgte 
hende,  om  hun  altid  saa  lige  saa  mildt  til  Verden,  som 
hun  nu  saa  til  Surkaalen.  >Jeg  ser  altid  lige  surt«  — 
svarede  hun  med  sin  langsomme  Gravstemme  —  .men 
jeg  forsømmer  aldrig  mine  Pligter!'  Det  gjorde  hun 
heller  ikke,  men  jeg  kunde  alligevel  godt  forstaa,  at 
hendes  Mand  var  flygtet  til  Amerika  efter  en  ]\Iaaneds 
Ægteskab:  til  Trods  for  at  han  var  Eddikefabrikant, 
var  Hvedebrødet  blevet  ham  for  surt.  Hendes  Hus- 
holdning gik  som  et  Urværk.  Paa  Klokkeslaget  var 
Alt,  hvor  det  skulde  være,  og  saaledes,  som  det 
skulde  være.  Men  Maden  smagte  mig  ikke,  uagtet  det 
var  mig  umuligt  at  gøre  nogen  Udsættelse  paa  den, 
og  hele  Huset  forekom  mig  uhyggeligt,  endskønt  det 
aldrig  før  eller  siden  har  været  i  bedre  Orden.  Intet 
vilde  trives  under  hendes  Septer.  Jeg  selv  tabte  Ape- 
titen,  blev  mager  og  melankolsk,  mine  Blomster  gik 
ud,  min  Kanarifugl  tabte  Fjerene,  min  Poppegøje  holdt 
op  at  snakke,  mine  Venner  undskyldte  sig,  naar  jeg 
bad  dem  spise  hos  mig,  og  tre  Tjenestepiger  sagde  op 
i  de  to  første  Maaneder,  alene  fordi  >Jngen  kunde 
holde  ud  at  gaa  og  se  paa  det  Ansigt«.  Jeg  følte 
Sandheden  af  deres  Ord  og  havde  den  største  Lyst  til 
at  opsige  min  Plads  som  hendes  Husbond,  men  en 
rimeligere  Grund  vilde  jeg  dog  nok  have  dertil,  og  den 
var  det  mig  til  min  utaalelige  Ærgrelse  umuligt  at  finde. 
Efter    et    Par    Maaneders   Forløb    var    mit   Fordøjelses- 

væsen  i  fuldstændig  Uorden,  og  som  Følge  deraf  min 
hele  Tilværelse  uudholdelig.  Jeg  sendte  Bud  efter 
Doktor  Malm,  og  da  jeg  havde  beskrevet  ham  min 
^Tilstand,  sagde  han  straks,  at  mit  Onde  hidrørte  fra 
et  Overmaal  af  Syre,  og  begyndte  at  holde  skarp 
Eksamination  over  min  Diet.  I  det  Samme  kom  Fru 
Bølle  gennem  Stuen,  og  saa  snart  han  havde  set  hende, 
var  han  færdig  med  sine  Spørgsmaal.  Han  ordinerede 
øjeblikkelig  tvekulsurt  Natron  og  en  ny  Husholderske, 
og  hvor  nødig  jeg  ellers  tager  Medicin,  fulgte  jeg  denne 
Gang  med  inderligt  Velbehag  hans  Ordination. 


umer  Tre  var  i  en  hel  anden 
Genre.  Da  jeg  omtalte  Fru  Bølles 
Bortrejse  og  mit  Ønske,  efter  hende  at  faa  en  mindre 
mørk  Dame  til  Husbestyrerinde,  anbefalede  en  af  mine 
Kontorkammerater    mig    Frøken    Munk,     der    havde 

holdt  Hus  for  hans  Onkel,  som  nylig  var  død.  »Hun 
er  elskværdig,  munter,  beleven,  talentfuld,  har  udmærkede 
Anbefalinger  og  udmærkede  Kundskaber,  klæder  sig 
nydeligt  og  udmærker  sig  ved  de  smukkeste  Øjne  og 
det  dejligste  graa  Haar,  jeg  har  set'<  —  forsikrede  han. 
Hvad  kunde  jeg  ønske  mere!  Overenskomsten  blev 
sluttet  skriftlig,  og  den  tredie  Februar  modtog  jeg  hende 
paa  Tolboden.  Men  hvilken  Overraskelse!  I  Stedet 
for  den  elskværdige  gamle  Dame,  jeg  havde  ventet  at 
se,  viste  der  sig,  da  alle  Kaaber,  Shavler  og  Slør  var 
faldne,  en  yppig  Kvindeskikkelse  i  den  mest  frodige 
Sommeralder  —  ganske  rigtig  prydet  med  det  skønneste 
og  rigeste  staalgraa  Haar  man  kunde  tænke  sig,  men  kun 
til  yderligere  Forhøjelse  af  hendes  ungdomsfriske  Teint 
og  hendes,  glimrende  Øjne.  Ogsaa  hun  lod  til  at  blive 
forundret,  da  hun  i  mig  saa  en  nogenlunde  vel  kondi- 
tioneret »Yngling  paa  fyrretyve  Aar^;  —  hun  havde 
ventet  at  se  en  Principal  af  samme  Alder  som  den 
gamle  Stiftsfysikus,  tilstod  hun.  Da  jeg  halv  forknyt 
vovede  at  spørge  om  hendes  Alder,  betænkte  hun  sig 
et  lille  Øjeblik  og  svarede  derpaa:  »Naar  man  er 
saa  gammel  som  jeg,  nytter  det  ikke  at  udgive  sig  for 
yngre:  jeg  er  tilstrækkelig  nær  ved  de  Halvtreds.«  — 
Det  var  aabenbart  en  Vittighed:  ingen  Herre  vilde 
have  troet  hende,  hvis  hun  havde  sagt  »Seksogtredive«, 
og  ingen  Dame  vilde  have  kunnet  mistænke  hende,  hvis 
hun   havde   sagt   »Syvogtyve«.      Det   graa  Haar   havde 

hun  baaret  fra  sit  nittende  Aar.  >.  Beskik  Dit  Hus, 
gamle  Ven!^,  —  hviskede  Sivertsen,  da  han  havde  set 
det  første  Blik  af  hendes  Øjne  —  »efter  at  Du  har 
faaet  saadan  et  Par  Brand-  og  Brudefakler  under  Dit 
Tag,  er  der  ikke  et  eneste  Assurancekompagni,  som 
vil  forsikre  Dit  Ungkarlsliv.« 

Det  var  Begyndelsen.    Fortsættelsen  svarede  dertil. 

Paa  min  Fødselsdag  samledes  alle  mine  af  Fru 
Bølle  forjagede  Bekendte.  Ikke  en  manglede,  og  ikke 
en  lod  det  mangle  paa  Ovationer  til  den  fortryllende 
Værtinde  og  Skumlerier  over  min  L}-kke.  Doktor 
Malm,  der  udbragte  hendes  Skaal,  paaberaabte  sig 
med  Stolthed,  at  det  var  ham,  der  havde  ordineret 
mig  en  ny  .  .  .  Tante«  afbrød  hun  ham.  Den  Finhed, 
hvormed  hun  fik  drejet  Skaaltalen  hen  til  min  gamle 
Tante,  der  just  var  til  Stede,  og  med  hvem  hun,  som 
hun  sagde,  i  det  Mindste  havde  de  graa  Haar  fælles, 
vakte  almindelig  Henrykkelse,  og  der  blev  en  endnu 
større  Jubel,  da  Malm,  ved  Hjælp  af  nogle  genealogiske 
Kunststykker,  beviste,  at  jeg  var  mere  eller  mindre 
Onkel  for  alle  mine  Gæster,  og  at  min  Tante  følgelig 
maatte  være  deres  Grandtante.  Det  var  virkelig  umu- 
ligt, at  nogen  firsindstyveaarig  Grandtante  paa  en 
Gang  kunde  spøge  mere  utvungen  og  indgyde  en 
større  Respekt  i  Selskabet,  end  hun  formaaede.  Man 
kunde  for  Alvor  fristes  til  at  tro  paa  en  magisk  Virk- 
ning   af   de    graa    Haar:     hun    fortryllede    Alle,     men 

Ingen    vovede,    ja    Ingen    tænkte    paa    at    gøre    Kur 
til  hende. 

I  den  korte  Tid  hun  styrede  mit  Hus,  hvilede  der 
en  festlig  Stemning  over  det.  Jeg  kan  ikke  huske 
rettere,  end  at  jeg  havde  Solskin,  fra  hun  kom,  til  hun 
rejste.  Hvorledes  hun  bar  sig  ad  med  at  styre  Huset, 
véd  jeg  ikke.  Alt  syntes  at  gaa  af  sig  selv,  hun  havde 
aldrig  travlt,  aldrig  Noget  at  klage  over  og  aldrig  Brug 
for  et  strængt  Ord  eller  en  imponerende  Mine.  Hun 
forstyrrede  mig  aldrig  under  mit  Arbejde,  og  i  min 
Fritid  havde  jeg  fuldt  op  af  Sang,  ]\Iusik  og  fornøjeligt 
Selskab,  der  flokkedes  om  hende  —  ogsaa  som  af 
sig  selv. 


Og  dog  har  jeg  ikke  haft  nogen  anden  Hus- 
bestyrerinde, for  hvis  Skyld  jeg  har  ærgret  mig  saa 
meget,  som  for  hendes,  eller  rettere:  aldrig  har  nogen 
af  de  andre  voldt  mig  saa  megen  Ærgrelse,  som  hun 
uden  al  Skyld  gav  Anledning  til.  Det  var  nemlig  ikke 
over  hende,  men  over  den  IMaade,  hvorpaa  en  Del 
af  min  Omgangskreds  optraadte  mod  hende,  at  jeg 
ærgrede  mig. 

Uagtet  mine  gifte  Venner  var  uudtømmelige  i 
deres  Beundring  over  hende,  og  uagtet  deres  Fruer 
endogsaa  med  en  mistænkelig  Iver  spurgte  mig  om 
hun  virkelig  var  en  saa  mageløs  elskværdig  Dame,  som 

deres  Mænd  havde  forsikret,  var  der  ikke  et  eneste 
Hus,  der  aabnede  sig  for  hende. 

Den  første  Gang,  da  jeg  i  Selskab  med  Frøken 
Munk  og  en  ældre  Dame  af  hendes  Familie  mødte 
Ægteparret  Sivertsen  paa  en  Promenade  og  presen- 
terede hende,  satte  den  unge  Frue  et  Ansigt  op,  som 
om  jeg  havde  holdt  en  Flaske  Salmiakspiritus  under 
hendes  Roxelane-Næse,  og  opførte  sig  i  det  hele  taget 
saa  besynderligt,  at  jeg  følte  mig  forpligtet  til  ved 
første  Lejlighed  at  bede  m.in  gamle  Ven  om  Forklaring 
derover.  »Kære  Ven!«  —  svarte  han  —  »De  gode 
Fruer  har  deres  egen  Logik.  Den  er  stundom  til  at 
blive  fortvivlet  over,  men  disputere  med  dem  nytter 
ikke.  Havde  Frøken  Munk  foruden  sine  graa  Haar 
haft  tre  tilstrækkelig  dybe  Rynker  i  Panden  og  en 
forsvarlig  Pukkel  paa  Ryggen,  er  jeg  vis  paa,  at  min 
lille  Emilie  havde  baade  omfavnet  og  kysset  hende. 
Men  da  det  viser  sig,  at  hun  er  saa  smuk,  saa  siger 
Fruen :  Nej  Tak !  Naar  en  Ungkarl  har  saadan  en 
Skønhed  i  sit  Hus  og  ikke  vil  gifte  sig  med  hende, 
saa  maa  han  heller  ikke  presentere  hende. 

Samme  Aften,  mens  jeg  sad  og  ærgrede  mig  over 
denne  snæverhjertede  Frue-Logik,  fik  jeg  for  anden 
Gang  Afbud  fra  Kateket  Lindhard,  der  hørte  til  mit 
faste  Lhombreparti.  »Hvad  er  der  i  Vejen  med  ham?x 
—  spurgte  jeg  en  af  de  andre  Kammerater.  ..Han 
sagde  det  just  ikke  med  rene  Ord«   —  svarede  den  ene 

af  dem  —  men  tager  jeg  ikke  fejl,  saa  er  han  bange 
for,  at  hans  teologiske  Rygte  skal  tage  Skade,  naar 
han  søger  Ungkarleselskab,  hvor  der  er  en  saa  smuk 
Værtinde,  som  Din  Frøken.  Det  var  endnu  mere 
oprørende,  ti  netop  som  Teolog  burde  han  have  været 
den  Sidste,  der  krøb  af  Vejen  for  den  farisæiske 
Spidsborgerligheds  Fordomme;  men  en  endnu  større 
Ærgrelse  fik  jeg  et  Par  Aftener  derefter. 

Idet  jeg  gaar  forbi  Skydebanen,  moder  jeg  to 
af  mine  Bekendte,  der  hver  med  sin  Dam^e  under 
Armen  kommer  fra  en  Souper  en  quatre,  og  lader  til 
at  være  særdeles  lystig  stemte.  Jeg  gengælder  deres 
Hilsen  og  vil  sk\-nde  mig  forbi,  men  den  ene  af  dem 
—  en  forøn^Tigt  meget  flink,  men  ved  særlige  Lejligheder 
noget  kaadmundet  Fyr  —  gør  i  det  Samme  en  Sving- 
ning ud  til  Siden,  saa  jeg  nødsages  til  at  stanse. 

>;De  behøver  ikke  at  sk)-nde  Dem  saa  stærkt  forbi 
OS':  —  forsikrede  han  leende  og  holdt  mig  fast.  Vi 
vandrer  ikke  paa  Mørkets  Veje,  men  agter  os  ud  til 
Frederiksberg  for  at  drikke  Familietevand  med  vore 
Tanter,    som   vi   hermed  har  den  Ære  at  presentere.« 

Allusionen  kunde  ikke  misforstaaes,  og  den  forekom 
mig  dobbelt  uforskammet,  da  jeg  var  aldeles  overbevist 
om,  at  han  selv  ikke  i  mindste  INIaade  trode  paa  dens 
Berettigelse.  Han  havde  just  et  Par  Dage  forud  uop- 
fordret udtalt  sin  Beundring  over  den  ejendommelige 
Værdighed  hos  Frøken  Munk,  der  maatte  gøre  enhver 

Mistanke  eller  Bagtalelse  til  Skamme.  Naar  han  altsaa 
nu,  for  at  komme  til  at  anvende  et  efter  hans  Skøn 
pikant  Udtryk,  tillod  sig  at  kaste  Skygge  over  en 
Dame,  som  han  skyldte  den  mest  ubetingede  Agtelse, 
saa  var  det  kun  en  Følge  af  den  oprørende  friskfyr- 
agtige Hensynsløshed,  hvormed  saa  mange  af  Nutidens 
unge  Herrer  omtaler  alle  fraværende  Damer  uden  Und- 
tagelse. Denne  uridderlige,  ja  uslingeagtige  Canailleren 
af  en  Dame,  hvem  han  ikke  vilde  have  haft  Mod  til  at 
sende  et  dristigt  Blik,  hvis  hun  havde  været  til  Stede, 
bragte  mig  aldeles  i  Harnisk,  og  for  at  minde  ham 
om,  at  ikke  alle  fraværende  Damers  Rygte  kan  pris- 
gives  til  Vittighedsmageriet,  gik  jeg  ikke  ind  paa 
Spøgen,  men  gentog  med  en  temmelig  skarp  Betoning: 
:>- Deres  Tanter  —  Ah  —  formodenlig  en  Søster  til 
Deres  Fru  Moder!' 

Ulykkeligvis  havde  den  unge  Mands  Moder  — 
hvad  jeg  ikke  havde  nogen  Anelse  om,  men  forst  siden 
fik  at  vide  —  erhverv^et  sig  en  meget  ubehagelig  Navn- 
kundighed ved  at  løbe  bort  med  Faderens  Fuldmægtig. 
Den  tendentiøse  Maade,  hvorpaa  jeg  bragte  hendes 
Navn  i  Erindring,  blev  derfor  af  ham  opfattet  som  en 
blodig  Fornærmelse,  og  da  Blodet  som  Følge  deraf 
steg  ham  til  Hovedet,  der  var  hedt  nok  i  Forvejen, 
opgav  han  ethvert  Forsøg  paa  at  svare  vittigt,  og 
søgte  at  revanchere  sig  med  en  Uforskammethed,  der 
gav   mig   gyldig   Grund   til   at   sige    ham    nogle    meget 

alvorlige  Sandheder,  og  meddele  ham  adskillige  mere 
behøvelige  end  behagelige  Leveregler. 

Dette  lille  Sammenstød  blev  naturligvis  allerede 
Dagen  efter  sat  i  Stil  og  i  Omløb.  Da  den  første 
Herre,  der  fortalte  Historien  til  sine  Tanter,  ikke  fandt 
det  nødvendigt  at  omtale  de  presenterede  Damer  mere 
end  højst  nødvendigt,  blev  min  Opførsel  aldeles  ube- 
gribelig. ]\Ien  var  det  da  deres  virkelige  Tanter?-  — 
spurgte  de  gamle  Frøkener.  Ja — al  Det  var  deres 
kødelige  Slægtninger  I  -  —  svarede  Nevøen  glad  over 
at  slippe  for  yderligere  Forklaringer.  Xu  var  Sagen 
soleklar:  Hr.  X.  X.  havde  mødt  Hr.  Tværmose  og 
presenteret  sin  Tante  for  ham;  men  da  Hr.  Tværmose 
har  en  ung  Dame  i  Huset  hos  sig  under  X'avn  af 
Tante,  saa  havde  han  troet,  at  det  skulde  være  en 
Spydighed,  og  følt  sig  truffet.  I  sin  Forbitrelse  der- 
over havde  han  erindret  den  stakkels  uskyldige  X.  X. 
om  hans  Moders  nok  som  bekendte  Historier,  og  i  den 
Anledning  var  det  kommet  til  en  stor  Scene  imellem 
dem!  Saaledes  blev  Sneboldten  ved  at  trille  om,  til 
den  antog  de  utroligste  Dimensioner.  Malm  havde 
hørt  den  i  en  betydelig  forbedret  og  forøget  Udgave, 
i  Følge  hvilken  det  var  mig  og  Frøken  ]\Iunk,  der 
havde  spist  til  Aften  sammen  paa  Skydebanen  og 
uden  for  mødt  de  to  Herrer  med  deres  Familier  o.  s.  v. 

Lavinen  blev  i  alt  Fald  stor  nok  til  at  knuse  min 
huslige  Lykkes  skrøbelige  Bygning.     Froken  Munk  fik 

naturligvis  snart  Historien  at  høre  i  en  eller  anden 
Udgave,  og  da  hun  desaarsag  bad  mig  om  Tilladelse 
til  at  ombytte  sin  Plads  med  en  anden,  der  ingenlunde 
var  behageligere,  men  havde  det  Fortrin,  at  der  var 
eri  »Kone  i  Huset  —  hun  var  rigtig  nok  værkbruden, 
men  hvad  gjorde  det,  naar  hendes  Mand  blot  ikke  var 
Ungkarl!  —  saa  maatte  jeg  tie  og  samtykke. 

Det  var  haardt.  Jeg  vidste  jo  godt,  hvor  meget 
jeg  frasagde  mig,  og  jeg  vidste  samtidig  dermed,  at 
der  ikke  var  nogen  som  helst  anden  Grund  til  dette 
Bytte  end  den  sørgelige  Erfaring,  at  der  gives  en 
Mængde  Hønsehjerter  og  Kapunhoveder,  som  tror  mere 
paa  Skærmbrædter  end  paa  Kvindedyd.  Flere  Gange 
for  den  Tanke  mig  forbi:  Om  Du  nu  tilbød  hende 
det  altforsonende  Fruenavn  —  men  jeg  turde  ikke  fast- 
holde den,  ti  skønt  det  var  min  faste  Overbevisning,  at 
jeg  aldrig  vilde  kunne  gøre  et  klogere  og  bedre  Valg, 
var  det  ikke  et  Øjeblik  faldet  mig  ind  at  forelske  mig 
i  hende,  og  endnu  mindre  havde  jeg  den  fjærneste 
Grund  tii  at  haabe  paa  en  venlig  Modtagelse  af  et 
saadant  Tilbud.      Altsaa:    Jeg  maatte  lade  hende  rejse. 

urner  Fire  var  en  jævn  simpel 
Kone,  som  upaatvivlelig  vilde 
have  opnaaet  det  for  Husmødre 
og  Landsfædre  ideale  Resultat: 
slet  ikke  at  give  Anledning  til 
Omtale,  hvis  hun  ikke  uheldigvis 
havde  været  i  Besiddelse  af  en 
forfærdelig  Dyd. 

Hun  var  renlig. 
Madam  Dinnessen  —  hun 
var   nemlig   af  den   gamle  Skole 
og  vilde  ikke  vide  af  nogen  Frue- 
titel at  sige  —  var  en  fuldstændig 
Modsætning    til    Frøken    Munk. 
Mens  Frøkenen  altid  var  pyntet, 
altid    havde   Huset    i   Orden    og 
aldrig   syntes    at    have   Noget    at    bestille,    ud- 
mærkede   Madamen    sig    ved     aldrig    at    være 

paaklædt,  aldrig  a^  have  Noget  i  Stand  og  altid  at 
være  overvældet  af  Travlhed. 

Det  første  Udbrud  jeg  hørte  af  hende,  da  hun  saa 
sig  om  i  Værelserne,  var:  Gudfader  bevares,  hvor 
hér  trænger  til  en  Rengøring«  —  og  det  næste  lød 
som  saa:  »Ja,  Gud  fri  mig  for  at  sige  Noget  paa  den 
forrige  Husholderske,  men  proper  har  hun  saamænd 
inte  væ't.« 

Jeg  fik  med  det  Første  at  vide,  hvad  det  vilde 
sige  at  holde  propert  Hus. 

En  Morgenstund  var  jeg  i  Embedsforretninger  rejst 
til  Helsingør,  men  i  Stedet  for  efter  Bestemmelsen  at 
komme  tilbage  silde  om  Aftenen,  blev  jeg  saa  tidlig 
færdig,  at  jeg  allerede  kunde  tage  hjem  med  Middags- 
toget.  Jeg  havde  endnu  nogle  Timers  Arbejde  med  at 
bringe  Papirerne  i  Orden  og  skyndte  mig  tilbage  til 
min  propre  Madame,  for  i  Hjemmets  Hygge  at  fuld- 
føre det  Resterende. 

Døren  til  mit  Værelse  stod  aaben,  alle  Vinduer 
ligeledes,  og  dog  var  hele  Stuen  fyldt  af  en  Støvtaage, 
saa  tæt,  at  man  kunde  smage  den.  Det  var  mit 
Bibliotek,  Properheden  gik  ud  over.  De  to  Reoler 
stod  tomme;  Bøgerne  laa  ophobede  paa  Skrivebordet, 
paa  Divanen,  paa  Stolene  og  paa  Konsolskabene.  Den 
nye  Pige,  et  grimt  dvaskt  Bondefruentimmer  med  uredt 
Haar,  mørkerøde  bare  Arme  og  Frost  i  Hænderne, 
var   i   Færd   med   at  vaske  Boghylderne,   og   Madamen 

selv  stod  oppe  paa  en  Trappestige,  travlt  beskæftiget 
med  at  ordne  Bøgerne  paa  den  øverste  Hylde  i  mit 
store  Bogskab. 

>.Men  Gud  fri  og  bevare  mig  vel!  Hvad  skal  det 
betyder^:  —  raabte  hun  forskrækket  over  at  se  mig 
komme  saa  tidlig  hjem. 

»Jeg  vilde  netop  have  gjort  Dem  det  samme 
Spørgsmaal!'  —  svarte  jeg  ikke  mindre  forskrækket 
over  hendes  Bedrift. 

»Herregud!  Jeg  vilde  blot  gøre  lidt  rent  inde  hos 
Dem.  De  stakkels  Bøger  var  jo  færdige  at  forgaa  af 
Støv,  og  saa  stod  de  Hulter  til  Bulter  mellem  hver- 
andre. Vil  De  se,  hvordan  Bogskabet  nu  tager  sig 
udi  I\Ian  kan  knapt  kende  det  igen,  efter  at  Bøgerne 
er  blevne  støvede  af  og  satte  i  Orden. 

Det  kaldte  hun  Orden!  At  jeg  havde  haft  mine 
Bøger  ordnede  efter  Indhold,  Sprog  og  Forfattere,  saa- 
ledes  at  jeg  kunde  finde  enhver  Bog  i  Mørke,  havde 
hun  naturligvis  aldrig  tænkt  sig  —  hvad  der  var  inden 
i  Bøgerne,  vedkom  jo  ikke  hende  —  og  at  jeg  med 
Forsæt  havde  sat  alle  de  juridiske  og  statistiske  Bøger, 
tillige  med  mine  Lexika,  Haandbøger  o.  dsl.  i  den  Reol, 
der  stod  over  mit  Arbejdsbord,  men  samlet  mine  øvrige 
videnskabelige  Bøger  i  den  anden  og  udelukkende 
bestemt  det  store  Bogskab  til  den  skønne  Literatur  — 
det  kunde  selvfølgelig  ikke  falde  hende  ind.  Derimod 
havde   hun   korset  sig  over   den  Uorden,    hvori    nye  og 

brugte,  smaa  og  store,  simple  og  stadslige,  heftede 
og  indbundne  Bøger  var  stillede  op  mellem  hverandre 
paa  Maa  og  Faa.  Nu  havde  hun  »samlet  alle  de 
bedste  Bøger  i  »Glasskabet«  og  opstillet  dem  saa 
ordenligt,  at  alle  Værker  i  Imperial-Format  stod  paa 
Hylde  sammen,  at  Oktav-Udgaverne  ligeledes  stod  i 
Række,  og  at  Duodez-  og  Sedez-Udgaverne  kom  øverst 
op.  De  øvrige  Bøger  havde  hun  med  stor  Omhu  delt 
saaledes,  at  de  simpelt  indbundne  skulde  staa  i  Reolen 
over  Skrivebordet,  og  de  heftede  uden  Undtagelse  hen- 
vises til  Reolen  i  Krogen,  hvor  de  faldt  mindst  i 
Øjnene.-  . 

Det  gjorde  mig  meget  ondt  for  den  Tid  og  Flid, 
hun  havde  anvendt  paa  Indførelsen  af  det  nye  System, 
men  jeg  kunde  ikke  skaane  hende  for  den  nedslaaende 
Meddelelse,  at  det  Hele  maatte  gøres  om,  og  at  jeg 
selv  vilde  blive  nødt  til  at  anvende  en  Dag  eller  to 
for  at  bøde  paa  den  Uorden,  hun  havde  gjort. 

Uorden!  Det  havde  endnu  aldrig  noget  Menneske 
beskyldt  hende  for!  —  Jeg  maatte  dog  indrømme,  at 
det  var  en  gruelig  Urimelighed  at  sætte  gamle  forslidte 
Bøger  ind  i  Glasskabet,  mens  jeg  lod  splinternye  for- 
gyldte Bøger  staa  og  blive  tilstøvede  i  Reolerne! 
Herregud:  jeg  kunde  jo  da  sagtens  finde  Rede  i  dem, 
da  der  stod  bag  paa  enhv^er,  hvad  den  hed  —  og  aller 
mindst  havde  hun  ventet,    at   hun   oven  i  Købet  skulde 

31 


482 

blive  beskyldt  for  at  have  spildt  min  Tid.  Hun  syntes 
ved  Gud  i  Himlen,  det  var  haardt  nok  at  faa  Skam  til 
Tak,  fordi  hun  havde  spildt  sin  egen! 

Under  disse  velmotiverede  Udbrud  af  Harme  over 
min  Særhed,  var  hun*kommen  ned  ad  Stigen  og  havde 
nærmet  sig  en  høj  Stabel  Boger  —  det  var  Schous  og 
Kolderup-Rosenvinges   >  Forordninger     — 

»Hvad  er  det?'  —  udbryder  jeg.  Alle  de  utallige 
Mærker,  jeg  havde  lagt  ved  de  Lovsteder,  jeg  oftest 
var  nødt  til  at  efterse,  var  borte.  Hvor  har  De  gjort 
af  de  Strimler,  der  stak  op  af  disse  Bøger?« 

>Th  Du  Alfredsens  Gud!  Er  det  nu  ogsaa  galt? 
Hvem  kunde  ane,  at  de  gamle  fæle  Papirslaser,  der 
ikke  gjorde  Andet  end  samle  Støv  oven  paa  Bøgerne, 
heller  ikke  maatte  røres  !^<   —  jamrede  hun. 

—  Har  De  virkelig  fejet  dem  ud? 

—  Ja  naturligvis  har  jeg  støvet  det  Snavs  ud  af 
Bøgerne,  saa  vel  som  det  andet  —  men  Gud  bevares! 
—  der  er  saamænd  ikke  en  eneste  af  dem  kom.men 
bort  endnu.  Sidse  kan  pille  dem  op  af  Skarnbøtten 
hver  eneste  en.     Større  er  Skaden  da  ikke. 

Det  var  en  skøn  Trøst. 

Jeg  mærkede  nu,  at  al  Forklaring  var  unyttig,  og 
indskrænkede  mig  til  at  nedlægge  et  bestemt  Forbud 
imod,  at  hun  nogensinde  for  Fremtiden  flyttede,  ordnede 
eller  afstøvede  en  eneste  af  mine  Bøger  eller  noget  af 
mine  Papirer. 

Ja  Vorherre  bevares!  Hun  skulde  saamænd  aldrig 
mere  røre  det  Stads,  om  saa  Huset  stod  i  lyse  Luer! 

Nu  skulde  jeg  imidlertid  til  at  skrive,  men  i  Daglig- 
stuen var  der  ogsaa  gjort  rent.  Jeg  maatte  altsaa 
rykke  ind  i  Spisestuen,  hvor  der  var  lagt  i  Kakkel- 
ovnen, og  dér  skulde  straks  Alt  være  i  Orden.  Der 
var  blevet  afdampet  noget  Linned,  som  var  kommet 
fra  Rullen,  og  havde  været  for  fugtigt  til  at  lægges 
ned  —  med  andre  Ord;  der  var  en  stegende  Hede  og 
en  kvælende  Raadamp  —  ikke  et  eneste  Sted  i  Huset 
kunde  jeg  finde  Tilflugt.     Jeg   var    fuldstændig  husvild. 

Det  var  hendes  Debut,  og  Renligheden  holdt  ærlig 
ud  til  det  Sidste. 

Den  ene  Dag  jog  hun  mig  ud  af  Huset  med 
Brændevinsstank  —  Sidse  havde  om  Morgenen  børstet 
Kakkelovnen  saa  grundigt,  at  jeg  ikke  noget  Steds 
kunde  nære  mig  for  Finkelos.  Den  anden  Dag 
maatte  jeg  gaa  fra  Spisebordet,  fordi  jeg  ikke  kunde 
udholde  den  Klorstank,  hun  havde  frembragt  ved  at 
helde  Blegevand  paa  nogle  gamle  Pletter  i  Gulvet. 
Den  tredie  Dag  havde  hun  forpestet  hele  Lejligheden 
med  Benzin,  for  at  befri  Gulvtæpperne  for  nogle  smaa 
Oliestænk,  og  den  fjerde  Dag  blev  jeg  husvild,  fordi 
der    »inoren    Tøre    var   i   Luften <    —   Sidse    havde    ved 

Gud  været  oppe  Klokken  Fire  for  at  vaske  Gulv,  og 
der  var  fyret  i  Kakkelovnen,  saa  den  havde  været 
gloende.     Mere  kunde  jeg  da  ikke  forlange. 

Madam  Din ness ens  Renlighed  kostede  mig  mange 
Penge,  og  i  Længden  blev  den  mig  for  dyr.  I  Løbet 
af  kort  Tid  havde  hun  vasket  alt  mit  Linned  itu, 
poleret  Sølvet  af  mine  Lysestager,  og  hvad  jeg  for 
øvrigt  ejede  af  pletterede  Sager,  ladet  Pigen  skure  Hul 
paa  min  Temaskine,  sæbe  ]\Ialingen  af  alle  Døre, 
\'induer  og  Paneler,  og  gnide  Forgyldningen  af  alle 
de  blanke  Partier  i  Spejl-  og  Malerirammerne  m.  m. 


En  Gang  var  jeg  saa  uforsigtig  at  rejse  bort  et 
Par  Dage,  og  dem  forstod  hun  at  benytte  saaledes,  at 
jeg  ikke  saa  snart  glemte  det. 

Jeg  havde  et  temmelig  kostbart  Skrin,  en  galvano- 
plastisk  Efterligning  af  antikt  italiensk  Arbejde  i  Sølv: 
et  helt  Tog  af  Nymfer  og  Bakanter  i  Hautrelief  slyngede 
sig  omkring  det,  og  Originalens  Farve  var  aldeles 
skuffende  gengivet  ved  Oxydering  af  Sølvovertrækket 
—  eller  efter  Madamens  Oversættelse:  det  var  saa 
anløbet,  som  om  det  havde  ligget  i  Jorden  i  mange 
Aar. '  Ligeledes  havde  jeg  et  gammelt  italiensk  Maleri, 
som  jeg  ved  et  ubegribeligt  Held  havde  faaet  for  en 
Tiendedel  af  dets  Værdi  paa  en  Avktion.  Det  var 
blevet  noget  mørkt  i  Far\'erne,  og  jeg  tvivlede  ikke 
paa  at  Professor  Pettenkofer  kunde  have  hjulpet 
betydeligt  paa  det,  men  jeg  vovede  ikke  at  betro  det 
til  nogen  almindelig  Restavrator.    Madam  Dinnessen, 

der  altid  havde  betragtet  det  med  skæve  Blik,  fordi 
vder  laa  et  helt  Lag  Kakkelovnsrøg  og  Fluesnavs 
udenpaa  det%  nærede  ingen  slige  Skrupler.  Næppe 
var  jeg  kommen  vel  ud  af  Byen,  førend  Fristelsen 
blev  hende  for  stærk.  Nu  kunde  hun  i  Ro  og  Mag 
overtyde  sig  om,  hvorvidt  »det  fæle  Fruentimmer '^  — 
det  var  nemlig  en  Batseba,  der  vil  stige  ned  i  Badet 
—  var  saa  brun  i  Huden,  som  hun  lod  til,  eller  det 
blot  var -Urenlighed,  der  gjorde  hende  saa  mørk.  Hun 
fik  altsaa  fat  i  en  Kop  varmt  Vand  og  en  Svamp  — 
og  se:  Vandet  blev  aldeles  lysebrunt,  og  Farverne 
blev  meget  klarere  —  i  alt  Fald  saa  længe  de  var 
vaade.  Nu  var  hun  vis  i  sin  Sag,  og  nu  skulde 
jeg  blive  ordenlig  overrasket,  naar  jeg  kom  hjem  og 
saa,  at  Fruentimmeret  endelig  havde  faaet  det  Bad, 
hun  saa  længe  havde  trængt  til.  Altsaa:  hun  lavede 
en  Kop  rigtig  varmt  Badevand  med  en  god  Portion 
Soda  i,  og  gav  sig  saa  til  at  skrubbe  hende  grundig 
af  med  en  lille  Børste,  og  da  det  var  gjort,  fik  »den 
gamle  Jøde  oppe  paa  Taget«  ogsaa  en  Overhaling, 
men  han  var  saa  sort,  at  paa  ham  bed  der  hverken 
Englevand  eller  Djævlelud.  Den  Triumf,  hun  havde 
fejret,  ved  endelig  at  faa  /^det  fæle  Fruentimmer '< 
ordenlig  vasket,  gav  hende  Mod  til  ogsaa  at  binde  an 
med  Skrinet.  Først  forsøgte  hun  at  polere  det  med 
Wienerkalk,  men  det  forslog  ikke.  Hun  kunde  nok 
faa  Næser,   Kinder  og  andre  fremstaaende  Punkter  paa 

Nymferne  og  Satyrerne  til  at  blive  kobberrøde,  men 
blanke  vilde  de  ikke  blive.  Da  faldt  det  hende  ind, 
at  man  maatte  kunne  >/koge  Sølvet  op'  —  det  havde 
hun  en  Opskrift  paa,  og  den  benyttede  hun  med  et 
saadant  Held,  at  hele  det  mørke  Overtræk  sporløst 
forsvandt  og  alle  Figurerne  kom  til  at  skinne  som 
nyslaaede  Sølvskillinger,  og  hvad  der  var  det  Mor- 
somste: alle  Næser,  Kinder  og  Bryster  blev  endda 
ved  at  være  røde,  da  hun  fik  poleret  Skrinet  rigtig 
af  bagefter. 

Hun  var  ikke  lidt  stolt  af  sine  Bedrifter,  da  hun 
efter  min  Hjemkomst  førte  mig  hen  til  Skrinet,  der 
netop  stod  lige  under  Maleriet.  .Hvad  siger  De  til 
den  Forandring?'  —  spurgte  hun,  og  pegede  først  paa 
det  polerede  Skrin  og  siden  paa  det  vaskede  Maleri. 

Det  var  snarere  en  Forvandling  end  en  Forandring. 
Batseba  var  fuldstændig  >gaaet  i  Vasken«.  Ikke  blot 
den  mørknede  Fernis  men  næsten  al  Farven  var  borte: 
Det  lyse  Underlag,  hvorpaa  Billedet  var  malet,  skinnede 
frem  paa  hele  den  Plads,  Figuren  havde  optaget.  Kong 
David  paa  Taget  var  aldeles  forsvundet;  han  havde 
endelig  følt  det  Utilladelige  i  sin  Nærværelse  og  forladt 
sit  Observatorium  i  aldeles  opløst  Tilstand.  Kort  sagt, 
Maleriet  var  ødelagt  og  Skrinet  saa  ud  som  .  .  .  ja, 
som  om  det  havde  været  under  Madam  Dinnessens 
Behandling. 

At  tale  om  Kunstsager  med  Madam  Dinnessen, 
lønnede  sig  ikke.  Jeg  indskrænkede  mig  derfor  til  at 
fortælle  hende,  at  det  vilde  koste  mig  flere  Penge  end 
hun  kunde  fortjene  i  en  hel  Maaned,  at  faa  gengivet 
Skrinet  dets  forrige  Udseende,  og  at  Maleriet,  som  en 
Samler  nylig  havde  budt  mig  8oo  Rdl.  for,  nu  ikke 
var  2  Skilling  værd. 

»Men  Du  sødeste  milde  Gud!  Jeg  har  jo  ikke 
gjort  Andet  end  taget  Snavset  bort  —  det  kan  da 
vel  aldrig  være  saa  dyrt^<    —  stønnede  hun. 

»Nej  gode  Madam  Dinnessen.  Det  er  ikke  Urenlig- 
heden, det  er  netop  Deres  Renlighed,  der  er  blevet  mig 
saa  kostbar.  De  forlanger  kun  loo  Rdl.  for  at  styre 
mit  Hus  i  et  helt  Aar,  men  igaar  har  De  taget  over 
lOOO  Daler  for  at  gøre  rent  i  en  Times  Tid  —  og  en 
saa  dyr  Skurekone  har  jeg  ikke  Raad  til  at  holde. 

Hun  ønskede  naturligvis  heller  ikke  at  bli\e 
længere  i  et  Hus,  hvor  man  satte  saa  stor  Pris  paa 
Urenlighed,  og  følgelig  blev  vi  let  enige  om  at 
skilles  ad. 


Efter  Madam  Dinnessen  fulgte  en  Række  ældre 
Frøkener  og  Fruer,  der  hver  ærgrede  mig  efter  sin 
Metode. 

Min  nuværende  Husbestyrerinde,  Fru  Brask,  hører 
til    de    mere    fremtrædende    blandt    dem,     og    jeg    vil 

derfor  lade  hende  afslutte  Listen  som  X  urner  Fem 
af  disse. 

Hendes  Specialitet  er  Økonomi,  hun  er  lige  saa 
sparsommelig,  som  Madam  Dinnessen  var  renlig. 

Naar  hun  kan  købe  et  Pund  daarligt  Smør  fire 
Skilling  billigere  end  et  Pund  godt,  saa  forsøm.mer  hun 
det  aldrig,  uagtet  jeg  har  udregnet  for  hende,  at  hun 
fordærver  mig  en  hel  Frokost,  for  hver  Halvskilling 
hun  sparer,  og  erklæret  mig  villig  til  at  svare  en  ti 
Gange  saa  stor  Brandskat  til  hendes  Økonomi  for  hvert 
Maaltid,  hun  vil  lade  være  at  ødelægge. 

Naar  jeg  har  været  nødt  til  at  skyde  de  Ryper, 
hvormed  hun  trakterede  mig,  bort  fra  mig,  fordi  de 
var  fordærvede,  og  i  den  Anledning  har  sigtet  hende 
for  som  sædvanlig  at  have  forkøbt  sig  for  at  faa  godt 
Køb,  har  jeg  altid  faaet  et  Svar  som:  >^Nej,  i  Dag 
har  jeg  saamænd  betalt  otte  Mark  for  Parret  af 
Ryperne.  De  vilde  da  vel  aldrig  forlange,  at  jeg 
skulde  købe  af  dem,  som  Vildthandlerne  ikke  vil  sælge 
under  to  Daler  Parret?'  —  At  den  sidstnævnte  Handel 
havde  været  langt  billigere  end  den  første,  saasom  det 
altid  er  dyrere  at  betale  4  ^Nlark  for  uspiselig  Mad  end 
6  Mark  for  spiselig,  det  har  jeg  aldrig  kunnet  faa 
hende  til  at  begribe. 

Naar  en  vel  anbefalet  Pige  fordrer  et  Par  Daler 
mere  i  maanedlig  Løn  end  et  af  de  tjenende  Væsener, 
der  maa  tage  til  Takke  med  hvilken  som  helst  Kondition, 

saa  sparer  hun  altid  de  2  Rdl.  ved  at  fæste  en  Pige, 
der  stjæler  for  3,  ødelægger  for  4  og  volder  Ubehage- 
ligheder for  5  Rdl.  i  den  første  Maaned.  .Hvad  der 
kan  spares,  det  bør  spares«  —  det  lader  hun  sig  ikke 
afdisputere. 

Jeg  har  hende  for  Øvrigt  mistænkt  for,  at  hun  slet 
ikke  kan  komme  ud  af  det  med  nogen  ordenlig  Pige, 
netop  paa  Grund  af  denne  Sparsommelighed. 

Ulykken  er,  at  hun  en  Gang  i  hendes  unge  Dage 
selv  har  maattet  tjene,  og  da  har  haft  det  "  meget 
haardt.  Det  kan  hun  ikke  glemme,  og  naar  hun  nu 
behandler  sine  Piger  lidt  bedre,  end  hun  selv  blev 
behandlet  for  mere  end  en  Snes  Aar  siden,  saa  synes 
hun,  at  de  bør  være  overordenlig  glade.  Deri  er  de 
aldeles  ikke  enige  med  hende,  og  i  den  sidste  Tid  har 
der  kun  meldt  sig  saadanne  Udskudseksemplarer,  at 
hun  har  maattet  skifte  Pige  hver  Maaned  —  af  og  til 
hver  14de  Dag.  Desaarsag  plager  hun  mig  daglig  med 
Rapporter  om  deres  Udygtighed,  Uvillighed,  Unøjsomhed, 
Uhøflighed,  Urenlighed,  Uanstændighed  og  jeg  véd 
ikke  hvor  mange  andre  U-Dyder. 

Skulde  jeg  optegne  hendes  Jeremiader  med  til- 
hørende oplysende  Eksempler,  vilde  alene  den  Paragraf 
i  Kapitlet  om  mine  huslige  Ærgrelser,  jeg  kunde  ofre 
til  »Pigesorger;,  blive  et  Værk  af  samme  Omfang 
som     gamle     Salzmanns     endeløse    sociale    Taareperse- 

Roman  »Karl  von  Karlsberg  oder:  iiber  das  mensch- 
liche  Elend'    —  og  det  vilde  blive  for  vidtløftigt. 

Der  behøves  heller  ikke  saa  stort  et  x-Vpparat  til 
Forklaringen  over  den  gensidige  Utilfredshed  mellem 
hende  og  Pigerne:  Saa  snart  jeg  har  nævnt  en  eneste 
Misforstaaelse,  der  har  sat  sig  fast  i  hendes  Tanke- 
gang, følger  Forstaaelsen  af  sig  selv. 

Fru  Brask  har  nemlig  bevaret  sit  Begreb  om  en 
Tjenestepige  uforandret  fra  Aaret  1847,  ^^  ^^^  ^^^^' 
tjente  hos  den  strænge  Frue,  h\-i5  ]\Iand  hun  siden 
arvede.  Hun  vil  i  sin  Pige  se  et  Væsen,  der  har  lært 
at  lyde  og  at  erkende  sit  Herskabs  Ret  til  at  befale 
—  finder  sig  i  Slæb  og  Slid,  som  Noget,  der  ikke  kan 
være  anderledes  —  er  vant  til  at  staa  op  ved  Daggry, 
bære  to  Spande  Vand  ad  Gangen  op  paa  tredie  Sal, 
gaa  hjem  fra  Torvet  med  en  Kurv,  indeholdende  en 
halv  Skæppe  Kartofler,  en  Kalvefjerding  o.  s.  v.,  gaa 
paa  Gaden  med  Bomuldskjole  og  bart  Hoved,  og  naar 
der  er  tale  om  Pynt,  med  et  tykt  tærnet  eller  tyndt 
blomstret  Shavl  —  kun  har  Fordring  paa  at  -være  sin 
Egen«  hveranden  Søndag  Eftermiddag,  fra  Opvaskningen 
er  besørget,  til  Gadedøren  bliver  lukket  —  og  som  selv 
da  vedbliver  at  være  Stine  og  ikke  andet  end  Stine. 

Vor  nuværende  Stine  véd  derimod  meget  godt,  at 
der  kun  findes  to  Slags  Mennesker,  nemhg  Herrer  og 
Damer,  og  at  hun  følgelig  hører  til  de  sidste,  uagtet 
hun  har  den  sørgelige  Skæbne  at  maatte  >. konditionerer 

—  at  hendes  Florhat,  hendes  Atlaskesmantille,  hendes 
Garneringskjole  og  hendes  Silkeparasol  er  lige  saa  fine 
som  Fruens  —  at  hun  har  en  Lars  til  at  bære  Brænde, 
en  Skurekone  til  at  vaske  Trapper,  en  Blegemand  til  at 
besørge  Storvask,  en  Slagterdreng  til  at  bringe  Kød 
hjem  o.  s.  v.  —  at  Ingen  gor  Indgreb  i  hendes  Ret  til 
at  disponere  over  sin  Fritid  —  kort  sagt:  at  hun  kun 
er  Stine  for  Fruen  (og  det  nødig  nok!),  at  Herren  siger 
>vDe«  til  hende,  at  de  opvartende  Koner  kalder  hende 
Jomfru,  og  at  hun  om  Søndagen,  naar  hun  spadserer, 
tager  i  Skoven,  gaar  i  Selskab  eller  paa  Bal  med  sin 
p.  t.  Forlovede,  for  Gud  og  Hvermand  er  Froken 
Petersen  og  ikke  noget  Mindre  1 

Disse  to  stridige  og  stridende  Bevidstheder  kan 
naturligvis  ikke  enes  i  en  Husholdning,  og  derfor  giver 
Madam  Brask  sig  hvert  Øjeblik  til  at  holde  Hus« 
paa  sin  salig  Frues  Maade.  Det  taaler  Stine  ikke,  og 
derfor  gør  hun  Skandale,  bliver  sagt  op  og  kommer 
tillige  med  Fruen  ind  til  Herren  selv,  begge  rasende 
og  grædende  —  og  derfor  maa  jeg  hver  Maaned  eller 
hver  fjortende  Dag  vænne  mig  til  at  se  et  nyt  ubehage- 
ligt og  misfornøjet  Ansigt  i  mit  Hus. 

Jeg  skal  i  al  Korthed  optegne  en  Liste  over  de 
sidste  tjenende  Aander  hun  har  manet  ind  i  mit  Hus 
og  ud  igen. 

I.     Katinka, 
en    ret    smuk    Pige    med    guldgult    krøllet    Haar,     som 
desværre    ikke     sad     særdeles    fast    og    derfor    jævnlig 
forekom    i    Pandekager,    Røræg,    Sagosuppe    og    andre 
Retter. 

Hun  var  for  frisindet  til  at  paalægge  sine  Lokker 
Baand  og  for  ærekær  til  at  .finde  sig  i,  at  man 
chikanerede    hende."       Desaarsag    forlod    hun    efter    to 

Maaneders  Forløb  sin  Tjeneste,  fordi  hun  betragtede 
det  som  en  Chikane,  at  jeg  ikke  havde  villet  spise  et 
alenlangt  Haar  tillige  med  Spinaten,  hvori  det  var 
serveret,  men  ladet  det  blive  liggende  paa  Kanten  af 
Tallerkenen. 

2 .     Anna, 

der  blev  hendes  Efterfølgerske,  blev  det  formodenlig 
især  paa  Grund  af,  at  hun  havde  tyndt  kortklippet  Haar. 

Det  var  en  grim  lille  Stakkel,  Datter  af  en  »For- 
fatterinde«, der  var  død  af  at  oversætte  Romaner  til 
Lejebibliotekerne  for  to  Mark  Arket. 

Ulykkeligvis  var  hun  for  dannet  og  nærede  for 
mange  højere  Interesser.  Hun  havde  >fine  Fornemmel- 
ser«, læste  mine  Aviser  itu,  førend  jeg  fik  dem  ind 
om  Morgenen,  mærkede  stadig  de  Bøger,  der  laa  paa 
mit  Bord,  med,  fidtede  Fingeraftryk,  og  skrev  Breve 
paa  Vers. 

Det  Sidste  var  det  Værste.  Hun  følte  nemlig  en 
uimodstaalig  Trang  til  at  læse  dem  op  for  Fru  Brask, 
der  uheldigvis  havde  en  medfødt  Afsky  for  bunden  Stil. 

Anna  kunde  derfor  ikke  udholde  hendes  uæstetiske 
Omgang.  Efter  en  Maaneds  Forløb  opsagde  hun  sin 
Tjeneste  under  Paaskud  af,  at  Fruen  tog  Livet  af  hende 
ved  at  mishandle  hendes  Navn. 

»Jeg  har  sagt  hende  tusinde  Gange,  at  jeg  hedder 
Anna    Rosaiinda,     og    at    hun    maa    kalde    mig    Anna, 

Rosa,  Linda,  Rosalia,  Rosalinda  eller  Annalinda,  hvad 
hun  helst  vil,  men  jeg  vil  ved  Gud  ikke  hedde  Ane, 
for  det  hedder  jeg  ikke,  og  endda  gaar  der  ikke  en 
Time,  uden  at  Fruen  hundrede  Gange  skriger  >/Æne!« 
saa  det  kan  høres  hele  Huset  over  <   —  sagde  hun. 

3.     Karoline  • 
var  en  net,    høflig,    proper   og  dygtig  Pige,    over  hvem 
Fruen  i  hele  fjorten  Dage  holdt  Lovtaler,  indtil  hun  op- 
dagede, at  den  gode  Sjæl  havde  et  alt  for  godt  Hjerte. 

Under  Indflydelse  af  dette  havde  hun  nemlig  stillet 
vort  Brændekammer  og  dets  Indhold  til  Portnerkonens 
Raadighed,  foretaget  en  større  Udgravning  i  Smør- 
fjærdingen  til  Fordel  for  en  trængende  Familie,  og 
jævnlig  sørget  for,  at  Pigerne,  der  tjente  paa  fjerde 
Sal  og  )  levede  saa  grusomt  daarligt«,  fik  en  Kop  god 
Kaffe  og  lidt  ordenlig  Middagsmad. 

I  Betragtning  af  hendes  øvrige  Fortjenester  blev 
imidlertid  disse  smaa  Utilladeligheder  tilgivne,  imod 
hendes  højtidelige  Løfte  om  for  Fremtiden  at  ind- 
skrænke sin  Velgørenhed,  men  faa  Dage  derefter  viste 
det  sig,  at  ingen  slige  Løfter  kunde  afholde  hende  fra 
at  lyde  sit  Hjertes  Røst. 

Hun  udlaante  nemlig  paa  egen  Haand  Husets 
Sølv-Kaffekande  til  en  Veninde,  der  skulde  have  Barn 
i  Kirke,  og  denne  Tjenstvillighed  skilte  hende  ved  min 
Tjeneste. 

4-     Mariane 
havde   været  Kokkepige   i    et  Par   store  Huse   og  liG^te 
til  de  ferme  Piger. 

Den  første  Gang  Fru  Brask  tillod  sig  at  gøre  Ind- 
vendinger mod  en  Madlavning,  der  ikke  stemmede 
overens  med  hendes  Kogebog,  svarede  Mariane,  at  hun 
havde  lært  at  koge  hos  Kongens  Kok  og  ikke  hos  sin 
Oldemoder,  og  at  dersom  Fruen  ikke  kunde  taale  at 
have  en  ferm  Pige,  saa  kunde  de  skilles,  hvad  Øjeblik 
det  skulde  være. 

Denne  Erklæring  skaffede  hende  Respekt,  men  da 
Fru  Brask  alligevel  ikke  kunde  fornægte  sin  medfødte 
Tilbøjelighed  til  ved  den  første  givne  Lejlighed  at  for- 
tælle, 4ivor  ganske  anderledsens  Pigerne  var-,  da  hun 
var  Pige,  gav  Mariane  hende  det  Raad,  at  opsøge  sig 
en  af  disse  anderledsens  Piger.  Der  ligger  vistnok 
nogle  af  dem  ledige  endnu  i  Vartov     —  mente  hun. 

Endnu  denne  Gang  lod  Fruen  sig  imponere  og  tav 
til  hendes  Næsvished,  men  holdt  sig  naturligvis  skades- 
løs, ved  at  beklage  sig  saa  meget  desto  mere  over  den, 
naar  hun  om  Aftenen  afleverede  sit  sædvanlige  Referat 
om  Dagens  Genvordigheder. 

Søndagen  derefter  havde  jeg  bedt  nogle  Venner 
til  Middag. 

En  halv  Time,  før  jeg  kunde  vente  mine  Gæster, 
hører  jeg  en  Allarm  ude  i  Køkkenet,  som  om  der  var 
Ildløs,   og   faa   Minutter   derefter   styrter   Fru  Brask   og 

Mariane  ind  i  mit  Arbejdsværelse.  Den  Første  med 
Køkkenforklæde  paa  og  Taarer  i  Øjnene,  den  Anden  i 
Hat  og  Kaabe  med  triumferende  Mine,  men  Begge 
purpurrøde  af  Harme,  og  Begge  klagende  over  en  Be- 
handling, som  de  ikke  vilde  taale,  og  som  jeg  skulde 
være  saa  god  at  skaffe  dem  fri  for. 

Da  det  efter  fiere  frugtesløse  Forsøg  lykkedes  mig 
at  faa  dem  til  at  tale  én  ad  Gangen,  viste  Sagen  sig 
at  være  ganske  ligefrem.  Fruen  havde  som  sædvanlig 
gjort  en  overflødig  Bemærkning,  hvorpaa  Pigen  som 
sædvanlig  havde  givet  et  næsvist  Svar.  Derpaa  havde 
det  ene  Ord  taget  det  andet,  indtil  Mariane  bestemt 
havde  erklæret,  at  hvis  hun  ikke  maatte  faa  PVed  til 
at  passe  sit  Arbejde,  saa  gik  hun  øjeblikkelig  sin  Vej. 
Herpaa  havde  Fruen  svaret  ;. Værsgo!  Jo  før,  jo  heller!« 
—  og  det  havde  Pigen  ikke  ladet  sig  sige  to  Gange. 

Jeg  gjorde  naturligvis  mit  Bedste  for  at  stille  dem 
til  Freds,  og  bad  dem  i  alt  Fald  opsætte  Sagen  til 
Middagsmaden  var  bragt  i  Orden. 

;>Gud!<;  —  svarede  IMariane  paa  sit  demokratiske 
Københavnsk  —  »Kammerraaden  ka  saamænd  være 
ganske  roli'  faa  den!  Den  æ  færi,  de'  ha'  Fruen 
sørred  faa.  Føst  gi'r  hun  me  Lov  aa  gaa  aa  paatar 
se  de  Hele,  og  siden  renner  hun  sæl  fra  ed,  aa 
trækker  me  her  eng.  Mens  vi  ha'  staaed  hér,  æ 
natyrligvis  Fisken  kogt  itu  aa  Stajen  brændt  aa 
Sovsen   sve'en   —   den    Slags   Madlavning   ska'   jaj    nok 

inte  være  mæ  om!  Adjøs  Hr.  Kammerraadr  —  og 
saa  gik  hun. 

Hun  fik  virkelig  Ret.  Maden  var  ødelagt  og  jeg 
maatte  føre  mit  Selskab  hen  paa  en  Restavration. 

5.     Clara 

var  en  taalelig  net  lille  Pige,  altid  glad  og  aldrig  for- 
knyt. Ogsaa  hun  var  ganske  ferm,  men  fremfor  Alt 
ekscellerede  hun  i  den  Kunst  at  lade  Fru  Brasks  Stem- 
ningsudbrud  gaa  ind  ad  det  ene  Øre  og  ud  af  det  andet. 

Foruden  denne  Kunst  kunde  hun  imidlertid  ogsaa 
andre,  der  flere  Gange  bragte  Fruen  til  at  tvivle  paa 
om  »det  hang  rigtig  sammen  med  hende«.  Det  lod 
nemhg  til,  at  hun  gik  dobbelt  eller,  hvad  der  var  endnu 
kunstigere,  at  hun  kunde  gjøre  sig  usynlig,  hvor  hun 
var  til  Stede,  og  paa  samme  Tid  lade  sig  se  et  andet 
Sted,  hvor  hun  ikke  var. 

En  af  de  før.-^te  Dage,  hun  var  i  Tjenesten,  sendte 
Fru  Brask  hende  efter  en  Syjomfru ,  som  hun  selv 
havde  anbefalet.  Denne  Jomfru  skulde  bo  i  en  af  de 
nærmeste  Gader,  men  Clara  var  alligevel  to  Timer  om 
at  udrette  sit  Ærinde,  og  da  hun  kom  tilbage  fortalte 
hun,  at  hun  havde  maattet  søge  hende  langt,  langt 
ude  paa  Nørrebro. 

I  Mellemtiden  trode  jeg  dog  aldeles  vist  fra  Kan- 
cellibygningen at  have  set  hende  gaa  ud  ad  Kristians- 
havn    til   i   Følge   med    en   Underofficer,    men   da   hun 

med  det  uskyldigste  Blik  og  de  helligste  Bekræftelser 
forsikrede,  at  hun  ikke  havde  sat  sin  Fod  i  den  Ende 
af  Byen,  kunde  jeg  ikke  tro  Andet,  end  at  jeg  havde 
set  fejl. 

Der  indtraf  imidlertid  saa  mange  lignende  Til- 
fælde, at  vi  ikke  havde  andet  Valg:  end  enten  at  tro 
paa  Dobbeltgængeri  eller  ikke  at  tro  paa  hendes  høj- 
tidelige Forsikringer  og  uskyldige  Aasyn. 

Fru  Brask  valgte  det  Første,  jeg  det  Sidste. 

En  Dag  spiste  Fruens  Brodersøn,  der  var  ansat 
ved  Opdagelsespolitiet,  til  IMiddag  hos  os. 

Da  Clara  bragte  Maden  ind,  fæstede  han  et  be- 
synderligt Blik  paa  hende,  og  gav  mig  der\'ed  Lejlig- 
hed til  at  føre  hendes  sælsomme  Alfer  Ego  paa  Tale, 
Fruen  fortalte  ham  nu  nogle  af  de  mest  ubegribelige 
Tilfælde  med  hendes  Usynlighed  her  og  Synlighed  der, 
men  de  forbavsede  ikke  i  mindste  Maade  Politimanden. 

>)Der  gives  endnu  meget  mere  besynderlige  Ting 
mellem  Himmel  og  Jord,  Tante!«  —  forsikrede  han. 

:^Læg  en  Gang  Mærke  til  de  Dage,  hvorpaa 
Adresseavisen  averterer:  Stort  Bal  i  Føniks  hele  Nat- 
ten! —  Hvis  Tante  da,  netop,  naar  Klokken  slaar 
Tolv,  vil  gaa  ind  i  hendes  Kammer,  saa  skal  De  se, 
at  hun  selv  er  fuldstændig  usynlig,  og  hvis  Kammer- 
raaden  paa  selvsamme  Klokkeslet  vil  følge  med  mig 
ind  i  den  omtalte  Dandsesalon,  skal  jeg  vise  Dem,  hvor 
smukt  hendes  Dobbeltgængerske  dandser  Riil  og  Tretur, 

Den  Underretning  var  tilstrækkelig.  Fru  Brask 
vilde  ikke  være  Madmoder  for  en  Pige,  der  plagierede 
Askepots  Balæventyr  paa  den  Maade. 

6.     Lotta 
kom  lige  fra  Sverig  og  bar  i  sit  skikkelige  naive  Aasyn 
et  aldeles  fyldestgørende  Vidnesbyrd  om,    at   hun  ikke 
gav  sig  af  med  Tvefoldighed  eller  andre  sorte  Kunster. 

Fru  Brask  havde  foresat  sig,  at  hun  nu  vilde  have 
»en  rigtig  ufordærvet  Pige'< ,  der  ikke  >^ havde  det 
mindste  Maskepi  her  i  Byen^-^  og  Fæstemanden  gav 
hende  derfor  Anvisning  paa  Lotta,  der  Dagen  før  var 
kommen  lige  fra  Småland  og  aldrig  havde  haft  Tje- 
neste i  nogen  Købstad. 

Stakkels  Lotta  var  virkelig  en  >;tro  og  skikkelig« 
Pige,  der  havde  den  bedste  Vilje  af  Verden  og  det 
fuldstændieste  Ubekendtskab  til  København,  men  til 
Fruens  store  Sorg  havde  ogsaa  hun  sit  Dobbeltgængen: 
hun  gik  altid  dobbelt  saa  langt,  som  hun  skulde. 

Alle  hendes  store  Dyder  kunde  ikke  opveje  tre 
smaa  Fejl:  først  at  hun  hverken  kunde  tale  eller  forstaa 
noget  andet  Sprog  end  Smålandsk,  dernæst  at  hun 
aldeles  ikke  kunde  lære  at  finde  Vej,  og  endelig  at 
hun  græd  i  Spandevis  eller,  som  hun  selv  kaldte  det, 
i>stortj6t« ,  saa  snart  det  blot  paa  nogen  Maade  var 
muligt. 

32*  • 

Lige  saa  snart  Fruen  begyndte  at  sige  hende 
Besked  om  hendes  Forretninger,  begyndte  stakkels 
Lotta  at  smaagræde,  fordi  hun  ikke  forstod  Halvdelen 
af  Foredraget,  og  da  Fruen  saa  gav  sig  til  at  hjælpe 
paa  Sagen  ved  at  »tale  Svensk  saa  godt,  som  hun 
kunde«  saa  stortjot  Lotta,  ti  »nu  forstod  hon  ingen- 
ting alls«  —  og  den  Historie  gentog  sig  hver  Gang  hun 
ikke  forstod  Fruen  eller  Fruen  ikke  forstod  hende. 

Da  hun  havde  været  en  Uges  Tid  hos  os,  skulde 
hun  en  Dag  hente  Noget  i  Nabogaden,  men  i  det  hun 
gik  ud  af  Huset,  hvor  hun  havde  været  oppe,  gik  hun 
til  Venstre  i  Stedet  for  til  Højre,  og  da  hun  —  mærk- 
værdig nok!  —  paa  den  Maade  endte  paa  Graabrødretorv 
i  Stedet  for  i  Dronningens  Tværgade,  saa  gav  hun  sig 
naturligvis  til  at   /.stortude.« 

En  velvillig  Sjæl,  der  spurgte  om  Aarsagen  til 
hendes  Taarer  og  fik  at  vide,  at  hun  vilde  til  »Drott- 
ningensgata«,  sagde  hende  til  Sidst,  hvad  Vej  hun  skulde 
gaa  —  og  saa  gik  hun  paa  Kristianshavn ! 

Her  saa  hun  dog,  at  hun  var  gaaet  fejl,  og  nu 
brast  Taaresluserne  igen. 

En  velvillig  Politibetjent  tilbød  hende  straks  Raad 
og  Hjælp,  men  han  forstod  desværre  ikke  Smålandsk, 
og  vidste  derfor  ikke  bedre  end  at  befordre  hende  til 
Stationen,  hvor  hun  naturligvis  »stortjot«  ti  Gange 
højere  end  før,  ti  her  blev  hun  jo  taget  i  et  Slags 
Forhør. 

Der  udfordredes  imidlertid  et  fuldstændigt  Politi- 
talents hele  Skarpsindighed  til  at  udfinde  det  rette 
Spor,  hvorfra  hun  var  faret  vild,  ti  Alt  hvad  hun 
kunde  oplyse  var,  at  hun  tjente  hos  Kammarrådet  , 
og  hvad  det  var  for  et  Raad ,  var  ikke  let  at  gætte. 
Inkv'irenten  havde  nemlig  ingen  Anelse  om,  at  baade 
Raaderne  og  Raadene  er  intetkønnede  paa  Svensk,  og 
Pigen,  der  aldrig  havde  troet,  at  der  fandtes  mere  end 
ét  vKammarråd  i  København,  havde  følgelig  heller  ikke 
indset  Nødvendigheden  af,  at  jeg  skulde  have  ef  Navn, 
der  skilte  mig  fra     andre  Kammerraader  . 

Forst  efter  en  Mængde  sindrige  Slutninger,  der 
ikke  førte  til  Maalet,  sluttede  man  sig  til,  at  der 
maatte  have  været  en  Mellemstation  mellem  Småland 
og  Kammerraadet,  og  kom  dermed  til  Fæstekontoret. 

Hun  blev  altsaa  ført  dertil,  og  kom  saa  endelig  hjem, 
efter  i  Alt  seks  Timers  Fraværelse.  Om  Aftenen 
>^stortjot  ogsaa  Fru  Brask.  Lotta  var  en  god  Pige 
og  en  honnet  Pige  —  det  véd  Gud  hun  var  —  men 
man  kunde  da  ikke  holde  baade  Gouvernante  og  Leje- 
tjener og  Barnepige  til  hende!« 

Nej  saa  vilde  hun  dog  hellere  have  et  rigtig  ind- 
født Københavnsbarn  —  om  der  ogsaa  var  noget  My- 
stisk ved  hende.     Det  fik  hun  i 

7-     Serafine. 

Det  var  en  ualmindelig-  net  Pige,  og  ret  dygtig 
var  hun  ogsaa,  men  der  var  den  sørgelige  Hemmelighed 
ved  hende,  at  hun  ligesom  Vessels  Grete  stod  under 
Indflydelse  af  en  ubøjelig  Skæbne. 

I  Følge  denne  Skæbne  var  det  hende  ikke  muligt 
at  blive  gift,  hvor  mange  Kærester  hun  endogsaa 
skaffede  sig  —  ikke  en  Gang  naar  hun  havde  to  tre 
paa  samme  Tid. 

Den  var  ogsaa  Skyld  i,  at  hun  hver  Gang,  der 
var  Forlovelse  paa  Færde,  kom  til  at  forsalte  For- 
maden og  brænde  Eftermaden,  og  at  hun  paa  selve 
Opslagsdagene  ikke  kunde  undgaa  at  slaa  ^.ampekupler, 
Osteklokker  og  Tekopper  i  Stykker. 

Til  Slutning  drev  den  hende  saa  vidt,  at  hun 
maatte  opsige  sin  Tjeneste  og  blive  Sangerinde,  uagtet 
hun  aldrig  havde  haft  Sangstemme  eller  kunnet  lære 
en  Melodi*). 

Jeg  er  ked  af  Fru  Brask  og  alle  hendes  Piger! 

I  næste  Maand  .  .  . 


*)  Senere  Vedtegning: 

Skæbnens  Veje  er  mærkværdige.  Serafine  fandt  virkelig  ved  at 
bestige  Forhøjningen  en  Genvej  til  Brudeskamlen  —  først  i 
Følge  med  en  gammel  rig  Grosserer  og  siden  med  en  ung 
Godsejer.  Er  hun  ikke  endnu  blevet  Jægermesterinde,  saa 
bliver  hun  det  nok. 

Nu  er  næste  Maaned  blevet  forrige  Maaned. 

Fru  Brask  har  veget  Pladsen  for  Fru  Elmelund 
og  i  Stedet  for  hendes  Udskudspiger  har  vi  nu  en 
skikkelig  og  dygtig  Grete.  —  De  To  forliges  ud- 
mærket —  og  dog  har  jeg  ærgret  mig  hele  Dagen 
over  dem. 

Det  er  netop  deres  Enighed,  der  har  ærgret  mig. 

Historien  er  i  Korthed  den :  Grete  er  i  Dag  gaaet 
til  Kirke  med  Frøkenhat  i  Stedet  for  med  Bondehue. 

Hvad  det  kommer  mig  ved?  — 

Det  skal  jeg  forklare! 

Grete  har  hjemme  i  en  af  de  faa  Egne,  hvor  man 
endnu  ikke  har  afskaffet  Huen  og  begyndt  at  gaa 
med  bart  Hoved«,  og  Enhver,  der  ser  hende  i  hendes 
hjemlige  Dragt,  vil  ikke  kunne  Andet  end  erkende,  at 
hun  er  en  ualmindelig  køn  Pige.  De  højrøde  Flagre- 
baand  paa  Huen  betager  hendes  Kinder  deres  altfor 
blomstrende  Farve,  og  det  simple  Snit  paa  hendes 
Skørt  og  Trøje  passer  saa  godt  til  hendes  massive 
Former,  hendes  Gang,  hendes  Udtale  og  hele  hendes 
Væsen.  Da  Fru  Elmelund  første  Gang  foreviste 
hende  for  mig,  var  det  mig  en  virkelig  Glæde  i  hende 
at  se  et  levende  Vidnesbyrd  om,  at  der  endnu  fandtes 
rigtige  Bønderpiger  her  i  Landet:  det  var  en  ægte, 
kærnefuld,  sællandsk  Landsb}'skonhed. 

I  Dag  derimod  —  hvilken  Forvandling!  Det  var 
en   komplet  Karrikatur  paa  en  Dame,    der  kom  ud  fra 

min  Port  i  Formiddags,  en  saa  forulykket  Skikkelse, 
at  man  paa  én  Gang  kunde  føle  sig*fristet  til  at  le  og 
til  at  græde  over  den!  Gretes  ellers  saa  tiltalende 
Ansigt  saa  nu,  dekoreret  med  den  moderne  Haarpynt, 
saa  plumpt  og  saa  plat  ud,  og  hendes  stærk  røde 
Kinder  stak  saa  ilde  af  mod  det  hvide  Atlask  paa 
Hatten,  at  jeg  øjeblikkelig  kom  til  at  tænke  paa  en 
skikkelig  Malkepige,  der  rødmede  over,  at  man  havde 
pyntet  hende  ud  til  Lokkedue.  Og  hendes  Holdning 
og  hendes  Gang  —  hvor  ynkelig  tog  de  sig  ikke  ud 
for  en  Dame  i  hvidt  broderet  Overliv  og  skraatskaaren, 
florfin  Nederdel  med  Slæb  bagpaa ! 

Jeg  skyndte  mig  ind  til  Fru  Elmelund  og  spurgte, 
om  hun  havde  været  med  til  at  ugle  den  stakkels  Pige 
ud.  Hun  trak  paa  Skulderen  og  tilstod,  at  hun  vel 
havde  gjort  Grete  nogle  Forestillinger  imod  den  paa- 
tænkte Forvandling,  men  at  hun 

da  en  Pige  jo  kan  være  lige  agt\^ærdig  og  dygtig, 
hvad  enten  hun  gaar  med  Hat  eller  Hue  — 

da  Bondedragten  er  meget  dyrere  end  den  nu 
brugelige  Købstadpynt  —  og 

da  Grete  havde  en  saa  stor  Lyst  til  at  klæde  sig 
-ligesom  alle  de  andre  Piger     — 

havde  givet  sit  Samtykke  til  Forklædningen. 

Alle  disse  tre  Grunde  klang  jo  meget  smukt,  men 
det  ærgrede  mig  alligevel,  at  en  Dame  som  Fruen,  der 

forlængst  er  kommen  til  Skælsaar  og  Alder,  kunde  tage 
dem  for  gyldige. 

For  det  Første  er  det  en  aldeles  falsk  Paastand, 
at  Bondedragten  er  dyrere.  En  guldbroderet  Hue  kan 
vistnok  koste  mere  end  en  Hat,  men  Huen  gaar  aldrig 
af  Mode  og  kan  bruges  til  enhver  Aarstid,  mens  Hat- 
ten derimod  er  afstikkende,  naar  den  er  et  Aar  gam- 
mel og  ikke  kan  passe  baade  til  Sommer-  og  Vinter- 
Brug,  og  —  hvad  der  er  det  Værste !  —  saa  snart  en  Tje- 
nestepige har  anlagt  Damedragten,  er  hun  kommen 
ind  paa  en  aldeles  ubegrænset  Konkurrence.  I  en 
Bondedragt  til  den  og  den  Pris  staar  hun  ikke  tilbage 
for  nogen  af  sine  Lige,  men  selv  om  hun  anvender 
det  Dobbelte  paa  en  Damedragt,  er  der  altid  andre 
Damedragter,  som  stikker  den  ud,  og  som  derfor  vil 
være  fri.stende  Genstande  for  hendes  Ønsker. 

For  det  Andet  gik  Gretes  Higen  naturligvis  slet 
ikke  ud  paa,  at  hun  vilde  være  klædt  som  andre  Tje- 
nestepiger uden  for  saa  vidt,  som  disse  klædte  sig  som 
Damer  —  Sagen  var:  hun  vilde  ligesom  de  hedde 
»Jomfru«,  naar  hun  gik  i  Byen,  og  -Frøken  ,  naar 
hun  gik  ud  at  spadsere !  —  og  for  det  Tredje  staar 
Muligheden  for,  at  hun  kan  være  lige  agtværdig, 
enten  hun  klæder  sig  saa  eller  saa,  i  et  meget  misligt 
Forhold  til  Sandsynligheden  for,  at  hun  ikke  vil  ved- 
blive at  være  det. 

Klæder  skaber  Folk  I  Den,  der  klæder  sig,  som  om 
han  tilhørte  en  anden  Stand,  forklæder  sig,  og  For- 
klædningen er  allerede  anlagt  paa  at  bedrage.  Da 
han  naturligvis  klæder  sig  over  sin  Stand,  klæder  han 
sig  tillige  over  sin  Ævne  og  kommer  saaledes  paa  én 
Gang  til  at  vise  Ringeagt  og  Uvilje  for  sin  Stand  og 
til  at  sætte  si'ne  Indkomster  i  Misforhold  til  sine  Ud- 
gifter, og  i  begge  Dele  ligger  der  slemme  Fristelser. 
Det  har  sine  gode  Grunde,  at  Tjenestepigen  og  Arbej- 
dersken i  Frankrig  betragter  den  hvide  Kappe  som  et 
Tegn  paa,  at  hun  er  honnet  Kvinde^  og  lever  af  sit 
Arbejde,  og  at  hun  ikke  kan  ombytte  den  med  Dame- 
hatten ,  uden  at  hendes  Kammerater  vil  anse  hende 
for  at  være  fortabt  — !  Baade  den  franske  Kappe, 
det  svenske  Tørklæde  og  den  danske  Bondehue  har 
for  mangen  en  Pige  været  en  Talisman,  ligesom  >  den 
lille  Rødhætte-  —  og  altfor  mange  Ulykkelige  har  for 
silde  set,  at  den  Dag,  da  de  aflagde  deres  hjemlige 
Hovedtøj ,  er  bleven  et  sørgeligt  Vendepunkt  i  deres 
Skæbne. 

Jeg  kom  i  Anledning  af  disse  Meninger  i  en  meget 
varm  Disput  med  Fru  Elmelund,  men  da  jeg  til  sidst 
havde  udtomt  alle  mine  Fornuftgrunde  til  Fordel  for 
Huen  kontra  Hatten,  var  jeg  ikke  kommen  videre, 
end  at  hun  spurgte  mig  om,  hvorfor  Grete  ikke  lige- 
saa  godt  som  tusinde  andre  Tjenestepiger  skulde  kunne 

vedblive  at  være  en  honnet  Pige,  uagtet  hun  gik  med 
Hat  paa  ligesom  de. 

Det  er  meget  ærgerligt  at  blive  beskyldt  for  en 
Paastand,  som  man  aldrig  har  tænkt  at  gøre,  men  det 
hænder  ikke  sjeldent,  naar  man  disputerer  med  Damer. 

Jeg  maatte  nu  forsikre,  at  jeg  paa  ingen  Maade 
betragtede  Damehattene  —  hverken  de  umaadelige 
runde  Basthatte  fra  1830  eller  de  hojpullede  Skyskra- 
bere fra  1840  eller  de  kyseagtige  Nakkefutteraler  fra 
1850  eller  Gardinhattene  fra  1860  eller  Æskelaagene 
fra  1868,  der  ligesom  en  Kokarde  sattes  fast  i  Panden 
—  som  en  Smule  mere  umoralske  en  Bondehuerne  — 
at  jeg  ikke  nærede  nogensomhelst  uberettiget  Tvivl 
om,  at  der  gik  Tusinder  af  anstændige  Tjenestefrøkener 
med  Laag  paa,  men  at  jeg  kun  betragtede  Damehatten 
som  et  Sindbillede,  et  Vaabenmærke,  et  Felttegn  for 
den  Magt,  der  havde  ødelagt  mangen  en  Piges  Lykke, 
og  til  yderligere  Forklaring  maatte  jeg  fortælle  følgende 
aldeles  sandfærdige  Historie. 


III. 


Frøkenens    -[4  at. 


Enden  paa  Historien  til  at  beg^mde  med.  Hvordan  den  lille  Karen 
blev  den  k^nne  Karen  og  fik  Frøkenens  Hat.  Hvad  Hatten  ud- 
rettede paa  den  første  Tour.  H\nlken  Lykke  hun  gjorde,  da  hun 
anden  Gang  fik  den  paa.  Hvorledes  den  tredje  Udflugt  med  Frøke- 
nens Hat  gjorde  hende  til  Frøken  m.  m. 


tn  mørk  Vinteraften  for  adskillige  Aar  siden  —  det 
var  endnu  i  Tranlygternes  og  Natvægternes  Tid  — 
gik  jeg  fra  Nørreport  langs  med  Volden  hen  imod 
Gotersgade,  hvor  jeg  den  Gang  bode.  Omtrent  ud 
for  Tornebuskegade  blev  jeg  standset  af  en  Flok  Men- 
nesker, der  dannede  en  Halvkreds  om  en,  som  det  lod 
til,  meget  tiltrækkende  Genstand  mellem  de  op  mod 
Voldskrænten  staaende  Møllesten. 

»Hvad  er  her  paa  Færde  ?^  —  spurgte  jeg  en 
Gaardskarl,  der  stod  i  Flokken. 

»Det  er  Rode-Karine,  der  er  fuld  igen.  Væg- 
teren er  gaaet  efter  Stigen«  —  lød  Svaret. 

Den  Gang  var  det  som  bekendt  Brug,  at  fulde 
Folk  —  ligemeget  af  hvilket  Køn  —  blev  fastbundne 
til  den  Stige,  hvorpaa  Vægteren  krøb  op  til  Lygterne, 
og  saaledes  liggende  løftede  op  paa  Nakken  af  to 
Vægtere  og  baarne  gennem  Gaderne  til  Politikamret. 

»Kan  hun  ikke  komme  bort  paa  anden  Maade?« 
spurgte  jeg  Manden  og  traadte  nærmere  for  at  over- 
bevise mig  om,  hvorvidt  denne  uhyggelige  Befordring 
var  nødvendig. 

Det  var  et  sørgeligt  Syn,  der  viste  sig.  Et  Fruen- 
timmer paa  nogle  og  tredive  Aar,  med  blussende  rødt 
Ansigt,  sad  tilsølet,  forslaaet  og  forreven  paa  Jorden 
mellem  to  Møllestene  og  lænede  sig  op  mod  Volden. 
Huii  var  saa  beruset,  at  hun  ikke  kunde  rejse  sig,  og 
snakkede  uafbrudt  snart  leende,  snart  grædende,  snart 
hviskende  og  snart  raabende  til  stor  Fornøjelse  for 
den  omstaaende  Gadeungdom,  der  gav  Stikord  til 
hendes  usammenhængende,  til  Dels  meningsløse  Udbrud. 

»Det  kan  ikke  hjælpe,  hvad  I  siger  1  —  Om  I 
skraaler  og  piber  aldrig  .  saa  højt,  er  jeg  alligevel 
den  kønne  Karen !<.  —  raabte  hun  i  det  Øjeblik,  jeg 
traadte  frem. 

Dette  Xavn,  der  forekom  mig  bekendt,  bragte 
mig  til  at  betragte  hende  nøjere,  og  i  det  hun  fæstede 
sit  taagede  Blik  paa  mig,  var  det,  som  om  der  plud- 
selig kom  et  Glimt  af  Klarhed  i  hendes  Tanker. 

»Se  der!-^  —  sagde  hun  —  -.dér  staar  en  Herre, 
som  kender  mig!  —  Ikke  sandt,  Hr.  Tværmose? 
Kan  De  ikke  nok  huske  den  kønne  Karen,  som  tjente 
hos  Justitsraadens,  hvor  De  kom  saa  tidt?  —  Vil  De 
saa  hilse  og  sige  alle  de  fordrukne  Kærlinger,  der 
staar  og  griner  af  mig,  at  de  bliver  aldrig  den  Pige, 
som  jeg  har  været.  Ikke  sandt  Hr.  Tværmoser  — 
Det  kan  nok  være,  at  jeg  var  køn  den  Gang!  Det 
sa'e  De  selv  en  Aften  til  Frøkenens  Kæreste!  Jeg 
hørte  det  meget  godt!  Kan  De  heller  ikke  huske 
Frøkenen:  Hende,  kan  De  tro,  at  jeg  husker.  Jo — o! 
Det  er  saamæn  hendes  Skyld,  at  jeg  ligger  her.  Jeg 
glemmer  aldrig  Frøkenens  Hat !  Saa  De  mig  ikke  i 
Dyrehaven,  da  jeg  havde  den  paa?  —  Ja,  da  var  det 
Synd,  for  havde  den  ikke  været,  saa  .  .  .  hvad  griner 
I  af?  I  .   .   .' 

Her  blev  Tankerækken  afbrudt  ved  en  Strøm  af 
Skældsord  og  en  krampagtig  Graad,  der  endte  med, 
at  hun  sank  bevidstløs  sammen. 

Det  havde  just  ikke  været  mig  behageligt  at  blive 
nævnt  og  tiltalt  af  dette  Fruentimmer,  der  tydelig  nok 
tilhørte  en  Klasse  af  Ulykkelige,  som  Ingen  gerne  vil 
være  kendt  af,  men  alligevel  hørte  jeg  hende  til  Ende, 

og  trods  hendes  forstyrrede  Udseende  genkendte  jeg 
virkelig  i  hende  en  i  sin  Tid  usædvanlig  smuk  Pige, 
der  for  tolv  Aar  siden  havde  tjent  hos  min  daværende 
Foresatte,  Justitsraad  Bergmand.  Hun  var  den  Gang 
meget  afholdt  af  sit  Herskab,  og  bekendt  i  hele  Nabo- 
laget under  Navnet    »den  kønne  Karen«. 

Mens  jeg  tilbagekaldte  mig  disse  Minder,  kom  min 
Ven,  Doktor  Malm,  til,  og  da  han  havde  taget  den 
Ulykkelige  i  Øjesyn,  erklærede  han  hendes  Tilstand 
for  saa  betænkelig,  at  hun  i  Stedet  for  at  bæres  til 
»Kammeret«  blev  kørt  til  Hospitalet.  Endnu  i  det 
Øjeblik,  da  man  løftede  hende  op  i  Drosken,  hørte 
jeg  hende  hulke:  »Det  er  bare  Frøkenens  Hat,  jeg 
kan  takke  for  det  Altsammen ?< 

Forklaringen  over  dette  besynderlige  Udbrud  fik 
jeg  kort  Tid  derefter. 


Den  forhenværende  >. kønne  Karen -^^  eller,  som  hun 
senere  var  bleven  kaldt.  Røde  Karine- ,  blev,  efter  at 
have  gennemgaaet  en  alvorlig  Sygdom,  udskreven  af 
Hospitalet  og  overgivet  til  et  velgørende  Selskab,  der 
udrev  hende  af  den  Elendighed,  hvori  hun  var  ned- 
sunken, og  sendte  hende  ud  paa  Landet  til  en  af  de 
Familier,  der  hørte  til  dets  virksomste  Medlemmer. 
Her   tilbragte    hun  Resten    af  sit  Liv  —  det  blev  ikke 

langt!  —  og  gjorde  sig  fortjent  til  et  saa  godt  Vidnes- 
byrd, som  nogen  omvendt  Synderinde  kan  opnaa. 

Men  det  var  ikke  Slutningen,  det  var  Begyndelsen 
af  hendes  ulykkelige  Historie,  jeg  vilde  fortælle.  Den 
var  efter  de  Oplysninger,  jeg  modtog  af  den  Familie, 
der  hjalp  hende  paa  bedre  Vej,  følgende: 

Karen  var  Datter  af  en  fattig  Enke,  hvis  Hus 
laa  tæt  ved  det  Landsted,  hvorpaa  Justitsraadens  til- 
bragte Sommermaanederne.  Fruen  havde  syntes  saa 
godt  om  den  smukke  og  kvikke  lille  Bondepige,  at 
hun  i  den  sidste  Tid  af  hendes  Skolegang  tilbød  hende 
Plads  som  Barnepige,  saa  snart  hun  blev  konfirmeret, 
og  hos  dette  sit  første  Herskab  tilbragte  hun  fire  Aar 
i  Glæde  og  Herlighed.  Hun  var  aflioldt  af  Børnene, 
Forældrene  forkælede  hende,  og  Alle  behandlede  hende 
snarere  som  et  Plejebarn  end  som  et  Tyende.  Hun 
avancerede  efter  et  Aars  Forløb  fra  Barnekammeret 
ind  i  Stuen,  lærte  at  sy,  at  frisere,  at  koge,  kort  sagt, 
Alt  hvad  hun  havde  Lyst  til.  Frøken  Selma  var 
især  hendes  Beskytterinde  og  gjorde  sig  stadig  en 
Fornøjelse  af,  hver  Gang  der  kom  Fremmede,  at  fore- 
vise sin  Opdagelse,  og  da  Karen  var  alt  Andet  end 
enfoldig,  forstod  hun  meget  snart,  hvad  Meningen  var, 
naar  hun  blev  kaldt  ind  under  et  eller  andet  urimeligt 
Paaskud,  og  det  var  derfor  slet  ikke  saa  forunderligt, 
at  hun  efter  enhver  saadan  Forevisning  blev  staaende 
et  Øjeblik   uden   for  Døren    for   at   høre   de  Udbrud  af 

af  Bifald  og  Beundring,  som  hendes  Skønhed  havde 
fremkaldt. 

Allerede  i  det  første  Aar  af  hendes  Tjenestetid 
fandt  Frøkenen  »det  var  baade  Synd  og  Skam,  at 
KaYen  skulde  skjule  sit  dejlige  tykke  Haar  i  den 
dumme  Hue«  —  og  det  fulgte  naturligvis  af  sig  selv, 
at  Karen  ikke  lod  sig  sige  Sligt  mere  end  én  Gang, 
Næste^ Søndag  kastede  hun  Huen,  Frøkenen  morede 
sig  selv  med  at  opsætte  de  lange  gyldne  Fletninger, 
og  da  Karen  om  Aftenen  bar  Teen  ind,  mærkede  hun 
kun  altfor  tydelig,  hvor  meget  Beundringen  var  steget. 
Næppe  havde  hun  lukket  Døren,  førend  alle  Frøkenens 
Veninder  med  ægte  københavnsk  Begejstring  udbrød: 
>.Gud,  hvor  hun  er  dejlig!  —  >^Det  er  jo  en  fuldendt 
nordisk  Skønhed^;  —  »Det  var  Noget  for  en  Historie- 
maler'<  —  »Tænk,  hvilken  Lykke  hun  kunde  gøre  ved 
Teatret,  hvis  hun  havde  Talent!«  —  »Og  hendes  Væsen 
er  jo  aldeles  mageløst!«  —  Hvilken  Effekt  maatte 
hun  ikke  have  gjort  i  et  ordenligt  Toilette!«;;   —  osv. 

Karen  havde  foruden  alle  de  andre  Anlæg,  hvor- 
med Naturen  havde  begavet  hende,  en  betydelig  Lyst 
til  at  blive  bemærket  og  beundret,  og  under  Forhold 
som  disse  følger  det  af  sig  selv,  at  de  medfødte  Anlæg 
i  denne  Retning  blev  udviklede  til  det  Yderste.  Da 
hendes  Skønhed  havde  gjort  hendes  Lykke,  var  det 
jo  den,  som  det  først  og  fremmest  gjaldt  at  forhøje, 
og  hertil  var  naturligvis  Pynt  det  bedste  Middel.    Pynt 

blev  altsaa  snart  Genstanden  for  alle  hendes  Tanker 
og  Ønsker. 

Justitsraaden  døde.  Han  havde,  som  saa  mange 
andre  Folk  i  hans  Stilling,  betragtet  det  som  nødven- 
digt,, at  leve  paa  en  temmelig  stor  Fod,  og  for  at  til- 
vejebringe Midlerne  hertil  kastet  sig  ind  i  en  Mængde 
Forretninger  og  Foretagender,  der  medforte  en  Spæn- 
ding, en  Tankeanstrængelse  og  et  saadant  Overmiaal 
af  Arbejde,  at  han  endnu  i  sine  ^ bedste  Aar^  bukkede 
under  for  en  Hjærnesygdom.  Formue  havde  han  ikke 
samlet,  og  hvad  der  tilfaldt  Enken  ved  Pension  og 
Livsforsikring,  var  kun  tilstrækkeligt  til  at  føre  et 
meget  indskrænket  Hus.  Alle  Overdaadighedsartikler 
maatte  afskaffes,  og  da  »den  konne  Karen  hørte  til 
den  lettest  undværlige  Del  af  Husets  Luxus,  var  man 
nødsaget  til  at  opsige  hende  og  nøjes  med  en  mindre 
smuk  Pige,  med  mere  beskedne  Fordringer. 

Kort  før  Justitsraadens  Død  havde  Frøkenen  faaet 
en  kostbar,  ualmindelig  smuk,  men  temmelig  spraglet 
Pariser-Hat.  En  af  de  sidste  Dage ,  Karen  tilbragte  i 
Justitsraadens  Hus,  blev  dette  Pragtstykke  taget  ud  af 
Æsken,  hvori  en  sort  Hat  nu  skulde  optage  Pladsen. 
Karen  var  næsten  grædefærdig  ved  Tanken  om,  at 
det  guddommelige '<  Hovedtøj  skulde  henstaa  ubrugt 
først  under  Sørgeaaret  og  derpaa  under  Overgangstiden. 

»Nu  faar  jo  Frøkenen  ikke  Brug  for  den  yndige 
Hat,  førend  den  rent  er  gaaet  af  Model  —  sukkede  hun. 

»Tag  den,  behold  den,  og  pynt  Dig  med  den,  hvis 
Du  synes  om  den,   jeg  har  ikke  mere  Brug  for  denl^c 

—  svarede  Frøkenen. 

Karen  blev  aldeles  fortumlet  af  Glæde  over  den 
kostbare  og  prægtige  Foræring,  og  forsikrede,  at  der 
ikke  var  Noget  i  Verden,  der  kunde  have  gjort  hende 
saa  lykkelig  som  den. 

»Mig  har  den  ikke  bragt  Lykke.  Jeg  har  kun 
havt  den  paa  én  Gang;  det  var  den  Ulykkesdag,  da 
Fader  blev  syg  —  og  Du  gjorde  maaske  bedst  i  at 
sælge  den,  førend  den  bringer  Dig  i  Ulykke«  —  svarede 
Frøkenen,  der  ikke  var  fri  for  at  være  lidt  overtroisk. 

»Jeg  skulde   sælge   den  Hatr'<  —  raabte  Karen. 

—  »Nej,  før  skulde  jeg  .   .   .  jeg  véd  ikke  hvad!<c 

Hun  fik  det  at  vide. 


Faa  Dage  derefter  tiltraadte  hun  en  Tjeneste  som 
Enepige  hos  et  nygift  Par.  Det  var  en  af  de  saa- 
kaldte  udmærkede  Konditioner,  hvor  Manden  passer 
sine  Forretninger,  Konen  sine  Fornøjelser  og  Pigen 
det  hele  Hus.  Karen  havde  her  høj  Løn  og  lidt  at 
bestille ;  der  blev  baade  holdt  Karl  og  Kone  til  hendes 
Hjælp.  Hver  Søndag  var  ,  hun  fuldstændig  sin  egen 
Herre,  ti  da  kom  der  om  Formiddagen  Vog-n  for  at 
afhente    Herskabet    til    Fruens    Fader,     der    bode     en 

Milsvej  fra  Byen,    og  før  Midnat  kom  det  aldrig  hjem 
fra  disse  Besøg. 

Den  første  af  disse  ugenlige  Fridage  blev  natur- 
ligvis bestemt  til  Indvielsen  af  Frøkenens  Hat.  Da 
Karens  Kæreste,  en  skikkelig,  bondefødt  Haand- 
værker,  tilligemed  sin  Søster,  hendes  bedste  Veninde, 
kom  for  at  afhente  hende  til  en  Frederiksbergstur, 
stod  hun  allerede  for  Spejlet  med  den  vidunderlige 
Hat  paa. 

Veninden,  der  var  en  jevn,  fornuftig  Pige,  rystede 
paa  Hovedet  og  spurgte,  om  Karen  virkelig  vilde  gaa 
med  den  Hat  paa,  men  Spørgsmaalet  blev  besvaret 
med  et  saa  afvisende  >Ja  hvorfor  ikker^  at  hun  vel 
vogtede  sig  for  at  tale  mere  om  den  Sag. 

»Jeg  synes  ikke  heller,  at  Du  skulde  tage  den 
Hat  paa«  —  sagde  Kæresten. 

Ikke  det?  —  Nej,  jeg  har  længe  mærket,  at  Du 
er  bange  for,  at  jeg  skal  se  for  godt  ud.  Du  vilde 
naturligvis  helst  have,  at  jeg  skal  tage  saadan  en 
Fugleskræmmer  paa  Hovedet,  som  den,  Stine  gaar 
med'  —  svarede  Karen  stødt;  man  havde  jo  saaret 
hende  paa  det  allerømmeste  Sted,  ved  at  vise  Uvilje 
mod  det  Kæreste,  hun  ejede. 

Nu  var  ogsaa  baade  Kæresten  og  Søster  Stine 
stødte.  Knubbede  Ord  støder  altid  værst,  naar  de  er 
halvt  beføjede,  og  det  var  her  Tilfældet.  Kæresten 
var  ikke  saa  lidt  skinsyg,    og  Stines  Hat  kunde  godt 

jage  Skræk  i  Spurvene,  naar  den  blev  hængt  op  i  et 
Kirsebærtræ. 

Paa  Vejen  ud  til  Frederiksberg  gik  Karen  snart 
ved  Siden  af  Veninden,  snart  ved  Siden  af  Kæresten. 
Hun  gjorde  i  Dag  mere  end  sædvanlig  Opsigt;  men 
det  Publikum,  der  er  ude  at  spadsere  om  Søndag 
Eftermiddag,  er  ikke  altid  skaansomt  i  sine  Bemærk- 
ninger over  de  Forbigaaende,  og  naar  der  saa  virkelig 
er  Noget  at  udsætte  paa  en  saa  smuk  Pige  som 
Karen ,  kan  man  være  temmelig  sikker  paa ,  at  der 
mellem  det  Utal  af  grimme  Fruentimmer,  som  er  ude 
at  sole  sig  paa  den  Tid,  altid  findes  flere  end  et,  der 
tilfredsstiller  sin  Misundelse  ved  at  udtale  sig  saa  højt, 
at  den  Paagældende  selv  hører  det. 

Karen  maatte  høre  Adskilligt  paa  denne  Tur,  og 
hvad  der  gik  hendes  Ører  forbi,  blev  altid  hørt  af  den 
af  de  to  Ledsagere,  der  kom  bagefter.  Hvert  Øjeblik 
faldt  der  Repliker  som: 

»Hvad  giver  Du  mig  for  den  Hat?'^< 

—  Ja,  Du  kan  tro,  at  hun  ikke  har  faaet  den  for 
Guds  Skyld! 

—  Nej,  hun  er  dejlig:  Fruens  Hat  og  Skure- 
konens Mantille! 

—  Sikken  en  Hat!  Hun  skulde  saamæn  hellere 
have  købt  sig  en  ordenlig  Kjole. 

—  Hvad  det  er  for  En?  Det  kan  I  da  se  paa  den 
Rod,  hun  følges  med. 

—  Næ — æ!  At  saadan  en  Hat  og  saadan  en 
Krukke  kan  følges  ad! 

—  Se  hinner  med  Hatten!  Er  det  nu  inte  en 
Skam,  at  hun  lar  sin  Jon  gaa  i  saadan  en  Frakke? 

Og  saa  fremdeles. 

Det  kogte  i  dem  alle  Tre,  men  som  sædvanlig  fik 
de  to  Parter  to  stik  modsat  Moral  ud  af,  hvad 
de  hørte. 

Karen  hørte  ikke  andet  end  Beundring  og  Mis- 
undelse over  Hatten.  Den  var  altsaa,  som  den  skulde 
være.  Det  var  kun  hendes  øvrige  Dragt  og  hendes 
Selskab,  som  man  spottede,  som  altsaa  var  upassende, 
og  som  hun  følgelig  havde  Grund  til  at  ærgre  sig  over. 

De  to  Søskende  fandt  tværtimod,  at  da  de  Forbi- 
gaaende  ellers  ikke  plejede  at  gjøre  Bemærkninger  over 
dem,  saa  maatte  det  ene  og  alene  være  Karen  og 
hendes  Hat,  som  gav  Anledning  til  Spottegloserne,  og 
som  følgelig  fortjente  al  deres  V>ede. 

Lige  fra  Vesterport  til  Frederiksberg  Have  talte 
Ingen  af  dem  et  Ord  men  bed  Tænderne  sammen, 
Under  Passagen  forbi  de  saa  kaldte  .Spidsrodsbænke'^ 
var  Harmen  over  den  almindelige  Smilen  og  Hvisken 
nær  ved  at  koge  over,  og  næppe  var  de  Tre  komne 
uden  for  Trængslen  og  hen  i  en  afsides  Gang,  førend 
den  brave  Svend  udbrød: 

>^Nu  skal  jeg  sige  Dig  Noget,  Karen:  Saadan  en 
Spadseretur  har  jeg  aldrig  gjort  før. 

—  Jeg  ikke  heller. 

—  Og  jeg  gjør  den  heller  ikke  tiere. 

—  Jeg  ikke  heller. 

—  Du  véd  ikke,  hvordan  jeg  har  skammet  mig 
over  Din  Hat ! 

—  Du  mener  vist  over  Din  Søsters  Hat  og  den 
skrækkelige  Frakke,  Du  gaar  med. 

—  Nej,  jeg  m.ener  min  Sjæl  over  Din  Hat  — 
og  Dig. 

—  Du  —  Du  skamme  Dig  over  mig? 

Nu  brød  det  løs  for  Alvor,  og  naar  en  forlovet 
Stakkel  kommer  op  at  trættes  med  sin  Kæreste,  kan 
der  ikke  let  hænde  ham  noget  værre,  end  at  han  faar 
en  Søster  til  Hjælp,  især  en  Søster,  der  er  rasende 
over,  at  man  har  kaldt  hendes  Hat  en  Fugleskræmmer. 
Det  ene  Ord  tog  det  andet.  Alt,  hvad  de  to  Forlovede 
i  Løbet  af  et  Par  Aar  ikke  havde  haft  Mod  til  sige 
sig  selv,  sagde  de  nu  hinanden  med  en  Uforbeholden- 
hed, der  var  langt  mere  end  oprigtig,  og  til  sidst  for- 
sikrede de  begge  To,  at  de  var  altfor  gode  til  først 
at  blive  gjort  til  Spot  og  Spe  for  hele  Verden  af 
deres  Kæreste  og  bag  efter  at  blive  udskældt  for 
En,  man  maa  skamme  sig  ved  at  følges  med  paa 
Gaden.  Enhver  kunde  jo  være  god  for  sig  —  den 
Ene  vilde  ikke  staa  den  Andens  Lykke  i  Vejen,  og 
den  Anden  skulde  slet  ikke  genere  sig  for  den  Ene. 
Værsgod !  Her  var  Forlovelsesringen ! 

Det  var  Karens  Kæreste  og  hendes  bedste  Ven- 
inde, der  gik  i  Løbet  den  første  Gang,  hun  var  ude 
med  Frøkenens  Hat  —  men  det  blev  ikke  der\'ed. 


Jo  mere  en  Genstand  —  lige  meget  om  det  er  en 
Ting,  en  Person,  en  Sag  eller  en  Tilbøjelighed  —  har 
kostet  os,  jo  større  Pris  sætter  vi  paa  den.  Heller 
end  vi  vil  finde  os  i  at  have  gjort  Opofrelser  forgæves, 
finder  vi  os  i  at  bringe  nye  Ofre.  Det  er  en  gammel 
Regel  og  Karen   gjorde  ingen  Undtagelse  fra  Reglen. 

Frøkenens  Hat  havde  første  Gang,  hun  bar  den, 
kostet  hende  en  Kæreste  og  en  \^eninde  og  forbitret 
hende  en  Glædesdag.  Har  den  været  mig  saa  dyr, 
vil  jeg  saamæn  ogsaa  have  nogen  Fornøjelse  af  den« 
—  tænkte  hun;  men  af  alle  de  Bemærkninger,  der  var 
gjorte,  indsaa  hun  nok,  at  hvis  hun  skulde  have  Andet 
end  Fortræd  af  den ,  maatte  hun  indrette  hele  sin 
øvrig-e  Drag-t  efter  den.  Det  vilde  blive  dvrt,  men 
^^havde  den  allerede  kostet  saa  Meget,  saa  var  der  jo 
ikke  noget  at  betænke  sig  paa!« 

Et  Par  Dage  derefter  aabnede  Karen  Døren  for 
en  ret  smuk  ung  Pige  i  en  meget  fejende  Paaklædning. 
Det  var  en  Syjomfru ,  der  skulde  tage  Maal  af  Fruen, 
og  da  denne  ikke  var  hjemme,  bad  Karen  hende 
vente  og  underholdt  hende  efter  bedste  Ævne.  Netop 
saadan   en   Dragt,    som    hendes   vilde   være    som   skabt 

for  dePx  nye  Hat,  og  Karen  kunde  derfor  ikke  nok- 
som beundre  den.  Hun  havde  aldrig  set  nogen  Dame, 
der  var  klædt  med  en  saadan  Smag.  Til  Gengæld 
beundrede  Frøken  Rosalia  Lassen  Karens  mage- 
løse Figur  og  dejlige  Ansigt:  Det  var  jo  baade  Synd 
og  Skam,  at  en  Pige  med  et  saadant  Udseende  skulde 
gaa  og  trælle  som  simpel  Tjenestepige. 

Der  er  ikke  Noget,  som  hurtigere  fremkalder 
Venskab  end  gensidig  Beundring.  Inden  en  Time 
havde  Frøken  Rosalia  vundet  Karens  hele  Hjærte 
med  tilhørende  Fortrolighed,  Saadan  en  fin  og  køn 
og  dannet  Pige ,  det  var  rigtignok  en  ganske  anden 
Veninde  for  Karen,  end  den  kedelige  Stine,  der 
baade  var  gnaven  og  grim !  Fruen  havde  sagt,  at  hun 
blot  gik  et  lille  Øjeblik  hen  til  en  Veninde,  men  dette 
Øjeblik  varede  hele  tre  Timer,  og  førend  de  var  for- 
løbne, havde  Frøken  Rosalia  arrangeret  Alt  med 
Hensyn  til  den  nye  Dragt.  Den  vilde  omtrent  koste 
dobbelt  saa  mange  Penge,  som  Karen  for  Øjeblikket 
havde,  men  hvad  gjorde  det?  Den  nye  Veninde  kendte 
en  Manufakturhandler,  som  var  en  meget  god  Ven  af 
hendes  Forlovede«,  og  hos  ham  kunde  Karen  meget 
godt  faa  Tøjet  paa  Afbetaling.  Han  var  saa  mageløs 
galant,  at  saa  snart  han. blot  saa  Karen,  gav  han 
hende  straks  Kredit,  for  hvor  meget  det  skulde  være. 
De    to  Veninder   behøvede    blot    at  følges  sammen  hen 

til  ham  —  helst  mellem  4  og  6,  for  saa  spiste  Princi- 
palen til  Middag,  og  han  var  saa  tvær  at  handle  med. 

Kort  at  fortælle:  Fjorten  Dage  efter  den  ulykke- 
lige Frederiksbergtur  oprandt  der  en  virkelig  Glædes- 
dag for  Karen.  Nu  skulde  Frøkenens  Hat  atter  ud 
at  gøre  Opsigt,  men  denne  Gang  under  helt  forandrede 
Omstændigheder.  Nu  var  det  ikke  >  den  kønne  Karen;, 
men  en  blændende  skøn  Dame  i  en  elegant  Dragt,  der 
bar  den,  det  var  ikke  den  grimme  Stine,  men  den 
smukke  Rosalia  Lassen,  der  hentede  hende  til 
Søndagsudflugten,  og  det  var  ikke  spottende  Smil  og 
haanende  Bemærkninger,  men  virkelig  Forbavselse  over 
de  to  Skønheder,  der  betegnede  den  Vej,  de  gik. 

Vejen  førte  til  Østerport;  der  skulde  de  møde 
Rosalias  ; Forlovede-^;  —  en  ung  >. Grosserer'  —  der 
havde  bedet  sin  Kæreste  tage  en  Veninde  med  til 
Selskab  paa  en  lille  Skovtur.  Karen  havde  ventet, 
at  man  skulde  gøre  Udflugten  pr.  Kapervogn,  men  et 
Par  Minuter  efter,  at  hun  havde  naaet  Mødestedet, 
kom  »Grossereren  kørende  i  en  prægtig  Wienervogn; 
han  havde  taget  en  Ven  med,  og  denne  Ven  var  til 
Karens  store  Glæde  den  elskværdige,  forekommende 
Manufakturhandler.  Det  var  en  Befordring  og  et  Sel- 
skab, der  passede  til  Frøkenens  Hat.  Langs  hele 
Strandvejen  laa  der  ikke  et  eneste  Lyststed,  hvor  ikke 
hele  Familien  og  alle  Søndagsgæsterne  løb  hen  til  Git- 

teret  for  at  se  paa  den  smukke  Vogn,  hvori  den  smukke 
Pige  sad  med  sin  smukke  Hat  i  det  smukke  Selskab. 

Og  hvor  de  var  aandrige,  disse  Herrer,  og  hvor 
de  var  galante!  Det  hed  »Frøken«  baade  først  og  sidst. 
Alle  Karens  Indsigelser  blev  afviste  med  Vittigheder, 
den  ene  finere  end  den  anden.  Det  var  noget  Andet 
end  de  Grovheder,  hun  for  fjorten  Dage  siden  blev 
trakteret  med  af  sin  daværende,  tølperagtige  Kæreste. 
Hun  var  som  kommen  ind  i  en  ny  Verden.  En  saadan 
Køretur  havde  hun  aldrig  drømt  om,  hun  kunde  neppe 
forstaa,  at  hun  for  lidt  siden  havde  været  en  simpel 
Tjenestepige.  Af  og^til  var  hun  lige  ved  at  sige  Frøken 
til  sig  selv. 

I  Ermelundshuset  spiste  man  til  Aften.  Herrerne 
førte  selv  Vin  med,  der  blev  ikke  sparet  paa  Cham- 
pagnen, og  Lystigheden  tiltog  med  hvert  Kvarter,  der 
gik,  og  hver  Flaske,  der  blev  tømt.  Karen,  der  i 
Justitsraadens  Hus  kun  havde  smagt  et  enkelt  Glas 
Champagne,  var  i  Begyndelsen  bange  for  at  drikke 
den  skummende  Vin,  men  Rosalia  forsikrede  hende, 
at  jo  mere  man  drak  af  den  Vin,  jo  mere  taalte  man; 
det  vidste  hun  af  egen  Erfaring:  Man  blev  kun  glad, 
ikke  beruset  af  den  —  hun  skulde  blot  følge  hendes 
Eksempel  og  ikke  skabe  sig! 

Karen  fulgte  det  gode  Raad  og  blev  virkelig 
glad.  Saadan  havde  hun  aldrig  moret  sig.  Men  Her- 
rerne  vare   ogsaa    uudtømmelige  i  morsomme  Paafund, 

og  Rosalia  blev  tilsidst  fuldstændig  ellevild.  Hun 
sang  nogle  Viser  —  ja,  Karen  syntes  jo  nok,  at  de 
var  temmelig  ;)flotte«,  men  det  var  alligevel  ikke 
muligt  at  lade  være  at  le  af  dem.  Hun  havde  efter- 
haanden  naaet  den  Stemning,  hvori  man  synes,  at 
næsten  Alt  kan  gaa  an,  og  da  Rosalia  drillende  ved- 
blev at  kærtegne  sin  -Forlovede«  og  Vennen  parodi- 
erende beg}mdte  at  gøre  Kærlighedserklæringer  til 
Karen,  lo  hun  saa  inderlig  derover,  at  hun  ikke  var 
i  Stand  til  at  tage  ham  nogen  af  hans  Galskaber 
ilde  op. 

Efter  Bordet  gjorde  man  en  Lystvandring  om  i 
den  mørke  Skov,  og  under  Vejs  blev  de  Løjer,  som 
var  begyndte  ved  Bordet,  fortsatte,  indtil  de  parodiske 
Elskovsforsikringer  tilsidst  klang  som  det  ramme  Alvor, 
men  heller  ikke  det  kunde  Karen  blive  vred  over. 
Hun  var  altfor  varm  baade  i  Hovedet  og  Hj ærtet  til 
at  kunne  tage  den  kolde  Forstand  med  paa  Raad ,  og 
til  sidst  gik  hun  leende  ind  paa,  at  hun  og  hendes 
Kavaler,  »i  det  Mindste  for  i  Aften-. ,  ogsaa  skulde 
være  Kærester.  Havde  hun  udholdt  det  i  to  Aar  med 
en  saa  uelskværdig  Person  som  Stines  Broder,  maatte 
hun  da  sagtens  kunne  vove  det  i  et  Par  Timer  med 
en  saa  elskværdig  Kavaler  som  Grossererens  Ven  — 
saa  meget  mere,  som  hun  virkelig  var  blevet  aldeles 
forelsket  i  ham. 

Da  man  kom  tilbage,  forlangte  Rosalia  mere 
Champagne,  hun  vilde  udbringe  en  Skaal  for  de  to 
Elskende,  og  den  blev  naturligvis  drukken  under  al- 
mindelig Jubel.  Heldigvis  behøvede  man  ikke  at  for- 
haste sig  med  Hjemrejsen,  ti  Karens  Herskab  blev 
den  Nat  ude  hos  Svigerforældrene,  og  man  opsatte 
den  derfor  saa  længe  som  mulig.  Endelig  steg  man 
til  Vogns,  kørte  gennem  Dyrehaven  og  hjem  ad  Strand- 
vejen. Karen  vidste  ikke  ret,  om  hun  drømte  eller 
hun  var  vaagen,  men  dejligt  var  det  at  have  tilbragt 
saadan  en  Dag,  hvad  enten  det  nu  var  Drøm  eller 
Virkelighed. 

Vognen  holdt.  Man  var  kommen  tilbage  til  Byen. 
Karen  blev  løftet  ud  af  sin  galante  Kavaler  og  vilde 
til  at  takke  for  i  Dag  og  gaa  hjem;  men  derom  kunde 
der  slet  ikke  være  Tale.  Her  bode,  efter  hvad  man 
fortalte,  »Grossereren«  med  hele  sin  Familie,  og  han 
vilde  endnu  i  Aften  >^præsentere  sin  Vens  evig  Elskede 
for  samtlige  sine  Forfædre  og  Efterkommere '<  —  som 
han  sagde  saa  vittig. 

Karen  gjorde  Vanskeligheder,  men  Rosalia  for- 
sikrede: »Kan  jeg  gaa  der  op,  kan  Du  saamænd  og- 
saa,«  —  og  det  v^ar  der  jo  Mening  i.  Hun  fulgte  uden 
at  se  til  Højre  eller  Venstre,  saa  Intet  til  nogen  Fa- 
milie, men  drak  Kaffe,  drak  Likør,  blev  aldeles  for- 
tumlet og  —  kom  først  hjem  næste  Morgen. 

Det  var  anden  Gang,  hun  var  ude  med  Frøkenens 
Hat  paa.  Sidst  havde  hun  mistet  en  Kæreste  og  en 
Veninde;  nu  havde  hun  .  .  .  faaet  sit  Tab  erstattet  — 
søgte  hun  at  indbilde  sig. 


Denne  Dag  havde  ført  Karens  Tanker  og  Ønsker 
ind  i  en  hel  ny  Kreds.  ]\Ian  faar  ikke  Smag  paa  at 
være  fin  Frøken  uden  at  faa  Afsmag  for  at  være 
tjenende  Tærne. 

Da  hun  Aftenen  derpaa  blev  temmelig  haardt  til- 
talt af  sit  Herskab ,  paa  Grund  af  forskellige  Forsøm- 
melser, fandt  hun  sig  i  høj  Grad  forurettet  og  gjorde 
sig  ingen  Umag  for  at  skjule  det.  At  et  Hlle  ube- 
tydeligt Fruentimmer,  der  ikke  kunde  sy  en  Knap  i 
en  Handske,  ikke  en  Gang  trække  3  Mk.  8  Sk.  fra 
I  Rd. ,  uden  at  forregne  sig  i  ]\Ik. ,  og  som  oven  i 
Købet  var  fregnet  og  maatte  gaa  med  Udstopninger 
baade  her  og  der,  for  at  hjælpe  paa  sin  daarlige  Figur 
—  at  hun  skulde  irettesætte  Karen,  der  ikke  alene 
var  en  dygtig  Pige  og  et  godt  Hoved,  men  som  var 
ti  Gange  saa  køn  og  skulde  kunne  tage  sig  ganske 
anderledes  ud  som  Frue  i  et  Hus,  det  var  oprørende! 
Og  at  en  Person,  der  knap  nok  var  saa  pæn  som 
Karens  kasserede  Kæreste,  og  som,  naar  Alt  kom  til 
Alt,  ikke  var  Andet  end  sin  Svigerfaders  Handels- 
fuldmægtig,    skulde    være    grov    mod    en   Pige,    som  i 


527 

Gaar  var  bleven  behandlet  som  Froken  af  en  Gros- 
serer, og  saa  godt  som  forlovet  med  en  ung  Hand- 
lende, der  var  en  af  Byens  mest  galante  Kavalerer  — 
det  var  næsten  endnu  værre.  Det  var  derfor  ikke  un- 
derligt, at  Karen  trak  paa  Næsen  og  slog  med  Nakken, 
da  Herskabet  tog  sig  den  Frihed  at  minde  hende  om 
de  Pligter,  der  fulgte  af  hendes  Tjenesteforhold. 

Den  følgende  Søndag  var  der  Fremmede  hos 
hendes  Herskab.  Det  var  slet  ikke  efter  Karens 
Kogebog.  Uagtet  det  kun  var  en  Undtagelse,  naar 
hun  ikke  havde  Søndagen  fri,  tog  hun  Familien  det 
meget  ilde  op,  at  hun  skulde  gaa  og  trælle  paa  saa- 
dan  en  Dag.  Under  andre  Omstændigheder  vilde  hun 
have  fundet  det  ganske  i  sin  Orden,  men  nu,  da  det 
saa  kaldte  Trællearbejde  forhindrede  hende  i  at  køre  i 
Wienervogn,  drikke  Champagne  og  blive  kurtiseret  af 
den  eleganteste  Herre,  hun  havde  set  —  nu  var  det 
utaaleligt!  Tænk,  om  Rosalia  f  Eks.  skulde  tage  en 
anden  Veninde  med  paa  Søndagsudflugten!  Det  var 
til  at  blive  rasende  over,  og  det  var  derfor  saa  natur- 
ligt, at  Suppen  blev  saltet  to  Gange,  at  Agerhønsene 
blev  brændte,  at  Buddingen  faldt  sammen,  at  Karen 
fik  Skænd  og  at  hun  svarede  med  Uartigheder. 

At  hun  saa  tidt  som  mulig  søgte  Lejlighed  til  at 
købe  Et  og  Andet  i  den  Butik,  hvor  hendes  Saa-godt- 
som-Forlovede  stod  bag  Disken,  følger  af  sig  selv,  og 
at  hendes  Byærinder  derfor  fik  en  langt  større  Varighed 

end  hendes  Frues  Taalmodighed,  behøver  heller  ingen 
Forklaring.  Karen  længtes  altfor  meget  efter  at  tale 
med  ham,  som  hun  holdt  saa  gruelig  af,  til  at  hun 
skulde  bryde  sig  om  en  Smule  Skænd  af  Fruen,  som 
hun  brød  sig  saa  gruelig  lidt  om.  Endelig  blev  det 
igen  Søndag,  og  nu  skulde  hun  atter  paa  en  Skov- 
tur i  hans  Selskab  tilbringe  en  Aften  i  Herlighed  og 
Kærlighed. 

Mødetiden  var  nær.  Rosalia  havde  indfundet 
sig  og  var  i  Færd  at  hjælpe  paa  hendes  Pynt.  Karen 
havde  nemlig  opsat  sit  dejlige  Haar  paa  en  ny  Maade, 
der  klædte  hende  aldeles  fortryllende,  men  desværre! 
Da  den  skæbnesvangre  Hat  skal  paa,  viser  det  sig,  at 
den  slet  ikke  kan  sidde  paa  den  Frisure;  hele  Arbejdet 
maa  altsaa  gøres  om,  Tiden  er  kun  kort,  man  maa 
skynde  sig,  og  ved  en  hurtig  Vending  vælter  Karen 
en  Olielampe  over  sin  nye  prægtige  Mantille. 

Hvad  var  der  nu  at  gøre?  —  Opgive  Turen  og 
maaske  lade  en  anden  Veninde  optage  Pladsen?  — 
Nej  før  dø!  —  Tage  den  gamle  Mantille  paa?  — 
Umuligt!  —  Den  passede  hverken  til  den  elegante 
Hat  eller  det  fine  Selskab.  —  Laane  Ro  s  alias  sorte 
Fløjelsmantille?  —  Det  vilde  vare  over  en  Time,  førend 
den  kunde  blive  hentet,  og  imens  vilde  Herrerne  blive 
utaalmodige  og  rimeligvis  køre  deres  Vej  alene!  Men 
Fruen  havde  jo  akkurat  Mage  til  den  —  hun  tog 
aldrig  Nøglen   af  sine  Klædeskabe  —  og  for  en  eneste 

Gangs  Skyld,  og  i  et  saadant  Nødsfald  kunde  der 
da  ikke  være  noget  Farligt  i  at  laane  den  et  Par 
Timer  og  hænge  den  ind  i  Skabet  igen,  førend 
Fruen  kom  hjeml 

Som  sagt  saa  gjort!  —  Snart  sad  de  to  Veninder 
i  Vognen  hos  deres  Venner;  denne  Gang  valgte  man 
en  anden  V^ej  og  slog  sig  til  Ro  paa  andre  Valfart- 
steder, men  Champagnen  knaldede  ligesaa  lystig,  og 
Maaltidet  var  ligesaa  udsøgt  som  sidst,  Munterheden 
og  til  Dels  Vittighederne  var  ogsaa  som  sidst,  man 
spadserede  i  Skoven  som  sidst  og  gjorde  Kærligheds- 
forsikringer  endnu  mere  storstilede  end  sidst  —  nu 
kendte  man  jo  allerede  hinanden  bedre. 

Førend  Klokken  slog  Tolv,  var  Karen  hjemm.e 
igen  og  hængte  skyndsomst  den  laante  Mantille  ind  i 
Skabet,  men  én  Ting  havde  hun  ikke  taget  sig  i  Agt 
for.  Skønt  hun  havde  lært  at  være  meget  omhyggelig 
med  sit  Tøj,  havde  hun  ikke  gjort  sig  bekendt  med 
de  Forsigtighedsregler,  der  maa  iagttages  med  Silkefløjel. 
Det  var  derfor  slet  ikke  faldet  hende  ind,  at  Fruens 
Mantille  kunde  lide  den  mindste  Skade  ved,  at  hun 
lænede  sig  tilbage  mod  det  barkede  Rygstød  paa  en 
Naturbænk,  da  man  paa  Spadsereturen  i  det  smukke 
Maaneskin  satte  sig  for  at  se  ud  over  Søen,  og  det 
faldt  hende  ligesaa  Hdt  ind,  da  hun  i  Halvmørke  og 
Hastværk  hængte  det  omtalte  Klædningsstykke  paa 
dets    Sted   igen,    at    lægge   Mærke   til    de    fordærvelige 

Indtr}-k,  som  Bænkeryggen  havde  gjort  paa  Mantille- 
ryggen. 

Da  Fruen  et  Par  Dage  senere  skulde  bruge  Man- 
tillen, undgik  derimod  ikke  dette  Indtryk  hendes  Op- 
mærksomhed. Hun  havde  tilfældigvis  haft  Stykket 
fremme,  førend  hun  kørte  ud,  og  da  set  det  i  uskadt 
Tilstand,  nu  var  derimod  Ryggen  aldeles  ødelagt. 
Hun  kaldte  følgelig  paa  Karen  og  begærede  For- 
klaring over  dette  Særsyn.  Karen  blev  hed  om 
Ørerne,  men  nu  m.ente  hun,  det  var  bedst  at  holde 
dem  stive.  Hun  kunde  Ingenting  forklare.  Fruen 
maatte  selv  have  lænet  sig  tilbage  til  en  Bænk  og 
ikke  lagt  Mærke  til  den  skete  Skade,  da  Mantillen 
sidst  var  fremme  —  andet  kunde  hun  ikke  forstaa. 
Fruen  kunde  paa  sin  Side  ligesaa  lidt  forstaa  det  Ene 
som  det  Andet,  og  derfor  vedblev  hun  at  mistænke 
Karen,  men  den  Sikkerhed,  hvormed  Pigen  talte, 
tillod  hende  ikke  at  udtale  Mistanken,  da  hun  ikke 
havde  noget  som  helst  Bevis  imod  hende. 

Endnu  mens  denne  Sag  var  under  Forhandling, 
ringede  det  paa  Døren.  Det  var  to  Politibetjente,  der 
tilsagde  Karen  til  at  møde  for  Retten.  Baade  den 
omtalte  Grosserer'  —  der  egenlig  havde  været  Kas- 
serer hos  et  større  Handelshus  —  og  hendes  særlige 
Velynder,  den  unge  Handelsmand,  var  blevne  an- 
klagede som  Kassetyve,  og  da  det  var  oplyst,  at  hun 
Dagen  før  deres  Paagribelse  paa  en  paafaldende  Maade 

var   set   i    Selskab   med    dem,    skulde    der    nu    optages 
Forhør  over  hende. 

Dermed  var  hun  stemplet.  Nu  kunde  man  jo  til- 
tro hende  Alt  muligt.  Fruen,  der  ligesom  en  Mængde 
^andre  Damer  af  højere  Dannelse  altid  havde  haft  en 
stærk  og  grundet  Mistillid  til  sin  egen  Færdighed  i 
Regnekunsten,  men  meget  nødig  vilde  blotte  sin  Skrø- 
belighed overfor  en  Tjenestepige,  havde  altid,  naar 
Karen  skulde  aflægge  Regnskab,  indskrænket  sin 
Kontrol  til  at  kaste  et  Blik  paa  den  Tavle,  .  hvorpaa 
det  var  opskrevet,  lytte  til  hendes  hurtige  Sammen- 
tælling, lade,  som  om  hun  fulgte  den,  og  derpaa  med 
afgørende  Sikkerhed  gentage  Facit  med  Tillæget:  -Det 
er  rigtigt.«  Nu  stod  der  uheldigvis  for  Pigen  endnu 
et  af  de  gennemsete  og  godkendte  Regnskaber  paa 
Tavlen,  og  da  Mistanken  var  vakt,  blev  der  ved  Hus- 
herrens Hjælp  anstillet  de  nøjagtigste  Undersøgelser 
med  Hensyn  til  de  enkelte  Udgiftsposters  Rigtighed. 
Udfaldet  af  dem  var  ikke  fordelagtigt  for  Karen. 
Der  var  ved  Anskaffelsen  af  den  nye  Pynt  kommet 
Uorden  i  hendes  Regnskab,  og  da  hun  meget  godt 
vidste,  hvor  lidt  Fruen  forstod  sig  paa  Tal  og  Penge, 
havde  hun  paa  Slump  forandret  et  Par  Udgiftsposter 
saaledes,  at  Pengene  slog  lige  til.  Portnerkonen,  der 
blev  brugt  til  at  indhente  de  fornødne  Oplysninger, 
mærkede  aldrig  saa  snart,  at  Vognen  hældte,  førend 
hun    skod    til    med    begge    Hænder.      Det   var   utroligt, 

hvor  mange  mistænkelige  Ting  hun  havde  hørt  fortælle 
om  Karen  af  Husets  andre  Piger,  der  hverken  kunde 
lide  hendes  Indbilskhed,  hendes  pyntelige  Paaklædning 
eller  —  hendes  Skønhed,  men  to  Ting  kunde  hun  sely 
bevidne:  den  sidste  Gang,  Karen  var  ude,  havde  hun 
haft  sort  Fløjls  Mantille  paa,  og  den  forrige  Søndag, 
hun  var  ude,  kom  hun  først  hjem  Mandag  Morgen. 
Den  gode  Kone  havde  først  nu  tænkt  derover,  ti  hun 
trode  saamænd  Folk  altfor  godt  til,  at  hun  kunde  have 
anet,  at  den  kønne  Karen  var  En  af  den  Slags 'c, 
skønt  der  jo  rigtignok  var  Grund  til  at  tro  allehaande, 
naar  man  saa  den  Hat,  hun  gik  med ! 

Nu  var  der  ikke  Tvivl  mere!  Karen  blev  kaldt 
ind,  truet  med  Politiet,  tvunget  til  at  gaa  til  Beken- 
delse, jaget  paa  Døren  og  forsynet  med  et  Skudsmaal, 
der  omtrent  gjorde  det  umuligt  for  hende  at  faa  Tje- 
neste i  noget  ordenligt  Hus,  og  hvad  Skudsmaalet 
gjorde  omtrent,  det  gjorde  kort  efter  Bladenes  Refe- 
rater om  de  champagnegivende  Herrers  Bedrifter  fuld- 
stændig. Hvor  Karen  kom,  trak  man  paa  Skul- 
drene, saa  snart  hun  navngav  sig.  >.Det  var  Synd,  at 
saadan  en  smuk  Pige  skulde  være  saadan  ødelagt!«  suk- 
kede de  fromme  Husmødre,  men  Ingen  af  dem  havde 
Lyst  eller  Mod  til  at  forebygge  den  Ødelæggelse,  der 
vistnok  var  begyndt,  men  ingenlunde  fuldendt:  >^Man 
kan  jo  dog  ikke  forsvare  at  aabne  sit  Hus  for  et  be- 
rygtet Fruentimmer,    der  har  været  i  Komplot  med  et 

Par  Kassetyve  og  kørt  til  Sviregilder  i  sin  Frues  Klæ- 
der« —  hed  det. 

Den  tredje  Udflugt  med  Frøkenens  Hat  havde 
,ført  hende  uden  for  det  honnette  Samfund.  Alle  mere 
anstændige  Huse  vare  lukkede  for  hende,  og  hun  søgte 
derfor  Ly  i  et  mindre  anstændigt.  En  saakaldet  Enke- 
frue, der  selv  stod  paa  spændt  Fod  med  det  nævnte 
Samfund,  var  den  Eneste,  der  tog  sig  af  hende  — 
paa  sin  Maade.  Hun  forsikrede,  at  Karen  ikke  havde 
mindste  Grund  til  at  være  forknyt:  En  Pige,  der  var 
saa  køn,  som  hun,  behøvede  ikke  at  trælle  for  Andre. 
Naar  hun  ikke  vilde  staa  sig  selv  i  Lyset,  kunde  hun 
komme  til  at  leve  som  en  Prinsesse,  samle  sig  en  For- 
mue og  maaske  til  sidst  gøre  et  brillant  Parti  —  der 
var  jo  saa  mange  Piger,  som  havde  gaaet  deres  egne 
Veje  og  var  komne  meget  længere  frem  end  de,  der 
aldrig  havde  gjort  noget  Fejltrin^;  —  osv. 

Naar  man  har  gjort  et  Par  Fejltrin  ned  ad  Skraa- 
ningen  og  bliver  slaaet  over  Haanden  af  dem,  der 
staar  ovenfor,  idet  man  griber  efter  Hjælp,  kommer 
man  let  til  at  gøre  flere. 

En  gammel,  enlig  Kapitalist,  som  :  Enkefruen  ^ 
kendte,  tog  sig  paa  hendes  Anbefaling  af  den  kønne 
Karen ■<,  der  nu  blev  omdøbt  til  Frøken  Karine;  han 
var  venlig  og  indtil  Naragtighed  god  imod  hende  , 
øste  Penge  ud  for  at  tilfredsstille  hendes  urimeligste 
Ønsker,   ja   talte   endogsaa   om  at  gifte  sig  med  hende 

—  men  det  vilde  han  dog  først  gøre,  -en  Gang  i 
Tiden.  Havde  Karen  været  beregnende,  kunde  hun 
maaske  have  fralistet  ham  en  lille  Formue,  men  Alt, 
hvad  hun  begærede,  var  kun  Pynt  og  Fornøjelser.  I 
begge  Retninger  var  hun  næsten  umættelig.  Da  den 
gamle  Velynder  pludselig  døde,  og  hun  atter  stod  for- 
ladt, kunde  hun  ikke  tænke  sig  Muligheden  af  at  vende 
om.  Han  fik  straks  en  yngre  Efterfølger,  som  vel  ikke 
kunde  hamle  op  med  sin  Formand  i  Henseende  til 
Presenter,  men  som  derimod  i  Forening  med  hende 
førte  et  Liv  saa  vildt,  som  det  nogenlunde  var  muligt. 
Han  døde  imidlertid  pludselig  ved  et  Sviregilde  og 
efterlod  Karen,  der  var  kommen  til  at  holde  af  ham 
med  en  fortabt  Kvindes  hele  hensynsløse  Lidenskab, 
fortvivlet  og  forfalden.  Xu  var  det  hende  ligegyldigt, 
hvor  galt  det  gik,  sagde  hun,  og  følgelig  gik  det  Skridt 
for  Skridt  nedad;  en  rosenagtig  Sygdom  i  Ansigtet, 
der  tilintetgjorde  Resterne  af  hendes  Skønhed  og  skaf- 
fede hende  Navnet  //Røde-Karine^  ,  stødte  hende  ned 
ad  det  sidste  Trin  til  det  Leje,  hvorfra  jeg  hørte  hende 
fantasere  om  ^Frøkenens  Hat,  der  var  Skyld  i 
det  Alt  s  ammen.« 


EN  TYGEBRAHESDAG, 


et  er  næsten  blevet  til  Vedtægt  at  be- 
tragte Troen  paa  lykkelige  og  ulykkelige 
Dage  som  Overtro,  men  det  er  en  grov  Vildfarelse. 

Jeg  betragter  det  tværtimod  som  Vantro  ikke  at 
tro  paa  dem,  og  jeg  kan  ikke  Andet  end  ærgre  mig 
over  saadan  en  Vantro,  ti  jeg  har  alt  for  ofte  selv 
faaet  Troen  i  Hænderne,  ja,  jeg  gad  vide,  hvem  der 
ikke  har  det! 

Hvis  Nogen  vilde  tro,  at  Nemesis  afvejede  et  lige 
stort  Kvantum  Fortrædeligheder  til  hver  Dag,  saa  vilde 
jeg  kalde  ham  overtroisk.  Et  fornuftigt  Menneske  kan 
jo  ikke  lukke  Øjnene  for,  at  somme  Dage  bringer 
færre  og  andre  flere,  og  at  følgelig  enkelte  maa  bringe 
os  flest  —  dem  kalder  man  Tygebrahesdage. 

Den  store  Uranienborger,  efter  hvem  de  er  blevne 
opkaldte,  fik  da  ogsaa  Skyld  for  at  være  overtroisk. 
Kan  man  ikke  ærgre  sig  over  en  saadan  Uretfærdighed: 

■Manden  var  tværtimod  saa  vantro,  at  han  ikke 
vilde   tro   paa  Skæbnens  Luner,   men   søgte   at  forklare 

dem  som  regelmæssige  Naturfænomener,  der  havde 
deres  Oprindelse  i  Himmellegemernes  Stilling  og  derfor 
ligefrem  kunde  beregnes  og  forudsiges  ligesom  Kometer 
og  Solformørkelser! 

Baade  Glæder  og  Sorger,  Fornøjelser  og  Ærgrelser 
er  af  selskabelig  Natur.  De  hænger,  hver  med  sine 
Liee,  sammen  som  Ærtehalm:  det  ene  Held  trækker 
det  andet  efter  sig,  det  ene  Uheld  følger  i  Hælene  paa 
det  andet. 

»Ulykke  paa  Ulykke!«  sagde  Enken,  hun  knækkede 
tre  Synaale  i  Sørgetøjet.  Var  Manden  ikke  død,  havde 
hun  ikke  haft  nødig  at  give  Penge  ud  til  den  sorte 
Kjole,  hun  havde  da  heller  ikke  haft  nødig  at  sy  den, 
og  havde  hun  alligevel  gjort  det,  vilde  hun  ikke  have 
taget  saa  fortvivlet  paa  Naalene,  at  de  knak,  og  havde 
de  ogsaa  knækket,  vilde  hun  i  alt  Fald  ikke  have 
betragtet  det  som  en  Ulykke. 

Man  ser  aller  bedst  Tilfældets  Luner  i  Spil.  Der 
har  man  desuden  bedst  Lov  til  at  tale  om  »Tilfældet« ; 
ti  selv  den  frommeste  Troende  vil  ikke  forlange,  at 
»Forsynets;  skal  have  Æren  for,  hvorledes  Kortene 
blandes,  tages  af  og  gives.  Hvem  har  ikke  ved  Spille- 
bordet set,  h\'orledes  Uheldet  kan  forfølge  et  Menneske. 
Han  faar  slette  Kort,  hvem  der  saa  giver,  og  hvor  han 
saa  sidder;  faar  han  en  Gang  Spil,  kommer  hans 
Trumfer  i  Mellcmhaand  og  bliver  overstukne;  sidder 
Modspillerens    Kort    fordelagtigt    for    ham,    kaster    han 


540 

sine,  fordi  han  véd,  at  han  sidder  i  Uheld  <,  og  har 
han  endelig  en  Gang  faaet  udmærkede  Kort,  saa  for- 
spiller han  dem  i  Ærgrelse  over  sit  Uheld.  Gaar  han 
fra  Lhombren  til  Whistbordet,  kommer  han  paa  Parti 
med  en  gammel,  fornem  Dame,  der  stadig  faar  gode 
Kort,  men  som,  selv  naar  hun  spiller  paa  slette,  stadig 
vinder,  uagtel  hun  stadig  spiller  slet;  kun  naar  hun  er 
Makker  med  ham,  har  hendes  Fadæser  ubehageHge 
Følger;  da  stikker  hun  hans  Forcer  med  Trumf,  sætter 
hans  Konger  under  Surcoup,  inviterer  i  Modspillernes 
Farve  og  siger  ham  sluttelig  Ubehageligheder,  fordi 
det  ene  og  alene  er  hans  Uheld,  der  er  Skyld  i,  at 
hun  taber.  Vil  han  saa  til  sit  Forsvar  paavise,  at  Fejlen 
er  paa  hendes  Side,  kan  han  til  sit  øvrige  Tab  addere 
hendes  Naades  Bevaagenhed,  hendes  Eftersnakkerinders 
velvillige  Omtale  og  følgelig  hele  sit  gode  Navn  og 
Rygte  i  hendes  Omgangskreds  —  det  hører  Altsammen 
til  de  Uheld,  der  rækker  hverandre  Haanden  paa  en 
Tygebrahesaften . 

Forleden  Dag  havde  jeg  en  sand  Tygebrahes- 
dag.  Hvad  Dato  det  var,  vil  jeg  ikke  fortælle,  for 
ikke  at  friste  Nogen  til  at  slaa  en  sort  Streg  under 
den .  uskyldige  Dag,  der  maaske  næste  Aar  kan  blive 
og  sikkert  ogsaa  i  Aar  har  været  en  Glædesdag  for 
mange  Andre. 

Den  begyndte  som  en  ganske  almindelig  Dag. 
Solen  stod  op  paa  sædvanlig  Tid,  og  jeg  ligeledes. 

»Hvordan  er  Veiret  i  Dag?'-  spurgte  jeg  Birte, 
da  hun  satte  min  Morgenkaffe  hen  foran  Sengen. 

»Vejret?«  —  gentog  hun  med  et  Ansigt,  hvori 
Ordet  ^'Graavejr«  stod  skrevet  med  de  tydeligste  mimiske 
Træk  —  »Vejret  er  saamænd  godt  nok!<  og  dermed 
gik  hwn  ud. 

Birte  er  Hdt  skeløjet,  men  en  ganske  ferm  Pige 
er  hun,  og  dersom  hun  var  bleven  gift  for  tyve  Aar 
siden,  vilde  hun  maaske  være  bleven  en  meget  elsk- 
værdig Kone,  men  det  blev  hun  nu  ikke.  Hendes 
Kæreste,  det  Afskum,  »holdt  hende  med  Snak,  til  hun 
var  over  de  Tredive,  og  saa  rendte  han  hen  og  tog  en 
afskylig  Tøs,  der  »gik  og  gjorde  Øjne  til  alle  Mand- 
folkc.  Det  kunde  Birte  aldrig  glemme,  og  fra  den  Tid 
af  saa  hun  endnu  mere  skævt  til  Verden  end  før. 

I  Dag  skelede  hun  dog  mere  end  sædvanligt,  og 
idet  hun  saa  paa  mig  —  eller  rettere  sagt,  saa  paa 
begge  Sider  af  mig,  ti  hun  skeler  udad  —  kom  jeg 
uvilkaarlig  til  at  tænke  paa  det  gamle  Sagn  om  onde 
Øjne,  der  kan   » overse <^   eller   »slemse«   Folk. 

Jeg  har  aldrig  folt  nogen  ubehagelig  Fornemmelse, 
naar  et  indadskelende  Blik  er  blevet  fæstet  paa  mig, 
det  kan  endogsaa,  naar  det  kommer  fra  et  Par  smukke 
Pigeøjne,  antage  et  vist  Udtryk  af  Skælmeri  og  koncen- 
treret Ild,  men  Birtes  udadskelende  Blik  gør  et  næsten 
dæmonisk  Indtryk  paa  mine  Nerver,  især  naar  det 
træffer    mig    paa    fastende   Hjerte.      Jeg    faar    altid    en 

uhyggelig  Følelse  af  Usikkerhed  i  Spørgsmaalet :  være 
eller  ikke  være,  naar  jeg  saaledes  staar  som  et  for- 
svindende Punkt  midt  i  hendes  Blik,  og  jeg  synes  næsten, 
at  de  to  Fingre,  hvormed  Sydboerne  gør  Besværgelses- 
tegn  mod  »onde  Øjne  ,  uvilkaarlig  retter  sig  ud  for  at 
afværge  hendes    .  Slemsyn  v. 

I  Almindelighed  trøster  jeg  mig  med,  at  hendes 
Skelen  ikke  har  noget  at  betyde,  men  denne  Gang 
varslede  virkelig  det  spredte  Blik  noget  Ondt,  ti  det 
betød,  at  Stupigen  paa  første  Sal  var  blevet  forlovet 
—  et  rent  Barn,  der  kun  var  i8  Aar  gammel,  og  ikke 
kunde  se  mere  end  én  Vej  med  begge  Øjnene! 

Jeg  tillavede  Kaffen  og  belavede  mig  paa  Dagens 
første  Nydelse.  O  Vé!  Birtes  sure  Miner  maatte  have 
gjort  Indvirkning  paa  Fløden!  Saa  snart  den  kom  i 
Kaffen,  skiltes  den  ad,  lige  som  hendes  Øjekast. 

Skilt  Fløde  hører  en  Gang  for  alle  til  Stadboernes 
Sommer  nydelser.  Jeg  besluttede  derfor  at  tage  Fan- 
tasien til  Hjælp  og  sætte  mig  i  en  saa  sommerlig 
Stemning,  som  Udsigten  til  Genboernes  snebedækkede 
Tage  kunde  tillade,  og  med  Tankerne  henvendte  paa 
Blomsterduft  og  Fuglesang  at  synke  den  fordærvede 
Kaffe,  men  »Ulykken  kommer  sjælden  ene«  —  ikke  en 
Gang  i  en  Flødepotte.  Jeg  havde  belavet  mig  paa,  at 
Kaffen  skulde  smage  af  sur  Fløde,  men  den  første 
Slurk  overtydede  mig  om,  at  der  maatte  flere  Illusioner 
til  end  Forestillingen  om  grønne  Træer  og  Sommervarme. 

Kaffen  havde  foruden  den  Bismag,  der  minder  om 
Tordenluft,  faaet  endnu  en  Afsmag,  som  jeg  ikke  straks 
kunde  forklare  mig.  Da  jeg  nippede  anden  Gang  til 
den,  kom  jeg  til  at  tænke  paa  et  Kokken,  hvori  det 
ryger,  da  jeg  nippede  tredie  Gang,  kom  jeg  til  at 
tænke  paa  Staldfodring  med  Roer,  og  da  jeg  nippede 
fjerde  Gang,  smagte  jeg  tydeligt  en  Buket,  hvori  jeg 
genkendte  en  Blanding  af  landlige  Minder  om  sure 
Mælkebøtter,  Skorstensrøg,  Staldduft  og  Kaalraber. 

Jeg  nippede  ikke  femte  Gang,  men  lod  Kaffen 
staa,  ærgrede  mig  saa  smaat  over  Fantasiens  Afmagt 
til  at  forsone  Bysmagen  med  det  bukoliske:  »For  den 
Rene  er  Alting  rent«,  klædte  mig  paa  under  Ærgrelsen, 
sprængte  en  nystrøget  Manchetskjorte,  hvorpaa  den 
nye  Vaskerkone  havde  været  saa  forekommende  at 
tllknappe  Linningerne  for  Hals  og  Hænder,  og  skyndte 
mig,  saasnart  jeg  var  kommen  i  Klæderne,  ind  til  min 
»Husfrue«.. 

»Fortæl  mig  en  Gang,  bedste  Fru  Brask,  hvad 
det  er  for  en  Slags  Fløde  jeg  har  faaet  i  Kaffen  i 
Dag?«  —  begyndte  jeg  saa  venligt,  som  det  var 
muligt  for  et  Menneske,  der  har  været  udsat  for  et 
Forgiftningsforsøg. 

—  Gud!  Det  er  Fløde  til  28  Sk.  Potten.  Den 
er  saamænd  dyr  nok. 

—  Ja  dyr,  er  det  nok  muligt,  den  er,  men  det 
var  ikke  derom  .   .   . 

—  Naa,  De  mener,  hvad  det  er  for  en  Slags 
Fløde?  Gud,  det  er  jo  den  udmærkede  Bondefløde, 
som  Deres  Tante  anbefalede  mig  forleden;  den  er  en 
Skilling  billigere  paa  hver  Pægel  end  Herregaards- 
fløden,  vi  har  købt,  og  hun  forsikrede,  at  der  var 
meget  mere  Forslag  i  den. 

—  Drøj  er  den  unægtelig,  deri  har  min  gode 
Tante  Ret,  men  hvad  synes  De,  den  smager  af? 

.Tørverøg!  —  Er  det  ikke  det,  jeg  siger?»  — 
udbrød  hun  triumferende  over,  at  hendes  ufejlbare 
Smag  havde  truffet  det  Rette.  —  >Jeg  sagde  det  ved 
Gud  straks  til  Birte:    den  smager  af  Tør\^!'< 

—  Finder  De  ikke,  at  den  smager  af  noget  Andet? 

—  Af  Kaalvand,  mener  De?  —  Ja,  det  sagde  jeg 
saamænd  med  de  samme  Ord  til  Birte.  »Jeg  vil  dø 
paa,  at  Køerne  have  faaet  Kaalblade«,  sagde  jeg,  men 
saa  forsikrede  hun,  at  hun  godt  kendte  den  Smag; 
saadan  kom  Fløden  altid  til  at  smage,  naar  Køerne 
sparkede  op  i  Mælkespanden  —  sagde  hun,  for  hun 
skal  nu  altid  vide  bedre  Besked  end  Andre.  »Nej  Tak, 
Birte«  —  sagde  jeg  —  »rigtig  nok  véd  jeg,  at  Malke- 
pigerne kan  være  nogle  store  So-]\Ialener  —  man  kan 
jo  tydelig  nok  smage,  at  de  ikke  har  skoldet  deres  Kar 
ordenlig  ud  —  men  at  de  skulde  drive  deres  Svineri 
saa  vidt,  det  faar  Du  mig  rigtig  nok  ikke  til  at  tro  — 
Nej,  det  er  Kaalblade,  Fløden  smager  af!  Gud,  jeg 
kender  den  Smag  saa  godt.     Er  den  ikke  afskyelig ?'< 

—  Jo,  det  er  just  det,  jeg  beklager  mig  over,  men 
hvorfor  bruger  De  saa  -dette  afskyelige  Tøjeri?  — 
Hvorfor  lader  De  mig  helde  det  i  min  Kaffe  i  Stedet 
for  at  lade  Birte  helde  det  i  Vasken. 

—  I  Vasken?  —  Gud,  Hr.  Kammerraad,  jeg  havde 
jo  købt  en  hel  halv  Potl 

—  Bedre  og  Bedre!  For  at  frelse  den  Mark,  som 
De  havde  forødt,  vilde  De  altsaa  fordærve  al  vor  Kaffe 
og  Té  i  et  Par  Dages  Tid,  og  saa  tror  De  endda,  at 
en  Malkepige  skulde  være  saa  flot  at  kaste  en  Spand 
Sødmælk  i  Svinetruget,  fordi  en  Ko  har  spjættet 
op  deri? 

—  Hr.  Kammerraad!  Det  er  ikke  Deres  Alvor, 
Hr.  Kammerraad! 

Naar  min  Husalf  bliver  vred,  rykker  hendes  Vel- 
talenhed altid  i  Marken  med  Kammerraader  for  og  bag. 
Jeg  har  én  Gang  for  alle  sagt  Husholderske,  Pige  og 
Karl,  at  jeg  i  mit  Hus  vil  have  et  Fristed  for  Titel- 
væsenets Forfølgelser,  og  at  jeg  lige  saa  lidt  vil  vide 
af  »Hr.  Kammerraaden«,  som  af  »Fru  Husbestyrerinden«, 
»Frøken  Enepigen«  og  »Hr.  Oppasseren«  at  sige,  men 
saa  snart  de  kommer  i  ondt  Humør,  respekterer  ingen 
af  dem  Asylretten. 

»Jo«  —  forsikrede  jeg  —  »det  er  sandelig  mit 
Alvor,  at  man  ikke  burde  tro  mere  paa  en  So-Malenes 
Renlighed  end  paa  sin  egen  —  det  er  ogsaa  mit  Alvor, 
at  jeg  betakker   mig   for  den  Økonomi,    der  ødelægger 

tyve  Kopper  Té  og  Kaffe,  for  at  spare  to  Skilling  paa 
Fløden  —  det  er  mit  ramme  Alvor,  at  :>Bondefløde^c 
kan  være  lige  saa  renlig  som  >:'Herregaardsfløde'<,  og  at 
den  billige  Fløde  kan  være  lige  saa  fed  som  den  dyre, 
men  det  er  ogsaa  mit  fuldstændigste  Alvor,  at  naar 
De  —  hvad  der  kan  hænde  den  Bedste  —  forkøber 
Dem  og  faar  en  Blanding,  som  De  selv  kalder  afskyelig, 
saa  vil  jeg  meget  nødig  have  den  sat  paa  Bordet  i 
Stedet  for  heldt  i  Vasken.'; 

—  Men,  bedste  Hr.  Kammerraad!   .   .   . 

—  Jeg  raader  ikke  i  noget  Kammer!  Jeg  har 
gjort  Dem  til  uindskrænket  Spiskammer-Raadinde.  Alt, 
hvad  jeg  beder  Dem  om,  er,  at  De  ikke  vil  degradere 
mig  til  Spildetønde. 

Nu  aabnedes  paa  én  Gang  Taarernes  og  Veltalen- 
hedens Sluser.  Fru  Brask  fandt  det  naturligvis  i  højeste 
Grad  uskønsomt  af  mig  saaledes  at  byde  hende  Skam 
til  Tak,  fordi  hun  »saa  paa  mit  Bedste  og  ikke  lod 
Noget  gaa  tilspilde«.  Jo  længere  Fosserne  brusede,  jo 
mere  rivende  blev  deres  Fart;  alle  Rimelighedens  Dæm- 
ninger var  i  et  Nu  bortsky  Ilede,  og  jeg  stod  som  en 
Synder  i  Syndfloden. 

Havde  jeg  nu  ikke  al  Grund  til  at  ærgre  mig?  — 
Jeg  gjorde  det  da  ogsaa,  ti  det  var  det  Eneste,  der  var 
at  gøre.  Disputere  med  Fru  Brask,  naar  hendes  Hjerte 
og  Øjne  løber  over,  vilde  være  det  Samme  som  at 
svømme  op  ad  Niagara.      Hvad  jeg   ærgrede  mig  aller 

mest  over,  var  dog  de  l}Tiske  Digteres  Begejstring 
over  "  Kvindetaarer.  Jeg  vilde  blot  ønske,  at  en  af 
disse  Vandtilbedere  havde  set  Fru  Brask  græde  —  og 
det  kan  de  faa  at  se,  paa  hvilken  Tid  af  Dagen  det 
skal  være. 

Jeg  skyndte  mig  ud  i  Entréen,  forfulgt  af  de 
brusende  Strømme,  bjergede  mig  i  Mangel  af  en  Noahs 
Ark  i  et  Par  Galoscher,  og  styrede  Kaasen  til  et 
Konditori,  for  at  nedskylle  Dagens  første  Ærgrelser  i 
en  Kop  drikkelig  Kaffe. 

mme  i  Sidegaden  laa  der  en  ^Mellemting 

en  Kafé   og   et  Konditori.      Det   var 

et    af   de    smaa    og    mindre    hyggelige 

Beværtningslokaler,    der    endnu    hist    og 

her  tilbagekalder  Minderne  om  de  svundne  fordringsløse 

Dage:  en  lav  mørk  Butik,  lige  for  Indgangen  en  Di.sk, 

dækket  med  Kager,  bag  samme  en  friseret  Jomfru,  bag 

hende  igen  et  Skab  med  Krukker,  indeholdende  brændte 

Mandler,    Sukkerkugler,    Pebermyntekager  o.  s.  v.,   over 

det  Hele  et  Loft,    der  i  Tidens  Læ^ngde  havde  antaget 

35* 


548 

Sorgens  mørke  Farve,  ved  Siden  af  Butiken  en  Gæste- 
stue med  Rørstole,  sortmalede  Bordplader,  grønne 
Jalousier  af  Staaltraadstaft  i  Vinduerne,  forhenværende 
røde  Gardiner  falmede  af  Tobaksrøg,  mørke  Tapeter, 
mørkt  Loft  med  endnu  mørkere  Sodpletter  over  Lam- 
perne, og  Gulv  af  en  ubestemmelig  Farve.  Paa  en 
Piedestal  i  Baggrunden  stod  et  Bur  med  en  endnu  ikke 
opvaagnet  Poppegøje,  og  ved  det  ene  Bord  sad  en 
Mand  med  Røghue  paa  Hovedet  og  Morgensko  paa 
Fødderne,  fordybet  i  Læsningen  af  et  illustreret  vVittig- 
hedsblad«.  Det  var  Etablissementets  Ejer,  der  her  paa 
én  Gang  præsiderede  som  Vært  og  lod  sig  opvarte 
som  Gæst.  Det  Blik,  han  tilkastede  mig  ved  min  Ind- 
trædelse, røbede  tydeligt,  at  han  ikke  holdt  af  at  se 
fremmede  Ansigter,  og  at  mit  Ansigt  var  ham  fremmed ; 
han  skævede  til  mig,  som  om  han  var  bange  for,  at 
jeg  skulde  spise  hans  Kager  fra  ham  eller  gøre  hans 
Hebe  Ulejlighed. 

Da  der  efter  nogle  Minuters  Venten  endnu  ikke 
havde  vist  sig  Spor  af  noget  andet  opvartende  Væsen, 
saa  jeg  mig  imidlertid  nødsaget  til  at  adressere  min 
Ansøgning  om  en  Kop  Kaffe  og  et  Par  Brioches  til 
Jomfruen,  der  uden  at  værdige  mig  noget  som  helst 
hørligt  eller  synligt  Svar,  aabnede  en  Lem  i  Bagvæggen 
og  med  snærrende  Stemme  rekvirerede   »Én  Kaffe!« 

Det  var  en  ganske  net  Pige,  paa  lidt  nær  en 
Skønhed,    men  Udtrykket  i  hendes  Ansigt   tydede  paa. 

at  hun  baade  vidste  det  og  var  besværet  af  denne 
Bevidsthed. 

Jeg  har  aldrig  kunnet  lade  være  at  ærgre  mig, 
naar  jeg  er  bleven  modtaget  i  en  Stue,  hvor  Vært- 
inden har  fundet  Møblerne  for  smukke  til  at  ses  af 
Hverdagsgæster,  og  af  den  Aarsag  forsynet  dem  med 
Overtræk  af  Fodershirting,  men  endnu  mere  ærgerligt 
har  det  altid  været  mig,  at  se  unge  Piger  i  Bevidst- 
heden om  deres  Dejlighed  indhylle  denne  i  et  Overtræk 
af  fornærmende  Verdensforagt,  og  her  var  det  aaben- 
bart,  at  Konditoriets  Valkyrie  havde  fundet  det  passende 
lige  over  for  en  saa  beskeden  Gæst,  somi  min  Ringhed, 
at  paatage  sig  sin  mest  uklædelige  ignorerende  Mine 
og  sin  mest  frastødende  Tone. 

Det  varede  grumme  længe  at  faa  den  Kaffe  til- 
lavet, og  for  at  fordrive  den  kedelige  Ventid  bad  jeg 
Jomfruen  om  vort  mest  interessante  og  paalidelige  Blad: 
Adresseavisen. 

»Adresseavisen!«  —  gentog  Jomfruen  med  et  halvt 
spottende,  halvt  medlidende  Pust  og  et  tilsvarende 
Blik,  kastet  bag  ud  over  Skuldren. 

»Vi  holder  inte  Andet  end  Morskabsblade  her!« 
—  assisterede  Værten  med  et  Udtryk  af  nedladende 
Overlegenhed,  der  ikke  kunde  Andet  end  forøge  min 
Ærgrelse.     »Vil  De  ha'   dette?« 

—  Nej  Takl 

Atter  gik  der  nogle  Minuter,  uden  at  Kaffen  kom. 
Jeg  saa  et  Par  Gange  paa  mit  Ur  for  at  lade  Værten 
mærke,  at  Tiden  faldt  mig  lang,  men  han  mis- 
forstod mig. 

»Det-  er  dejlig  mildt  i  Dag!«  —  begyndte  han. 

»Aa  ja!«  —  indrømmede  jeg. 

»Nu  kommer  snart  Foraaret«   —  fortsatte  han. 

Jeg  vilde  ønske,  at  Kaffen  gjorde  lige  saa!«  — 
sukkede  jeg  gnaven. 

»Den  kommer  endnu  før!«  —  forsikrede  han 
trøstende  med  sin  tirrende  Besky^ttermine. 

Min  Taalmodighed  var  omtrent  opbrugt.  I  det  jeg 
samlede  de  sidste  Rester,  faldt  det  mig  ind,  at  jeg 
burde  benytte  Morgenstunden  til  at  opsøge  en  gammel 
Dame,  der  Dagen  forud  havde  udbedt  sig  en  Samtale 
med  mig,  men  ikke  opgivet  sin  Adresse. 

..Har  De  en  Vejviser?«   spurgte  jeg  Værten. 

»Jeg?  —  Nej,  jeg  har  gaaet  for  meget  i  Byen  til 
at  behøve  Vejvisere!«  —  smilede  Værten  stolt  over  sin 
udmærkede  Vittighed. 

—  Om  Forladelse!  Jeg  antog  ogsaa  kun,  at  De 
holdt  den  for  Deres  Gæsters  Skyld. 

—  Jeg  gør  aldeles  Ingenting  for  mine  Gæster!« 
forsikrede  han  endnu  mere  stolt  og  ledsagede  dette 
frimodige  Vidnesb}-rd  med  en  dyb  Latter,  der  vækkede 
Poppegøjen. 

»Hahaha,  Hahahaha!  Ahahahahahaha!«  skoggerlo 
Fuglen  og  baskede  med  Vingerne  af  alle  Kræfter. 

»Fanden  til  Fugl!«  —  udbrød  Værten  pludse- 
lig alvorsfuld.  —  »Den  forstaar  ethvert  Ord,  her 
bfiver  talt!<^^; 

Det  var  tydeligt  nok,  at  de  To  var  vante  til  at 
være  hinandens  Klakører,  og  jeg  véd  ikke  ret,  hvad 
der  er  mest  ærgerligt,  enten  at  høre  en  Poppedreng 
applaudere  som  Kunstdommer  eller  at  høre  den  applau- 
deret som  Kunstner. 

I  det  samme  kom  Kaffen  ind. 

Jeg  er  ingen  Ven  af  Overdaadighed  og  foretrækker 
under  lige  Forhold  ubetinget  indenlandske  Fabrikata  for 
udenlandske,  men  indenlandsk  Kaffe  virker  allerede  i  Af- 
stand ubehagelig  paa  min  tredie  Sands,  og  hvor  meget 
jeg  end  har  til  overs  for  vort  kongelige  »københavnske 
Postehn«,  hår  jeg  aldrig  ret  kunnet  forlige  mig  med 
de  »Udskudskopper«,  der  grasserer  paa  vore  Udskuds- 
kaféer.  Selv  i  den  mildere  Stemning,  der  følger  oven 
paa  et  godt  Middagsmaaltid,  har  det  ofte  ærgret  mig, 
naar  jeg  et  eller  andet  Sted  uden  for  Porten  vilde  nyde 
min  Eftermiddagskaffe,  at  se  denne  serveret  i  en  Kop, 
hvis  Omkreds  hverken  var  Cirkel,  Oval  eller  Klipse  — 
og  nu,  da  jeg  baade  var  fastende  og  fortrædiget,  frem- 
satte den  umilde  V^alkyrie  min  Morgendrik  i  en  Kop, 
hvis  Periferi  næsten  var  ægformig,  og  hvis  Rand 
bar    fleje   mørke   Ar    efter    afstødte   Fliser.      Mens   jeg 

anstillede  Betragtninger  over,  hvad  en  engelsk  Gentleman 
vilde  sige  til  et  saadant  Pragtstykke  af  >;  antikt  Porcellæn«;. 
og  hvad  en  Tyrk  vilde  sige  til  Duften  af  den  inden- 
landske Mokka,  gav  Poppegøjen  sig  med  ét  til  at  gøre 
Anskrig. 

»Tyveknægt,  Tyveknægt,  Røver,  Røver!«  —  skreg 
den  af  fuld  Hals. 

]Qg  saa  mig  forundret  om  efter  Forbryderen,  som 
den  kloge  Fugl  havde  opdaget,  og  da  der  Ingen  var  i 
Stuen  uden  Værten  og  jeg,  og  disse  Tilraab  ikke  kunde 
gælde  mig,  kastede  jeg  et  inkvisitorisk  Blik  paa  Værten. 

»Fanden  til  Fugl!«  faldt  Poppes  Beundrer  ind  — 
»Han  har  faaet  Øje  paa  Sukkerstumperne!« 

Nu  faldt  ogsaa  mine  Øjne  paa  dem,  og  i  samme 
Nu  for  der  en  hypokonder  Frygt  igennem  mit  Hoved: 
Stumperne  saa  virkelig  ud,  som  om  de  kunde  have 
været  Poppes  Ejendom  og  var  blevne  ham  frarøvede. 
Jeg  var  ikke  i  Stand  til  at  forjage  denne  Tanke,  og  da 
jeg  paa  samme  Tid  bemærkede,  hvorledes  der  uden  paa 
Koppen  i  enhver  af  de  indpressede  Fordybninger  havde 
dannet  sig  en  mørkere  Afskygning  af  det  halvgennem- 
sigtige Stof,  der  efter  en  sandhedskærlig  Kokkepiges 
Forsikring  »altid  bliver  siddende  paa  den  Slags  Kopper, 
naar  man  har  mange  at  vaske  op«  —  da  jeg  endvidere 
opdagede  en  utallig  Mængde  Kommaer,  Punktumer 
og  Koloner  oven  paa  Hvedebrødet,  der  vidnede  om, 
hvor  vanskeligt   det   er   at   regulere    en   Kamfin-Lampe 

—  og  da  jeg  endelig  paa  Teskeen  trode  at  se  Spor  af 
fordums  Forgyldning,  som  dog  ved  nøjere  Eftersyn 
reducerede  sig  til  Minder  om  blødkogte  Æg,  skyndte 
jeg  mig  at  betale  det  Forlangte,  lod  derpaa,  som  om 
jeg  udenfor  opdagede  en  Bekendt,  med  hvem  jeg  vilde 
tale,  snappede  Hatten  og  for  ud  af  Døren  med  en 
Hurtighed,  der  gav  Hr.  Konditoren  Anledning  til  en 
Replik,  som  vist  har  været  overordenlig  morsom,  ti 
baade  han  selv  og  hans  Poppe  lo  og  applauderede,  saa 
jeg  kunde  høre  det  helt  ud  paa  Gaden. 

Vel  var  det,  at  ikke  miin  Fru  Husholderske  havde 
været  Vidne  til  dette  mislykkede  Forsog  paa  at  »drikke 
Kaffe  ude«,  ti  da  vilde  hendes  Latter  sikkert  have 
overdøvet  dem  Begge,  men  allerede  den  Tanke,  at  hun 
havde  Ret  til  at  triumfere,  var  mig  saa  ærgerlig,  at 
jeg,  heller  end  at  opgive  min  Beslutning,  foresatte  mig 
at  gennemgaa  den  hele  Række  af  Konditorier,  Kaféer 
og  Kaffeskænkerier  fra  øverst  til  nederst. 


Jeg  skyndte  mig  nu  hen  paa  en  af  vore  Schweizer- 
Kaféer,  og  havde  her  den  Ærgrelse  at  se,  hvorledes 
Opvartningen  altid  burde  være,  men  kun  saa  sjældent 
er  paa  vore  Beværtningssteder. 

Jeg  kan  inderlig  godt  Hde  de  beskedne  unge 
Mennesker,  der  fra  Alpedalen  kommer  herover  som 
Opvartere,    og    efter    et    Par    Maaneders    Forløb    taler 

vort  Modersmaal  bedre  end  mangen  en  Tysker,  der 
fra  sin  Barndom  har  spist  dansk  Brød,  men  jeg  kan 
alligevel  ikke  lade  være  at  ærgre  mig  over,  at  m.an 
skal  være  nødt  til  ovre  i  Kanton  Graubiinden  at  opsøge 
Folk,  der  kan  lære  at  bære  en  Presenterbakke  tværs 
over  Gulvet  og  være  høflige  mod  Gæsterne  i  en  dansk 
Kafé.  Udygtighed  til  at  løse  en  mindre  Opgave  er 
dog,  naar  Alt  kommer  til  Alt,  et  slet  Bevis  paa 
Dygtighed  til  en  større,  og  vil  Nogen  sige,  at  den 
slette  Opvartning  paa  vore  Beværtningssteder  er  et 
glædeligt  Tegn  paa,  at  de  indfødte  Ynglinger,  der  har 
taget  Servietten  paa  Armen,  maa  være  skabte  for 
noget  Højere,  saa  svarer  jeg  Nej!  At  Cinc inatus 
kunde  plante  Kaal,  hindrede  ham  lige  saa  lidt  i  at 
være  en  dygtig  Hærfører,  som  vor  sidste  Krig  beviser, 
at  General  Denogden  vilde  have  udmærket  sig  i  en 
Kaalhave  paa  Amager. 

Endnu  før  jeg  fik  anstillet  disse  Betragtninger, 
stod  Kaffen  paa  Bordet,  og  for  at  gøre  Ærgrelsen  over 
mit  forrige  Æventyr  komplet,  spurgte  den  lille  Schweizer 
mig  med  sædvanlig  Forekommenhed,  om  jeg  ønskede 
noget  af  Bladene. 

/.Adresseavisen!«  —  udbad  jeg  mig. 

—  Adresseavisen  —  meket   gerne! 

I  samme  øjeblik  havde  jeg  min  Yndlingsavis,  der 
var  mig  dobbelt  kærkommen,  idet  den  paa  én  Gang 
tjente   mig   til   Underholdning    og    til   Skærm    mod    tre 

unge  Herrer,  der  tog  Plads  i  Vinduesfordybningen  tæt 
ved  mig. 

Det  var  Personer,  hvis  Navn  og  Stilling  var  mig 
aldeles  ubekendte,  men  som  dog  langt  fra  var  mig 
fremmede,  da  jeg  omtrent  havde  set  dem  over  alt  hvor 
der  var  Noget  at  se.  De  tilhørte  nemlig  den  mest 
iøjnefaldende  af  alle  Samfundsklasser:  Forgrunds- 
lømlerne. 

Der  er  næppe  nogen  Københavner  eller  Køben- 
havnerinde,  der  ikke  kender  mere  end  nok  til'  denne 
privilegerede  og  notable  Samfundsklasse,  og  dog  er  det 
sandsynligt,  at  det  gaar  de  Fleste  med  Klassen,  som 
det  gik  med  Individerne:  Navnet  er  dem  ubekendt 
—  og  jeg  skal  derfor  tillade  mig  at  presentere  den! 

Hvem  har  ikke  paa  Historiemalerierne  bemærket 
de  to  Figurer,  der  opstilles  i  Forgrunden,  én  ved  hver 
Side  af  Billedet?  Det  er  sædvanligvis  et  Par  lange 
Drabanter,  der  ikke  har  anden  Opgave  end  at  staa 
paa  første  Plads  og  bryde  den  lige  Linie,  som  Rammen 
danner.  For  at  de  ikke  skal  drage  Opmærksomheden 
bort  fra  Hovedpersonerne,  er  de  næsten  altid  uoplyste 
og  saa  skitsemæssig  udførte,  at  de  ser  ud,  som  om  de 
ikke  var  færdige,  og  som  oftest  har  Kunstneren  fundet 
det  tjenligst  at  lade  dem  vise  sig  fra  deres  fordelagtigste 
Side  ved  at  vende  Ryggen  til  Publikum.  Disse  Labaner, 
som  man  ser  alle  Vegne,  uden  at  de  har  det  Mindste 
at  gøre   der,    og  som   man   alligevel   ikke   kan   blive  fri 

for,  kalder  Malerne  iForgrundslomler«,  og  det  er  efter 
dem,  at  de  levende  Skabninger,  der  gør  samme  Nytte 
i  Verden,  er  blevne  opkaldte. 

Enhver  By  har  sine  Forgrundslømler,  og  det  er 
mærkværdigt,  med  hvor  faa  en  temmelig  stor  Stad  kan 
hjælpe  sig.  København  har  maaske  næppe  nok  et 
Korps  paa  et  halvt  Hundrede,  og  vore  største  Køb- 
stæder tæller  sjælden  en  halv  Snes,  mien  ingen  Sm^aa- 
stad  er  saa  lille,  at  den  ikke  har  et  Par  saadanne 
Skikkelser,  af  hvilke  man  altid  i  Forgrunden  ser  En 
ved  hver  Side,  hvor  der  er  Noget  at  se.  Kommer 
Kongen  til  Byen,  giver  Signora  Bajocci  paa  Gennem- 
rejsen en  Koncert,  holder  Provst  Honningstrøm  sin 
Tiltrædelsestale,  eller  skal  den  nye  Sprøjte  prøves  — 
lige  meget!  Saa  vist  som  Majestæten,  Sangerinden, 
Hans  Højærværdighed  og  det  nye  Slukningsapparat 
kun  kan  vise  sig  med  Himlen  oven  over  og  Jorden 
neden  under,  saa  vist  er  Byens  to  Forgrundslømler 
altid  ved  Presentationen  paa  deres  Plads  for  at  begrænse 
Udsigten  til  højre  og  venstre. 

Det  ærgerligste  ved  de  mobile  Forgrundslømler  er 
især  deres  Tilbøjelighed  til  at  træde  ud  af  Skyggen  og 
stille  sig  selv  i  Lyset.  I  Stedet  for  at  holde  sig  ved 
en  Side  og  danne  Indfatning,  søger  de  stadig  Lejlighed 
til  at  stille  sig  mellem  Tilskuerne  og  det,  de  vil  se, 
for  saaledes  at  tiltvinge  sig  Opmærksomhed,  og  i 
Stedet    for    efter    deres    malede    Forbilleders    Eksempel 

at  udtrykke  beskeden  Opmærksomhed,  antager  de  en 
overlegen  Dommermine  og  udbreder  ved  deres  blaserte 
Ligegyldighed  Kedsomhedens  Smitte  i  Publikum.  Stun- 
dpm  ser  man  dem  endogsaa  vende  Ryggen  til  Scenen, 
og  er  der  ved  en  Koncert  et  Numer,  som  ikke  er  i 
Mode,  saa  kan  man  være  temmelig  vis  paa,  at  For- 
grundslømlerne  betragter  det  som  et  melodramatisk 
Akkompagnement  til  deres  aandrige  og  højrøstede 
Samtaler. 

Her  var  det  tre  af  de  mest  højrøstede  og  opsigts- 
lystne  Forgrundslømler,  der  havde  taget  Plads  ved 
Vinduet,  og  med  den  dem  ejendommelige  Ugenerthed 
begyndte  de  straks  at  omtale  de  Forbigaaende,  ret 
som  om  de  havde  siddet  i  deres  egen  Stue  for 
lukkede  Døre. 

—  Der  har  vi  sku  »Talentet  fra  Valby!«  Se  hvor 
han  knejser!  Det  er  nok  for  at  bilde  Folk  ind,  at 
hans  sidste  Bog  har  gjort  Lykke. 

—  Det  var  nok  noget  slemt  Stof,  den  Roman? 

—  Den  skal  have  været  rædsom,  og  saa  var  endda 
det  Meste  stjaalet  fra  en  fransk  Roman,  som  hedder  .  .  . 
ja  det  kan  være  lige  fedt.  Vilhelm  bandede  paa,  at 
der  ikke  var  et  originalt  Ord  i  den. 

—  Saa  Vilhelm  har, givet  sig  til  at  læse  Fransk? 

—  Naturligvis!  Dansk  mærker  han  jo  nok,  at  han 
ikke  kan  lære.  Der  er  ellers  Tale  om,  at  han  skal 
være  Anmelder  ved  det  nye  Blad. 

—  Saa!  Ja  det  varer  vel  noget  endnu,  før  han 
kan  faa  Ansættelse  ude  paa  Ladegaarden,  Kender 
Du  ham  derovre  med  Stokken  under  Armen? 

—  Ja  hvem  kender  ikke  Tjærholm!  Han  er  jo 
vor  første  Fyrværker. 

—  Hvor  mange  Gaarde  er  der  nu  brændt  for  ham? 

—  Tror  Du,  jeg  véd  det?  Det  var  lige  som,  jeg 
vilde  spørge  Dig,  hvor  mange  Takker  den  Gamle 
derovre  har  paa  sit  Gewier. 

—  Den  Gamle  derovre?  —  Det  er  jo  Din  egen 
specielle  Velynder  Hr.  Svingelmand?  Han  skal  nok 
for  Resten  have  en  køn  Kone. 

—  Aa  ja,  det  er  en  ganske  flot  lille  Kærling,  men 
jeg  synes  dog  bedre  om  Søsteren. 

—  Mine? 

—  Nej,  Gitte! 

—  Hun  er  nok  heller  ikke  bange  af  sig?  Hvad 
Ludvig? 

—  Maa  jeg  være  fri  for  Sigtelser.  Er  der  Nogen 
af  os,  som  kender  den  Smaa  grundigt,  saa  er  det 
nok  Dig. 

—  Se!  Se!  Se!  Der  er  sku  gamle  Lise  Bimmel-. 
borg.  Død  og  Helvede,  hvor  hun  er  bleven  ung- 
dommelig! Sikken  en  Sløjfe  hun  har  sat  paa  Hatten 
i  Dag! 

—  Ja,  det  er  sku  paa  høje  Tid,  at  hun  hejser  Nød- 
flag.   Nu  har  jo  ogsaa  Brand  fe  Idt  trukket  sig  tilbage. 

—  Sig  mig,  var  det  ikke  hende,  der  en  Gang  i 
Fjor  havde  en  Historie  med  en  Preusser? 

—  Jo,  det  er  rimeligt  nok.  Hun  har  vist  aldrig 
været  fjendtlig  sindet  mod  nogen  Nation.  —  ^len 
hvad  er  det  for  et  kont  Pigebarn,  der  kommer  ud  af 
Butiken  derovre? 

—  Det  kommer  ikke  Jer  ved!  Hende  holder  I 
smukt  Jeres  Øjne  fra! 

—  Om  Forladelse!  Er  det  maaske  et  af  Dine 
smaa  Bekendtskaber? 

—  Eller  en  Genstand  for  Dine  oprigtigste  og 
reelleste  Hensigter?  Du  skulde  vel  ikke  ville  opgive 
mig  hendes  Adresse? 

—  Nødig!  For  Resten  bor  hun  hos  sin  Tante,  der 
er  en  svoren  Fjende  af  »unge  Lapse«,  som  Du  og 
Dine  Lige,  saa  det  er  ikke  værd,  I  kommer  der  og 
bider  Skeer  itu!  Saa  I  for  Resten,  hvor  den  Smaa 
blev  rød  i  Hovedet,  da  hun  fik  Øje  paa  mig?  .   .   . 

Jeg  følte,  at  jeg  selv  var  nær  ved  at  blive  rod  i 
Hovedet  over  disse  Labaners  Uforskammethed,  og  var 
stærkt  fristet  til  at  rejse  mig  og  give  min  Harme  Luft 
i  en  Tordentale,  men  —  jeg  erkender  min  Skrøbelighed ! 
—  Tanken  om  at  »gøre  Skandale  <  paa  et  offenligt 
Sted,  besejrede  foreløbig  Fristelsen.  Jeg  besluttede 
endnu  en  Stund  at  synke  min  Ærgrelse,  tog  mine 
Øjne   til   mig   og   gav   mig   til  at  læse  i  Adresseavisen, 

der  altid  har  udøvet  en  mærkværdig  beroligende  Ind- 
flydelse paa  min  Sindsstemning. 

Det  er  sædvanlig  langs  med  Kilderne,  at  Skarn- 
tyderne knejser  højest,  men  intet  Steds  trives  dog 
Æreskænderiets  Ukrudt  saa  frodigt  som  paa  de  flise- 
belagte Bredder  af  Hovedstædernes  Rendestene,  og 
jeg  tvivler  paa,  at  man  i  hele  Verden  skal  kunne 
udpege  en  Stad,  hvor  det  breder  sig  mere  uhindret 
end  i  København. 

Den  letsindige  Pariser-Gandin  lærer  i  Tide  at  be- 
grænse sin  Aandrighed  ved  Udsigten  til  ubehagelige 
Kaardestød,  og  selv  den  hensynsløse  amerikanske  Ord- 
gyder vænner  sig  til  at  veje  sine  Ord  og  vælge  sine 
Tilhørere  af  Hensyn  til  Revolvere  og  Bovieknive,  men 
i  vort  besindige,  dannede  og  lovlydige  Samfund,  der 
véd,  at  Dueller  er  Narrestreger  og  Slagsmaal  Pøbel- 
optøjer, er  der  Intet,  som  skræmmer  den  kaadmundede 
eller  ondskabsfulde  Dagdriver  fra  at  besmudse  hvilket 
som  helst  Navn,  der  bliver  nævnt.  Ethvert  Hoved,  der 
kommer  til  at  rage  op  over  Mængden  —  lige  meget 
om  det  er  paa  et  Kateder  eller  et  Teatergulv,  en 
Ministertaburet  eller  en  Skrivestol!  —  maa  være  belavet 
paa  at  tjene  som  Skive  for  Gadeungdommens  Kaste- 
skyts, og  Enhver,  der  har  erhvervet  sig  et  Navn  ved 
offenlig  Virksomhed,  maa  finde  sig  i,  at  hans  private 
Liv  bliver  benyttet  som  Tema  til  de  mest  fabelagtige 
Variationer,    ja    man   behøver   blot   at   leve   i   Byen    og 

blive  set  paa  Gaden,  for  at  gøres  til  Genstand  for  de 
mest  ærekrænkende  Rygter. 

Hvor  ofte  hører  man  ikke  fortalt  med  hoj  Røst 
over  hele  Byen,  at  en  vis  ung  Herre,  om  hvem  man 
kun  véd,  at  han  giver  mange  Penge  ud,  »skal  have 
haft  en  slem  Historie  med  nogle  Veksler«,  eller  at  en 
vis  ung  Pige,  som  blot  har  gjort  sig  bemærket  ved  sin 
Skønhed,  »efter  hvad  man  siger,  har  været  nødt  til 
at  gøre  en  Udenlandsrejse«  o.  s.  v.  Protesterer  saa  en 
Bekendt  af  de  Paagældende  mod  det  Fortalte  som  en 
skammelig  Løgn,  saa  generer  det  aldeles  ikke  den 
samme  Person,  der  nylig  med  høj  Rost  har  udbasunet 
Rygtet,  at  svare:  »Det  kan  sku  gerne  være!  Jeg  sælger 
det,  som  jeg  har  købt  det!«  Og  hvor  ligegyldig  hører 
i  vore  Dage  ikke  Hr.  Per  paa,  at  Hr.  Povl  ud- 
skælder og  belyver  hans  bedste  Ven!  »Hvem  gider 
lægge  sig  ud  med  Folk  for  saadan  noget  Sladders 
Skyld!«  siger  han  til  sig  selv,  gaar  af  Vejen  og  lader 
Løgnens  Snebolt  trille  videre! 

Idet  jeg  ventede  paa,  at  Turen  skulde  komme  til 
en  Person,  for  hvem  jeg  havde  større  Berettigelse  og 
Forpligtelse  til  at  optræde  som  Ridder,  end  for  de 
Ubekendte,  over  hvem  det  hidtil  var  gaaet  ud,  faldt 
mit  Blik  i  Avisen  paa  et  af  de  »Sorgens  Budskaber«, 
som  efter  sædvanlig  Formular  »med  dyb  Bedrøvelse 
bekendtgøres  for  den  Afdødes  talrige  Venner  og  Be- 
kendte«   — :      Det    var    min     forhenværende    Kontor- 

kammerat,  Assessor  Flyndering,  hvem  »Forsynet 
efter  sin  urandsagelige  Visdom  havde  bortkaldt  til  det 
Bedre  ved  en  pludselig  og  uventet  Død«  —  han  havde 
nemlig  forspist  sig  i  et  fyldt  Hvidkaalshoved. 

Flyndering  havde  saa  længe,  som  jeg  kunde 
huske  ham,  været  en  fortørret  Egoist,  der  aldrig  havde 
følt  andre  Forpligtelser  til  Verden  end  dem,  der  kan 
beregnes  efter  Reguladetri-Formelen:  Den  giver  mig 
Det,  hvad  giver  saa  jeg  den?  —  Og  da  Ingen  efter 
hans  Paastand  havde  givet  ham  Noget,  blev  Facit  af 
hans  Regnestykke  altid  Nul.  Nu,  da  han  var  død, 
havde  han  efterladt  en  Snes  Tusind  til  nogle  fattige 
Paarørende,  som  han  næppe  havde  villet  kendes  ved, 
mens  han  levede,  og  de  havde  nu  til  Gengæld  opstillet 
Regnestykket  saaledes:  Naar  den  Afdøde  giver  os  saa 
mange  Penge,  hvor  mange  Dyder  maa  vi  saa  give 
ham?  —  og  de  havde  regnet  særdeles  rundeligt.  Fejlen 
i  Regningen  var  kun  den,  at  deres  salig  Onkel  ingen 
Sinde  havde  givet  dem  en  Skilling  med  sin  gode  Vilje, 
og  derfor  havde  lige  saa  lidt  Krav  paa  deres  Tak- 
nemmelighed, som  det  Hvidkaalshoved,  der  skaffede 
dem  Arv-en,  men  da  det  ikke  gik  an  at  rose  dette,  saa 
roste  de  ham,  og  det  til  Gavns. 

Mellem  ham  og  mig  havde  der  aldrig  bestaaet 
andet  end  et  koldt  Forretningsforhold,  men  vi  havde 
jo  som  Yngre  i  flere  Aar  været  Kolleger  —  altsaa: 
det    var    min    ufravigelige    Pligt    skyndsomst    at    iføre 

mig  Sorgens  Dragt  og  bevise  hans  Efterladte  min 
Deltagelse  i  deres  dybe  Savn,  ved  at  vise  ham  .den 
sidste  Ære«,  og  det  gik  saa  meget  mindre  an  at  for- 
sømme denne  Pligt,  som  det  var  tilstrækkelig  bekendt, 
at  han  ved  min  Afgang  fra  Kontoret  ikke  havde  opført 
sig  synderlig  honnet  mod  mig.  Jeg  vilde  naturlig\'is 
give  mig  Skin  af  at  være  et  hadefuldt,  uforsonligt 
Menneske,  hvis  jeg  nu  undlod  at  deltage  i  hans 
Apoteose.  Det  var  ærgerligt,  men  det  kunde  ikke 
være  Andet. 

Og  Begravelsen  var  ansat  temmelig  tidlig.  Der 
var  ikke  et  Øjeblik  at  spilde,  hvis  jeg  vilde  møde  i 
behørig  Pynt  og  i  rette  Tid.  I  et  Nu  var  Forgrunds- 
lømlerne  og  deres  Lømmelagtighed  fortrængt  af  mine 
Tanker  ved  den  nye  Ærgrelse;  jeg  skyndte  mig  afsted, 
og  først  paa  Trappen  huskede  jeg  paa  —  at  jeg  havde 
glemt  at  drikke  min  Kaffe.  Ogsaa  det  var  ærgerligt 
nok,  men  gaa  ind  igen,  raade  Bod  paa  min  For- 
glemmelse og  more  Dhrr.  Lømler  med  dette  Bevis  paa 
min  Distraktion,  det  havde  jeg  dog  ikke  Mod  til. 

Skæbnen  havde  nu  en  Gang  bestemt,  at  jeg  ingen 
Kaffe  skulde  have  paa  denne  ærgrelsessvangre  Morgen. 

lykkesdagene  optræder  ikke  altid  hyllede 
i  Sørgeflor.  Stundom  kan  de  møde  med 
det  mest  straalende  Aasyn. 
Efter  flere  Dages  Frost  og  Sne  havde  Foraars- 
solen  i  Løbet  af  Morgenstunden  faaet  Magt  med  Vinter- 
kulden og  kastede  sine  oplivende  Straaler  ned  fra  den 
dejlige  blaa  Himmel.  Sneen  laa  endnu  paa  Tagene, 
men  Gaderne  begjmdte  allerede  at  antage  deres  rene 
sommerlige  Udseende,  Træerne  knoppedes,  og  hist  og 
her  hørte  man  Kanariefuglenes  Kvidren  fra  de  aabne 
Vinduer.  Jeg  begyndte  at  glemme  mine  Ærgrelser  og 
hengive  mig  til  de  underlige  Trækfugle-Fantasier  og 
Rejselængsler,  som  Vaarens  Nærmelse  altid  fremkalder. 
O  Ve!  Selv  Vaarsolens  Smil  er  forræderisk  paa  en 
Tyge  Brahes-Dag.  Just  i  det  Øjeblik,  da  jeg  gaar  tværs 
over  Gaden,  smelter  et  af  disse  falske  Smil  Sneen 
øverst  oppe  ved  Rygningen  af  et  Hus,  jeg  skal  forbi, 
den  glider  nedad,  og  snart  styrter  en  Lavine  af  to  tre 
Vognlæs  Sne  lige  ned  over  mig. 

Det  var  et  forfærdeligt  Overfald  1 
Jeg  var  som  mørpryglet,    da  jeg  rejste  mig  op  fra 
det   Knæfald,    jeg    havde    maattet    gøre    for   Solgudens 
Magt,  og  hvorledes  saa  jeg  ikke  ud! 

Vor  moderne  høj  pullede  sorte  »Mandehat'::  er  efter 
alle  Kunstneres  og  Smagsdommeres  enstemmige  Er- 
klæring noget  af  det  Grimmeste,  Moden  har  opfundet 
i  vort  Aarhundrede,  selv  naar  den  er  splinterny  og 
bæres  med  al  den  Vanthed,  der  udfordres  til  at  sætte 
denne  vederstyggelige  Tingest  i  en  passende  Vinkel 
paa  Hovedet,  men  ingen  Opfindsomhed  —  end  ikke 
den  mest  barokke  —  er  i  Stand  til  at  konstruere  en 
saa  vanskabende  Hovedpynt,  som  en  slig  Cylinderhat, 
der  ved  et  Slag  oven  fra  er  bleven  lagt  i  Folder  og 
trykket  ned  over  Øjnene  eller  bag  ad  Nakken  paa  en 
ulykkelig  Adamssøn!  Det  mest  velopdragne  Barn  vil 
forgæves  søge  at  bevare  et  alvorligt  Ansigt  over  for 
sin  ærværdige  Hr.  Papa,  den  ømm.este  Hustru  vil  ikke 
kunne  tilbageholde  en  ubarmhjertig  Fnisen  over  sin  tro- 
faste Ægtefælle,  ja  selv  den  smægtende,  for  Tid  og 
Evighed  forlovede  Kunigunde  vil  briste  i  Skoggerlatter 
over  sin  elskede  Edvard,  naar  den  Ulykkelige  viser  sig 
med  en  Hat,  hvis  Pul  sænker  sig  45  Grader  mod  det 
ene  Øre,  og  hvis  Sider  har  trukket  sig  sammen  som 
Haserne  paa  et  Par  Ridestøvler,  mens  Skyggen  har 
antaget  en  Elevation,  der  over  Panden  peger  helt  op 
mod  Nordstjernen.  Kærlighed,  Venskab,  Medlidenhed, 
ja  enhver  deltagende  Følelse  forsvinder  øjeblikkelig  ved 
Synet  af  en  saadan  Hat  paa  et  elegisk  Hoved. 

Da  Lavinen  styrtede  ned  over  mig  og  slog  mig  til 
Jorden,  sprang  straks  en  halv  Snes  Mennesker  sammen 

under  et  Forfærdelsesskrig,  og  med  den  mest  levende 
Medfølelse  udtrj^kket  i  enhver  Mine,  men  næppe  havde 
jeg  h'fevet  mit  Hoved  og  vendt  Ansigtet  mod  dem, 
førend  en  almindelig  Fnisen  brød  ud  rundt  omkring. 
Selv  en  hvidhaaret  Olding,  der  saa  ud  som  en  Medicinæ 
Professor,  var  næsten  bristefærdig  af  Latter,  imens  han 
spurgte,  om  jeg  havde  taget  Skade,  og  da  jeg  ikke 
selv  kunde  se,  hvorledes  min  Hat  var  bleven  forbulet, 
og  følgelig  ikke  var  i  Stand  til  at  gætte,  hvorfra  de 
Omstaaendes  Lystighed  skrev  sig,  er  det  naturligt  nok, 
at  mit  Ansigt  lagde  sig  i  lige  saa  fortvivlede  Folder 
som  Hatten,  og  bidrog  til  at  forhøje  den  komiske 
Virkning.  Først  efter  at  jeg  begabet  og  begrinet  af 
alle  Forbigaaende  havde  vandret  igennem  en  halv  Gade, 
gav  en  lille  pjaltet  Femaarspog  mig  ved  Udbrudet: 
>^Uh,  sikken  En,  han  har  faa't  i  Krukken!«  en  Anelse 
om,  hvorledes  min  Cylinder  saa  ud. 

Jeg  forsøgte  nu  at  bringe  den  forulykkede  Hat 
tilbage  til  sin  oprindelige  Form,  men  det  var  umuligt; 
den  havde  faaet  sit  Xaadestød  og  sank  sammen  i  den 
ene  Side,  naar  jeg  stivede  den  op  i  den  anden.  Der 
var  intet  Andet  for  mig  at  gøre  end  skyndsomst  at 
søge  den  nærmeste  Hattemagerbutik,  og  nu  kom  den 
sidste  Del  af  Spidsrodsturen,  der  altid  er  den  ubehage- 
ligste: med  Bevidstheden  om,  at  min  Hat,  og  med 
den  hele  min  Person,  uden  Appel  var  hjemfalden  til 
almindehg   Spot    og   Spe,    maatte   jeg   tilbagelægge    et 

godt  Stykke  Vej,  forend  jeg  naaede  den  gyldne  Hat, 
der  som  et  Fyrtaarn  vinkt-de  mig  til  Havnen.  Aldrig 
havde  jeg  troet,  at  nogen  af  Kobenhavns  Gader  kunde 
være  saa  lang  som  de,  der  laa  mellem  mig  og  Ud- 
salget, og  som  jeg  m^aatte  gennemvandre  i  en  Stem- 
ning, der  gav  mig  et  temmeligt  klart  Begreb  om  For- 
tidens barbariske  Straf,  at  bære  den  spanske  Kappe 
gennem  Byen. 

Nu  var  jeg  da  kommen  paa  det  Rene  med  mig 
selv  om,  at  det  virkelig  var  en  Tyge-Brahes-Dag,  og 
det  forundrede  mig  derfor  aldeles  ikke,  at  der  mellem 
de  hundrede  Hatte  i  Butiken  ikke  var  en  eneste, 
der  passede  til  mit  Hoved,  og  endnu  mindre  kunde 
det  naturligvis  overraske  mig,  at  den  elskv^ærdige 
Jomfru,  der  stod  bag  Disken,  med  den  mest  afgørende 
Bestemthed  forsikrede  mig,  at  den,  som  var  nætmest 
ved  at  kunde  sidde  fast  paa  mit  Hoved,  passede  mig 
ganske  udmærket  og  paa  ingen  Maade  maatte  være 
større.  Det  var  jo  Noget,  som  hun  bedst  maatte 
forstaa.  —  Xaar  Skomageren  forsikrer,  at  Støvlerne 
er  mere  end  store  nok,  nytter  det  ikke,  hvad  Lig- 
tornene siger.  Jeg  vilde  jo  desuden  ikke  for  nogen 
Pris  gennemvandre  flere  Gader  med  den  gamle  Hat, 
altsaa:  jeg  betalte  mine  syv  Daler  og  gik  bort  med 
den  nye  paa  tre  Haar. 

Der  var  ikke  et  Øjeblik  at  spilde,  hvis  jeg  skulde 
naa  at  blive  omklædt  og  komme  i  rette  Tid  til  As- 
sessor Fl ynderings  Begravelse,  og  jeg  skyndte  mig 
derfor  hjem  med  fordoblede  Skridt;  men  det  gaar  mig 
næsten  altid  i  vaagen  Tilstand  som  i  Drømme:  naar 
jeg  har  Hastværk,  lægger  alle  optænkelige  Hindringer 
sig  i  Vejen  for  mig. 

Ved  den  første  Tvergade  blev  jeg  stanset  af  en 
aldeles  urimelig  Mængde  Vogne,  der  fra  alle  fire 
Hjørner  kørte  imod,  forbi,  bagefter,  imellem  og  paa 
hinanden.  Det  lod  næsten  til,  at  alle  Byens  sletteste 
Kuske  havde  sat  hinanden  Stævne  her  for  at  spærre 
Passagen.  En  Arbejdsvogn  med  en  uendelig  lang 
Bjelke  mellem  For-  og  Baghjulene,  to  tre  Drosker  med 
og  uden  svenske  Passagerer,  en  Selvejer-Ekvipage  kørt 
af  en  Selv\^ælter  og  forspændt  med  to  stædige  Stads- 
heste,  en  Tørv^evogn  med  et  Par  bovlamme  Krikker 
for,  en  Skraldevogn  med  fuld  Ladning,  en  Bondevogn 
med  morderiske  Jernstænger  strittende  ud  over  Bag- 
smækken, en  Bryggervogn  behængt  og  belagt  med 
Øltønder,  en  Trillebør  med  en  Kurvflaske  Svovlsyre, 
en  Barnevogn  med  et  Par  Tvillinger,  trukket  af  en 
skrigende  Barnepige,  et  kørende  Udsalg  af  raadne 
Appelsiner,  dirigeret  af  en  skraalende  Madamme,  og 
en  Møbelvogn  med  Forspænd  af  Bybude  og  en  sving- 
lende Opstabling  af  Komoder  og  Stoleben  —  Alt- 
sammen i  én  Himphamp  —  Banden,  Skælden,  Varsko- 

raab  og  Angestskrig!  —  Jo,  det  er  en  Fornøjelse  at 
gaa  paa  Gaden  i  en  Hovedstad,  naar  man  har  travlt 
—  især  paa  en  Tygebrahesdag. 

Efter  flere  spildte  Forsøg  paa  at  trænge  igennem 
denne  bevægelige  Vognborg  lykkedes  det  mig  endelig 
at  naa  Fortouget  paa  den  anden  Side,  men  i  det  Samme 
kørte  Herren  med  de  stædige  Heste  under  et  Rædsels- 
skrig af  hans  Damer,  der  vvilde  æ'-,  imod  Bonde- 
vognen, saaledes  at  Bagdelen  af  denne  gled  ned  i 
Rendestenen,  og  Enden  af  Jernstængerne  ragede  ind 
over  Fortouget.  For  at  undgaa  en  ubehagelig  Be- 
rørelse  med  dem,  trykkede  jeg  mig  saa  tæt  ind  til 
Huset  som  muligt,  men  ogsaa  her  tonede  et  ^Halloj« 
mig  i  Mode.  Jeg  var  gaaet  baglænds  imod  den  ny- 
malede Væg,  paa  hvilken  en  mørk  Figur  viste  mig  et 
Aftryk  af  min  Revers  og  overtydede  mig  om,  at  Ryg- 
stykkerne paa  min  melankolske,  mørkebrune  Paletot  i 
et  Nu  havde  skiftet  Kulør  og  antaget  en  smilende 
Perlefarve ! 

»Kan  De  inte  se,  at  her  er  malet?;  —  brølede  en 
miskendt  Rafael  med  en  imponerende  Pensel  i  Haanden. 

»Jo,  det  ser  jeg  kun  altfor  godt!^;  —  svarede  jeg 
med  et  mørkt  Blik  paa  min  lyse  Bagside  —  -Men  kan 
De  ikke  se  disse  Jernstænger  der?« 

De  raver  inte  mig! — Jeg  har  sat  Afvisere,  og  jeg 
er  inte  tjent  med  at  faa  mit  Arbe'de  spoleret!« 

Det  lod  næsten,  som  om  han  mistænkte  mig  for, 
at  jeg  forsætlig  havde  lusket  mig  til  at  faa  min  Frakke 
malet  gratis,  og  mod  slige  ^Mistanker  nytter  ingen 
Retfærdiggørelse.  Jeg  havde  altsaa  intet  Andet  at 
gore  end  jo  før  jo  heller  at  vende  min  lyseste  Side 
mod  ham  og  sk\-nde  mig  videre. 

Jeg  kom  imidlertid  ikke  længer  end  et  halvt  Hun- 
drede Skridt,  før  jeg  blev  overfaldet  af  en  Person, 
som  jeg  kun  moder  paa  mine  Tyge-Brahes-Dage.  Det 
er  en  gammel,  halt  Pensionist,  som  egenlig  hedder 
Svendsen,  men  som  mellem  sine  Bekendte  —  til  hvilke 
han  desværre  regner  mig  —  gaar  under  Navnet  Se- 
kretær Burre. 

»Hvor  Pokker  har  De  været  henne.  Højstærede? 
raabte  han,  i  det  han  hagede  sig  fast  i  mig. 

Ude  at  stjæle  Farve!  Stop  mig  endelig  ikke! 
Jeg  maa  skynde  mig  hjem  med  mine  T}-\'ekoster!« 
—  svarede  jeg  og  forstærkede  min  Gang,  men  saa  let 
ryster  man  ikke  en  Burre  af  sig. 

Den  Gamle  gjorde  øjeblikkelig  omkring  og  hængte 
sig  paa  for  at  fortælle  mig  om  en  lignende  Ulykke, 
der  en  Gang  var  hændet  ham.  Han  bestiller  nemlig 
intet  Andet  end  at  fortælle,  men  det  gør  han  ogsaa 
ufortrødent,  og  vé  den,  han  kaarer  til  sin  Tilhører, 
især  naar  han  trætter  ham  paa  en  befærdet  Gade,  ti 
som  en  ægte  kunstnerisk  Fortæller  ledsager  han  altid 
sine  Historier  med  en  dramatisk  Fremstilling,  som  vist- 

nok  kan  være  i  høj  Grad  underholdende  for  de  Forbi- 
gaaende,  men  som  er  yderst  generende  for  den  Ulykke- 
lige, der  tvinges  til  at  spille  med  i  den!  Naar  han 
beskriver  en  Forbryders  Paagribelse,  fatter  han  altid 
i  det  afgørende  Øjeblik  sin  Tilhorer  i  Kraven;  for- 
tæller han  derpaa,  hvorledes  Synderen  forsvarede  sig 
og  kastede  Angriberne  til  begge  Sider,  maa  den 
Grebne  være  vel  fornøjet,  hvis  han  ikke  bliver  slængt 
ud  i  Rendestenen  eller  stødt  ned  i  en  Kælderhals,  og 
vil  han  vise,  hvorledes  Grosserer  Denogden  har  pro- 
duceret sig  som  Ridejunker  ved  Siden  af  Fru  N.  N.s 
Ekvipage,  bruger  han  sin  Stok  som  Kæphest  og  sin 
Ledsager  som  Vienervogn,  hælder  sig  ind  paa  ham, 
og  trækker  ham  med  sig  i  kort  Gallop  hen  ad  Fli- 
serne. Lægger  man  til  denne  malende  Gestikulation 
et  uafladelig  grimacerende  Minespil  og  et  meget  høj- 
røstet Foredrag,  saa  er  det  let  at  begribe,  hvor  gene- 
rende hans  Følgeskab  maa  være  for  et  Menneske,  der 
har  min  Ulyst  til  at  gøre  Opsigt. 

Med  denne  Plageaand  snart  hængende  under  Ar- 
men, snart  figurerende  foran  Benene,  maatte  jeg  nu 
fuldende  min  Pilegrimsgang;  jeg  blev  slæbt  frem, 
stødt  tilbage,  puffet  og  omfavnet  aldeles  som  de  Be- 
klagelsesværdige, der  spiller  »den  Fortroliges«  Rolle  i 
en  italiensk  Opera;  alle  mine  Indsigelser  blev  over- 
døvede,   og    jo   tydeligere  jeg  lod  mit  daarlige  Humør 

skimte  frem,  jo  større  og  stærkere  blev  hans  Anstræn- 
gelser  for  at  more  mig. 

Ikke  en  Gang,  da  jeg  havde  naaet  min  Port,  vilde 
han  slippe  mig.  Han  fulgte  mig  ind  paa  Trappe- 
gangen og  kneb  sig  fast  i  mine  øverste  Frakkeknapper, 
som  jeg  naturlig\'is  maatte  lade  ham  beholde  begge  to 
tilligemed  Enden  af  Historien. 

Dersom  Kammerherreinde  Potifar  har  været  lige- 
saa  veltalende  som  Sekretær  Burre,  er  det  intet  Un- 
der, at  Josef  lod  hele  sin  Frakke  i  Stikken. 

I  et  Nu  var  jeg  iført  min  Sørgedragt,  men  da  jeg 
var  temmelig  sikker  paa,  at  Sekretæren  ventede  mig 
nede  paa  Trappen  med  Resten  af  den  afbrudte  For- 
tælling, og  der  var  al  Sandsynlighed  for,  at  jeg  ikke 
en  Gang  i  Kirken  vilde  finde  et  Fristed  for  hans  An- 
fægtelser, besluttede  jeg  at  liste  mig  ud  ad  Køkken- 
vejen, men  heller  ikke  paa  Bagtrapperne  undgaar  man 
sin  onde  Skæbne!  I  det  jeg  tog  det  sidste  Trin  ned 
ad  den  første  Trappe  —  Plask!  —  et  iskoldt  Fod- 
bad, et  Slag  i  Haserne  og  en  Lyd,  der  Hgnede  en 
rullende  Torden  og  et  brusende  Vandfald,  som  tabte 
sig  nede  i  Dybet! 

;/Ta'  Dem  i  V^are  for  Vandballen  !^<  —  lød  en 
venlig  Advarselsrøst  ud  fra  Køkkenet  paa  første  Sal. 
Det  var  Pigen,  der  »lige  i  desse  Øjeblik <  havde  sat 
Ballen    derud   for   at  vaske  Trapper,    og   som   nu   med 

en  Gulvskruppe  i  Haanden  kom  til  Syne  for  deltagende 
at  erkyndige  sig  om,  hvorvidt  den  eller  j  e  g  var  kom- 
men til  Skade.  »Gud,  sikken  en  Ulykke!«  —  raabte 
hun  fortvivlet,  da  det  viste  sig,  at  jeg  var  nogenlunde 
velbeholden,  mens  »den  dejlige  Balle«  var  rullet  ned 
ad  Trapperne  og  falden  i  Staver  over,  at  »et  voksent 
Menneske  inte  ku'   se  sig  bedre  for!«   — 

Jeg  kunde  maaske  have  svaret  hende,  men  jeg 
foretrak  at  tie.  Københavnske  Tjenestepiger  er  ikke 
at  spøge  med,  især  naar  de  har  Uret! 

»Herren  sku'  ved  Gud  gaa  op  og  faa  noget  Tørt 
paa  Benene!  Og  saa  sku'  Herren  ta'  Lys  mæ'  se', 
naar  Herren  en  anden  Gang  gaar  ner  a'  Kykken- 
trappen!«  —  det  var  al  den  Oprejsning,  jeg  fik. 

Det  første  Raad  fulgte  jeg  skyndsomst.  Snart 
var  jeg  atter  nede  paa  Gaden  og  styrede  med  fuld 
Fart  ad  Kirken  til. 

Naar  et  Ulykkens  Offer  uden  ringeste  Brøde  bliver 
ærgret  af  sin  Husholderske,  chikaneret  af  en  Konditor, 
belét  af  hans  Poppedreng  og  ugleset  af  hans  Jomfru, 
tirret  af  tre  Forgrundslømler  og  overfaldet  af  en  Sne- 
lavine, naar  han  derefter  maa  gaa  Spidsrod  gennem 
Byen  først  med  en  fladtrykt  Hat  paa  Hovedet  og 
siden  med  en  Opsigtsmager  under  Armen;  naar  han 
under  Vejs  faar  sin  Frakke  overmalet  og  sine  Støvler 
fyldte   med   Vand,    og    man    saa    trakterer    ham    med 

Grovheder  oven  i  Købet  —  og  alt  dette  paa  fastende 
Hjærte  —  —  Hvem  kan  saa  forundre  sig  over,  at 
han  bliver  gnavene- 


eg  var  virkelig  bleven  tirret  saa  længe,  at  hele 
mit  Forraad  af  Taalmodighed  var  sluppet  op  til 
sidste  Rest,  og  mit  Ansigt  havde  i  den  Anled- 
ning —  efter  hvad  jeg  siden  har  hørt  af  Folk, 
der  mødte  mig  —  antaget  et  Udtryk,  saa  barsk,  som 
de  sorte  Afvisertavler  paa  Glaciserne.  Enhver,  der 
kunde  læse,  saa  tydeligt  deri  en  Advarsel,  som  be- 
gyndte med:  »Ingen  maa  .  .  .«  og  endte  med:  »under- 
Straf  af  .  .  .«   osv. 

Der  gives  imidlertid  ikke  faa  københavnske  Yng- 
linger baade  over  og  under  12  Aar,  som  lider  af  en 
uimodstaaelig  forbryderisk  Tilbøjelighed  til  at  trodse 
alle  Afviserforbud,  og  paa  hvem  de  kun  virker  som 
Tillokkelser.  Netop  et  Par  saadanne  Smaafyre  af  den 
mest  ondartede  Slags  havde  Skæbnen  paa  hin  Tyge- 
brahesdag  anvist  et  Fortoug,  jeg  skulde  passere,  til 
Boldgade,  og  just  i  det  ØjebHk,  da  Passagen  skete, 
var  den  Større  i  Færd  med  at  løbe  den  Mindre  op 
for  derefter  at  opgøre  et  lille  Mellemværende.    De  kom 

i  fuldt  Løb  imod  mig  hen  ad  den  Fliserække,  paa 
hvilken  jeg  i  Følge  Fortougsretten  skulde  have  uhin- 
dret Passage,  men  i  det  den  Forreste  var  mig  paa  et 
Skridt  nær,  drejede  han  af  til  højre  og  gjorde  derpaa 
vehstre  om.  Det  var  hans  Mening  at  faa  den  for- 
følgende Fjende  til  at  løbe  for  langt,  mens  han  i  Ly 
bag  min  Ryg  smuttede  ud  paa  Gaden  og  tog  den 
modsatte  Retning,  og  for  at  gøre  saa  kort  Svingning 
som  mulig  greb  han  i  Forbifarten  fat  i  mine  Frakke- 
skøder; men  ved  denne  Evolution  svingede  han  mig 
ud  af  min  Marschlinie ,  saaledes  at  jeg  for  et  Skridt 
ud  til  venstre  og  optog  et  Stod  af  Forfølgerens 
Pande,  der  som  en  Stormbuk  tørnede  imod  mit  Bryst. 
Den  nye  Hat,  som  jeg  paa  Grund  af  dens  Lidenhed 
maatte  bære  omtrent  paa  samme  Maade,  som  Malke- 
pigerne bærer  deres  Mælkebøtte,  kom  derved  ud  af 
Ligevægten  og  trillede  ned  i  Rendestenen. 

Jeg  var  som  sagt  opirret  i  Forvejen  og  gengældte 
derfor  det  ubehagelige  Indtryk,  Knægten  gjorde  paa 
min  Mave,  ved  at  gribe  ham  i  Armen  og  slænge  ham 
ud  paa  Gaden.  Det  var  ubilligt,  ti  det  var  jo  ikke 
ham,  men  hans  Kammerat,  der  havde  fremkaldt  Sam- 
menstødet, og  det  var  ubesindigt,  ti  med  koben- 
havnske  Gadedrenge  skal  en  ældre  Mand  kun  nød- 
tvungen indlade  sig  paa  Haandgribeligheder,  men  det 
er    nu    en    Gang    Tyge -Brahes -Dagene    forbeholdt    at 

berøve  Godtfolk  deres  normale  Billighedsfølelse  og  Be- 
sindighed. 

Mens  jeg  optog  min  tilsølede  Hat,  havde  Drengen 
udfundet,  at  der  var  sket  ham  Uret,  og  for  at  gen- 
gælde Fornærmelsen  stillede  han  sig  lige  over  for  mig 
paa  den  anden  Side  af  Rendestenen  og  gav  mig  det 
glatte  Lag  af  alle  til  hans  Raadighed  staaende  Skæls- 
ord  og  forhaanende  Fagter,  men  da  jeg  efter  den 
sædvanlige  Leveregel  for  dannede  Folk  >;lod,  som  om 
det  ikke  var  mig,  det  angik^< ,  og  fortsatte  min  Vej, 
blev  han  dristigere,  fulgte  efter  mig  og  forøgede  de 
symbolske  og  verbale  Injurier  med  den  reelle:  at  trække 
mig  i  Frakkeskøderne.  Det  var  mig  for  Meget.  Jeg 
vendte  mig  hurtig,  og  da  en  fra  den  nærmeste  Port 
udkørende  Vogn  spærrede  ham  Tilbagevejen,  fik  jeg 
Tag  i  Fyren.  Men  neppe  havde  jeg  grebet  ham  i 
Trøjekraven,  før  han  udstødte  et  Hyl,  som  om  han 
havde  lidt  den  ubarmhjærtigste  Mishandling,  og  med 
grædende  Stemme  beraabte  sig  paa,  at  han  >Jiade  nu 
inte  gjort  No' ed-. 

I  et  Nu  var  vi  omringede  af  et  helt  Opløb.  Sælge- 
koner, Arbejdsmænd,  Læredrenge  og  Tjenestepiger 
slog  Halvkreds  om  os.  Nysgerrige  af  alle  Stænder 
stimlede  sammen  bagved  dem. 

Holdende  min  lille  hylende  Modpart  i  Kraven 
stod  jeg   midt   i  den    voksende    Folkestimmel.      Uagtet 

jeg  ikke  havde  tilføjet  ham  noget  som  helst  Ondt,  skreg 
han  af  fuld  Hals,  saaledes  som  kun  en  københavnsk 
Gadedreng  kan  skrige,  og  lod  to  rørende  Taare- 
stromme  skylle  ned  ad  sine  smudsige  Kinder.  Havde 
et  ^Umenneske  lemlæstet  ham,  kunde  han  ikke  have 
jamret  sig  værre,  og  havde  en  Bøddel  trukket  ham  til 
Retterstedet,  kunde  han  ikke  have  bedet  mere  ynkeligt 
for  sig,  end  han  gjorde. 

Fra  alle  Sider  raabte  man;  Hvad  er  der  paa 
Færde ?<  —  »Hvad  har  han  gjort  ved  Drengen? c<  — 
>.Hvad  har  Drengen  gjort?«  —  osv. ,  men  disse  Ytrin- 
ger af  Deltagelse  forøgede  kun  hans  Hyl,  og  hvad 
han  ikke  kunde  hyle,  det  kunde  hans  Kammerat,  der 
nu  ogsaa,  skønt  aldeles  urørt,  istemite  Jammerklagen. 
For  at  faa  Knægten  til  at  tie  ruskede  jeg  lidt  i  ham, 
men  nu  gik  Hylet  over  til  Hvin,  og  han  lod  sig  fuld- 
stændig falde  sammen  under  mine  Hænder,  som  om 
der  ikke  mere  var  et  helt  Ben  i  Kroppen  paa  ham. 

>.Hvad  har  Barnet  gjort  Dem? i  raabte  en  Rødspætte- 
Sælgerske,  idet  hun  greb  mig  om  Haandledet  og  lagde 
sit  røbedefarvede  Ansigt  i  de  mest  truende  Folder. 

Jeg  indsaa  ikke  hendes  Berettigelse  til  at  optage 
Forhør  og  trode  derfor  at  kunne  affærdige  hende  med 
den  Oplysning,  at  han  havde  været  uartig. 

»Men  hvad  er  det.  De  har  gjort  ved  det  stakkels 
Barn?«  —  skreg  fra  den  modsatte  Side  en  bekymret 
Kvindestemme.      Det   var   en  brav  Madame  —  vistnok 

en  Moder  til  lignende  Sønner!  —  der  tog  den  Smaa 
under  Armene  og  søgte  at  løfte  ham  op  fra  Stenbroen. 

»Aa,  vær  De  ganske  rolig  !^<  —  svarede  jeg  med 
en  Betoning  af  let  forklarlig  Ærgrelse  —  »Jeg  har  .  .  .« 

»Nej ,  De  maa  undskylde !  Jeg  kan  virkelig  ikke 
være  rolig,  naar  jeg  ser  Børn  blive  mishandlede!  Jeg 
har  selv  Børn  .  .  .« 

»Ja  det  har  jeg  ogsaa!''<  —  faldt  her  et  smud- 
sigt barhovdet  Fruentimmer  ind  —  »Og  fordi  De 
er  en  fornem  Mand,  skal  De  ved  Gud  inte  tro,  at 
De  har  Lov  til  at  behandle  fattige  Folks  Børn,  hvordan 
De  vil!« 

Disse  Ord  traf  det  ømme  Sted  i  flere  end  ét  folke- 
ligt Hjerte,  og  den  fortvivlede  Hulken,  hvormed 
Drengen  afløste  sine  Hyl,  overtydede  yderligere  en- 
hver Tvivlende  om,  at  jeg  havde  begaaet  den  skæn- 
digste Uret. 

»Vil  De  slippe  Drengen  straks!«  —  raabte  en 
ung,  tarvelig  klædt,  bleg  Mand  med  bævende  Stemme, 
i  det  han,  rystende  af  Harme,  stillede  sig  lige  over 
for  mig. 

Til  ham,  syntes  det  mig,  jeg  kunde  være  bekendt 
at  forklare  Sagen.  Jeg  forsikrede  ham,  at  jeg  endnu 
ikke  havde  gjort  Drengen  den  mindste  Fortræd,  men 
at  det  var  ham,  der  først  navde  rendt  paa  mig  og  der- 
efter overøst  mig  med  Uartigheder  .  .  . 

Mere  fik  jeg  ikke  sagt,  før  en  Stemme  ovenfra, 
og  det  en  Stemme,  der  talte  i  Provinsdialekt,  afbrød 
mig  med  et:  >^Det  var  min  Sjæl  det  Værste,  jeg  endnu 
har  hørt!« 

Jeg  saa  op,  og  se !  Paa  Stentrappen  bag  mig  var 
der  ved  Drengens  Hyl  styrtet  en  velklædt  gammel 
Mand  ud  fra  Kafeen  indenfor.  Med  bart  Hoved, 
Brillerne  skudte  op  paa  den  skaldede  Pande  og  hele 
Ansigtet  blussende  af  Harme  fortsatte  han,  fægtende 
med  den  Avis,  han  endnu  havde  beholdt  i  Haanden : 

»Vil  De  bilde  noget  fornuftigt  Menneske  ind,  at  et 
Barn  skulde  fornærme  et  voksent  Menneske? 

»Nej,  la  vær  mæ  de'!«  —  ^^Slip  Drengen!« 
raabte  man  fra  alle  Kanter  og  trængte  ind  paa  mig. 
I  det  Samme  snoede  Fyren  sig  som  en  Aal  ud  af 
min  Haand,  og  et  Øjeblik  efter  forkyndte  et  skingrende 
»Hurræ  —  æl«  at  han  betragtede  sig  som  ude  af 
Skudhold. 

Nu,  da  det  var  forsilde,  nærmede  en  Politibetjent 
sig,  og  Hoben  skiltes.  Je^  sprang  op  paa  Trappen  til 
Manden  med  Avisen. 

»De  er  vist  ikke  her  fra  Byen?«  —  spurgte  jeg 
barsk. 

—  Nej,  Gud  ske  Lov!  Jeg  er  ikke  Københavner! 
—  svarede  han 

—  De    er    formodenlig    ikke    en   Gang    Evropæer, 

siden  De   aldrig  har   hørt,    at  en  Gadedreng  kan  falde 
paa  at  fornærme  Folk. 

—  Jo  Gu  er  jeg  Evropæer,  og  det  trods  nogen 
Københavner.  Jeg  er  fra  Aalborgegnen,  hvis  De  vil 
vide  det.     Mit  Navn  er  Kammerraad  Klæg! 

—  Ja  saa  1    Og  jeg  er  Kammerraad  Tværmose! 

—  Jeg  bér  tusinde  Gange  om  Forladelse  —  stam- 
mede Manden  og  slog  paa  én  Gang  over  i  den  ær- 
bødigste Tone  —  -Jeg  skal  sige  Hr.  Kammerraaden, 
jeg  er  noget  hidsig  af  mig,  og  ser  Hr.  Kammer- 
raaden .  .  .  Jeg  troede,  at  Hr.  Kammerraaden  var 
en  af  disse  rigtige  Københavnere  .  .  .'< 

—  Det  er  jeg!  Jeg  er  saa  rigtig  Københavner,  at 
jeg  nogenlunde  kender  mine  Byesbørn.  Hører  De,  hvor 
Deres  Protegé  nu  piber  i  Fingrene? 

—  Ja,  er  det  ikke  det,  jeg  siger!  Der  ser  Hr. 
Kammerraaden,  hvad  det  er  for  Nogle,  disse  Kø- 
benhavnere !  De  har  ikke  Respekt  for  nogen  Ting  i 
Verden  —  ikke  en  Gang  for  en  [Nland  som  Hr. 
Kammerraaden  1 

Jeg  tav  og  skyndte  mig  bort,  for  ikke  at  blive 
nødt  til  at  tage  Gadedrengens  Parti  mod  Kammer- 
raaden. 

Endelig  naade  jeg  Kirken. 

Ærgrelse  paa  Ærgrelse!  Følget  var  allerede  steget 
ind  i  Karreterne,  Ligvognen  satte  sig  i  Bevægelse, 
Toget  gik  ad  Kirkegaarden  til  —  jeg  var  »kommen  til 
Sidst-Prædiken^;,  som  man  sagde  i  min  Føde-Egn. 

Den  sidste  Prædiken  skulde  naturligvis  holdes  ved 
Graven ,  og  da  jeg  havde  forsømt  at  møde  i  Kirken, 
havde  jeg,  naar  jeg  vilde  vise  min  afdøde  Kollega  den 
sidste  Ære  og  vore  fælles  Bekendte  mit  forsonlige 
Sindelag,  ikke  andet  Valg  end  at  slutte  mig  til  Toget, 
følge  ud  paa  Kirkegaarden  og  der  hædre  hans  Minde 
ved  at  udsætte  mig  for  en  højst  sandsynlig  Forkølelse. 

Men  hvor  fik  jeg  nu  en  Karret  fra?  I  Mangel  af 
en  saadan  sprang  jeg  uden  Betænkning  ind  i  en  Droske 
og  kørte  bagefter.  Det  var  en  smuk  Ekvipage,  hvor- 
med jeg  forøgede  Sørgetoget,  det  opdagede  jeg  bag- 
efter. Hesten  var  hvid,  og  Kudsken  var  saa  spraglet 
som  muligt:  blaa  Kasket,  mørkerødt  Ansigt,  brand 
gult  Bukkeskæg,  grønt  Halstørklæde,  brun  Frakke 
blomstret  Vest  og  graa  Bukser.  —  Kobenhavn  ud 
mærkede  sig  paa  den  Tid  fremfor  alle  andre  evro 
pæiske  Hovedstæder  ved  en  ejendommelig  Stil 
Hyrekuskenes  Liberier!  Vognen  havde  ogsaa  sin  Ejen- 
dommelighed :  den  var  parfumeret.  Som  det  syntes,  havde 
en  eller  anden  Patient  tabt  en  Flaske  Harlemmer- 
dråaber  derinde,  o^  for  at  dæmpe  Duften  af  denne 
mindre  behagelige  Medicin,    havde  man  bestænket  Sæ- 

derne  med  en  flugtende  Essents«,  saaledes  at  La- 
vendler og  D}'\'elsdræk  nu  kæmpede  om  Herredømmet 
i  den  eennemtræn^ende  Parfume.  Det  var  en  Atm.os- 
fære,  særdeles  vel  skikket  til  at  ærgre  sig  i. 

Af  alle  vore  Skikke  kender  jeg  ingen,  der  kan 
give  rigeligere  Anledning  til  Ærgrelser  end  vore  Be- 
gravelser. Jeg  vil  ikke  tale  om  den  urimelige  Beskat- 
ning af  de  Efterlevende,  skont  den  ofte  kan  være  saa 
grov,  at  en  Familie,  der  har  mistet  sin  Forsørger,  kan 
blive  ret  grundig  ødelagt,  naar  den  skal  besørge  det 
afsjælede  Legeme,  der  kun  behø\'er  :.fire  Fjæle  og  et 
Hul  i  Jorden«,  en  standsmæssig  Jordefærd  med  hundre- 
aarigt  Skøde  paa  Gravsted,  elegant  Lig\-ogn,  Tæpper, 
Skamler,  Kandelabrer,  Præst  i  Kirken  og  Præst  paa 
Kirkegaarden ,  Organist,  Kantor  og  Kordrenge,  Klok- 
ker, Graver,  Bedemand,  Lig-  og  Skammelbærere  etc, 
etc.  —  jeg  vil  blot  nævne  den  Lidelse:  at  høre  en 
Prædikant,  der  i  Embeds  ]\Iedfør  er  tvungen  til  at 
holde  lignende  Parentationer  fire,  fem  Gange  om  Ugen, 
ja,  stundom  to  Gange  paa  en  Dag,  anstrænge  sig  for 
at  opnaa  en  til  Situationen  passende  bevæget  Stem- 
ning og  taarekvalt  Stemme,  lovprise  de  Dyder,  og 
minde  om  de  Fortjenester,  som  han  af  alle  de  Tilstede- 
værende véd  ]\Iindst  om,  og  anvende  hele  sin  Vel- 
talenheds Vægt  til  yderligere  at  sammenknuge  de 
Efterladtes  Hjærter  og  præsse  flere  Taarer  ud  af -de 
forgrædte  Øjne   —   og    saa   Torturen   ved  Kirkegaards- 


583 

porten,  hvor  den  lange  Række  af  Venner  og  Frænder, 
Bekendte  og  Ubekendte  Mand  for  Mand  vandrer  forbi 
den  Afdødes  nærmeste  Paarørende  under  en  Uende- 
lighed af  Nik,  Blik  og  Haandtryk,  af  hvilke  ethvert 
virker  som  et  Tryk  paa  det  endnu  aabne  Hjærte- 
saar.  Det  maa  være  en  Levning  fra  vore  hinduiske 
Forfædres  barbariske  Ligfærdsskikke. 

Var  det  endda  kun  den  Afdødes  Slægt  og  Venner, 
der  deltog  i  disse  Ceremonier,  saa  kunde  det  være  sin  Sag, 
men  Skik  og  Brug  fordrer,  at  ethvert  velopdragent  og 
belevent  Menneske  følger  med  sine  Bekendte,  naar  de 
følger  deres  ham  aldeles  ubekendte  Paarørende  til 
Jorden,  ja,  det  er  ikke  blot  vore  Venners  Frænder, 
det  er  vore  Laugsbrødre,  vore  Kunder  osv. ,  hvis  Fa- 
mjlie  vi  skal  ulejlige  os  med  at  ulejlige,  for,  som  det 
hedder  i  Adresseavisen,  at  »vise  de  Hedenfarne  den 
sidste  Ære. 

Langt  om  længe  kom  vi  da  ud  til  Kirkegaarden. 
Her  blev  Kisten  firet  ned  i  den  med  Vand  halvt  op- 
fyldte Grav,  Følget  opstillet  i  den  halvsmeltede  Sne 
rundtom,  og  en  Præst  traadte  frem  for  at  sige  den 
Afdøde  det  sidste  Farvel. 

Jeg  tvivler  stærkt  paa,  at  Udarbejdelsen  af  denne 
Tale  har  kostet  den  velærværdige  Prædikant  mere 
Umag,  end  Opfattelsen  kostede  mig!  En  bidende  Vind 
susede   mig   om  Ørerne,   og   da  Taleren  i  sit  Foredrag 

uafladelig  gik  fra  det  stærkeste  Forte  til  det  svageste 
Piano,  blev  det  dobbelt  vanskeligt  at  samle  det  Talte. 

Prædikekunsten  er  en  egen  Kunst,  og  jeg  giver 
mig  ikke  af  med  at  være  Kunstkritiker,  men  er  det 
sandt,  hvad  Erasmus  Montanus  siger,  at  ;»alle  ulærde 
Folk  præker  veh  ,  saa  maa  Præsten  vist  have  været 
en  meget  lærd  Mand,  ti  jeg  var  længe  i  Tvivl  om, 
hvorvidt  der  virkelig  gik  en  Tanketraad  igennem  Talen, 
eller  hvorvidt  det  var  en  Afhaspning  af  blandede  Sæt- 
ninger, der  her  blev  foretaget.  Ved  at  anstrænge  min 
Opmærksomhed  til  det  Yderste  samlede  jeg  dog  til 
sidst  følgende  Brudstykke,  for  hvis  korrekte  Gengivelse 
jeg  kan  indestaa: 

>Den  salig  Afdødes  Liv  var  ikke  noget  bevæget 
Liv  —  det  var  ikke  et  Liv  fuldt  af  store  Bedrifter  og 
store  Begivenheder  —  ikke  et  Liv  fuldt  af  store  Glæ- 
der og  store  Sorger  —  nej!  —  Det  var  ikke  et  saa- 
dant  Liv  —  men!  — :  det  var  et  skønt  Liv — et  sj  el- 
dent  skønt  Liv,  ti  —  det  var  et  rigt  Liv  —  ja  mine 
Venner!  Det  var  et  rigt  Liv  —  et  indholdsrigt 
Liv  —  ti!  — :  det  var  et  af  Dagenes  Mængde 
og  Aarenes  Mangfoldighed  opfyldt  Liv'<.  — 

Naar  man  en  Vinterdag  maa  staa  i  Sne  til  Ank- 
lerne og  i  Ærgrelser  op  over  begge  Øren,  gennem- 
blæst  ind  til  Skindet  og  endnu  fastende  ved  Middags- 
tide,  er  det  ikke  let  i  en  stiv  halv  Time  med  Andagt 
at  høre   paa  en  slig  opbyggelig  Langhalms-Tærskning. 

Jeg  hørte  imidlertid  Prædikenen  til  Ende,  tr>'kkede 
derpaa  pligtskyldigst  fire  sørgende  Arvinger,  som  jeg 
ikke  kendte,  i  Haanden,  og  tog  nu  først  Ligfølget  i 
Øjesyn. 

Efter  at  have  monstret  alle  de  forfrosne  Ansigter, 
fandt  jeg  endelig  et,  der  var  mig  bekendt.  Det  til- 
hørte min  Ven  Doktor  Malm. 

»En  prægtig  I\Iand,  den  Præst!«  —  hviskede 
Spottefuglert  —  »han  sparer  ingen  Ulejlighed  _  for  at 
skaffe  os  Praksis!  Der  gaar  nok  et  Par  Brystbetæn- 
delser og  en  halv  Snes  Katarer  hjem  fra  den  Høj- 
tidelighed !  < 

—  Var  De  Flvnderings  Læge r 

—  Nejl  Jeg  hører,  at  han  er  død  — 

—  Ja,  ellers  laa  han  vel  ikke  dernede. 

—  Hvor  nede: 

—  Ih  dér! 

—  Hos  Mikkelsen? 

—  Hvad  for  en  Mikkelsen? 

—  Ih,  min  q-amle,  brave  Patient,  som  vi  har  fulo;t 
til  Jorden. 

—  Hvad  for  Noget?  —  er  det  da  ikke  Assessor 
Flynder  in  g? 

—  Nej,  min  Ven!  »den  salig  Afdøde«  hørte  al- 
deles ikke  til  Flynderslægten,  han  var  Hajfisk  af  Natur 
og  Menneskeven  af  Profession. 

—  Hvad  siger  De? 

—  Ikke  Andet,  end  hvad  Alverden  véd.  Han 
laante  paa  Gager  —  meget  billigt:  5  Daler  af  100  .  .  . 
om  Maaneden !  —  Jeg  antog,  at  De  kendte  ham,  siden 
De  har  fulgt  ham  til  Jorden. 

—  Men  Flynderingr  Han  skulde  jo  ogsaa  be- 
graves Kl.   I. 

—  Ja,  men  det  var  fra  Frederiksberg  Kirke! 
Man  maa  have  Tankerne  med  sig,  naar  man  læser  i 
Adresseavisen.  Gaa  nu  hjem  og  læg  Dem,  min  Ven! 
Jeg  skal  se  til  Dem  i  ]\Iorgen  tidlig,  for  De  faar 
nok  en  lille  Forkølelsesfeber  efter  denne  Prosession  i 
Snevandet ! 

Det  fik  jeg  virkelig,  og  det  var  sært  nok,  at  jeg 
ikke  fik  en  Galdefeber.  Udbyttet  af  alle  mine  Gen- 
vordigheder og  Anstrængelser  var  jo  nu  givet:  Mine 
Bekendte  vilde  korse  sig  over  det  uforsonlige  Sindelag, 
jeg  havde  vist  ved  ikke  at  folge  min  gamle  Kontor- 
kammerat til  Jorden,  og  Enhver,  der  hørte,  at  jeg 
havde  været  med  ved  Mikkelsens  Begravelse,  \'ilde 
naturlig\'is  være  fuldt  og  fast  overbevist  om,  at  jeg 
havde  haft  Penge  staaende  i  hans  Aagerforretning. 

Det  var  Topmaalet  paa  denne  Tygebrahesdags 
Ærgrelser. 


ENDEN  PAA  ÆRGRELSERNE 


voRDAN      Peberbøssen 

GIK      ITU. 

Dr.  Malms  Forelæsning  over  den  sorte 
og  den  graa  Syge.  Peberb^sen.  Tre 
Historier  om:  hvad  19  Aar,  2  Slange- 
ajne  og  i  Ultimatum  kan  udrette  hos 
forskellige  Pebersvende. 


Jeg     ærgrer     mig     betænkelig 
meget  i  denne  Tid. 

De  syv  og  fyrret^^e  Aar,  jeg  er  fyldt,  generer 
mig  endnu  ikke  —  for  saa  vidt,  at  jeg  bærer  min 
Alder  ganske  godt  og  til  Dato  ikke  har  haft  Udgifter 
til  Tandlæge  og  Pary^kmager  eller  gjort  Bekendtskab 
med  nogen  af  de  Alderdomssvagheder,  hvoraf  Apo- 
tekeren lever  —  men  det  otte  og  fyrretyvende  Aar, 
som  jeg  ikke  har  tilbagelagt,  foruroliger  mig  paa  en 
højst  ubehagelig  IMaade. 

Allerede  den  ængstelige  Iver,  hvormed  jeg  holder 
paa  Tallet  »Syv  og  fyrretyve«,  endskønt  jeg  om  faa 
Dage  fylder  Otte  og  fyrre,  og  den  Utilbøjelighed,  jeg 
forud  føler  til  da  at  sige:  )Jeg  gaar  i  mit  ni  og  fyrre- 
tyvende Aar,  er  Symptomer,  der  forstemmer  mig;  ja 
selv  det  Velbehag,  hvormed  jeg  foran  Spejlet  har  for- 
visset mig  om,  at  mit  Haar  vedbliver  at  være  mørkt, 
og  den  Gammelmandsglæde,  hvori  jeg  forleden  greb 
mig,  da  Skrædderen  udtalte  sin  Beundring  over,  at 
jeg  har  bevaret  min  ungdommelige  Figur  —  det  er 
slemme  Tegn. 

At  det  er  en  hypokonder  Fr}'gt,  der  i  disse  Fø- 
lelser tror  at  se  et  Forvarsel  for  de  Sjælsskrøbeligheder, 
som  ender  med,  at  man  »gaar  i  Barndom«  —  det  ind- 
rømmer jeg  gerne  Doktor  Malm,  men  hvad  hjælper 
det:  Frygt  er  Frø.  Af  Sygdomsfrygt  udvikler  der 
sig  Sygdomme,  af  Angst  for  Galskab  kan  man  gaa 
fra  Forstanden,  og  af  Rædsel  for  at  blive  en  gammel 
latterlig    Pebersvend    kan    man    let    gaa    hen    og   gøre 

sig  latterlig,  naar  man  er  gammel  og  Pebersvend  i 
Forvejen. 

Doktor  Malm  er  en  meget  fornuftig  Læge,  og 
jeg  har  stor  Agtelse  for  hans  Kundskab  til  Sygdom- 
mene, ti  han  har  stor  Agtelse  for  dem. 

»Det  er  mine  Overmænd <v  —  siger  han  —  »og 
derfor  gør  jeg  aldrig  Klammeri  med  dem.  Vil  de  ind 
i  et  Hus,  saa  kan  jeg  ikke  lukke  Porten  for  dem,  og 
er  de  komne  ind ,  kan  jeg  ikke  kaste  dem  ud  af  Vin- 
duet. Derfor  raader  jeg  Enhver  til  saa  vidt  muligt 
at  gaa  af  Vejen  for  dem,  ti  Alt,  hvad  jeg  kan  gøre, 
hvor  jeg  træffer  dem,  det  er,  at  behandle  dem  med  den 
yderste  Opmærksomhed  fer  at  de  ikke  skal  blive  vrede, 
at  sørge  for,  at  Intet  holder  dem  tilbage,  naar  de  vil 
gaa  deres  Vej,  og  at  følge  dem  ned  ad  Trapperne 
med  Hatten  i  Haanden,  saa  snart  jeg  har  dem  vel 
udenfor  Døren. 

Endskønt  de  fleste  andre  Læger  rimeligvis  vilde  have 
lét  af  min  sygelige  Frygt,  tog  han  derfor  Sagen  me- 
get alvorlig. 

»Deres  Ængstelser  ytrer  sig  ganske  vist  paa  en 
temmelig  hypokondrisk  Maade,  men  ubegrundede  er 
de  langt  fra.  Der  er  virkelig  en  Sygdom,  som  man 
sjelden  undgaar  to  Anfald  af,  naar  man  ikke  gifter  sig. 
Hos  Damerne  ytrer  den  sig  noget  anderledes  end  hos 
os  og  sidste  Gang  betydelig  tidligere,  men  Sygdom- 
men   er    den    samme,     skønt    den     gaar     under    andre 

Navne.  Hos  de  ugifte  Herrer  plejer  den  at  komme 
til  Udbrud  netop  i  de  to  Perioder,  da  Skæget  skifter 
Far\-e:  første  Gang,  naar  det  begynder  at  mørkne, 
anden  Gang,  naar  det  er  i  Færd  med  at  graane  — 
Fuglene  har  et  Par  tilsvarende  Perioder,  den  ene  naar 
Dunene  bliver  til  Fjer,  og  den  anden,  naar  Fældetiden 
nærmer  sig.  Denne  Sygdom  stikker  imidlertid  dy- 
bere end  Skægrødderne.  Den  slaar  sig  paa  Synet  og 
paa  Sindet.  I  den  første  Periode  formørkes  hele  Ver- 
den: man  ser  Sort,  skriver  Sort  og  snakker  Sort.  I 
den  anden  bliver  Alt  graat:  man  har  stadig  Graavejr, 
selv  naar  Solen  skinner;  baade  den  indre  og  den  ydre 
Verden  taber  Kuløren  samtidig  med  Skæget.  Begge 
Gange  knuges  Hjertet  af  Frygt  for  en  ikke  endnu 
eksisterende  Kærlighed,  den  ene  Gang,  fordi  den  vilde 
komme  for  tidlig,  den  anden  Gang,  fordi  den  kunde 
komme  for  silde.  De  er  i  den  sidste  Periode.  De  ser, 
at  hvis  De  vil  gifte  Dem,  saa  er  det  nu  paa  høj  Tid, 
men  De  har  ikke  Lyst  dertil,  fordi  De  frygter  for,  at 
det  allerede  kunde  være  for  silde,  og  samtidig  dermed 
er  De  urolig  for,  at  Lysten  kunde  komme  endnu  sil- 
digere, hvis  De  opsætter  det.  En  anden  Læge  vilde 
maaske  tilraade  Dem  det  radikale  Middel  at  gifte  Dem, 
men  en  saa  stærk  Medicin  tør  jeg  foreløbig  ikke  or- 
dinere. Kommer  Sygdommen  til  Udbrud,  kan  det  be- 
nyttes som  ultima  ratio,  men  som  sagt:  jeg  raader 
helst   til  at  gaa  af  Vejen  for  Sygdommen,    og  det  tror 

jeg  De  kan,  naar  De  blot  vil  gaa  langt  nok.  Rejs 
bort  fra  Deres  gamle  Omgivelser,  der  alle  sammen  har 
Dato  paa  sig  og  uafladelig  minder  Dem  om,  hvor  længe 
det  er,  siden  Det  og  Det  skete.  Rejs  saa  langt  bort, 
at  De  kommer  ind  i  en  ny  Natur  og  aldeles  nye 
Forhold,  omb}-t  Deres  Venner  fra  forrige  Tider  og 
Deres  Møbler  fra  Kristian  den  Fjerdes  Dage  med 
Bekendte  fra  i  Gaar  og  Logis  for  i  Dag!  Den  Diæt 
De  trænger  til  er  Nyt,  Nyt,  saa  meget  Nyt,  at  der 
ikke  bliver  Tid  til  at  tygge  Drøv  paa  noget  Gammelt. 
Og  kan  De  ikke  derved  vænne  Dem  af  med  at  samle 
paa  Ærgrelser,  saa  ærg  Dem  over  det  Nye  og  Frem- 
mede, til  De  bliver  forsonet  med  det  Gamle  og  Hjem- 
lige. Imens  gaar  Tiden,  og  førend  De  véd  et  Ord 
deraf,  er  De  ude  af  det  kritiske  Tidsrum!'-   — 

Jeg  kan  ikke  negte,  at  der  er  ]Meget,  som  taler 
for  denne  Opfattelse  af  Sagen,  men  jeg  holder  meget 
Lidt  af  disse  Rejsekure  I  Det  er  ikke  gode  Tegn,  naar 
Lægerne  sender  deres  Patienter  til  ]\Iadera  eller  Ægyp- 
ten: som  oftest  betyder  en  saadan  Ordination  det 
Samme  som  en  Attest  for,  at  Sygdommen  er  inkurabel. 

I  ét  Punkt  har  han  ubetinget  Ret:  Alt,  hvad  jeg 
ser  her  hjemme  kappes  om.  at  bringe  mig  de  ubehage- 
lige Tanker  i  Erindring. 

I  Gaar  fik  jeg  saaledes  ved  at  blade  i  nogle  gamle 
Papirer  fat  i  et  Brev,  hvor  i  Formanden  for  Peber- 
bøssen«   indkaldte    »Hr.    Pebersvend    Tværmose'     til 

Generalforsamling.  Det  var  kun  fem  Aar  gammelt. 
Endnu  for  fem  Aar  bestod  den  omtalte  Lhombre- 
k\'artet  af  Buch,  W immer,  Sivertsen  og  mig  — 
nu  er  jeg  det  eneste  Skaar,  der  er  tilbage  af  ^ Peber- 
bøssen'<.  Alle  de  Andre  har  giftet  sig  paa  deres  gamle 
Dage     -  og  hvorledes  har  de  giftet  sig? 

Nej,  saa  rejser  jeg  dog  hellere  til  Syden,  ser 
Xeapel  og  —  lader  mig  plyndre  I 

Sivertsen  var  den  forste,  der  blev  angrebet  af  Syg- 
dommen ,    men    han    o-ik    ikke    til    nossen    Doktor   med 

den:  —  han  betroede  sig  til  en  klog  Kone.  Det  var  en 
velstuderet  gammel  Provstinde,  og  hun  kurerede  ham 
øjeblikkelig  ved  et  Husraad,  men  Kuren  var  haard. 
;-Tag  De  den  lille  Emilie  Krank  1  Det  er  en  rar 
fordringsløs  Pige,  og  hun  holder  meget  af  Dem-  — 
sagde  den  kloge  Gamle.  Han  fulgte  Recepten,  skyndte 
sig,  alt  hvad  han  kunde,  hen  til  den  lille  Frøken  og 
spurgte,  om  hun  syntes,  at  han  kom  for  silde  til  at 
melde  sig  som  Frier.  Nej,  han  kom  netop  paa 
Klokkeslaget,  syntes  hun.  Rettere  sagt:  han  kom 
tidsnok  !^<  — 

Frøken  Emilie  var  virkelig  en  net  lille  Pige.  Hun 
ejede  al  den  Skønhed,  der  bestaar  i  at  være  nitten 
Aar,  al  den  Munterhed,  der  følger  med  samme  Alder, 
og  al  den  Elskværdighed,  der  er  en  Følge  af  at  være 
ung,  køn  og  munter.  Hun  var  opdraget  i  smaa  Kaar 
og   opholdt   sig   indtil  videre  hos  sin  Broder,    Kancelli- 

raaden.  Denne,  der  selv  havde  det  temmelig  smaat, 
var  netop  i  Færd  med  at  søge  en  Plads  til  hende  som 
^Husjomfru  i  et  Hus,  hvor  Konen  selv  gaar  med  i 
Husholdningen'  ,  da  den  gamle  Provstinde  skaffede 
hende  en  Plads  som  Frue 'i  et  Hus,  hvor  Husjomfruen 
bestyrer  hele  Husholdningen. 

Saadan  en  Plads  betænkte  hun  sig  naturligvis  ikke 
paa  at  modtage,  især  da  den  Mand,  for  hvem  hun 
skulde  være  Frue,  var  en  godmodig  og  venlig  Herre  i 
sine  bedste  Aar  med  en  ganske  lille  Par}'k  og  fem 
seks  Tusind  Daler  aarlig  Indtægt. 

>.Gud,  sikken  rædsom  Lykke,  det  lille  Puds  har 
gjort  !<-<  —  hviskede  alle  de  større  Frøkener  i  hendes 
Bekendtskab,  og  hun  syntes  jo  ogsaa  selv,  at  det  var 
en  mageløs  Lykke,  i  alt  Fald  til  hun  blev  vant  til  den. 

Sivertsen  mente  dog,  at  det  var  ham,  der  havde 
gjort  den  største,  og  i  sin  Henrykkelse  dero\'er  var 
han  villig  til  enhver  Opofrelse,  der  kunde  forøge 
hendes  Lykke  og  derved  formindske  hans  Under- 
ballance.  Han  betragtede  det  som  en  Fornøjelse  at 
opfylde  alle  hendes  Ønsker,  og  hun  opøvede  efter 
Haanden  sit  Talent  til  at  ønske,  saa  han  fik  fuldt  op 
at  gøre  dermed. 

Nu  er  der  gaaet  lidt  over  fire  Aar.  Nittenaars- 
skønheden,  Nittenaarsmunterheden  og  Nittenaarselsk- 
værdigheden,  der  gjorde  hendes  Lykke,  kan  jeg  ikke 
mere     se    Spor    af       Den     lille    fordringsløse    Emilie 

Krank  har  fuldstændig  veget  Pladsen  for  den  lille, 
blege,  nervøse,  vripne,  pyntede  og  pretensiøse  Fru 
Sivertsen. 

]\Iin  Vens  Lykke  har  imidlertid  bestandig  været  i 
Tiltagende,  og  fra  det  Øjeblik,  da  hans  velsignede 
Emilie  skænkede  ham  en  Datter,  der  tegner  til  at 
blive  hendes  udtrj-kte  Billede,  kender  han  ingen  Græn- 
ser, hverken  for  den  eller  for  sine  Forpligtelser. 

Han  holder,  hver  Gang  han  ser  mig,  en  Prædiken 
over  Skriftens  Ord:  .-Gak  hen,  og  gør  ligesaa!'<  og 
forleden,  da  jeg  spurgte  ham  paa  Ære  og  Samvittighed, 
om  han  aldrig  havde  set  nogen  Tøffel  i  den  Fane, 
han  havde  svoret  til ,  forsikrede  han,  at  hele  Historien 
om  Tøffelvæsenet  var  en  komplet  Fabel.  I  den  Grad 
har  han  lært  Subordination  ved  Regimentet. 

Jeg  forstaar  maaske  ikke  at  vurdere  den  ægte- 
skabeHge  Lykke,  men  for  mine  Øjne  har  det  Paradis, 
som  han  lover  enhver  syndig  Pebersvend,  der  vil  om- 
vende sig  i  den  ellevte  Time  og  gøre  som  han,  ikke 
noget  særdeles  fristende  Ydre,  og  trods  alle  hans  Be- 
skrivelser over  dets  Herligheder,  kan  jeg  ikke  frigøre 
mig  for  den  Overbevisning,  at  der  udfordres  en  Fana- 
tikers Tro  eller  en  Hazardspillers  Letsind  for  at  gifte 
sig  med  en  ung  Pige,  efter  at  man  selv  er  kommet  et 
godt  Stykke  ind  i  den  tredie  Snes  —  især  naar  den 
Udkaarne  er  en  aldeles  uforsørget  Pige,  der  gør  »et 
udmærket  godt  Parti.« 

Sivertsen  var  dog  alligevel  den  af  de  Tre,  hvis 
Frafald  jeg  bedst  kan  forstaa,  ti  en  aldeles  ung  Pige 
udøver  meget  let  et  Trylleri  paa  en  gammel  Ungkarl, 
hvorunder  hans  Forstand  bedøves  og  forstummer. 

Stakkels  Buch  derimod  gik  hen  og  giftede  sig 
paa  en  Maade,  der  var  nærved  at  faa  mig  til  at  tro 
paa  Forhekselse  og  Djævlebesættelse. 

Han  havde  lejet  et  Par  Værelser  til  Sommer- 
lejlighed ude  paa  den  anden  Side  af  Taarbæk.  Resten 
af  Huset  var  beboet  af  en  Familie,  hvortil  der  hørte 
en  Svigerinde,  som  var  fyldt  sine  36  Aar,  havde  en  ret 
smuk  Figur  men  aldeles  ingen  Ret  til  at  kaldes  Skønhed, 
var  meget  mørk  af  Hudfarve,  havde  noget  forunderlig 
Dæmonisk  i  sit  Blik  og  sin  Stemme  og  var  Enke  efter 
en  Mand,  der  ikke  var  død  og  kun  havde  efterladt 
hende  en  yderst  tarvelig  foreløbig  Livrente. 

Da  jeg  havde  set  hende  første  Gang,  spurgte  Buch 
leende,  mens  han  fulgte  mig  til  Banegaarden :  »Du 
har  da  vel  ikke  forset  Dig  paa  hende  med  Slange- 
øjnene ?'<  —  og  da  jeg  beroligede  ham  med  den  For- 
sikring, at  hun  aldeles  ikke  syntes  mig  at  være 
farlig,  svarte  han :  »Jeg  begriber  heller  ikke,  at  Nogen 
kan  lade  sig  bedaare  af  dette  ondartede  Kvinde- 
menneske, men  hun  skal  have  en  ejendommelig  Be- 
gavelse "til  at  gøre  Folk  forrykte  —  og  hun  tilstaar 
det  selv.  Én  Dyd  har  hun  imidlertid:  hun  er  meget 
aabenhjertig;    jeg   har   allerede   faaet  Rede   paa  hendes 


Historie  eller  rettere  sagt  paa  hendes  Historier,  og  de 
er  meget  nyttige  til  Advarsel  og  Skræk. 

Buch  har  altid  været  bekendt  som  en  meget 
klog  og  forsigtig  Mand.  Jeg  har  mange  Gange  be- 
undret hans  ^Menneskekundskab,  og  skulde  jeg  have 
udsat  Noget  paa  ham.,  vilde  det  vist  være  blevet  hans 
pessimistiske  Mistro  til  Folk  i  Almindelighed  og  Kvin- 
den i  Særdeleshed. 

Jeg  blev  derfor  som  himmelfalden,  da  jeg  et  Par 
Maaneder  efter  denne  Samtale  kommer  tilbage  fra  en 
Sommerrejse,  og  han  moder  mig  paa  Gaden  med  det 
Spørgsmaal:  >.Har  Du  hørt,  at  jeg  er  gaaet  fra  For- 
standen, mens  Du  var  borter  —  Ikke?  —  Ja  saa  belav 
Dig  paa  at  høre  det!  Jeg  har  giftet  mig  med  hende, 
Du  véd  nok,  med  Slangeøjnene.« 

»Men  kære  Ven!  Hvorledes  er  det  gaaet  tilr«  — 
spurgte  jeg,  da  jeg  saa,  at  det  var  hans  ramme  Alvor. 

»Ganske  naturligt!  —  svarte  han.  »Det  gik  til, 
som  naar  Smaafuglene  flyver  lige  ind  i  Gabet  paa 
Klapperslangen.  En  Dag,  da  hun  selv  talte  om  de 
onde  Øjne,  hun  havde  faaet  i  Arv,  syntes  hun,  at  jeg 
betragtede  hende  med  et  spottende  Blik.  »Jeg  ser 
godt,  hvad  De  tænker  i  dette  Øjeblik«,  —  sagde  hun  — 
»men  tag  Dem  i  Agt,  at  De  ikke  selv  faar  Troen  i 
Hænderne.«  Jeg  lo  og  forsikrede  hende,  at  jeg  ikke  var 
bange.    -Saa  meget  desto  værre  for  Dem!«  —  sagde  hun. 

—  Og  saa  — 

—  Ja,  saa  gik  det  mig,  som  det  er  gaaet  saa 
mange,  der  ikke  har  været  bange  for  at  se  ned  i  en 
Afgrund;  man  ser  og  ser,  til  Alt  lober  rundt,  og  til 
Si'^dst  springer  man  paa  Hovedet  i  den. 

—  Men  Du  vidste  jo  .  .  . 

—  Ja  vel  vidste  jeg  meget  godt,  hvad  jeg  gjorde, 
og  hvor  galt  det  var,  men  det  er  ikke  det  Værste. 
Nu  véd  jeg  meget  Mere,  og  dog  kan  jeg  betro  Dig, 
at  hvis  det  ikke  var  gjort  i  Vildelse,  saa  vilde  jeg 
gore  det  nu  med  koldt  Blod. 

Stakkels  Buch!  Han,  der  altid  havde  været  den 
ubarmhjertigste  Spotter  over  de  bedaarede  Elskere  og 
de  bedragne  Ægtem.ænd  —  han  var  frivillig  gaaet  ind 
i  begge  Lagene,  og  det  uagtet  han  saa,  hvad  der 
ventede  ham.  Og  siden  har  han  med  en  Selvplagers 
Taalmod  —  jeg  kunde  næsten  sige:  forr}'kte  Hen- 
rykkelse —  baaret  alle  de  Ulykker,  som  han  forudsaa. 
Hver  Gang  der  hænder  ham  Noget  af  det,  der  bragte 
George  Dandin  til  at  sukke:  Jeg  har  jo  villet  have 
det  saaledes!  —  siger  han  resigneret:  Jeg  vidste  jo 
forud,  at  det  ikke  vilde  blive  anderledes! 


Ost  Wimmer!     Erke-Pebersvenden,   den  Solideste 

af  os  alle  Fire,  det  mest  ubevægelige,  mest  konser- 
vative Menneske,  jeg  har  kendt,  Wimmer,  der  selv 
har  erklæret,    at  det  var  en  fysisk  Umulighed  for  ham 

at  blive  forelsket,  da  hans  Hjerte  aldrig  slog  mere 
end  45  Slag  i  Sekundet,  og  hans  Blodvarme  ikke 
kunde  overstige  15  Grader  Reaumur — Wimmer,  der 
aldrig  i  sit  Liv  har  haft  et  svagt  Øjeblik  eller  et  for- 
fløjent Indfald,  og  paa  hvem  selve  Armidas  Troldoms- 
kunster  vilde  være  spildte  —  Wimmer,  der  alene  af 
Sky  for  Hymens  Lænker  i  sit  36te  Aar  gjorde  Afkald 
paa  en  halv  Tønde  Guld,  der  var  testamenteret  ham, 
hvis  han  vilde  gifte  sig  med  en  ung,  smuk,  i  alle  Hen- 
seender elskværdig  Kusine,  som  han  oven  i  Købet 
godt  kunde  lide  —  hvad  gør  han  i  Fjor  i  sit  51de 
Aar:  — 

Han  gaar  min  Santen  hen  og  gifter  sig  med  en 
tyk  Fyrretyveaars-Matrone  uden  Skønhed,  uden  Dan- 
nelse, uden  Begavelse,  uden  nogen  som  helst  indta- 
gende Egenskab  og  uden  Formue,  et  kvindeligt  Væ- 
sen, som  han  har  set  hver  Dag  i  tolv  Aar  uden  at 
vise  mindste  Interesse,  ja  om  hvem  han  nylig  havde 
erkendt,  at  den  ]Mand,  der  sagde,  at  han  vilde  have 
hende  til  Hustru,  han  havde  med  det  Samme  udtalt 
sin  »sidste  Vilje. '< 

Og  han  var  hverken  forelsket  eller  forhekset. 

Fru  Fabian  har  hverken  Engle-  eller  Djævle- 
Gaver  til  sin  Raadighed :  :>ikke  en  Gang  den  vildeste 
Fantasi  kan  tillægge  hende  Slangeblik  eller  Snoge- 
tunge. I  hendes  runde  Ansigt  er  der  tre  smalle  Aab- 
ninger,    som    ligner   Knaphuller,    de    to    øverste   syede 

me^  Sort  og  den  nederste  med  Rødt,  og  midt  mellem 
dem  sidder  der  en  lille  stumpet,  tresidig  Pyramide  hvis 
nederste  Sideflade  er  betegnet  med  to  Huller  —  det  er 
omtrent  hendes  Fysiognomi. 

Det  Lidt,  man  hører  hende  sige,  berører  aldrig 
Noget,  der  ligger  uden  for  den  platteste  Hverdags 
Forretningsorden,  og  jeg  er  overbevist  om,  at  Wimmer 
aldrig  havde  hørt  hende  udtale  et  Ord  med  øm  eller 
smægtende  Betoning.  Men  lige  godt!  Alligevel'  be- 
høvede hun  kun  24  Timer  for  at  bringe  ham  til  Over- 
givelse paa  Naade  og  Unaade. 

I  tolv  Aar  havde  hun  holdt  Hus  for  ham  og  ind- 
rettet Alt  efter  hans  Ønsker  samtidig  med,  at  hun 
ubemærket  tilrettede  dem  efter  sine.  Det  var  ham 
umuligt  at  tænke  sig  Noget  i  hans  Husvæsen  ander- 
ledes, uden  at  det  blev  forstyrret  eller  fordærvet,  og 
det  Hele  gik  sin  jævne  Gang,  uden  at  han  havde  den 
mindste  Ulejlighed  deraf,  ti  hun  havde  forstaaet  at 
holde  ham  uden  for  alle  Enkeltheder,  og  han  havde 
befundet  sig  saa  inderlig  vel  ved  at  gaa  af  Vejen  for 
hende.  Men  en  skøn  Dag,  da  han  sidder  ved  Mid- 
dagsbordet og  nyder  en  af  sine  Yndlingsretter,  som 
kun  Fru  Fabian  kunde  tillave  saaledes,  og  som 
han  ikke  for  nogen  Pris  vilde  havc  tillavet  ander- 
ledes, aabner  Fruen  det  underste  af  de  tre  omtalte 
Knaphuller  og  overrasker  ham  med  en  Taksigelse  for 
den   Tid,    hun    havde    tilbragt   i    hans    Hus.      Nu    var 

hendes  Fætter  blevet  Enkemand ,  og  havde  tilfeudt 
hende  en  Plads,    som  hun  skyldte  sig  selv  at  modtage. 

Wimmer  havde  aldrig  tænkt  sig  en  saadan 
Mulighed,  derfor  virkede  denne  Meddelelse  som  et 
Tordenslag,  ja,  som  et  Jordskælv. 

Hun  havde  efter  Haanden  gjort  sig  til  den  Ka- 
rayatide,  der  bar  det  Hele  —  naar  hun  sagde  Tak  og 
gik  sin  Vej,  vilde  hele  hans  Husvæsen  styrte  sammen. 
Ingen  Anden  vilde  kunne  udfylde  hendes  Plads,  ingen 
Anden  vilde  kunne  sætte  sig  ind  i  det  hemmelige  Ma- 
skineri, som  hun  alene  kendte  Planen  og  havde  Nøglen 
til.  Han,  der  ikke  kunde  tænke  sig  noget  Forfærde- 
ligere end  at  tvinges  ud  af  en  gammel  Vane,  skulde 
nu  paa  sine  gamle  Dage  kastes  ud  af  hele  sin  til- 
vante Eksistens.  Enten  maatte  han  vænne  sig  til 
noget  aldeles  Nyt  i  det  Store  som  i  det  Smaa  —  og 
det  var  ham  umuligt!  —  eller  han  maatte  finde  sig  i 
at  være  Prøveklud  for  en  uendelig  Række  mislykkede 
Forsøg  paa  at  eftergøre  alt  Det,  som  Fru  Fabian 
havde  gjort  paa  sin  eneberettigede  ufravigelig  ved- 
tagne Maade,  lige  fra  Meddelelserne  om  Dagens  og 
Husets  Begivenheder,  der  hverken  maatte  være  flere 
eller  færre,  hurtigere  eller  langsommere,  mere  høj- 
røstede eller  mere  hviskende,  mere  vidtløftige  eller 
mere  kortfattede,  og  til  de  utallige  smaa  Finesser  i 
Madlavning    og    Husordning,     der    ikke    kan    paavises. 

hvor  de  findes,  men  blot  savnes,  hvor  de  fattes  —  og 
det  vilde  blive  ham  aldeles  utaaleligt! 

For  at  undgaa  en  saadan  Omvæltning  og  Kuld- 
kastelse af  Alt,  hvad  han  havde  levet  sig  ind  i,  gjorde 
han  hende  nu  det  ene  Tilbud  højere  end  det  andet, 
men  intet  Overbud  fristede  hende.  Uden  alt  Koketteri, 
uden  at  anvende  saa  meget  som  et  Smil  eller  et  Suk 
til  at  forstærke  Virkningen  af  sit  Ultimatum  sagde  hun : 

»De  skal  saamænd  ikke  gøre  Dem  nogen  Ulej- 
lighed med  at  byde  mig  højere  Løn,  for  det  er  ikke 
derpaa,  det  kommer  an.  Men  ser  De,  gode  Hr.  Wim- 
mer:  Naar  man  en  Gang  har  sat  Foden  under  sit 
eget  Bord  og  haft  en  Mand  —  selv  om  han  var  saa 
som  saa  —  saa  er  der  ingen  Fornøjelse  ved  at  være 
Enke  og  holde  Hus  for  Fremmede.  Fætter  Andreas 
vilde  allerede  have  haft  mig  i  mine  unge  Dage,  men 
da  syntes  mine  Forældre,  at  jeg  skulde  tage  salig 
Fabian,  fordi  han  var  et  bedre  Parti.  Xu  er  det 
naturligvis  hans  Mening,  at  vi  skal  slaa  os  sammen, 
naar  Sørgeaaret  er  omme,  og  skønt  jeg  naturligvis 
hellere  vilde  have  haft  en  Mand  uden  Born  end  gaa 
ind  som  Stedmoder  til  hans  tre  velsignede  Rollinger, 
saa  Herregud!  Man  maa  finde,  sig  i  sin  Skæbne,  naar 
man  ikke  har  noget  bedre  Tilbud.« 

Et  Par  ladte  Roverpistoler  vilde  neppe  have  kun- 
net skræmme  ham  saaledes  fra  Sans  og  Samling,  at 
han    havde    fraskrevet    sig    sin    Frihed    som    sin    egen 

Herre,  men  dette  Ultimatum  fremkaldte  et  saa  vold- 
somt Anfald  af  den  omtalte  graa  Skæggesyge,  at 
han  efter  en  søvnløs  Nat  opgav  al  Fri-  og  Egen- 
Herlighed,    fulgte   Fru  Fabian   til  Præsten   og   udtalte 

sin  »sidste  Vilje.«     ' 


Naar  jeg  ser  paa  disse  tre  Partier,  kan  jeg  ikke 
være  rolig  for  mig  selv.  Hvad  beskytter  vel  mig  for 
at  dele  mine  Medpebersvendes  Skæbne? 

Kunde  Sivertsen  med  sit  rødmossede,  frodige 
Temperament  blive  saa  forskræmt  for  den  forestaaende 
ensomme  Fremtidsbane,  at  han  valgte  den  første  den 
bedste  giftelystne  Xittenaarspige  til  Førerinde  —  hvad 
maa  en  Melankoliker  saa  ikke  være  udsat  for? 

Jeg  har  aldrig  haft  Buchs  Sky  for  Kvinden,  end 
sige  hans  kolde  og  klare  Hoved  —  hvorfor  skulde  da 
ikke  et  Par  Slangeøjne  kunne  gøre  mig  til  Offer  for 
et  endnu  mere  ondartet  Fruentimmer,  end  hans  Heks? 

Og  aller  mindst  har  jeg  haft  W  i  mm  er  s  faste 
Cølibatsprinciper  og  uantændelige  Hjerte.  Kunde  han 
falde  for  en  Overumpling,  hvem  kan  da  sikre  mig  for 
at  falde  i  en  Snarer 

Og  er  der  ikke  al  Rimelighed  for,  at  jo  længere 
jeg  holder  Stand,  jo  nærmere  staar  jeg  for  P'ald,  og  jo 
dybere  kan  Faldet  blive?  Naar  jeg  hører,  hvor  lyk- 
salig  Sivertsen    er    over    at    fungere    som   sin  Kones 

Opvarter  og  Bybud,  hvor  veltilfreds  Wimmer  er  med 
sin  Husholderskes  Formynderskab,  og  hvor  fortr^dlet 
Buch  er  over  at  blive  gjort  ulykkelig  netop  af  den 
Taterkvind,  der  plager  og  bedrager  ham  —  har  jeg 
da  ikke  alene  deri  en  farlig  Fristelse  til  at  folge 
deres  Eksempel,  saa  snart  jeg  som  alle  andre  Syndere 
først  er  bleven  blændet  af  den  Indbildning:  at  der  for 
min  Skyld  skal  ske  en  Undtagelse  fra  Reglen: 


ngen   kan   undgaa   sin 
3kæ:bne. 

Fødselsdagsærgrelser.  Vennen,  Borge- 
ren og  Pebersvenden  Tværmose.  Fort- 
sættelse af  Jobs  Bog.  Forelæsning 
over  Buketter.  Xærgaaende  versificeret 
(__''  Gratulation.    Hvorfor  jeg  gik  i  Land- 

flygtighed. 


Idag  har  jeg  fyldt  mit  otte- 
og  fyrretyvende  Aar,  og  da 
det  netop  er  Skudaar  i  Aar, 
har  jeg  ikke  kunnet  snakke 
mig  fra  Gratulationerne,  som 
jeg  plejer.  Jeg  har  maattet 
indrømme,   at  det  virkelig  var 

min  Fødselsdag-,  jeg  har  maattet  modtage  blomstrende 
Lykønskninger  af  mine  Niecer,  hæklede  Dito  af  mine 
Tanter  og  oratoriske  Dito  af  mine  gode  Venner,  og  for 
nogenlunde  at  bjerge  mig  under  Oversvømmelsen,  har 
jeg  forud  maattet  bekendtgøre,  at  jeg  modtog  de  unge 
Damer  med  Formiddagschokolade,  de  ældre  med  Efter- 
middagskaffe og  Herrerne  med  et  Aftensbord. 

Nu  har  jeg  sagt  Farvel  til  de  Sidste.  Klokken  er 
Et,  men  jeg  er  endnu  ikke  stemt  til  at  lægge  mig. 

Det  har  været  en  underlig  urolig  Dag.  Saadan  en 
Stimmel  af  Venner  og  Slægtninger,  der  vil  vise  deres 
Deltagelse,  bringer  mig  næsten  til  at  fole  den  Forladt- 
hed, som  kun  kan  overvælde  Folk  i  store  Byer  og  store 
Selskaber.  Alle  mine  Vinduer  staar  fulde  af  Buketter. 
Fremmede,  der  i  Morgen  ser  op  ad  Huset,  vil  ikke 
kunne  tro  Andet,  end  at  her  bor  en  Skuespiller,  der 
har  haft  Beneficeforestilling  i  Aften. 

Og  ilde  gættet  er  det  i  Grunden  ikke.  Jeg  har 
efter  fattig  Ævne  spillet  Komedie  hele  Dagen,  lagt  mit 
Ansigt  i  Beneficiantfolder  og  ladt,  som  om  jeg  var 
pligtskyldigst  henrykt  over  det  mig  saa  dyrebare 
Publikums  smigrende  Opmærksomhed.  Jeg  har  maattet 
lade  mig  kysse  af  mine  seks  mest  ortodokse  Tanter, 
jeg  har  gengældt  Svoger  Suderups  Haandtr^^'k  og 
modtaget  selve  Fru  Landsskræk  med  øjensynlig  Vel- 
vilje.     Til   sidst    havde    jeg.  endogsaa    spillet    mig   saa 

godt  ind  i  min  Rolle,  at  jeg,  trods  nogen  af  de  Andre, 
var  gaaet  op  i  den  tilsigtede  Illusion. 

Det  er  en  egen  mørk  Forladthed,  der  pludselig  kan 
udbrede  sig  i  et  Teater,  naar  Publikum  er  strømmet 
ud,  Tæppet  faldet.  Gassen  slukket,  og  et  enkelt  Blus 
endnu  lyser  saa  meget,  at  Skyggerne  kan  betrække  de 
tomme  Loger  med  Sortl   — 

Hvor  man  kan  blive  besynderlig  begavet  paa  sin 
Fødselsdag!  Paa  min  Gyngestol  har  der  i  miange  Aar 
hængt  en  Trøster,  som  nok  kunde  trænge  til  Afløsning, 
og  det  har  den  faaet  —  ikke  færre  end  fire  broderede 
Trøstere  har  jeg  modtaget  i  Dag.  Det  kunde  være 
hvad  det  var,  men  at  syv  forskellige  broderende  Slægt- 
ninger paa  én  Dag,  uden  Aftale,  skal  forære  en  mere 
end  giftefærdig  Ungkarl  hver  sit  Par  Morgensko:  i  Alt 
14  Stkr.  Tøfler,  det  ser  saa  lidt  tilfældigt  ud,  at  det 
nærmest  ligner  et  Varsel  eller  —  en  Chikane. 

De  syv  Par  Morgensko  regner  jeg  dog  kun  til 
Dagens  Løjer.  Dem  kunde  jeg  selv  spøge  med  — 
lige  til  Tante  Urania  indfandt  sig.  Men  ved  Aftens- 
bordet kom  Ærgrelserne  for  Alvor  opmarcherende  i 
Skikkelse  af  en  uudholdelig  Skaaltale,  som  jeg  maatte 
tie  til  og  tage  for  gode  Varer. 

Her  findes  i  vor  gode  By  en  meget  notabel  Fest- 
taler, der  hedder  Agent  Quabbe.  Jeg  har  gjort  miig 
al  mulig  Umag  for  at  undgaa  dette  uhyggelige  Menneskes 
Bekendtskab,    men   forgæves:    han   har   meldt   sig  ind  i 

alle  de  Selskaber,  der  paa  nogen  Maade  aabner  Udsigt 
til  et  Festmaaltid,  og  er  han  først  bleven  Medlem,  kan 
ingen  Hindringer  holde  ham  ude  af  Bestyrelsen  eller 
Repræsentantskabet,  og  i  enhver  Festkomite  er  han 
selvskreven.  Da  jeg  nu  er  Sekretær  i  et  af  de  hjem- 
søgte Selskaber,  har  jeg  været  nødt  til  at  konferere 
med  harn  et  Par  Gange.  Saaledes  er  han  blevet 
min   overordenlige  Velynder,    og   i   Aften   indfandt  han 


.^-. 


-v-^ 


^■'^  V^' 


sig  som  saadan  paa  Selskabets  Vegne,  for  at  overbringe 
mig  dets  Lykønskning,  med  al  den  smægtende  Lig- 
bærer-Højtidelighed, som  er  ham  ejendommelig. 

Jeg  har  stærk  Mistanke  om,  at  han  er  født  med 
hvidt  Halstørklæde  og  sort  Spidskjole  paa  —  jeg  i  det 
Mindste  har  aldrig  set-  ham  anderledes,  og  endnu 
mindre    har   jeg    nogen    Sinde     hørt    ham    udtale    den 

simpleste  Dagligdagsfrase  uden  Forsøg  paa  at  vise  sig 
rørt  og  vække  Rørelse.  Som  Udbringer  af  Privat- 
skaaler  er  han  aldeles  umenneskelig.  Opdager  han  ved 
Bordet  en  nogenlunde  trøstet  Enkemand,  saa  //vier  han 
et  Mindebæger  til  hans  uforglemmelige  bortgangne 
salig  Hustru« ;  træffer  han  en  ]\Iand,  der  for  fire  Aar 
siden  har  mistet  et  Par  Børn  i  en  Mæslingeepidemi, 
saa  sætter  han  uden  Barmhjertighed  en  alenbred  Sørge- 
rand om  sin  Skaaltale  for  >.  denne  Hædersmand  med 
det  dybt  prøvede  Faderhjærte'<  —  og  er  der  i  en 
Familie  en  eller  anden  Aarsag  til  ikke  at  omtale  et 
eller  andet  nærstaaende  Medlem,  saa  kan  man  være 
aldeles  vis  paa  at  Agent  Quabbe  med  sædvanlig 
Takt  og  Salvelse  skal  bringe  den  Uomtalte  i  venlig 
Erindring. 

Jeg  anede  straks,  at  han  havde  onde  Hensigter,  og 
bad  derfor  Sivertsen  komme  ham  i  Forkøbet,  ved  at 
udbringe  min  Skaal,  saa  lidt  højtidelig  som  mulig; 
men  det  befriede  mig  aldeles  ikke. 

Næppe  er  Skaalen  drukket,  førend  Agenten  med 
stor  Højtidelighed  slaar  paa  Glasset,  rejser  sig  op  og 
til  Indledning  laver  en  Pavse,  som  om  det  var  en  Lig- 
tale, der  skulde  holdes.  Lykkeligvis  har  jeg  ingen 
Paarørende,  som  han  kunde  grave  op,  men  han  vidste 
alligevel  at  finde  mit  ømme  Sted. 

^^Der  var  tømt  et  Bæger  for  Vennen  Tværmose, 
men!  — :     der   var   endnu    en   Mand    af  samme   Navn, 

hvem  han  paa  Manges,  saare  Manges  Vegne  vilde 
bede  det  ærede  Selskab  ikke  at  glemme,  og  det  var 
—  Borgeren  Tværmose«  —  og  saa  kom  der  en  saa 
kvalmende  Lovtale  over  mine  Borgerdyder  og  Borger- 
bedrifter, at  .  .  .  Puh!  Det  var,  som  om  man  havde 
"aabnet  den  Grav,  hvori  Bespisningslyriken  fra  Frederik 
den  Sjettes  Tid  har  hvilet  siden  min  Barndom. 

Den  simple  Kendsgerning,  at  jeg  har  anvendt  en 
Del  af  mine  altfor  mange  ledige  Timer,  dels  til  løbende 
Forretninger  og  dels  til  Skriveri  for  et  Par  Foreninger, 
der  virker  til  gode  Formaal,  blev  paa  den  g\^seligste 
Maade  forherliget  saaledes,  at  da  jeg  af  Skamfuldhed 
slog  Øjnene  ned,  trode  jeg  at  se  mit  eget  Karrikatur 
i  Transparent,  omgivet  af  Basunengle  og  bekranset  af 
Asylfruer  og  Bazarfrokener.  Intet  var  ham  helligt,  det 
Afskum,  han  snakkede  om  Sachas  Griffel  og-  romerske 
Es^eløvskroner,  han  citerede  Øhlenschlæpfer,  Garbrecht 
og  Bibelen  mellem  hinanden,  og  fortalte,  saa  vidt  jeg 
husker,  endogsaa,  at  jeg,  ligesom  Job,  havde  været 
»den  Blindes  Øje  og  den  Haltes  Fod«. 

Vist  er  det,  at  jeg  var  lige  ved  at  kunne  sætte 
mig  ind  i  Jobs  Sted,,  da  han  plaget  til  Fortvivlelse  af 
sine  veltalende  Venner,  ønskede  sin  Fødselsdag  ud- 
strøget af  Almanaken.  Jeg  kan  hverken  beskrive  den 
irriterende  Selvbehagelighed,  hvormed  han  gentog  og 
varierede  de  Sætninger,  som  pinte  mig  aller  mest,  eller 
den   Virtuositet,    hvormed    han    fik    sin    Stemme    til    at 

dirre  paa  de  mest  rørende  Steder  i  Talen  —  aldeles 
som  en  af  de  Lirekasser,  der  bliver  nervøse  og  tremu- 
lerer,  naar  de  foredrager  deres  højtidelige  Numer,  men 
min  egen  Stemning  under  denne  Tortur  kan  jeg  om- 
trent betegne  med  den  ærlige  Tilstaaelse,  at  dersom 
jeg  havde  haft  en  Trylle-Prop  til  min  Raadighed,  saa 
havde  jeg  ikke  betænkt  mig  paa  at  afproppe  Resten 
af  hans  Veltalenhed,  selv  om  den  havde  kvalt  ham. 
Og  endda  maatte  jeg  i  mit  eget  Hus,  paa  min  egen 
Fødselsdag,  i  et  helt  Kvarter  taalmodig  udholde  denne 
Mishandling,  ja  jeg  maatte  endogsaa  takke  for  Skaalen 
og  vogte  mig  for  enhver  Indsigelse,  der  kunde  frem- 
byde den  mindste  Krog,  hvorpaa  han  kunde  hænge 
endnu  en  Krans  til  Taleren  Tværmose  eller  Be- 
skedenhedsmonstret  Tværmose  eller  nogen  anden 
Tværmose. 

Saadan  en  Lovtale  paa  15  Minuter  tager  mere  paa 
Nerverne,  end  alt  det  Onde,  der  kan  blive  sagt  om  et 
Menneske  i   14  Dage. 

Heldigvis  havde  Doktor  Malm  endnu  Humør  nok 
til  at  ophjælpe  den  ødelagte  Stemning,  ved  at  for- 
beholde sig  sin  Ret  til,  .naar  Tværmosen  endelig  skal 
udparcelleres«,  at  have  en  Stemme  med  i  Sagen,  som 
den  Eneste,  der  havde  Patent  paa  Dissektion.  Han 
vilde  imidlertid  for  Øjeblikket  ikke  gøre  Brug  af  sin 
Ret  til  at  udbringe  nogen  Skaal  for  mig,  hverken  som 
Værten,     Patienten    eller    som    den    for    al    Retorikens 

Vilkaarlighed  prisgivne  Tværmose.  Han  vilde  kun 
fortsætte  det  homiletiske  Foredrag  over  Jobs  Bog. 
Da  han  som  Læge  vidste,  at  jeg  ikke  vilde  befinde 
mig  vel  efter  en  saa  stor  Dosis  Ros,  saa  agtede  han, 
ligervis  som  Elihu  Barakels  Søn,  at  maale  Job  Skæppen 
"■fuld.  Han  vilde  blot  holde  sig  til  den  mod  Staten  og 
Menneskeheden  hoj forræderiske  Pagt,  som  Job  Tvær- 
mose  »havde  indgaaet  med  sine  Øjne:  aldrig  at  give 
Agt  paa  nogen  Jomfru«.  Og  saa  gik  det  naturligvis 
løs  paa  os  samfundsfjendske  gamle  Ungkarle,  indtil 
han  endte  med  den  Meddelelse,  at  han  havde  idømt 
mig  en  Pilegrimsrejse  til  den  hellige  Fader  i  Rom,  for 
at  jeg  i  selve  Pavestaden  kunde  gøre  mig  bekendt  med 
Colibatets  Virkninger,  og  vende  tilbage  enten  som  en 
omvendt  Synder  eller  som  en  rigtig  forstokket  Asket, 
med  Tonsur  og  Munkekutte,  og  det  var  til  denne 
forestaaende  Valfart,  han  bad  Alle  ønske  mig  Lykke 
paa  Rejsen  —  o.  s.  v. 

Det  gav  lykkeligvis  Talen  en  mindre  højtidelig 
Retning. 

Jeg  tænker  virkelig  saa  smaat  paa  at  følge 
hans  Raad. 

Han  fik  i  Dag  Vand  paa  sin  Molle  og  god  Lejlig- 
hed til  at  gentage  sin  Ordination,  da  han  kom  op  for 
at  se,  hvorledes  jeg  befandt  mig  i  Begyndelsen  af  min 
Ensomheds  49de  Aar.  '  Jeg  viste  ham  nemlig  paa 
Trods  alle   de  Buketter,  jeg   havde   feiaet   af  Niecer   og 

Kusiner,     og    spurgte    ham,     om    jeg    mxed    Rimelighed 
kunde  ønske  større  Lykke  hos  Evas  Døtre. 

»Se  her!«  —  sagde  han  og  anatomerede  paa  sin 
ubarmhjærtige  ]\Iaade  et  af  de  nydelige  duftende 
Blomsterknipper  —  Ikke  en  eneste  ærlig  Blomst  — 
ikke  Andet  end  Øjenforblændelse  altsammen  —  de  er 
satte  paa  Staaltraad  lige  som  spiddede  Sommerfugle! 
—  og  Gud  véd,  om  de  ikke  er  parfumerede  —  jeg 
synes  de  lugter  af  Millefleur!  Jo,  de  har  noget  at 
betyde:  pyntede,  friserede  Rigsdalersbuketter,  der  kun 
gør  Parade  i  det  Øjeblik,  da  de  bliver  afleverede,  men 
som  allerede  i  Morgen  er  reducerede  til  bedrøvelige 
forkrøllede  Erindringer.  De  uskyldige  unge  Piger,  der 
har  bragt  Dem  disse  Buketter,  aner  næppe,  hvor  godt 
de  har  afbildet  den  Lykke,  som  en  gammel  Friherre 
indbilder  sig  at  gøre  hos  det  andet  Køn! 

—  Nu  vel!  Buketter  behøver  dog  vel  ikke  at  være 
bundne  af  Evighedsblomster!  Naar  de  blot  holder, 
saa  længe  Gratulationen  varer,  maa  man  ikke  forlange 
mere.     Men  hvad  siger  De  til  dette? 

Det  var  en  særdeles  kostbar  med  Blomster  og 
Knopper  rigt  besat  Mosrose. 

—  Ja  se,  den  er  der  Mening  i  —  den  er  der  Liv  i. 
Den  blomstrer  saa  længe  den  kan,  og  selv  om  ikke 
alle  Knopperne  springer  ud,  bliver  dog  de  grønne 
Blade  tilbage.  Hvem  er  det,  der  har  givet  Dem  den 
Lektion: 

—  Det  er  en  anonym  Giverinde. 

Men  Doktoren  har  Spejderojne.  Han  gav  sig  til 
at  undersøge  Kniplingspapiret,  der  omgav  Urtepotten, 
og  under  det  fandt  han  et  fiffig  skjult  Papir,  der  paa 
tre  Sider  var  overskrevet  med  Vers. 

»Det  er  jo  fra  Ri  gine  Palm!«   —  lo  jeg. 

—  Fra  den  smukke  Frøken  Palm,  den  .   .  . 

—  Bekendte  smukke  Frøken  Palm  —  tal  De  kun 
ud!     Det  er  netop  fra  hende. 

—  Tværmose!  Tværmose!  Nu  vil  jeg  raade  Dem 
til  at  rejse  i  Morgen.  Véd  De,  at  det  er  en  af  vore 
grusomste  og  mest  lunefulde  Skønheder? 

—  Ja  jeg  kender  hende  meget  godt  —  jeg  har 
været  Formynder  for  hende  fra  hendes  Barndom. 

—  Tag  Dem  i  Agt  for,  at  hun  ikke  gør  Gengæld  .  . 

—  Naar  jeg  begynder  at  gaa  i  Barndom  —  mener 
De.  Har  ingen  Fare,  kære  Doktor!  I  mig  ser  hun 
kun  en  gammel  Onkel,  der  har  sagt  hende  saa  megen 
Alvor,  at  hun  til  Gengæld  har  fri  Spas  med  ham! 
Ellers  skal  jeg  gerne  indrømme  Dem,  at  hun  var  for- 
trinlig skikket  til  først  at  gøre  en  Mand  forrykt  og 
siden  .   .   .     Nu  skal  De  høre  hvad  hun  skriver: 

IL  DEN  UNGE  HR.  TVÆRMOSE 


paa  hans  tolvte  Fødselsdag, 

den  29de  Februar  d.   A. 

Hvor  Du  dog  ret  er  en  lykkelig  En! 

Det  maa  Du  selv  erkende  — 

Din  Alder  er  saa  velsignet  sen, 

At  Din  Ungdom  aldrig  faar  Ende. 

Tænk:    Fejre  sin  tolvte  Fødselsdag 

Som  Ligemand  i  de  Voksnes  Lag, 

Og  hilses  under  Dit  eget  Tag 

Af  hele  Skarer  blomstersendende 

Tyve-  og  Tredveaarsfrøkner  med  brændende 

Blikke  og  Hjerter  i  Fyrværkeri, 

Og  siden  efter,  naar  det  er  forbi, 

Ønskes  til  Lykke  af  Ægtemændene 

Baade  paa  Prosa  og  i  Poesi, 

Som  den  til  ingen  Barmhjertighed,  kendende 

Oldgesel  for  Pebersvendene! 

Tilstaa  kun,  at  Din  Lykke  er  blændende! 
Jeg  har  fyldt  Aar  langt  flere  Gange 
(Næsten  tre  over  dobbelt  saa  mange!) 
Og  endnu  gaar  jeg  om,  komplet 

Som  et  umyndigt  Barn,   der  er  angst  og  bange 

For  at  træde  i  Kjoleslæbet  det  lange  — 

Sige  et  Ord,  der  ikke  er  net  — 

Bære  en  Slø^jfe,  der  synes  koket   — 

Skrive  en  lystig  rimet  Billet  — 

Tro  et  Mandfolk  lidt  mer  end  en  Slange  — 

Tilstaa,  hvorfor  jeg  har  let  eller  grædt  — 

Vise  mig  ærlig  paa  Rette  og  Vrange  — 

Synge  et  overgivent  Kuplet  — 

Spille  Musiken  til  Offenbachs  Sange  — 

End  sige:    tænde  en  Sigarét! 

Du,  der  næppe  endnu  har  talt 

Et  Dusin  af  Fødselsdage, 

Du  har  derimod  Lov  til  Alt: 

Du  kan  juble,  og  Du  kan  klage, 

Du  kan  vælge,  og  Du  kan  vrage. 

Du  kan  sky,  hvad  Du  -ej  kan  fordrage. 

Hvad  Parti  Du  vil,  kan  Du  tage. 

Du  kan  trodse  Modernes  Tvang, 

Bære  Din  Frakke  kort  eller  lang. 

Sætte  Hatten  fremad  eller  tilbage, 

Le  ad  hver  Daarskab,  der  her  gaar  i  Svang, 

Og  naar  Sluen  og  Byen  Dig  bliver  for  trang, 

Flyve  ud,   flakke  om  i  Vester  og  Øster 

Og  tænk  en  Gang: 
Du  har  rigtig  uvirkelig«   Kammerraads-Rang, 
Ak!  —  Du  kan  fri  til  hvem,  Du  lyster! 

Men  tro  dog  endelig  ikke,  at  jeg 
Misunder  Dig  Lykken  -r-  ingenlunde!  — 
Jeg  vilde  tvært  imod  ønske  Dig 
En,  der  var  større  endnu,  hvis  jeg  kunde, 

Og,  da  det  falder  mig  ind  i  Dag, 

At  det  maa  være  en  vanskelig  Sag 

I  kedelig,  fredelig  Ro  og  Mag 

At  bære  saa  megen  Frihed  alene, 

Saa  skal  jeg  sige  Dig,  hvad  jeg  vil: 

Jeg  \'il  enske,  at  Himlen  Dig  vilde  forlene 

Den  behørige  Hjælp  dertil  — 

Det  vil  sige: 
Ikke  saadan  en  Tolvaarspige, 
Der  efter  Alderen  var  Din  Lige, 
Men  en  net  lille  Frøken,  der  gaar 
I  det  ...  ja  det  nogleogtyvende  Aar, 
Hvorved  vi  saa  gerne  staar  stille  — 
Helst  et  rigtig  forfløjent  lille 
Væsen,   der  kunde  regere  og  skille 
Dig  af  med  lidt  af  den  Frihed   og  Ro, 
Hvoraf  Du  har  mere  end  nok  for  To  — 
Var  vel  det  Ønske  saa  ilde? 

Tro  mig:    det  var  til  Dit  eget  Gavn! 

Det  er  Synd,  at  Du  saadan  vil  pine 

Alle  de  Piger  i  København, 

Der  tænker  paa  Dig  med  Suk  og  Savn. 

Og  venter  paa  Dig  med  aaben  Favn! 

Tag  en!  —  men  en  med  et  passende  Na\Ti  .  .  . 

For  Eksempel 

Regine. 

»Der  har  De  Teksten  til  de  syv  Par  Tøfler,  og 
det  verficeret  med  en  saadan  Forvovenhed,  at  man 
kan  blive  forskrækket  derover.  Dersom  den  smukke 
Frøken    agter    at   regere   saadan   over  sin   Mand,    som 

hun  regerer  med  Rim  og  Versefødder,  skal  han  have  ondt 
for  at  vide,  hvilket  Ben  han  skal  staa  paa!  Var  jeg  i 
Deres  Sted,  pakkede  jeg  øjeblikkelig  min  Rejsekuffert« 

—  sagde  Doktoren. 

Han  er  som  sagt  en  dygtig  Læge,  men  paa 
Regines  Recept  har  han  alligevel  læst  fejl. 

Han  kender  ikke  Forholdet  mellem  os  og  véd 
derfor  heller  ikke,  at  det  kun  er  den  komplette  Umulig- 
hed af  al  Fare,  der  giver  hende  Lov  til  at  gøre 
slige  Løjer. 

For   enhver  Anden   vilde   hun   være   yderst   farlig 

—  det  indrømmer  jeg,  og  det  har  hun  til  Overflødig- 
hed bevist.  Hun  har  vistnok  ingen  hemmelighedsfulde 
Slangeøjne,  som  den  Taterske,  der  forheksede  min  Ven 
Buch,  men  jeg  trcr  alligevel  næppe,  at  nogen  Mand, 
paa  hvem  hun  fæstede  et  udfordrende  Blik,  vilde 
kunne  modstaa  hende,  netop  fordi  hele  hendes  Hjærte 
og  alle  hendes  Tanker  ligger  aabne  i  hendes  Øje. 
Enhver  Fremmed,  som  for  første  Gang  ser  den  livs- 
frodige,  fantastiske  Verden  derinde,  forser  og  fortaber 
sig  straks,  og  Gud  hjælpe  den  stakkels  Herres  Herre- 
dømme, hvori  hun  blev  JRrf/ina!  At  gifte  sig  med 
hende,  vilde  —  uden  Hensyn  til  hendes  elskværdige 
Egenskaber  —  være  mere  end  Overmod  af  en  yngre 
Mand,  og  mere  end  Daarskab  af  en  ældre;  ti  selv 
jeg,    der   har  kendt   hende   fra   Barndommen   og  været 

bepansret  med  en  Onkels  Værdighed  og  en  For- 
mynders Overlegenhed,  har  aldrig  kunnet  skænde  paa 
hende,  naar  hun  har  gjort  mig  imod,  og  aldrig  nægte 
hende  Noget,  naar  hun  har  bedt  derom.  Ja  jeg  vilde 
vist  næppe  nok  have  kunnet  bevare  den  Rest  af 
Respekt,  hun  viser  mig,  hvis  hun  ikke  altid  af  Hjertet 
havde  holdt  af  mig  som  en  rigtig  god  gammel  Ven, 
til  hvem  hun  i  Et  og  Alt  kunde  betro  sig.  Men  det 
er  netop  dette  intime  Bekendtskab  med  alle  hendes 
farhge  Egenskaber,  der  fuldstændig  sikrer  mig  mod 
Fortryllelsen. 

Nej,  hvis  Faren  truer,  saa  er  det  fra  en  anden 
Kant.  Af  min  Ven  \V  immer  s  sørgelige  Eksempel 
har  jeg  lært  Husbestyrerindernes  Farlighed  at  kende, 
og  Fru  Elmelunds  tør  jeg  aldeles  ikke  benægte. 
Hun  er  endnu  en  ret  smuk  Dame,  har  en  aldeles 
passende  Alder,  et  behageligt  indsmigrende  Væsen, 
alle  mulige  huslige  Dyder  og  Færdigheder,  et  godt 
Hoved  og  en  elskværdig  opofrende  Karakter,  og  — 
hvad  der  er  det  alier  farligste:  hun  synes  at  have  et 
godt  Øje  til  mig.  I  det  Mindste  forkæler  hun  mig 
saaledes,  som  ingen  af  hendes  Forgængersker! 

Regina,  der  har  et  næsten  ufejlbart  Skarpsyn, 
havde  blot  set  hende  gaa  gennem  Stuen  to  Gange, 
da  hun  udbrød: 

>/Véd  Du,    at  Din  Husfrue   er   forelsket  i  Dig?«  — 

»Hvordan  falder  det  Dig  ind?^;  —  spurgte  jeg. 

»Det  er  ikke  noget  Indfald,  men  slet  og  ret  en 
Iagttagelse.  Hun  kan  med  al  sin  Høflighed  ikke 
skjule,  at  hun  er  skinsyg  paa  mig!     —  svarede  hun. 

Og  der  er  mange  Smaating,  som  tyder  paa,  at 
hun  har  Ret.  Her  er  derfor  en  ganske  anderledes 
Fare,  end  den  min  V^en  Wimmer  bukkede  under  for. 
Jeg  maa  selv  tilstaa,  at  det  vilde  være  et  saa  for- 
nuftigt Parti,  som  muligt,  hvis  jeg  valgte  hende,  og 
hvem  véd,  om  det  ikke  til  Sidst  kan  lykkes  hende 
at  faa  mig  til  at  forveksle  Raisonnement  og  In- 
klination? 

Det  vil  jeg  ikke! 

Det  kan  tilgives,  at  man  begaar  et  daarekistegalt 
I nkli nation sparti,  ti  Forelskelsen,  der  har  fremkaldt 
Galskaben,  er  jo  en  Sygdom,  og  Sygdom  er  hver 
Mands  Herre,  men  naar  man  uden  at  være  forelsket 
—  og  jeg  bliver  aldrig  forelsket  i  Fru  Elmelund  — - 
skulde  gaa  hen  og  gøre  et  ufornuftigt  Fornuftparti, 
det  vilde  være  for  galt. 

Nej  —  Tærningerne  er  kastede! 

Jeg  følger  Malms  Raad.  Disse  Ægteskabs- 
ængstelser  titter  mig  i  Made  fra  hver  Krog  og  til 
enhver  Tid.  Der  er  ikke  Andet  for  end  at  rejse  fra 
dem.  I  Morgen  —  nej  til  Foraaret  —  lader  jeg  Fru 
Elmelund  pakke  min  Kuffert. 

Jeg  rejser  til  Italien. 

Italienerinderne  er  mørke,    og  Brunetter   har  aldri| 
tiltalt  mig! 


Hermed  sluttede  Kammerraad  Tværmoses  Original- 


manuskript. 

EFTERSKRIFT    AF    UDGIVEREN. 

I  Løbet  af  den  følgende  Sommer  kom  der  gennem 
Privatbreve  fra  Italien,  forskellige  foruroligende  Efter- 
retninger om  Kammerraaden  til  hans  Bekendte  i 
København. 

Den  første  lød  paa,  at  han  var  blevet  dræbt  kort 
efter  sin  Ankomst  til  Rom.  Et  af  Nyhedsbladene 
vidste  endogsaa,  at  det  var  sket  ved  høj  lys  Dag  ovre 
i   Trastevere    ved   Porta    S.    Pancratio.      En    telegrafisk 

o- 

Efterspørgsel  hos  Konsulatet  bragte  imidlertid  den 
beroligende  Efterretning,  at  det  omtalte  Overfald  kun 
var  gaaet  ud  over  to  Englændere,  der  efter  mange 
spildte  Forsøg  endelig  havde  opnaaet  at  blive  plyndrede. 

Kort  efter  hed  det,  at  han  straks  efter  Ankomsten 
til  Rom  var  dod  af  en  ondartet  Feber,  og  endnu 
senere,  at  han  blot  var  rejst  gennem  Staden  og  derefter 
sporløst  forsvunden. 

En  fornem  Dame,  der  i  Efteraaret  vendte  tilbage 
fra  Ischia,  havde  dér  hørt  tale  om,  at  en  Danese  , 
der  hed  :^Termoso<<,  havde  bortført  en  af  de  barmhjertige 
Søstre,  som  havde  plejet  ham  i  det  Hospital,  hvor  han 
havde  ligget  syg,  og  at  han  med  hende  var  gaaet  om 
Bord  i  et  engelsk  Skib  i  Napoli,  efter  at  de  havde 
tilbragt  nogen  Tid  i  Sorrento.    At  min  Ven  Tværmose 

skulde    have    indladt    sig   paa    slige   Bedrifter,    forekom 
mig  dog  aldeles  utroligt! 

En  Grossererfamilie  hjembragte  derimod  fra  sidst- 
nævnte Sted  den  Efterretning,  at  Tværmose  ganske 
rigtig  skulde  have  været  der,  men  at  han  var  i  Følge 
med  en  ung  smuk  engelsk  Lady,  hvis  Bekendtskab  han 
havde  gjort  paa  Hospitalet,  og  med  hvem  han  enten 
var  gift  eller  skulde  giftes. 

Ved  Nytaarstid  kom  en  af  de  stipendierede  Kunstnere 
hjem  direkte  fra  Rom.  Efter  hans  Forsikringer  var 
der  ikke  et  sandt  Ord  i  Fortællingerne  om  den  barm- 
hjertige Søster  og  den  engelske  Lady.  Tværmose, 
der  havde  tilbragt  Høsten  og  det  Meste  af  Efteraaret 
i  Napoli  og  dets  Omegn,  var  kort  før  Jul  kommen  til 
Rom,  ganske  vist  i  Følge  med  to  Damer,  af  hvilke  den 
ene  var  ung  og  smuk,  men  hun  talte  dansk.  Den 
anden  var  en  meget  stor  korpulent  Dame,  der  var  oppe 
i  Nærheden  af  de  Fyrre,  gik  med  blaa  Briller,  talte 
Finsk -Svensk  og  malede  Akvareller,  men  hun  lod 
aldeles  ikke  til  at  have  været  Nonne.  Der  var  ogsaa 
blevet  talt  eller  hvisket  en  Del  om,  at  Kammerraaden 
var  forelsket  i  den  Yngste,  og  at  den  Ældste  var  for- 
elsket i  Kammerraaden,  men  efter  Referentens  Over- 
bevisning var  et  saadant  Rygte  saa  godt  som  uund- 
gaaeligt  i  den  nordiske  Koloni  derovre,  naar  en  ugift 
Medskandinav  et  Par  Gange  paa  Monte  Pincio  havde 
vist   sig   i    Selskab    med    ugifte   Damer.      Jordbunden   i 

det    romerske   Fremmedkvarter    er    som    bekendt   over- 
ordenlig frugtbar  —  især  paa  Opfindelser  og  Rygter. 

Da  der  var  gaaet  endnu  et  Par  Maaneder,  uden 
at  Kammerraad  Tværmose  havde  ladet  høre  fra  sig, 
sendte  Udgiveren  af  disse  Skitser  ham  et  Telegram. 
Det  var,  som  Telegrammer  plejer  at  være,  temmelig 
lakonisk  affattet  og  lød  saaledes: 

„Come  vanno  le  stizze?^' 

E  B. 

hvilket  omtrent  er  det  Samme  som: 

»Hvordan  gaar  det  med  Ærgrelserne?« 

Otte  Dage  derefter  fik  jeg  skriftligt  Svar.  Det  var 
endnu  kortere  end  Telegrammet  og  lød  saaledes: 

.^Afsluttede.     Værsgo! 

J.  T" 

Med  Brevet  fulgte  en  Lommebog,  hvori  Kammer- 
raaden  havde  begyndt  at  optegne  sine  Reiseindtryk. 
Hans  Notitser  var  aabenbart  bestemte  til  at  omskrives, 
men  i  Kraft  af  det  summariske  »Værsgo«  foretrækker 
jeg  at  afskrive  dem  i  deres  originale  abrevierede  Form. 

Hamburg. 


er  trofaste  Følgesvende.  De  rejser  med 
lige  som  Nissen  paa  Flyttelæsset:  Taage 
paa  Sørejsen,  forsinket  Ankomst  til  Kiel 
efter  Togets  Afgang,  og  som  Følge 
deraf  flere  Timers  nødtvunget  Ophold  i 
denne  afskyelige  By  —  Det  var  Be- 
gyndelsen. Derpaa:  Køretur  gennem 
Holsten  i  Jernbanekupé,  ladet  med  syv 
Handelsrejsende,  Pragteksemplarer  af 
denne  for  mig  mest  modbydelige  Afart 
af  den  kavkasiske  Race.  Gav  følgelig 
den  blinde  og  døvstømme  Englænder 
—  lukkede  saa  vidt  muligt  Øjnene  for  deres  mi- 
miske  Representationer    af  Principalernes   grundmurede 

Soliditet  og  ufattelige  Omsætning,  men  kunde  desværre 
ikke  lukke  Ørene  for  deres  Foredrag.  Alt  hvad  de 
omtalte  var  storartet,  enormt,  kolossalt,  forbavsende, 
aldeles  ufatteligt,  og  for  hver  Gang  jeg  hørte  en  af 
dem  i  den  mest  overlegne  og  nedladende  Tone  anvende 
disse  Kæmpeudtryk  som  smaa  Diminutiver,  udvidede 
hans  Billede  sig  mere  og  mere  for  min  Fantasi,  indtil 
jeg  til  Sidst  ved  Tanken  om  at  være  indpakket  i  en 
Kasse  med  ni  saadanne  Størrelser,  følte  mig  saa  flad- 
trykt, at  jeg  var  nær  ved  at  kvæles. 

Beset  Hamburg  —  d.  v.  s. :  gaaet  forbi  en  Mængde 
travle  Hanseater  og  en  Mængde  udm^ajede  Hanseatinder 
gennem  Rækker  af  smagløse  Pragtbygninger  og  Kvar- 
terer af  lurvede  Smaastræder  uden  at  opdage  et  eneste 
Hus,  der  saa  ud  til  at  indeholde  et  hyggeligt  Hjem 
eller  et  Ansigt,  der  mindede  om  Andet  end  Idealets 
rene  Mark  Banko  og  Virkelighedens  smudsige  Schilling 
Courant.  Blevet  enig  med  mig  selv  om  i  paakommende 
Tilfælde  at  foretrække  en  Forvisning  til  Christiansø, 
Grimsø  eller  Upernavik,  for  et  fast  Ophold  i  dette 
Kræmmer4Canaan. 

Kolln. 

Ubeskrivelig  kedelig  Tur  gennem  den  forhenværende 
liineburgske  Hede.  Havde  for  at  undgaa  Probenreuter- 
selskabet  taget  Billet  til  første  Klasse,  og  blev  her 
lukket  ind  til  et  Par  Nygifte,  der  lod  til  at  blive  meget 
fortrydelige  over,  at  man  havde  indladt  en  Uvedkommende 

i  deres  Dueslag.  Har  aldrig  set  en  mere  gennemført 
Tilsidesættelse  af  alle  Hensyn  til  Andres  Følelser,  end 
den,  det  nygifte  Ægtepar  udviste  ved  Benyttelsen  af  deres 
nyserhvervede  Privilegier.  Deres  Hvisken,  deres  Kurren, 
deres  Blikke  o.  s.  v.  drev  mig  i  den  Grad  Blodet  til 
Hovedet,  at  jeg  flere  end  en  Gang  saa  efter  Nød- 
Klokken  cg  tænkte  paa  Muligheden  af  en  Blufærdigheds- 
besvimelse.  Mistænker  lige  frem  den  unge  Frue  for  at 
have  gættet  sig  til,  at  jeg  var  Pebersvend,  og  gjort 
Regning  paa  min  Nervøsitet  for  at  forjage  mig.  Blev  først 
befriet  i  Hannover.  Kom  dér  i  Kupé  med  en  engelsk 
Bryggerfamilie,  der  opførte  sig  meget  anstændigt  og 
sagde  »Yes^<  paa  en  saa  vidunderlig  hypnotiserende 
Maade,  at  jeg  straks  faldt  i  en  dyb  Søvn,  hvoraf  jeg 
først  vaagnede  paa  Rhinbroen.  Tilbragt  en  yderst 
ubehagelig  Nat  i  det  for  øvrigt  udmærkede  Hotel  paa 
Grund  af,  at  det  Værelse,  der  laa  ved  Siden  af  mit  og 
stod  i  Forbindelse  dermed  ved  en  stor  aflaaset  Dør, 
var  okkuperet  af  en  preussisk  Major,  der  snorkede 
som  et  Mitrailleusebatteri  og  hvert  Øjeblik  ved  at 
gøre  Pavser  fremkaldte  den  falske  Forhaabning,  at 
han  nu  havde  udaandet  sin  sidste  Salve.  Drukket 
dobbelt  saa  sur  Rhinskvin  til  dobbelt  saa  høj  Pris  som 
hjemme.  Maattet  slaa  fra  mig  med  min  Paraply,  for 
ikke  at  blive  delt  a  la  Ravaillac  mellem  fire  Lejetjenere, 
der  vilde  vise  mig  Domkirken  og  føre  mig  til  den 
eneste  sande  Jean  Maria  Farina,   som  efter  Skilterne  at 

dømme  bor  i  hvert  andet  af  de  Huse,  der  ligger  i 
Nærheden  af  Kirken.  Betak  en  udmærket  Regning 
med  »Service«  til  fast  Pris,  og  derefter  Drikkepenge  til 
Portner,  -Hausknecht«,  Kommissionær,  Stuepige  o.  s.  v., 
»nach  Belieben«  —  Forstaar  meget  godt  den  Skyndsom- 
hed, hvormed  man  her  plukker  de  Gennemrejsende: 
Ingen  bliver  med  sin  gode  Vilje  mere  end  én  Dag  i  Kolln. 

Basel. 

Gik  med  en  Damper  fra  Kolln  op  til  Mainz 
gennem  uafbrudt  Regn  og  Taage  uden  at  se  Andet 
end  Regnvejrsudsigter  og  Graavejrsansigter  linder  Vejs. 
Gjorde  den  Opdagelse,  at  den  mangbesungne  Rhin 
aldeles  ikke  stemmer  til  Sang  og  Glæde,  naar  den  er 
fyldt  med  graagult  Kloakvand.  Skibet  var  udelukkende 
bestemt  til  Lystfarter  og  medtog  ikke  anden  Fragt 
end  Passagerer  —  hed  det  i  Avertissementet,  som  jeg 
læste  i  Kolln.  Vakker  Lystfart!  —  Kahytten  var  tæt 
stuvet  med  tysk  og  engelsk  Kedsommelighed  indpakket 
i  Silke  og  Foulard,  og  paa  Dækket  kunde  man  næppe 
røre  sig  for  Opstablinger  af  Tværhed  og  Vrantenhed 
emballeret  i  Waterprofts  og  Bocksskin.  Ved  hvert 
Anløbssted  blev  der  losset  og  ladet,  og  altid  havde  vi 
fuld  Fragt. 

Den  eneste  Lystrejsende  jeg  traf  ombord,  var  en 
gammel  Mynheer,  der  ganske  alene  sad  og  tømte  den 
ene    Flaske    Rhinskvin    efter    den    anden    i    det    mest 

straalende  Humør.  >^Hvor  er  vi  nu?«  spurgte  han 
Opvarteren,  der  bragte  ham  en  ny  Flaske.  »Ved 
Bingen!«  lød  Svaret.  »Bingen!«  —  gentog  Gubben  og 
fyldte  Glasset  —  >.Ah,  her  er  guddommeligt!«  udbrød 
han  mere  begejstret,  end  en  Hollænder  plejer  at  kunne 
blive,  men  uden  at  se  til  Højre  eller  Venstre. 

Jeg  udtalte  min  Forundring  over  det  skarpe  Syn, 
der  satte  den  Gamle  i  Stand  til  at  se  gennem  Taage- 
sløret,  som  næsten  skjulte  Alt  for  mine  Øjne. 

»Jeg  er  omtrent  blind«  —  svarede  han  —  »men  i 
mine  Ungdomsdage  gjorde  jeg  denne  Tur  en  Gang  om 
Aaret  i  Følge  med  min  Kone  og  mine  to  Smaapiger. 
Nu  er  hun  død,  og  de  er  gifte,  og  mit  Syn  rækker 
ikke  stort  længere  end  til  Glasset  der,  men  hvad  man 
har  set  i  en  lykkelig  Stund,  det  glemmer  man  aldrig. 
Er  her  ikke  guddommeligt?  <   —  gentog  han. 

Jeg  kunde  ikke  Andet  end  svare  ;Jo!«  Rhinens 
og  Alverdens  Skønheder  er  guddommelige,  og  det  er 
ikke  deres  Fejl,  naar  vi  mangler  Øje  for  dem  eller 
rejser  ud  for  at  se  paa  dem  i  Graavejr  og  Graavejrs- 
stemning. 

At  rejse  saaledes,  som  jeg  rejser,  uden  Selskab, 
uden  Minder  og  uden  den  ungdommelige  Stemning, 
der  kan  finde  sig  i  Alt  og  slutte  sig  til  Alle  —  det  er 
værre  end  at  rejse  i  Blinde.  Det  er  at  rejse  som  en 
Kuffert.  Man  modtager,  som  den,  ikke  andre  Indtr}^k 
end  dem,  man  faar  af  Gnav  og  Stød. 

Var  meget  nær  ved  at  vende  om  i  Mainz,  men 
skammede  mig  for  at  rejse  tilbage  og  nøjedes  derfor 
med  at  ærgre  mig  over,  at  jeg  maatte  rejse  videre. 
Tog  Jernvejsbillet,  fattede  den  Beslutning  for  Fremtiden 
at  give  mig  mere  af  med  mine  Medrejsende,  og  blev 
derfor  ganske  glad,  da  en  stor  Schweitzer,  der  saa  ud 
til  at  kunne  blive  en  meget  interessant  Rejsefælle, 
foreslog,  at  vi  skulde  tage  Kupé  sammen.  Udmærket 
praktisk  Mand  samme  Schweitzer!  —  forstod  ved  ethvert 
Togskifte  at  skaffe  en  magelig  Kupé  og  Tilsagn  om 
uforstyrret  Ro,  noterede  derpaa  de  udlagte  Drikke- 
penge, lavede  sig  et  mageligt  Leje  paa  det  ene  Sæde, 
nikkede  »Schøn  gute  Nachts  og  sov  saa  uafbrudt  til 
næste  Sted,  der  gjorde  Krav  paa  samm.e  Arrangement. 
Fulgte  hans  Eksempel.     Kom  sovende  til  Schweitz. 

Fliielen. 

I  tolv  Dage  været  indespærret  af  Oven-  og  Neden- 
væde  paa  forskellige  Steder.  Overah  modtaget  den 
Trøst,  at  Regnvejret  var  nylig  begyndt  og  vilde  rimelig- 
vis vare  i  flere  Dage  —  altsaa  rejst  videre.  Faaet 
Vished  for,  at  Rejser,  lige  saa  lidt  som  Revuer  og 
Revolutioner,  kan  lykkes,  naar  de  har  Vejret  imod  sig. 
Ikke  set  Andet  af  Schweitz  end  det  Indre  af  Jernbane- 
gaarde, Jernbanevogne,  Deligencer,  Omnibusser  og  Ho- 
teller, men  erhvervet  en  til  Overbevisning  grænsende 
Anelse    om,    at    det    Øvrige    maatte    være    henrivende, 

hvis  man  fik  det  at  se  i  godt 
Selskab,  godt  Humør  og  godt 
Vejr.  Rejser  i  Mangel  af  alle 
tre  Dele  over  Alperne  i  Morgen. 

Cadenabbia  ved  Komos^en. 

Mærkeligt  nok:  ikke  knæk- 
ket Halsen  ved  den  forfærdelige 
Nedkørsel  fra  St.  Gotthard  og 
alligevel  sluppet  ind  i  en  anden 
\'erdenl 

Her  er  virkelig  en  anden 
\'erden:  et  helt  andet  Folke- 
slag, et  helt  andet  Sprog  og 
en  hel  anden  Natur,  end  jeg 
hidtil  har  set.  Ak,  hvorfor  er 
ikke  ogsaa  jeg  blevet  til  et 
andet  Væsen?  Meningen  med 
Oprejsningen  af  denne  uhyre 
Alpem.ur  maa  dog  vist  op- 
rindelig have  været,  at  den 
skulde  udelukke  alle  gamle  stær- 
blinde, stakaandede  og  stiv- 
benede Nordboer  og  der\'ed 
spare  dem  for  den  tantalske 
Kval,  at  naa  Paradiset  ved  de 
norditalienske     Søer     uden     at 

kunne  naa  den  paradisiske  Stemning,  der  her  er  beredt 
de  Unge  og  de  Elskende. 

Jeg  sad  i  Aftes  indtil  Midnat  alene  i  den  store 
Tryllehave,  hvis  nederste  Terrasse  med  en  taarnhøj  Mur 
hænger  ud  over  Søen.  Over  mit  Hoved  byggede  der 
sig  en  hel  Tempelhvælving  af  Lavrbærtræer,  til  begge 
Sider  gik  høje  Alleer  af  blomstrende  Kamelier  og 
Nerier,  Pavlovnier  med  Løv  som  Skræppeblade,  og 
Magnolier  med  Blomster  som  kæmpestore  Nøkkeroser. 
Nedenfor  laa  den  dejlige  Sø  med  en  fin  Guldstribe  for 
hvert  Lys,  der  var  tændt,  ovre  paa  Villaerne  i  Bellagio, 
et  bredt  Sølvtæppe  over  til  Fuldmaanen,  der  lyste 
saa  klart,  at  jeg  næppe  kendte  den  igen,  og  en 
Mængde  smaa  Baade  langt  ude  med  et  lykkeligt  Par 
i  hver  Bagstavn.  Fra  det  Fjærne,  gennem  den  stille 
Aften,  lød  et  næppe  høreligt  Pianissimo  af  Hotellets 
Orkester,  og  rundtom  hvilede  denne  ubeskrivelige 
dæmrende,  skimrende,  duftende  Drømmestemning,  som 
jeg  kun  har  anet  i  min  Barndom,  naar  jeg  læste  i 
»Tusind  og  én  Nat«. 

Der  sad  jeg  ganske  ene,  saa  ene  som  jeg  aldrig 
før  i  Verden  har  følt  mig. 

Da  min  Veturin  hen  imod  Solnedgangen  havde 
kørt  mig  over  Bjerget,  fra  hvis  Kam  jeg  kastede  det 
første  Blik  over  denne  vidunderlige  Sø,  og  han  i  den 
Anledning  fik  sin  tredie  Hjertestyrkning  ved  Tavernen, 
løftede   han  Vinkruset   op   mod   den   aftenrøde   Himmel 

og  raabte:  »Hundrede  Dage  som  denne!«  —  mere 
syntes  han  ikke,  at  en  fattig  Synder  havde  Lov  til  at 
ønske.  Xu  var  jeg  næsten  fristet  til  at  sige:  Æn 
eneste  Aften  som  denne  ...  i  rette  Tid!  — « 

Saa  havde  jeg  ikke  siddet  saa  ene  somx  nu!  Jeg 
havde  i  alt  Fald,  lige  som  den  gamle  Hollænder  haft 
mine  IMinder  til  Selskab.  Xu  folte  jeg,  at  jeg  var 
kommen  for  silde,  at  jeg  aldrig  havde  levet,  aldrig  vidst, 
hvad  det  var  at  leve,  at  jeg  havde  henslæbt  mine 
Dage  forvist  fra  Livets  og  Lykkens  Land  og  først 
naaet  hid  og  faaet  Begreb  om,  hvad  der  var  forspildt, 
efter  at  Tabet  var  uopretteligt.  Det  \^ar,  som  om  der 
paa  én  Gang  brast  en  oMængde  Baand,  der  havde 
sammensnoret  mit  Hjerte,  og  som  om  det  blev  meget 
større  end  min  Tanke,  fof  at  kunne  rumme  et  Savn, 
som  jeg  aldrig  før  havde  tænkt  mig. 

Foran  mig  paa  de  brede  Marmorfliser  over  Bryst- 
værnet stod  der  en  vældig  Fiascone  italiensk  Vin. 
Jeg  syntes,  at  JQg  burde  tømme  et  Glas  til  Hilsen  for 
dette  Ungdommens  og  Drømmenes  Vidunderland,  men 
saa  syntes  det  mig  dog  alt  for  formasteligt,  at  saadan 
en  tilstøvet  københavnsk  Kontorfilister  vilde  vove  at 
løfte  et  Glas  mod  saadan  en  Maaneskinshimmel  i 
saadant  et  Paradis  —  og  saa  følte  jeg  mig  fristet  til  at 
kaste  Fiasconen  ned  over  Muren,  for  at  den  velsignede 
Jord  dernede  kunde  drikke  Vinen. 

Gjorde  det  dog  ikke. 

Ærgrede  mig  over,  at  jeg  den  første  Gang,  jeg 
blev  overvældet  af  et  stort  Naturindtryk,  skulde  kunne 
gribe  mig  i  en  slig  Affektation. 

Ærgrede  mig  derefter  over  den  Snusfornuft,  der 
ikke  kan  se  andet  end  Affektation  i  ethvert  Følelses- 
udbrud, som  gaar  udenfor  Rubrikerne  i  en  Acceptions- 
protokol,  og  den  Nøgternhed,  som  saa  ofte  har  forledt 
mig  til  en  affektert  Fornægtelse  af  min  sande  Stemning 
—  netop  fordi  jeg  var  bange  for  at  synes  affekteret  — 
Følte  mig  desaarsag  fristet  til,  i  Stedet  for  den  store 
Vinflaske  at  kaste  den  hele  Hr.  Kammerraad  og  Peber- 
svend ud  over  Muren. 

Gjorde  dog  heller  ikke  dette. 

Fandt,  at  det  vilde  være  Yderligheden  af  al 
Affektation.  « 

Tvang  derimod  Hr.  Kammerraaden  til  at  tømme 
den  større  Del  af  bemeldte  Fiascones  Indhold,  hvilket 
gik  meget  lettere  mod  Slutningen  end  i  Begyndelsen. 


Spezzia. 
Fra  Henrykkelse  til  Henrykkelse,  fra  Ærgrelse  til 
Ærgrelse  i  otte  Dage.  Aldeles  umuligt  at  føre  Bog 
derover.  Selv  en  mundlig  Aflevering  til  en  dertil  egnet 
Rejsefælle  vilde  medtage  hele  Dagen.  En  skriftlig  .  .  . 
o  ve!  Næsten  umuligt  at  bøje  Fingrene  for  Mygge- 
og  Moskito-Stik.       Fik    en   Sværm   af   dette   Belsebubs 

flyvende  Korps  ind  til  mig  i  Aftes,  og  er  derfor  over- 
drysset med  et  Utal  af  brændende,  svidende,  kløende 
Smaabylder  paa  Hænder,  Hals  og  Ansigt.  Forstaar 
først  nu  Jobs  Stemning  —  tror  endogsaa  i  dette  Kapitel 
at  være  hjemsøgt  værre  end  han  —  elleve  Knuder  paa 
én  Pegefinger!  Øjelaagene  saa  hvovne  baade  for  oven 
og  for  neden,  at  hele  la  bella  Italia  er  forsvundet.  Kan 
næppe  se  tilstrækkelig,  til  at  tage  mig  i  Agt  for 
Skorpioner  og  Taranteler,  der  skal  føre  endnu  værre 
forgiftede  Vaaben. 

Roma. 

Efter  en  forfærdelig  Rejse  gennem  en  ]\Iængde 
Stæder,  som  jeg  ikke  gider  nævne,  hidkommet  i  For- 
gaars  —  med  et  ubeskriveligt  Mismod  og  et  dito  Ilde- 
befindende —  i  aldeles  fragmentarisk  Tilstand  —  uden 
Rester  af  Livslyst  eller  ]\Iodstandsævne  —  Skambidt, 
udsuget  og  halvt  opædt  af  de  flyvende,  krybende  og 
hoppende  ^Myriader,  der  opfylder  Luften  og  Sengene  i 
dette  af  alle  Ægyptens  Plager  hjemsøgte  forjættede 
Land  —  Lungerne  stoppede  med  Kalkstøv  —  Hjernen 
forvandlet  til  en  ]\Iyretue  —  Huden  forbrændt  — 
Øjnene  betændte  —  alle  Aarer  og  Nerver  som  fyldte 
med  ophedet  Kviksølv !  Her  modtaget  med  en  skoldende, 
kvælende  Scirokko.  Ikke  en  eneste  Landsmand  til- 
bage i  Staden.  Alle  Fremmede  flygtede  for  Febrene. 
Alt    ser    ud    som    den    personificerede    Feber,    Himlen 

især  —  man  kan  blive  daarlig  af  at  se,  hvor  gusten 
den  er.  Tiberen:  Verdens  væmmeligste  Flod,  fyldt 
med  tyk,  gul,  stinkende  Dyndvælling  —  Hele  Rom: 
én  stor  Løgn  —  ikke  Spor  af  Romere:  lutter  for- 
klædte Parisere,  kun  mere  pyntede.  Selve  Paven: 
den  groveste  af  alle  Løgnene.  Ikke  truffet  én  Ind- 
bygger i  Pavestaden,  der  tror  paa  ham  —  Osterierne: 
gammel  Fabel  —  Fuerunf!  —  Kaféerne  og  Restavra- 
tionerne  elendige.  Vinen  maadelig,  Maden  forfærdelig. 
Blev  i  Gaar  trakteret  med  halvkogt  Makaroni,  halv- 
raaden  Fisk,  Beuf  å  la  Skindlap,  uspiselig  Spinat, 
stinkende  Lærkesteg  og  umoden  Frugt  —  forlangte 
dertil  Falerner  og  fik  en  Flaske,  der  var  muggen  — 
forlangte  en  anden  og;  fik  en,  der  var  blevet  til  Edike. 
Ruinerne:  det  Eneste,  der  er  værd  at  se,  men  dem 
kan  man  ikke  se  uden  at  blive  rasende  over  den  Van- 
dalisme, hvormed  de  er  behandlede.  Kirkerne  næsten 
uden  Undtagelse  udvendig  skamferede  med  affekterte 
Rokoko  -  Forbygninger  og  indvendig  udskrammerede 
som  Gøglerboder  —  alle  uden  Menighed.  Selve  Peters- 
kirken: stort  Museum  for  vanskabte  Statuer.  De 
sort-  og  brunskjoldede  Passionsengle  paa  Ponte  S. 
Angelo:  de  værste  Karrikaturer  paa  Billedhuggerkunst, 
jeg  noget  Steds  har  set.  —  Har  i  to  Jammerdage 
faaet  nok  af  »den  evige  Stad«.  Rejser  i  Morgen  ud 
til  Albanerbjergene. 

Frascati. 
Død  Og  genopstanden  —  begriber  næppe  hvorledes. 
Rejste  syg  fra  Rom.  Kom  hid  med  en  aldeles  udviklet 
Feber.  Flyttede  ind  i  en  hjemrejsende  svensk  Kunst- 
ners Privatlogis,  sendte  med  ham  Afskedshilsener  til 
København,  følte  derpaa  de  sidste  Rester  af  medbragt 
Tænkeævne  opløse  sig  i  Feberfantasier,  indbildte  mig, 
at  jeg  var  død,  og  ærgrede  mig  over,  at  man  ikke  en 
Gang  kunde  dø  ordenlig  i  dette  miserable  Land.  Kom 
først  til  mig  selv  efter  tolv  Dages  Forløb  af  For- 
skrækkelse over,  at  jeg  i  Stedet  for  Livet  havde  mistet 
Forstanden  og  trode  at  seReginePalm  sidde  ved  Siden 
af  min  Seng.  Havde  imidlertid  set  ganske  rigtig.  Den 
ubegribelige  Pige  havde  ved  Budskabet  om  min  Sygdom 
øjeblikkelig  forladt  København,  var  rejst  Dag  og  Nat 
ganske  ene,  havde  opsøgt  mig  og  plejet  mig,  til  jeg 
blev  levende  igen.  Er  kommet  mig  forbavsende  hurtig. 
Har  hver  Dag  i  den  sidste  Tid  besøgt  en  eller  anden 
af  de  verdensberømte  Villaer,  der  her  har  sammen- 
flokket  sig.  Var  i  Dag  oppe  paa  Bjerghøjden  i  Villa 
Aldobrandinis  Have.  Vidunderlig  dejligt  alt  herudel 
Kender  ikke  mig  selv  igen  —  synes  næsten  at  have 
tabt  Ævnen  til  at  ærgre  mig  —  havde  aldrig  anet,  at 
Livet  kunde  være  saa  fortryllende  —  maa  indrømme, 
at  Fortjenesten  for  min  Omskabelse  saa  godt  som  ene 
tilkommer  Regine.  Har  heller  aldrig  haft  noget  Begreb 
om,    hvad   det   er   for   en   mærkværdig  Pige,    og    hvad 

hun  er  i  Stand  til.  »Signorina«  gjort  sig  til  Selv- 
herskerinde i  hele  Huset.  Værten,  gammel  Hustyran, 
tilsyneladende  Ex -Bandit,  adlyder  ethvert  af  hendes 
Vink,  Konen  forelsket  i  hende,  og  Børnene  skriger  af 
Glæde,  saa  snart  hun  viser  sig.  I  de  fem  Uger,  hun  har 
været  her,  har  hun  lært  saa  meget  Italiensk,  at  hun 
kan  passiare  med  Alle,  og  det  gør  hun  trøstig  —  hele 
Byen  har  hun  erobret.  Mærkværdigt  at  se  den  uimod- 
staaelige  Magt,  hendes  Munterhed  og  Frimodighed  udøver 
paa  disse  Naturmennesker.  De  tilbeder  hende  som  en 
Helgeninde.  Gamle  »Padrone«  sagde  i  Gaar,  at  han 
syntes  meget  bedre  om  hende  end  om.  Madonnaerne, 
»De  var  alle  sammen  alvorlige  og  fornemme  og  vilde 
altid  have  Vokslys,  men  hun  var  glad  og  venlig  og 
forlangte  aldrig  saa  meget  som  et  Ave.« 

I  Grunden  elskværdige  Mennesker,  alle  disse 
italienske  Gavtyve!  Kan  takke  Regine  for  at  have  lært 
dem  at  kende  —  kunde  selv  have  levet  mellem  dem  til 
min  Dødsdag  og  blot  ærgret  mig  over  dem.  Hører 
hende  synge  udenfor  i  Kor  med  seks  søde  smaa  bar- 
benede Røverunger,  som  hun  har  lært  at  kende  Bog- 
staver og  vaske  sig.  Maa  slutte.  Strængelig  forbudt 
at  skrive  1 

Roma. 
Ikke  sat  Pen  til  Papir  i  mange  Uger.     Har  alt  for 
meget  Andet   at   gøre.      Set   Napoli,   Sorrento,   Amalfi, 

Kapri,  Ischia  etc.  —  og  ikke  døet,  men  hver  Dag 
maattet  erkende,  at  jeg  allerede  havde  set  saa  meget 
Skønt,  som  et  Menneske  kunde  ønske  at  se  før  sin  Død. 
Og  stadig  været  i  afvekslende  behageligt  Selskab.  Mærke- 
ligt nok:  saa  længe  jeg  var  ene,  gjorde  jeg  ikke  et 
eneste  Bekendtskab  —  nu,  efter  at  jeg  er  kommen  i 
Følge  med  Frøken  Callander  og  Regine,  gør  jeg 
Bekendtskab  med  Alverden  —  er  saa  søgt  som  Lykken 
selv,  men  véd  meget  godt,  for  hvis  Skyld.  Forundrer 
mig  aldeles  ikke  derover..  Regines  Ævne  til  at  udbrede 
Glæde  og  forjage  alle  Fortrædeligheder  er  lige  frem 
fabelagtig.  Hver  Dag  siden  min  Hidkomst  været  paa 
Udflugter  og  Museumsbesøg.  Roma:  en  Vidunderstad, 
naar  man  først  faar  Øjnene  op  for  dets  Herligheder. 
Fuldstændig  berettiget  til  den  tredobbelte  Krone.  Alle 
Magtens,  Troens  og  Kunstens  Underværker  samlede 
her!  Ingen  anden  Stad  i  Verden  bugner  saaledes  af 
Herligheder.  Nok  at  se  for  et  helt  Liv.  Kan  ikke 
tænke  mig  Bortrejsen  herfra  anderledes,  end  jeg  tænker 
mig  Døden:  som  noget  ganske  vist  Forestaaende,  men 
som  en  Vished,  man  forstaar  at  skyde  bag  ved  alle 
andre  Tanker. 

Roma. 
Hvor  længe   var  Adam  o.  s.  v. !     Alle  min  Fortids 
Ærgrelser,  alle  Spezias  Myg,  Pompejis  Fluer  og  de  pon- 
tinske  Sumpes  Feberinfusorier  slupne  løs  over  mig. 

Kommer  i  Aftes  ind  paa  et  Trattoria  med  en 
gammel  fransk  Maler  og  faar  Plads  for  nær  ved  et 
Par  unge  nysankomne  Landsmænd,  der  hører  os  tale 
Fransk,  og  stoler  paa,  at  Franskmænd  mindst  af  Alle 
forstaar  Dansk.  Taber  i  første  Øjeblik  Maal  og  Mæle 
af  Forbitrelse  —  faar  saaledes  ikke  i  Tide  tilkende- 
givet mit  Kendskab  til  det  Sprog,  de  taler,  og  husker 
siden  efter  paa  Følgerne  af,  at  jeg  optraadte  som 
Frøken  Munchs  Ridder  uden  for  Skydebanen.  Tav 
altsaa,  blev  siddende  uset  i  den  ene  Stue,  mens  de  i 
den  anden  fortsatte: 

—  Jo  saa  minsæl  er  hun  her.  Igaar,  straks  efter 
at  vi  var  komne  tilbage,  mødte  jeg  Si  vel  og  fik 
Listen  over  alle  indtrufne  Mærkværdigheder  hjemme 
fra.  Hun  skal  leve  sammen  med  en  halvgammel  rig 
Knark,  der  er  forelsket  i  hende  op  over  begge  Ørene 
og  udgiver  sig  for  at  være  en  Onkel  til  hende,  men 
naturligvis  ikke  er  det. 

—  Aa  Snak  vel?  —  Bor  hun  hos  ham? 

—  Ja  vel!  Det  vil  sige:  de  har  faaet  den  store 
finske  Frøken,  Du  véd  nok,  til  Skærmbrædt.  Kun  ser 
jo  Ingenting  gennem  sine  blaa  Briller. 

—  Men  er  det  nu  ikke  en  af  Sivels  sædvanlige 
Krøniker? 

—  Chi  lo  sa!  —  Fru  Brager  up  har  for  Resten 
fortalt  mig  det  vSamme.      Hun   vidste  endogsaa  Besked 

om,  at  Frøkenerne  Bassing  havde  trukket  sig  tilbage 
fra  Fru  Els  ter,  fordi  hun  modtager  Besøg  af  den 
omtalte  Skønhed  .   .   . 

Har  naturligvis  ikke  sovet  i  Nat  oven  paa  den 
Opdagelse.  Genkaldt  mig  adskillige  paafaldende  Miner 
og  Smaaoptrin,  der  først  nu  er  blevne  mig  paafaldende 
og  kun  alt  for  godt  samstemmer  med  Opdagelsen. 

Det  skulde  altsaa  blive  Lønnen  for,  hvad  hun  har 
gjort  for  mig!  Hun,  hun  alene  skal  uden  Spor  af  Skyld 
bøde  for  disse  ynkelige  .  .  .  Nej  før  skal  jeg  .  .  .  ja 
hvad  skal  jeg?  Hvad  kan  jeg:  Hvad  vil  og  tør  jeg? 
Gøre  Allarm?  Det  vilde  være  dumt  —  Hun  kan  i  det 
Mindste  fordre,  at  jeg  ikke  skal  blamere  hende!  —  Tie 
og  lade  som  Ingenting?  —  Vilde  det  ikke  være  at  give 
hende  til  Pris  for  al  den  Ondskab,  som  kan  skade 
hende,  men  er  vaabenløs  mod  mig?  —  Og  lade  hende 
rejse  hjem  .  .  .  Det  var  jo  umuligt.  Mod  hende,  der 
netop  nu  først  kan  beg)'nde  at  glæde  sig  over  Opholdet 
her,  vilde  det  være  den  største  Synd,  jeg  kunde  tænke 
mig,  og  mod  mig  selv  .  .  .  Det  vil  jeg  slet  ikke  tænke 
paa!  Det  vilde  være  værre  end  et  Selvmord  —  Men  det 
maatte  ikke  hjælpe,  nåar  det  blot  kom  an  derpaal 
Vidste  jeg  blot,  at  hendes  Rygte  og  hendes  Lykke 
vilde  være  sikret,  naar  jeg  lod  den  aldeles  overflødige, 
uanvendelige  og  kun  til  Ærgrelse  for  sig  selv  og  Andre 
eksisterende  Kammerraad  forsvånde  i  Tiberen,  saa  skulde 
jeg,    trods    min   Modbydelighed    for  Vand,    der    ligner 


643 

gule  Ærter,    ikke   en   Gang  tage   i   Betænkning  —  — 
hvad  der  nu  kun  vilde  gøre  det  Gale  værre. 

Gives  der  da  intet  Middel  til  at  lamme  Bagtalelsens 
kløftede  Snogetunge?  —  Scribe  har  benyttet  et  i  sin 
Komedie  .   .   .     Ak,  var  der  blot  en  Mulighed  for  — 

Men  nej !  Saa  længe  man  har  en  Rest  af  Forstand 
tilbage,  kan  man  anvende  den  bedre  end  til  at  fantasere 
over  Umuligheder.  Her  maa  der  handles,  ikke  ønskes, 
og  den  Handlende  er  ikke  Minister  Raimond,  men  Jonas 
Thøgersen  Tværmose.  Det  gælder:  at  se  Virkeligheden 
lige  i  Øjnene,  og  Virkeligheden  er,  at  hun  er  Fugl 
Føniks  og  jeg  en  Natugle  —  dermed  Punktum  1 

Rejse  herfra  uden  hende?  —  Hun  blev  her  ikke, 
naar  jeg  rejste!  —  Og  rejse  bort  tillige  med  hende  — 
Det  vilde  jo  give  Sladderen  frit  Løb.  Over  alt,  hvor 
jeg  viste  mig,  vilde  man  jo  opdage,  at  jeg  var  »forelsket 
i  hende  op  over  begge  Øren^;.  —  Hvilket  Vanvid!  — 
For  at  jeg  skulde  forelske  mig  i  hende,  maatte  jeg  jo 
være  gal,  og  var  jeg  gal,  vilde  min  Galskab  i  det  Mindste 
give  mig  Mod  til  at  tænke  mig  den  Mulighed,  som 
den  sunde  Forstand  ikke  tillader  mig  at  drømme  — 
og  var  jeg  først  saa  gal,  at  jeg  trode  at  skimte  blot 
en  Mulighed  for  en  saa  utænkelig  Lykke,  hvilket 
Vanvid  vilde  saa  kunde  forhindre  mig  fra  at  gribe 
efter  den,  selv  om  jeg  udsatte  mig  for  Alt,  hvad  en  gal 
Mands  Fantasi  og  en  klog  Mands  Fornuft  i  Forening 
kunde  opfinde,  for  at  skræmme  mig?  .  .   . 

Desværre!  Man  har  Ret.  Af  det,  jeg  har  skrevet, 
ser  jeg  det  alt  for  tydeligt.  Jeg  er  gal  eller  paa  Vej 
til  at  blive  det. 

* 

Tvært  imod!  Først  nu  er  Du  bleven  Mog  nol:  til  at 
forstaa,  hvad  jeg  allerede  .  .  . 

*  ^  5fS 

De  sidste  Linier,  der  sluttede  Siden,  var  skrevne 
af  en  Damehaand.  Det  næste  Blad,  hvorpaa  Fort- 
sættelsen havde  staaet,  var  udrevet. 

Paa  den  følgende  Side  stod  med  Kammerraadens 
egen  Haandskrift: 

J^g;  Jonas  Thøgersen  Tværmose,  over- 
drager hermed  pligtskyldigst  efter  modtaget 
Tilhold,  hele  den  Verden,  hvorover  jeg  til 
Dato  har  ærgret  mig,  ubetinget  og  uind- 
skrænket Ret  til  fra  Dato  at  ærgre  sig  over 
mig,  over  min  Lykke,  over  hvorledes  jeg  har 
gjort  den,  og  over  at  jeg  hermed  ugenkalde- 
lig  gør 

EXDE 

PAA 
JONAS    TVÆRMOSES   ÆRGRELSER. 

*  * 

Nedenunder  denne  Erklæring^  stod  følgende  Paa- 
tegning  af  samme  Damehaand,  som  havde  afsluttet 
Optegnelserne: 

Mao.  tryMes  —  om  tre  Gange  tre  Aar. 

Roma,  den  Sdie  November  1865. 

B    T. 

